Scriitorul şi editorul american Frederik Pohl s-a născut la noiembrie , în New York Este unul dintre întemeietorii genului SF A participat la cea dintâi întrunire de Science fiction care a avut loc în Philadelphia în , acolo unde l-a întâlnit pe cel care avea să-i devină prieten pe viaţă, Isaac Asimov A urmat Liceul Brooklyn Tech, dar l-a abandonat înainte de absolvire Între şi a fost editorul revistelor Astonishing Stories şi Super Science Stories După participarea la cel de-AI Doilea Război Mondial, a devenit agent literar, iar în anii ’ a revenit la activitatea de scriitor şi editor A fost distins cu Premiul Hugo pentru activitatea de editor al revistei If ( , şi ), precum şi pentru povestirile „The Meeting”, în colaborare cu C M Kombluth, şi „Fermi and Frost” Romanul Man Plus (Proiectul Omul Plus) a câştigat Premiul Nebula, iar peste numai un an Poarta a obţinut toate marile premii SF: Hugo, Nebula, Locus şi John W Campbell Memorial În romanul său Jem a obţinut Premiul Naţional Book, în a fost lansat jocul pentru calculator Gateway, iar în a fost desemnat SFWA Grand Master Frederik Pohl a fost inclus în Science Fiction Hall of Fame în FREDERIK POHL BĂIATUL CARE VOIA SĂ TRĂIASCĂ VEŞNIC DE LA ISTANBUL LA STELE I Chiar în ziua în care Stan împlinea şaptesprezece ani, Urgia Lui Dumnezeu s-a năpustit din nou asupra lor, aşa cum o făcea aproximativ la fiecare şase săptămâni La momentul cu pricina Stan era singur în apartament şi curăţa legume pentru cina aniversară Când şi-a dat seama că îl cuprinde senzaţia aceea de vertij, năvalnică, debusolantă, copleşitoare, senzuală, a ştiut că era vorba despre fenomenul pe care toţi cunoscuţii lui îl numeau „Urgia Lui Dumnezeu”, dar pe care nimeni nu-l înţelegea absolut deloc Strigătele şi sirenele din stradă l-au anunţat că simţeau Urgia toţi locuitorii acelui cartier din Istanbul Stan a mai apucat doar să dea drumul cuţitului din mână, ca să nu se taie din greşeală Apoi s-a împleticit până la un scaun ca să aştepte până trece Oamenii spuneau că Urgia era ceva îngrozitor Şi aveau dreptate Indiferent ce o fi fost în realitate această Urgie a Lui Dumnezeu, ea îi lovea pe toţi în acelaşi timp – şi nu doar pe locuitorii de pe Pământ Navele din spaţiu, coloniile de pe Marte şi Venus, oamenii aflaţi în toate colţurile Sistemului Solar, toate şi toţi erau prinşi simultan în nebunia ei, iar costurile accidentelor şi dezastrelor pe care le provoca Urgia erau colosale În ceea ce-l priveşte pe Stan, el nu-şi făcea prea multe probleme Avea doar sentimentul că picase pe neaşteptate în mrejele propriului său coşmar erotic Îşi zicea că probabil aşa s-ar simţi şi dacă ar fi beat şi i-ar face cineva sex oral În fond, partea asta cu erotismul nu se deosebea prea tare de fanteziile care îl mistuiau adesea Nu a durat mult Când s-a terminat, Stan s-a scuturat, a adunat de pe jos obiectele pe care le scăpase din mână şi a deschis televizorul la ştirile locale ca să afle ce s-a mai întâmplat de data asta S-au întâmplat multe rele Incendii, accidente auto – în genere şoferii agresivi ai Istanbulului se bazau doar pe reflexele lor din ultima fracţiune de secundă pentru a evita ciocnirile şi, atunci când Urgia le-a luat minţile, coliziunile s-au ţinut lanţ Lucrul cel mai grav petrecut de această dată a fost accidentul provocat de un petrolier care, la momentul când s-a produs Urgia, tocmai intra în Golful Cornul De Aur Deoarece şi oamenii de pe remorcher, şi cei de pe puntea navei erau în incapacitate de reacţie, petrolierul a plutit înainte, foarte încet, însă de neoprit, până a intrat într-unul dintre docurile pentru navele de croazieră din partea Oraşului Vechi unde a şi explodat Acesta a fost un accident într-adevăr cumplit Însă, la fel ca toţi adolescenţii, Stan avea o mare toleranţă pentru necazurile altor oameni Aşa că a căscat şi s-a întors la treburile lui, sperând doar ca agitaţia din oraş să nu-l întârzie pe tatăl său, care trebuia să-i aducă şofranul şi midiile pentru tocană După ce a terminat de curăţat legumele, Stan le-a aşezat într-un vas cu apă rece şi a pus în player câteva dintre preţioasele sale discuri vechi I-a ales acum pe Dizzy Gillespie, Jack Teagarden şi grupul Firehouse Five Plus Three Apoi s-a aşezat să asculte, răsfoind nişte reviste de benzi desenate şi întrebându-se dacă, măcar de data asta, tatăl lui va rămâne suficient de treaz cât să-şi amintească să-i ia un cadou de ziua lui Atunci a bătut la uşă polis Cei doi poliţişti, un bărbat şi o femeie, au aruncat priviri iscoditoare prin apartamentul sărăcăcios — Aici a locuit cetăţeanul american Walter Avery? a vrut să ştie femeia Iar timpul trecut al verbului i-a spus lui Stan întreaga poveste În doar câteva cuvinte agenţii de polis îi explicară lui Stan cum Urgia îi transformase tatăl într-o dată statistică Walter Avery căzuse în mijlocul străzii, unde trecuse peste el un taksimetrist, cu minţile făcute praf Nu era nicio nădejde ca şoferul să fie tras la răspundere, îi zise femeia în încheiere; din cauza Urgiei, pricepi tu Oricum, şoferul dispăruse de mult Plus că existau martori care spuneau că tatăl lui Stan era foarte beat Normal Bărbatului i se făcu milă de Stan — Bine măcar că n-a suferit, îi zise agentul de polis, cu glas aspru A murit pe loc Nu l-a durut nimic Femeia dădea semne de nerăbdare — Da, probabil că aşa a fost, spuse ea şi adăugă imediat: Deci te-am înştiinţat Trebuie să vii la morgă să ridici cadavrul nu mai târziu de miezul nopţii, altminteri va trebui să plăteşti o taxă pentru fiecare zi în plus La revedere! Şi au plecat II De vreme ce nu mai era rost nici de şofran şi nici de midii pentru cina lui aniversară, Stan aruncă nişte resturi de şuncă în tigaie, alături de legume Aşteptând să se prăjească, băiatul se aşeză, îşi luă capul în mâini şi începu să se gândească la ce anume presupunea noul lui statut de orfan american – mă rog, pe jumătate american – singur în Istanbul Se impuneau două concluzii În primul rând, era clar că nu va mai veni niciodată ziua aceea mult visată, dar foarte puţin probabilă, când tatăl lui se va lăsa de băutură, îl va duce înapoi în America, unde vor începe amândoi o viaţă nouă Din această realitate tristă decurgea o a doua, şi anume că niciodată nu va avea banii necesari pentru facultate, cu atât mai puţin pentru visul său de a zbura până la asteroidul Poarta şi de a trăi experienţele fantastice de acolo Niciodată nu va deveni unul dintre acei prospectori impresionanţi şi viteji care călătoreau în diferite colţuri ale galaxiei Niciodată nu va descoperi vreo comoară inestimabilă de artefacte ale dispărutei rase Heechee Şi, evident, niciodată nu va ajunge bogat şi vestit Niciuna dintre realităţile acestea noi nu constituia o surpriză totală pentru Stan Speranţele lui începuseră să se erodeze încă de la vârsta de treisprezece ani, când în viaţa lui au apărut primii zori ai pubertăţii, aducând cu ei scepticismul faţă de lumea din jur Totuşi visurile lui păruseră până atunci cel puţin teoretic posibile Acum nu i se mai părea absolut nimic posibil Şi abia în clipa aceasta Stan a dat frâu liber lacrimilor Posomorât, Stan făcea curat în bucătărie după cina fadă de aniversare, când domnul Ozden i-a bătut la uşă Domnul Ozden avea în jur de şaptezeci de ani Lui Stan i se părea sărit bine de o sută Era un bătrân urât şi zbârcit, cu chelie în creştet, dar cu mustaţa bogată şi încă neagră Domnul Ozden era cel mai bogat om pe care îl cunoscuse vreodată Stan Deţinea blocul insalubru în care locuia băiatul, împreună cu cele din stânga şi din dreapta lui Pe două etaje ale unuia făcuse un bordel Domnul Ozden era un ins profund religios, cu atât de mult respect pentru perceptele confesiunii sale, încât interzicea cu desăvârşire alcoolul în clădirile lui, cu excepţia bordelului; dar şi acolo, doar turiştii nemusulmani aveau voie să se atingă de el — Sincerele mele condoleanţe, tinere Stanley! bubui vocea lui surprinzător de puternică Ochii încă ageri priveau automat peste umărul băiatului, căutând semne că pe acolo ar fi existat vreo sticlă cu whisky (Făcea asta mereu, dar nu găsise niciodată nimic; tatăl lui Stan se pricepuse să-şi dosească bine viciul ) — Este o tragedie îngrozitoare ce s-a întâmplat, dar nu avem voie să ne îndoim de acţiunile lui Allah Ce planuri ai, dacă-mi este permis să te întreb? Stan îi oferise o ceaşcă cu ceai, aşa cum făcea mereu tatăl său — Încă nu ştiu, domnule Ozden Cred că va trebui să-mi găsesc ceva de lucru — Da, aşa este, fu de acord domnul Ozden Se uita cu atenţie la băiat, molfăind o bucăţică din picromigdala pe care Stan o pusese pe o farfurioară, alături de ceaşcă — Poate la consulatul americanilor, unde a lucrat şi tatăl tău — Poate Dar Stan ştia că nu va fi posibil Încercase deja cu ceva vreme înainte Americanii nu angajau traducători sub douăzeci şi unu de ani — Ar fi minunat, declară domnul Ozden Cu cât mai repede, cu atât mai bine După cum ştii, mâine este ziua de chirie, pe lângă cea de săptămâna trecută, care nu a fost plătită Şi nici cea de săptămâna de dinainte Crezi că vei primi o leafă bunicică la consulat? — Cum va fi vrerea lui Allah, spuse Stan pe un ton pios, de parcă exact aşa şi gândea Bătrânul dădea satisfăcut din cap, studiindu-i din cap până în picioare cu o privire care-l nelinişti pe băiat — Sau, zise el, cu un zâmbet ce-i dezvălui proteza costisitoare, dacă vrei, aş putea să vorbesc cu vărul meu să-ţi găsească el ceva Stan tresări puternic; vărul domnului Ozden era administratorul bordelului — Adică să lucrez pentru el? Şi să fac ce? — Orice ţi-ar aduce bani, zise sever domnul Ozden Eşti tânăr şi mi se pare că eşti sănătos, da? Cred că poţi avea norocul să câştigi sume considerabile Stan simţi nişte fiori, deloc plăcuţi, în stomac şi puţin mai jos Le văzuse când şi când pe prostituatele din slujba vărului cu pricina, atunci când nu prea aveau clienţi şi se urcau pe acoperiş să se bronzeze Adesea aveau şi unul sau doi băieţi cu ele, chiar mai tineri decât el, majoritatea kurzi sau veniţi din regiunea montană a Anatoliei, în cazul în care nu erau marocani sau algerieni Băieţii nu aveau viaţă lungă la bordel Stan şi Tan, prietenul lui, obişnuiau să se distreze strigându-le măscări de la depărtare Niciunul dintre băieţii ăia nu părea a fi avut vreun noroc Domnul Ozden nu-l aşteptă să-i răspundă şi continuă: — Să ştii că vărul meu nu are doar clienţi bărbaţi Foarte des vin şi femei, văduve bogate, turiste din Europa sau din Orient, care arată multă recunoştinţă acelor tineri care le oferă plăcerile de care soţii lor nu mai sunt capabili Bacşişurile sunt foarte mari, iar vărul meu le permite angajaţilor să păstreze aproape o jumătate din ele Le face şi asigurare medicală pe durată cât lucrează la el, plus cazare şi masă la preţuri rezonabile Şi foarte des clientele nu sunt deloc urâte Şi se grăbi să adauge în şoaptă: — Dar fireşte că vor fi şi bărbaţi Se ridică, lăsându-şi ceaiul aproape neatins — Dar probabil că vei primi o ofertă mai bună de la consulat Ar trebui să le dai telefon chiar acum, ca să-i anunţi despre nefericitul accident al tatălui tău S-ar putea chiar să nu-şi fi ridicat leafa şi atunci o vei putea folosi ca să-ţi plăteşti chiria Mai trec pe la tine şi mâine-dimineaţă Când Stan a sunat la consulat, nu l-a mai găsit pe domnul Goodpastor, dar a vorbit cu secretara mai în vârstă a acestuia, care s-a declarat tulburată de vestea lui: — Vai, Stanley! Nenorocita aia de Urgie! Ce tragedie pentru tine! Tatăl tău a fost un, hm, un om foarte drăguţ Stan ştia că asta era doar parţial adevărat Tatăl lui fusese un beţiv simpatic, generos, dar foarte neserios; şi consulatul îl angajase doar pentru că era singurul american de acord să muncească pe leafa unui turc Iar când Stan întrebă cu sfială dacă exista vreo şansă ca tatăl lui să nu-şi fi ridicat banii, femeia îi răspunse cu multă diplomaţie: — Tare mă tem că nu, Stanley Eu mă ocup de toate chitanţele domnului Goodpastor, după cum bine ştii Şi sunt sigură că nu mai are nimic de luat Făcu o pauză şi continuă pe un ton stânjenit: — De fapt, mă tem că lucrurile stau niţeluş pe dos Cum să-ţi spun eu în ultima perioadă, tatăl tău a încasat câteva salarii în avans, drept pentru care contul lui a cam rămas fără acoperire Dar nu-ţi face probleme din cauza asta, dragul meu; sunt convinsă că nimeni nu va avea nicio pretenţie Veştile acestea nu constituiau o surpriză pentru Stan Totuşi, îi acutizară problema Chiar dacă americanii nu-i vor cere bani, îi va cere cu siguranţă domnul Ozden De fapt, chiar îi ceruse Iar foarte curând va face tot posibilul să şi-i primească Stan urmărise de pe acoperiş scena petrecută ultima dată când fusese evacuat un chiriaş şi-l văzuse pe domnul Ozden cum aduna toate bunurile bietului om ca să le vândă pentru chiria datorată Iar gândul acesta îl făcu pe Stan să se uite la apartamentul lor micuţ Mobila nu conta, pentru că îi aparţinea tot domnului Ozden Ale lui erau chiar şi aşternuturile şi oalele din bucătărie Cu siguranţă că va lua garderoba sărăcăcioasă a tatălui său Va mai lua şi playerul vetust al lui Stan şi discurile lui vechi de jazz american; colecţia de aventuri în spaţiu, atât anime-uri, cât şi D; manualele lui de şcoală; puţinele alimente de pe rafturi – şi toate astea, puse la un loc, abia dacă ar acoperi chiria Singurele obiecte cât de cât valoroase erau instrumentele lui muzicale: tobele şi trompeta Domnul Ozden nu ar fi avut niciun drept să revendice tobele, de vreme ce acestea nu-i aparţineau lui Stan Prietenul lui, Tan Kusmeroglu, le lăsase aici atunci când părinţii lui le interziseseră să mai cânte în casa lor Stan putea face ceva în această privinţă Când îl sună pe Tan, îi răspunse mama acestuia, care izbucni în plâns la auzul veştii Mai dură ceva până să se liniştească şi să-i poată spune că Oltan nu era acasă Era la lucru, dar ea îi va transmite de urgenţă mesajul Şi dacă îl puteau ajuta cumva Când încheie convorbirea cu doamna Kusmeroglu, Stan se uită la ceas Mai avea destul timp până să se ducă la morgă, aşa că întinse canapeaua pe care dormea el de obicei – nu se simţea deocamdată în stare să se ducă în patul tatălui său – şi se lungi puţin în eventualitatea în care plânsul ar fi pus stăpânire pe el Dar nu se întâmplă asta, căci adormi aproape instantaneu Câteva ore mai târziu se trezi şi-l văzu pe Tan Kusmeroglu aplecat deasupra lui Glasul puternic al muezinului de la moscheea mică de după colţ, care-i chema pe credincioşi la rugăciune, era aproape complet acoperit de vocea surescitată a lui Tan: — Haide, Stan, scoală-te! Boşorogu-i la rugăciune şi eu am împrumutat furgoneta şefului meu N-o să mai fie o altă ocazie ca să-ţi iei lucrurile şi s-o ştergi de-aici! Adică aveau la dispoziţie cel mult zece minute Stan nu-l contrazise Dură mult mai puţin să încarce în furgonetă tobele, trompeta, preţioasele-i discuri, playerul şi alte câteva obiecte Demaraseră deja când Stan îşi aduse aminte: — Trebuie să merg la morgă, îi zise prietenului său Tan îşi luă o fracţiune de secundă privirea de la autocarul care şerpuia în faţa lor şi de la camionul de marfă care voia să se bage în faţa lor şi se uită la Stan Pe chip i se aşternuse o expresie ciudată – aproape atipică pentru Tan prin duioşia şi emoţia ei — M-am gândit la treaba asta, îi spuse el Nu e bine să te duci acolo — Dar mi-au cerut să-l identific pe tata Trebuie să mă duc — Ba nu trebuie Ştii ce o să se întâmple dacă te duci? O să-ţi ceară să achiţi cheltuielile de înmormântare Spune-mi, cum ai să faci asta? Nu Trebuie să te dai la fund Stan îl întrebă cu voce mică: — Unde? — La noi, prostule! O să dormi cu mine în cameră Şi adăugă rânjind: — Ori cu soră-mea, dacă preferi Numai că trebuie s-o iei mai întâi de nevastă Toţi membrii familiei Kusmeroglu lucrau Domnul Kusmeroglu era unul dintre contabilii unei fabrici care producea mărci coreene de automobile pentru export Tan livra la domiciliu aparatura electrocasnică a unui magazin cu articole de menaj Naslan, sora lui de şaisprezece ani, lucra în patiseria unuia dintre marile hoteluri de pe malul Bosforului Chiar şi doamna Kusmeroglu, deşi casnică, muncea acasă: atunci când nu făcea curăţenie, nu gătea şi nu cârpea hainele familiei sale, ea confecţiona pentru turişti brăţări din mărgele pe care erau scrise versete din Coran Însă chiar şi aşa – iar acesta era un lucru pe care Stan îl ştia fără să i-l fi spus nimeni – ei abia dacă reuşeau să se descurce, asigurarea medicală de care beneficiau era una sumară şi trăiau în permanenţă cu grija zilei de mâine Şi acum înţelese că îi era imposibil să-şi mai continue studiile, aşa cum i se întâmplase şi lui Tan Tot imposibil era şi să rămână pe capul familiei Kusmeroglu mai multă vreme Trebuia să găsească o modalitate de a face bani Şi ăsta nu era un lucru uşor Nimeni nu l-ar fi angajat pe Stan, chiar dacă ar fi existat slujbe disponibile, pentru că, în conformitate cu legea turcească, de la decesul tatălui său, băiatul nu mai avea nicio identitate Fireşte că nu era un caz unic Milioane de oameni asemenea lui trăiau în Istanbulul lovit de sărăcie Drept urmare era puţin probabil ca autorităţile să încerce să dea de el – atâta vreme cât numele lui nu apărea în vreun document oficial Partea bună era că se apropia vara Şi atunci, la cei de milioane de locuitori ai Istanbulului, în cea mai mare parte nevoiaşi, se vor adăuga săptămânal câte două, trei milioane de turişti, uneori chiar mai mulţi Prin definiţie aceşti oameni erau bogaţi şi nu aveau nimic mai bun de făcut cu banii lor decât să-i cheltuiască pe priveliştile Istanbulului, pe mâncare, pe antichităţi şi suvenire şi pe localnici — Ai putea să te faci ghid, îi sugeră domnul Kusmeroglu la cină Vorbeşti impecabil şi turca, şi engleza, Stanley Ai să te descurci de minune — Ghid, repetă Stan, uitându-se politicos la gazda sa, de parcă i s-ar fi părut o idee excelentă, deşi el nu era chiar atât de sigur — Normal că ghid o să te faci, spuse Tan cu dojană în glas Tata are dreptate Ştii deja tot ce e nevoie despre Istanbul – ai învăţat la orele alea plictisitoare de istorie când eram amândoi la şcoală Ţine minte doar să laşi la o parte perioada otomană şi să te concentrezi pe împărătesele alea ţăcănite din epoca Bizanţului, că despre chestii din astea vor să audă turiştii Plus că putem împrumuta ghiduri turistice de la bibliotecă să-ţi mai îmbogăţeşti cunoştinţele Stan se hotărî să atace fondul problemei: — Dar nu am cum să capăt atestat de ghid! Polis — N-o să-ţi facă nicio problemă, zise cu fermitate mama lui Tan N-ai decât să te faci că pierzi vremea pe lângă Palatul Topkapi ori prin Marele Bazar Şi atunci când vezi nişte americani care nu sunt cu un grup organizat, le oferi oarece informaţii într-o manieră nonşalantă şi prietenoasă Le zici că eşti american şi că ai venit aici la studii În fond, nici nu-i prea departe de adevăr, nu? Iar dacă vreun agent de polis te întreabă de sănătate, nu trebuie decât să-i vorbeşti doar în engleză şi să-i spui că actele sunt la părinţii tăi de care tocmai ce te-ai rătăcit în aglomeraţie Nimeni n-o să-ţi pună la îndoială vorbele când o să te vadă aşa blonduţ şi cu ochii ăştia albaştri — Dar n-are haine americane, punctă Naslan Doamna Kusmeroglu ţuguie buzele, apoi surâse larg — Problema asta o rezolvăm cât ai bate din palme O să-i facem noi două nişte haine, Naslan Oricum a venit vremea să înveţi şi tu cum e cu croitoria Profitând de resursele infinite ale biroului de Obiecte Pierdute de la hotelul unde lucra Naslan, pentru a face rost de materia primă, cele două femei ale familiei Kusmeroglu i-au ajustat diferite haine pe corp Şi Stan a fost transformat într-un student american tipic, aflat în vacanţă: pantaloni evazaţi ce păreau a fi de firmă, dar nu erau, pantofi sport cu talpă dublă, şapcă cu logoul echipei de baseball Dallas Dodgers şi un tricou cu inscripţiile „Poarta sau crăpi“ pe piept şi „Am crăpat“ pe spate Aşa cum îşi imaginaseră, turiştii erau uşor de muls Chiar mult prea uşor Parcă toţi americanii cu care a intrat în contact aveau prea mulţi bani şi nu ştiau ce să facă cu ei Aşa cum a fost cazul cu un cuplu în vârstă din Riverdale, New York, atât de încurcaţi de hiperinflaţia monedei turceşti că i-au dat lui Stan un miliard de lire noi pentru simplul fapt că îi ajutase să găsească o toaletă curată, când un milion sau două ar fi fost un bacşiş mai mult decât generos Şi atunci când el le-a atras atenţia asupra greşelii, cei doi bătrânei au insistat să păstreze miliardul, drept recompensă pentru onestitatea lui Prin urmare, în prima săptămână, Stan a adus acasă mai mulţi bani decât câştiga Tan la slujba lui şi aproape cât leafa lui Naslan A vrut să-i dea pe toţi doamnei Kusmeroglu, dar ea nu a vrut să primească decât jumătate — Fă economii pentru viitor, Stanley, îl instruise ea cu blândeţe Orice tânăr la început de drum are nevoie de un mic capital Iar fiica ei adăugase: — În fond, s-ar putea să îţi doreşti să te însori într-o bună zi Normal că Stan nu avea deocamdată astfel de planuri, deşi Naslan era drăguţă foc, mai ales îmbrăcată în uniforma de la patiserie: fustă mini şi o tocă nostimă, pusă pe o sprânceană Unde mai pui că mirosea şi bine, graţie cosmeticalelor şi sticluţelor de parfum aproape goale pe care clientele hotelului le lăsau la toaleta pe care tot ea trebuia să o ţină imaculată Iar parfumurile astea aveau efect asupra lui Stan Uneori seara, când toată familia se uita la televizor şi Naslan stătea lângă el pe canapea, băiatul spera din tot sufletul să nu-i observe nimeni umflătura jenantă din pantaloni Ce să-i faci, era bărbat şi avea şaptesprezece ani Dar mai era şi încântat de noul lui statut de persoană cu venituri importante Memora pagini întregi din ghidurile turistice şi îşi completa cunoştinţele trăgând cu urechea la ghizii profesionişti Cele mai bune obiective turistice unde putea face asta erau Moscheea Albastră şi Catedrala Sfânta Sofia Acolo se amestecau grupurile de câte zece, douăzeci de turişti, iar şase sau opt ghizi se luau la întrecere, vorbind unii peste alţii, în vreo şase limbi diferite Amănuntele picante oferite de aceştia erau mult mai interesante decât orice informaţii seci aflate din cărţi Totuşi, era cam riscant să tragă aşa cu urechea Odată, pe aleea îngustă din spatele bucătăriilor uriaşe ale Palatului Topkapi, observase doi ghizi atestaţi uitându-se la el într-un fel deloc prietenos, în vreme ce-şi aşteptau turiştii să iasă din muzeu Atunci când amândoi şi-au scos telefoanele mobile, fără să-şi ia ochii de la el, Stan a şters-o de acolo în graba mare În realitate însă, nu-i era chiar atât de teamă de ghizi sau de polis, cum îi era ca nu cumva să fie găsit de domnul Ozden Habar nu avea ce i-ar putea face bătrânul într-o asemenea situaţie În ultimă instanţă, credea că i-ar fi putut achita chiria din teancurile de lire care se tot adunau sub salteaua patului pe care îl împărţea cu Tan Dar cine putea şti ce lege încălcase prin fuga lui din apartament? Domnul Ozden precis ştia, aşa că Stan încerca, pe cât posibil, să stea cât mai departe de fosta lui locuinţă Dar nu doar cu turiştii se ocupa el Dacă ajungea la timp acasă, o ajuta pe doamna Kusmeroglu să pregătească cina, iar ea se prefăcea uimită de talentele lui culinare, destul de rudimentare, de altfel Iar după masă se uitau toţi la televizorul vechi, cu o mie de canale Doamnei Kusmeroglu îi plăceau talk-show-urile serioase, în care oameni învăţaţi dezbăteau semnificaţia unor fenomene bizare şi inexplicabile, precum Urgia aceea a lui Dumnezeu care se abătea din când în când asupra omenirii, sau îşi exprimau opiniile cu privire la problema Ciprului Domnul Kusmeroglu prefera muzica – dar nu genul pe care îl cântau băieţii Şi Tan şi Stan votau în favoarea emisiunilor despre spaţiu şi sport Dar rareori se ajungea la vot, deoarece Naslan era topită după serialele americane – cele de pe canalele de limbă engleză, ca să-şi îmbogăţească vocabularul – cu oameni bogaţi şi frumoşi, care locuiau în Las Vegas sau în Malibu sau pe ţărmul Mării Tappan, iar Naslan vorbea mai repede şi mai tare decât oricine altcineva Dar nu se supăra nimeni Împărţeau totul ca o familie adevărată Şi, în anumite privinţe, acesta era cel mai bun lucru pentru Stan, ale cărui amintiri despre cum este să ai o familie erau aproape şterse Cu toate că soţii Kusmeroglu se purtau extrem de frumos cu Stan, indulgenţa lor nu mergea chiar până a le permite băieţilor să exerseze în casă la tobe şi trompetă Aşa că, o dată sau de două ori, Stan şi Tan şi-au cărat instrumentele în sala de educaţie fizică a şcolii, al cărei paznic le era rudă, şi nimănui nu-i păsa cât zgomot faci după încheierea orelor de curs Însă nu mai era acelaşi lucru La doisprezece ani avuseseră un vis Cu băiatul kurd la contrabas şi cu fetiţa urâţică, mai mică decât ei cu un an, la clape, intenţionau să formeze o trupă Se dondăniseră zile în şir şi, în cele din urmă, aleseseră numele câştigător: „Stan, Tan the Gang” Planul lor era să o ia încetişor, să cânte la început doar la zile de naştere şi, poate, pe la nunţi; şi mai târziu, când vor avea vârsta legală, să între în cluburi Să fie curtaţi de un impresar şi să li se ofere un contract cu o casă de discuri Să dea lovitura însă băiatul kurd a fost exmatriculat pentru că tatăl lui fusese prins că finanţa mişcarea ilegală pentru independenţa Kurdistanului; iar mama fetiţei i-a interzis acesteia să mai petreacă atâta vreme în preajma băieţilor Lovitura nu a fost însă chiar atât de dură, pentru că Stan şi Tan aveau deja un alt vis Spaţiul Frontiera fără capăt Unde cerul nu poate îngrădi ambiţiile unui tânăr Dacă ar fi putut face în aşa fel încât să pună mâna pe suficienţi bani, intenţia lor era să ajungă pe Poartă sau poate pe unul din avanposturile planetare Lui Tan i-ar fi plăcut să se ducă pe Marte, unde coloniştii creaseră un habitat asemănător cu cel de pe Pământ sub cupolele lor din plastic Stan ar fi vrut să cutreiere prin străvechile catacombe ale civilizaţiei Heechee de pe Venus, unde – cine ştie? — ar descoperi nişte artefacte ce i-ar face la fel de bogaţi ca orice alţi prospectori ai Porţii Însă aveau nevoie de bani ca să ajungă în oricare dintre aceste locuri, iar banii constituiau o problemă insurmontabilă Totuşi, mai existau şi alte posibilităţi prin care şi-ar fi putut vedea visul cu ochii De pildă, faimosul şi deloc tânărul explorator, Robinette Broadhead, câştigase din expediţiile pe Poartă atât de mulţi bani că nu mai ştia ce să facă cu ei, iar acum finanţa misiunile în spaţiu Ca aceea care chiar acum parcurgea drumul de ani-lumină către Norul Oort, unde se spunea că există un obiect legendar al Heechee-ilor, însă nimeni nu descoperise vreo metodă de a ajunge la el, alta decât pe o rachetă înceată, construită de mâna omului Broadhead îi plătise cu generozitate pe voluntarii care consimţiseră să se îmbarce în misiunea aceea aproape imposibilă I-ar putea plăti şi pe alţii, atunci când Stan şi Tan vor avea vârsta necesară Cu condiţia să mai rămână ceva de explorat până atunci Fireşte, toate astea erau visuri de copii Stan nici nu mai spera că va ajunge să le pună vreodată în practică Dar le visa în continuare Până una alta, se bucura de munca lui de ghid şi de viaţa alături de familia Kusmeroglu În prima lună câştigase mai mulţi bani decât văzuse el vreodată la un loc Naslan îl surprinse atunci când îi număra şi îi spuse fără să stea pe gânduri: — Ia te uită! Eşti putred de bogat, Stanley! Nu crezi că a venit momentul să începi să cheltuieşti puţin? Băiatul îi aruncă o privire prudentă — Pe ce? — Pe nişte haine cumsecade, pentru numele lui Allah! Fii atent, vineri e ziua mea liberă Tata n-o să mă lase să lipsesc de la rugăciunea de dimineaţă, dar ce-ai zice dacă, după ce se termină, am merge împreună la cumpărături? Şi uite aşa s-a făcut că, vineri dimineaţă, Stan şi Naslan au pornit cu autobuzul spre zona comercială a oraşului, unde erau marile sukurii, iar băiatul a început să-şi alcătuiască prima lui garderobă de adult Totul părea să coste mult mai mult decât ar fi fost el de acord să plătească, dar Naslan avea nas pentru chilipiruri Bineînţeles că l-a şi pisălogit să încerce câte şase variante diferite din fiecare articol, înainte de a-l lăsa să cumpere ceva La sfârşit, când aşteptau autobuzul, cocoşaţi de pungi şi pachete, iar Stan mai sărac cu jumătate din suma câştigată într-o lună, în faţa lor opri o maşină şi dinăuntru strigă o voce de bărbat: — Hei, tu de colo! Era o maşină consulară, cu sigla aurie a Statelor Unite ale Americii pe portiera neagră, imaculată Şoferul scosese capul pe geam şi-i făcea semne insistente lui Stan — Nu eşti tu Stan Avery, băiatul lui Walter Avery? Ba chiar tu eşti Domnul Goodpastor s-a dat peste cap să te găsească Pentru numele lui Dumnezeu, în ce gaură ai stat ascuns? Stan îi aruncă lui Naslan o privire înfricoşată: — Eu am am stat cu nişte prieteni Vreo şase maşini blocate în spatele celei de la consulat urlau din claxoane Şoferul american făcu un gest obscen spre ele şi răcni la Stan: — Nu pot să staţionez aici Fii atent, domnul Goodpastor are ceva pentru tine Măcar o adresă poţi să-mi dai? Câtă vreme Stan îşi muncea creierii în căutarea unui răspuns care să nu-l bage în bucluc, Naslan interveni nonşalantă: — Dar nu ştii la ce adresă vei sta, nu-i aşa, Stan? Apoi îl informă binevoitoare pe şofer: — Tocmai îşi caută o căsuţă a lui De ce nu-i trimiteţi ce aveţi să-i trimiteţi la adresa de la slujbă? Lenjerii de Pat Eklek Firma e în Zincirlikuyu, pe Kaya Aldero Sok, număr / Staţi aşa, că v-o notez eu După ce maşina plecă, eliberând strada, Naslan îi explică pe un ton suav: — Cine poate şti despre ce e vorba, Stan? Poate că vor să-ţi ceară bani pentru una sau alta, poate chiar pentru înmormântarea tatălui tău În orice caz, i-am dat adresa aia pentru că acolo lucrează un maistru care mă cam place O să aibă el grijă să-mi dea ce vei primi şi nu va spune nimănui Naslan aduse acasă plicul cu ştampilele consulatului, dar ataşat de el nu era nicio factură, ci un bilet destul de iritat din partea domnului Goodpastor: Dragul meu Stanley, Când am verificat dosarul, am descoperit că, tatăl tău avea o poliţă de asigurare de viaţă, iar tu eşti singurul beneficiar Valoarea nominală este indexată, aşa că se ridică la o sumă frumuşică Sper să te ajute să-ţi faci o viaţă mai bună Stan rămase cu biletul într-o mână şi cu plicul în cealaltă, Uitându-se nedumerit la domnul Kusmeroglu: — Ce înseamnă „indexat”? — Înseamnă că valoarea nominală a poliţei este corelată cu nivelul preţurilor, aşa că suma totală creşte odată cu inflaţia Deschide plicul, Stanley S-ar putea să fie vorba de mulţi bani Însă când băiatul scoase certificatul verde al guvernului american, cifrele de pe el îi produseră o mare dezamăgire — Asta e, încercă el să zâmbească, ce facem cu banii ăştia? Ne tratăm fiecare cu câte o pizza? Însă Naslan avea ochi mai ageri decât el Îi smulse hârtia din mână şi îl certă râzând: — Nu vezi, prostule? Nu-s lire de-ale noastre, sunt dolari americanii Eşti bogat, Stan! Acum poţi să faci tot ce-ţi doreşti Poţi să-ţi închei o asigurare medicală completă Poţi să te însori Poţi să-ţi începi propria afacere Poţi chiar să te întorci în America şi să începi acolo o viaţă nouă! — Sau, interveni Tan, poţi să-ţi plăteşti singur drumul până la Poartă Stan se uită buimac la prietenul lui, apoi, mult mai atent, la certificatul din mână Naslan avea dreptate Erau o mulţime de bani acolo – mai mult decât suficienţi pentru călătoria spre Poartă Cu mult mai mulţi Stan nu se mai gândi nicio secundă Şi spuse cu o voce care-i tremura de emoţie: — De fapt, ajung pentru două bilete până pe Poartă Ce zici, Tan? Vrei să mergem acolo? PE URMELE EROILOR I Primul lucru care-l şocă pe Stan cu privire la asteroidul Poarta a fost acela că, neavând aproape deloc greutate, locul acela nu avea nici sus şi nici jos Iar organismul lui nu cunoştea decât o singură cale prin care să facă faţă acestei probleme Drept care i se făcu foarte rău Acest mal d’espace îl luă pe Stan complet prin surprindere Niciodată până atunci nu mai avusese rău de mare sau de altitudine – nici nu ar fi avut cum să aibă, de vreme ce nu fusese în viaţa lui nici cu vaporul şi nici cu avionul până la călătoria aceasta spre asteroid Îl secătuiau de puteri atât vertijurile copleşitoare, cât şi episoadele de vărsături abundente care le urmau Gardienii de la Recepţie nu se mirară absolut deloc — Începător, oftă unul către colegul său, care se repezi să-i ofere lui Stan o pungă de hârtie în care să-şi termine treaba Din fericire, Stan nu era singurul afectat Ceilalţi doi bărbaţi vomitau la fel de violent ca el Singura femeie din grup, palidă, plăpândă şi tânără – şi cumva cu trăsăturile asamblate greşit, căci partea stângă a feţei părea mai scurtă decât cea dreaptă –, deşi suferea vizibil, refuză punga Tan nu avea nimic, aşa că luă el bagajele – tobele, trompeta şi doar foarte puţine alte lucruri personale se înregistră şi îl înregistră şi pe Stan După aceea reuşi cumva să-l transporte pe Stan, împreună cu bagajele, prin labirintul de coridoare şi pante ale Porţii, până la cabina minusculă ce le fusese pusă la dispoziţie Stan mai reuşi doar să se bage în sacul de dormit şi să se fixeze bine acolo, apoi închise nefericit ochii şi adormi instantaneu Când se trezi, îl văzu pe Tan aplecat asupra lui, cu o mână ţinându-se strâns de un cârlig, iar în cealaltă având o pungă cauciucată plină cu cafea — Vezi să n-o verşi, îl avertiză el pe Stan E cam slabă, dar tot cafea e Crezi că ai să reuşeşti să n-o vomiţi şi pe asta? Şi Stan reuşi De fapt, îi era chiar foame Şi nici senzaţia aceea de învârtire şi prăbuşire în gol nu mai era atât rea ca înainte, deşi mai rămăseseră suficiente probleme care să-l stânjenească Dar Tan nu se îngreţoşă — Am făcut multă treabă bună câtă vreme ai dormit, Stan, prietene, anunţă el pe un ton cordial Am descoperit unde vom mânca şi unde vom merge ca să ne distrăm Nu cred că mai e cineva din Istanbul pe Poartă, dar am întâlnit un alt musulman Tarsheesh E şiit din Iran, dar pare destul de cumsecade A făcut el socotelile şi mi-a zis că fondurile noastre ne permit să stăm aici optsprezece zile, timp în care ne vom alege o misiune Nasol e că, habar n-am din ce motiv, nu sunt programate prea multe misiuni, dar vom găsi noi una Trebuie să găsim Dacă ni se termină banii înainte, o să ne deporteze şi cu asta basta Rânji larg şi adăugă: — Am stat de vorbă şi cu tânăra aia care a venit odată cu noi Cred că, în timp, m-aş putea obişnui cu felul în care arată Şi cu ceva noroc, am să ajung curând să o cunosc mult mai bine — Felicitări! îi zise Stan Cu titlu de experienţă, ieşi din sacul de dormit, având grijă să se apuce imediat de un cârlig Îşi dădu seama că imponderabilitatea nu era chiar de nesuportat pe termen lung, însă acum mai avea şi o altă problemă — Ai descoperit şi unde pot să mă piş? întrebă el — Normal că da Îţi arăt acum Şi după aia ne apucăm să studiem lista cu misiuni Că n-are niciun rost să frecăm menta pe-aici, când am putea pleca undeva să facem avere Stan ştia că, pe vremuri, oricare Voluntar viteaz sau disperat care ajungea pe Poartă avea de ales dintre vreo douăzeci de nave Heechee înfiorător de complicate Te urcai la bordul celei alese de tine Îţi setai manşa aia caraghioasă în ce poziţie voiai, pentru nimeni nu avea nici cea mai mică idee care anume era poziţia „corectă” Strângeai în mână bulbul de pornire, foarte asemănător cu un uger de vacă Şi imediat – cu o viteză mai mare decât cea a luminii, deşi nimeni nu putea spune cum anume se întâmpla asta – erai deja pe drumul spre aventură şi bogăţie Sau pe drumul către dezamăgire şi frustrare, atunci când la destinaţia aleasă la întâmplare nu se găsea nimic care să merite efortul şi cheltuiala Aşa fusese în trecut Acum lucrurile se petreceau altfel De-a lungul anilor, se pierduseră aproape două sute de nave Alte câteva zeci din cele rămase pe asteroid – îndeosebi navele mai mari, Cinci-urile şi Trei-urile – erau acum folosite la transportul coloniştilor spre lumile locuibile, cum erau Valhalla şi Planeta Peggys, ori la exploatarea navelor utilizabile ce fuseseră descoperite pe Poarta Doi Băieţii fură profund dezamăgiţi atunci când verificară listele Doar trei sau patru misiuni mai erau deschise, dar fiecare dintre ele urma să fie efectuată într-un Unu – adică într-o navă de o singură persoană – şi, prin urmare, de niciun folos pentru doi tineri hotărâţi să călătorească în spaţiu împreună Dar nu s-au mulţumit doar cu postările de pe ecran S-au dus să discute cu dispecerul, un brazilian gras şi ursuz, pe numele lui Hector Montefiore Ca să ajungi în biroul lui Montefiore trebuia să mergi până aproape de periferia Porţii, unde navele şedeau cuminţi în capsulele lor, aşteptându-şi misiunile Însă erau şi capsule goale, închise înaintea vidului de dincolo, capsule ale căror nave erau deja departe Afară Dispecerul se uita cam fără chef la ecranul de divertisment, înfulecând ceva ce precis nu provenea de la cantina Porţii Îi ascultă doar o clipă, apoi scutură din cap — Valea, băieţi! îi îndemnă el N-am cum să vă ajut Nu eu repartizez misiunile Ştabii ăia de sus se ocupă de chestia asta Când aleg un zbor, mi-l afişează computerul şi eu nu fac decât să trec numele voluntarilor Când o să fie următoarea misiune mai mare? De unde mama dracului să ştiu eu? Stan era dispus să pornească un scandal Tan îl trase de acolo Când ajunseră pe coridor, Stan mârâi nemulţumit către prietenul lui: — Precis ştie ceva, nu crezi? — Poate că ştie, dar ai văzut şi tu că nu voia să ne spună nimic Am putea încerca să-l mituim Stan scoase un hohot amar de râs: — Cu ce? — Exact Aşa că hai să plecăm de aici Se retraseră în spaţiul comun din axul central al Porţii, loc botezat Infernul Albastru, ca să bea câte o cafea al naibii de scumpă şi de searbădă şi să-şi discute opţiunile Nu doar cafea se putea cumpăra în Infernul Albastru Dar nu trebuia să plăteşti nimic pentru mesele principale: costul lor, împreună cu cel al apei pe care o beai, al cabinei în care dormeai şi al aerului pe care îl respirai, era acoperit de preţul chiriei zilnice Dar dacă voiai ceva mai mult, trebuia să te duci în Infernul Albastru Mâncarea de acolo era excelentă, însă puţini îşi puteau permite preţul ei; mai erau băuturi de toate felurile şi jocuri de noroc care dăduseră numele locului Băieţii adulmecară invidioşi aroma de fripturi la grătar pe care le mâncau câţiva norocoşi şi urmăriră cum se învârte bila magnetizată a ruletei După un timp, Stan trase aer în piept şi exclamă, lovindu-l pe Tan în umăr: — Măi, omule! Am ajuns pe Poartă! Măcar haide să dăm o tură prin haznaua asta, să vedem ce mai e pe aici! Aşa au şi făcut, aproape scăpând cu totul din vedere că banii li se terminau, iar misiunea pentru care veniseră acolo tot nu se ivea S-au dus într-un loc numit Parcul Central, unde creşteau pomi fructiferi şi tufe cu mure, zmeură şi coacăze – pe care nu aveai voie să le culegi până nu plăteai preţul S-au uitat la colosalul rezervor de apă al Porţii, cu pereţi curbaţi după forma asteroidului, dar care lor le aducea aminte de marile cisterne subterane ale Istanbulului Şi s-au mai dus să viziteze şi muzeul Porţii Toate i se păreau parţial cunoscute lui Stan, din povestirile despre Poartă pe care le devorase în copilărie Însă muzeul a fost cu totul altceva Locul acela era plin cu artefacte Heechee, aduse din diferite misiuni: evantai de rugăciune, perle de foc, gadgeturi de tot felul Erau acolo şi holograme ale planetelor pe care fuseseră misiuni; băieţii au admirat în mod deosebit câmpurile întinse şi mănoase, precum şi pădurile splendide ale Planetei Peggys; s-au cutremurat când au dat cu ochii de Valhalla – despre care autorităţile Porţii pretindeau că ar fi fost bună de locuit, dar care lor li se părea că seamănă mai mult cu Siberia decât cu Paradisul Şi mai de groază erau hologramele planetelor asasinate, ale acelor planete misterioase pe care au existat pe vremuri civilizaţii, din care se alesese praful şi pulberea Cum? De ce? Nu ştia nimeni Băieţii s-au uitat tăcuţi la ele şi apoi au plecat de acolo Mai interesante au fost, de o manieră practică, hologramele diferitelor nave Heechee, Unu-rile, Trei-urile şi Cinci-urile (Mă rog, aşa li se zicea pe Poartă, în funcţie de numărul de persoane pe care le puteau transporta Însă cum le ziceau Heechee-ii era mai presus de imaginaţia oamenilor ) Unele dintre navele acelea aveau părţi detaşabile ce păreau complet inutile, mai cu seamă acelea care conţineau cupole Heechee din metal pe care nimeni nu mai îndrăznise să le deschidă după cele câteva dezastre petrecute Multe nave erau blindate, mai ales Trei-urile şi Cinci-urile Aproape tuturor oamenii le instalaseră senzori şi camere exterioare, precum şi rafturi pentru alimente, rezervoare cu oxigen, echipamente pentru respirat şi toate celelalte lucruri care-i asigurau viaţa prospectorului în timpul zborului; în cazul că Heechee-ii avuseseră aparatură asemănătoare, aceasta fusese distrusă de mult Se tot gândeau la lucrurile astea când auziră o tuse din spate Se întoarseră şi dădură cu ochii de fata strâmbă care venise de pe Pământ împreună cu ei O chema Estrella Pancorbo Acum nu mai părea chiar atât de palidă Şi Stan îi spuse pe un ton surprins: — Arăţi, hm cum să zic eu arăţi bine Adică: în afară de faptul că faţa ta arată de parcă s-ar fi aşezat cineva pe ea Ea îi aruncă o privire iscoditoare, însă mulţumi înclinând capul, ca răspuns la complimentul primit — Mă simt din zi în zi mai bine, mulţumesc frumos I-am păcălit, adăugă ea criptic, fără să explice pe cine anume „a păcălit” Şi nici nu voia să mai continue conversaţia; avea de învăţat, le zise şi imediat începu să alerge prin hologramele de nave, luând notiţe Băieţii mai zăboviră acolo un timp, dar plecară la un moment dat şi ei, deoarece era limpede că fata prefera să fie singură Însă întâlnirea cu ea îl afectă pe Stan, care nu mai fusese în preajma vreunei fete apropiate de vârsta lui de când se despărţise de Naslan Când se pregăteau să iasă, Tan spuse gânditor: — Mă întreb ce-or mai face cei de acasă Stan doar dădu din cap Recunoştea dorul de casă din tonul cuvintelor lui Ba chiar şi lui îi era cam dor, deşi nu prea avusese experienţa unui cămin adevărat — Le-am putea scrie o scrisoare, zise el Tan se cutremură, rânjindu-i într-o dungă: — Adică să plătim costurile de expediţie? Nu mă bag, Stan Plus că nu mă dau în vânt după scrisori şi, în fond, ce să le spunem? Haide mai bine să bem încă un café-pişé de pe-aici II Şi a trecut ziua Şi apoi a mai trecut una Pe ecranul misiunilor au apărut două Unu-ri, cu nimic mai interesante, dar şi acestea au fost imediat adjudecate de prospectori mai puţin pretenţioşi Băieţii au început să petreacă tot mai mult timp prin Infernul Albastru, frământându-se în sinea lor ce anume aveau să facă atunci când se vor sfârşi banii Se frământau, dar nu discutau între ei problema aceasta Nu duceau lipsă de sfaturi Obişnuiţii Porţii, dintre care mulţi la încheieturi cu brăţări atestând faptul că purtătorii lor fuseseră Afară, erau mai mult decât dornici a-şi împărtăşi cunoştinţele Cea mai prietenoasă era o englezoaică sprintenă, între două vârste, trasă la faţă şi posedând păreri ferme despre care ar fi cele mai bune misiuni — Ştiţi cum arată manşele Heechee? Vă trebuie setările cu două dungi în display-ul roşu al primei manşe şi niciuna în display-ul galben al manşei a doua, îi sfătui ea cu un aer doct — De ce? vru să ştie Tan, care-i sorbea cuvintele — Pentru că sunt setări sigure! Niciodată nu s-a pierdut vreo misiune cu setările astea Aveţi încredere în mine, pentru că ştiu ce vorbesc Îşi termină cafeaua pe care se milogise de ei să i-o cumpere şi plecă Tan îşi ţuguie buzele — O şti ea ceva, spuse el — Ba nu ştie nimic! o luă Stan în râs I-ai numărat brăţările? Nouă! A fost Afară de nouă ori şi n-a făcut bani nici de o amărâtă de cafea Nu, Tan Nouă ne trebuie ceva poate mai puţin sigur, dar mai profitabil Tan ridică din umeri, dându-i dreptate — În orice caz, filozofă el, adevărul este că, dacă toţi oamenii ăştia ar şti ce trebuie făcut, ar face singuri, nu ne-ar spune nouă Hai mai bine să mergem la masă! — Haide! zise Stan Dar imediat clătină din cap — La dracu’ cu mâncarea! Nu mi-e foame Am o idee mai bună Dacă tot am târât instrumentele după noi, ce-ar fi să improvizăm ceva? Tan se uită nedumerit la el — Aici? O să ne dea afară — Atunci ne ducem într-un loc unde nu vom deranja pe nimeni Ce zici de Parcul Central? Stan avusese dreptate: nu era nimeni acolo Au ales un colţ cu multe cârlige în pereţi şi şi-au pregătit instrumentele Odată bine ancorat, Stan nu a mai avut nicio problemă cu trompeta Tobele lui Tan, însă, erau o cu totul altă mâncare de peşte Aşa că a fost obligat să şi le lege una de cealaltă şi pe amândouă de două cârlige din perete; dar apoi tot s-a văitat că beţele nu lovesc cum trebuie în absenţa gravitaţiei Cu toate astea, au reuşit, de bine de rău, să încropească un „When the Saints Come Marching In”; şi s-au descurcat mai bine cu „A String of Pearls“ Stan tocmai începuse „St James Infirmary Blues“, când Tan îşi lăsă tobele şi îl prinse de braţ — Uită-te acolo! Tarsheesh venea repede spre ei, pe lângă marginea lacului Tan îi strigă: — Facem prea multă gălăgie? Tarsheesh se apucă de unul dintre cârlige, reuşind astfel să se oprească Gâfâia de prea multă însufleţire — Gălăgie? Nici vorbă! N-aţi auzit ultimele veşti? Echipa Herter-Hall a ajuns la obiectul din Norul Oort şi e unul mare şi e Heechee şi încă mai funcţionează! De ani buni nu mai văzuse Poarta atâta entuziasm Echipa Herter-Hall – misiunea aceea finanţată de Broadhead, care tot urca cu greu către Norul Oort cam de când se ştia Stan pe lume – descoperise într-adevăr ceva ce justifica acum toate eforturile şi cheltuielile Acolo era un satelit Heechee activ, de dimensiunile unui transatlantic, cum nu se mai văzuse până atunci! Iar obiectul cu pricina nu era mort în orbita lui, ci chiar producea hrană! Hrană-CHON, i s-a spus, constituită în principal din elementele de bază, disponibile în cometele din Norul Oort: C (arbon), H (idrogen), O(xigen), N (itrogen) Şi uite cum, după toate sutele de mii de ani, acea străveche creaţie Heechee încă mai funcţiona Iar dacă ar reuşi să o aducă pe o altă orbită, mai aproape de Pământ, aşa cum încerca acum echipa Herter-Hall, şi dacă ar putea să o alimenteze cu cometele şi celelalte obiecte ce intrau în sistemul solar inferior, rasa umană nu ar mai suferi niciodată de foame! Plini de invidie, tinerii începură să facă supoziţii pe seama sumelor colosale care ar putea intra în conturile membrilor echipei Herter-Hall şi în cele ale lui Robinette Broadhead însuşi, în calitate de finanţator al expediţiei — Miliarde, spuse Stan cu gravitate Tan îi aruncă o privire dispreţuitoare — Doar atât? Pentru aşa ceva? — Miliarde de dolari americani, boule! Multe miliarde pentru fiecare Iar Robinette Broadhead va adăuga alte şi alte miliarde la cele pe care le are deja Aşa că, înţelegi tu, amice Tan, ce poate face o descoperire norocoasă? Tan înţelegea Toată lumea înţelegea Când s-au dus să verifice listele, au observat că fuseseră ocupate toate misiunile existente — Nici măcar un Unu n-a mai rămas! N-a mai rămas nimic! se văicări Tan Şi ne pun în fiecare zi la plată, chiar şi atunci când nu mai avem la ce să ne înscriem Aşa făceau Şi au continuat – o zi şi încă o zi şi apoi încă una Băieţii urmăreau obsesiv listele cu misiuni, dar fără noroc A apărut un Unu, apoi încă două – tot Unu-uri şi acelea, adjudecate instantaneu Când s-a afişat anunţul cu ocupantul celei de-a treia nave, pe Tan l-au apucat toate pandaliile – numele de pe ecran era acela al prietenului său, Tarsheesh — Speram să mergem împreună N-a mai avut răbdare, tâmpitul! Stan nu-l învinovăţea El însuşi cochetase cu ideea de a pleca singur cu un Unu, lăsându-l în urmă pe Tan Dar nici Unu-ri nu au mai apărut pe liste, aşa că nu a fost nevoit să trăiască cu pata aceea pe conştiinţă Nici din cealaltă direcţie nu era trafic prea intens Două sau trei nave au revenit din misiuni, majoritatea Unu-ri care nu realizaseră nimic Şi apoi s-a întors un Cinci maiestuos, iar acesta avusese succes Mă rog, ceva succes Nu unul răsunător, dar oricum mai bun decât nimic Nava cu pricina ajunsese la luna fără aer a unei uriaşe planete gazoase pe care membrii echipajului nu au putut să o identifice Dar, da, acolo erau artefacte Heechee Au văzut o structură metalică în formă de cupolă, alături de care se aflau nişte vehicule care arătau cam ca nişte tractoare Însă nu au putut decât să le privească de la depărtare Nu le-au putut atinge Nava nu era dotată cu echipamentele ce le-ar fi permis să coboare şi să se mişte prin vid Dar fotografiile făcute le-au adus câte un bonus suficient de însemnat, iar membrii echipajului s-au retras din activitatea expediţională şi s-au întors acasă în Cincinnati, Johannesburg, Madrid, Nisa şi, respectiv, Ciudad de Mexico Aşa s-a făcut că Cinci-ul lor era acum disponibil pentru o nouă misiune Însă nu imediat, desigur Englezoaica aceea cam bătrâioară, cu nouă brăţări, îi prinse pe tineri atunci când ieşeau din sala de mese, buimaci de bucurie — Asta-i şansa voastră, scumpilor! O să facă curăţenie în navă şi o să pună la bord provizii proaspete şi costume de cosmonaut şi echipamentele necesare şi o s-o trimită înapoi O, dar va dura ceva vreme până atunci Cam vreo două săptămâni Însă merită aşteptarea! Aveţi însă grijă şi nu mai spuneţi nimănui, căci cu răbdare şi tăcere se face agurida miere! Şi o porni veselă mai departe, gata să vândă din nou secretul oricui i-ar fi cumpărat o cafea Fireşte că secretul acesta nici nu valora mai mult de o cafea, mai ales pentru doi tineri care nu-şi mai puteau permite să aştepte alte două săptămâni Şi apoi, pe neaşteptate, a apărut pe listă un Cinci Însă nu le-a fost de niciun folos lui Stan şi Tan Listarea a apărut când amândoi dormeau, iar atunci când au văzut-o, lista echipajului fusese deja completată Cel mai rău era că zilnic, în fiecare zi din puţinele rămase, apăreau noi informaţii de la cei care dăduseră lovitura, de la echipa Herter-Hall, aflată pe Fabrica de Hrană din Oort Membrii misiunii ataşaseră rachete ionice de obiect, încercând să-l disloce de pe orbită şi să îl tragă spre Pământ Apoi alte ştiri: obiectul nu se lăsa dislocat Reuşea cumva să neutralizeze forţa aplicată asupra lui, dar nimeni nu-şi dădea seama cum anume Apoi au descoperit indicii referitoare la o altă prezenţă la bord Apoi – ah, ce întâmplare miraculoasă! — au făcut cunoştinţă cu prezenţa aceea Era un băiat din rasa omenească, purtând numele omenesc de Wan! Şi avea propria lui navă Heechee, cu care se deplasa de la Fabrica de Hrană la o altă navă Heechee, şi mai mare şi mai complexă O navă uriaşă, plină cu tot soiul de maşinării Heechee, toate în perfectă stare de funcţionare! Tan era verde de invidie Stan nu se simţea nici el mai bine Răţoindu-se unul la altul, se ancorară bine în faţa ecranului cu misiuni; se duceau cu rândul la toaletă şi refuzau să mai doarmă — O să ne îmbarcăm pe următoarea navă, declară Tan Nu contează dacă o să fie Trei sau Cinci, oricum o fi, ne vom urca la bordul ei Stan era întru totul de acord: — Normal că da! N-o să facem noi catralioane ca ăia, poate nici miliarde, dar tot vom scoate ceva bani şi nimic n-o să ne mişte din faţa ecranului ăstuia Însă atunci s-a întâmplat ceva Luat prin surprindere, Stan se întrerupse în mijlocul legământului pe care îl făcea Simţi cum ochii parcă îi luaseră foc Gâtul i se făcuse tot o rană vie Îi plesnea capul şi nu mai putea să respire Urgia lui Dumnezeu Dar altfel decât în alte dăţi Mai cumplită Tot trupul lui Stan ardea de febră Îi era rău Tan îndura aceleaşi chinuri Suspinând, cu mâinile la tâmple şi ghemuit în poziţie fetală, tânărul uitase să se mai ţină de cârligul din perete şi plutea tot mai departe de Stan Şi nu era doar starea aceea de greaţă Dincolo de indispoziţia cruntă, se aflau bine-cunoscuta şi mistuitoarea nevoie sexuală, gustul amar al singurătăţii, furia difuză, dar chinuitoare Şi continua, continua Şi, la un moment dat, fără niciun semnal, se termină Stan se întinse şi îl apucă pe Tan de mâna care i se zbătea necontrolat şi îl trase în jos până la un cârlig — Iisuse! gemu el Tan era cu totul de acord: — Nasoală treabă! Şi imediat, pe ton imperativ: — Stan! Uite! Se holba la monitorul pe care erau trecute misiunile Computerele Porţii, neafectate de chestia aia care-i înnebunea temporar pe oameni, îşi executaseră neabătute programele Iar pe ecran apăruse o postare nouă: Misiunea Trei Blindat, plecare imediată — Hai s-o luăm! zbieră Tan — Normal că o luăm, spuse Stan, care se logase deja Într-o clipă numele lor au apărut pe ecran: Misiunea Trei Blindat, plecare imediată Stanley Avery Oltan Kusmeroglu Înnebuniţi de fericire, cei doi băieţi se loveau reciproc pe spate şi umeri — Am reuşit! urlă Tan — La ţanc, zise Stan, arătând ecranul pe care apăruse un alt nume: Misiunea Trei Blindat, plecare imediată Stanley Avery Oltan Kusmeroglu Estrella Pancorbo lista echipajului este completă III Visul devenise realitate Stanley Avery era în sfârşit într-o adevărată navă Heechee, mergând cu adevărat pe urmele acelor eroi nemuritori ai Porţii, care au înfruntat pericolele călătoriilor stelare şi au avut parte de bogăţii inimaginabile şi faimă ce va transcende graniţele erelor — Ori, mârâi Tan, atunci când prietenul lui îndrăzni să-i mărturisească gândul acesta, au avut parte de o moarte extrem de neplăcută Mie, unul, nu-mi place deloc căcăreaza asta de navă Şi de ce-i blindată? Din cealaltă parte a cabinei, Estrella Pancorbo îşi ridică privirea de pe obiectele pe care şi le punea în ordine — Dacă vă doriţi şi voi ca această călătorie să fie cât de cât suportabilă, le spuse ea, ar fi bine să vorbiţi doar în engleză atunci când sunt şi eu de faţă Tan strânse din buze — Te rog frumos, spune-mi când se va întâmpla să nu fii de faţă? vru el să ştie Nu vezi în ce dulap suntem obligaţi să locuim? Stan se repezi să intervină: — Are dreptate, îi zise el lui Tan Apoi către tânăra femeie: — Vom încerca să ţinem minte Prietenul meu se întreba de ce e blindată nava noastră — Pentru că poate primi misiuni spre destinaţii care ar avaria orice navă neblindată, desigur Dar nu te teme Asemenea destinaţii apar rareori Trei-ul ăsta a fost Afară de patru ori, dar nu spre locuri primejdioase Nu te-ai familiarizat cu specificaţiile lui? Datele tuturor navelor erau trecute în fişier Observaţia femeii nu-l binedispuse pe Tan — Nu mă tem, Estrella, se răsti el ofensat, căutând o răutate cu care să-i răspundă Şi o găsi repede: — De ce ai faţa strâmbă? Ea îl privi lung Stan observă că pleoapa dreaptă îi atârna mai jos decât cealaltă — Pentru că m-a călcat un bivol pe ea, răspunse Estrella în cele din urmă; şi adăugă oftând: Cred că va fi o călătorie foarte lungă Cât de lungă avea să fie călătoria lor era întrebarea ce nu le ieşea din minte Documentările Estrellei reuşiseră să le furnizeze noi informaţii — Trei-ul acesta n-a mers niciodată mai mult de optsprezece zile în fiecare direcţie, le spuse ea Noi avem provizii pentru mai mult de şaizeci de zile Aşa că n-ar trebui să dureze mai mult de atât Vom şti mai bine atunci când vom fi anunţaţi că am ajuns la jumătatea drumului Adevărat Măcar atâta ştia şi Stan Toată lumea ştia asta Prospectorii plecaţi de pe Poartă nu-şi luau deloc ochii de la bobina aia de parcurs cu aspect caraghios, pentru că ea deţinea taina vieţii sau a morţii Când îşi va schimba culoarea, înseamnă că au ajuns la jumătatea drumului; microgravitaţia blândă care îi trăgea spre pupa navei îşi va schimba direcţia şi ei vor începe să plutească uşor către proră Tot atunci vor trebui să facă nişte calcule Dacă până în momentul acela nu vor fi folosit mai mult de un sfert din aer, apă şi provizii, înseamnă că mai aveau cantităţi suficiente din fiecare pentru restul parcursului în spaţiu şi pentru drumul de întoarcere Dacă nu, nu Cei trei trăiau, mâncau şi dormeau în acelaşi spaţiu foarte mic, aproximativ cât baia din apartamentul închiriat de la domnul Ozden Apropierea aceasta de o fată cam de aceeaşi vârstă cu el se dovedea a fi o experienţă tulburătoare pentru Stan Erau foarte intimi N-aveau încotro Când Tan era la toaletă, Stan evita să se uite în ochii Estrellei, pentru că sunetul produs de jetul de urină al prietenului său se auzea foarte tare şi clar Fiecare dintre ei a fost nevoit să se obişnuiască cu mirosurile celorlalţi, iar acestea erau destul de multe Într-o navă de tipul Trei nu era spaţiu pentru exerciţii fizice, aşa că dieta prescrisă de autorităţile Porţii era bogată în fibre Stan făcea tot posibilul să tragă vânturile în surdină; Tan nu făcea absolut niciun efort în sensul acesta, ba chiar rânjea satisfăcut de fiecare dată când trăgea câte unul Estrella nu-i dădea nicio atenţie Chestia nostimă era aceea că, cu cât petrecea Stan mai multă vreme în preajma Estrellei, cu atât i se părea mai puţin diformă faţa ei atât de deformată Şi Tan avea aceeaşi impresie O dată sau de două ori, când tânăra nu prea putea să-i audă, pentru că ori dormea, ori era la budă, Tan i-a şoptit la ureche lui Stan gândurile lui libidinoase În limba turcă, fireşte În Trei nu exista niciun loc de unde să nu poţi fi auzit de ceilalţi, cu excepţia modulului spaţial depozitat într-o nişă din fundul navei Dar nimeni nu putea sta prea mult timp în locul acela cumplit de strâmt şi sufocant Estrella îşi petrecea mare parte din timp citind ceva de pe computerul ei de buzunar, dar după ziua a treia s-a lăsat convinsă să joace o partidă de cărţi cu băieţii După ce Tan pierdu a treia mână la rând, îi aruncă o privire bănuitoare şi mormăi: — Parcă ai zis că nu ştii să joci poker — Păi, nici nu ştiam Dar e un joc foarte simplu, zise fata cu indiferenţă Dar imediat îşi dădu seama că îi rănise sentimentele şi încercă să o dreagă: — Adică mi se pare simplu pentru că tu mi l-ai explicat foarte bine Mă uimeşti cât de bine stăpâneşti limba engleză, Tan O vorbeşti la perfecţie Băiatul ridică din umeri — Păi, cum să n-o vorbesc? Am învăţat la şcoala de limbă engleză de la şase ani şi până la paişpe, când m-am lăsat de învăţătură ca să merg la muncă Era evident că vorbele tinerei îl mai domoliseră puţin Şi continuă pe un ton mai vesel: — Acolo l-am cunoscut pe Stan Şi ne-am împrietenit imediat, pentru că aveam aceleaşi pasiuni În pauzele de la şcoală ne duceam la leagăne şi ne dădeam în ele, cât mai sus, închipuindu-ne că suntem pe o navă a Porţii Stan adăugă zâmbind: — Şi, spre marea mea surprindere, uite că am ajuns pe una Tu ce făceai înainte, Estrella? Tânăra adună cărţile de joc şi le amestecă fără să răspundă Apoi zise scurt: — Am lucrat la o măcelărie Cine face cărţile? Se făcuse ziua a şaptea, iar cei trei tineri nu-şi mai puteau lua ochii de la bobină Însă aceasta se încăpăţâna să nu-şi schimbe culoarea — Asta e! zise Estrella cu optimism S-ar putea ca Trei-ul ăsta să vrea să doboare un record personal Oricum avem destule provizii şi oricum s-ar putea să se schimbe mâine Dar nu se schimbă Nici în a opta zi şi nici într-a noua În ziua a unsprezecea, Tan dădu cărţile la o parte şi oftă: — Acum trebuie să privim faptele în faţă S-ar putea să mergem la nesfârşit cu cocina asta zburătoare Estrella îl atinse uşor pe braţ — Prea uşor te dai bătut, Tan Tânărul se uită urât la ea — Ce ştii tu? S-au mai întâmplat nenorociri de astea! N-ai auzit povestea lu’ ăla, cum îl cheamă, prospectorul ăla bătrân care a supravieţuit drumului înapoi spre casă doar pentru că şi-a mâncat camarazii? — Nu începeţi se rugă de ei Stan Dar Estrella deja se enervase — Pentru ce m-oi fi înscris în misiunea asta alături de doi turci – mă rog, un turc şi jumătate – care vor să devină canibali? Presupun că te-ai gândit şi pe care dintre noi o să-l mănânci mai întâi, Tan Pe mine Pentru că voi doi sunteţi mai zdraveni şi eu sunt cea mai mică În cazul ăsta, stai să-ţi spun eu Şi se întrerupse Pe chipul ei deformat se aşternuse o expresie mai întâi uluită, apoi serafică Şi Stan simţi cum nava se înclina abia perceptibil în cealaltă direcţie şi observă că bobina se luminase Ajunseseră la jumătatea drumului Aşadar nu vor muri Sau, mai bine spus, nu vor muri în felul acela De vreme ce ştiau că vor supravieţui, atmosfera deveni mai relaxată Tan îi adresă un zâmbet fermecător Estrellei şi îi şopti lui Stan în turcă — Poate că totuşi o vom mânca pe asta mică, dar într-un fel care să-i facă şi ei plăcere Estrella îl auzi şi îi împietri faţa, în pofida bucuriei momentului — Ascultă, Tan, îi spuse ea Nu pricep boabă de turcă, dar înţeleg perfect expresia de pe chipul tău Îţi ies puţulici din ochi, Tan Păstrează-ţi-le pentru altcineva, pentru că eu sunt fată mare Mi-am păstrat virginitatea în momente mai dificile decât astea de acum şi voi rămâne aşa până la căsătorie — Mii de draci! gemu Tan În veci nu mi-aş fi imaginat că şi americancele nonconformiste îşi ţin genunchii lipiţi aşa cum fac mahomedancele Estrella hotărî să nu-i riposteze — Uite cum ai învăţat ceva nou despre femeile din America Ce vreţi să facem acum? Mai jucăm cărţi sau ne culcăm? IV Mare parte din zi, Tan a păstrat o tăcere bosumflată Dar, în final, îi reveni buna dispoziţie La urma urmei, erau împreună pe drumul spre marea aventură, aşa că decise să-şi revizuiască atitudinea faţă de Estrella În regulă, nu le va fi amantă Înseamnă că le va fi un fel de soră, iar asta era foarte bine, pentru că Tan avea practică îndelungată în privinţa traiului alături de o soră Însă în privinţa traiului într-un loc strâmt, fără nimic de făcut, tânărul turc nu avea niciun fel de practică — Bine ar fi fost să ne aducem instrumentele alea afurisite, mârâi el la Stan, care ridică din umeri — Nu-i loc, spuse el Estrella îşi ridică ochii din farfurie — Am mai putea să jucăm câteva mâini de poker, sugeră ea Dar Tan, tot cu buzele strânse, clătină din cap — Sau, adăugă ea, am putea să stăm de vorbă şi atât Sunt multe lucruri pe care nu le ştiu despre voi Ia spune-mi, Oltan, cum era viaţa ta în Istanbul? Tânărul refuză cu obstinaţie să se înveselească — Îmi câştigam pâinea conducând o furgonetă, spuse el morocănos Locuiam cu mama şi tata şi cu sora mea mai mică, Naslan Şi aveam cinci – fără mişto –, chiar cinci prietene în acelaşi timp, care ţineau foarte mult la mine şi care erau extrem de îndatoritoare Ce altceva ar mai fi de spus? Tânăra dădu din cap, de parcă tocmai auzise un răspuns satisfăcător şi se întoarse către Stan — Şi tu? Stan se strădui să-i facă pe plac — Când a cunoscut-o pe mama, tata era funcţionar la consulatul american, slujbă foarte bine plătită Ea era turcoaică, dar creştină – metodistă, la fel ca el Eu m-am născut în clinica ambasadei din Ankara, care e considerată teritoriu american, şi astfel am ajuns cetăţean american, la fel ca tine Estrella surâse: — Nu chiar ca mine — Te referi la chestia aia cu slujba bine plătită? Asta a fost doar la început, când eram foarte mic Mama a murit când eu aveam şapte ani şi după aia Ridică din umeri, fără să-şi sfârşească fraza, nedorind să-i povestească despre alunecarea tatălui său pe panta beţiei Tan, care-l asculta cu o jumătate de ureche, se îndreptă de mijloc şi se împinse în perete, ridicându-se — Trebuie să fac pipi, anunţă el Stan îl urmări cu privirea, apoi se uită la Estrella — Şi tu? o întrebă, încercând să acopere pleoscăielile din budă Ziceai că ai muncit la o măcelărie? Ea îşi atinse pometele stâng — Da, până la accident În Montana Şi eu sunt o corcitură, Stan Strămoşii tatălui meu erau din Ţara Bascilor Mama era indiancă Navajo, cu ceva sânge de indian Hopi în ea, femeie masivă şi foarte puternică În zona Four Corners nu era nimic de lucru, aşa că ai mei au reuşit să ajungă în Montana angajându-se ca îngrijitori la vite Ai auzit de fermele de bizoni din America? — Da, am auzit De fapt, am citit poveşti despre ele în copilărie Înainte să-mi între în cap ideea cu Poarta, mă gândeam ce mişto ar fi să mă fac cowboy, să stau seara lângă focul de tabără, iar ziua să mân cirezile prin prerie De data aceasta tânăra izbucni în râs — Nu ai cum să mâni bizonii, Stan Nu-ţi dau ei voie Îi laşi doar să alerge nestingheriţi, pentru că nu au nevoie de altă hrană în afară de iarba preriilor Mai încolo, când se fac buni de sacrificat, îi momeşti în ţarc cu ceva ce le place mai mult decât ierburile Gardurile ţarcurilor sunt făcute din tablă de oţel şi sunt înalte de trei metri, pentru că bizonii pot sări peste obstacole mai mici Plus că pot alerga foarte repede, cam cu o sută de kilometri pe oră Şi după aia, muncitorii, aşa cum erau şi părinţii mei, îi conduc pe rampe spre abator Şi acolo sunt alţii care îi împuşcă cu o armă mare, care are un fel de piston ce le intră în cap şi iese imediat, gata pentru următoarea victimă După ce bizonii îşi dau sufletul, ajung la mine, pe banda rulantă, ca să le tai gâturile Apoi îi agăţ de nişte cârlige mari, de fier, care vin din glisierele de deasupra, şi aşa bizonii sunt ridicaţi ca să li se scurgă tot sângele După aia sunt duşi în camerele frigorifice, unde aşteaptă până când vor fi tranşaţi Fiecare bizon are aproximativ cincizeci de litri de sânge, care curge în rezervorul de dedesubt – mai puţin cel care ajunge pe hainele mele Tan ieşise de la closet şi acum o asculta atent, încheindu-se la haine — Toate bune şi frumoase, Estrella, o întrerupse el, dar ai zis că te-a călcat un bivol şi ţi-a făcut ce ţi-a făcut la faţă Cum să te calce bizonul, dacă-i mort? — Ăla care m-a călcat nu era deloc mort, îi răspunse ea tăios — Dar dacă a fost împuşcat în cap — A fost împuşcat doar în umăr Când a ajuns la mine era foarte viu şi foarte furios — Nasol accident comentă Stan — Ba nu N-a fost niciun accident Bărbatul care trebuia să-l împuşte a făcut-o dinadins Şi lui îi crescuseră puţe în ochi, Tan Şi a vrut să mă înveţe minte pentru că am refuzat să mă culc cu el A douăzecea zi A douăzeci şi una zi Nu prea mai jucau cărţi pentru că nu se mai puteau concentra Nici de vorbit nu prea mai vorbeau Deja îşi împărtăşiseră cam tot ce puteau despre speranţele lor şi niciunul nu voia să vorbească despre temeri cu glas tare Aveau nervii încordaţi, asemenea unuia care a pariat pe un cal cu şanse mici, iar acum îl vede venind repede din urmă pe linia dreaptă de dinaintea finişului, dar parcă nu suficient de repede Într-un final, Estrella spuse pe un ton hotărât: — N-are niciun rost să ne foim aiurea Ar trebui să încercăm să dormim cât de mult putem Stan îşi dădea seama că era o idee foarte bună Vor avea nevoie de toată puterea şi vigilenţa de care erau capabili ca să facă ce trebuiau să facă atunci când vor ajunge – unde vor ajunge Oriunde va fi acel „unde” Însă sfatul înţelept al tinerei a fost greu de urmat Pe cât de greu îi fusese lui Stan să adoarmă, îi era şi mai greu să rămână adormit Se trezea des şi atunci a numărat minutele rămase din ziua a douăzeci şi una, iar apoi primele din ziua a douăzeci şi doua Pe urmă niciunul dintre ei n-a mai putut să doarmă Se uitau la ceas la fiecare câteva secunde Se contraziceau cu patimă cu privire la ora şi minutul la care se produsese schimbarea de direcţie, pentru că în funcţie de ea ar fi putut calcula minutul şi ora când vor ajunge Şi chiar atunci au ajuns Şi-au dat seama de asta când s-a stins bobina Şi imediat după aceea au luat-o razna toate instrumentele de la bordul navei Datele afişate erau pur şi simplu absurde Ziceau că Trei-ul lor se scufundase într-o plasmă fluidă, mai fierbinte decât Soarele, saturată cu radiaţii letale de toate soiurile şi abia atunci Stan a înţeles de ce nava lor era blindată În locul acela nu era nicio planetă cu vreo comoară abandonată de civilizaţia Heechee, a cărei descoperire să le aducă bogăţia mult visată Nu se găsea prin apropiere nici măcar vreo stea care să conteze — Scoate-ne dracului de aici! urlă Tan Iar Estrella zbieră cu glas ascuţit: — Ba nu! mai întâi să luăm datele! Să facem poze! Măsurători! Dar nu era nimic de măsurat în afară de ce le spuseseră deja instrumentele de la bord Estrella nu mai protestă atunci când Stan strânse mâna pe bulbul de pornire şi o podidi plânsul Zborul înapoi nu a fost mai lung decât cel de dinainte, însă celor trei li s-a părut interminabil Abia aşteptau să se termine odată Şi când în sfârşit se termină, începură veştile proaste Bătrâna orientală care s-a urcat la bordul Trei-ului lor imediat după acostare le-a ascultat povestea cu o jumătate de ureche Pe ea o interesau doar datele înregistrate de instrumente, dar a catadicsit să le răspundă la câteva întrebări — Da, bâţâi ea din cap, aţi intrat în nişte resturi de supernovă Heechee-ii erau deosebit de interesaţi de stelele care ar fi urmat să explodeze; multe curse duc la locurile de unde pot fi urmărite Dar fireşte că, odată cu trecerea timpului, unele dintre stelele acelea au şi explodat La fel ca steaua peste care aţi dat voi Şi în urma ei nu a rămas decât o nebuloasă din gaze supraîncălzite Aţi avut noroc că Trei-ul vostru era blindat Estrella îşi muşca buza inferioară — Credeţi că vom primi măcar un bonus pentru descoperirea ştiinţifică? Bătrâna se gândi puţin — Poate Trebuie să-l întrebaţi pe Hector Montefiore Dar să nu vă aşteptaţi la mare lucru Deja există un volum mare de date despre asemenea corpuri Cei trei se priviră tăcuţi Apoi Stan reuşi să schiţeze un zâmbet chinuit — Ei, prieteni, spuse el, o să facem cum zicea tata Când cazi de pe cal, cel mai bun lucru este să te urci înapoi în şa Femeia îi privi pe sub sprâncene — Care-i treaba cu caii? — Vrea să spună, îi explică Estrella, că vom pleca într-o altă misiune de îndată ce vom avea ocazia — Aha! exclamă surprinsă bătrâna Da, da, eraţi Afară când s-a întâmplat, sigur că da Şi n-aţi aflat încă S-a rezolvat problema cu ghidarea Fabricii de Hrană N-o să mai fie nicio misiune Programul de explorări al Porţii s-a încheiat V S-a încheiat! Adică s-a terminat cu Poarta? Gata cu misiunile? Gata cu prospectorii cutezători ai Porţii, care aveau îndrăzneala de a risca totul doar pentru a putea pleca în misiunile acelea misterioase şi magice ca să adune fărâmele ispititoare lăsate în urmă de Heechee-ii de demult, despre care nu se ştia însă când şi încotro au plecat? La mijloc era din nou mâna lui Robinette Broadhead În vremea cât Estrella şi băieţii fuseseră Afară, lucrurile o luaseră razna la Fabrica de Hrană, descoperită de oamenii lui, şi la o altă fabuloasă navă Heechee aflată în apropiere Broadhead zburase până acolo ca să restabilească ordinea Şi nu numai că reuşise să îndrepte lucrurile, dar îşi şi mărise incomensurabila-i avere prin găsirea unui tezaur ascuns, de minuni excepţionale ale civilizaţiei Heechee Însă de departe cea mai importantă realizare a fost că a descoperit secretul care-i permitea să controleze navele Heechee Următorul lucru pe care l-a făcut a fost să treacă Poarta însăşi pe linie moartă Nu vor mai fi zboruri la întâmplare ale căror destinaţii poate doar Dumnezeu le cunoştea Nu vor mai fi deloc zboruri până când capetele luminate care planificau misiunile de pe Poartă vor decide cum anume să folosească noile date Până una alta, toate activităţile erau suspendate Zecile de potenţiali exploratori nu aveau ce face, aşa că strângeau din dinţi şi îşi antrenau răbdarea Cei trei s-au dus la masă Tan abia se atinse de mâncare, aşa de supărat era — Şi cam ce ar trebui să facem noi acum? vru el să ştie Stan îşi înghiţi dumicatul de lasagna vegetariană şi abia după aceea îi răspunse: — Aşteptăm Ce altceva să facem? Situaţia asta n-are cum să dureze la nesfârşit Navele sunt tot aici! Oricum vor decola, mai devreme sau mai târziu; şi atunci poate că vom avea şansa să plecăm într-un alt fel de misiune Una mai bună! Una în care să ştim dinainte încotro ne ducem! Poate chiar una din care să ne întoarcem teferi şi nevătămaţi! Tan se uită de jur-împrejurul cantinei, unde se mai aflau vreo douăzeci de potenţiali aventurieri, la fel de abătuţi ca şi ei — Poate, murmură el — Bine măcar că nu mai cheltuim nimic, sublinie Stan Corporaţia Porţii decisese să dea dovadă de bunăvoinţă Până la noi dispoziţii nu se va mai încasa nicio plată — Păi, cum? Nenorociţilor le dă mâna să facă pe generoşii, bombăni Tan Normal că nenorociţilor le dădea mâna să facă pe generoşii Nenorociţii erau membrii Corporaţiei şi deţineau câte o bucată din fiecare comoară Heechee descoperită de exploratori Pe hârtie, Corporaţia era deţinută de un consorţiu format din toate guvernele lumii; însă este la fel de corect dacă am spune că toate guvernele lumii erau deţinute de Corporaţia Porţii După o deliberare prealabilă, Corporaţia a hotărât că îşi poate permite chiar şi să facă o foarte mică donaţie către Tan, Stan şi Estrella pentru strădaniile lor Cei trei au aflat despre asta atunci când, din lipsă de ceva mai bun de făcut, Tan şi Stan se aflau în Infernul Albastru, unde lâncezeau în faţa cafelelor lor slabe, dar cât de cât băubile, şi urmăreau cum ceilalţi prospectori îşi risipeau la jocurile de noroc diurnele devenite nefolositoare Estrella se cocoţase pe marginea unui scaun şi, ca întotdeauna, găsise ceva interesant pe tableta ei de buzunar De data aceasta, observă Stan cu uimire, studia muzica şi bătea măsura în aer cu degetele — Cânţi la vreun instrument? o întrebă el Ea se îmbujoră şi spuse: — Puţin La flaut — Păi, de ce n-ai zis aşa? Poate o să cântăm toţi trei odată Tu ce părere ai, Tan? Dar Tan nu-l asculta, aşa că nu-i răspunse În schimb, îi dădu un ghiont — Uite-i pe mahări, îi spuse el când în cantină îşi făcu intrarea Hector Montefiore, însoţit de doi sau trei dintre indivizii care-l însoţeau permanent Era evident că tipii aceia păreau dornici de ceva acţiune, iar Stan avu neplăcerea de a-l vedea pe Montefiore îndreptându-se către ei Hector Montefiore nu-i era simpatic Iar antipatia lui se intensifică atunci când brazilianul îl bătu pe umăr şi o mângâie pe Estrella pe fund — Felicitări! tună el Vă pregătiţi să sărbătoriţi? — Ce să sărbătorim? vru să ştie Tan Grăsanul îi aruncă o privire surprinsă — Bonusul primit pentru descoperirea voastră, desigur Ce, nu aţi aflat? Păi, puneţi mâna de-l încasaţi, pentru numele lui Dumnezeu! Cine ştie, poate o să vă dea mâna să-mi faceţi şi mie cinste cu un pahar! Dar nu-şi aşteptă băutura; porni chicotind mai departe, pe când cei trei se aplecară peste tableta Estrellei, care afişa deja comunicările de ultimă oră Şi, da, numele lor erau acolo — Nu-i prea rău! zise Tan la vederea sumei Însă Estrella clătină din cap: — Nici prea bine nu-i, când te gândeşti că banii ăia se împart la trei, zise ea pe un ton pragmatic Adică, vreţi să-mi spuneţi că vă mulţumeşte suma asta de mizerie? — O sumă de mizerie aşa ca asta mi-e de ajuns ca să mă întorc acasă şi să-mi cumpăr o furgonetă ca să-mi pot deschide propria afacere, se îmbăţoşă Tan — Dacă ăsta-i visul tău, sigur că e de ajuns Eu, una, vreau mai mult Că n-am ajuns până aici ca să mă mulţumesc doar cu o viaţă săracă, petrecută într-o garsonieră, cu minimum de asigurare medicală şi niciun viitor Oricum, Hector a zis că vor reîncepe curând misiunile Altfel de misiuni, misiuni în care vom cunoaşte destinaţia Stan o privi gânditor — De unde ştii ce a zis Hector? o întrebă, surprins şi el de tonul lui Parcă suna invidios Estrella ridică din umeri — Îi place de mine, spuse ea, de parcă vorbele acelea ar fi explicat totul — Lui îi place de toată lumea, o ridiculiză Tan Nu contează că-s băieţi, fete ori oi, atâta vreme cât au măcar o gaură Estrella îl privi câteva clipe fără să-i răspundă — În mine nu şi-a vârât nimic, zise ea în cele din urmă Acum haide să discutăm pe bune Ce vrei tu să faci? Să-ţi iei partea şi să te cari acasă? Sau ai prefera să mai aştepţi, poate se iveşte o şansă mai bună? Au aşteptat Şi cât aşteptau, au urmărit la ştiri povestea descoperirilor lui Robinette Broadhead Şi câte mai descoperise! Creaturi stranii, semiumane, care au stârnit o întreagă frenezie la început, când toată lumea a crezut că ar fi Heechee adevăraţi Dar nu erau (Se pare că erau doar nişte rude ale fiinţelor primitive preumane, numite australopiteci, pe care Heechee-ii le-au capturat pe Pământ cu multe milenii în urmă şi pe care le-au transportat la unul dintre avanposturile lor spaţiale pentru a le studia ) Mai fusese acolo şi un grup de prospectori dispăruţi ai Porţii, încă în viaţă – mă rog, ăsta e un fel de a spune Tragerea la sorţi le hotărâse destinaţia şi, odată ajunşi acolo, nu au mai putut pleca Prospectorii rătăciţi erau oarecum morţi, dar, de asemenea, şi oarecum vii, fiind puşi la păstrare într-o maşinărie Heechee cu aspect bizar Acolo se afla şi băiatul acela, pe jumătate sălbatic, cu numele Wan, descendent al altor naufragiaţi ai Porţii şi care acum devenise sursa Urgiei lui Dumnezeu prin cine ştie ce magie Heechee care-i răspândea ranchiunile şi dorinţele mistuitoare în întregul sistem solar (Cât de multe vieţi costaseră fanteziile sexuale ale acelui băiat!) Iar cel din urmă secret descoperit de Broadhead era chiar locul unde se refugiaseră Heechee-ii! Se ascunseseră într-o imensă gaură neagră din Nucleul Galaxiei Şi tot acolo se aflau şi acum! Absolut toţi! Nu se mai termina cu minunile! Toată lumea numai despre ele vorbea – mă rog, toată lumea în afară de Estrella, cel puţin aşa i se părea lui Stan Nu se ştie din care motiv, tânăra începuse să petreacă tot mai mult timp alături de însoţitorii permanenţi ai lui Montefiore şi tot mai puţin împreună cu vechii ei coechipieri Stan era nemulţumit de această situaţie — N-ar trebui să facă asta, îi spuse cu seriozitate lui Tan Indivizii n-au gânduri curate cu ea Tan scoase un hohot mitocănesc de râs — Depinde ce înţelegi prin „gânduri curate” Montefiore are ideile lui Dar nu-ţi face griji pentru Estrella Fecioria ei e pe mâini bune Dar Stan îşi făcea griji Îşi spunea că nu-i treaba lui ce face Estrella; dar se gândea tot mai mult la ea pe măsură ce treceau zilele Englezoaica cu nouă brăţări s-a întors teafără şi nevătămată din călătoria cu un Unu, în urma căreia câştigase nu doar cea de-a zecea brăţară, ci şi suma de bani mult aşteptată Parcursese un tunel de pe o lume doar cu foarte puţin mai prietenoasă decât Mercur, îmbrăcată cu un costum de cosmonaut care o ţinea în aer, dar care nu o proteja de dogoarea emanată de pereţii tunelului Forţându-şi limitele, a cutreierat prin coridoarele pustii până a găsit ceva; nimeni nu ştia prea bine ce anume Se poate să fi fost un joc, o variantă D a străvechiului Go Sau vreo maşină de calculat, asemănătoare unui abac; ori chiar un instrument muzical În orice caz, ideea era că bonusul primit pentru această descoperire a fost destul de mare ca să-şi poată permite să se întoarcă acasă, în micuţul ei sat din Sussex, şi să ducă o viaţă lipsită de griji câte zile mai avea Înainte de plecare, englezoaica îi trată pe băieţi cu o cafea şi le ascultă relatările despre uluitoarele evenimente petrecute în absenţa ei — Nu mă-nnebuni! exclamă ea, pe buze cu rânjetul larg al celui care nu se mai sinchiseşte de asemenea probleme Mi se pare că e rost de ceva distracţie, nu? Păi, ce să vă zic? Multă baftă! Să nu renunţaţi Încă mai puteţi da lovitura Tan se uită ursuz după femeia care acum se dusese la bar să facă cinste cu băutură tuturor celor care-i făcuseră ei cinste — Mă cam îndoiesc, mormăi el în barbă — Tu te tot îndoieşti de când am ajuns aici, îl repezi iritat Stan, deşi adevărul era că şi el începuse să aibă dubii Discuţia lor s-ar fi putut transforma într-o ceartă în toată regula, dacă nu ar fi apărut Estrella la intrare, căutându-i din privire Estrella nu ezită De îndată ce dădu cu ochii de ei, se împinse puternic în cadrul uşii, lansându-se în direcţia lor Tan reuşi s-o prindă atunci când ajunse lângă ei, dar tânăra se apucă de un cârlig din perete şi-i dădu mâna la o parte Chipul ei deformat părea îndârjit, însă ştirile pe care le aducea erau din cele mai bune Privi în jur, apoi le şopti: — O să fie o misiune Una mare Stan simţi că-i sare inima din piept, dar Tan nu avu nicio reacţie — Una din misiunile alea noi, cu cea mai mare parte din profituri însuşite de Corporaţie? — Da, răspunse tânăra Şi nu Se cunoaşte destinaţia, dar nimic mai mult Nimeni nu ştie cât va dura, aşa că nava va fi un Cinci blindat, unul dintr-alea cu fittingurile pe care nu le înţelege nimeni; dar Broadhead zice că-s vitale pentru călătoria asta Şi în Cinci-ul ăsta vor fi provizii şi multe alte chestii suficiente pentru un zbor foarte lung, aşa că nu mai au loc înăuntru decât două persoane Eu sunt una dintre ele Mai e loc pentru încă cineva Se uita de la unul la altul, dar mai cu seamă la Stan — Pe mine să nu contezi, o anunţă Tan cam răstit Sunt sătul până peste cap de atâta mister Stan nu-l luă în seamă — Zici că se cunoaşte destinaţia? Estrella inspiră adânc — Va merge pe urmele Heechee-ilor În locul unde s-au ascuns în tot timpul ăsta, în Nucleul Galaxiei Lui Stan i se puse un nod uriaş în gât Păi, da, veneai pe Poartă nutrind speranţa că vei da lovitura – dar chiar aşa? Adică să nu culegi resturile pe care Heechee le-au lăsat în urmă, ci să te duci direct la supercreaturile acelea, presupus dispărute? Şi ce fel de răsplată s-ar da pentru aşa ceva? Nu se gândi deloc Se auzi spunând că va merge încă înainte de a-şi da seama că luase deja această hotărâre Apoi se întoarse către Tan: — Uite care-i treaba: nu-i loc decât pentru două persoane, aşa că îţi dau ţie partea mea din bonusul nostru Du-te acasă şi fă-ţi o viaţă bună acolo Cumpără-i lui Naslan din partea mea cea mai frumoasă rochie de mireasă din câte există în Istanbul Şi se grăbi să adauge: — Dar spune-i să nu mă aştepte VI În mod normal, un Cinci Heechee ar fi trebuit să fie mai mare decât un Trei Dar nu şi acesta Cu siguranţă nu era mai spaţios Un colţ întreg al interiorului său era ocupat de dispozitivul acela ciudat, despre care Broadhead susţinea că le era necesar pentru a putea intra în Nucleu Vreo alţi doi metri cubi erau plini cu tot felul de lucruri pe care ei trebuiau să le ofere Heechee-ilor: rapoarte despre prospecţiunile Porţii şi artefactele Heechee descoperite, date generale despre rasa umană, tot felul de mărunţişuri, precum şi un mesaj înregistrat pentru Heechee, care avea menirea de a explica cine anume erau oamenii La toate astea se adăugau şi proviziile pentru cei doi pe durata unui an întreg Prin urmare, Stan şi Estrella nu aveau prea mult spaţiu de mişcare Estrellei nici nu-i trebuia mult spaţiu Tânăra nu se prea mişca Şi nici nu prea vorbea cu Stan De îndată ce au decolat, s-a dus direct la sacul ei de dormit şi a rămas acolo, ieşind doar ca să mănânce sau să excreteze, în ambele cazuri dovedind o totală lipsă de interes pentru orice fel de conversaţie Când Stan a întrebat-o dacă a păţit ceva, ea i-a răspuns „Da“ şi atât Când a întrebat-o dacă o poate ajuta cu ceva, ea a clătinat din cap şi i-a zis: — Trebuie să rezolv singură problema asta Când a întrebat-o care anume era „problema”, tânăra i-a răspuns doar că: — Trebuie să găsesc o modalitate ca să-mi placă iarăşi de mine Apoi s-a întors în cuşeta unde dormea şi a rămas acolo Trei zile întregi, timp în care Stan şi-a pus mii de întrebări şi s-a frământat Apoi, în cea de a patra zi, Stan s-a trezit şi a văzut că Estrella se uita fix la el Stătea cocoţată pe scaunul incomod, în formă de furcă, al piloţilor Heechee; şi părea să fie de multă vreme acolo Neştiind în ce ape se scaldă tovarăşa lui de drum, Stan zise doar „Bună?” cu intonaţie interogativă Fata se mai uită câteva clipe la el, apoi oftă prelung — Scuză-mă, îi zise ea şi dispăru iar la closet Petrecu destul de mult timp acolo Când ieşi, Stan înţelese motivul: Estrella se aranjase Îşi spălase părul şi şi-l periase bine; şi se schimbase într-un top şi un şort curate Îi aruncă iarăşi una din privirile acelea lungi, indescifrabile — Trebuie să-ţi spun ceva, Stan Cred că vom fi împreună foarte multă vreme şi nu e bine să existe tensiuni între noi Vrei să faci dragoste cu mine? Luat complet prin surprindere, Stan spuse primul lucru ce-i veni în minte: — N-am făcut niciodată dragoste cu o virgină Ea începu să râdă, dar râsul nu-i era deloc vesel — Asta nu-i o problemă, Stan Nu mai sunt virgină Cum îţi închipui tu că am făcut rost de misiunea asta? Stan mai fusese o singură dată cu o femeie – una dintre cele mai ieftine prostituate păstorite de vărul domnului Ozden – şi nu învăţase mare lucru din experienţa aceea despre arta relaţiilor sexuale Estrella nu ştia nici ea mai multe Însă lipsa de experienţă nu era singura lor problemă Nava Heechee Cinci nu era concepută pentru contacte sexuale A fost cât pe ce să le scape din mâini cârligele şi să plutească de colo-colo Însă şi experimentarea poziţiilor era destul de plăcută în sine Şi într-un final au descoperit că cel mai bine era ca el să vină din spate, Estrella să-şi pună picioarele peste ale lui, iar el să o ţină de talie După aceea totul a fost foarte simplu Când au terminat, s-au întors cu faţa unul la celălalt şi s-au luat în braţe Au rămas un timp aşa, dezbrăcaţi, fără să rostească vreun cuvânt Poziţia aceasta i se părea lui Stan extrem de confortabilă Îşi lipise obrazul de urechea ei şi îşi ţinea nasul în părul încă umed, inspirând parfumul dulceag al Estrellei La un moment dat, fără să se mişte, ea l-a întrebat: — O să fim prieteni, Stan? — O, da, i-a răspuns el Şi au fost Acum, pentru că erau prieteni, mai ales prieteni care făceau sex, Cinci-ul lor nu le mai părea atât de strâmt Se atingeau adesea în tot felul de moduri – se mângâiau cu drag, se frecau din întâmplare atunci când treceau unul pe lângă altul, se sărutau în fugă, se dezmierdau cu tandreţe şi de aici ajungeau de obicei la sex Estrellei părea să-i placă; lui Stan îi plăcea la nebunie Mai stăteau şi de vorbă Despre cum ar trebui să arate Nucleul Despre rasa Heechee care s-ar putea să se afle (sau nu) acolo Despre cum va fi la întoarcere, când vor primi colosalul bonus cuvenit pe drept — Miliarde! exclamă lacom Stan Suficient pentru o proprietate pe malul apei, cu mulţi servitori, ca aia a lui Robinette Broadhead Suficient pentru o viaţă îndestulată şi o să avem la dispoziţie mult timp să ne bucurăm de ea, pentru că o să avem asigurare medicală completă — Asigurare medicală completă, şopti Estrella, împărtăşindu-i visul — Bineînţeles! N-o să fim bătrâni la patruzeci de ani şi n-o să murim la cincizeci şi cinci O să trăim mult, foarte mult şi Încercă să-şi înăbuşe emoţiile, conştient de faptul că îşi lua un angajament — şi o să trăim împreună, Estrella Iar vorbele astea au dus la alte săruturi duioase şi la o partidă de sex mai puţin tandră Aveau multe de vorbit, inclusiv despre acele capitole din vieţile lor omise în rezumatele telegrafice de dinainte Când Stan i-a povestit despre moartea mamei sale şi despre felul cum a fost afectat tatăl lui, Estrella i-a lua mâna şi i-a sărutat-o L-a ascultat cu mare atenţie atunci când i-a povestit despre viaţa lui în Istanbul, cu atât mai mult atunci când i-a vorbit despre istoria oraşului – despre secolele când s-a numit Constantinopol şi a fost măreţul oraş al Creştinătăţii; despre cruciaţi, tot creştini, dar săraci şi cu gânduri de înavuţire, care l-au jefuit; despre împăratul Iustinian şi soţia lui, împărăteasa Teodora; şi despre somptuoasa, incredibil de somptuoasa Curte a Bizanţului Estrella l-a ascultat fascinată Ea nici nu auzise de Sfântul Imperiu Roman şi abia dacă ştia câte ceva despre Roma, cezarii ei, cuceririle ei, secolele ei de dominaţie Pentru tânără toate acestea nu erau decât mituri şi legende extrem de captivante, cu atât mai mult pentru că erau adevărate Atât cât îşi mai amintea Stan Pe de altă parte, el ştia chiar mai puţine despre America aceea care aparţinuse amerindienilor înainte de cucerirea acestora de către albi şi de atunci încoace Aceasta nu era istoria americană pe care o învăţase la şcoală şi despre care auzise de la tatăl său Estrella i-a povestit că neamul ei – din partea mamei – avea propria-i istorie Cândva oamenii aceia construiseră oraşe măreţe, ca Machu Picchu; înălţaseră uriaşele edificii mayaşe din sud; indienii anasazi creaseră operele acelea misterioase din apropiere de locul unde trăise ea Însă, a zis ea cu nostalgie, dar şi mândrie în glas, gloria aceea a durat doar până când au venit europenii, care le-au răpit pământurile şi, destul de des, le-au răpit şi vieţile; şi apoi i-au închis în rezervaţii, condamnându-i la un trai de mizerie — Nu ne-a rămas mai nimic, Stan, i-a zis ea Singurul lucru bun – deşi doar bun nu e, nu crezi? — este că acum majoritatea yankeilor sunt la fel de săraci ca noi Asta i-a adus aminte lui Stan de o întrebare al cărei răspuns nu-l aflase încă — Dar tu n-ai fost chiar săracă de tot, nu-i aşa? Adică tu, personal Adică atunci când te-a hm, când ai avut accidentul ăla Dacă Tan sau oricare alt cunoscut de-al meu ar fi păţit aşa ceva, nu ar fi avut de unde să primească o compensaţie cu care să-şi plătească drumul până la Poartă Ai avut cumva asigurare medicală completă? Surprinsă, Estrella a izbucnit în hohote de râs — N-am avut asigurare medicală de niciun fel Nici eu şi nici vreo altă rudă de-ale mele Dar l-am avut pe fratele meu, care, a continuat ea, voia să-l omoare pe bărbatul care-i făcuse rău Şi care bărbat avea o soră al cărei soţ era contabil la abatorul cu pricina Şi care a falsificat registrele contabile ca să-i poată despăgubi şi astfel să salveze viaţa de nimic a cumnatului lui — Ar fi trebuit să fie un fel de ajutor de înmormântare, dar i-am tras în piept şi am trăit Şi mai târziu, când m-am refăcut şi am putut să călătoresc, mi-am luat un bilet spre Poartă din restul banilor Atât de mâhnită părea atunci când i-a spus povestea ei, încât Stan nu s-a putut stăpâni şi a sărutat-o, fapt care a dus în scurtă vreme la o altă partidă plăcută de sex De ce nu? În fond, erau într-un fel de voiaj de nuntă Nu? Aşa au trecut zilele Zece Douăsprezece Douăzeci Dormeau îmbrăţişaţi şi nu dădeau semne că s-ar sătura Sigur, erau cam înghesuiţi; dar sacii de dormit de mărime universală erau în aşa fel confecţionaţi încât să încapă în ei şi un maasai slăbănog, dar şi un bengalez trupeş, şi subţirelul Stan alături de zveltă Estrella, iubita lui Uneori cântau împreună stranii improvizaţii – Stan, la trompetă, iar Estrella la flautul pe care-l adusese în bagaje Uneori stăteau de vorbă? Alteori jucau cărţi sau citeau sau pur şi simplu rămâneau în tăcere, bucurându-se fiecare de compania celuilalt Şi alteori Stan scotea mesajul înregistrat pentru Heechee – motivul principal al acestei călătorii – şi-l ascultau împreună, întrebându-se ce vor pricepe din el Heechee-ii (presupunând că vor da de ei) Dumnezeu ştie cine anume improvizase la repezeală Mesajul acela – precis unele dintre minţile luminate ale Corporaţiei Porţii; şi precis la indicaţiile stricte ale lui Robinette Broadhead Nu avea niciun fir narativ, căci se bănuia că Heechee-ii nu înţelegeau nicio limbă vorbită de oameni Era doar muzică: la început Simfonia nr , „Patetica”, a lui Ceaikovski, de la un capăt la celălalt; apoi, pentru a dovedi că oamenii sunt în stare să aprecieze mai multe tonalităţi muzicale, vioaia şi glumeaţă Simfonie Clasică a lui Prokofiev Însă în mare parte Mesajul era alcătuit din imagini: tunelurile Heechee pustii de pe Venus; pasajele aproape la fel de pustii de pe Poartă, la venirea primilor oameni; un echipaj de prospectori urcându-se într-un Cinci timpuriu; alt echipaj, murdar şi obosit, coborând dintr-un Trei, cu evantaie de rugăciune şi alte gadgeturi Heechee; o imagine a spiralei galaxiei, văzută de sus, cu o săgeată indicând poziţia Pământului pe Braţul Orion; un glob ce se învârtea încet, reprezentând chiar Pământul; instantanee ale oraşelor construite de oameni – New York, Săo Paulo, Roma; instantanee cu oameni desfăşurând diferite activităţi – pictând peisaje, conducând tractoare, uitându-se printr-un telescop, cu măşti chirurgicale pe chipuri şi strânşi în jurul unui pat din sala de naşteri pentru a asista la venirea pe lume a unui copil Şi alte lucruri, pe care nici Estrella şi nici Stan nu le văzuseră vreodată O serie de imagini cu un obiect plutitor enorm; imagini cu o încăpere uriaşă, în formă de fus, cu pereţi din metal Heechee, albastru şi în mijloc cu o maşinărie enormă, foarte ciudată, aşezată pe şenile de tractor — Fabrica de Hrană şi chestia cealaltă descoperită de Broadhead, a presupus Estrella Urmau imagini cu pasajele din interiorul obiectului plutitor, cu pereţii acestora din metal Heechee ce strălucea în mai multe culori şi două – aici şi Stan, şi Estrella au rămas fără suflare – creaturi stranii, păroase, cu aspect aproape uman, care trebuie că erau primitivii pe care îi descoperise Broadhead acolo Şi, la sfârşit, o altă imagine a galaxiei, cu un minuscul Cinci Heechee – probabil nava în care se aflau ei acum – care se deplasa lent spre Nucleu dinspre Braţul Orion Când s-a terminat expunerea de imagini – vizionate pentru a patra sau a cincea oară –, Stan a început să-şi frece locul unde avusese o mustăcioară timidă până când nu mai suportase ironiile Estrellei şi şi-o răsese Priviseră imaginile acelea ţinându-se în braţe Stan a căscat, iar Estrella s-a molipsit şi a căscat şi ea, pentru că li se făcuse somn amândurora Ea s-a mişcat puţin, doar ca să-şi găsească o poziţie mai bună, nu ca să se îndepărteze de el; şi atunci a observat că Stan se uita fix la stivele de provizii — Ce s-a întâmplat, Stan? îl întrebă ea Iar el îi răspunse gânditor: — De câte zile am plecat? De treizeci şi cinci? Ea socoti pe degete — Da, cam aşa ceva Poate treizeci şi patru Dar ce-i cu asta? Tânărul oftă: — Nimic, doar că mi se pare că va fi un zbor lung Nu ştiu să mai fi ajuns cineva atât de departe Ea încercă să-l liniştească — Uneori zborurile scurte durează mai mult; şi invers N-ai de unde şti cum se comportă navele Heechee — Probabil, zise el, întorcându-se să o sărute pe ureche aşa cum îi plăcea ei Estrella se aşeză mai bine, apoi îi întinse buzele, iar asta îi linişti complet temerile Căci Stan era fericit alături de Estrella, care nu numai că împărţea sacul de dormit cu el, dar niciodată, în nicio situaţie, nu-i aducea aminte că nu-i decât un adolescent şi nimic mai mult Se gândi la asta înainte să-l ia somnul Nu se mai simţise niciodată atât de fericit ca în clipa aceea Aşa că, de ce să-şi facă griji cu privire la durata călătoriei? De fapt, nu voia să se termine niciodată, ar fi fost nespus de mulţumit să dureze foarte, foarte mult timp Dar nu s-a întâmplat aşa Călătoria s-a terminat chiar în ziua aceea, aproape chiar în minutul acela, când săruturile se transformaseră în dezmierdări mai insistente, dar înainte de a începe să-şi scoată hainele Şi s-a terminat într-un mod surprinzător Uriaşa bobină de parcurs nu le-a dat niciun semn În schimb, au fost avertizaţi de gadgetul acela bombat, al cărui rost nu le fusese deloc explicat pe înţelesul lor Obiectul s-a deschis şi din el a ieşit ceva ca un burghiu transparent, care a început să murmure şi să scânteieze, apoi să mormăie şi să zbiere tot mai strident, aproape să le perforeze timpanele, în vreme ce se făcea din ce în ce mai incandescent Peste capetele lor a căzut o ploaie de scântei mari şi mute, făcându-i să tresară – de uimire, nu de durere, căci nu le simţeau Într-un sfârşit a prins viaţă şi bobina, care s-a făcut tot mai luminoasă, până când a ajuns la un alb orbitor Pe ea se roteau dungi de un roşu arzător şi de un galben crom, aidoma acelora de pe stâlpii din faţa frizeriilor Şi a început să se cutremure Sau a început să se cutremure nava; Stan nu-şi putea da seama care din ele, pentru că şi el se scutura din toate încheieturile, aşa cum nu i se mai întâmplase niciodată înainte Iar constatarea asta îl înfricoşa de-a binelea Le pierise somnul şi acum se strângeau speriaţi în braţe Apoi, pe neaşteptate, încetă totul Estrella se smulse din braţele lui şi acţionă vederea exterioară În spatele lor se întindea un albastru-pal, marmorat, destul de înspăimântător În faţa lor era un cer spuzit cu stele, incredibil de mari, incredibil de strălucitoare Şi, foarte aproape, se vedea un dodecaedru mare, cu douăsprezece feţe simetrice, fiecare având câte o adâncitură mică în centru Nava lor se repezi cu viteză ameţitoare către una dintre adânciturile acestea şi se cuibări acolo Înainte ca unul dintre ei să poată face vreo mişcare, partea dinspre babord a navei se deschise din afară Ceva ce arăta ca un schelet viu, acoperit cu blană, băgase capul înăuntru şi se uita duşmănos la ei — Probabil că-i un Heechee, şopti Estrella îngheţată de frică Fireşte că un Heechee era Iar acesta a fost începutul celei mai lungi, inimaginabil de lungi zile din viaţa lui Stan VII Nimic din viaţa de şaptesprezece ani de până atunci a lui Stan nu îl învăţase cum să salute o creatură de pe o altă planetă Apelă la amintirile din revistele cu benzi desenate ale copilăriei Îşi ridică mâinile deasupra capului şi declamă: — Avem gânduri paşnice! În benzile desenate, vorbele astea aveau efect În lumea reală, nu prea Heechee-ul se retrase, cuprins de panică Din gura lui cu formă bizară ieşi un geamăt prelung, ca de sirenă de ceaţă, atunci când se întoarse şi fugi de acolo — La dracu’! zise Stan uluit, holbându-se după el Estrella îl apucă de braţ — L-am speriat, zise ea — Da, dar trebuie să-i arătăm cumva că-i suntem prieteni Poate ar fi bine să dăm drumul la Mesaj Tu ce zici? Părea o idee bună Oricum, Stan nu avea vreo alta Dar chiar atunci când se pregăteau să pornească înregistrarea, apăru în goana mare Heechee-ul, care-şi adusese toţi prietenii cu el Erau vreo şase, îmbrăcaţi în tunici şi cu nişte obiecte curioase, în formă de păstăi, care le atârnau între picioarele – să fi fost suspensoare mărimea XXXL? Prezervative de mare rezistenţă? Stan nu-şi putea da seama Creaturile se apropiau iute, bolborosind agitate între ele Cel mai înalt Heechee abia dacă-i ajungea lui Stan până la bărbie Cel mai scund dacă îi ajungea până la buric N-au stat să se gândească Unul i-a dat o palmă Estrellei peste mâna care voia să dea drumul la înregistrare Alţi doi l-au înşfăcat pe Stan Erau surprinzător de puternici Şi înarmaţi Mai mult sau mai puţin Sau, mai bine spus, câţiva dintre ei erau; aveau la ei mai multe varietăţi de cuţite, din metal albastru-intens sau auriu, unele cu lama rotunjită, ca un scalpel, dar toate dând impresia că ar fi ucigătoare Impresie accentuată atunci când unul dintre Heechee-ii care-l trăgeau pe Stan spre ieşire îndreptă vârful extrem de ascuţit al cuţitului către ochiul lui drept, aproape atingându-i globul ocular — Nu te împotrivi! îi strigă Estrella, captivă la rândul ei Nu s-a împotrivit Fără să opună nici cea mai mică rezistenţă, le-a îngăduit să-l ducă într-o încăpere mai mare, cu pereţi din metal albastru cu vinişoare roşii şi cu maşinării şi obiecte de mobilier imposibil de identificat împrăştiate în jur Plafoanele erau foarte joase Când au trecut pragul, Stan s-a lovit la cap şi s-a împiedicat, luat prin surprindere de dispariţia bruscă a imponderabilităţii Aici exista forţă gravitaţională, poate nu la fel de puternică precum cea de pe Pământ, dar suficient cât să-l facă să se sprijine de răpitorul său Şi-a dat la timp capul pe spate, reuşind astfel să evite pierderea ochiului Heechee-ul care-l ameninţa cu cuţitul scoase un zbieret strident de avertizare, dar Stan nu avea de gând să-i facă probleme Nici măcar atunci când el şi Estrella au fost puşi cu spatele la un perete şi legaţi cu lanţuri de ceva ce s-ar fi putut să fie un cuier – sau un grup statuar – sau cu totul altceva, dar suficient de rezistent ca să-i ţină Lucrurile începuseră să degenereze Alţi Heechee veneau în goana mare, toţi sporovăind agitaţi cât îi ţineau gurile După ce unii dintre ei intrară în Cinci, ceilalţi începură să taie hainele prizonierilor lor cu cuţitele — Ce naiba faceţi? protestă Stan Dar, din câte îşi dădea el seama, Heechee-ii nici măcar nu încercau să înţeleagă ce le spunea Şi nici nu se opriră din treabă Fiecare bucată tăiată din îmbrăcămintea lor (şi din lenjerie) era controlată şi adulmecată şi apoi dusă în altă parte pentru a fi studiată în amănunt mai târziu La un moment dat, Estrella scoase un ţipăt contrariat atunci când unul din cuţitele acelea o zgârie pe coapsă Heechee-ul sări într-o parte speriat — Ai grijă cum te porţi cu ea! strigă Stan Dar Heechee-ii nu-l învredniciră nici măcar cu o privire Cel cu cuţitul ţiui un ordin; altul scoase de undeva o cană metalică în care luă o picătură din sângele ce se prelingea din tăietura Estrellei — Te simţi bine? strigă Stan, dintr-odată mai înfuriat şi preocupat de situaţia tinerei decât speriat — Nu-i decât o zgârietură, îi răspunse ea, adăugând pe un ton neliniştit: Dar îmi vine să fac pipi Se părea că nu exista nicio modalitate prin care să-şi informeze răpitorii despre caracterul imperios al acelei probleme – presupunând că Heechee-ilor chiar le-ar fi păsat dacă ar fi înţeles despre ce era vorba Nu dădeau deloc impresia că i-ar fi interesat nevoile sau dorinţele prizonierilor lor În încăpere se buluceau tot mai mulţi Heechee, trăncănind unii cu alţii fără încetare La intrarea unui Heechee cu o tunică mai elegantă decât a celorlalţi, dintr-un material mătăsos, cu dungi aurii, se aşternu o clipă de tăcere, dar imediat toţi începură să-i vorbească în acelaşi timp Nou-venitul părea cam buimac, ca un om abia deşteptat din somn de nişte veşti extrem de neplăcute Îi ascultă o clipă pe ceilalţi, apoi le făcu un singur semn şi tăcerea se aşternu iarăşi în încăpere Scoase un strigăt scurt ce părea a fi o comandă, apoi îşi ridică mâna scheletică la buzele subţiri şi începu să vorbească în ceva ce semăna cu un inel Heechee-ii ieşeau din Cinci cu lucrurile lor în braţe – haine, pachete cu alimente şi, ducând-o cu gesturi extrem de grijulii, trompeta lui Stan Mai bolborosiră de câteva ori atunci când le aşezară jos, în faţa celui cu microfonul din inel Acesta se gândi puţin, apoi dădu alte ordine Un Heechee ieşi degrabă în faţă, cu un instrument ce semăna cu un stetoscop Îl lipi de trompetă, aici, acolo, peste tot, ascultând cu o mină îngrijorată şi raportând liderului O clipă mai târziu se auziră nişte zbierete din interiorul Cinci-ului, şi după aceea măsurile de început ale Simfoniei a Şasea a lui Ceaikovski — Fii atent, Stan, au dat drumul la Mesaj! strigă bucuroasă Estrella Poate că de-acum totul o să fie bine! Dar n-a fost Nu a fost bine deloc Dacă Heechee-ii au înţeles ceva din Mesaj, deşi părea extrem de puţin probabil, informaţiile de acolo nu i-au făcut mai prietenoşi Cât timp au stat ei doi atârnaţi acolo, împunşi şi palpaţi şi examinaţi Stan nu avea nici cea mai mică idee Dar oricum i se părea a fi fost foarte mult Speranţa, unica speranţă la care se mai putea gândi Stan era aceea că pe Poartă oamenii vor fi început deja să-şi facă griji din cauza lor Poate chiar se gândeau să trimită un echipaj de salvare pe urmele lor Sau dacă nu, măcar se vor gândi mereu la Stan Avery şi Estrella Pancorbo Că tare mult îi mai încălzea chestia asta Stan îşi făcea griji pentru el, dar mai mult pentru Estrella Din când în când îi striga asigurări găunoase, cum că totul o să fie bine şi frumos, stai numai şi ai să vezi Ea îi răspundea la fel — O să se termine totul cu bine, Stan, îi spuse ea Şi imediat, pe un alt ton: — Of, drăcia dracului! Stan observă care era problema Cu toate că tânăra îşi strânsese foarte tare genunchii, vezica ei nu voia să se lase păgubaşă Aşa că urina începuse să i se prelingă pe picioare Iar faptul acesta produse un alt val de surescitare printre Heechee şi unul dintre ei se repezi cu o altă cană să colecteze câţiva stropi pentru a-i studia după aceea Emoţiile care-l cuprinseseră pe Stan erau ruşinea (pentru situaţia stânjenitoare în care se afla iubita lui) şi furia oarbă faţă de Heechee-ii aceia vulgari şi nesimţiţi, răspunzători pentru această situaţie Astfel s-a încheiat prima oră din ziua aceea lungă, inimaginabil de lungă, din viaţa lui Stan Apoi, dintr-un oarecare motiv pe care tânărul nu-l putea sesiza, lucrurile au început să se îndrepte, chiar foarte repede Heechee-ul cu veşmântul brodat cu fir auriu plecase la un moment dat să se ocupe de treburile de care se ocupă căpeteniile Heechee Acum se întoarse şi se apucă să dea ordine în toate direcţiile, pufnind cu importanţă Când se apropie cu paşi apăsaţi de Estrella, Stan se încordă în lanţuri, aşteptându-se la o altă porcărie Însă porcăria nu avu loc Heechee-ul întinse o mână lată, cu degete răşchirate, şi o mângâie pe obraz Să fi vrut să o liniştească în modul acela? Cu siguranţă, pentru că acum ceilalţi Heechee se grăbeau spre ei ca să le scoată lanţurile, în bolboroselile neîncetate ale căpeteniei Stan nu mai aşteptă să vadă despre ce era vorba Clătinându-se puţin, căci lanţurile îi întrerupseseră circulaţia, plus că în locul acesta imponderabilitatea era mai mare, întinse mâinile spre Estrella Se strânseră tare în braţe, aşa în pielea goală cum erau, în vreme ce Heechee-ii se holbau la ei cu fascinaţie blajină — Şi acum? întrebă Stan aiurea Nu se aştepta la un răspuns şi nici nu primi vreunul Sau poate răspunsul se afla în ce s-a întâmplat după aceea Doi Heechee s-au bulucit în faţa celorlalţi Unul avea câteva zdrenţe din hainele lor sfâşiate, ca şi cum ar fi vrut să-şi ceară scuze şi să-şi explice purtarea; celălalt ţinea două tunici Heechee şi le făcea semne să le îmbrace Dar straiele acelea nu le veneau deloc bine Siluetele oamenilor sunt mult mai robuste şi nu se pot deloc compara cu formele aplatizate ale Heechee-ilor; ceea ce era o tunică largă pe un Heechee pe corpul lui Stan devenea aproape un corset Pe de altă parte însă, tânărul se simţi mai puţin neajutorat când îşi acoperi goliciunea în faţa creaturilor acelora ciudate Totuşi, nu reuşea să-şi dea seama ce anume se petrecea Deşi Heechee-ii făceau tot posibilul să le explice Ciripeau, orăcăiau, gesticulau, încercau din tot sufletul să-i facă să înţeleagă Dar, în lipsa unei limbi comune, toate străduinţele lor erau zadarnice — Bine măcar că nu mai suntem răstigniţi ca porcii înainte de Crăciun, găsi Estrella un motiv de bucurie, apucându-l strâns pe Stan de mână Nu mai erau Li s-a îngăduit să cutreiere în voie prin încăpere, cu agitaţii Heechee ţinându-se scai după ei şi scuzându-se la fiecare pas — Mă întreb dacă ne dau voie să ne întoarcem la navă, zise Stan, uitându-se înăuntru Acolo, doi Heechee vizionau iar Mesajul, aparent înregistrându-l cu un apărat care semăna de departe cu o cameră de filmat Un altul îl bătu încurajator pe umăr pe tânărul care stătea chiar în prag Stan luă gestul acesta drept încuviinţare — Hai să vedem ce-o fi, spuse el, luând-o înainte Nu îi opri nimeni, însă Estrella icni de uimire când văzu ce se întâmplase cu Cinci-ul lor Fuseseră luate toate obiectele mobile, iar acum doi Heechee îşi frământau creierii în faţa garniturilor de la toaletă Estrella îşi regăsi glasul: — Ieşiţi afară! le ceru ea, dând din mâini ca să-i înţeleagă ordinul Heechee-ii bolborosiră ceva între ei, apoi se supuseră cu şovăială Iar asta a schimbat toată situaţia Toaleta fusese parţial dezmembrată, dar mai funcţiona încă La fel şi chiuveta Puţin mai curaţi şi simţindu-se mult mai confortabil, Stan şi Estrella s-au ocupat apoi de celelalte nevoi: le era foame Însă nu aveau cum să folosească echipamentul de preparare a mâncării, deoarece acesta era deja făcut bucăţi; însă printre lucrurile scoase din Cinci, au descoperit două recipiente cu apă şi un pachet cu biscuiţi, care puteau fi mâncaţi aşa cum erau Heechee-ii le urmăreau fiecare mişcare cu interes şi îngăduinţă Atunci se întoarse căpetenia Heechee, însoţit de vreo zece, douăsprezece ajutoare emoţionate, care cărau un ecran portabil Unul dintre Heechee atinse ceva şi pe ecran apăru o imagine Se uitau acum la un mascul Heechee care le vorbea surescitat şi, fireşte, ininteligibil În spatele lui se vedea ceva ce ar fi putut fi interiorul unei nave Heechee, însă una pe care Stan nu o mai văzuse niciodată Era mult mai spaţioasă decât un Cinci, iar singurul obiect cât de cât cunoscut dinăuntru era una dintre maşinăriile acelea ciudate, în formă de cupolă, care-i aduseseră în Nucleu Apoi Heechee-ul de pe ecran făcu un gest Scena se mări şi mai observară ceva cunoscut — Sfântă Măiculiţa Domnului! şopti Estrella Ăla nu-i Robinette Broadhead? Ba chiar Broadhead era Cu un rânjet de la o ureche la cealaltă, întinse mâna Heechee-ului din ecran, iar acela i-o strânse neîndemânatic Căpetenia Heechee stătea lângă Stan şi îl bătea entuziasmat pe umăr cu mâna lui răşchirată Părea un gest de scuze şi, ezitând, Stan îi răspunse totuşi la fel Umărul Heechee-ului era cald şi ciolănos, iar pe chipul lui lătăreţ şi scofâlcit apăruse o expresie care ar fi putut fi una de bucurie — Ei bine, zise Estrella cu un aer surprins, se pare că ne-am împrietenit Iar acesta a fost sfârşitul celei de-a doua ore din cea mai lungă zi a lui Stan Era bine să fie prieteni cu indivizii aceia; era şi mai bine că avuseseră ocazia să mănânce ceva, să bea nişte apă şi să-şi facă nevoile; dar cel mai bine era că erau liberi Stan se simţea recunoscător pentru toate astea, dar acum nu-şi dorea nimic altceva decât să doarmă puţin Însă nu prea vedea vreo speranţă Toţi Heechee-ii, separat sau în grupuri, se încăpăţânau să le spună diverse lucruri pe limba lor repezită şi de neînţeles şi prin limbajul semnelor, pe care nu îl stăpâneau deloc Stan şi Estrella tot nu înţelegeau absolut nimic Însă când de ei se apropie căpetenia Heechee, cu un aer întrebător şi în mână cu instrumental muzical al lui Stan, tânărul pricepu imediat mesajul — E o trompetă, le zise el O atinse şi repetă cuvântul de câteva ori Apoi se dădu bătut — Staţi aşa, să vă arăt! Cântă gama, apoi interpretă primele măsuri din „St Louis Blues”, în versiunea lui Cab Calloway Toţi Heechee-ii se dădură câţiva paşi în spate, după care îi făcură semne frenetice, îndemnându-l să continue Dar Stan nu avea nici cea mai mică intenţie Clătină din cap — Suntem obosiţi, le spuse el, închizând ochii şi culcându-şi obrazul pe mâinile împreunate Somn Avem nevoie de odihnă Interveni şi Estrella Îi făcu semn Heechee-ului de lângă ea să o urmeze şi îl conduse la intrarea în Cinci ca să-i arate cuşetele goale După alte bolboroseli stridente, Heechee-ii au dat semne că pricepuseră despre ce era vorba Doi dintre ei au plecat în fugă, iar căpetenia le-a făcut celor doi tineri semn să îl urmeze Aşa s-a făcut că Stan şi Estrella au părăsit singurul loc pe care-l cunoscuseră până atunci din numeroasele şi feluritele lumi ale civilizaţiei Heechee; şi l-au urmat pe lider pe un coridor nu prea lung Stan observă că pereţii păreau a fi fost construiţi din metal Heechee, dar, la fel ca aceia de pe nava uriaşă descoperită de Robinette Broadhead, aveau nervuri trandafirii, nu albastre Se opriră în faţa unei alte încăperi Acolo îi aştepta un Heechee care le arătă resturile sacilor lor de dormit, apoi, plin de speranţă, le făcu semn să se uite înăuntru Pe pardoseală erau două moviliţe, una lângă alta Paturi? Heechee-ul închise uşa în spatele lor şi Estrella se întinse imediat pe unul dintre ele Când Stan se grăbi să-i urmeze exemplul, avu senzaţia că se cufundă într-un morman de frunze uscate Dar nu i se părea deloc incomod, unde mai pui că era plat şi orizontal şi nu mai zbiera nimeni la el Plin de recunoştinţă, închise ochii Dar doar pentru o clipă sau cel puţin aşa i se păru lui Îl trezi uşa care se deschisese iarăşi Era căpetenia Heechee, care bolborosea însufleţit şi-i făcea semne insistente — Oof, la naiba! mormăi Stan În locul acesta lucrurile se întâmplau cam prea repede; însă cei doi oameni se ridicară şi porniră după căpetenie Acum merseră mai mult pe coridorul trandafiriu şi apoi pe unul cu vinişoare aurii în pereţi Ajunseră într-o cameră asemănătoare cu prima, în care vreo şase Heechee discutau agitaţi şi arătau spre ecluza pneumatică — Cred că încearcă să ne spună că vine o altă navă, zise Estrella — Mă bucur nespus, mârâi Stan Totuşi, puteau să ne lase să mai dormim puţin Aşteptarea a fost scurtă Din partea cealaltă a uşii se auzi un scrâşnet slab, de metal pe metal Unul dintre Heechee, care se uita la nişte culori pe ceva de lângă uşă, mai zăbovi un moment, apoi o deschise Intrară doi Heechee, vorbindu-le entuziasmaţi celorlalţi Heechee, la fel de entuziasmaţi, care-i întâmpinară În urma lor îşi făcură apariţia doi oameni Oameni! Stan rămase cu gura căscată şi, de lângă el, Estrella sughiţă surprinsă Vorbeau şi oamenii aceia, dar se adresau Heechee-ilor Pe limba Heechee Apoi unul dintre ei îi observă pe cei doi tineri Făcu ochii mari şi exclamă, evident nevenindu-i să creadă ce vede — Iisuse Hristoase! Cine mama dracului mai sunteţi şi voi? Individul cu mama dracului se numea Lon Alvarez şi era unul dintre asistenţii personali ai lui Robinette Broadhead De îndată ce Stan îi spuse numele lor, Alvarez pocni din degete: — O, Doamne, da! Puştii care au plecat de pe Poartă imediat după descoperire! Sigur, mi-aduc aminte că am auzit de voi Cred că toată lumea îşi închipuie că aţi murit — Iată că nu, spuse Estrella Murim doar de somn Dar pe Stan îl apucară remuşcările Adică toţi îşi închipuiau că au murit? În cazul ăsta îl vor anunţa pe Tan, iar Tan îi va spune lui Naslan — Există vreo modalitate prin care să putem comunica cu Poarta? Dacă da, vreau să trimit un mesaj fără întârziere Luat prin surprindere, Lon Alvarez îi aruncă lui Stan o privire bănuitoare — Un mesaj către cine? — Către conducerea Porţii, normal, se răţoi Stan Aşteaptă veşti de la noi Alvarez se uită la Heechee, apoi iar la Stan — Nu prea cred că aşteaptă ceva, domnule Avery Ştii că te afli într-o gaură neagră, da? — Gaură neagra? Stan bătu repede din pleoape şi o auzi pe Estrella cum geme Individul dădu viguros din cap — Exact aşa Ăsta este Nucleul O gaură mare şi neagră, în care s-au ascuns Heechee-ii cu foarte multă vreme în urmă Şi într-o gaură neagră există fenomenul acela care se numeşte dilatare temporală Se uită cu atenţie la Stan, vrând să vadă dacă îl înţelege, dar privirea înceţoşată a tânărului exprima contrariul Alvarez oftă şi începu să-i explice — Înseamnă că lucrurile merg cu încetinitorul într-o gaură neagră În aceasta, dilatarea temporală este cam de patruzeci de mii de zile la una, pricepeţi voi? Adică Afară a trecut foarte mult timp de când sunteţi voi aici Cât anume? Păi, să facem socoteala Cam vreo unsprezece ani VIII Aproape dormind pe ei, Stan şi Estrella s-au împleticit până la acele ciudate paturi Heechee Fără să rostească vreun cuvânt; aveau teribil de multe de discutat, dar acum nu erau nici timpul şi nici locul Estrella adormi imediat, însă nu şi Stan Mintea îi era prea plină de calcule, iar toate rezultatele erau înspăimântătoare Patruzeci de mii de zile la una, spusese individul! Păi, asta însemna că fiecare minut petrecut aici, în Nucleul Heechee-ilor, reprezenta mai mult de o lună în lumea de afară! O oră însemna cinci ani! Atunci, o zi ar fi mai mult decât un secol, o săptămână Dar oboseala îl răpuse Căzu într-un somn agitat, cu vise chinuite Dar când se trezi şi se întinse după Estrella, descoperi că patul ei era gol şi ea dispăruse Stan se ridică cu greu în picioare şi plecă în căutarea ei Era imperios să o găsească cât mai repede Şi mai presant era celălalt lucru pe care şi-l dorea: să se urce amândoi fără întârziere înapoi în Cinci-ul lor, presupunând că ar mai funcţiona, după toate câte îi făcuseră Heechee-ii, şi să pornească spre casă înainte ca toţi oamenii care contau pentru ei să moară şi să fie daţi uitării Estrella nu se afla pe coridor, deşi se auzeau voci de undeva, multe voci Nu se afla nici în prima încăpere în care fuseseră, deşi acolo erau mulţi Heechee care păreau ocupaţi cu ceva ce Stan nu reuşea să priceapă Unuia i se făcu milă de el şi, sporovăind vesel pe limba lui şi bătându-l des pe umăr, îl conduse către o altă poartă de intrare Aceasta era cea mai mare din câte văzuse Stan până atunci Acolo era un furnicar de Heechee, care intrau şi ieşeau dintr-o navă andocată Călăuza îl duse pe Stan la uşă şi îl împinse uşor înăuntru Niciodată nu mai văzuse Stan o navă atât de mare; şi era plină cu oameni şi cu Heechee Când unul dintre oameni îşi ridică fruntea, tânărul văzu că era Estrella, care stătea de vorbă – da, da, se pare că stătea de vorbă – cu doi Heechee Ea îi făcu semn să se apropie şi-i arătă un termos cu un lichid maro — Cafea, Stan! îi spuse ea încântată Au o bucătărie nemaipomenită pe nava imigrantă Vrei şi tu? — Sigur, zise el, cu un aer absent, holbându-se la Heechee Creatura i se părea absolut ridicolă, pentru că avea pe cap un sombrero texan, era îmbrăcat cu un hanorac pe care scria Bun venit în Houston, iar în picioare avea cizme de cowboy, din piele roşie cu auriu Întinse politicos mâna spre Stan — Mă bucur mult să vă revăd, domnule Avery, zise el – în limba engleză! I-am făcut cunoştinţă minunatei tale soţii cu Achiever, pilotul nostru explorator Tocmai ce se pregăteşte să plece Afară într-o misiune extrem de importantă şi noi i-am dat ultimele instrucţiuni Observând că Stan se holba la el ca prostul, Heechee-ul se scuză: — A, da, sigur, nu-ţi mai aminteşti de mine, nu-i aşa? Numele meu este Gradient Eram Portarul de la ecluza pe unde ai intrat împreună cu doamna Pancorbo Şi apoi adăugă mândru: — Am făcut parte din primul echipaj care a plecat Afară imediat ce am văzut ce se întâmplă — Mă bucur şi eu să te revăd, şopti abia auzit Stan Vorbeşti hm vorbeşti engleza foarte bine Portarul făcu un gest dispreţuitor cu mâna ca de schelet — Am petrecut patru ani pe planeta voastră, aşa că am avut timp berechet să o învăţ Şi m-am întors abia atunci când nava asta a adus nişte oameni de-ai voştri în Nucleu Se apropie un alt Heechee care-i bolborosi ceva pe limba lor Portarul răspunse scurt şi apoi oftă — Trebuie să mă întorc la treabă Achiever va porni curând şi trebuie să termin instructajul Sunt nerăbdător să-i văd pe cei dragi A trecut atât de multă vreme deşi ei nici n-au habar că am fost plecat! IX Mai târziu, când Stan a încercat să-şi amintească ziua aceea foarte lungă, ziua aceea cât patruzeci de mii de zile, toate evenimentele şi revelaţiile ei i se învolburau în minte aidoma albinelor înfuriate atunci când le este atacat stupul Surprizele erau prea multe şi prea mari Oamenii de pe nava aceea nu erau nici prizonieri şi nici invadatori Ci imigranţi Veniseră în Nucleu pentru o vizită de câteva zile sau săptămâni (adică secole!) Apoi aceeaşi navă urma să se întoarcă pe Pământ pentru a-i aduce pe alţii Uşa – docul plutitor unde ajunseseră ei – era un furnicar de oameni veniţi cu alte nave, iar acum aşteptau navele care să-i ducă pe una dintre planetele Heechee, unde se vor înfăţişa înaintea Heechee-ilor, spre marea lor bucurie Unii dintre aceşti nou-veniţi erau demnitari din Corporaţia Porţii sau din vreo naţiune a Pământului, hotărâţi să deschidă în Nucleu ambasade ale rasei umane Alţii erau oameni simpli, dezamăgiţi de traiul lor de pe Pământ şi care profitaseră imediat de şansa de a începe o viaţă nouă în Nucleu — La fel ca noi, Stan, îi zise Estrella, în timp ce Stan se străduia să se dezmeticească La fel ca toată lumea venită pe Poartă Şi lucrul cel mai minunat este că aici vor avea parte de tot ce îşi doresc Heechee-ii sunt înnebuniţi după noi Orice om ajuns aici va avea şansa să ducă o viaţă de rege Şi adăugă îngrijorată: — Bea-ţi cafeaua, dragule Cred că au pus în ea ceva ca să ne trezească mai repede O să-ţi facă bine Da, puseseră ceva în cafea Da, avea efect După al doilea termos, Stan nu mai simţea nici urmă de oboseală, iar mintea-i era mai alertă ca oricând — Cum adică „o viaţă de rege”? vru el să înţeleagă — Exact cum îţi spun, Stan, îi răspunse ea cu răbdare sau nu prea Şi ea era suprastimulată; îi străluceau ochii aşa cum Stan nu-i mai văzuse înainte — Ne primesc cu multă bucurie, Stan Vor să afle tot ce e de aflat despre rasa umană Îi fascinează ideea că noi avem naţiuni şi culturi diferite şi toate alea Când i-am povestit Portarului despre cirezile de bizoni, m-a rugat să vin pe planeta lui ca să le vorbesc despre ele – se pare că nu a apucat să le vadă în perioada petrecută pe Pământ Zice că o să ne dea o casă numai pentru noi, o casă superbă şi cred că ei nu ştiu nimic nici despre Istanbul şi nici despre istoria omenirii şi precis că îşi vor dori să afle de la tine Dar Stan clătină din cap: — Nu vom avea vreme, îi spuse el Estrella înlemni şi-l privi scrutător: — De ce să nu avem? îl întrebă ea, fără strop din entuziasmul de mai devreme — Pentru că trebuie să fim la bordul navei atunci când va pleca, Estrella Trebuie să ne întoarcem câtă vreme îşi mai aduce cineva aminte de noi, ca să le dăm veştile Vom fi primii oameni care s-au întors din Nucleu Îţi dai seama cât valorează chestia asta? Nu doar bonusul – care sunt convins că va fi colosal, dar vom fi şi celebri! Şi bogaţi Şi vom avea asigurare medicală completă! Rămase fără energie şi o privi lung pe tânără, încercând să-i citească gândurile — Nu înţelegi ce pierdem, Estrella? Ea îi răspunse dusă pe gânduri: — Asigurare completă Vieţi lungi şi bogate Pe Pământ Stan dădu viguros din cap — Exact! Şi timpul trece Trebuie să ne întoarcem! Estrella îi luă mâna şi şi-o apăsă pe obraz Apoi îl întrebă simplu: — De ce? El o privi fără să înţeleagă — Cum adică „de ce”? — Uite ce e, Stan, îi zise ea pe un ton rezonabil, nu-i nicio grabă, nu? Ce avem noi acolo şi nu am putea avea aici? — Prieteni începu Stan Dar Estrella clătina deja din cap Îi sărută palma şi îi spuse: — Ai calculat cât timp a trecut, dragule? Prietenii noştri sunt bătrâni Poate au şi murit deja Ţi-ai dorit să trăieşti mult, foarte mult Asta este şansa ta I se făcu milă de chipul lui chinuit şi îl îmbrăţişă strâns — Unde mai pui, stărui ea, că am ajuns până aici Şi atunci, de ce să nu vedem şi noi cum arată locul ăsta? Stan reuşi să-şi găsească cuvintele — Cât zici să stăm? — Nu prea mult, dacă tu nu vrei O săptămână sau două — Estrella, ai înnebunit? Asta înseamnă cât? O mie de ani pe Pământ! Dacă nu cumva mai mult! Ea dădu liniştită din cap — Poate atunci va fi acolo ceva pentru care să merite să ne întoarcem LA VÂNĂTOARE DE VÂNĂTORI I Înainte ca Estrella şi Stan să fi ajuns în Nucleu (de fapt, cu mult înainte chiar de a se fi născut, dacă e să luăm în calcul proporţia de la ), un astronaut Heechee, pe nume Achiever, se afla deja acolo Pentru că acolo locuia Toată viaţa trăise în Nucleu şi nu avea nicio intenţie să plece de acolo vreodată Achiever ştia că Afară existau o mulţime de lucruri deosebit de interesante Dar la fel de bine ştia şi cât de periculoase puteau fi lucrurile acelea interesante; şi prin urmare nu-şi dorea să le vadă cu ochii lui, aşa cum nu-şi dorea niciun alt Heechee (Nu că Achiever s-ar fi considerat un „Heechee” Acela era un cuvânt al oamenilor Iar în momentul respectiv Achiever nici nu-l auzise; şi atunci când îl va auzi îl va detesta din toate puterile ) Zborul pentru care se pregătea Achiever nu avea să-l ducă Afară – cu toate că, în mod curios, nava lui era una dintre puţinele din flota Heechee care putea face această călătorie De asemenea, era şi foarte mare, aşa că i-ar fi lăsat cu gurile căscate pe prospectorii din epoca timpurie a Porţii, dacă ar fi dat cu ochii de ea În cala ei ar fi încăput cu uşurinţă oricare dintre Unu-rile, Trei-urile şi Cinci-urile pe care zburau acei primi aventurieri Exact la încărcătura din cală se referea misiunea lui Achiever Se pregătea să transporte provizii de bază de la fabricile de pe planeta în jurul căreia orbita la staţia spaţială plutitoare, care se numea Uşa Mai făcuse drumul acesta deja de vreo treizeci de ori, dacă nu şi de mai multe, fără niciun accident şi fără nicio întârziere serioasă Acesta era motivul pentru care Achiever tocmai ce fusese promovat Noua sa titulatură putea fi tradusă aproximativ prin: „Pilotul Care Este Suficient de Capabil şi de Prudent ca să I se Permită şi să I se Ceară să-l Instruiască pe Alţii”, iar dovada concretă a noului său statut se afla chiar în faţa lui O chema Breeze şi era primul student ce-i fusese repartizat pentru a-l pregăti în tehnica pilotajului Cu toate că până atunci Achiever nu mai avusese niciun ucenic, ştia foarte bine ce se aşteaptă de la el — Spune-mi, Breeze, i se adresă el cu blândeţe, dar pe tonul unuia care are tot dreptul să pună întrebări, ce ai face dacă te-ai apropia de un obiect aşa cum este Uşa, iar ecranul ar trece singur de la cadrul strâns la cel panoramic? Fata nu ezită: — În primul rând aş verifica polarizarea ecranului şi aş corecta-o Dacă nu merge aşa, atunci aş activa ecranul auxiliar Dacă nici acela nu funcţionează, aş abandona andocarea şi aş intra pe o orbită stabilă, unde aş demonta ecranul şi l-aş repara Vrei să-ţi spun şi cum voi reuşi să depanez sistemul? Achiever flutură din încheietura mâini, ceea ce reprezenta echivalentul clătinării din cap a oamenilor — Nu încă Mai întâi vreau să-mi spui de ce nu ai permite pilotului automat să efectueze aterizarea — În mod normal, aş face-o, dacă ar fi vorba despre o aterizare pe o planetă, cu condiţia să fi trecut de scutul ei de radiaţii, Achiever Însă tu ai precizat că este vorba despre o destinaţie asemănătoare cu Uşa Orice surplus de viteză ar putea face o breşă în învelişul Uşii, ceea ce ar duce depresurizarea ei Vrei acum să-ţi descriu remedierea defecţiunilor? Sigur că voia Îi ascultă cu atenţie prezentarea şi celelalte răspunsuri la întrebările de natură tehnică pe care i le mai puse Toate au fost mulţumitoare Ar fi trebuit să o felicite Dar nu a făcut-o Doar i-a spus: — Acum haide să ducem încărcătura la bord Cam la vremea aceea, copilul de sex feminin, care va purta numele Estrella, se năştea la ferma părinţilor ei din New Mexico Atunci când Breeze activă manipulatoarele, iar încărcătura începu să fie transportată în navă, copilul de sex masculin, care va purta numele Stanley, se năştea în clinica ambasadei americane de la Ankara; şi tot atunci, un tânăr pe nume Robinette Broadhead îşi frământa creierii, întrebându-se cu jale dacă exista vreo modalitate prin care ar putea scăpa de viaţa de chin şi trudă din minele de hrană din Wyoming Aceste persoane erau oameni Bineînţeles că Achiever încă nu auzise de niciuna dintre ele Nici nu se terminase încărcarea când Achiever îşi dădu seama că o plăcea pe Breeze – nu era vorba de atracţie sexuală, ci o plăcea pur şi simplu pentru că era inteligentă, silitoare şi ambiţioasă O atitudine care ar fi părut curioasă oricărui mascul tânăr din rasa umană aflat în preajma unei femele drăguţe din aceeaşi rasă, însă lui Achiever nu i se părea nimic ieşit din comun Abia dacă observase umerii laţi ai lui Breeze şi talia ei zveltă, puful ei cenuşiu şi moale de pe gât, bine periat, aşa cum cerea buna cuviinţă Toate lucrurile acestea erau perfect adevărate, dar la fel de adevărat era şi faptul că organele genitale ale lui Breeze nu ajunseseră încă în stadiul de împerechere Aceasta fiind situaţia, trăsăturile ei plăcute nici nu prea contau Este cunoscut faptul că Heechee se asemănau destul de mult cu oamenii în această privinţă, recurgând uneori la tot soiul de practici sexuale pe care alte rase le-ar fi putut considera „perverse” Însă nu prea perverse Foarte puţini masculi Heechee erau suficient de depravaţi ca să-şi dorească să întreţină relaţii sexuale cu o femeie care nu era în perioada de rut Achiever îi arătă lui Breeze locul de lângă el — Poţi să te cocoţi aici, îi zise el în Limbajul Acţiunii Adăugă apoi, de data asta mai puţin formal şi folosind Limbajul Sentimentelor: — Cred că ar fi bine ca eu să conduc nava, dar probabil că, mai târziu, am să te las pe tine la comandă — Îţi mulţumesc, Achiever, zise ea cu recunoştinţă şi privindu-i cu atenţie mişcările – deşi adevărul era că mai pusese de multe ori mâna pe comenzile unei nave în timpul pregătirilor anterioare Aşa cum foarte bine ştia şi el Achiever apucă manşa moletată cu degetele-i răşchirate Imediat s-a aprins o lumină colorată ce ar fi uluit orice fiinţă omenească – şi care într-adevăr uluise mii de oameni în zilele de demult ale Porţii, când fiecare nou prospector trebuia să înţeleagă faptul că setările acelea bizare ar putea reprezenta diferenţa dintre viaţă şi moarte Achiever stabili rapid cursul, cu îndemânarea adusă de experienţa îndelungată Apoi se opri şi întrebă: — Ce părere ai despre temperatură, umiditate, amestecul de gaze din aerul de respirat, toţi parametrii ăştia? De obicei, eu las setările prestabilite, dar poate tu ai vreo preferinţă? — Setările prestabilite sunt bune, îl asigură ea Şi eu fac la fel Uneori chiar mă întreb de ce ne batem capul cu toate setările astea Achiever scoase un fel de pufnet, pe jumătate de înţelegere şi pe jumătate de reproş în glumă — Da Bună întrebare Dar într-o bună zi o să ai cu tine un pasager cu o problemă de sănătate sau o încărcătură ce s-ar putea deteriora dacă setările sunt greşite Şi atunci ai să înţelegi la ce folosesc Fâstâcită, Breeze îl urmări tăcută cum strânge manşa de lansare Toate angrenajele auxiliare reveniră la setările prestabilite şi nava decolă Spre deosebire de cele mai mari nave din flota Heechee, în cea a lui Achiever nu mai era nevoie ca pilotul să rămână cu mâna pe comenzi după lansare Aşa că el se relaxă şi se uită la protejata lui — N-am avut cum să nu observ, începu el cu blândeţe, că te-a interesat caracteristica specială a acestei nave Şi arătă la tija strâmbă din cristal care se înălţa în mijlocul cabinei de comandă — Am fost foarte atentă la ce mă învăţai, Achiever! — Fireşte că ai fost atentă, zise el, dar tot ai observat-o, am dreptate? Probabil că ai crezut că este un dispozitiv de penetrare a scuturilor de radiaţii ale planetelor? — Nu prea seamănă, Achiever — Nu, încuviinţă el Nu seamănă Probabil că n-ai mai văzut aşa ceva Este un disruptor de ordine Se aştepta la un fel de reacţie Şi aceasta veni după câteva momente — Aha! exclamă Breeze Şi încă o dată: — Aha! — Da, spuse el cu ridicarea din umeri care pentru Heechee era sinonim cu gestul pe care oamenii îl făceau din cap pentru a arăta înţelegere Acesta este instrumentul folosit de strămoşii noştri ca să străpungă sistemele aliniate (Adică, în termeni omeneşti, găurile negre Însă Heechee-ii nu le considerau găuri negre Şi, la drept vorbind, până şi oamenii ar trebui să admită că acele găuri numai negre nu erau, cu toate radiaţiile produse de materia aflată sub influenţa gravitaţiei ) — Dar să nu te alarmezi, adăugă el Noi nu o să-l folosim în scopul acela Însă mi se pare interesant că tot mai funcţionează, după atâta vreme Breeze se uita acum cu foarte mare atenţie la tija din cristal — Pe niciuna dintre navele pe care am învăţat să pilotez nu era aşa ceva, spuse ea, temătoare parcă — Normal că nu era Nu avem nevoie de astfel de instrumente, pentru că aici, în Nucleu, nu există sisteme aliniate – fireşte, cu excepţia Nucleului însuşi N-a fost adus niciunul din galaxia exterioară la momentul Retragerii Şi din motivul acesta navele noastre noi nu au fost prevăzute cu aşa ceva Mai puţin cele câteva care patrulează din când în când prin galaxia exterioară Dar, vezi tu, nava mea este destul de veche Evident, este în stare excelentă, altminteri nu ar fi primit misiunea extrem de importantă de a aproviziona Uşa Şi totuşi, a fost construită înainte ca strămoşii noştri să migreze aici Multă istorie există la bordul acestei nave, Breeze Se prea poate ca în tinereţile ei să fi folosit disruptorul acesta ca să penetreze multe Schwarzschild Bineînţeles că nu folosise termenul „Schwarzschild”, prin care oamenii denumeau membrana de captare a luminii din jurul găurilor negre Şi Achiever continuă: — A penetrat multe bariere Schwarzschild în zilele de dinainte de Retragere Sistemul a rămas intact, aşa cum îl vezi tu acum, pentru simplul motiv că nu aveau niciun motiv să-l demonteze În orice caz, mă bucur că este instalat pe nava mea Toţi cei se pregătesc să ajungă piloţi ar trebui să înveţe cum funcţionează acest model de disruptor de ordine, în eventualitatea în care ar veni un moment când să fie de folos O privi aprobator Breeze nu mai dădea semne de nervozitate, cu toate că oricare Heechee încă se mai speria doar la ideea de a străpunge perimetrul de securitate al găurii negre în care locuiau Achiever adăugă pe un ton mai practic: — Acum haide să mai verificăm o dată încărcătura Breeze consimţi cu o ridicare din umeri şi activă programul de vizualizare Primele iconuri apărute reprezentau rezervoare cu gaze atmosferice în stare lichidă – completare a stocului de aer al Uşii; în principiu, staţia era ermetică, însă se puteau ivi pierderi Alte iconuri reprezentau bunuri ale personalului permanent de pe Uşă, altele erau cele ale rezervelor de apă şi combustibil Breeze raportă: — Totul este în regulă, Achiever Mai vrei să verific ceva? Achiever îşi atinse buzele subţiri cu vârfurile degetelor – gest sinonim cu un căscat — Nu cred, nu acum Dar, pentru că nu suntem decât doi, propun ca unul dintre noi să rămână în permanenţă în cabina de comandă Breeze păru nedumerită: — Crezi că e necesar, Achiever? — Necesar? Poate că nu, dar aşa vreau eu Se bucură să vadă că Breeze nu mai avea întrebări; era prima lui elevă, dar deja îşi dădea seama că nu îl va face de râs Şi continuă: — Încep eu Poate tu vrei să te culci sau să mănânci ceva – să ştii că instalaţia noastră de producere a alimentelor este destul de bună Ori poate vrei să profiţi de biblioteca navei Am ales personal evantaiele din bibliotecă şi cred că atmosfera ţi se va părea numai bună pentru o lectură plăcută Ce preferi să faci? Breeze se gândi o clipă, apoi zise: — Cel mai mult mi-ar plăcea să stau aici un timp şi să observ ce faci, Achiever Cum să învăţ altfel? Nici că ar fi putut să aleagă un răspuns mai bun Iarăşi Achiever se simţi plăcut impresionat de eleva lui şi impresionat rămase până la sfârşitul turei lui Fireşte că tânăra Heechee nu avea prea multe de observat Nava se pilota singură Însă, chiar atunci când citea sau mânca sau discuta cu eleva lui, Achiever stătea cu un ochi la ecran, doar pentru orice eventualitate Impresia lui Breeze despre profesorul ei îi depăşea orice aşteptări Mai târziu, când îi veni lui rândul să se odihnească, Achiever se băgă în mormanul cu ierburi pentru dormit; însă evident că nu erau ierburi adevărate, pentru că vegetaţia naturală ar fi degajat polen, iar polenul ar fi poluat nava Culcuşurile acelea fuseseră produse luându-se ca model ierburile pe care străbunii rasei Heechee le culegeau şi le înfăşurau în jurul corpului ori de câte ori aveau vreo clipă de odihnă Însă Achiever nu-şi acoperi şi chipul cu ierburile acelea artificiale Voia să stea cu ochii la Breeze Se descurca foarte bine, îşi spuse el cu satisfacţie Şi păstră impresia aceasta pe parcursul următoarelor două schimburi De-abia când au ajuns aproape de destinaţie, s-a întâmplat ceva ce i-a produs îngrijorare El dormea deja în sacul de dormit când se auzi ţârâitul soneriei de la dispozitivul pentru mesaje urgente Mă rog ca să spunem drept, nu era o sonerie şi nici nu ţârâia Mârâia Nu contează Sunetul acesta însemna că era o problemă pe undeva Achiever nu o mai auzise niciodată sunând şi reuşi să iasă din sacul de dormit chiar înainte să înceteze Chiar şi aşa, Breeze i-o luase înainte Becul verde al circuitului de comunicare începuse să pâlpâie foarte repede şi foarte înfricoşător, la fel cum pâlpâiau în momentul acesta luminile tuturor sistemelor de comunicaţie din Nucleu Breeze se holba la mesajul de pe ecran cu o expresie de stupefacţie amestecată cu oroare — Ce este? vru să ştie Achiever Îşi întoarse spre el ochii bulbucaţi de uimire Achiever observă că i se chirceau toţi muşchii sub piele — Au venit nişte vizitatori, spuse ea Acum sunt la Uşă, dar nu sunt din neamul Heechee Sunt nişte vizitatori veniţi de Afară şi nu sunt ca noi: aparţin unei alte specii II Achiever nu s-a mai dus la culcare Şi nici Breeze Şi nici vreun alt Heechee de pe sutele de planete locuite dintre miile de sori captivi ai Nucleului Vizitatori? De Afară? Nu, Heechee-ii nu-şi vor mai putea găsi odihna după aflarea acestei veşti În schimb toţi au fost cuprinşi de un sentiment asemănător cu teroarea Când pe ecrane apărură imaginile cu respectivii intruşi, teroarea aceea se amestecă repede cu o repulsie greu de suportat Heechee-ilor le venea să vomite numai dacă se uitau la creaturile necunoscute Erau ca nişte imitaţii caricaturale ale lor, însă umflate şi cu părul lung, absolut respingătoare Restul zborului lui Breeze şi Achiever a fost scurt La aterizare au aflat că situaţia se înrăutăţise şi mai mult Camarazii lor staţionaţi la uşă erau într-o stare de confuzie totală, iar veştile veneau din minut în minut Mai venise încă o navă din Afară! Acum două nave străine erau la Uşă Ba nu, trei! Iar la bordul uneia dintre ele nu se aflau doar „oameni”, cum îşi spuneau creaturile acelea bizare, ci şi doi Heechee care fuseseră Afară pe o navă de recunoaştere Babilonia rezultată era cu totul necaracteristică neamului Heechee Nu era nimeni la platforma de andocare ca să descarce încărcătura de pe nava lui Achiever Ba mai rău, dispecerul nu lăsase instrucţiuni cu privire la zborul lor de întoarcere Drept urmare, Achiever a lăsat-o pe Breeze să păzească nava şi a pornit în căutarea lui Însă nu l-a găsit în birou – şi nimeni nu-i putea spune unde s-ar fi putut afla, căci cine mai ştia de altul în tot balamucul acela? Chiar balamuc era, nu vă mint! Dispăruse calmul metodic care caracteriza de obicei activităţile desfăşurate în avanpost (şi care definise tranzacţiile neamului Heechee de la începutul timpurilor şi până în momentul acesta), fusese distrus de vestea care luase prin surprindere întreaga rasă Heechee Veştile de orice fel venite de Afară erau extrem de rare Însă aceasta era de-a dreptul terifiantă! Şi totuşi, îşi spuse Achiever pe când încerca să-şi facă drum prin gloata haotică, poate că nu ar fi trebuit să fie chiar atât de surprinşi În fond, ştiau că, într-o bună zi, îşi va face apariţia cineva de Afară Ştiai asta la fel cum ştiai că ai să mori la un moment dat şi ai să îngroşi rândurile Minţilor Colective Sau că, la un moment dat, ar putea deveni instabilă steaua aceea greoaie, de tip F, adusă de Heechee în Nucleu, producând pagube inestimabile pe o rază foarte mare în jurul ei Dar în niciun caz nu te-ai fi putut aştepta la una ca asta Nu, nu, în niciun caz! Acum, sigur că veştile ar fi putut fi mult, mult mai rele Erau hidoase creaturile acestea de Afară, apărute din senin în lumea Heechee-ilor Aveau trupurile umflate şi feţele moi Scârboase Dar în niciun caz nu erau, nu semănau câtuşi de puţin, cu cei numiţi „Asasinii” sau „Duşmanul”, creaturile acelea puternice, fără trup, care decimaseră populaţia galaxiei înainte de Retragere Străinii aceştia noi erau dezgustători, sigur că da, dar măcar nu aveau gânduri de distrugere Achiever încercă pe cât posibil să se calmeze Şi avea o metodă infailibilă Venise vremea să o folosească Găsi un cotlon unde să se poată ascunde şi ceru ajutorul Minţii Stocate în păstaia dintre picioarele lui slăbănoage şi răşchirate — Minte Ancestrală, spuse el, încercând să-şi ascundă zbuciumul din glas, te rog, trezeşte-te şi ajută-mă Cine sunt creaturile astea? Mintea Stocată nu-i răspunse imediat, iar când o făcu, ea (căci era o „Ea”) îi spuse pe un ton iritat: — Aşteaptă o clipă, Achiever! Achiever nu-şi punea prea mari speranţe în răspunsurile acestei Minţi Ancestrale De prea multă vreme era ea stocată şi Achiever era de părere că asta cam începuse să se vadă Răspunsul veni după câteva secunde foarte lungi — Scuze, Achiever, zise vocea obosită a Minţit Ancestrale M-ai trezit din somn Acum mă consult cu celelalte Minţi Stocate cu privire la întrebarea ta Apoi, cu un soi de sughiţ, îşi schimbă brusc tonul — Achiever! exclamă vocea Chiar de Afară au venit! Problema asta a produs multă tulburare printre Minţile Stocate! Încerc să găsesc un consens Vocea părea uluită, ba mai mult: părea îngrijorată Fapt extrem de ciudat, pentru că Minţile Stocate nu erau niciodată uluite şi cu atât mai puţin îngrijorate, din moment ce nu mai aveau nicio grijă pe lume Când vorbi iarăşi, părea mai puţin îngrijorată, dar la fel de uluită — Treaba e destul de neclară, Achiever, îi spuse ea Aceşti străini noi par a fi nişte descendenţi îndepărtaţi ai unor fiinţe înzestrate cu gândire şi sentimente care au trăit în vremurile de dinainte de Retragere Se spune că ar putea fi chiar descendenţii rasei acelor bipezi păroşi pe a căror planetă micuţă a nimerit una din navele noastre de recunoaştere înainte de Retragere — Dar nu sunt chiar atât de păroşi, obiectă Achiever — Vremea scursă pentru ei a fost foarte lungă Afară Au evoluat Acum par cât de cât civilizaţi Tonul se schimbă din nou: — Achiever, nu ar fi mai bine să-ţi ajuţi camarazii, în loc să pierzi timpul punând întrebări fără rost? Achiever acceptă dojana şi întrerupse legătura Dar nu se putea abţine să nu se gândească la străinii aceia în vreme ce continuă să-l caute pe dispecer Civilizaţi? Da, îşi spuse el, le-ai putea zice civilizaţi De fapt, păreau chiar destul de evoluaţi din punct de vedere tehnologic de vreme ce au putut efectua o călătorie interplanetară fără niciun alt ajutor Nu, nu chiar, se corectă el Nu au făcut-o chiar fără vreun alt ajutor Se spunea că primele lor nave fuseseră categoric nave de-ale lor, cu siguranţă dintre cele câteva pe care Heechee-ii le lăsaseră cândva în urmă Iar gândul acesta îl făcu pe Achiever să se întrebe Oare nu cumva fusese o greşeală? Oare nu cumva ar fi fost mai bine să-i lase pe primitivii aceia să-şi inventeze propriile lor mijloace de transport? Lui Achiever îi displăceau gândurile astea Mai avea puţin şi acuza Minţile Ancestrale de comiterea unei greşeli Iar asta nu doar că era nedrept, dar, aşa cum învăţase el, de-a dreptul imposibil Minţile Colective nu se înşelau niciodată Achiever răsuflă uşurat când în sfârşit îl văzu pe dispecer, care tocmai încerca să iasă dintr-un grup de indivizi care îl asaltau cu problemele lor Trei subalterni se ţineau scai de el, cerându-i răspunsuri la întrebările ce nu mai suportau amânare Dispecerul îl observă pe Achiever şi se descotorosi de ei — Tu! exclamă el Nava ta se află la al treilea doc de chihlimbar Acum este descărcată şi pregătită pentru expediţie Expediţie? Achiever căscă gura să-l întrebe pe dispecer despre ce expediţie era vorba, dar individul nu se lăsă întrerupt — Ai grijă să se termine descărcarea cât mai urgent şi să ţi se încarce proviziile la bord Ai copilot care să te înlocuiască dacă va fi cazul, da? În regulă Imediat ce nava e gata, trebuie să aştepţi un pasager care are propriile echipamente ce vor necesita depozitare la bord Când se termină şi treaba asta, vă veţi lansa fără întârziere — Da, sigur, spuse Achiever, simţind cum de nerăbdare i se strâng ghem muşchii abdominali Dar încotro pornim? Dispecerul îi aruncă o privire nedumerită, apoi scutură din cap — Unde crezi tu că te trimitem? Bineînţeles că Afară Altfel de ce am fi ales tocmai nava ta? Porniră cu viteză, direct în sus, ieşind din Nucleu prin norul strălucitor de silicaţi din jurul lui Nava se cutremura puternic, zgâlţâindu-i în centurile de siguranţă Iar din tija strâmbă de cristal răbufneau scântei care nu ardeau, nu durau, nu făceau absolut nimic Nu erau decât dovada clară a faptului că mergeau Afară Experienţa aceasta era cu totul nouă pentru Achiever Dinspre Breeze se auzi un sunet înfundat, ca un scâncet, confirmându-i că şi pe ea o dureau toate de la impactul violent cu centurile de siguranţă Chipul ei era întunecat dar nu de teamă, nu ci de îngrijorare o îngrijorare cumplită Şi după ce ultimele scântei au bolborosit şi s-au stins, după ce zgâlţâiala a încetat, după ce toţi trei au început să se holbeze la ecran, Breeze fu prima care a deschis gura: — Cât de ce multe stele sunt, şopti ea Avea dreptate: erau nenumărate stele în spaţiu, atât de multe că păreau a se contopi într-un nor imens şi strălucitor Până şi pasagerul era fascinat de ce vedea pe ecranul lui — Nu mă aşteptam să mai văd vreodată acest spectacol, şopti el mai mult pentru sine decât pentru piloţi Achiever se întoarse ca să se uite la el Burnish (aşa îl chema pe pasager) era bătrân Achiever nu mai văzuse pe nimeni aşa de bătrân Puful moale de pe creştet nu mai era cenuşiu, ci se făcuse un fel de alb murdar Dar nu era câtuşi de puţin plăpând Îi susţinu privirea lui Achiever, apoi bătu din palme — Poate vrei să vezi cu ochii tăi, îi propuse el Îţi arăt imediat Îi făcu semn lui Achiever să îl lase pe locul înalt al pilotului Cu mare grijă, setă manşa într-o poziţie nouă Şi atunci ecranul se coloră brusc Mai întâi apărură nişte bule portocalii care marcau direcţia, cu cârlige şi săgeţi pentru valorile de navigaţie Burnish întinse o mână noduroasă — Vom merge pe direcţia asta setată de mine până când ne vom îndepărta suficient de mult de Nucleu, le spuse el Atunci veţi vedea şi voi că stelele vor fi mult mai rare şi le veţi putea observa în mod direct Aveţi întrebări? La Breeze se uita bătrânul, însă îi răspunse Achiever — Da, eu am o întrebare, zise el Am ajuns deja Afară Nu crezi că ar trebui să ne spui mai multe? Bătrânul îl măsură îndelung, cu atenţie, strâmbând din buze În cele din urmă ajunse la o concluzie — Bineînţeles, zise el Este dreptul vostru să ştiţi Am ajuns în galaxia de Afară pentru că întreprindem o acţiune de căutare de importanţă capitală pentru rasa noastră Pentru toate creaturile inteligente din univers, aş putea spune Ce căutăm noi acum este locul unde se află în prezent Duşmanul III Mâncau atunci când li se făcea foame Dormeau atunci când li se făcea somn – ambii piloţi în acelaşi timp, fiecare în cuşeta lui, în ciuda faptului că Achiever şi-ar fi dorit să fie cineva în permanenţă la comenzi Iar Burnish nu-şi mai făcu apariţia Ceea ce le oferi suficient timp să analizeze sensul spuselor lui şi să mediteze la eventualele consecinţe Nimeni nu i-ar fi luat-o în nume de rău lui Achiever dacă ar fi aflat că îl îngrozea ideea de a porni în căutarea acelor creaturi numite „Asasini” sau uneori doar „Duşmanul” El era tot atât de curajos ca oricare Heechee din Nucleu – cu alte cuvinte: nici prea-prea, nici foarte-foarte, exceptând acele extrem de rare momente când curajul era absolut necesar Iar acum se părea că venise unul din acele momente Dacă într-adevăr aveau să localizeze Duşmanul, acea întrupare a răului fără chip şi fără formă care bântuia coşmarurile fiecărui Heechee, atunci Achiever va fi nevoit să dea dovadă de destul de mult curaj De asemenea, va trebui să afle mai multe informaţii despre natura acestei orori căreia încercau să-i dea de urmă Din moment ce nu-l mai putea întreba pe Burnish, căută să se documenteze din alte surse Se duse la biblioteca navei şi scoase de pe rafturi mai multe evantaie din cristal – echivalentul cărţilor şi bazelor de date pentru neamul Heechee Le introduse pe rând în aparatul de citit şi căută mai întâi menţiuni despre acele rase inteligente din galaxie, despre care exploratorii Heechee au aflat că dispăruseră într-o manieră violentă şi neaşteptată Descoperire care a dus apoi la identificarea cauzei acestor dispariţii şi, scurtă vreme după aceea, la Retragerea Heechee-ilor în Nucleu În zadar a scanat Achiever toate documentele pe tema aceasta, căci nu a reuşit să găsească răspunsuri la întrebările care îl frământau Aşa că apelă tot la Mintea Stocată în păstaia dintre picioarele lui slăbănoage şi răşchirate Lovi uşor în medalionul păstăii şi spuse cu glas tare, ca şi cum ar fi vorbit singur, dar ştiind că Mintea îl va auzi: — Minte Ancestrală, nu există nicăieri şi alte informaţii despre rasa asta? Mintea nu-i răspunse imediat Iar când o făcu păru la fel iritată pentru că o deranjase — Aşteaptă o clipă, Achiever! Şi apoi: — Fişierul pe care tocmai l-ai accesat se referă la rasa amfibienilor asemănători cu şopârlele, care au reuşit să trimită în spaţiu rachete cu pilot, înainte ca întreaga lor populaţie să fie exterminată peste noapte Despre aceste creaturi vrei tu să găseşti mai multe informaţii? — Exact! răspunse Achiever — Nu există, zise sec Mintea Stocată şi amuţi Posomorât, Achiever se uită la ceas Venise vremea când ar fi trebuit să doarmă Şi Burnish tot nu-şi făcuse apariţia Se întinse în cuşetă, spunându-şi morocănos că probabil va avea insomnie sau, dacă totuşi va reuşi să adoarmă, că va visa urât Dar nu a fost cazul L-a luat imediat somnul şi, dacă a avut vreun vis, nu şi l-a mai amintit după aceea Când s-a trezit, Achiever a făcut ce face oricare Heechee după somn: şi-a scos păstaia cu Mintea Ancestrală ca să-şi golească măruntaiele; a pus-o la loc când a terminat şi s-a curăţat; şi-a pus o haină curată şi a aruncat-o pe cea purtată în maşina de spălat; a tăiat câţiva lăstari din planta agăţătoare care creştea deasupra uşii şi i-a mestecat câteva secunde, ungându-şi bine dinţii; a comandat un mic dejun de la aparatul de mâncare Compoziţia şi gustul micului dejun erau trecute drept preferatele lui în baza de date a aparatului, aşa că a mâncat cu tot atâta poftă ca în zilele normale De fapt, niciunul dintre gesturile lui nu a sugerat că ziua aceasta ar fi fost una deosebită Lui Achiever nu-i trecuse brusc teama Pur şi simplu intrase într-o stare de acceptare a situaţiei De vreme ce nu putea scăpa de frică, alesese să adopte cea mai bună atitudine; se hotărâse să încerce să se împace cu situaţia şi să-şi vadă mai departe de viaţă Când intră în cabina de comandă, o văzu pe Breeze cocoţată pe locul pilotului, cu două evantaie de lectură în mâini şi privind ursuză la ecran O salută în Limbajul Sentimentelor, apoi adăugă: — Nu-i aşa că despre Duşman ai citit? Se uită aproape furioasă la el — Normal că am citit, îi zise Dar nu-s prea multe de aflat, nu? Au exterminat rasele senzitive; strămoşii noştri credeau că ne-ar fi distrus şi pe noi, aşa că ne-am ascuns în Nucleu ca să nu ne găsească Ce ar mai fi de ştiut? — Nu prea multe, recunoscu Achiever — Asta zic şi eu Aşa că m-am gândit să fac ceva mai util şi am verificat traseul pe care ni l-a dat Burnish, ca măcar să-mi fac o idee despre locul spre care ne îndreptăm De uluire, Achiever simţi cum i se ridică blana deasă de la ceafă Fireşte! Evident că acesta era cel mai logic lucru şi care lui de ce nu-i trecuse prin cap? — Ce ai descoperit? o întrebă el Ridică nervoasă din muşchii abdominali şi atinse consola de comenzi Imediat pe ecran apăru imaginea tridimensională a unei părţi din galaxie — Uită-te şi tu, spuse ea Eu nu pricep nimic Achiever studie imaginea Era un model la scară redusă, care nu prezenta aproape niciun detaliu Nu se vedea decât şirul strălucitor de bule portocalii care marcau traseul, foarte asemănătoare cu nişte mărgeluţe de jucărie Porneau din mulţimea de stele aflate în centrul galaxiei Primul sfert nu era deloc deosebit: doar o linie care începea din acel centru dens Apoi făcea trei sau patru bucle în jurul zecilor de braţe sinuoase ale galaxiei şi prin spaţiile relativ pustii dintre ele şi se termina pe unul dintre acestea — Dacă linia asta reprezintă traiectoria noastră, spuse încet Achiever, atunci mi se pare că ocolim cam mult ca să ajungem la destinaţie O voce îl aprobă din spate — Aşa şi este, Achiever Care crezi tu că este motivul? Cei doi piloţi se întoarseră şi-l văzură pe Burnish în pragul cabinei de comandă Bătrânul părea odihnit şi în largul său — Ei, Achiever? Ce zici? Sau tu, Breeze? — Căutăm ceva care să ne ducă la Duşman, spuse Breeze, luând-o înaintea lui Achiever, care avea de gând să dea acelaşi răspuns — Sper însă că nu ne va duce şi la o confruntare, zise mucalit Burnish, dar, ai dreptate, cam ăsta-i planul În orice caz, înainte de a ne începe cu adevărat misiunea, trebuie să ajungem departe de Nucleu Unde se află creaturile vii Pentru că viaţa se poate dezvolta doar acolo unde stelele sunt mult depărtate una de alta, Breeze Niciun organism nu poate exista în centrul galaxiei Radiaţiile sunt mult prea puternice pentru a permite apariţia formelor de viaţă organică Breeze îl privi nedumerită — Habar n-aveam că Duşmanul e o formă de viaţă organică — Nici nu este Dar este prada lui Bătrânul se uită la Achiever, care tocmai ce se îndreptase de mijloc, cu o expresie derutată pe faţa lui lătăreaţă — Ai o problemă? îl întrebă Burnish — Nu Adică, da Nu cumva exploratorii au descoperit că Duşmanul se ascunsese într-un fel de sistem aliniat situat în afara galaxiei? — Ba da Iar eu m-am numărat printre exploratorii aceia Am descoperit că Duşmanul se afla într-un mănunchi de asemenea sisteme aflate chiar în afara haloului galactic — Şi ce anume căutăm noi acum? reveni Achiever la întrebarea iniţială — Căutăm un semn care să ne spună că Duşmanul tot acolo este, spuse grav Burnish Căzu câteva clipe pe gânduri; apoi muşchii abdomenului său se văluriră într-un gest sinonim cu ridicarea din umeri — Veniţi amândoi în cabina mea Vreau să vă arăt ce am făcut până acum Bucăţile mici de aparate neidentificabile aduse de Burnish la bordul navei fuseseră asamblate în instrumente mari, la fel de imposibil de identificat Lângă perete se vedea un morman de cutii cu fosforescenţă albastră; cea de deasupra avea un ecran identic cu cel din modulul de comandă, însă acesta era gol Lângă un alt perete se afla o colivie din argint strălucitor şi înăuntrul ei era un diamant colţuros Burnish atinse o rotiţă striată şi ecranul se aprinse, arătându-le un câmp cenuşiu, acoperit cu pietriş — Aş avea nevoie de ceva ajutor, spuse el, aşa că mă gândesc că ar fi bine să vă învăţ cum se face Priviţi Mişcă rotiţa până când cenuşiul dispăru de pe ecran şi acum în faţa lor se afla aceeaşi scenă din afara centrului galaxiei Ba nu, se corectă Achiever, nu chiar aceeaşi Ecranul acesta îngusta câmpul şi mărea imaginea Acum se putea vedea fiecare stea în parte — Ştiţi voi, le zise Burnish pe un ton didactic, că fiecare navă de mare viteză, aşa ca a noastră, lasă în urma ei nişte unde în spaţiu? — Da, am învăţat asta, spuse Achiever Breeze dădu şi ea din cap — Atunci haideţi să vedeţi cum arată undele astea Bătrânul mai făcu nişte reglaje Imaginea se mări şi mai mult, în vreme ce stelele se estompară uşor Breeze scăpă un mic strigăt, atrăgându-i atenţia lui Achiever Da, pe ecran se vedeau acum nişte grămăjoare luminoase, ca de paie trandafirii printre stele Semănau foarte mult cu cele pe care oamenii de ştiinţă le-ar fi numit diagrame Feynman Însă, din moment ce nimeni de pe navă nu auzise nici de Richard Feynman şi nici de prezentările lui grafice ale calculului probabilităţilor, cei trei se mulţumiră să le spună doar „reprezentări ale eventualelor poziţii” — Astea sunt amprentele unor călătorii cu viteze superluminice, continuă Burnish Navele noastre lasă anumite urme recognoscibile, exact ca acestea la care vă uitaţi voi acum Astea sunt undele făcute de trecerea prin spaţiu a navelor noastre Dar numai şi numai a navelor noastre Urmele navelor conduse de Asasini sunt cu totul altele Dar se corectă imediat: — Ar fi cu totul altele dacă Asasinii ar avea nave, căci deocamdată nu se cunoaşte ce mijloace folosesc ca să călătorească prin spaţiu Însă să ştiţi că există asemenea urme artificiale Sau, mai bine spus, au existat, deoarece au fost descoperite şi identificate în perioada Retragerii Pe unele le-am descoperit chiar eu Unele dintre ele se şterg în mii de ani Pe acestea le căutăm noi — Pricep, spuse Achiever Dar se corectă şi el: — Este ceva ce nu am înţeles Vorbeşti despre mii de ani, însă noi stăm în Nucleu de mult mai multă vreme Nu este posibil să se fi şters deja? — O, sper că nu, răspunse mohorât Burnish Pentru că, dacă urmele astea au dispărut, va trebui să mergem în nişte locuri pe care nu ne dorim să le vizităm IV Imaginile de pe ecran s-au rărit odată cu trecerea zilelor Ceaţa tulbure şi albicioasă s-a transformat într-o burniţă de stele – albe şi aurii, albastru-incandescent şi roşu-mocnit Le era imposibil să le separe unele de altele şi nici nu-şi puteau da seama care dintre ele aveau planete, deşi niciuna dintre lumile de pe orbite pe care le detectase Achiever nu părea a fi locuită — Planetele sunt ceva obişnuit, le explică Burnish, dar viaţa nu Din cauza asta erau şi mai îngrozitoare vechile crime ale Duşmanului, îşi spuse Achiever Dacă viaţa era un fenomen atât de rar, atunci cât de oribilă era distrugerea ei violentă? La începutul fiecărui cart, avea grijă să afişeze traseul navei pentru a putea ţine socoteala progresului făcut: porţiunea parcursă deja era colorată cu roz-deschis, cea pe care urma să o parcurgă era de un portocaliu, ţipător Dar, vai! cât de încet se lungea linia roz şi cât de dezolant de mare rămânea cea portocalie! În vremurile de demult, când Achiever se gândea la ce ar putea să existe în Afara Nucleului (ceea ce nu se întâmpla prea des, pentru că avea alte lucruri la care să se gândească în timpul traiului pe Planeta Umedă cu Trei Luni şi al slujbei care-i cerea să facă drumuri dus-întors la celelalte planete) deci, când Achiever apuca să se gândească la problema aceasta (fără doar şi poate stimulat de lecţiile învăţate despre utilizarea „perturbatorului de ordine”, lecţii pe care era convins că nu avea să le pună vreodată în practică) în orice caz, atunci când i se întâmpla să se gândească la cum ar fi Afară, singurul aspect care i se părea ieşit din comun era ritmul incredibil de rapid cu care se desfăşurau evenimentele în Afara Nucleului Iată că acum se afla Afară şi lucrurile nu păreau aşa cum şi le închipuise Colegii lui de pe navă nu se mişcau deloc repede Mişcările lor, la fel ca toate mişcările Heechee-ilor, erau calme, deloc rapide după niciun standard Şi nici planetele detectate de instrumentele de bord nu se roteau ameţitor în jurul sorilor lor, care la rândul lor nu clipeau în stadiul lor de stele variabile, nici nu-şi măreau sau micşorau vizibil magnitudinea în faza de supergigantă Însă schimbarea petrecută în curgerea timpului era sesizabilă în plan personal, întristându-l amarnic pe Achiever Uneori, când se cuibărea în cuşeta lui la finalul unui cart, se gândea că, pe planeta lui, perioada aceea în care va dormi şi se va trezi şi va lucra şi se va culca la loc era echivalentă cu o singură bătaie a oricăreia dintre inimile sale Dar nu numai că timpul nu trecea mai repede decât ar fi fost normal Câteodată chiar părea că se opreşte în loc Atunci Achiever se trezea din somn într-o zi care nu se deosebea prin absolut nimic de cea dinainte Şi când, în sfârşit, se întâmpla ceva ce nu se mai întâmplase de zece ori înainte, atunci era precis vorba despre un eveniment neprevăzut Breeze tocmai îi adusese masa Îi raportă că Burnish refuzase din nou să mănânce — E obsedat, îi zise lui Achiever, în timp ce amândoi savurau proteinele picante şi carbohidraţii dulci în culori pastelate alese chiar de ea Am impresia că îşi doreşte ca Asasinii să rătăcească pe undeva prin galaxie În locul lui eu nu aş avea asemenea dorinţe Aş spera să fi rămas în ascunzătoarea lor Achiever se gândi puţin, apoi îşi mişcă abdomenul ceea ce, în limbajul gesturilor din neamul Heechee, însemna că ridicase din umeri — Cred că ştie ce face — Probabil, spuse ea Dar mi s-a părut destul de îngrijorat Breeze mai mestecă mâncarea câteva momente, apoi adăugă pe un ton gânditor: — Mi se pare mie sau mâncarea asta are un gust neobişnuit de bun? — Surprinzător! exclamă Achiever Eram pe punctul de a face aceeaşi remarcă Mai surprinzător însă era faptul că gustul hranei-CHON nu era o variabilă Dacă nu modificai specificaţiile (iar Breeze susţinea că nu făcuse aşa ceva), savoarea oricărei forme de hrană-CHON rămânea neschimbată în tot cursul anului Amuzat de ideea gustului nou, Achiever îşi lăţi gura – ceea ce pentru Heechee însemna că zâmbea Observă că şi Breeze surâdea Iar surâsul ei era încântător Aproape seducător Seducător? Muşchii obrazului lui Achiever înţepeniră brusc De-abia acum înţelese Da, fireşte Mâncarea nu era neobişnuit de gustoasă Zâmbetul lui Breeze nu era deosebit Feromonii erau cei care-i schimbaseră percepţia asupra lucrurilor din jur Schimbaseră percepţia amândurora Şi imediat după ce îi trecu gândul acesta prin minte, constată ceva ce nu observase până atunci: pielea lui Breeze se întunecase vizibil În anumite locuri (scobitura gâtului, pleoape) devenise aproape purpurie Fără vreun semn anume de avertizare, Breeze intrase în perioada de împerechere Obiceiurile de împreunare ale Heechee-ilor erau cu desăvârşire civilizate Când un mascul disponibil şi o femelă receptivă din punct de vedere sexual se aflau unul lângă celălalt, nu se apucau din senin să copuleze Tot acest proces necesita timp Rareori se întâmpla să dureze mai puţin de o zi între primele semnale de apropiere şi punctul culminant al actului; ba uneori, dacă femela era tânără, dura chiar zece zile sau mai multe Iar Breeze era destul de tânără Aşa că, în această primă etapă, nu se petrecu nimic de natură sexuală între cei doi Mai bine spus, nimic făţiş Dar, pe ascuns, cu siguranţă! Când Breeze termină de mâncat felul albastru şi crocant al mesei, Achiever desfăcu şi îi întinse felul următor, dulce şi gumos Breeze îl primi şi îi atinse uşor încheietura mâinii cu arătătorul ei subţire Tot acest ritual ar fi putut fi dus mai departe, nu mult, doar puţin însă chiar atunci se întâmplă să apară Burnish Pe chip avea o expresie pe care Achiever n-o putu desluşi: tristeţe să fi fost oare? Da, probabil că putea fi descrisă şi aşa, dar parcă bătrânul arăta mai extenuat şi mai preocupat decât în mod obişnuit Muşchii obrajilor i se zbăteau frenetic, dar se opri brusc în pragul uşii, adulmecând curios aerul Cu toate că gelozia nu reprezintă o trăsătură tipică pentru rasa Heechee, ar fi greşit să spunem că Achiever nu remarcă gesturile lui Burnish Dar se vedea limpede că era extrem de îngrijorat Ca să nu mai spunem, îşi zise Achiever, că bătrânul Burnish trecuse de mult de faza maximă a sexualităţii din viaţa sa Şi, oricum, tulburarea lui se dovedi însă mai puternică decât feromonii lui Breeze — Am luat o hotărâre, îi anunţă el pe un ton grav Trebuie să acceptăm faptul că nu există urme recente ale Asasinilor Cu mintea încă la noile sale preocupări, Achiever se uită uluit la Burnish — Dar desigur că acestea sunt veşti bune, nu? Bătrânul nu-i răspunse imediat Părea să cântărească bine întrebarea în minte şi, în opinia lui Achiever, asta dura mult mai mult decât ar fi fost normal Într-un final, Burnish suflă aerul afară pe nas — Poate că sunt mai bune decât dacă am fi găsit dovezi că au ieşit din ascunzătoare, spuse el meditativ Dar mai înseamnă şi că voi şi cu mine trebuie să facem anumite lucruri pe care aş fi preferat să le evităm Doi dintre noi trebuie să inspecteze locul unde s-a ascuns Duşmanul şi să se asigure că mai este acolo Traversă cabina spre ecran şi atinse butonul cu striuri Imediat apărură petele care marcau ascunzătoarea Duşmanului — Aici este Kugelblitz, le arătă el Fireşte că nu cuvântul „kugelblitz“ l-a folosit el Acesta era doar termenul pe care ajunseseră să-l folosească oamenii când aflaseră despre existenţa acelor lucruri Însă explicaţia lui Burnish nu ar fi diferit foarte mult de cea a unui fizician de pe Pământ: — Asasinii sunt creaturi alcătuite din energie, nu din materie Dar şi energia are masă Prin urmare, locul unde s-au retras ei este propriul lor sistem aliniat („Gaură neagră” am spune noi, oamenii ) — creat de densitatea energiei pe care o conţine Breeze părea mai degrabă entuziasmată decât înspăimântată de informaţiile acestea, chiar şi după ce Burnish adăugă sumbru: — Vizita noastră nu va fi una de tip „venit-văzut-plecat” Nu, nici să nu vă gândiţi Cei doi dintre noi care vor avea misiunea aceasta trebuie să rămână acolo o perioadă considerabilă, poate un an, poate mai mult, ca să ne convingem, pe cât posibil, că Duşmanul rămâne în ascunzătoarea lui Vrei să mă întrebi ceva, Achiever? — Ai zis „doi dintre noi” Al treilea ce va face? Burnish îi ocoli privirea — După cum cred că ştii, spuse el, la vremea Retragerii noi am lăsat mai multe nave de mici dimensiuni în diferite locuri din galaxie Câteva au fost descoperite şi folosite de specia aceea care a ajuns acum la noi Bineînţeles că fiecare navă înregistrează datele fiecărui zbor Iar înregistrările astea trebuie să fie verificate ca să vedem dacă nu cumva printre ele există informaţii referitoare la Asasini Aşa că unul dintre noi se va duce acolo şi va accesa toate înregistrările disponibile, iar ceilalţi doi vor merge să inspecteze locul unde se află Duşmanul Îi aruncă o privire lui Achiever, care înţelese ce avea să spună încă dinainte ca bătrânul să deschidă gura — Cel care va rămâne acolo eşti tu, Achiever TREI ZILE PE UŞĂ I Iată ce au descoperit Stan şi Estrella: una era să fie primii vizitatori de Afară care să dea buzna peste uluiţii Heechee Iar cu totul alta era să fie doar doi dintre zecile de oameni din sutele de oameni să fie doar doi dintre miile de oameni care îşi doreau să ajungă aici şi care ar fi avut lucruri mai interesante de comunicat decât ei Dar nu se poate spune că Heechee-ii nu aveau grijă de ei Din când în când, câte unul mai amabil se oprea din graba lui dintr-o parte în cealaltă a Uşii ca să-i întrebe dacă au nevoie de mâncare sau de ceva de băut sau de un loc unde să-şi golească băşica udului Dacă nu aveau nevoie de nimic, acel Heechee care se interesase de nevoile lor pleca zorit în treaba lui şi nu îl mai vedeau niciodată — Sau, spuse Stan prost dispus, poate că-i acelaşi de fiecare dată Cum am putea să-i deosebim între ei? Estrella nu-i răspunse Nici ea nu ştia Tocmai pentru a putea fi recunoscuţi, unii dintre Heechee avuseseră grijă să aibă ceva mai deosebit pe ei – fie o tunică de o culoare surprinzătoare, fie un pandantiv la gâtul subţire, ba un model neobişnuit pe medalionul cu opt laturi pe care îl purtau pe păstăile alea ruşinoase dintre picioare Dar oricât de fantezist faţă de ceilalţi ar fi arătat câte un Heechee, Estrella nu reuşea să-l ţină minte prea mult timp Locul acesta căruia ei îi ziceau „Uşa“ devenea din ce în ce mai neîncăpător Traficul părea extrem de aglomerat din ambele direcţii: o mulţime de nave Heechee se duceau Afară, în galaxia exterioară, dar şi mai multe veneau de acolo Uneori cele care se întorceau aduceau echipe de Heechee care veneau din misiuni scurte de recunoaştere prin lumile de Afară Dar din a doua zi, mult mai multe au fost navele cu echipaje de oameni Acestea erau cele care reuşiseră să treacă prin bariera Schwarzschild într-o direcţie sau alta Traficul local era şi mai intens Navele veneau la uşă din toate colţurile Nucleului, fie pentru că era nevoie de ele dintr-un motiv pe care Estrella nu şi-l putea imagina, fie pentru că la uşă se petrecea toată acţiunea Acţiunea extrem de palpitantă De fapt, singura acţiune cât de cât palpitantă de care avusese parte rasa Heechee în întreaga perioadă de când se ascunseseră în Nucleu Nu era de mirare că jumătate din Heechee voiau să ia parte la ea După atât de multe zile monotone şi singuratice petrecute în spaţiul strâmt al Cinci-ului lor îmbunătăţit, pe Stan şi Estrella nu i-ar fi deranjat puţină companie Dar nu neapărat una de felul acesta, alcătuită din creaturi cu ţestele chele şi trupurile turtite Când a doua zi în locul acesta bizar a trecut şi a venit a treia, problema a început să se acutizeze În lunga perioadă cât fuseseră închişi în Cinci-ul lor spartan, Stan se plictisise foarte rar pentru că, atunci când nimic altceva nu mai dădea rezultate, tot le mai rămânea o sursă sigură şi extrem de plăcută de distracţie Dar asta a fost atunci Acum era altceva Acum Estrella obiecta ori de câte ori Stan o lua prietenos de umeri, pentru că exista probabilitatea, foarte mare de altfel, ca vreun Heechee să dea buzna peste ei şi să-i surprindă într-un moment intim Apoi situaţia aceasta supărătoare s-a înrăutăţit şi mai mult Din cauza numărului mare de Heechee care tot ajungeau la Uşă, cei doi oameni nu au mai putut avea o cameră doar a lor Acum trăiau în acelaşi spaţiu cu doi, trei, ba mai mulţi locatari Heechee care, chiar dacă păreau că dorm buştean în culcuşurile lor din ierburi artificiale, mai mult ca sigur trăgeau cu coada ochiului la cei doi străini Cel puţin aşa îşi imagina Estrella, iar asta era la fel de rău Nu mai voia nici să doarmă în braţele lui Stan, o, nu, nici vorbă, în niciun caz, atâta vreme cât scheletele alea sforăitoare erau în aceeaşi cameră Şi mai greu de înţeles pentru Stan era faptul că Estrella, care, pe perioada călătoriei, păruse la fel de pasionată de sex, acum nu părea a-i regreta absenţa Pe ea o excita noutatea locului Tot încerca să înveţe cuvinte în limba Heechee, deşi fără succes Din fericire, veneau tot mai mulţi oameni care vorbeau Heechee şi, incredibil, erau pe acolo şi câţiva Heechee care vorbeau engleza Se părea că Estrella cunoscuse unul sau doi dintre aceştia De fapt, s-a şi împrietenit cu unul Stan a aflat vestea când stătea în mijlocul coridorului, privind în dreapta şi în stânga şi întrebându-se unde s-o mai fi dus Estrella de data asta Atunci de el s-a apropiat cu paşi hotărâţi un Heechee Era mai înalt şi părea mai zdravăn decât majoritatea Şi Stan era aproape sigur că era femelă — Tu eşti omul-Stan? îl întrebă ea în engleză, slavă Domnului! Pe mine cheamă Salt şi am să invit la tine Adică să invit pe tine acasă la mine în vale sub Munţii de Mică Sclipitoare, pe Planeta împădurită a Stelei Bătrâne şi Calde Douăzeci-şi-Patru O să placi clima de acolo Şi ciclurile diurne Acolo multe persoane din specia mea vor mult să cunoască persoane din specia ta Să trăiască cu noi Toată viaţa, dacă vrei şi tu — N-ai să vezi, îi scăpă lui Stan, gândindu-se că propunerea era infectă Cum adică să-şi petreacă tot restul vieţii ca obiect de studiu pe o planetă populată cu sperietori de ciori guralive? Şi instantaneu se răzgândi, pentru că i se părea totuşi un progres faţă de traiul lor amărât de pe Uşă — Mă rog cum să spun trebuie să mă sfătuiesc cu Estrella înainte de a-ţi da un răspuns Dar nu-i aici S-a dus undeva Nu ştiu cu cine — Cu mine, zise Salt E de acord dacă vrei şi tu De tine depinde II Când s-a întors, Estrella i-a povestit că Salt petrecuse optsprezece luni Afară, în special pe Planeta Peggys — Acolo a învăţat engleza Observi ceva deosebit la mine? Şi făcu o piruetă în faţa lui, aşteptându-i răspunsul Stan nu ştia ce să zică, aşa că încercă eschivarea masculină standard: — Parcă niciodată nu ai fost aşa de frumoasă, iubi Pe chipul Estrellei se aşternu resemnarea — Nu despre mine e vorba Ci despre rochia asta nouă M-a ajutat Salt s-o aleg şi s-o ajustez A adus cu ea haine pentru oameni pe care le-a adus de pe Planeta Peggys Îţi place? — Sigur că da, spuse Stan străduindu-se din răsputeri să fie rezonabil Dar chiar despre rochie vrei tu să discutăm acum? — Dacă tu nu vrei, atunci nu discutăm Doar mă gândeam că nu m-ai văzut niciodată într-o rochie adevărată Salt are o mulţime Ai să le vezi la bord Stan nu avu nevoie să întrebe: Cum adică la bord? La care bord?, pentru că întrebarea i se citea pe chip, iar Estrella îi răspunse de parcă el ar fi pus-o cu glas tare — La bordul navei care ne va duce pe Planeta împădurită a Stelei Bătrâne şi Calde Douăzeci-şi-Patru, fireşte Sunt sigură că o să ne placă foarte mult acolo Se întrerupse şi îşi aduse aminte că mai avea ceva să-i spună — A, da Salt zice că-i o navă mare Şi că putem avea cabina noastră Într-adevăr, nava era mare Stan nu avea nicio îndoială în privinţa aceasta, cu toate că nu-i văzuse decât botul metalic ieşit din staţia de andocare, la fel ca un modul spaţial pe o navă a Porţii Dar acesta nu semăna totuşi cu un modul spaţial Urcară pe navă şi se pomeniră într-o sală în formă de fus, cu rezămători Heechee împrăştiate de jur-împrejur, trei cubicule de comandă cu panouri striate şi ecrane şi două coloane înalte de câte doi metri, cu poliţe pline mai ales cu sulurile acelea din cristal pe care cei de pe Poartă le numeau „evantaie de rugăciune” Un Heechee tânăr stătea cocoţat în faţa unuia dintre panourile de comandă Ridică ochii atunci când intrară şi-i spuse ceva lui Salt pe un ton repezit Ea îi răspunse cu glas mai împăciuitor, dar fără succes vizibil Se întoarse apoi spre Stan şi Estrella — Pe el îl cheamă Dark Smoke şi zice că să plecaţi, le spuse Salt — De ce? întrebă Stan Estrella îl apucă imediat de mână — Haide! îi şopti ea Nu vrem să-i facem greutăţi Posomorât, Stan o lăsă să-l tragă spre ieşirea din navă, dar îi surprinse cu coada ochiului femela Heechee, care până atunci discutase cu masculul — Opriţi pe loc! le zise ea Unde vreţi să mergeţi? Şi, când Estrella încercă să-i explice că făceau ce li se ceruse, Salt spuse: — Nu! Nu faceţi asta! Nu trebuie Dark Smoke nu are autoritatea necesară să interzică vouă să veniţi cu noi Aşteptaţi aici cât discut eu cu el Discuţia dintre cei doi Heechee i se păru lui Stan mai lungă decât ar fi fost normal Apoi apăru un al treilea Heechee şi se băgă şi el în dispută Nu ţipau, aşa cum ştia Stan că făceau oamenii când încercau să rezolve o controversă; însă toţi trei păreau extrem de insistenţi şi gesticulau unul la altul, la perechea de oameni şi la una din uşile din capătul sălii Cearta încetă brusc, ca la semnalul unui regizor invizibil Salt se întoarse la cei doi oameni: — Acum eu conduc pe voi la camera personală, le spuse ea Voi urmaţi pe mine Estrella şovăi — Care a fost problema, Salt? — Nicio problemă Acum nicio problemă, se corectă femela Heechee Voi mergeţi la cameră Noi pornim nava Voi veniţi mai târziu, dacă vreţi Un singur lucru: dacă în timpul călătoriei până pe Planeta Împădurită a Stelei Bătrâne şi Calde Douăzeci-şi-Patru vedeţi alt pasager mascul în haine ciudate, nu vorbiţi cu el Este sătul până peste cap de cei ca voi UN CĂMIN PENTRU BĂTRÂNI I Să vă povestesc cum a fost cu tânărul ăsta enervant A apărut cu mult tupeu în rezervaţie într-o zi când noi eram foarte ocupaţi Nu avea ce căuta acolo şi intenţionam să-i spun asta de îndată ce aveam o clipă liberă Dar chiar atunci eram prea prinşi cu treaba ca să-i dăm atenţie Dresam un pui de leopard folosind metoda fricii Genul acesta de activitate necesită toată atenţia şi concentrarea Puiul de leopard de care vă spun era un mascul micuţ şi sănătos, născut doar cu o săptămână în urmă Puţin cam prea tânăr pentru dresaj prin frică, dar îi urmărisem mama încă de dinainte să-l fete Iar în ziua respectivă, am văzut-o că se culcă la marginea unor tufe, prea mici pentru a adăposti şi alţi leoparzi Aşa că am profitat de ocazie şi ne-am grăbit puţin Am tranchilizat mama-leopard cu o puşcă cu aer comprimat şi i-am împrumutat puiul Era nevoie de toţi trei ca să ducem la bun sfârşit treaba la care ne înhămaserăm Shelly a ridicat puiul în braţe Shelly transpira abundent pentru că era acoperită din cap până în picioare cu un costum de protecţie, astfel încât puiul să nu rămână cu amintirea mirosului de om Brady stătea cu ochii la mamă, ca nu cumva să ne facă vreo surpriză neplăcută Mama fusese şi ea dresată prin aceleaşi metode, dar dacă s-ar fi trezit şi ne-ar fi văzut că aveam de lucru cu puiul ei, probabil că ar fi uitat tot ce o învăţaserăm Eu eram şefa rangerilor Pentru că la angajare avusesem cel mai bun CV De fapt acolo scria că sunt DMV, adică doctor în medicină veterinară Deşi Bătrânii nu erau tocmai animale, nu erau nici oameni, iar un veterinar păruse persoana cea mai indicată pentru slujba respectivă În calitate de şefă, eu eram cea care manevra imaginile folosite în dresajul prin inducerea fricii Acestea erau simulări D succesive ale unui Bătrân, un om şi un Heechee Când imaginea cu pricina era afişată, imediat era eliberat şi un cocktail de mirosuri specifice Şi toate astea erau însoţite de un şoc electric foarte mic, dar care-l făcea pe micuţ să urle şi să se zbată neputincios în braţele lui Shelly Dresajul prin frică nu este o treabă prea complicată O facem de patru sau cinci ori cu fiecare pui, doar ca să ne asigurăm că am făcut-o bine Însă înainte de a termina, puii fug cât îi ţin picioarele de oricare imagine sau miros, fie ele simulări sau reale Ceea ce este şi scopul nostru Şi nu mă deranjează să lucrez cu puii de leopard Sunt destul de curaţi, pentru că mamele îi spală cât e ziua de lungă La fel şi gheparzii Singurii care put de-ţi mută nasul sunt puii de hiene; iar atunci cel care ţine animalul în braţe se bucură că poartă costumul de protecţie care împiedică transmiterea mirosului în ambele direcţii Cât despre celelalte animale de pradă, pot să vă spun că leii şi câinii sălbatici au dispărut de mult din această parte a Văii Riftului, aşa că singurele carnivore rămase în rezervaţie şi din cauza cărora trebuie să-şi facă griji Bătrânii sunt leoparzii, hienele şi gheparzii Bine, şi şerpii Dar Bătrânii au suficientă minte să se ferească de şerpi, iar aceştia oricum nu i-ar ataca pentru că sunt mult prea mari şi nu au cum să-i mănânce O, am uitat Ar trebui să pomenesc şi de crocodili Însă nu-i putem dresa prea bine şi prin urmare nu putem conta pe faptul că ar fugi în direcţie opusă dacă vreun Bătrân s-ar apropia de ei Aşa că mai bine îi învăţăm pe Bătrâni cum să se ferească de crocodili Ne ajută mult faptul că Bătrânii au o genă care îi face să se teamă de apele deschise De fapt nici nu văzuseră vreo astfel de întindere de apă până când i-am scos din nava mare şi veche în care îi lăsaseră Heechee-ii şi i-am adus aici Singurul motiv pentru care Bătrânii ar cuteza să se apropie de apă ar fi o sete chinuitoare Dar nu-i lăsăm să ajungă în situaţia asta Am rezolvat problema setei construind în toată rezervaţia lor fântâni cu apă potabilă, alimentate cu energie solară Fântânile astea nu produc cantităţi mari de apă, dar măcar le produc în mod constant: un decilitru pe secundă pe tot parcursul anului Plus că Bătrânii nu au oricum nevoie de prea multă apă De pildă, nu au nicio treabă cu baia Să zicem că prinzi un Bătrân cu adevărat împuţit (chestie pe care trebuie să o facem atunci când respectivul este rănit sau grav bolnav) şi îţi garantez că ţi-ai dori să-l schimbi cu un pui de hienă fără să stai pe gânduri Primul indiciu că avem un musafir l-am primit după ce îi administrasem puiului de leopard şocurile electrice şi micuţul a început să se zbată disperat în braţele lui Shelly, muşcându-i costumul de protecţie chiar şi atunci când nu îi făceam nimic Nu era normal — Lasă-l jos! i-am spus eu Când puiul cu care lucrăm devine mult prea agitat, nu avem ce face altceva decât să ne oprim din treabă Nu pentru că ar putea răni persoana care îl ţine în braţe, pentru că acele costume te apără şi de colţii lor ascuţiţi Dar îi facem rău puiului Şi animalele sălbatice pot face atacuri de cord Ne-am retras, fără să o pierdem din ochi pe mamă Puiul a zbughit-o glonţ la ea, i s-a strecurat sub burtă şi a început să sugă Ce nu ştiam eu era ce-l speriase într-atât de tare pe micuţ Apoi am auzit şi eu: zgomote de motor şi de elice Câteva secunde mai târziu, un aeroglisor a apărut de după un pâlc de acacia Puii de leopard au auzul mai fin decât oamenii, atâta tot Vehiculul a accelerat până spre noi, a derapat şi s-a oprit Conducătorul apăsase frâna până în podea, fără să-i pese câtuşi de puţin cât praf ridica şi ce stricăciuni provoca drumului Acoperişul bombat s-a deschis şi dinăuntru a ieşit un ins slăbănog, înalt, cu pielea smeadă şi aparent destul de tânăr – asta dacă vă interesează cumva, pentru că toată lumea pare destul de tânără în vremurile astea Dar, una peste alta, arăta destul de bizar aşa cum era îmbrăcat în costum de oraş, cu pantaloni lungi, mâneci lungi cu manşete şi guler din blană (Guler din blană! În Africa ecuatorială!) Individul i-a aruncat o privire dispreţuitoare lui Brady, ne-a măsurat mai atent pe mine şi pe Shelly şi ne-a ordonat: — Duceţi-mă la Bătrâni! Deci, cum să vă spun, asta era insolenţă pură Am aruncat o privire la indicatorul meu şi am văzut că vehiculul lui nu avea permis, prin urmare nu avea niciun drept să se afle în rezervaţie, indiferent cine o fi fost Brudy a pornit ameninţător spre el, iar nou-venitul a făcut un pas înapoi Nu că expresia de pe chipul lui Brudy ar fi fost prea fioroasă, dar colegul meu este un tip masiv Cam toţi suntem destul de înalţi, pentru că majoritatea suntem maasai Însă Brudy este deosebit Îi place să boxeze ori de câte ori găseşte pe cineva doritor să se bată şase runde cu el Şi mereu se arată doritor — Cum ai intrat? l-a întrebat Brudy cu voce baritonală, ca un mârâit de leopard Am făcut comparaţia asta pentru că exact atunci mama-leopard s-a mişcat puţin şi a scos nişte sunete răguşite şi buimace — Se trezeşte! ne-a avertizat Shelly Brudy are multă încredere în dresajul pe care îl facem Nici măcar nu s-a uitat spre animale — Te-am întrebat ceva, i-a zis el străinului Omul din aeroglisor şi-a lungit gâtul să vadă unde se afla leopardul Iar când a vorbit, nu mai părea chiar atât de sigur pe sine — Nu-i treaba voastră cum am ajuns eu aici Vreau să fiu dus de urgenţă la Bătrâni S-a întrerupt ca să se uite cruciş la leopardul care încerca să se ridice în picioare, dar nu-i prea ieşea — E periculos animalul ăla? — Bineînţeles că e Te face fărâme cât ai zice peşte, i-am spus eu Şi nu minţeam, pentru că, teoretic, femela-leopard chiar ar fi putut să o facă dacă nu am fi dresat-o noi cum se cuvine — Ai face bine s-o tai de-aici, domnu’! — Mai ales pentru că nici permis nu ai, a adăugat Shelly Pe chipul străinului se citea deruta — Ce-i ăla „permis”? ne-a întrebat el — Un cip ataşat vehiculului tău Se găsesc la sediul din Nairobi Dacă n-ai aşa ceva, n-ai voie să intri în rezervaţie — „N-am voie”! a rânjit el batjocoritor la noi Cine sunteţi voi ca să-mi spuneţi ce am voie şi ce nu? Brudy şi-a dres glasul — Suntem rangeri pe această rezervaţie şi cuvântul nostru e lege Ai cumva de gând să mă contrazici? Credeţi-mă, Brudy poate fi extrem de convingător dacă îşi pune mintea Aşa că străinul s-a hotărât să se cuminţească şi să respecte legea — Offf, fie! ne-a zis şi s-a întors la aeroglisor Lăsase aerul condiţionat pornit, iar bietul aparat scârţâia din toate şuruburile, ca şi cum şi-ar fi propus să răcorească întreaga savană africană — Tare mai pute căcatul ăsta de birocraţie meschină! Dar hai că mă întorc la Nairobi să-mi iau afurisitul ăla de permis — Poate ai să ţi-l iei sau poate nu, i-a spus Shelly Facem tot posibilul ca Bătrânii să nu fie deranjaţi mai mult decât este necesar, aşa că ar fi bine să ai un motiv bun Străinul, care dădea să se urce în vehicul, s-a oprit şi i-a aruncat o privire arogantă — Motiv? Ca să-i vizitez pe Bătrâni? De ce motiv aş avea nevoie din moment ce Bătrânii sunt proprietatea mea? II În dimineaţa următoare noi, rangerii, am avut iar multă treabă pentru că venise camionul cu alimente Brudy şi Carlo s-au apucat să descarce pachetele cu raţii trimise de la Fabrica de Hrană din delta de lângă Mombasa, în vreme ce restul am menţinut ordinea printre Bătrâni De fapt, nici nu ştiu de ce era nevoie să-i păzim pe Bătrâni Pentru cei mai mulţi, produsele de la Fabrica de Hrană reprezintă alimente la care ai vrea să apelezi doar în ultimă instanţă, înainte de a fi tratate corespunzător ca să capete gustul mâncării adevărate Dar Bătrânii înfulecau chestiile alea netratate Ceea ce este perfect normal Demult, pe vremea când pluteau prin norul Oort, numai hrană-CHON mâncaseră Când au auzit claxonul camionului cu alimente, Bătrânii au venit fuga din toate colţurile rezervaţiei Iar acum toţi cei cincizeci şi patru se îngrămădeau lângă el, zbierând „Dă-mi, dă-mi!” cât puteau ei de tare, şi se băteau pentru bucăţelele cele mai bune Până când să mă angajez în rezervaţie văzusem Bătrâni doar în poze Ştiam că şi bărbaţii, şi femeile aveau bărbi Dar nu aflasem că şi copiii aveau încă din momentul când începea să le crească părul Şi nici nu-mi imaginam cum miroseau Femela cea mai vârstnică, pe care noi o numeam „Spot”, era cea mai împuţită dintre toţi; dar era şi cea mai isteaţă – un fel de lider al lor Şi, trebuie să recunosc, îmi devenise oarecum prietenă Când m-a văzut, mi-a aruncat o privire imploratoare Ştiam ce vrea Aşa că am ajutat-o să ia vreo şase din pacheţelele roz cu alb care îi plăceau cel mai mult, apoi am condus-o afară din mulţime Am aşteptat până când le-a înghiţit pe nemestecate pe primele două, apoi am bătut-o uşor pe umăr şi i-am spus: — Vino cu mine, te rog! Evident că nu cuvintele astea le-am rostit eu Toţi Bătrânii pricepeau câteva vorbe în engleză, dar până şi Spot avea probleme mari cu gramatica De fapt cererea mea a fost exprimată jumătate prin cuvinte, jumătate prin mimă: — Tu, am zis arătând spre ea Vii, am adăugat făcându-i semn spre mine Cu mine, am încheiat eu bătându-mă în piept Privindu-mă bănuitoare, femela a continuat să mestece Pe la colţurile gurii îi curgeau firimituri dintr-o substanţă deschisă la culoare, cu aspect unsuros Într-un final m-a întrebat — Pentru? Iar eu i-am răspuns: — Pentru că astăzi este ziua în care recapitulăm dresajul tău prin frică faţă de crocodili Şi chiar aşa am spus Fără nicio mimă Ştiam că nu o să înţeleagă toate cuvintele, dar cei de la centru ne cereau să le vorbim Bătrânilor cu propoziţii întregi cât mai des posibil, presupunând că vor ajunge la un moment dat să ne înveţe limba Pentru a-mi întări spusele, am apucat-o de mâna slăbănoagă şi am tras-o după mine Sunt convinsă că pricepuse cuvântul „crocodil”, pentru că a început să scâncească şi a încercat să se elibereze din strânsoarea mea Dar nu i-a fost de niciun folos Aveam cu douăzeci de kilograme mai mult decât ea şi eram cu cincisprezece centimetri mai înaltă I-am permis doar să ia încă două pacheţele cu hrană După aia am urcat-o în duba Bătrânilor, aia din care duhoarea lor nu iese orice i-am face şi pe care nu o folosim la nimic altceva Am ales la întâmplare încă cinci Bătrâni şi le-am făcut semn să urce Şi m-au ascultat Mă rog, „m-au ascultat” e un fel de-a spune De fapt, au urmat-o pe Spot, pentru că ea le era lider Nici lor nu le convenea situaţia şi, pe tot drumul până la râu, i-am auzit cotcodăcind la grămadă în limba aia pe care nimeni nu o va înţelege vreodată Ziua era frumoasă Foarte caldă, fireşte, dar fără vreun nor pe cer Când am oprit motorul, ne-a învăluit o linişte deplină Nu se auzea niciun sunet în afară de câte un poooc al vreunei bucăţi desprinse dintr-una din navele de pe orbita inferioară a Pământului care intraseră în depărtata Buclă Lofstrom din Nairobi Am tras aer în piept Până şi aerul mirosea bine – a iarbă, ciulini şi acacia În clipe dintr-astea mă bucur nespus că am hotărât să mă angajez în rezervaţie, în loc să mă fac avocat sau doctor de oameni cum îşi doriseră părinţii mei Botezaserăm „Marea Cotitură” zona râului unde se aflau hipopotamii În locul acela apa face un cot în unghi drept, iar malul opus este curăţat la fiecare sezon ploios În apa nu prea adâncă din cotul acesta sunt întotdeauna câte cincisprezece sau douăzeci de hipopotami care fac ce au ei chef să facă – adică se bălăcesc de colo până colo, uneori scufundându-se, apoi ieşind la suprafaţă ca să respire Şi mai mereu se află acolo câte unul sau doi crocodili, aşteptând răbdători pe mal vreun pui care să se îndepărteze suficient de mult de hipopotamii mari şi din care să se înfrupte De data aceasta erau trei crocodili acolo, nemişcaţi sub razele fierbinţi ale soarelui african Îşi ţineau căscate fălcile lungi şi cu mulţi colţi ascuţiţi, dezvelind interiorul gălbejit al boturilor Presupun că aşa reuşesc ei să se răcorească ca nişte căţei pe timp de vară În schimb, senzaţia pe care ţi-o dau este că abia aşteaptă să înhaţe ceva comestibil Bănuiesc că şi ipoteza asta este una bună, ceea ce mă face să mă cutremur un pic atunci când îi văd cum stau aşa Şi Bătrânii se speriaseră Scânceau, nedorind să coboare din dubă şi aproape că i-am dat jos cu forţa După aia, tremurând şi bolborosind înspăimântaţi, s-au îngrămădit unii în alţii cât de departe de mal le-am permis eu să stea Din fericire, aşteptarea noastră nu a fost lungă, pentru că Geoffrey era chiar în spatele nostru, în camionul cu lansatorul de capre Geoffrey îl inventase Înainte de venirea mea, obişnuia să utilizeze capre vii, dar eu am pus capăt acestei practici Creştem capre pentru hrană şi nu mă apucă sensibilităţile când vine vorba să le tai, dar am grijă ca acelea folosite la dresajul prin frică să fie deja moarte Cât timp Geoffrey şi-a montat aparatul, mi-am luat un minut de răgaz să mă uit la hipopotami Mereu mă distrează animalele astea: adulţii, de mărimea dubei noastre, iar puii, mari cât porcii Şi mi se pare că şi ele se simt bine În fond, de câte ori ai în viaţă ocazia să vezi o familie mare şi fericită? Sunt convins că adulţii erau conştienţi de prezenţa noastră, mult mai mult decât crocodilii de pe mal, dar nu părea să-i deranjeze Hipopotamii nu sunt deosebit de violenţi dacă îi laşi în pace Dacă aş avea ocazia, mi-ar face plăcere să înot cu ei într-o bună zi Dar într-un loc fără crocodili — Gata, Grace! mi-a strigat Geoffrey, deja cu degetul pe trăgaciul lansatorului — Poţi să tragi, i-am zis eu Apoi le-am spus Bătrânilor: — Priviţi! Şi au privit speriaţi, dar şi fascinaţi cum hoitul caprei ţâşneşte din lansator şi cade în apă, în aval de hipopotami, ca să nu le facem probleme N-ai crede că un crocodil e capabil să fugă prea repede cu picioarele alea mici şi strâmbe şi cu coada aia lungă Şi te-ai înşela Chiar înainte ca stârvul caprei să atingă apa, toţi cei trei crocodili deja porniseră cu mersul lor legănat, dar extrem de rapid spre malul râului Au intrat în apă şi au dispărut în aceeaşi secundă O clipă mai târziu, toată zona din jurul caprei se făcuse deja roşie, apa se mişca în vârtejuri mici şi din când în când câte o coadă izbea aerul, nelăsând vreun dubiu cu privire la ce se întâmpla în adânc Spectacolul acesta nu a durat mult Capra a devenit amintire într-un singur minut M-am uitat spre hipopotami Păreau că nici nu observaseră Dar am băgat de seamă că toţi adulţii se aflau acum în partea din aval a turmei, iar puii erau în partea cealaltă, departe de crocodili — S-a terminat cu distracţia! le-am zis eu Bătrânilor Treceţi înapoi în dubă! Şi le-am arătat direcţia, ca să fiu sigur că m-au înţeles N-au stat pe gânduri Încă tremurând, au început să urce unul câte unul Eram pe punctul de a-i urma, când l-am auzit pe Geoffrey cum mă strigă Pe jumătate în dubă, m-am întors şi l-am întrebat: — Ce s-a întâmplat? Mi-a arătat aparatul de recepţie — A sunat Shelly Îl mai ţii minte pe ăla care pretinde că ar fi proprietarul Bătrânilor? S-a întors Pe drumul înapoi spre rezervaţie, am stat cu o mână pe volan şi cu cealaltă pe aparatul meu de recepţie, cerându-i lui Shelly să-mi confirme dacă vestea era adevărată – şi, da, ticălosul acum avea permis apoi luând legătura cu Nairobi ca să-i întreb de ce i l-au eliberat De la centru mi-a răspuns Bertie ap Dora E şeful meu şi după tonul lui mi-am dat seama că se simţea teribil de stânjenit — Da, Grace, mi-a zis el, i-am eliberat un permis N-am avut încotro, nu crezi? E Wan N-am priceput din prima Apoi am exclamat: — O, Doamne! Pe bune? Wan? Iar când Bertie m-a asigurat că străinul misterios era chiar Wan, că îi verificaseră identitatea şi aşa era, abia atunci am înţeles totul De vreme ce era Wan, înseamnă că spusese adevărul Aproximativ Nu era chiar proprietarul Bătrânilor, dar se putea spune că era ceva în sensul acela, pentru că, din punct de vedere legal, el îi descoperise Mă rog, din punctul meu de vedere raţionamentul ăsta nu prea ţinea Dacă stăteai să te gândeşti puţin, Wan însuşi fusese descoperit de echipa Herter-Hall, la fel cum fuseseră descoperiţi şi Bătrânii Oricum, punctul meu de vedere nu conta Asta era decizia luată de Corporaţia Porţii: i se oferise individului o parte din drepturile de proprietate atât asupra locului unde fuseseră descoperiţi Bătrânii, cât şi asupra tuturor lucrurilor existente acolo Şi nimeni nu cuteza să se opună hotărârilor luate de Corporaţia Porţii Problema cu Bătrânii era că fuseseră descoperiţi pe un artefact Heechee, aflat pe o orbită foarte îndepărtată a Soarelui Şi Heechee-ii îi duseseră acolo cu sute de mii de ani în urmă, când se apucaseră să studieze sistemul solar al Pământului Pe vremea aceea de foarte demult, Heechee-ii căutau rase inteligente cu care să se împrietenească Dar nu-i descoperiseră decât pe strămoşii Bătrânilor, nişte hominizi mici, păroşi şi tembeli, cărora li s-a dat denumirea de australopiteci Nu era mare lucru de capul lor, dar erau singura rasă pământeană cât de cât apropiată de creaturile inteligente pe care le căutau Heechee-ii la momentul respectiv Prin urmare, au luat câţiva australopiteci pe care să-i împerecheze şi să-i studieze Şi după aceea, puţin mai târziu, când toate miliardele de Heechee s-au speriat şi au dat fuga să se ascundă în Nucleu, i-au lăsat în urmă pe australopiteci Nu că i-ar fi abandonat cu totul Le lăsaseră Fabrica de Hrană, astfel că nu erau niciodată flămânzi Şi australopitecii au rămas acolo, generaţie după generaţie, vreme de sute de mii de ani, până când au ajuns oamenii pe Poartă şi au avut acces la navele Heechee rămase acolo Povestea mai spune că unul dintre oamenii de pe o navă veche, singurul care a supravieţuit şi a putut fi salvat, era un copil pe nume Wan Am dat cu ochii de el de cum am ajuns la complex Nu mai era copil, dar nici greu de recunoscut nu era Pur şi simplu ieşea în evidenţă Nu era mult mai înalt decât Bătrânii, dintre care vreo doisprezece se strânseseră în jurul lui şi îl priveau cu interes şovăielnic Dar, oricum, era mult mai bine îmbrăcat decât ei De fapt, era mai bine îmbrăcat şi decât noi Renunţase cu totul la gulerul din blană, iar costumul pe care îl purta acum era unul de safari, cu buzunare multe, după care se înnebunesc turiştii Spre deosebire însă de costumele obişnuite de safari, al lui era confecţionat din mătase pură În mană avea o cravaşă, deşi nu existau cai pe o rază de cinci sute de kilometri în jurul nostru (Zebrele nu se pun ) Imediat ce m-a văzut, s-a şi repezit la mine cu mâna întinsă şi cu un rânjet larg şi satisfăcut pe chip — Eu sunt Wan, s-a prezentat el Să ştii că nu-ţi port pică pentru ce s-a întâmplat ieri Nu mă simţeam deloc vinovată, dar nu am comentat nimic I-am strâns mâna — Grace Nkroma, m-am prezentat eu Custode-şef al rezervaţiei Ce doreşti? Rânjetul s-a făcut şi mai lătăreţ — Cred că i-ai putea zice nostalgie Ăsta-i cuvântul, nu? Mă simt cumva legat de Bătrânii mei, pentru că au avut grijă de mine când eram mic Am tot intenţionat să-i vizitez după ce au fost mutaţi aici, dar am fost atât de ocupat Şi a ridicat uşor din umeri, ca şi cum ar fi vrut să-mi demonstreze cât de ocupat fusese Apoi se uită binevoitor la Bătrânii din jur — Da, a dat el din cap, mi se pare că-i recunosc pe unii dintre ei Observi cât de mult se bucură să mă vadă? Poate că se bucurau Cea căreia noi îi ziceam Beautiful înfigea un ghimpe murdar în braţul fiului ei, Gadget, ca să-i facă unul dintre tatuajele lor hidoase Ceilalţi se împărţiseră în două: jumătate stăteau cu ochii la Beautiful, jumătate se uitau la Wan Tipul dădea impresia că nu-i pasă Şi m-a anunţat: — Le-am adus daruri minunate A smucit din degetul mare spre aeroglisor — Aţi face bine să le descărcaţi! Stau de ceva vreme acolo şi trebuie să le băgaţi în pământ cât mai repede După câte se părea, nu-l deranja mirosul Bătrânilor, pentru că a plecat braţ la braţ cu doi dintre ei, lăsându-ne pe noi să-i executăm ordinul III Wan adusese aproximativ patruzeci de „daruri minunate” pentru fosta lui familie Acestea erau nişte răsaduri mici şi verzi în ghivece cu pământ presat Carlo le-a cercetat din ochi, după care s-a holbat la mine: — Ce mama dracului ar trebui să facem cu astea? a vrut el să afle — O să întreb Şi am făcut iar legătura cu Bertie ap Dora — Sunt tufe cu fructe de pădure, mi-a zis el pe un ton defensiv Bătrânii obişnuiau să cultive fructe din astea înainte să-i aducem aici Şi credem că le place gustul lor Eu cred că-i chiar un dar foarte drăguţ Spune, ţie nu ţi se pare? Nu mi se părea Aşa că n-am spus În schimb, am zis: — Ar fi fost mai drăguţ dacă le planta cu mâna lui În fond, care-i treaba cu tipul ăsta? Aşa se poartă întotdeauna? Întrebarea mea era retorică, dar Bertie s-a hotărât să-mi răspundă S-a gândit câteva clipe, apoi mi-a spus încet: — Wan a făcut destul de multe gesturi cum să zic impulsive la viaţa lui Unele i-au adus necazuri Chiar necazuri cu poliţia — Adică e un criminal? — Mă rog, a spus cu dispreţ Bertie, chiar dacă este, nu a făcut nicio zi de puşcărie Cum să facă? La banii lui are cei mai buni avocaţi Apoi a schimbat subiectul — Trebuie să-ţi atrag atenţia asupra unui singur lucru Se pare că tufele astea au nevoie de multă apă, aşa că vezi să le plantezi lângă scurgerea de la fântâni Ai priceput? Şi ar fi bine să le păzeşti ca să nu le mănânce girafele până când mai cresc — Şi cum ar trebui să facem chestia asta? l-am întrebat eu Dar Bertie închisese deja Normal Ce-i păsa lui cum? El e şeful Ştiţi bancul ăla cu locotenentul, sergentul şi catargul? Catargul e înalt de opt metri, iar locotenentul nu are decât şase metri de frânghie Grea treabă Cum credeţi că ridică locotenentul steagul până în vârful catargului? Foarte simplu Locotenentul zice: „Sergent, pune mâna şi ridică steagul în vârful catargului” Şi pleacă la clubul ofiţerilor să bea o bere Aşa stă treaba: eu sunt sergentul lui Bertie Deşi nu-i musai să fiu Bertie mă tot roagă să mă transfer la birourile din Nairobi pe funcţia de şef de sector Leafa ar fi mai bună, dar aş fi obligată să locuiesc într-un oraş mare Unde mai pui că n-aş mai avea nicio legătură directă cu Bătrânii Una peste alta, ai putea crede că nu ar fi atât de rău, dar of, la naiba, mai bine recunosc! ştiam că mi-ar fi dor de fiecare creatură împuţită şi tembelă Nu erau prea curaţi şi nici prea isteţi şi, cu toate că îmi erau dragi, nu prea eram sigură că mă plăceau şi ei Dar aveau nevoie de mine Wan era deja de trei zile în rezervaţie şi ne obişnuiserăm cât de cât cu prezenţa lui De fapt nici nu-l vedeam prea mult În timpul zilei, îi plimba pe Bătrâni cu aeroglisorul şi-i îndopa cu îngheţată pe băţ şi limonadă de la congelatorul lui personal Chestiile astea nu le făceau deloc bine, dar nici nu aveau ce rău prea mare să le facă dacă le gustau o dată sau de două ori în viaţă Când se întuneca, se întorcea în complex, dar şi atunci evita compania noastră, a rangerilor Stătea în vehiculul lui şi se uita la telenovele şi la desene animate alături de alţi câţiva Bătrâni Tot acolo dormea Când l-am întrebat pe Wan câtă vreme avea de gând să rămână în rezervaţie, mi-a aruncat iarăşi rânjetul lui satisfăcut şi mi-a spus: — Habar n-am, Gracie Mă distrez de minune — Nu-mi mai spune „Gracie”! Dar deja îşi întorsese spatele la mine şi pornise să strângă alţi câţiva Bătrâni pe care să-i ducă la plimbare Mi se părea că întreaga viaţă a lui Wan se axa doar pe distracţie Înainte de a ajunge la noi explorase toată galaxia în nava lui personală (înţelegeţi ce zic? Nava lui personală!) Şi-o permitea Ne-a spus că redevenţele primite pentru substanţele Heechee produse la Fabrica de Hrană l-au adus pe locul opt în topul celor mai bogate persoane din galaxie Şi îşi putea permite orice îi trecea prin cap A avut grijă să ne spună şi asta, fapt care nu a avut darul de a-l face simpatic în ochii noştri, mai cu seamă în cei ai lui Carlo — Mă calcă pe nervi cu lăudăroşenia asta neîncetată, mi s-a plâns el Pot să-l dau afară pe nesimţitul ăsta? — Nu, atâta vreme cât nu ne face probleme, i-am spus eu Cum merge cu plantarea tufelor? De fapt, mergea binişor Tot ce aveau de făcut era să sape o groapă mică în pământ, cam la doi metri de fântână, în care să pună câte unul din ghivece Asta era toată chestia Şi cădea în sarcina celor două echipaje care patrulau zilnic prin rezervaţie în căutare de urme de elefant sau de intruşi Plantarea tufelor le lua doar câteva minute la fiecare oprire Apoi, fără să ne anunţe, Wan a plecat Mie mi s-a părut că am auzit zgomotul elicelor de la aeroglisorul lui chiar când mă duceam la culcare M-am gândit să mă scol să văd ce se petrece, dar – la naiba! — în momentul acela perna mi se părea mult mai interesantă decât Wan şi m-am întors pe-o parte, uitând cu totul de el Sau aproape cu totul Cred că subconştientul meu, mai inteligent decât restul, m-a făcut să dorm prost Şi, când m-am trezit a patra sau a cincea oară, am auzit cum vocile Bătrânilor bolboroseau încet îngrijorate la fereastra mea Asta m-a trezit de tot Bătrânilor nu le place întunericul, pentru că acasă la ei nu aveau aşa ceva Mi-am tras pe mine un şort şi m-am dus afară Spot stătea pe vine, împreună cu Brute şi Blackeye Toţi trei s-au întors să se uite la mine — Ce s-a întâmplat? i-am întrebat eu Femela molfăia o bucată de hrană-CHON — Gress, mi-a spus ea politicoasă, arătând că ştie cine sunt El Pa Şi a fluturat din mâini ca să fie convinsă că înţeleg — Să fie sănătos, am zis eu Pa unde? A făcut iar gestul acela — Pa-pa — Da, bine Ştiu ce-i aia pa, am mârâit eu A zis când vine înapoi? Spot a înghiţit, după care a scuipat o bucăţică de ambalaj — Nu înapoi, m-a lămurit ea Probabil că eram încă destul de adormită, pentru că nu am înţeles din prima — Cum adică „nu înapoi”? — Pa, a repetat ea calmă Şi Beautiful Pony Gadget Şi ei tot pa IV I-am trezit pe Shelly şi Carlo şi i-am trimis în aeronava ultrauşoară să cerceteze rezervaţia, dar nu am avut răbdare să aflu ce au descoperit Încă dinainte să decoleze, eu stabilisem deja legătura cu centrul Normal că Bertie nu era la birou, doar era miezul nopţii şi cei de la centru au program de boieri Dar l-am căutat acasă şi l-am trezit din somn Nu m-a crezut din prima: — De ce dracu’ să răpească cineva câţiva Bătrâni?! a vrut el să ştie — Întreabă-l tu pe mizerabil! m-am răstit eu Numai să-l găseşti mai întâi Trei Bătrâni a răpit nenorocitul Pe Beauty şi pe copilul ei de doi ani, Gadget Şi pe Pony Probabil că Pony e tatăl copilului Am auzit un pufnet iritat — În regulă În primul rând, am nevoie de descrierea lor Ba nu, scuze Îşi dădu şi el seama de gogomănia spusă: cum să descrii trei Bătrâni Şi de ce să o faci? — Uită ce-am zis, continuă Bertie De acum înainte mă ocup eu de povestea asta Îţi garantez că n-o să plece de pe planetă În zece minute poliţia o să fie la Bucla Lofstrom Şi o să dau alarma generală pe În momentul ăsta m-am hotărât să-l întrerup — Ba nu, Bertie Nu tu ai să te ocupi Noi o să ne ocupăm Ne vedem la Buclă şi te anunţ de acum că nu-mi pasă cât de bogat e ticălosul ăsta şi am de gând să-i dau una să mă ţină minte atunci când punem mâna pe el Şi după aia o să vadă el cum arată pe dinăuntru o celulă de închisoare Dar socoteala de acasă nu s-a potrivit cu cea din târg M-am urcat în aeroglisorul nostru de două locuri, care e aproape la fel de rapid ca avionul ultrauşor De fapt, la cum îl pilotam eu, parcă mergea puţin mai repede Când am ajuns aproape de Bucla Lofstrom, de unde se vedea bula strălucitoare a oraşului Nairobi câţiva kilometri mai la nord, aeronavele poliţiei deja brăzdau cerul De vreo două ori au coborât puţin ca să mă identifice şi apoi au pornit în viteză mai departe Pe timpul nopţii, Bucla este ticsită cu lumini, ceea ce o face să semene cu un montagne russe lung de câţiva kilometri I-am auzit scheunatul cablurilor magnetice cu mult înainte de a ajunge la terminal Nu erau prea multe nave care să vină sau să plece – poate pentru că era noapte în partea aceasta de lume –, aşa că mi-am închipuit că nici prea mulţi pasageri nu ar fi trebuit să fie pentru ca Wan şi ostaticii lui să treacă neobservaţi (De parcă trei Bătrâni ar putea vreodată să treacă neobservaţi ) Şi nu m-am înşelat: la ora aia abia dacă erau câţiva pasageri care aşteptau în terminal Bertie ajunsese deja, însoţit de şase poliţişti din Nairobi Dar aceştia nu aveau prea multe de făcut Şi nici eu; cu excepţia faptului de a mă frământa şi de a mă înjura că-l lăsasem să plece La un moment dat, poliţistul cu aparatul de recepţie a primit o informaţie, a mârâit un răspuns şi după aceea s-a apropiat de noi cu o expresie ruşinată pe chip — N-o să vină aici, i-a zis el lui Bertie N-a folosit Bucla nici la venire Are propria lui pistă de aterizare şi se pare că tot pe ea a decolat, pentru că pista a dispărut Chiar aşa! Până când Bertie, nervos la culme, a reuşit să ia legătura cu una din autorităţile de pe orbită, Wan avusese suficient timp să se urce în nava lui spaţială şi să pornească cu viteză superluminică spre alte lumi Niciodată nu l-am mai văzut nici pe el şi nici pe vreunul dintre cei trei Bătrâni Dar am mai auzit de el Fiţi convinşi că am mai auzit Ca toată lumea, de altfel Pentru că nouă, tuturor, ne face plăcere să citim isprăvile tinerilor de bani gata Iar Wan corespundea întru totul profilului Însă toată povestea asta mi-a dat de gândit Îi aduseseră pe Bătrâni în Africa pentru a le putea garanta siguranţa şi uite că n-a mers Oare ce vor face acum? CEL CARE-I URA PE OAMENI I Camera personală repartizată lui Stan şi Estrellei pe navă era de dimensiunea unei cabine de lift Se pare că fusese concepută pentru un singur locatar Mai bine spus, pentru un singur locatar Heechee, fiindcă era limpede că nu se intenţionase cazarea oamenilor în spaţiul acela strâmt O dovedea mobilierul Acolo se afla una dintre stinghiile bifurcate pe care le plăcea atât de mult Heechee-ilor să se aşeze, un morman din ierburile artificiale pe care dormeau şi un raft construit în perete, ca un pupitru de copil, pe care se afla obiectul în formă de ghiveci pe care Stan îl mai văzuse, dar care habar nu avea la ce folosea Chiar în mijlocul cabinei, în văzul tuturor, se afla unul dintre recipientele acelea strălucitoare, prevăzute cu un şanţ, pe care Heechee-ii le foloseau pentru eliminarea excreţiilor fiziologice Atâta tot era acolo, dacă nu puneai la socoteală şi colecţia de cincisprezece, douăzeci de obiecte din cristal, pe care primii prospectori veniţi de pe Poartă le botezaseră „evantaie de rugăciune” Estrella îi spuse că obiectele astea se băgau în ghiveciul de flori — Sunt ca nişte cărţi Am văzut cum face Salt Le pui în aparatul de citit, căruia ei îi zic „cititor” Şi îi arătă ghiveciul — Uite, ăla e — Aha! murmură Stan, învârtind în mâini unul din evantaie Adevărul este că nu-l prea interesa obiectul cu pricina, ci voia doar să aibă o preocupare ca să treacă timpul mai repede Îşi dorea să fi avut un ceas la el, ca să-şi poată da seama cât îi lăsaseră să aştepte aici; îşi dorea să apară mai repede femela Heechee şi să le spună că puteau ieşi din cabina asta; şi, mai mult decât orice altceva, îşi dorea să le aducă cineva ceva de mâncare pentru că trecuse prea multă vreme de la ultima masă Încercă să se aşeze la pupitru, dar nu reuşi să rămână prea mult acolo; spre deosebire de stinghiile din bătrânul lor Cinci, cele de aici nu fuseseră modificate pentru conturul şezutului de om În cele din urmă se întoarse către Estrella, care stătea pe mormanul de ierburi pentru dormit — Îmi dai voie să iau puţin papura asta? o rugă el şi trase balotul spre pupitru Îl îndesă între dinţii stinghiei Heechee, reuşind să improvizeze un şezut de scaun care nu era confortabil, dar măcar nu mai avea senzaţia că-i alunecă fundul într-o menghină ucigaşă Începu iarăşi să se joace cu evantaiul de rugăciune şi cu suportul lui Estrella, care stătea acum în picioare lângă el, îi spuse îngrijorată: — Să nu-l strici, Stan, dragule! Nu ştiu cât de scumpe sunt chestiile astea Şi imediat exclamă pe un cu totul alt ton: — Ooo! Stan se uită repede în jur şi văzu că nu mai sunt singuri În uşa deschisă stătea un mascul Heechee care îi privea pe amândoi cu interes clinic — Acesta este un sfat excelent, le zise el (într-o engleză corectă, deşi cu accent pronunţat!) Ar fi bine să nu puneţi mâna pe lucruri pe care nu le înţelegeţi Din punctul de vedere al lui Stan, masculul din pragul uşii nu se deosebea de ceilalţi Heechee nici prin culoarea pielii, nici prin forma feţei şi nici prin conturul corpului Dar avea ceva deosebit, ceva ce nici măcar tânărul nostru nu putea să nu observe Hainele Picioarele lui late de Heechee purtau o încălţăminte sport de un verde ţipător, iar de la brâu până la glezne era înfăşurat într-o fustă asemănătoare cu kilturile scoţiene – probabil pentru a acoperi păstaia Heechee dintre picioare, îşi zise Stan Pe cap individul îşi pusese o şapcă de baseball cu cozorocul tras pe ochi Stan nu avea nicio îndoială că la acest mascul Heechee se referise Salt atunci când îi avertizase să-şi ţină gura, acela despre care ea spusese că avea „haine ciudate” Dar uite că acum nu mai depindea de ei să îl evite, pentru că el le intrase în cabină şi începuse să le vorbească — Salut! zise masculul Heechee Dă-mi puţin aia! Se apropie de Stan şi-i luă evantaiul de rugăciune din mâini, fără să aştepte acordul — Acum ascultaţi aici! le ordonă el Manevră cu dexteritate evantaiul şi apoi îl deschise trăgând de un capăt ieşit în afară Când îi dădu drumul, obiectul alunecă la loc în forma lui de cornet de îngheţată, cu un sunet mic, metalic, aproape ca un foşnet melodios — Cu ce vi se pare că seamănă sunetul acesta? îi întrebă el Stan se holbă la el cu gura căscată, apoi se întoarse nedumerit spre Estrella, care se hazardă să răspundă: — Cu cel făcut de o maşină? Străinul emise un zgomot care s-ar fi vrut un chicotit de om sau măcar o imitaţie a acestuia — Da, cu cel făcut de o maşină, de acord cu tine, zise el Sună ca o maşină pentru că asta şi este Da? Bine? Acum ascultaţi şi sunetul acesta Meşteri ceva la baza evantaiului, apoi scoase de acolo un globuleţ sidefiu pe care îl ridică, arătându-l celor doi — Acesta este un contact de aprindere, pe care voi, cei de origine umană, l-aţi numit „perlă de foc” Mai ascultaţi o dată Acum frecă globul cu degetul subţire, făcându-l să scoată un fel de şuierat foarte slab — Acum aţi auzit Aşadar Spuneţi-mi, vi se pare că vreunul dintre sunetele acestea seamănă cu cuvântul „Heechee“ aşa cum îl rostesc oamenii? Amândoi clătinară din capete Străinul zise posomorât — Probabil că au fost unii dintre voi cărora li s-a părut că seamănă, pentru că din cauza aceasta ne-au numit aşa pe noi Heechee După ce s-au gândit cu ce ar putea semăna sunetele acestea Ştiţi că i-am auzit şi pe unii din neamul nostru folosind acelaşi cuvânt când vorbesc despre noi? Stan se uită din nou la Estrella, dar acum răspunse el pentru amândoi: — Scuze dacă te simţi jignit Dar nu noi v-am dat numele Nici măcar nu am fost acolo — Nu, spuse masculul Este foarte corect să spui că voi doi nu aţi fost acolo Îi măsură din cap până în picioare cu o privire pe care Stan nu o putu desluşi Apoi se întoarse să plece Se opri în pragul uşii — Mi se pare extrem de interesant că nimeni din neamul vostru nu vrea să-şi asume responsabilitatea pentru ce au făcut alţii tot din neamul vostru Făcu o pauză, apoi pufni dispreţuitor pe nări şi zise: — Pe Poartă voi doi sunteţi socotiţi un fel de eroi Dar, desigur, nu sunt prea mulţi aceia cu care să se mândrească neamul vostru Corect? Rămaşi din nou singuri, Stan şi Estrella s-au odihnit pe rând Mai întâi s-a aşezat Stan pe maldărul de ierburi artificiale, pe care îl scosese de pe stinghia Heechee, iar Estrella s-a cocoţat şi ea cum a putut între dinţii furcii Apoi invers Apoi unul a stat în picioare în timp ce celălalt încerca să se întindă cât de cât pe ierburi Apoi au stat amândoi în picioare sau, mai bine zis au început să se bâţâie prin spaţiul strâmt, pentru că le era tot mai foame şi nu mai suportau să stea în cabina aceea şi erau din ce în ce mai nervoşi şi supăraţi – nu doar pe gazda lor Heechee, dar şi unul pe celălalt, pentru că puneau, iar şi iar, aceleaşi întrebări la care nu aveau răspuns: Cine fusese ciudatul ăla cu haine caraghioase? Când urma să decoleze nava asta? Ce a vrut să zică ciudatul ăla când le-a spus că ei sunt eroi pe Poartă? Şi, în primul rând, ce naiba ştia el despre Poartă? De ce nu mai vine Salt să-i scoată din locul ăsta? Pentru numele lui Dumnezeu, oare nu venise vremea să li se dea ceva de mâncare? Peste toate astea, Stan avea nevoie la toaletă În pofida lungii perioade de intimitate de pe Cinci-ul lor, nu prea voia să folosească recipientul pentru excreţiile fiziologice chiar sub ochii Estrellei Când presiunea din vezică deveni la fel de intensă ca senzaţia de foame din stomac, se hotărî să facă ceva — La dracu’ cu toate astea! exclamă el Şi se îndreptă spre uşă cu hotărârea să o deschidă, chiar dacă era zăvorâtă cu unul din lacătele alea Heechee, de neînţeles pentru mintea omenească Sau măcar să lovească cu pumnii în ea până când l-ar fi auzit cineva şi i-ar fi scos de aici Problema se rezolvă singură În clipa când atinse uşa, aceasta se deschise fără zgomot şi Stan se trezi în faţa coridorului lung pe care veniseră, coridorul acela care se termina în sala în formă de fus Estrella era la jumătate de pas în spatele lui Îl izbi izul slab de amoniac, specific Heechee-ilor, avertizându-l din timp asupra scenei pe care urma să o vadă Acum în sala aceea erau destui Heechee; doi discutau pe ton scăzut în faţa unuia dintre cubiculele de comandă; altul era ocupat să aleagă nişte cărţi-evantaie pe care să le pună în maşinile de citit Ceilalţi, cel puţin şase, mâncau şi beau în jurul unor mese apărute de nicăieri Niciunul dintre Heechee-ii aceştia nu semăna cu masculul care îi vizitase în cabină Dar toţi se opriră din activităţile lor ca să se uite lung la Stan şi Estrella După o clipă de ezitare, femela pe nume Salt se ridică de la masă şi se apropie de ei — Voi, persoane-oameni, vreţi să mâncaţi cu noi? îi întrebă ea Aproape am terminat Nu ştiut ce facem când a venit vremea să mâncăm, pentru că nu vrut să deranjăm la voi — O, da, sigur că vrem să mâncăm, spuse cu înflăcărare Estrella Stan îi ţinu isonul — O, da Categoric Lasă-mă doar un minut ca să hm să mă spăl pe mâini Unii dintre Heechee-ii din sală au scos nişte sunete asemănătoare cu strănutul, posibil echivalentul râsului în lumea lor, atunci când i-au văzut pe Stan şi Estrella cum încercau să se aşeze cât mai bine pe stinghii Estrella i-a povestit lui Salt cum încercaseră să rezolve problema în cabina lor, fapt care a provocat o discuţie scurtă în limba Heechee Şi apoi au fost aduse nişte baloturi suplimentare de ierburi artificiale cu care au fost umplute spaţiile dintre dinţii stinghiilor După aceea li s-a servit masa Tot mâncare Heechee Şi nu aveau cum să o refuze, pentru că pe navă nu exista altceva Stan încercă, mai mult în silă, câteva feluri Dar toate aveau o consistenţă ciudată, o culoare bizară şi un gust ce nu putea fi descris – Stan încercă să o facă, dar nu reuşi Oare chestia asta rozalie şi aţoasă ar fi trebuit să aibă aromă de mentă? O aromă avea, cu siguranţă, dar semăna mai mult cu iarba-mâţei decât cu acadelele de Crăciun Iar bobiţele negre care i se fărâmau între dinţi nu aveau absolut niciun gust Nu contează, îşi spuse el cu hotărâre, important e că sunt de mâncare Şi, într-adevăr, păreau să-i fi umplut golul din stomac Rataseră decolarea navei, îi anunţă Salt — Nu simţit cum zici? zgâlţa? Hâţ-hâţ? Pe drum suntem de mult timp Sper voi dormit bine — O, dar n-am dormit deloc, zise Estrella Ştii, am avut un musafir Informaţia asta o făcu pe Salt să se oprească din ciugulitul sporadic al alimentelor de pe masă De fapt, femela Heechee terminase de mâncat şi Estrella era convinsă că le ţine companie — Înţeleg foarte puţin, spuse ea De ce zici asta? Sigură sunt că nimeni nu deranjat la voi — Ei, uite că ne-a deranjat cineva, o corectă Stan, cu gura plină de ceva amar la gust, dar cu consistenţa lipicioasă a bezelelor moi Avea nişte haine caraghioase şi o şapcă şi mai caraghioasă şi vorbea foarte bine engleza Efectul acestor cuvinte asupra lui Salt fu unul incredibil I se zbârli blana din jurul capului, i se chirciră muşchii feţei, de ziceai că are nişte şerpi sub piele Rămase cu gura căscată, de parcă nu reuşea să priceapă cele auzite — Persoană deranjat intimitate din cabina voastră? întrebă ea nedumerită — Cum te văd şi cum mă vezi, spuse Stan, dând cu putere din cap — Dar este începu ea, apoi se întrerupse Evident necăjită de ce auzise, începu să bată aerul cu mâinile, apoi se întoarse ca să discute ceva cu ceilalţi Heechee din sală Nici Stan şi nici Estrella nu sperau să înţeleagă ceva, pentru că discuţia aprinsă se purta în limba lui Salt Important este doar că a avut efect Pe neaşteptate toţi Heechee-ii începură să vorbească la grămadă, fluturând din braţele lor scheletice, scuturând din capetele ca nişte cranii dezgolite de piele, întinzând degetele osoase spre Estrella şi Stan Iar izul de amoniac, slab până atunci, deveni din ce în ce mai intens din cauza surescitării lor maxime Stan reuşi să înghită şi ultimii câlţi din gură şi o întrebă oarecum temător pe Estrella: — Am dat de belea? Ea dădu îngrijorată din umeri — Ţii minte că Salt ne-a zis să nu vorbim cu el, spuse fata Deşi nu-mi dau seama cum am fi putut evitat asta El a intrat în cabina noastră şi a început să vorbească cu noi Şi atunci, după ce fiecare Heechee din sală îşi exprimase părerea (ba chiar de mai multe ori), Salt se întoarse spre ei şi le dădu o veste minunată — Noi nu supărat Persoana vizitat şi vorbit la voi Voi nu vizitat ori vorbit la el Deci voi nu vină Dar nu mai e încă o dată, pentru că persoana în cabina ei cu însoţitor responsabil şi cu vechime, nume la el este Slightly Bitter Şi adăugă imediat pe un ton sumbru — Care nu ar fi trebuit să dea voie la el de prima dată Tăcu câteva clipe, apoi continuă: — Miră tare mult la noi că el vrut să vadă la voi Pricepeţi voi, el urăşte la voi foarte mult III Estrella se încăpăţână să afle de ce îi ura („De ce să ne urască? Nici măcar nu ne cunoaşte!”) Stan se încăpăţâna să afle ce acţiune ar fi putut să întreprindă persoana respectivă dacă îi ura atât de mult După vreo şase încercări nereuşite de a răspunde fiecăruia în parte, Salt gesticulă resemnată din încheieturile mâinilor şi o luă de la capăt Musafirul lor (al cărui nume se traducea în limba Heechee prin „Cel care face multe”) făcuse parte din echipajul unei misiuni de explorare, alcătuit din trei membri Sarcina lor fusese să dea de urma creaturilor capabile să călătorească prin spaţiu, cunoscute sub numele de „Asasini” Când Estrella vru să afle motivul pentru care fuseseră botezate astfel, pe chipul lui Salt se aşternu consternarea — Pentru că asta erau: asasini, le explică ea Demult, înainte de Retragere, Asasinii aceştia ucideau pe oricine le ieşea în cale De tot Pe toţi Cum să le zicem altfel? Deşi, se corectă ea, mai zicem la ei şi „Duşmanul”, că asta sunt ei pentru noi — Am înţeles Şi tipul ăla a crezut că noi suntem Asasini? se aventură Stan Salt începu să râdă cu hohotele înecate ale rasei Heechee, dar se opri politicoasă după câteva secunde — Vorbă nu-i deloc! Cazul nu este! Vă rog să permiteţi la mine să elucidez la voi Resemnat, Stan o îndemnă să elucideze mai departe Iar Salt se grăbi să o facă Cei trei exploratori Heechee călătoriseră prin întreaga galaxie, căutând semne care să îi ducă la aceşti Asasini În zadar Stan nu prea înţelegea la ce anume se referea Salt când vorbea despre „semne”; din câte putea el deduce din limbajul greoi al lui Salt, nava respectivă „amuşina” toate cotloanele galaxiei în speranţa că vor da de urma Asasinilor infiltraţi în zonele populate Exact cuvântul „amuşina” l-a folosit femela Heechee Iar Stan se trezi să obiecteze: — Dar nu poţi să miroşi nimic în spaţiu Îşi dădu seama de prostia făcută şi clătină din cap — Nu contează Haide, spune mai departe aşa cum ştii tu Exploratorii nu i-au găsit pe Asasini şi atunci au schimbat direcţia Şi s-au dus într-un loc unde, înainte de Retragere, Heechee-ii îşi lăsaseră mai multe nave Era un asteroid de pe orbita unei stele gălbui destul de mici — Iisuse! ţipă Stan Şi Estrella murmură: — Poarta! Despre Poartă vorbeşti! Salt mişcă din falca de jos, exprimându-şi acordul — Aşa zice el la locul acela Da Patru ani stat acolo Dar nu ştiu să le explice ce anume făcuse el în acei patru ani Ceva în legătură cu navele de pe Poartă Analizase, unul câte unul, planurile misiunilor din fiecare navă, în caz că vreuna dintre acestea ar fi dat de urma Asasinilor în acea perioadă tulbure de dinainte de retragerea întregii rase Heechee în Nucleu Şi doar asta a făcut în toţi cei patru ani — Atunci, spuse Salt pe un ton serios, persoana singură a fost Cu sute, ba chiar mii de persoane-oameni, da, sigur, dar în rest singură — Stai puţin! o întrerupse Stan Cu siguranţă că mai treceau nişte Heechee pe acolo din când în când — Nu mulţi trec acum Atunci şi mai puţini Doar câţiva Şi nu stăteau Interveni şi Estrella — Dar tot nu avea cum să fie singur Ai spus că erau trei în echipaj — Nu zis eu? Nu aşa Persoana aceasta, Achiever, el verifică înregistrări de nave Ceilalţi doi plecaţi cu altă treabă şi el rămas pe asteroid verifică înregistrări Şi din cauza asta Salt şovăi, de parcă nu o trăgea inima să continue Apoi bolborosi repede: — El singur, înţelegi? Şi mulţi, mulţi ca voi Până la sfârşit nu a mai putut să suporte să vadă nicio persoană-om Nu avut încotro Trebuit să suporte Acum trebuit relaxat şi reparat în Munţii de Mică Strălucitoare de pe Planeta împădurită a Stelei Bătrâne şi Calde Douăzeci-şi-Patru – exact locul unde invitat eu la voi Stan şi Estrella meditară puţin la informaţia aceasta Apoi Estrella o întrebă: — Despre ce fel de relaxare şi reparare este vorba? — Greu să explic Odihneşte Asociază Flutură din nou mâinile cu disperare — Nu sunt cuvinte bune pentru asta în limba voastră Poate în nicio limbă nu sunt Îi privi posomorâtă — De fapt, cel mai trist este că noi nu ştim cum se face asta Scopul este să-l scăpăm definitiv de ura pentru rasa voastră Voi ziceţi la ce are el în cap Şi se opri, iar Stan îi continuă vorbele: — Nebunie? Asta vrei să spui? — Cred că poate da, zise în silă Salt Adică deficienţă de intelect care duce la acţiuni anormale şi dăunătoare Numai că noi nu avem aşa ceva Niciodată nu avem Aşa că nu cunoaştem remediul — Niciodată? spuse neîncrezătoare Estrella — Niciodată-niciodată, deloc-deloc! accentuă Salt Nu e trăsătură a neamului nostru deficienţa asta Estrella tot mai avea rezerve, dar o întrebă: — În cazul ăsta ce veţi face cu el? Muşchii feţei lui Salt se frământară de îngrijorare — Cazăm pe el într-un anume loc pe Planeta Împădurită a Stelei Bătrâne şi Calde Douăzeci-şi-Patru Locul este pentru remediere deficienţe De exemplu, acolo punem bătrâni care sunt aproape de moarte Adică nu mai pot să-şi controleze funcţiile corpului şi tot aşa Dar, cu cât se străduia ea mai tare să le explice scopurile acelui sanatoriu sau ce o fi fost locul acela, cu atât îi era mai greu — Este pentru începea, apoi se oprea, iar pauza era destul de lungă, apoi se încumeta să continue — Este ca să facem pe unii Strămoşi Stocaţi, pentru asta este locul Dar nu pe persoana asta Altă pauză lungă — Sau, dacă cineva trebuie să poarte o tunică nu a lui? Fără permisiune? Atunci persoana trebuie reparată ca să nu mai facă asta Înţelegeţi? Dar Stan şi Estrella nu înţelegeau În cele din urmă Salt flutură resemnată mâinile spre ei — Locul nu prea potrivit pentru persoana asta, recunoscu ea Dar e tot ce avem PASĂREA PHOENIX SCOATE PUI I Numele meu este Gelle-Klara Moynlin şi cred că nu mai este nevoie de vreo altă prezentare Dacă totuşi este nevoie, înseamnă că nu aţi fost atenţi, deoarece sunt destul de des prezentă în buletinele de ştiri Când am traversat frontul de undă al supernovei Crabului, eram la o jumătate de zi distanţă de Pământ Traversarea nu a declanşat nicio alarmă Nu că eu aş fi observat, dar Hypatia, mintea navei mele, este programată să remarce lucrurile care mie îmi scapă, atunci când consideră că m-ar putea interesa Aşa că m-a întrebat dacă vreau să arunc o privire Şi am vrut Normal că mai văzusem vreo două sau trei simulări cu explozia acelei stele bătrâne şi osândite; dar, fiind un om din carne şi oase, prefer realitatea simulărilor – mă rog, o prefer în majoritatea timpului Hypatia aprinsese deja ecranul Heechee, dar pe el nu se vedea decât cenuşiul acela neclar şi grunjos, despre care Heechee-ii au senzaţia că ar fi cea mai bună opţiune implicită Hypatia poate descifra chestia aia, dar eu nu pot, aşa că a schimbat faza pentru mine Apoi am văzut un câmp de stele, exact la fel ca orice alt câmp de stele Şi am fost nevoită să o întreb: — Care este? Iar ea mi-a răspuns: — Încă nu o poţi vedea cum trebuie Nu avem chiar atâta putere de mărire a imaginii, dar ţine-ţi ochii deschişi Aşteaptă o clipă Încă una Gata Uite-o Nu era nevoie să-mi spună Am văzut-o şi singură Un punct luminos apărut de nicăieri, care se făcea din ce în ce mai strălucitor, până când a ajuns să eclipseze orice altceva de pe ecran Strălucirea lui m-a făcut să-mi mijesc ochii — Se întâmplă foarte repede, am spus eu — Nu chiar atât de repede, Klara Vectorul viteză pe care îl avem noi în raport cu steaua este mult mai rapid decât viteza luminii, aşa că accelerăm puţin De asemenea, prindem frontul de undă din urmă, prin urmare vedem totul pe dos Va dispărea curând Asta s-a şi întâmplat după numai o clipă Chiar atunci când nu credeam că steaua ar fi putut străluci mai tare, aceasta a redevenit o stea obişnuită, atât de insignifiantă că nici n-o mai puteam deosebi printre celelalte Planetele despre care mi se spusese că ar fi orbitat în jurul ei nu erau încă pârjolite, iar populaţiile lor (în cazul că existau) nu erau încă lichefiate — În regulă, am spus eu, oarecum impresionată, dar nu până într-atât încât să-i mărturisesc asta Hypatiei Închide ecranul şi hai să ne vedem de treabă Hypatia pufni Trebuie să vă spun că de capul ei îşi alcătuise un întreg repertoriu de manifestări omeneşti, pentru că eu nu i le programasem Şi mi-a zis posomorâtă: — Aşa ar trebui, dacă vrem să plătim toate facturile pentru chestia asta Ai cumva idee cât costă? Bineînţeles că glumea Am probleme, nu zic nu, dar eu sunt Gelle-Klara Moynlin şi măcar facturile sunt în stare să mi le achit Ce-i drept, nu toată viaţa am fost solvabilă În copilăria mea petrecută pe bucata aia de iad pârjolit pe care unii au avut proasta idee să o numească planeta Venus, nu-mi doream nimic mai mult decât să am bani Toată ziua plimbam turiştii pe solul ăla copt şi negru şi încercam să nu-mi cheltuiesc toată leafa într-o singură noapte Nu-mi doream o căruţă de bani Doar suficienţi ca să-mi permit o asigurare medicală şi o locuinţă care să nu pută a fructe de mare râncede Pe vremea aceea nu visam la scară mare Dar fireşte că n-am reuşit Niciodată nu am avut exact suma aceea La început n-am avut deloc şi nici nu speram să fac rost de ei Dar după aia am avut mulţi, mult mai mulţi decât îmi doream Şi atunci am descoperit cum este să ai o groază de bani Când ai atâţia BANI, e ca şi cum ai avea un pisoi în casă Banii îţi cer în permanenţă să te joci cu ei Sigur, poţi refuza, poţi încerca să nu-i bagi în seamă Dar atunci ţi se urcă în poală şi încep să te muşte uşor de bărbie ca să le dai atenţie Bineînţeles că nu trebuie să capitulezi Poţi să nu-i iei în seamă şi să-ţi vezi de treburile tale Dar, în cazul ăsta, cine ştie în ce belele te-ar putea băga şi, în fond, care mai e hazul să îi ai? Aşa că mare parte a drumului spre locul unde era PhoenixCorp, Hypatia şi cu mine ne-am jucat cu banii Mai bine spus, eu m-am jucat, iar Hypatia a ţinut scorul Ştie mai bine decât mine câţi bani am – cu acest scop a şi fost proiectată Unde mai pui că mă sfătuieşte în permanenţă la ce investiţii să renunţ sau pe care să le păstrez sau în ce afaceri să intru Cuvântul-cheie este „sfătuieşte” Nu sunt obligată să o ascult pe Hypatia Şi uneori nici nu o fac De regulă, îi urmez patru sfaturi din cinci A cincea oară fac exact pe dos, doar ca să-i arăt că eu sunt cea care ia hotărârile Ştiu că nu-i o idee prea bună şi, în general, pierd bani atunci când mă port aşa, dar nu contează Am de unde Însă există o limită a acestui joc al meu cu banii Şi când am ajuns în punctul acela, Hypatia a acţionat cursorul şi a făcut să dispară grafica de pe ecran Apoi s-a făcut vizibilă ca să mă bine-dispună, pentru că ştie că îmi place să văd persoana cu care stau de vorbă Purta toga ei din secolul al cincilea şi o diademă din rubine neşlefuite Mi-a aruncat o privire iscoditoare — Vrei să faci pauză, Klara? Vrei să mănânci ceva? Păi, cam da Şi la prima şi la a doua întrebare Dar ea ştia foarte bine asta Este programată şi pentru a-mi monitoriza în permanenţă organismul Însă eu prefer ca şi în cazul acesta să-mi exercit liberul-arbitru — Mai degrabă aş bea ceva, i-am zis eu Cum stăm cu timpul? — Ne încadrăm în plan, Klara Vom ajunge în vreo zece ore Hypatia nu s-a mişcat – de fapt, mai corect ar fi să spun că simularea ei nu s-a mişcat –, dar am auzit clar din bucătărie zgomotul cuburilor de gheaţă căzute într-un pahar — Am accesat mintea navei PhoenixCorp Vrei să vezi ce se întâmplă acolo? — Arată-mi! i-am cerut eu, dar ea nu-mi aşteptase răspunsul şi se pusese deja pe treabă A mai mişcat o dată din cursor – teatru pur, la naiba, dar aşa e Hypatia, teatrală la maximum – şi iarăşi s-a umplut ecranul Măsuţa cu rotile a intrat în cabină şi s-a oprit chiar lângă mâna mea dreaptă atunci când noi ne uitam prin ecranul navei PhoenixCorp la ceva ca o pânză de păianjen metalică, în formă de farfurie, pe care mişunau nişte chestii foarte mici Nu mi-am putut da seama cum trebuie de dimensiunile reale ale obiectului pe care îl vedeam, pentru că nu aveam cu ce să îl compar Dar nici nu era nevoie să-l compar cu ceva Ştiam că este uriaş — Bea şi tu ceva, i-am spus, ridicând paharul Mi-a aruncat iarăşi privirea aceea exasperată şi m-a lăsat în boii mei Câteodată ciocneşte un pahar simulat cu paharul meu real, însă acum era într-o pasă didactică — După cum poţi vedea, Klara, mi-a spus ea, a sosit transportul de piese pentru instrumentele optice şi dronele le aşază chiar acum pe antena parabolică Cam într-o oră vor capta prima rază de lumină de la planetă, dar nu cred că tu vei dori să o vezi Rezoluţia va fi slabă până când vor reuşi să instaleze absolut tot, iar asta va dura aproximativ optsprezece ore De-abia atunci vom putea observa planeta cu rezoluţie optimă — Vreme de patru zile, am zis şi eu, luând o înghiţitură din pahar Mi-a aruncat o altă privire Nu renunţase la atitudinea profesorală, însă acum era o profesoară care face eforturi să nu se enerveze din cauza unui elev obraznic — Hei, Klara! Ştiai foarte bine că nu o să ai prea mult timp la dispoziţie Şi oricum nu a fost ideea mea să facem drumul ăsta Am fi putut urmări toată povestea de pe insula ta Am înghiţit şi ce îmi mai rămăsese din băutură şi m-am ridicat în picioare — Nu aşa am vrut să o fac, i-am spus eu Problema cu simulările tale este că nu mai ajungi să apreciezi realitatea Trezeşte-mă cu o oră înainte de a ajunge la destinaţie Şi am pornit spre cabina mea privată şi spre patul meu rotund care o ocupa în totalitate În momentul acela nu mai voiam să stau la taifas cu Hypatia De fapt, îi ceream sugestii de natură financiară tocmai pentru a o împiedica să-mi dea sfaturi în alte privinţe Cum ar fi lucrul ăla despre care încerca mereu să aducă vorba Sau celălalt, lucrul ăla cel mai important, în legătură cu care trebuia să iau o hotărâre cât mai curând şi nu eram în stare Căruciorul pe care se aflau cafeaua mea fără zahăr şi paharul cu suc proaspăt de portocale (v-aş ruga să puneţi între ghilimele chestia cu sucul proaspăt, dar trebuie să recunosc că Hypatia era atât de pricepută, încât nu-mi dădeam seama de diferenţă) era chiar lângă patul meu atunci când m-a trezit — Nouăzeci de minute până la contact, m-a anunţat ea veselă O dimineaţă foarte bună îţi doresc! Să-ţi pregătesc duşul? Iar eu am mormăit: — Îhî Nu pot să mă laud că mi-ar ajunge nouăzeci de minute ca să-mi beau cafeaua şi să mă uit în gol, înainte de a porni să fac ceva mai dinamic, cum ar fi un duş Dar m-am uitat în oglinda de lângă pat, nu mi-a plăcut deloc ce am văzut acolo şi mi-am zis că ar fi bine să pun mâna şi să mă aranjez puţin N-am fost niciodată ceea ce s-ar numi o frumuseţe În primul rând am sprâncenele prea groase De-a lungul anilor le-am subţiat de vreo două ori până au ajuns ca ale manechinelor, doar ca să văd dacă m-ar putea ajuta la aspectul general Nu m-au ajutat Ba chiar am umblat la structura osoasă a feţei: pomeţi mai pronunţaţi, mandibula micşorată, orice ca să nu mai semăn cu un bărbat N-am reuşit decât să obţin un chip lunguieţ şi fără contur Vreo doi ani am fost blondă; apoi am încercat o dată să văd cum mi-ar sta roşcată şi după ce am văzut le-am cerut coafezelor să mă vopsească aşa cum fusesem înainte Abia după aceea am avut curaj să părăsesc salonul de coafură Dar totul a fost o mare greşeală Nimic nu m-a ajutat Ori de câte ori mă uitam în oglindă, tot pe vechea Gelle-Klara Moynlin o vedeam, în ciuda tuturor eforturilor făcute de cosmeticieni şi chirurgi Aşa că dă-o-n mă-sa de treabă! În ultima perioadă m-am lăsat naturală Mă rog, destul de naturală Nu vreau să-mi arăt vârsta Şi nici nu mi-o arăt După baie şi după ce m-am coafat şi mi-am pus o rochie simplă care să-mi scoată în evidenţă picioarele destul de aspectuoasei m-am uitat iarăşi în oglindă şi mi-am spus că nu pot arăta mai bine de atât — Aproape am ajuns, mi-a strigat Hypatia Ai face bine să te ţii de ceva Trebuie să potrivesc vitezele şi asta-i o treabă cam complicată Părea iritată, aşa cum se întâmplă mereu când îi dau o sarcină dificilă O duce la capăt, fireşte, dar se lamentează întruna — Mai repede decât lumina se poate Se poate şi mai încet decât lumina Dar când îmi ceri să sincronizez viteza noastră cu constanta c pe care o menţine altcineva, trebuie să te aştepţi la nişte efecte mai ciudate, aşa că ups scuze — Bine faci că te scuzi, i-am spus eu, pentru că la ultima hurducătură era să-mi vărs pe rochie a treia ceaşcă cu cafea Hypatia? Ce crezi că ar merge mai bine? Perlele sau cameea? S-a prefăcut iar că gândeşte două sau trei secunde, de parcă ar avea nevoie de timp ca să ia o decizie Abia apoi mi-a dat verdictul: — Eu aş purta cameea Doar curvele îşi pun perle în timpul zilei Prin urmare m-am hotărât să port perlele Hypatia a oftat, dar n-a spus nimic — Bine, a zis Am andocat Atenţie la trepte Ţinem legătura Am dat din cap şi am păşit peste garnituri, intrând în PhoenixCorp, nava-mamă Acolo nu erau „trepte” adevărate Dar am resimţit puternic trecerea bruscă de la confortul navei mele la mediul lipsit de gravitaţie de pe PhoenixCorp Stomacul mi-a protestat vehement, dar am reuşit să mă agăţ de o bară de susţinere şi m-am uitat cu atenţie în jur Nici nu ştiu ce mă aşteptasem să găsesc acolo Poate ceva asemănător cu vechiul asteroid al Porţii PhoenixCorp era cu mult mai extravagantă şi am început să mă întreb dacă nu cumva exagerasem eu cu sponsorizările Locul nu mirosea câtuşi de puţin ca Poarta În loc de izul acru, de vechi al Porţii, aici se simţea aroma dulce şi umedă a unei sere Asta din cauză că pretutindeni erau plante agăţătoare şi ghivece cu ferigi şi flori, întinzându-se în toate direcţiile din cauza gravitaţiei zero Dacă m-aş fi gândit din timp la asta, cu siguranţă că nu m-aş fi îmbrăcat în rochie Singura fiinţă omenească pe care am văzut-o era un bărbat negru, înalt, aproape gol, care stătea atârnat într-un deget de la picior de un cârlig din perete şi-şi lucra muşchii cu unul din accesoriile alea metalice în formă de arc („Humphrey Mason-Manley”, mi-a şoptit Hypatia în ureche „Arheolog şi antropolog trimis de British Museum ”) Fără să-şi întrerupă exerciţiile, Humphrey mi-a aruncat o privire iritată — Ce cauţi aici, duduie? Accesul vizitatorilor este strict interzis Aceasta este o proprietate privată şi Dar s-a uitat mai bine la mine şi şi-a schimbat expresia Nu aş putea spune că devenise mai ospitalieră, dar individul părea cumva mai impresionat, deşi împotriva propriei voinţei — Au, ia te uită! exclamă el Eşti Gelle-Klara Moynlin, nu-i aşa? Atunci, se schimbă calimera Îţi urez bun venit la bord II Recunosc că nu a fost cel mai prietenos salut primit la viaţa mea În orice caz, când, la cererea mea, Humphrey Mason-Manley a trezit-o pe inginera-şefă, aceasta a dat dovadă de mai multă politeţe Deşi nu era nevoie Cu toate că al meu fusese capitalul de pornire pentru acest proiect, PhoenixCorp avea statut de organizaţie nonprofit, fără să fie deţinută de cineva anume Eu nu eram nici măcar în consiliul de conducere Hypatia mi-a şoptit că pe şefa inginerilor o chema June Thaddeus Terple – Doamna Doctor Terple Nu era nevoie să-mi amintească Mă mai întâlnisem cu Terple şi în alte dăţi, chiar dacă doar prin intermediul ecranului de computer În carne şi oase mi se părea mai înaltă decât îmi imaginasem eu Părea cam de vârsta mea, adică în jur de treizeci şi ceva de ani; şi avea cam aceeaşi expresie de mărinimie pe chip Era îmbrăcată cu un soi de bikini cu şnur, iar în jurul taliei avea o centură de muncitor, din aceea cu teci în care să-şi ţină sculele M-a condus în birou – o încăpere în formă de prismă, unde nu se aflau prea multe lucruri în afara plantelor şi a cârligelor de susţinere din pereţi — Îmi cer scuze că nu te-am întâmpinat la sosire, Dr Moynlin, mi-a spus ea — Titlul de doctor este unul onorific, aşa că îmi poţi spune Klara A dat din cap — Eşti oricând bine-venită aici Probabil că vrei să vezi cu ochii tăi cum ne descurcăm — Păi, da, cam asta vreau Dar mai vreau şi să aranjez ceva, dacă nu te superi Adică i-am răspuns la politeţe cu altă politeţe, cu toate că niciuna dintre noi nu era obligată să o facă — Ştii cine este Wilhelm Tartch? S-a gândit puţin şi mi-a răspuns: — Nu Uite aşa stă treaba cu celebritatea galactică Am început să-i explic: — Bill e un fel de reporter itinerant Ajunge prin toate colţurile galaxiei, chiar şi la Heechee-ii din Nucleu Face un jurnal de călătorie Vizitează locuri interesante şi pitoreşti şi apoi povesteşte despre ele celor rămaşi acasă Plus că la momentul acela Bill era iubitul meu, dar nu mi se părea necesar să-i pomenesc despre asta lui Terple: oricum avea să-şi dea singură seama destul de curând — Şi vrea să vină pe Phoenix? — Dacă nu te deranjează, am repetat eu Am obţinut deja acceptul consiliului Mi-a aruncat un zâmbet larg — Probabil că da, dar mie mi-a scăpat din vedere A trebuit să ne ocupăm de dronele care construiesc oglinda şi a fost o perioadă foarte agitată S-a cutremurat amintindu-şi Apoi a continuat: — În orice caz, Hans îmi spune că mintea navei tale ţi-a prezentat explozia supernovei când eraţi pe drum — Da, aşa a făcut Hypatia îmi tot şoptea în ureche că Hans era numele purtat de mintea navei lor, de parcă eu aş fi fost proastă şi nu-mi puteam da seama şi singură — Şi presupun că acum ştii cum se vede de pe Pământ — Aşa şi aşa Am observat-o cum încearcă să evalueze cam cât însemna „aşa“ şi cât celălalt „aşa” Apoi a decis să se poarte cu tact cu finanţatoarea — Nu strică să te mai uiţi o dată Hans! Imagine telescopică a Pământului, te rog! Privea spre un capăt al biroului Peretele a dispărut şi noi ne uitam acum la un petic de lumină pestriţă — Asta este Se numeşte Nebuloasa Crabului Bineînţeles că i-au dat numele ăsta înainte să afle ce este cu adevărat, dar îţi poţi da seama de unde le-a venit ideea Am recunoscut că seamănă puţin cu un fel de crab deformat Terple a continuat: — Nebuloasa este formată doar din gazele şi celelalte particule lăsate în urmă de supernovă, o mie de ani mai târziu Nu ştiu dacă reuşeşti să vezi cum trebuie, dar în mijloc este un punct care reprezintă pulsarul Crabului Doar atât a mai rămas din stea Acum haide să ne uităm la cum arăta înainte să explodeze În timp real De aici Hans a şters nebuloasa şi acum priveam amândouă la acelaşi spaţiu întunecat şi adânc pe care mi-l arătase şi mie Hypatia mai devreme Aceeaşi infinitate de stele Însă Hans a apropiat imaginea şi dintre toate stelele a ieşit în evidenţă una extraordinar de strălucitoare Ba nu, „extraordinar de strălucitoare” nu o descrie corect Era de un galben-auriu intens şi părea ciudat de pufoasă Nu era tocmai fierbinte Nu avea cum să fie: era vorba despre o simulare optică Dar parcă îi puteam simţi căldura pe obraji — Dar nu văd nicio planetă, am protestat eu — Stai puţin că ai să vezi Imediat ce se potrivesc toate segmentele optice Apoi a trecut repede la altceva: — Am uitat să te întreb: nu doreşti o ceaşcă cu ceai sau vreo răcoritoare? — Nu, mersi Nu vreau nimic acum, am refuzat eu cu ochii la stea Îmi imaginam că este mai strălucitoare, am spus eu puţin dezamăgită — O, dar va fi, Klara Pentru asta construim noi oglinda aia de de kilometri În momentul ăsta scoatem lentila gravitaţională din gaura neagră pe care o folosim: am pus în oglindă o cameră mică de luat vederi N-am idee cât de multe ştii tu despre găurile negre, dar of, la naiba! s-a întrerupt ea, înţelegând brusc cum stăteau lucrurile Ştii multe, nu-i aşa? Vreau să spun nu ai cum să nu ştii, din moment ce ai fost blocată într-una treizeci sau patruzeci de ani Făcuse o faţă lungă, de parcă era convinsă că, absolut fără intenţie, îmi provocase o mare suferinţă Dar nu-mi provocase nimic Eram obişnuită cu reacţii de genul acesta Rareori se întâmpla ca oamenii să aducă vorba despre găurile negre în prezenţa mea, mergând pe principiul sănătos care spune că nu-i bine să vorbeşti de funie în casa spânzuratului Dar trecuse de mult timpul când fusesem prizonieră într-una din ele Iar timpul petrecut acolo trecuse fulgerător pentru mine care mă aflam în dilatarea temporală a găurii negre, indiferent cât de lung le-a părut celor de afară Prin urmare nu aveam sensibilităţi deosebite în privinţa asta Pe de altă parte, nu mai aveam niciun chef să mai dezbat încă o dată problema aia blestemată Aşa că m-am mulţumit să spun doar: — Gaura mea neagră nu semăna cu asta Era mai mult un albastru-deschis, absolut dezgustător Terple şi-a revenit urgent, apoi mi-a făcut un semn din cap, atotştiutoare — Din cauza radiaţiilor Cerenkov Probabil că gaura ta neagră a fost o „singularitate gravitaţională”, cum i se spune Asta de aici e diferită E înfăşurată în propria-i ergosferă şi nu se vede nimic Majoritatea găurilor negre produc radiaţii, nu din ele însele, ci din gazele şi particulele pe care le înghit Însă aceasta a înghiţit deja totul din jur A făcut o pauză ca pentru a-şi aduna gândurile şi a continuat: — Oricum, vorbeam despre lentila gravitaţională Hans? Nu i-a mai spus lui Hans ce anume voia de la el, dar evident că mintea navei a priceput şi aşa Stelele au pierit şi în faţa noastră a apărut un fel de zid de ceaţă albă Terpel l-a împuns din loc în loc cu degetul, făcându-mi o schiţă: — Bulina aia mică din stânga este planeta Crabului, pe care vrem s-o studiem noi Cercul reprezintă gaura neagră Arcul din dreapta este oglinda noastră, situată chiar în locul de convergenţă, unde lentila gravitaţională din gaura neagră ne oferă cea mai clară imagine Iar punctul de lângă ea suntem noi, în centrul polarizorului Nu ţi-am desenat şi soarele Crabului, pentru că trebuie să evităm să îndreptăm camera spre el, ca să nu ne ardă sistemele optice Se înţelege ce spun? — Deocamdată, am liniştit-o eu Mi-a aruncat iar una dintre privirile acelea scrutătoare, apoi a zis: — Ne vom face observaţiile privind spre oglindă Dar va fi nevoie să blocăm imaginea stelei dacă vrem să vedem planeta Crabului Ăsta-i un alt lucru pe care îl mai avem de reglat De fapt, vom privi dintr-un loc opus planetei ca să o putem vedea Nu fusesem în stare să rezist tentaţiei când discutasem cu Hypatia; n-am putut să rezist nici acum, cu June Terple — Patru sau cinci zile, am spus eu pe cel mai prietenos ton cu putinţă Dar probabil că tot nu a fost suficient de prietenos Terple mi s-a părut brusc enervată — Ascultă, nu noi am pus acolo afurisita aia de gaură neagră Ne-a luat doi ani de căutări ca să găsim una într-o poziţie bună Am fi putut să folosim o stea neutronică Ar fi fost mai avantajos din punctul de vedere al orbitei, pentru că am fi avut la dispoziţie optzeci de ani ca să o studiem Dar nu ar fi fost decât o prăpădită de stea neutronică Nu am fi putut obţine nici pe departe aceeaşi mărire a imaginii, pentru că o stea neutronică nu are aceeaşi masă cu o gaură neagră şi prin urmare lentila gravitaţională ar fi avut mult mai puţină putere Cu ajutorul găurii noastre negre reuşim să obţinem mai multe detalii În orice caz, când ne terminăm observaţiile din punctul acesta, ne mutăm toate echipamentele pe steaua neutronică pentru a mai obţine nişte date suplimentare adică hm le mutăm dacă se va considera oportun să o facem Adică dacă voi dori eu să plătesc pentru asta Probabil că aşa voi face Costurile de capital fuseseră achitate înainte Nu ar fi însemnat decât să-i mai ţin pe statul meu de plată încă vreo optzeci de ani şi niciunul nu se putea lăuda cu o leafă mare Avusese grijă Hypatia de asta Deocamdată însă nu mă simţeam pregătită să-mi iau angajamentul acesta Şi am spus, ca să schimb subiectul: — Înţelesesem că vom avea aproape treizeci de zile de observaţii din punctul acesta S-a încruntat — Observaţii radio Pentru asta am construit antena aia parabolică Dar s-a dovedit că planeta Crabului nu emite unde radio, aşa că am fost nevoiţi să transformăm oglinzile în sisteme optice Treaba asta ne-a luat trei săptămâni şi de aceea am pierdut atât de mult din timpul pentru observaţii — Înţeleg, am zis eu Nu există semnale radio Asta ar putea să însemne că acolo nu există nicio civilizaţie de observat Şi-a muşcat buzele — Ştim cu certitudine că acolo există viaţă Sau a existat Este una dintre planetele studiate de Heechee cu mult timp în urmă Şi la vremea respectivă acolo trăiau organisme vii destul de avansate sigur, primitive, dar cu potenţial de dezvoltare — Potenţial de dezvoltare, sigur că da Dar nu avem de unde să ştim dacă s-au dezvoltat sau nu Nu mi-a răspuns A oftat Apoi a spus: — Dacă tot ai venit, vrei să arunci o privire pe aici? — Dacă nu deranjez, am răspuns eu Normal că am deranjat June Terple nu mi-a arătat-o, dar unii dintre ceilalţi abia dacă şi-au ridicat ochii la noi Erau opt cu totul Şi purtau nume de genul Julia Ibarruru şi Mark Rohrbeck şi Humphrey Mason-Manley şi Oleg Kekuskian şi ei, asta-i acum, doar nu trebuia să-i ţin minte pe toţi Dacă aveam vreodată nevoie de numele lor, nu trebuia decât să o întreb pe Hypatia Julia plutea în nişte hamuri, înconjurată de cincisprezece sau douăzeci de pictograme D, pe care le împungea şi la care se uita urât şi le împungea din nou Din cauza asta m-a salutat doar cu un semn scurt şi rezervat Dacă numele meu însemna ceva pentru ea sau pentru mulţi dintre ei, niciunul nu a dat vreun semn că ar fi fost impresionat Cel mai puţin emoţionaţi de prezenţa mea au fost Rohrbeck şi Kekuskian, pentru că, atunci când am trecut pe la ei, i-am găsit dormind în harnaşamentele lor Terple şi-a ridicat degetul la buze — Schimbul trei, mi-a şoptit ea, când am închis clapele de la cubiculele lor şi ne-am îndepărtat de acolo Se vor trezi curând pentru cină, dar acum trebuie să-i lăsăm să se odihnească A mai rămas o singură persoană Haide să o găsim Hypatia a început să-mi şoptească în ureche fragmente de biografie Kekuskian era un astrofizician bisexual cam în vârstă; Rohrbeck, un programator tânăr, extrem de deprimat, a cărui căsnicie tocmai ce se destrămase într-un mod dramatic Iar ultimul membru al echipajului era Era un Heechee Nu era nevoie să mi se spună Dacă ai văzut o dată un Heechee, nu ai cum să-i uiţi înfăţişarea: toţi erau slabi ca nişte schelete, colţuroşi, cu feţe descărnate; toţi purtau între picioare câte o păstaie cu date, acolo unde ar fi trebuit să se afle testiculele în cazul masculilor, iar în cazul femelelor (cum era acest ultim membru al echipajului) nu ar fi trebuit să se afle nimic Terple mi-a spus că o chema Starminder şi, când am intrat în cabina ei, am găsit-o şi pe ea lucrând cu un set de pictograme Dar le-a şters de îndată ce mi-a auzit numele şi s-a repezit spre mine ca să-mi strângă mâna — Eşti celebră printre locuitorii Nucleului, Gelle-Klara Moynlin, m-a informat ea, ţinându-se de mâna mea ca să nu cadă Datorită Programului Moynlin „Ambasadorii Universului” Am cunoscut-o pe trimisa ta, Rebecca Shapiro, atunci când a venit în Nucleu Mi-a oferit o sumedenie de informaţii despre oameni; şi datorită ei m-am oferit imediat voluntar pentru misiunea de afară O cunoşti? Am încercat să mi-o aduc aminte pe Rebecca Shapiro De la demararea programului oferisem burse multor grupuri de stagiari, iar fata aceasta probabil că făcuse parte dintre primele Starminder mi-a observat ezitarea şi a încercat să mă ajute — Tânără Foarte tristă Cânta pentru noi muzică de compozitorul vostru defunct acum Wolfgang Amadeus Mozart, care mie a început să-mi placă mult — Aha, despre Rebecca aceea vorbeşti, am spus eu, nu prea sinceră Până atunci achitasem costul călătoriei până în Nucleu pentru cât de mulţi? cel puţin două sau trei sute de persoane cu numele Rebecca sau Carlos sau Jane, care se oferiseră să devină Ambasadori ai Universului din pricina vieţilor lor distruse Asta era cert Dacă vieţile lor ar fi fost bune şi frumoase, de ce s-ar fi oferit să plece de lângă apropiaţii lor şi din locurile unde nu se mai puteau întoarce vreodată? Pentru că timpul era dilatat în Nucleu, la fel ca în oricare altă gaură neagră Ştiam ce înseamnă asta Când te aflai în dilatarea temporală a Nucleului, unde fiecare zi trecută echivala cu două secole din timpul scurs Afară, problemele lăsate în urmă treceau foarte-foarte repede Dacă stai să te gândeşti, dilatarea temporală era într-un anume fel mai bună decât suicidul; de fapt, era un fel de suicid pe dos Nu tu mureai, ci, în absenţa ta, dispăreau toate persoanele care îţi făcuseră necazuri Le doresc numai bine tuturor acestor Ambasadori ai mei Sper să li se însenineze sufletele în ce mă priveşte, însă, perioada petrecută în gaura neagră nu m-a ajutat cu nimic După ce am făcut cunoştinţă cu toată lumea de pe PhoenixCorp, n-a mai fost mare lucru de făcut Apreciasem greşit socotelile făcute de contabilul meu La urma urmelor, Terple nu fusese deosebit de cheltuitoare Dacă nu puneai la socoteală vegetaţia opulentă (care avea ca prim scop oxigenarea aerului), PhoenixCorp nu era altceva decât o navă destul de jigărită Existau locuri de odihnă pentru echipaj şi câteva săli comune, plus un fel de cantină, cu automate pentru răcoritoare şi plase în apropierea cârligelor din pereţi, pentru a împiedica mâncarea să zboare în toate direcţiile, două încăperi mici cu muzică şi jocuri pe calculator pentru recreere Restul navei era destinat maşinăriilor şi instrumentelor de care avea PhoenixCorp nevoie ca să îşi facă treaba Terple nu mi-a arătat niciun hardware Nici nu mă aşteptam să o facă Asta este sarcina minţii navei, iar lucrurile respective sunt închise la adăpost de orice le-ar putea face vreun rău Deci nu ai ce vedea decât dacă s-ar apuca cineva să deschidă aiurea o grămadă de compartimente care trebuie să stea bine zăvorâte Când am terminat turul, a insistat iarăşi cu ceaşca aia de ceai (de fapt, este vorba despre o capsulă cu ceai) şi pe când îl beam, atârnate cu o mână de cârligele de susţinere, mi-a spus: — Asta este tot, Klara Ba, stai puţin! Am uitat să-ţi prezint mintea navei noastre, nu-i aşa? Hans, salut-o frumos pe domnişoara Moynlin! Şi atunci am auzit o voce gravă şi plăcută, de bărbat: — Bună ziua, domnişoară Moynlin! Bun venit la bord! Speram să ne vizitaţi I-am răspuns la salut şi cu asta basta Nu mă dau în vânt după conversaţiile cu inteligenţele artificiale Cu excepţia Hypatiei Mi-am terminat ceaiul, am pus capsula goală înapoi în fantă şi am zis: — Ei, acum am să vă las în pace să vă vedeţi de treabă Vreau să mă întorc puţin pe nava mea Terple a încuviinţat, fără să mă întrebe de ce — Luăm cina într-o oră Vrei să mănânci cu noi? Hans găteşte destul de bine Nu era deloc o idee rea — Mi-ar face plăcere, i-am răspuns Şi apoi, pe când mă conducea spre staţia de andocare, mi-a aruncat o privire piezişă — Ascultă, mi-a spus, îmi pare rău că n-am obţinut rezultatele scontate cu cercetarea radio Dar asta nu înseamnă neapărat că cei de pe planeta Crabului nu au evoluat La urma urmei, dacă cineva ar fi scanat Pământul oricând înainte de secolul douăzeci, nu ar fi recepţionat niciun semnal radio, cu toate că rasa omenească era pe deplin dezvoltată la vremea respectivă — Ştiu asta, June — Da, sigur Şi-a dres glasul şi a continuat: — Te superi dacă te întreb ceva? I-am răspuns: — Sigur că nu Adică: întreabă-mă tu ce vrei, dar e treaba mea dacă vreau să-ţi răspund sau nu — Cum să zic ai cheltuit o groază de bani cu proiectul Phoenix, bazându-te doar pe o slabă şansă că am putea descoperi o rasă inteligentă care s-a prăjit atunci când le-a explodat soarele Mi-aş dori să ştiu de ce ai făcut-o, în fond? Răspunsul era extrem de simplu Cum să vă spun, ce rost mai are să fii cea mai bogată femeie din univers dacă nu-ţi poţi permite să te distrezi din când în când pe banii tăi? Dar fireşte că nu i-am spus asta, ci: — Ce altceva aş fi putut să fac? III Ei bine, realitatea este că aveam destule lucruri de făcut Ba chiar mai mult decât destule, deşi nu toate erau importante Singurul lucru cu adevărat important (pentru mine) era să supraveghez insula aceea micuţă de lângă Tahiti unde locuiesc atunci când mă duc acasă Este un loc drăguţ, mai ales aşa cum l-am aranjat eu Acolo se află majoritatea membrilor familiei mele extinse şi mi se face adesea dor de ei când sunt plecată Şi mai sunt şi alte lucruri importante de făcut, cum ar fi să petrec cât mai multă vreme cu Bill Tartch, care este o dulceaţă de om, ca să nu mai vorbesc de alţii asemenea lui care s-au perindat prin viaţa mea în decursul anilor Sau să mă hotărăsc ce aş putea să-mi cumpăr cu banii mei şi să mă gândesc ce aş putea face cu toată puterea pe care ţi-o aduc atât de mulţi bani Să încerc să le îmbin pe toate Da, aveam multe de făcut cu viaţa mea Şi aveam viaţă lungă de trăit, mai cu seamă dacă o lăsam pe Hypatia să mă convingă să accept nemurirea Şi atunci, de ce nu mă bucuram de toate astea? Uite, ăsta-i necazul cu întrebările încuietoare: mă încăpăţânez să le găsesc răspunsuri Când m-am întors pe nava mea, Hypatia mă aştepta, simulată D, bineînţeles, tolănită pe patul din cabina mea ca o curtezană din Roma antică şi îmbrăcată cu toga ei de secol cinci — Spune-mi, cum ţi s-a părut investiţia pe care ai făcut-o? m-a întrebat ea pe un ton sociabil — Îţi zic imediat, i-am spus, intrând în toaletă şi închizând uşa în spatele meu Fireşte că o uşă închisă nu are niciun efect asupra Hypatiei Mă poate vedea oriunde aş fi pe navă şi cu siguranţă că o face, dar atâta vreme cât o inteligenţă artificială se poartă şi arată ca un om, atunci îi cer să se prefacă şi că ar respecta regulile de politeţe ale oamenilor N-am stat mult la toaletă, însă acesta fusese motivul pentru care dorisem să mă întorc pe nava mea Nu-mi place să fac pipi în WC-urile alea îngrozitoare fără gravitaţie Hypatia are grijă ca al nostru să beneficieze de o forţă gravitaţională care să-mi asigure confortul, la fel ca tot restul navei Plus că se supără dacă aude că folosesc alte toalete, pentru că îi place să-mi scotocească prin fecale ca să vadă dacă sunt sănătoasă Ceea ce a făcut şi acum Deşi când am ieşit din cabină nu părea să se fi mişcat din loc M-a întrebat: — Chiar ai de gând să le mănânci mâncarea? — Sigur De ce nu? — Ai poliglucidele puţin cam mari Mai bine îţi gătesc eu ceva Mi s-a arătat să o tachinez şi i-am zis: — June Terple pretinde că Hans este un bucătar mai bun decât tine — A spus că-i un bucătar bun, atâta tot, m-a corectat ea Dar la fel sunt şi eu Dacă tot a venit vorba, pot să-ţi spun că l-am accesat Aşa că, dacă vrei să mai afli ceva despre echipaj — Nu despre echipaj Starminder a spus ceva despre o anumită Rebecca Shapiro Cine era? — Informaţiile acestea nu sunt stocate în mintea navei Phoenix, Klara, m-a dojenit ea Cu toate acestea A albit un perete al salonului meu, pe care apoi a afişat chipul unei femei Şi mi-a dat o capsulă cu biografia faimoasei Rebecca Shapiro Aceasta fusese o soprană cu un viitor strălucit în lumea operei, până când îi fusese zdrobit laringele într-un accident de avion Doctorii i l-au reparat în aşa fel încât să poată duce o viaţă relativ normală Dar niciodată nu va mai fi în stare să cânte aria Reginei Nopţii din Flautul fermecat Văzându-şi distrusă viaţa de pe Pământ, Rebecca s-a înscris în programul meu — Mai vrei să ştii ceva? s-a interesat Hypatia — Mai vreau, dar nu despre Rebecca Mă tot întreb de ce şi-au botezat mintea navei cu numele „Hans” — Asta a fost ideea lui Mark Rohrbeck A vrut să aibă acelaşi nume cu un informatician de demult Dar ce contează numele? Tu de ce te-ai decis să mă numeşti „Hypatia”? Nu a reuşit să mă prindă pe picior greşit — Pentru că Hypatia din Alexandria era o muiere afurisită, deşteaptă şi arogantă, i-am spus eu Exact ca tine — Ei, asta-i acum! — Şi a fost prima femeie care s-a afirmat în lumea ştiinţei, am adăugat, pentru că Hypatiei îi place la nebunie să vorbească despre ea însăşi Aşa s-a întâmplat şi acum — Prima despre care se ştie, m-a corectat ea Cine poate spune câte altele au mai fost, dar ale căror realizări nu au supravieţuit timpurilor? Femeile nu se prea puteau afirma în lumea voastră antică aşa cum de altfel se întâmplă şi acum — Se mai spunea şi că ai fost frumoasă, i-am amintit eu Şi oricum ai murit virgină — Pentru că aşa am vrut eu, Klara Nici acelei Hypatia din vechime nu i-a păsat de chestia aia carnală şi murdară Şi nu am murit pur şi simplu Am fost ucisă cu brutalitate S-a întâmplat într-o zi rece şi umedă din primăvara anului d Hr , când nişte afurisiţi de călugări din Deşertul Nitrian m-au făcut bucăţi pentru că nu eram creştină În orice caz, a încheiat ea, tu mi-ai ales identitatea Mi-ai fi putut da alta, dacă ai fi vrut să fiu altfel Eu începusem deja să râd — Încă mai pot, i-am atras eu atenţia Ce părere ai de Ioana d’Arc? S-a cutremurat dezgustată la gândul că ar putea fi creştină în loc de o păgână cu frică de zei, din Roma antică Şi a schimbat subiectul — Vrei să-ţi fac legătura cu domnul Tartch? Cum să vă spun? Voiam şi nu voiam Încă nu mă simţeam pregătită să vorbesc cu el Aşa că am clătinat din cap — M-am tot gândit la creaturile astea dispărute pe care noi încercăm să le readucem la viaţă Ai găsit înregistrări Heechee despre planeta pe care noi nu am văzut-o încă? — Cum de nu! Ba chiar mai multe decât ai să-ţi doreşti tu să vezi — Atunci arată-mi câteva — Numaidecât, şefa A dispărut din nou şi m-am pomenit brusc pe un afloriment, privind în jos către o vale verde şi luminoasă, unde se zbenguiau nişte animale caraghioase Diferenţa dintre simulările navei PhoenixCorp şi ale mele era că ale mele costau mai mult Ale lor erau suficiente pentru o bună funcţionare, pentru că îţi arătau ce voiai să vezi Însă ale mele te plasau chiar în mijlocul imaginii Ale mele erau prevăzute şi cu sisteme senzoriale, aşa că puteam să simt mirosuri şi să pipăi lucrurile din jur, la fel de bine cum vedeam şi auzeam Şi cum stăteam eu acolo, am simţit o adiere caldă care mi-a răvăşit părul, iar la nas mi-a ajuns un damf puternic de fum — Hei, Hypatia! am strigat-o eu, cam surprinsă Au descoperit focul ăştia de aici? — Nu pentru folosul lor, mi-a murmurat ea în ureche Probabil că în timpul furtunii a lovit un fulger undeva, pe dealuri — Care furtună? — Cea care tocmai a trecut Nu vezi că totul este ud în jur? Ba nu Stânca pe care mă aflam eu era perfect uscată de la soarele mare şi strălucitor şi foarte fierbinte Dar am observat cum picura apa de pe plantele verzi de la baza stâncii şi, când m-am întors ca să mă uit în cealaltă direcţie, am văzut cum arde vegetaţia pe un deal din depărtare Valea era mult mai interesantă Crânguri de copaci sau de ceva ce semăna cu copacii; o turmă de vietăţi flocoase, de mărimea urşilor bruni Kodiak, dar cu siguranţă vegetariene, pentru că dărâmau copacii ca să le mănânce frunzele; două râuri – unul mai îngust şi mai rapid, cu căderi mici de apă, care cobora de pe dealurile din stânga mea şi se vărsa în cel mai mare şi mai leneş din dreapta; alte câteva creaturi păroase, astea şi mai mari, care păşteau ce creştea pe valea aia Ce să vă zic, era o privelişte interesantă, semănând un pic cu Marea Prerie Americană înainte ca strămoşii noştri să fi ucis toate animalele sălbatice cu carne comestibilă Dar cea mai interesantă era o haită de vreo douăsprezece animale de pradă aflate cam pe la jumătatea distanţei Dădeau târcoale unui grup de trei sau patru vietăţi pe care nu le puteam distinge cum trebuie Am întins mâna într-acolo şi am întrebat-o pe Hypatia: — Ele sunt? Şi când mi-a răspuns că da, i-am cerut să mă ducă mai aproape de ele Din apropiere am putut să-mi dau seama că animalele vânate semănau cu porcii Adică, ar fi semănat cu porcii, dacă porcii ar avea picioare lungi şi subţiri şi cozi mari şi stufoase, ca de veveriţă Printre ei era şi o scroafă care îşi dezvelise colţii şi încerca să-i apuce pe prădătorii care o înconjuraseră; iar cei trei micuţi se ascunseseră cât putuseră ei mai bine sub burta ei Însă animalele de pradă mă interesau pe mine Aduceau vag cu primatele Vreau să spun că semănau la faţă cu maimuţele şi aveau cozile scurte Dar nu semănau cu nicio primată care a trăit vreodată pe Pământ pentru simplul motiv că aveau şase membre: patru le foloseau pentru deplasare, iar celelalte două îndeplineau funcţia de braţe Şi la capetele lor aveau un fel de mâini în care ţineau pietre cu muchii tăioase, pe care au început să le arunce la prada lor Scroafa nu a avut nicio şansă În câteva minute, doi dintre puii ei au fost doborâţi, iar ea a luat-o la goană, lovind cu coada lungă văzduhul în stânga şi în dreapta ca un metronom Purcelul rămas în viaţă s-a luat după ea, mişcându-şi şi el coada în ritmul impus de cea a mamei lui Iar animalele de pradă cu câte şase membre s-au apucat să-şi devoreze victimele Scena nu era deloc una plăcută Ştiu foarte bine că animalele mănâncă pentru a putea trăi, iar eu nu sunt câtuşi de puţin sentimentală în privinţa asta – la naiba, şi eu mănânc friptură! (Şi nu întotdeauna de la Fabrica de Hrană ) Cu toate acestea, nu suportam să văd ce se petrece pe această stepă extraterestră, pentru că unul dintre purceluşi încă mai trăia atunci când maimuţele-lupi au început să-l înfulece, iar zbieretele lui disperate mi-au atins o coardă sensibilă Prin urmare, nu m-am supărat deloc atunci când m-a întrerupt Hypatia ca să-mi spună că domnul Tartch nu aşteptase să-l contactez eu şi că mă căutase el Aproape toate conversaţiile mele cu Bill Tartch reuşeau cumva să ajungă în sfere mai intime Îi place să vorbească porcos Iar mie nu, aşa că am încercat să scurtez discuţia Părea în formă – nu prea înalt şi nu tocmai chipeş, dar robust şi cu un zâmbet superb şi excitant, ce părea a spune „Ştiu să mă distrez ca nimeni altul” Plecase de doar două zile Nu am prea multe date concrete să vă ofer din sfertul de oră de discuţie purtat peste toţi acei ani-lumină; iar restul a fost intim Când am terminat de vorbit se făcuse vremea să mă pregătesc pentru cina cu oamenii de pe PhoenixCorp Ca de obicei, Hypatia mi-o luase înainte Îmi umblase prin garderobă şi scosese de acolo un costum elegant cu pantalon, ca să nu mi se mai ridice fusta în cap Îmi adusese şi un colier din aur pe care să mi-l pun la gât şi care nu avea să mă mai izbească peste obraji cum mi se întâmplase cu şiragul de perle Erau alegeri bune; aşa că nu m-am opus În vreme ce mă îmbrăcam, Hypatia m-a întrebat, chipurile, într-o doară: — Şi, spune-mi, ţi-a mulţumit domnul Tartch? Deja îi cunosc toate inflexiunile vocii Cea folosită acum mi-a ridicat părul de la ceafă — Pentru ce să-mi mulţumească? — Cum adică pentru ce? Pentru că îl ajuţi în carieră, mi-a răspuns ea aparent surprinsă Păi, nu era cam terminat până să apari tu? Prin urmare, mi s-ar părea normal să-şi manifeste recunoştinţa — Nu întinde coarda! i-am spus eu, în vreme ce îmi puneam nişte accesorii din pietre preţioase la picioare Câteodată mi se pare că Hypatia se bagă prea mult în treburile mele personale; iar în situaţia aceasta nu avea absolut niciun motiv Nu trebuia să dau ceva la schimb ca să-mi fac rost de un bărbat Iisuse, problema mea era cum să scap de ei! Singura chestie este că, atunci când relaţia se termină, îmi doresc să-i las într-o stare mai bună decât cea în care i-am găsit Şi este adevărat că, în cazul lui Bill, puţin ajutor ici şi colo se dovedise extrem de folositor Dar nu voiam să discut asta cu ea — Ori vorbeşti despre altceva, ori taci din gură! i-am ordonat eu — Sigur, iubita Să vedem Ţi-au plăcut creaturile de pe planeta Crabului? I-am spus adevărul: — Nu prea Sunt dezgustători când mănâncă Hypatia a chicotit: — Ai stomacul sensibil, Klara? Chiar crezi că sunt mult mai răi decât strămoşii tăi îndepărtaţi? Pentru că mie nu mi se pare că Australophitecus robustus îşi făcea griji dacă mâncarea era sau nu pe placul comesenilor lui Discuţia asta o mai avuseserăm de multe ori — Ce spui tu acolo s-a întâmplat cu foarte mult timp în urmă, Hypatia — Aşa e şi în cazul creaturilor de pe planeta Crabului, iubita Animalele rămân animale Acum, dacă vrei să uiţi de treaba aia urâtă cu vânătoarea şi cu înfulecarea prăzii — Nu încă, i-am spus, aşa cum îi mai spusesem de multe ori înainte Poate niciodată Ce voia de fapt Hypatia era să mă scoată din trupul meu fizic, cu toate durerile şi supărările lui, şi să mă transforme într-o inteligenţă pură, artificială Aşa cum se întâmplase cu alţi oameni pe care îi cunoscusem Aşa cum se întâmplase cu Hypatia însăşi, deşi în cazul ei era vorba despre o aproximaţie simulată a cuiva care pe vremuri fusese o persoană în carne şi oase Bineînţeles că era o idee înspăimântătoare Deşi nu cu totul lipsită de farmec Nu reuşeam să obţin toate plăcerile dorite de la viaţă, dar cu siguranţă că nu-mi doream să mor Iar dacă acceptam soluţia propusă de Hypatia, nici că mai muream vreodată Însă deocamdată nu eram dispusă să fac pasul acela Sunt totuşi vreo două lucruri pe care o persoană în carne şi oase le poate face, iar o maşină nu (Mă rog, de fapt este vorba de un singur lucru foarte important ) Şi nu mă simţeam pregătită să renunţ la trupul de femeie până nu făceam tot ce fusese menit el să facă Iar pentru asta aveam nevoie de un bărbat şi nu eram deloc convinsă că Bill Tartch era bărbatul de care aveam eu nevoie Când am ajuns la bordul navei PhoenixCorp pentru cină, mi s-a părut că toţi cei de acolo aveau un aer conspirativ şi că aşteptau ceva — Am pus cam douăzeci la sută dintre foiţele optice, m-a anunţat Terple, peste măsură de încântată Vrei să te uiţi? N-a aşteptat să-i răspund şi a dat un ordin scurt: — Hans! Arată-ne planeta! Luminile s-au făcut mai mici şi în faţa noastră a început să plutească un glob albastru cu pete albe, cam de mărimea capului meu Aveam senzaţia că doar zece metri mă despărţeau de el Era jumătate acoperit de întuneric şi jumătate luminat de un soare aflat undeva la dreapta mea, dar pe care nu îl puteam vedea Era acolo şi o semilună, care tocmai ce apăruse din spatele planetei Părea mai micuţă decât Luna noastră şi n-am putut să văd dacă avea cratere sau mări pe suprafaţa ei Dar pe partea luminată a planetei se observau un ocean mare şi un fel de continent rectangular Terple a stins luminile de tot şi atunci am reuşit să văd alte bucăţi de pământ pe partea cufundată în noapte a planetei Căci ce altceva să fi fost locurile acelea pe care înfloreau mii de lumini, lumini artificiale, luminile unor oraşe — Vezi, Klara? s-a umflat ea în pene Oraşe! Civilizaţie! VI Mintea navei lor era un bucătar cu adevărat minunat Am mâncat fructe de mare prăjite, alături de un rizoto mai mult decât acceptabil La desert am avut smochine coapte cu cremă de vanilie Toate felurile au fost excelent pregătite Sau poate doar ni s-a părut, pentru că toţi ne simţeam mult mai relaxaţi acum, când aflaserăm că totuşi aveam ce să studiem Cu toate acestea, la masă nu s-a servit vin — Nu bem nimic alcoolic până când nu ne terminăm observaţiile, mi-a explicat June Terple fără să o întreb Tonul ei mi s-a părut jumătate scuză, jumătate provocare — Dar cred că Hans îţi poate aduce ceva a continuat ea Am scuturat din cap, întrebându-mă dacă Hypatia îi dezvăluise lui Hans că mie îmi cam plăcea câte un pahar din când în când Probabil că da Minţilor de nave le place bârfa şi era evident că echipajul ştia destule despre mine Conversaţia de la masă a fost animată, acoperind subiecte din cele mai diverse, dar fără să atingă nici măcar o singură dată tema găurilor negre Una peste alta, a fost o cină plăcută În timpul ei, membrii echipajului s-au scuzat pe rând şi s-au dus să verifice roboţii care mişunau pe antena de de kilometri, ca să coasă foiţele de reflexie în parabola aceea perfectă De fapt oamenii din echipaj nu ar fi trebuit să se deranjeze pentru atâta lucru Hans veghea în permanenţă şi la chestia asta cu foile optice şi la toate celelalte, dar se vede treaba că Terple conducea nava cu o mână de fier Mare parte din conversaţie a fost presărată cu glume cunoscute doar de ei, dar nu m-a deranjat, pentru că Hypatia mi le explica în ureche Când cineva a început să vorbească despre dorul de casă şi Oleg Kekuskian a zis în glumă (în glumă, dar foarte apăsat) că unora dintre noi nu le era deloc dor de casă, săgeata asta era ţintită spre Humphrey Mason-Manley — O „înţeapă” pe Terple, Klara, mi-a spus Hypatia Şi Kekuskian e gelos Julia (pronunţat Huulia) Ibarruru, fosta profesoară grasă şi bătrâioară, urmaşă a incaşilor din Peru, i-a povestit melancolică lui Starminder cât de mult îşi dorea să apuce să viziteze Nucleul înainte de moarte şi s-a arătat indignată când a aflat că eu nu fusesem în viaţa mea la Machu Picchu — Şi ai vizitat întreaga Galaxie? Şi n-ai găsit de cuviinţă să vezi una din cele mai mari minuni ale propriei tale planete? Singurul care nu a vorbit prea mult a fost Mark Rohrbeck Între smochine şi cafea şi-a cerut scuze şi a plecat S-a întors abia după o jumătate de oră — A sunat acasă, m-a lămurit Mason-Manley cu un aer atotştiutor Iar Hypatia, cea mai mare indiscretă din Galaxie atunci când îi permit eu, m-a lămurit şi mai bine: — Încearcă s-o convingă pe nevastă-sa să nu divorţeze Dar nu-i merge Când mai aveam puţin din cafele, Terple a şoptit ceva în aer Evident că Hans era pe fază şi, într-o fracţiune de secundă, capătul sălii s-a cufundat în întuneric A apărut iar planeta, acum vizibil mai mare decât înainte A mai şoptit ceva şi imaginea s-a mărit până când a umplut întreaga încăpere, dându-mi senzaţia ameţitoare că am să mă prăbuşesc în ea — Acum avem o rezoluţie de doi sau trei kilometri, a anunţat cu mândrie Terple Dar cu rezoluţia asta nu vedeam decât munţi, ţărmuri şi nori, iar planeta era tot pe jumătate luminată şi pe jumătate în noapte (Cum altfel să fi fost? Planeta se învârtea sub noi şi nu avea să-şi modifice poziţia faţă de soare în cele câteva zile de observaţie ) M-am uitat mai bine şi mi s-a părut ceva ciudat la zona din partea de jos a imaginii Aşa că le-am indicat locul şi i-am întrebat: — Este cumva un ocean, acolo, în stânga? Pata aceea întunecată? Pentru că acolo nu se vede nicio lumină — Nu Este tot pământ Probabil că regiunea aceea nu este populată din cauza frigului Trebuie să înţelegi că asta nu este o imagine de ansamblu a planetei Ne aflăm cam la douăzeci de grade spre sud de Ecuatorul ei, aşa că îi putem vedea Polul Sud, dar nimic mai la nord, acolo unde pe Pământ ar fi Scoţia sau Alaska Ai văzut globul pe care ni l-a făcut Hans? Nu? Hans, afişează-l! Şi imediat în mijlocul sălii a apărut o sferă care se rotea încet Ar fi semănat perfect cu globul pământesc pe care îl ţinea bunicul meu în dormitor, pentru că şi acesta avea desenate toate paralelele şi meridianele Însă continentele erau aşezate cu totul altfel — L-am obţinut din vechile date Heechee pe care ni le-a adus Starminder, m-a informat vocea lui Hans Noi am dat nume continentelor Îl vezi pe acela format din două mase aproximativ circulare, conectate printr-un istm care seamănă cu o halteră? Chiar aşa l-a botezat Dr Terple: „Haltera” Şi este format din Haltera de Est şi Haltera de Vest „Tigaia” este acela rotund, cu peninsula lungă şi subţire care se întinde către sud-vest Cel pe care îl vedem chiar acum este „Aluna”, pentru că — Văd şi singură pentru ce, i-am retezat-o eu Programul lui Hans era destul de receptiv ca să sesizeze din tonul meu că mi se părea cam plictisitoare lecţia aceasta de geografie Terple nu avea nicio treabă cu receptivitatea — Continuă, Hans! i-a cerut ea tăios atunci când el s-a întrerupt Şi Hans a continuat Din politeţe, m-am forţat să stau cuminte cât timp Hans mi-a prezentat fiecare punct de pe hartă Am ajuns la capăt în acelaşi timp: el la capătul expunerii, eu la capătul răbdării — Foarte interesant! am spus eu, desprinzându-mă din cârligul de susţinere Îţi mulţumesc pentru cină, June, dar cred că e mai bine să vă las acum să vă vedeţi de treabă Oricum, ne vom vedea foarte des în următoarele cinci zile Brusc s-a aşternut o expresie nedumerită pe chipurile tuturor celor din jurul meu Pe Terple a apucat-o tusea — Păi, cum să-ţi zic nu este vorba chiar despre cinci zile, mi-a spus ea stânjenită Nu ştiu dacă ai aflat, dar plecăm înainte de explozia stelei Am încremenit cu o mână pe şervetul pe care voiam să-l pun la loc, în inelul lui, iar cu cealaltă ţinându-mă de cârligul din perete — Nu se menţiona nimic despre asta în proiectul vostru De ce nu am fost informată? Mi-a răspuns pe un ton stingherit: — Plecăm de aici în clipa când steaua începe să se distrugă E mult prea periculos să rămânem Nu-mi place să fiu luată prin surprindere de oamenii care lucrează pentru mine M-am uitat urât la ea — Cum să fie periculos când ne aflăm la depărtare de şase mii de ani-lumină? S-a încăpăţânat să insiste: — Nu uita că eu răspund de siguranţa sistemului şi echipajului Şi nu cred că ai idee ce înseamnă o supernovă, Klara Este imensă În , astrologii chinezi au reuşit să o vadă în plină zi, vreme de aproape o lună întreagă era în iulie Şi nu aveau echipamentele noastre optice ca să o mărească — O să purtăm ochelari de soare Care-i problema? Mi-a spus hotărâtă: — Noi vom pleca Nu vorbesc doar despre lumina care se vede Chiar şi acum, deşi au trecut şase mii de ani de la explozie şi ar fi avut timp să se răcească, încă mai emite unde din întregul spectru electromagnetic, de la microunde şi până la razele X Nu e deloc bine să fim aici când toată radiaţia aia atinge punctul culminant Mă spălam pe dinţi când am auzit-o pe Hypatia vorbind din spatele meu: — Să ştii că nu-i lipsit de sens ce spune Terple Când se va forma supernova, va prăji tot ce se află în raza ei Nu i-am răspuns, aşa că a încercat o altă abordare: — Nu ţi se pare că Mark Rohrbeck arată bine? Sigur, acum e foarte tulburat din cauza divorţului, dar mi se pare că te cam place M-am uitat la ea în oglindă Era în formă de simulare completă şi se sprijinea de uşa de la baie, privindu-mă cu un zâmbet mic — Ar trebui să ţi se pară şi că are jumătate din vârsta mea, i-am atras eu atenţia — Ba nu, Klara, m-a corectat ea În realitate nu are nici măcar o treime din vârsta ta În fond, ce contează? Mi-a arătat Hans dosarul lui Şi pot să-ţi spun că nu este deloc alterat din punct de vedere genetic Mă rog, cât de nealterate pot fi fiinţele omeneşti Vrei să-i vezi şi tu dosarul? — Nu Mi-am terminat treaba în baie şi am dat să ies Cu o mişcare graţioasă, Hypatia mi s-a dat la o parte din drum de parcă n-aş fi putut să trec prin ea — Cum doreşti, mi-a zis Atunci, poate vrei ceva de mâncare? Sau un păhărel înainte de culcare? — Nu vreau decât să mă culc Chiar acum A oftat: — Atâta pierdere de timp! Dar ai să renunţi la trupul tău din carne mai devreme sau mai târziu, nu-i aşa? De ce să mai aştepţi? În formă de simulare vei putea face absolut tot ce faci şi acum, însă mai bine Şi — Suficient! i-am ordonat eu Ce voi face acum este să mă duc la culcare şi să-mi visez iubitul Pleacă! Simularea a dispărut, iar vorbele ei: „În cazul acesta, noapte bună” au venit spre mine din aer De fapt, Hypatia nu pleacă cu adevărat atunci când i-o cer, ci doar se preface O parte din prefăcătoria asta este faptul că se poartă de parcă nu ar şti ce fac eu în intimitatea camerei mele Dar normal că ştie Nu era adevărat că intenţionam să-l visez pe Bill Tartch Poate m-am gândit la el (foarte puţin) atunci când m-am băgat în aşternuturile de pe patul uriaş şi rotund şi am întins instinctiv mâna alături şi nu am găsit pe nimeni Îmi place mult să simt un trup de bărbat lângă mine, un trup lângă care să mă cuibăresc şi să dorm Dar lipsa unui bărbat în patul meu însemna totodată şi lipsa sforăiturilor din ureche, lipsa înghiontelilor din timpul somnului, lipsa conversaţiilor stupide la trezire, când nu îmi doresc nimic altceva decât să mă ghemuiesc undeva în linişte, lângă o cană cu cafea şi o felie de grepfrut Ştiu, gândurile astea îmi aduceau consolare; dar nici nu am pus bine capul pe pernă, că mi-a dispărut tot somnul Insomnia era încă unul dintre defectele persoanelor din carne şi oase care o dezgustă atât de mult pe Hypatia Dar nu trebuia să mă impacientez Hypatia mi-a umplut dulapul din baie cu absolut toate medicamentele de care şi-a imaginat ea că aş putea avea nevoie în creierii nopţii Acolo există şi vreo şase flacoane cu diferite soiuri de somnifere Dar nu am apelat la ele Aveam o idee mai bună Am deschis capacul de la noptieră, unde ţin comenzile manuale pe care le folosesc atunci când nu vreau să-i cer ceva Hypatiei şi am accesat imaginea pe care voiam să o văd Insula mea Se numeşte Raiwea – adică rei-ii-UI-ah, cu accent pe a treia silabă, cum pronunţă polinezienii – şi este unicul loc din univers de care îmi este dor când sunt departe de el Suprafaţa nu-i prea mare, doar două mii de hectare cu totul Însă are palmieri şi arbori de pâine şi o lagună drăguţă, deloc adâncă, astfel încât rechinii de dincolo de recif nu îşi fac drum pe acolo Iar acum, pentru că am plătit să le am, acolo se află şi o mulţime de bungalow-uri micuţe şi cochete, cu acoperişuri din paie artificiale şi prevăzute cu instalaţii sanitare, aer condiţionat şi toate celelalte dotări necesare pentru asigurarea confortului Mai sunt pe insula mea locuri de joacă şi terenuri de sport, organizate pentru baseball sau fotbal sau orice alt joc prin care copiii şi-ar putea consuma excesul de energie Adăpostită în interiorul recifului, se află Fabrica de Hrană a insulei, care produce în ritm accelerat alimente sănătoase pentru toate gusturile: şi tot a mea este Totul este al meu Fiecare centimetru pătrat Eu am plătit insula din banii mei şi am populat-o cu orfani şi femei singure cu copii mici din toată lumea Când mă duc acolo, devin Buni Klara pentru o sută cincizeci de copii, de la nou-născuţi la adolescenţi; iar când sunt în altă parte îmi propun ca la una, două zile să accesez sistemele de supraveghere de acolo ca să văd dacă şcolile funcţionează şi dacă toată lumea e bine, sănătoasă, pentru că of, uite, recunosc! pentru că îmi sunt dragi copiii ăia Îi iubesc pe toţi, până la ultimul, şi sunt în stare să jur că mă iubesc şi ei Hypatia zice că asta e din cauză că eu nu am copii Poate că are dreptate Totuşi, două dintre ovulele mele sunt puse bine în congelatorul clinicii din Raiwea Stau acolo deja de mulţi ani, dar doctorii mă asigură că încă sunt viabile Mi-am pus acolo ovulele în eventualitatea că mă voi hotărî într-o bună zi să fac celălalt lucru dezgustător cu trupul meu din carne şi să dau naştere propriului meu copil Însă nu reuşesc să dau de bărbatul pe care mi l-aş dori drept tatăl copilului meu Bill Tartch? Ce să spun? Poate O vreme aşa crezusem, apoi nu am mai fost chiar aşa de sigură Chestia este că odată am zis că am întâlnit acest bărbat Poate că relaţia noastră ar fi avut o şansă Numai că s-a întâmplat că am rămas blocată vreo două decenii în afurisita aia de gaură neagră şi, când am fost în sfârşit salvată, am aflat că bătrânul Rob Broadhead se combinase cu o altă femeie Ghinion, nu? Dar ce rost are să-ţi faci sânge rău în privinţa lucrurilor care nu mai pot fi îndreptate? Când m-am trezit în dimineaţa următoare, Hypatia m-a întâmpinat cu o nouă imagine de pe planeta Crabului Aceasta era acum prea mare ca să mai poată intra în salonul meu, dar Hypatia voia să-mi arate o anumită linie de coastă În centrul imaginii era o pată destul de neclară, dar care părea a fi ceva făcut de mâna omului – de mâna omului adevărat, vreau să spun — Au ajuns la rezoluţie de jumătate de kilometru, m-a anunţat Hypatia Iar acolo se vede un orăşel Nu încape nicio îndoială M-am uitat şi eu cu atenţie Nicio îndoială că aşa era Dar tot nicio îndoială că era foarte mic — Nu există nimic mai mare? — Mă tem că nu, Klara Hans zice că planeta pare neobişnuit de slab populată, deşi nu se cunoaşte deocamdată motivul Te duci pe PhoenixCorp? Am clătinat din cap: — Le dau pace să lucreze Ar trebui să lucrăm şi noi Ce ai pentru mine? Avea o altă statistică a câtorva dintre afacerile în care băgasem bani la un moment sau altul Erau acelea de natură pur comercială, ca minele de Heliu- de pe Lună şi lanţul de fabrici de hrană din Golful Bengal şi proiectul de revitalizare a deşertului Sahara şi încă alte patruzeci sau cincizeci de investiţii Niciuna nu mă interesa în mod deosebit, dar, indiferent cât de mulţi bani cheltuiam cu ele, mă făceau cu fiecare zi tot mai bogată Cam atunci Hypatia şi-a dres glasul aşa cum face de obicei când vrea să-mi sugereze că are ceva de discutat Am presupus că voia să vorbească despre insula mea, aşa că am intrat în joc — A, apropo! i-am zis eu Am accesat Raiwea azi-noapte după ce m-am dus la culcare — Serios? s-a prefăcut ea mirată Şi cum merg treburile pe acolo? Am repetat vechea rutină şi i-am spus care dintre copii erau gata de plecare şi cum cei optsprezece noi orfani, localizaţi de diversele agenţii cu care făceam eu afaceri, urma să fie aduşi pe insulă data viitoare când voi fi şi eu acolo Şi, aşa cum făcea întotdeauna, indiferent dacă era sinceră sau nu, Hypatia a cloncănit aprobator Deşi simularea ei mi se părea vag amuzată Am luat-o ca pe o provocare şi i-am zis: — Uite, vezi? Ăsta-i alt lucru pe care noi, animalele, îl putem face şi tu nu: copii — Sau nu îl puteţi face, dacă mă gândesc cum stau lucrurile în cazul tău, mi-a replicat ea cu simpatie Dar nu asta voiam să-ţi spun — Nu? — Nu voiam decât să te anunţ că nava domnului Tartch va andoca într-o oră Şi domnul nu este singur Uneori Hypatia dă dovadă de idiosincrasii atât de omeneşti că nu de puţine ori m-am gândit să-i schimb programele Tonul vocii ei m-a avertizat că mai avea ceva să-mi spună Şi i-am zis mai puţin sigură pe mine: — Nu-i de mirare Câteodată are nevoie de echipaj — Normal că are nevoie, Klara, mi-a spus ea cu mare veselie Deşi acum echipajul lui e format dintr-un singur membru Şi e foarte drăguţă V Asistenta foarte drăguţă era chiar deosebit de drăguţă; şi părea să aibă în jur de şaisprezece ani Ba nu, nu-i adevărat Arăta mult mai bine decât o fată de şaisprezece ani Nici când m-am născut nu cred că am avut piele frumoasă ca a ei Nu era fardată, nu avea nevoie Purta un combinezon de zbor dintr-o singură bucată, foarte decent, care o acoperea de la fund până la gât şi nu lăsa niciun dubiu cu privire la ce era sub el O chema Denys Când am ajuns acolo (fără să mă grăbesc, deoarece nu voiam ca Bill să creadă că ardeam de nerăbdare să-l văd), toţi cei trei bărbaţi de pe PhoenixCorp atârnau în jurul ei, ţinându-se de cârligele de susţinere şi privind-o aidoma unor vulturi care au dat de un stârv suculent Dar Bill nu părea să-i observe Deja îşi pregătise echipamentul pentru tragerea forşpanului, iar Denys manevra camerele lui desuete Au panoramat sala de la intrare şi au strâns imaginea pe Bill, care, cu cea mai prietenoasă şi inteligentă expresie pe chip, a început să vorbească publicului: — Vă relatează din nou Wilhelm Tartch, de la bordul navei PhoenixCorp, unde echipajul este pregătit să readucă la viaţă o rasă de creaturi inteligente Am norocul şi fericirea să o am alături Şi una dintre camere s-a învârtit oprindu-se asupra mea — pe frumoasa mea logodnică, Gelle-Klara Moynlin M-am uitat urât la el, pentru că, orice i-aş fi fost eu lui Wilhelm Tartch, categoric nu eram o femeie care intenţiona să-l ia de bărbat Mi-a aruncat o ocheadă obraznică şi a continuat: — După cum vă amintiţi, înainte ca Heechee-ii să dea fuga ca să se ascundă în Nucleu, au cercetat cea mai mare parte a Galaxiei, în căutare de alte rase inteligente Dar nu au găsit niciuna Când au vizitat Pământul, au descoperit acolo australopitecii, care însă se aflau prea departe, pe scara evoluţiei, de omul modern Nici măcar nu-şi constituiseră sistemul de comunicare prin intermediul cuvintelor Însă aici, pe această planetă Şi în spatele lui a apărut imaginea planetei Crabului, în stadiul de pre-supernovă — au descoperit o altă rasă primitivă, despre care au crezut că ar putea deveni, cu timpul, atât inteligentă, cât şi civilizată Ei bine, poate că aşa s-a şi întâmplat cu aceşti Crabi, cum le spune echipajul de pe PhoenixCorp Însă Heechee-ii nu s-au aflat prin preajmă ca să-i vadă Şi nici noi nu suntem, pentru că locuitorii planetei Crabului au avut ghinion S-a oprit o secundă, pentru efect dramatic, apoi a continuat: — Să vă explic despre ce este vorba: în sistemul acestei planete au existat două stele, una pitică şi mică şi una gigantică, de tip A De-a lungul mileniilor, în vreme ce fiinţele acelea se zbăteau să ajungă la civilizaţie, steaua cea mare a început să piardă din masă, aspirată fiind de cea mică Apoi, pe neaşteptate, steaua cea mică a atins masa critică Şi a explodat Iar Crabii, împreună cu planeta şi cu toate realizările lor, au fost instantaneu distruşi de suflul supernovei Aici s-a oprit şi s-a uitat lung la Denys, până când fata l-a anunţat: — Gata, am prins tot! Apoi s-a împins în perete ca să se apropie de mine, cu braţele întinse, cu un zâmbet larg pe chip; când ne-am atins, şi-a lipit obrazul de gâtul meu, murmurând siropoşenii de genul: — Ooo, Klaretta, prea mult am stat despărţiţi! Adevărul e că Bill Tartch ştie să strângă o femeie în braţe Mă simţeam bine în îmbrăţişarea lui, cu trupul lui de bărbat lipit de al meu şi am privit peste umărul lui spre Denys Care se uita la noi cu un surâs tandru, complet lipsit de gelozie Ce avea din belşug planeta Crabului era apa Atunci când s-a rotit în jurul propriei axe şi ţărmul continental a dispărut în noapte, în faţa noastră a apărut un ocean nemărginit Chestie care nu l-a bucurat deloc pe Bill Tartch — Asta-i tot ce o să vedem? s-a răstit el, fără să se adreseze cuiva anume Am crezut că o să fie măcar un soi de oraş I-a răspuns Terple: — S-ar putea să găsim unul mai mic L-am observat înainte de rotaţia planetei Ţi-l pot arăta, dacă vrei Hans? Întoarce până la obiectul de mai devreme Ipoteticul oraş nu arăta deloc mai impresionant acum decât prima oară Şi l-a lăsat rece pe Bill, care a cloncănit enervat — Auzi, minte a navei! Eşti în stare să măreşti imaginea? — Este mărită, domnule Tartch, i-a răspuns amabil Hans Însă acum rezoluţia noastră este puţin mai bună şi ţi-o pot prezenta în infraroşu Se observă puţin mai multe detalii Şi a apărut iarăşi marginea continentului, însă mai înceţoşată acum din cauza diferenţelor de temperatură dintre apă şi pământ — dar, după cum poţi vedea, sunt acolo nişte puncte fierbinţi pe care nu le-am identificat încă Chiar aşa Se vedeau nişte puncte mari şi extrem de strălucitoare Iar deosebit de încurajator pentru ceea ce căutam noi era faptul că unele dintre ele păreau a avea formă geometrică – triunghiulară sau dreptunghiulară Dar ce anume erau? — Decoraţiuni de Crăciun? şi-a dat cu părerea Bill Adică, nu Crăciun-Crăciun, ca la noi, dar poate că toate casele alea sunt luminate festiv în cinstea vreunei sărbători — Nu cred, domnule Tartch, i-a zis Hans pe un ton cumpănit Nu este prea multă lumină optică; ce vezi tu acolo este căldură — Adică este iarnă şi se încălzesc la ceva? — Nu ştiu dacă este iarnă, domnule Tartch De fapt, nici nu este probabil să fie Instrumentele noastre arată că sursele acelea luminoase au o temperatură de aproximativ trei sute de grade Celsius Aproape detemperatura incendiilor forestiere Bill nu mai înţelegea nimic — Adică şi-au dat foc la mirişti? Sau poate e vreun fel de industrie? — Deocamdată nu avem de unde să ştim, domnule Tartch Dacă ar fi aşa, atunci ar trebui să vedem mai multă lumină; însă este prea puţină Nu avem ce face şi trebuie să aşteptăm să obţinem date mai complete Între timp, mai este ceva ce cred că ai vrea să vezi Şi cadrul la care ne uitam noi a început să alunece cu rapiditate pe suprafaţa planetei (peste grupuri uriaşe de nori, vreo două insule şi apoi alţi nori) până a ajuns deasupra unei bucăţi de ocean În centrul ei era o pată neclară şi cenuşie; dar care pâlpâia tare şi abia dacă o observai — Nori? s-a aventurat Bill — Nu, domnule Tartch Cred că este vorba despre un grup format din anumite obiecte aflate în mişcare, la aproximativ şaptezeci şi unu grade sau, cum aţi zice voi, puţin mai la nord faţă de est Probabil că sunt destul de mari, altminteri nu le-am fi observat deloc S-ar putea să fie nişte vase, deşi viteza lor de deplasare este prea mare pentru oricare tip, cu excepţia ambarcaţiunilor cu aripi portante şi a hidroavioanelor Când oglinda va fi aproape gata şi rezoluţia va fi aproape optimă, ar trebui să le putem recunoaşte, cu condiţia să mai fie în raza noastră vizuală — Şi asta când se va întâmpla? Hans ne-a oferit pauza aceea prefăcută de câteva secunde – chipurile se gândea Apoi a răspuns pe un ton de scuză: — A apărut o mică problemă în privinţa asta, domnule Tartch Unele dintre panourile cu oglinzi instalate au suferit un şoc termic şi nu mai funcţionează bine Am fost obligat să mut acolo majoritatea echipamentelor pentru a le putea ajusta Aşa că va mai dura ceva timp până când ne vom ocupa din nou de oglindă Câteva ore Bill s-a uitat la mine şi eu m-am uitat la el — Ei, la dracu’! a exclamat el Ce altceva o să mai meargă prost după asta? Ce a mai mers prost după aceea nu a fost din vina lui June Terple Deşi ea aşa susţinea Zicea că ea era la conducerea întregii operaţiuni, deci responsabilitatea era a ei întru totul şi nu ar fi trebuit să-i permită lui Ibarruru să regleze de capul ei comenzile lui Hans Iar Julia Ibarruru îşi prezenta înlăcrimată regretele: — Starminder mi-a spus că Heechee-ii identificaseră alte unsprezece planete în Nebuloasa Crabului; n-am vrut decât să verific dacă pe vreuna se observă semne de viaţă şi mă tem că un moment am apropiat prea mult lentilele de stea Ar fi putut fi şi mai rău Le-am spus să nu se necăjească şi le-am invitat la un pahar pe nava mea Inclusiv pe Starminder Iar gestul meu l-a făcut pe aşa-zisul meu logodnic să ridice din sprâncene, pentru că fusese convins că el era prima persoană pe care să o chem la bord Dar a adoptat o atitudine filozofică: — Ne vedem mai târziu, mi-a spus el Şi, însoţit de Denys, a pornit să ia interviuri celorlalţi membri ai echipajului Hypatia aşezase ceaiul şi ceştile pe o măsuţă şi vinul sec de Xeres pe alta Însă, înainte de a ne apuca să bem dintr-unul sau din celălalt, le-am prezentat nava celor trei femei Revenirea la gravitaţia normală le dădea o stare de disconfort accentuat, dar au şchiopătat prin dormitorul de oaspeţi, scoţând exclamaţii admirative; s-au extaziat în faţa bucătăriei, pe care eu nu o folosisem niciodată, însă o instalasem pentru eventualitatea că m-aş fi apucat de gătit; şi au picat pe spate când mi-au văzut baia personală Cadă cu hidromasaj, bideu, altă cadă mare din onix, pereţi îmbrăcaţi cu oglinzi – Bill Tartch zicea mereu că aşa trebuie să-şi imagineze o curvă că arată paradisul; şi nu era primul musafir al meu care să facă remarca asta Nu cred că femeile de pe PhoenixCorp mai văzuseră vreodată aşa ceva Şi le-am lăsat să se uite în voie Ba le-am permis chiar să arunce o privire în dulapurile mele cu parfumuri şi cosmeticale — Vai de mine! a exclamat Terple la un moment dat Ulei de mosc! Autentic! Este îngrozitor de scump — Nu prea mă dau cu el Ia-l tu, dacă îţi place, i-am spus Apoi, pentru a încheia apoteotic turul navei, am deschis uşa de la dormitorul meu Când am ajuns în cele din urmă la ceai, Xeres şi conversaţie, prima remarcă făcută de Ibarruru a fost: — Domnul Tartch mi s-a părut un bărbat foarte interesant Nu a menţionat de unde şi până unde îi venise să spună asta, dar ştiam că se gândeşte la patul meu uriaş şi rotund Aşa că am sporovăit ceva timp despre domnul Tartch şi despre fascinanta lui carieră Apoi despre cum crescuse Terple urmărind ştirile cu prospectorii Porţii şi despre cum Ibarruru visase toată viaţa la o şansă ca asta: — Ştii, pe Pământ astronomia este o formă de artă pierdută, mi-a zis ea Acum avem toate datele Heechee, aşa că nu mai are rost să pierdem vremea cu telescoape şi sonde — Şi atunci cu ce se ocupă un astronom după ce şi-a pierdut obiectul muncii? am întrebat-o eu din politeţe Mi-a răspuns plină de amărăciune: — Am predat un curs de astronomie la o facultate de stat din Maryland Unor studenţi care niciodată nu se vor ocupa cu astronomia adevărată pentru că acum, dacă îţi doreşti neapărat să vezi ceva, te urci pe o navă, ieşi în spaţiu şi vezi ce ai de văzut — Aşa cum am făcut eu, domnişoară Moynlin, mi-a spus Starminder, adresându-mi grimasa aia care la neamul Heechee ţine loc de zâmbet Eu atâta aşteptam Dacă mai exista un loc în tot universul pe care îmi doream din tot sufletul să îl văd, locul acela era casa ei din Nucleu — Probabil că îţi este dor de casă, i-am zis eu Toate stelele astea de lângă noi, oricât ar fi ele de strălucitoare, probabil că ţi se par mici şi neînsemnate — O, nu! m-a contrazis ea politicoasă Sunt destul de drăguţe Este o schimbare bine-venită De copiii mei îmi este dor Nici prin cap nu-mi trecuse că ar fi putut avea copii, dar uite că da, avea doi şi îi lăsase acasă când ea a plecat Afară Fusese o decizie cumplit de greu de luat, dar nu putuse rezista tentaţiei Aventurii Îi era dor de copii? Fireşte că-i era! Dar copiilor le era dor de ea? M-a privit surprinsă când i-am pus întrebarea asta — Nu, domnişoară Moynlin, nu le va fi dor de mine Acum dorm, pentru că este noapte Eu mă voi întoarce înainte să se trezească Dilatarea temporală, înţelegi? Voi rămâne aici doar un an sau doi Ibarruru a intervenit necăjită: — Vezi, Starminder, asta-i problema care mă nelinişteşte cel mai mult cu privire la Nucleu Nu mai sunt tânără şi ştiu că, dacă aş intra acolo doar pentru câteva zile, nu voi mai găsi niciun cunoscut în viaţă atunci când voi ieşi Ba nu, nu chiar pe niciunul, s-a corectat ea Care-i proporţia, patruzeci de mii la unu? Deci o săptămână în Nucleu înseamnă cam o mie de ani acasă Se întoarse iar spre femela Heechee — Dar chiar dacă noi nu putem intra acolo, ne poţi spune tu cum este înăuntru, Starminder Vrei să-i povesteşti Dr Moynlin cum e în Nucleu? Şi asta abia aşteptam să aflu Auzisem de multe ori descrieri ale Nucleului, dar am ascultat-o pe Starminder până la capăt Şi a durat mult, pentru că îi era tare dor de casă Oare ar fi avut vreo importanţă dacă aş fi petrecut o săptămână în Nucleu? Sau o lună sau chiar un an? Evident că mi-ar fi un dor cumplit de copiii mei şi de insula mea, dar era cine să le poarte de grijă Şi lor, şi celorlalte lucruri care contau pentru mine Plus că nu mai exista niciun alt om în tot universul la care să ţin atât de mult încât să-mi fie dor de el Am tresărit când am auzit vocea Hypatiei Mi-a vorbit pe un ton oficial din cauză că nu eram singură: — Domnişoară Moynlin, vă caută cineva Şi mi-a afişat chipul lui Bill Tartch Fundalul m-a făcut să-mi dau seama că se întorsese pe nava lui Era proaspăt şi vesel şi îmi zâmbea cu toată gura — Îmi permiţi să urc la bord, scumpo? Întrebarea lui a produs o reacţie instantanee din partea musafirelor mele — O! exclamă Ibarruru, venindu-şi în fire Ar cam fi cazul să ne întoarcem şi noi la treabă Nu-i aşa, June? Tonul ei suna complice Nu şi tonul lui Terple Aceasta doar s-a ridicat şi Starminder i-a urmat exemplul — Nu trebuie să plecaţi, le-am zis eu — Ba sigur că trebuie, m-a contrazis Terple Julia are dreptate Îţi mulţumim pentru ceai şi hmmm pentru toate celelalte Şi au plecat, lăsându-mă singură cu iubitul meu — De o oră se tot ferchezuieşte, mi-a şoptit Hypatia în ureche A făcut duş, s-a bărbierit, s-a îmbrăcat elegant Şi s-a dat cu colonia aia de mosc despre care crede că îţi place ţie — Dar chiar îmi place, i-am spus Dar îmi place cum miroase pe el Te rog, fii bună şi apari în faţa mea atunci când vorbesc cu tine M-a ascultat şi şi-a făcut apariţia Stătea tolănită pe sofaua de pe care tocmai se ridicase Ibarruru — Bag de seamă că speră să-ţi cadă la aşternut, remarcă ea Din nou N-am avut niciun chef să mă leg de acel „din nou“ ambiguu Asta-i altă trăsătură enervantă a Hypatiei, dar nu şi-o foloseşte într-atât de des ca să mă hotărăsc s-o reprogramez Mi se păruse o idee bună să o aleg pe Hypatia din Alexandria pentru personalitatea cu care să înzestrez mintea navei Numai că Hypatia asta a mea s-a luat prea în serios Aşa se întâmplă atunci când te pricopseşti cu o minte puternică pentru nava ta: începe să se confunde cu rolul pe care i l-ai dat Primul lucru pe care l-a făcut a mea a fost să-şi caute prototipul şi apoi s-a modelat cât mai aproape de original, atât cât credea ea că am să suport – până la detalii cum ar fi acela că adevărata Hypatia detesta bărbaţii — Deci vrei să nu-ţi stau în drum? m-a întrebat ea amabilă — Nu, i-am zis Poţi să rămâi — Vai, ce fată bună! După părerea mea, sexul este oricum supraapreciat — Zici asta pentru că n-ai avut niciodată parte de el, i-am trântit-o eu Adică nici tu, drăgălaşul meu program, şi nici femeia legendară după care te-am creat, care a murit virgină şi despre care se povesteşte că ar fi alungat un peţitor insistent aruncându-i în faţă cârpele ei murdare de menstruaţie — Minciună răuvoitoare! mi-a zis Hypatia fără să pară deranjată Răspândită de călugării creştini de la mănăstirea St Cyril, după ce au răpit-o şi au hăcuit-o Gata cu asta, uite-i că vine Aş fi fost în stare să pun prinsoare că primele cuvinte ieşite din gura lui Bill Tartch aveau să fie În sfârşit singuri! Însoţite de un zâmbet strălucitor şi de încercarea de a mă lua în braţe Şi aş fi câştigat pe jumătate Nu a spus nimic, ci doar şi-a întins braţele şi s-a repezit spre mine, cu zâmbetul larg pe chip Apoi a observat-o pe Hypatia tolănită pe sofa — O! a exclamat el, punându-şi atât de brusc frână, încât aproape s-a împiedicat (se vede treaba că nici pe nava lui nu exista gravitaţie) Credeam că vom fi singuri — Nu chiar acum, scumpule, i-am spus eu Dar mă bucur să te văd — Şi eu A analizat în gând situaţia şi l-am simţit că îşi schimbă abordarea: Doamna nu-şi doreşte ce-mi doresc eu acum, aşa că ce să facem? Asta-i o trăsătură deopotrivă bună şi rea a lui Bill Tartch: face mereu doar ce vreau eu, fără să încerce vreodată să mă ia prin surprindere cu gesturi romantice Zic că-i o trăsătură bună pentru că dovedeşte că e un scump căruia îi pasă de dorinţele mele Pe de altă parte, aşa cum preferă Hypatia să privească situaţia, se poate spune că este un ticălos fără coloană vertebrală, care mă pupă în fund ca să obţină tot felul de avantaje În timp ce mă gândeam în care din cele două moduri să interpretez acum atitudinea lui, Bill a pocnit din degete — Ştiu ce facem, s-a luminat el la faţă Oricum trebuie să-ţi iau un interviu adevărat În regulă? Poţi să mi-l înregistrezi tu, Hypatia? Hypatia nu i-a răspuns, preferând să se uite îmbufnată la mine — Fă ce-ţi spune! i-am ordonat eu Dar Bill se şi răzgândise — Mai bine nu, a spus el, aparent fără să se supere că Hypatia nu voia să primească ordine de la el Oricum cred că ar fi greşit dinadins doar ca să îmi facă în ciudă Mai bine o chemăm pe Denys Denys a venit într-un minut, echipată cu toate camerele alea micuţe şi demodate Mi-am dat toată silinţa să mă port amabil şi amical — Da, poţi să le instalezi oriunde vrei, i-am spus eu, deoarece aparatele nu aveau să plutească pe nava mea Pe spetezele de la scaune? Sigur Nu-ţi face probleme dacă agaţă sau rup tapiţeria; Hypatia o să repare imediat toate stricăciunile Nu m-am uitat la ea, doar i-am făcut semn să se facă nevăzută M-a ascultat fără să protesteze Bill se plantase lângă mine şi mă ţinea de mână Nu mi-am tras-o A durat puţină vreme până când Denys a instalat toate camerele de filmat Bill o privea cu indulgenţă, însă fără să îşi ofere ajutorul Interviul începu imediat ce tânăra ne-a anunţat că totul este pregătit A fost un interviu tipic pentru Wilhelm Tartch, adică a vorbit mai mult el A repetat toată povestea noastră în faţa camerelor, într-un monolog lung, neîntrerupt; iar rolul meu a fost să-mi lipesc un zâmbet inteligent pe faţă şi să mă prefac că îl ascult cu toată atenţia Apoi a ajuns la partea cu Phoenix — Suntem aici ca să urmărim efectele acestei explozii care a avut loc cu aproximativ o mie de ani în urmă Ce s-a întâmplat, Klara? Mă privea cu atenţie şi eu am ştiut ce citeşte pe chipul meu — Închide-ţi camerele de filmat, Bill Dacă tot vrei să faci chestia asta, atunci trebuie să ştii despre ce vorbeşti Explozia a avut loc cu mult mai mult de o mie de ani în urmă A clătinat îngăduitor din cap — E suficient pentru public, mi-a explicat el Că doar nu ţin o lecţie de astronomie Steaua a explodat în d Hr , corect? — În au văzut chinezii explozia În anul acela a ajuns la noi lumina supernovei, dar drumul ei a durat cinci mii de ani Nu ţi-ai făcut temele? — Probabil că am sărit peste partea asta, iubito, mi-a spus, adresându-mi cel mai spăsit şi trist zâmbet din arsenalul lui În regulă, Denys Reluăm de la ultima parte O să băgăm nişte imagini cu supernova ca să facem trecerea la acest subiect Gata? Dă-i drumul Explozia aceasta gigantică a avut loc cu multe mii de ani în urmă, distrugând complet o civilizaţie care ar fi putut deveni egală cu a noastră în anumite privinţe Cum erau fiinţele acestea pe care cercetătorii de pe Phoenix îi numesc „Crabi”? Nu a ştiut nimeni Însă acum, prin generozitatea manifestată de Gelle-Klara Moynlin, care se află lângă mine, putem să vedem cu ochii noştri ce a realizat această populaţie condamnată, în chip tragic, la pieire, înainte de explozia neaşteptată a planetei lor, care a retezat haide, măi, Klara! Acum ce mai e? — Nu avem de unde să ştim dacă a fost pe neaşteptate sau nu Nu crezi? Ăsta-i unul dintre lucrurile pe care încercăm să le lămurim Denys şi-a dres glasul şi a spus cu timiditate: — Bill, poate ar fi bine să mă laşi să studiez puţin contextul înainte de a-ţi continua interviul Iubitul meu s-a strâmbat supărat — Of, fie! N-ai decât! Am auzit o tuse şoptită, care însemna că Hypatia avea ceva să-mi spună — Da? am spus eu în aer Iar ea a început imediat: — Mintea navei PhoenixCorp m-a anunţat că au reluat lucrul la parabolică şi că acum imaginea este mărită mai mult Plus că mai sunt şi alte noutăţi pe care cred că vrei să le afli Să le afişez aici? Bill părea că se calmase puţin S-a uitat la mine — Ce părere ai, Klara? Nu era deloc o întrebare bună Nu voiam să-i spun ce părere aveam Dacă e să vorbim cinstit, nici nu-mi convenea părerea mea În regulă, nici el şi nici acadeaua asta de Denys nu studiaseră informaţiile existente despre supernovă venind spre PhoenixCorp Şi atunci, întrebarea care se impunea era: ce anume au făcut în tot timpul ăla? Am răspuns: — Nu Cred că ar fi mai bine să le văd pe PhoenixCorp Voi doi luaţi-o înainte Vin şi eu în câteva minute Cum au plecat, a şi apărut Hypatia S-a tolănit cu un aer trufaş pe scaunul pe care stătuse Denys — Cu ce te pot ajuta, Klara? m-a întrebat ea, plină de solicitudine Avea cu ce să mă ajute, dar încă nu eram pregătită să i-o cer Aşa că am rugat-o altceva — Poţi să-mi arăţi interiorul navei lui Bill? — Bineînţeles, Klara Şi mi l-a afişat imediat Nu era mare lucru de văzut Evident că reţeaua nu voia să cheltuiască prea mult pe confortul lui Bill Nava lui era veche, cu toate comenzile Heechee la vedere; când mi-o proiectasem pe a mea, avusesem grijă să ascund bine toată urâţenia, aşa cum se ascund ţevile de încălzire în pereţii unui apartament Important era că avea două compartimente de dormit, unul al lui Denys şi celălalt categoric al lui Bill Paturile erau nefăcute în amândouă Clar că mintea acelei nave închiriate nu le avea cu ordinea şi curăţenia Şi nici Denys Însă nu era niciun indiciu care să sugereze că şi-ar fi făcut vizite nocturne Aşa că am renunţat — Mori de nerăbdare să mi-i bârfeşti încă de când au ajuns aici, i-am spus eu Hypatiei Aşa că, haide, spune-mi acum ce ai de spus! Mi-a aruncat iar privirea aia fals nedumerită: — Adică ce anume să-ţi spun, Klara? Am mârâit urât la ea — Spune-mi! Au făcut-o? S-a schimonosit dezgustată — O, da, scumpa mea, sigur că au făcut-o În tot timpul drumului Ca nişte câini în călduri M-am uitat în jur la paharele de vin şi la ceşti şi la pernele sofalei deranjate de cei care se aşezaseră acolo — Mă duc pe navă Curăţă mizeria asta cât lipsesc eu, i-am ordonat, verificându-mi machiajul în oglindă Arătam ca întotdeauna, de parcă nu se întâmplase nimic În fond, chiar nimic nu se întâmplase, nu? Ce importanţă avea dacă Bill se hotărâse să se culce cu Denys asta sau cu oricât de multe Denyse, atunci când eu nu mă aflam prin preajmă? Că doar nu avusesem de gând să mă căsătoresc cu el! VI Niciunul dintre membrii echipajului nu se afla în ecluză atunci când am ajuns eu pe PhoenixCorp Dar le auzeam vocile Râdeau şi discutau plini de însufleţire în sala de mese Când am intrat acolo, am văzut că încăperea era cufundată în întuneric Se uitau toţi la nişte scene simulate de Hans şi nu m-a observat niciunul Cu multă discreţie, m-am agăţat şi eu de o curea din perete şi m-am uitat în jur I-am văzut pe Bill şi pe recipientul actual al spermei lui atârnaţi la distanţă cuviincioasă unul de celălalt Denys ciripea de zor către Mason-Manley; Bill vorbea singur în reportofon Mason-Manley strângea entuziasmat umărul lui Denys, fără doar şi poate stimulat de euforia momentului Mi se părea că fetiţei îi face plăcere Chiar dacă a observat, Bill nu a dat semne că s-ar fi simţit deranjat Însă nu e mai puţin adevărat că Bill nu a fost niciodată un tip gelos Şi până de curând, nici eu nu am fost De fapt, nu despre gelozie era vorba Ci despre să spunem bune maniere Dacă Bill voia să facă din când în când sex cu câte o pipiţă, treaba lui Dar asta nu-l scuza pentru faptul că o cărase pe pisi până aici tocmai de pe Pământ, ca să mi-o fluture pe la nas Cam la un metru de mine, Mark Rohrbeck privea imaginile cu un aer mai puţin mohorât decât de obicei Când a dat cu ochii de mine, mi-a făcut cu mâna şi mi-a strigat: — Uite, domnişoară Moynlin! Dirijabile de observaţie! Aşa că m-am întors să mă uit şi eu În sectorul pe care mi-l indicase se vedea unul dintre oceanele planetei Crabului Îl acopereau o mulţime de nori, dar în unele zone aceştia erau subţiri şi risipiţi Iar printre ei pluteau opt cârnaţi groşi şi argintii în formaţie în „V“ Erau prea compacţi şi aveau contururi prea clare ca să fie doar nişte nori — La obiectele astea ne-am uitat mai devreme, domnişoară Moynlin, m-a informat vocea lui Hans Acum putem să deosebim elementele individuale şi este cert că sunt artefacte — Sigur că sunt, dar de ce crezi că plutesc? De unde ştii că nu sunt un fel de nave? am întrebat eu şi m-am răzgândit în secunda următoare Nu, uită că am întrebat asta Înţelesesem şi singură Dacă ar fi fost ambarcaţiuni, ar fi lăsat urme în urma lor pe apă Da, aparate de zbor erau Aşa că am întrebat altceva: — Ştii cumva încotro se duc? — Aşteaptă puţin, mi-a zis June Terple Hans, proiectează imaginea pentru domnişoara Moynlin! A dispărut imediat oceanul şi în locul lui a apărut planeta Crabului în întregime, cu apele colorate în albastru şi pământurile în cenuşiu Opt ovaluri micuţe, extrem de disproporţionate faţă de rest, pluteau deasupra oceanului De la ele pornea o linie argintie care se întindea spre nord-est şi o alta aurie care mergea spre sud-vest Terple a comentat: — Se pare că dirijabilele au venit de după grupul acela de insule de la capătul cursului indicat de linia aurie Şi se îndreaptă spre continentul în formă de halteră de la dreapta Din păcate însă, ele se află prea la nord şi nu le putem vedea prea bine de aici Însă Hans a mărit unele detalii ale insulei de pe care au plecat dirijabilele Hans? Globul a dispărut Iar acum ne uitam la nişte scene în infraroşu: linia ţărmului, golful şi ceva ce ardea în jurul golfului Şi iarăşi contururile zonelor în flăcări contraziceau legile geometriei — Aşa cum am presupus, este aproape sigur vorba despre o comunitate, domnişoară Moynlin, mi-a spus Hans Cu toate acestea, se pare că a suferit o catastrofă asemănătoare cu cea pe care am observat-o pe continentul aflat acum în cealaltă parte a globului — Ce fel de catastrofă? am vrut eu să ştiu Hans şi-a mărturisit părerea de rău: — Deocamdată nu avem toate datele, domnişoară Moynlin Am putea presupune că este vorba despre un incendiu uriaş Sunt sigur că vom înţelege mai multe atunci când vom avea o rezoluţie mai bună Poate în câteva ore Te voi ţine la curent — Chiar te rog, i-am zis eu Şi apoi, fără să-mi fi propus aşa ceva, m-am pomenit spunând: — Cred că am să mă întorc pe nava mea ca să mă lungesc puţin Bill s-a luminat brusc la faţă şi a început să se dezlege de pe stinghia pe care stătuse cocoţat până atunci Am clătinat uşor din cap spre el — Îmi pare rău Vreau să mă odihnesc Ultimele zile au fost epuizante Ceea ce fireşte că nu era tocmai adevărul-adevărat Nici prin cap nu-mi trecea să mă odihnesc Nu voiam decât să rămân singură sau, în orice caz, doar cu Hypatia lângă mine Iar asta este cam acelaşi lucru Când am ajuns pe nava mea, Hypatia m-a întâmpinat cu o atitudine mămoasă — Prea multă lume, scumpa mea? m-a întrebat ea Să-ţi prepar ceva de băut? Am scuturat din cap, refuzând băutura, dar i-am dat dreptate în rest — E tare ciudat, am zis eu întinzându-mă pe sofa Cu cât cunosc mai mulţi oameni, cu atât sunt mai puţini cei în jurul cărora mă simt în largul meu — Oamenii în carne şi oase sunt de regulă extrem de nesăraţi, şi-a exprimat ea acordul Ce zici de o ceaşcă cu ceai? Am ridicat nepăsătoare din umeri şi imediat am auzit activitate în bucătărie O fi avut Hypatia defectele ei, dar ştia să fie o mămică foarte grijulie atunci când aveam nevoie de aşa ceva M-am întins pe sofa şi m-am uitat o vreme în tavan — Ştii ceva? i-am spus eu la un moment dat Încep să cred că ar trebui să mă stabilesc pe insulă — Da, ai putea să o faci, mi-a zis ea plină de tact Dar, pentru că Hypatia este Hypatia, nu s-a putut abţine şi a adăugat: — Să vedem ultima dată ai stat acolo fix unsprezece zile, nu-i aşa? Iar asta s-a întâmplat acum şase luni? M-a făcut să intru în defensivă – din nou Şi i-am zis: — Am avut alte treburi — Fireşte că ai avut Dar parcă nici cu o dată înainte nu ai stat prea mult, nu? Doar şase zile Iar asta a fost acum mai bine de un an — Am înţeles care este punctul tău de vedere, Hypatia Haide să schimbăm subiectul — Cum spui tu, şefa Şi a început să vorbească despre altceva Majoritatea subiectelor alese se refereau la evoluţia proprietăţilor mele în cele câteva ore trecute de când le verificasem ultima dată Nu o ascultam După câteva minute, am băut ceaiul pe care mi-l făcuse şi m-am ridicat de pe sofa — Am de gând să-mi umplu cada şi să stau în ea ceva timp — Vrei să ţi-o pregătesc eu, scumpo? auzi, scumpo? Au obţinut imagini noi de pe planeta Crabului şi ţi le pot proiecta cât stai în cadă — De ce nu? Şi până când mi-am scos hainele, cada uriaşă din onix s-a umplut cu apă la o temperatură perfectă, ca de obicei Am închis ochii şi m-am lăsat pe spate Am aşteptat să mă mângâie spuma cu parfum dulce şi să mă facă să mă simt din nou mulţumită şi împlinită Aşa cum mi se întâmplase în mii de alte dăţi, uneori chiar cu succes Aceasta a fost una dintre reuşite Baia fierbinte şi-a făcut cu brio treaba Am simţit cum încep să alunec spre un somn relaxat şi binecuvântat Dar pe neaşteptate un gând rătăcit mi-a trecut prin minte şi s-a dus naibii toată relaxarea Am ieşit din cadă şi am intrat la duş L-am deschis la maximum şi am stat o vreme să mă biciuiască apa rece Apoi am făcut-o fierbinte Am ieşit şi am tras pe mine un halat În vreme ce îmi uscam părul, s-a deschis uşa şi a apărut Hypatia care m-a privit îngrijorată — Scumpo, mă tem că te-a supărat ce ţi-am spus despre Tartch, mi-a zis ea, mustind de compasiune Dar în realitate nu-ţi pasă ce face, nu-i aşa? I-am răspuns: — Sigur că nu Şi m-am întrebat dacă este adevărat — Bravo, scumpo! m-a aprobat ea Au venit imagini noi de pe planetă Uite-le — Nu acum, am refuzat-o eu Acum vreau să te întreb ceva Hypatia nu a făcut nicio mişcare, dar imaginile au dispărut — Ce anume, Klara? — Când moţăiam în cadă mi-a trecut prin cap că s-ar putea să adorm şi să alunec în apă şi să mă înec Şi apoi m-am gândit că tu stai de veghe şi n-ai să permiţi să se întâmple aşa ceva Am dreptate? — Sunt mereu la curent cu problemele tale, Klara Aşa că da, ai dreptate — Şi după aia mi-am zis că ai putea să mă laşi să mă înec doar ca să mă vâri în dispozitivul ăla de stocare pe care tot încerci să mi-l vinzi Aşa că am ieşit din cadă şi am intrat la duş Uitându-mă fix la ea, mi-am strâns părul la spate cu o clamă Nu a spus nimic A rămas nemişcată în pragul uşii, purtând pe chip obişnuita ei expresie binevoitoare şi gânditoare — Aşa ai fi făcut? am întrebat-o eu Păru surprinsă — Mă întrebi dacă te-aş fi lăsat dinadins să te îneci? Nu cred că aş putea face una ca asta, Klara Ca regulă generală, nu sunt programată să mă împotrivesc dorinţelor tale, chiar dacă asta ar fi spre binele tău Şi spre binele tău ar fi, aşa să ştii Dispozitivul de stocare îţi va asigura viaţă veşnică sau aproape veşnică Şi nu vei mai avea parte de preocupările meschine şi dezgustătoare ale cărnii, care îţi produc acum atât de multă suferinţă I-am întors spatele şi am pornit spre dormitor ca să mă îmbrac A venit după mine, folosindu-şi excelenta simulare a mersului Ce voiam eu să ştiu era cât de generală era regula ei generală şi care anume ar fi fost excepţia permisibilă după mintea ei Dar n-am apucat să o întreb, pentru că a început să vorbească — O, Klara! Au descoperit ceva interesant pe planetă Haide să-ţi arăt! Nu a aşteptat răspunsul meu şi a luminat imediat capătul camerei Vedeam iarăşi micuţa flotă de dirijabile Ajunseseră aproape de coastă, dar ieşiseră din formaţie Acum erau împrăştiate care încotro, iar două se prăbuşeau în ocean, arzând cu flăcări mari În jurul lor bâzâiau nişte obiecte mici pe care nu le puteam desluşi prea bine — Dumnezeule! am exclamat eu Le doboară ceva! Hypatia a dat din cap — Aşa se pare, Klara Probabil că dirijabilele Crabilor sunt umplute cu hidrogen, altfel nu ar putea arde aşa Iar asta sugerează un nivel destul de scăzut de dezvoltare tehnologică Însă trebuie să recunoaştem că nu avem de-a face cu nişte primitivi Sunt suficient de civilizaţi ca să ducă un război intern atât de violent VII Nu mai era nicio îndoială Crabii se apucaseră să se omoare între ei într-un fel de luptă aeriană desprinsă parcă din poveştile vechi cu cu ce? Cu Primul Război Mondial Nu vedeam avioanele care doborau dirijabilele Dar cu siguranţă că se aflau acolo Habar n-am ce sperasem să văd atunci când hotărâserăm să-i readucem la o aşa-zisă viaţă pe Crabii de mult dispăruţi Dar în niciun caz aşa ceva Iar scena care a apărut apoi (pentru că Hans transfoca neobosit imaginea pe locurile de pe suprafaţa planetei unde se întâmpla câte ceva) nu era deloc mai paşnică Ci mult mai violentă În locul unde un fluviu mare se vărsa în ocean se vedea un port plin cu nave de suprafaţă; dar unele dintre ele erau în flăcări, iar altele se scufundau („Cred că le-au atacat submarinele”, a opinat Hypatia „Ar putea fi vorba şi de avioane de bombardament sau de mine, dar eu pariez pe submarine ”) Acum se lămurise misterul din jurul petelor ciudate de căldură În urma bombardamentelor, oraşele fuseseră arse din temelii şi în locul lor rămăseseră doar tăciuni fierbinţi Am văzut apoi o câmpie care era luminată de nişte scântei albe şi roşii, dar nu ne-am putut da seama care era sursa acestora Hypatia a avut şi acum o ipoteză — Păi, a spus ea, plină de interes, eu cred că ne uităm la o bătălie cu tancuri de mari proporţii Şi aşa mai departe Totul mi se părea atât de lipsit de sens! Nu aveau nevoie să se deranjeze să se omoare între ei Planeta lor o va face foarte curând Fără să bănuiască ceva, fiecare dintre Crabii aceştia se îndrepta cu rapiditate spre o moarte îngrozitoare în explozia soarelui lor Doar cu o oră mai devreme îi compătimisem pentru soarta crudă care îi aştepta Acum nu mai eram atât de sigură că nu-şi meritau soarta aceasta Hypatia se uita iar la mine cu expresia aceea maternă pe care o simula adesea — Mă tem că toate imaginile astea te tulbură, Klara, mi-a şoptit ea Crezi că te-ai mai înveseli dacă l-aş invita la bord pe domnul Tartch? Te-a căutat Zice că vrea să discute cu tine despre aceste imagini noi — Normal că vrea, am zis eu, convinsă că Bill voia de fapt să-mi spună că nu merita să-l tratez cu atâta răceală Nu Spune-i că m-am culcat şi că am cerut să nu fiu deranjată Şi acum te rog să-mi povesteşti tot ce e de povestit despre Mark Rohrbeck — Ah! oftă ea pe tonul acela care face o singură silabă mai elocventă decât un întreg discurs N-aveam chef să-i înghit purtarea — Dacă ai ceva de spus, te poftesc să o faci! — Dar nu am nimic, draga mea, mi-a spus ea, nefăcând niciun efort să-şi ascundă făţărnicia Ştii bine că nu-ţi judec obsesia pentru bărbaţi Se apropia de limită Apoi a întrecut-o — Ai crede, a murmurat gânditoare, că ar fi trebuit să devii mai prudentă în urma experienţelor pe care le-ai avut cu bărbaţii Din cauza asta speri că tot ce a fost mai rău a trecut? La fel ca orfanul ăla amărât, Wan Nu i-am dat replica Nici măcar n-am lăsat-o să termine Doar atât i-am spus: — Taci! A avut suficientă minte să mă asculte Există anumite subiecte pe care nu le discut şi Hypatia ştie foarte bine că trei dintre ele sunt: Wan, faptul că m-a salvat din gaura neagră şi scurta (deşi nu suficient de scurtă) perioadă cât i-am fost amantă şi am locuit împreună Atunci s-a apucat să-mi înşire toate informaţiile despre Mark Rohrbeck Fusese crescut de bunic, pentru că părinţii îi muriseră când era mic Bunicul cu pricina îşi câştigase existenţa ca pescar pe Lacul Superior — Cel mai mult dădea la mreană Ştii ce-i aia, Klara? Un peşte hidos Cu ventuze mari în loc de fălci Se atacă între ele şi atacă şi alţi peşti şi sug măruntaiele victimei până o omoară Nu cred că ţi-ar face plăcere să guşti dintr-o mreană, dar se pare că numai ele mai rămăseseră în lac Bunicul lui Rohrbeck le exporta în Europa – oamenii de acolo le considerau delicatese Ziceau că au gust de melci Apoi au apărut Fabricile de Hrană şi bătrânul a dat faliment — Revino la Mark Rohrbeck, i-am ordonat eu Nepotul Acela care se află aici — O, scuze Aşa şi tânărul Mark a primit o bursă la Universitatea din Minnesota, a învăţat bine, s-a înscris la doctorat la Institutul Tehnologic din Massachusetts, şi-a făcut o carieră frumoasă în domeniul informaticii, s-a căsătorit, a făcut doi copii, dar după aia soţia lui şi-a dat seama că îi place mai mult un dentist şi l-a părăsit pe Rohrbeck Aşa cum ţi-am mai spus, tipul are nişte gene excelente Mulţumită? M-am gândit la ce aflasem, apoi am răspuns: — Aproximativ Să nu te apuci să tragi vreo concluzie din asta, auzi? — Nici vorbă, Klara Dar tot expresia aia satisfăcută o avea pe chip Am oftat — Bine Acum deschide drăcia aia — Desigur, Klara, mi-a zis deloc surprinsă şi a afişat din nou imaginile Mă tem că situaţia nu s-a îmbunătăţit deloc Nu se îmbunătăţise Era cam la fel ca mai devreme M-am uitat cu stoicism câteva minute, apoi am zis: — În regulă, Hypatia Am văzut suficient A stins imaginile, privindu-mă curioasă — Când vor termina lucrul la oglindă, imaginile vor fi mult mai clare Atunci vom putea să-i vedem şi pe Crabi — Splendid, am spus eu ironică şi apoi am explodat Pentru numele lui Dumnezeu, care-i problema cu oamenii ăia? Pe planetă e destul loc pentru toţi De ce n-au stat cuminţi acasă? De ce n-au vrut să trăiască în pace? Întrebările mele erau retorice, dar Hypatia s-a grăbit să le răspundă — La ce te aşteptai? Doar sunt creaturi făcute din carne, mi-a zis ea scurt Nu aveam de gând să o las să scape aşa uşor — Haide, Hypatia! Şi oamenii de pe Pământ sunt tot din carne şi nu se apucă să străbată jumătate de lume doar ca să se omoare între ei! — Nu mai spune? Ce memorie scurtă ai, draga mea Klara Gândeşte-te doar la războaiele mondiale din secolul douăzeci Gândeşte-te la cruciade, când zeci de mii de europeni s-au târât până la Marea Mediterană ca să ucidă cât mai mulţi musulmani Gândeşte-te la conchistadorii spanioli care au nimicit populaţiile băştinaşe din cele două Americi Hei, gândeşte-te chiar şi la călugării ăia păduchioşi care i-au sfârtecat pe locuitorii Alexandriei Şi imediat a adăugat dezgustată: — Fireşte, toţi oamenii ăia erau creştini M-am uitat nedumerită la ea — Crezi că noi acum urmărim un război religios? A ridicat graţios din umeri: — Ce contează? Oamenii din carne nu au nevoie de motive ca să se omoare între ei, scumpa mea VIII Când oglinda a fost gata, am putut să observăm o mulţime de detalii Am văzut chiar şi Crabii-Centauri – cu trunchi vertical înfipt pe patru picioare, aceeaşi conformaţie moştenită de la primitivii pe care îi văzusem eu Adevărul este că îi puteam vedea uneori Nu tot timpul Era nevoie de condiţii optime Bineînţeles că nu-i puteam vedea dacă se aflau în partea întunecată a planetei decât cu ajutorul razelor infraroşii; şi nu-i puteam vedea nici dacă între noi şi ei se interpunea un strat de nori Dar tot reuşeam să vedem suficient Din punctul meu de vedere, mai mult decât suficient Echipajul de pe PhoenixCorp se dădea peste cap ca să ţină pasul cu avalanşa de date noi Se părea că Bill luase hotărârea să aibă răbdare cu dispoziţiile mele imprevizibile, aşa că atitudinea lui faţă de mine a fost veselă, dar oarecum indiferentă Avea treabă Şi el, şi Denys îi întrerupeau din treabă pe toţi membrii echipajului ca să le înregistreze reacţiile spontane June Terple renunţase cu totul la somn şi se împărţise între două activităţi: studierea imaginilor care veneau cu rapiditate şi cicălirea lui Hans, care trebuia să aibă grijă să-i anunţe la timp despre explozia iminentă stelei, ca să poată pleca dracului de acolo Doar Mark Rohrbeck părea a avea timp la dispoziţie Chestie care mie îmi convenea de minune L-am descoperit în cabina-dormitor, în care Hans proiecta îndatoritor copii ale noilor imagini Sarcina principală a lui Mark era să supravegheze mintea navei şi funcţiile ei, dar totul mergea fără probleme, aşa că nu prea avea de lucru Mare parte din timp şi-o petrecea privind posomorât la imagini M-am agăţat de un cârlig aproape de el — Urâtă treabă, nu? i-am spus eu prietenoasă, încercând să-l înseninez Dar a refuzat să se lase înseninat — Despre Crabi vorbeşti? Cu toate că avea ochii lipiţi de imagine, era evident că mintea-i călătorea prin alte părţi S-a gândit puţin, apoi şi-a spus părerea: — Ce să zic, cred că-i destul de urâtă Dar toate astea s-au întâmplat cu mult timp în urmă, nu-i aşa? — Iar tu ai probleme mai presante pe cap, l-am încurajat eu Mi-a aruncat o imitaţie mohorâtă de zâmbet — Bag de seamă că minţile navelor noastre m-au bârfit de zor, mi-a zis el după câteva momente Nu mă deranjează atât de mult despărţirea de Doris Adică, mă doare, sigur că da Am crezut că o iubesc, dar n-a fost să fie, nu? Acum are pe altcineva, aşa că ce naiba mai pot eu să fac? Dar Şi a gemut nefericit — dar problema este că vrea să păstreze copiii Nu era doar un bărbat drăguţ, ci şi unul care începuse să mă înduioşeze Aşa că i-am spus, dând din cap cu o simpatie pe care, în mod cu totul neaşteptat, ajunsesem să o simt în clipa aceea: — Îţi este dor de ei, nu-i aşa? — La dracu’! Mi-e dor de ei încă de când s-au născut, s-a răstit el, supărat pe sine Cred că din cauza asta n-a mers Am fost prea mult plecat în misiuni aşa că nu ar fi corect s-o învinuiesc pe Doris pentru că şi-a găsit un alt bărbat care să o ţină în braţe Vorbele astea au stârnit în mine o emoţie de care nu mă ştiam în stare — Ba nu! am strigat eu, surprinsă de propriul meu ton Nu faci bine! Învinuieşte-o pe târfa aia! Oamenii trebuie să fie credincioşi unul altuia! Izbucnirea mea l-a surprins şi pe Rohrbeck Mi-a aruncat o privire speriată, de parcă-mi crescuseră brusc coarne, dar n-a mai apucat să spună ceva June Terple a trecut chiar atunci plutind prin faţa cabinei şi ne-a văzut S-a prins de un cârlig atât cât să-şi vâre nasul înăuntru şi să strige: — Rohrbeck! Mişcă-ţi fundul! Vreau să te asiguri că Hans transfochează imaginile la viteză maximă Altminteri am putea pierde date importante! Şi dusă a fost Mark mi-a aruncat o privire ciudată Apoi a ridicat din umeri şi a dat din mâini ca şi cum ar fi vrut să spună că nu poate să stea de vorbă cu mine pentru că trebuie să asculte de ordinele şefei, chiar dacă acestea se referă la sarcini deja îndeplinite Şi dus a fost şi el Nu m-am supărat pentru privirea aia ciudată Până atunci nu ştiusem că eram atât de sensibilă când venea vorba despre partenerii încornoraţi Dar se vede treaba că aşa eram Ca să nu le stau în drum, m-am întors pe nava mea şi m-am uitat la imagini împreună cu Hypatia A început să le proiecteze chiar de cum am intrat, fără să aştepte să îi cer Aşa că m-am aşezat şi m-am uitat Dacă nu-i considerai oameni, atunci cu siguranţă că ţi s-ar fi părut interesant ce făceau Crabii Ca să nu mai spun că ei înşişi erau nişte creaturi interesante Se observau trăsături ale prădătorilor primitivi în variantele acestea civilizate Auzi tu, civilizate! Fireşte, acum aveau tot felul de maşinării şi purtau haine şi, dacă nu te deranjau membrele în plus, arătau destul de impresionant în tunicile lor ţipătoare şi jambierele lor cu ţepi; iar şalurile alea pe care le purtau pe cap erau împodobite cu nişte obiecte ce puteau fi insigne ale rangului deţinut Sau poate erau doar nişte podoabe ieftine Însă mie mi se părea că majoritatea erau îmbrăcaţi în felurite uniforme Majoritatea celor mai civilizaţi, în orice caz În interiorul Continentului Sudic, se vedeau o pădure tropicală şi o savană, erau o mulţime care nu păreau deloc civilizaţi Aceşti Crabi nu aveau maşini Nici haine nu prea aveau pe ei Se hrăneau cu roadele pământului şi cu ce vânau; şi păreau a petrece cea mai mare parte a timpului holbându-se îngrijoraţi la cerul pe care bâzâiau din când în când formaţii de dirijabile şi aparate de zbor cu două aripi Cei civilizaţi îmi dădeau impresia că îşi pierd din nivelul de civilizaţie atins Când Hans ne-a prezentat nişte detalii ale oraşelor bombardate, am văzut acolo cohorte de Crabi cu patru picioare (majoritatea civili, a fost presupunerea mea) care încercau să iasă dintre ruinele fumegânde sau în flăcări, cărând boccele cu puţinele lor bunuri şi ducându-şi copiii de mână sau în braţe Mulţi şchiopătau, abia reuşind să se târască Alţii erau urcaţi în căruţe sau pe nişte tărgi cu tălpici, ca săniile — Parcă toţi sunt răniţi sau bolnavi, am spus eu şi Hypatia a confirmat — Cu siguranţă, draga mea În fond, sunt vremuri de război Dar nu ar trebui să reduci situaţia la arme şi bombe N-ai auzit niciodată de războiul biologic? M-am uitat la ea cu gura căscată — Vrei să zici că răspândesc dinadins boala? Că o folosesc drept armă? — Mi se pare foarte probabil şi deloc fără precedent, m-a informat ea, pregătindu-se să-mi ţină o prelegere A început prin a-mi aduce aminte de primii colonişti americani din New England care au oferit în dar indienilor pături infestate cu variolă, pentru ca astfel să scape de ei — Şi bineînţeles că acei colonişti erau creştini foarte evlavioşi A continuat Dar eu nu o mai ascultam Mă uitam la imaginile de pe planeta Crabului Erau din ce în ce mai îngrozitoare Într-o scenă care nu a durat mai mult de o clipă, am zărit ceva ce mi-a atins o terminaţie nervoasă pe care o crezusem aproape atrofiată Scena era un arhipelag din regiunea tropicală a planetei Semăna puţin cu insula mea; recif, lagună şi vegetaţie sălbatică Se vedeau şi Crabi aborigeni Dar nu erau singuri Crabi în uniforme îi mânau ca pe vite spre piaţa satului În ce scop, însă, nu-mi puteam da seama Să-i oblige să se înroleze? Să-i execute? Oricum ar fi fost, nu era de bine Şi, atunci când m-am uitat mai de aproape, am văzut că multe din plante erau uscate, aproape pe moarte Să fi fost vorba despre alte arme biologice îndreptate împotriva recoltelor? Arme cu substanţe defoliante? Nu ştiam ce se întâmplase, dar mie mi se părea că toată vegetaţia aceea luxuriantă fusese distrusă cu intenţie Îmi ajunsese Şi luasem o hotărâre Am întrerupt mintea navei din turuiala despre Camp Detrick — Hypatia? Cât de mare e capacitatea ta neutilizată? Întrebarea mea nu a şocat-o A abandonat istoria molimelor răspândite intenţionat şi mi-a răspuns imediat: — Destul de mare, Klara — Suficientă pentru toate datele din sistem? Poate şi pentru Hans? Acum a părut surprinsă Cred că aşa şi era — Asta înseamnă o mulţime de date, Klara, dar, da, mă descurc Dacă trebuie Despre ce e vorba? — Mă gândeam şi eu aşa, i-am răspuns Mai arată-mi o dată refugiaţii IX Am fost atentă la ceas, dar aveam timp suficient pentru ce intenţionam să fac Chiar mi-am îngăduit mai întâi un mic respiro M-am dus pe insula mea Nu în persoană, fireşte Doar m-am uitat pe monitoare ca să văd tot ce se petrece pe Raiwea şi am ascultat rapoartele şefilor de departamente Dar m-am simţit aproape la fel de mulţumită Ori de câte ori îi văd pe copii cum cresc sănătoşi şi fericiţi şi liberi, mă simt foarte bine Sau, în cazul de faţă, mai puţin rău Am plecat de pe Raiwea mea, accesată la distanţă, şi am revenit în realitatea navei Phoenix Hans transfoca imaginile care veneau acum mult mai repede decât le puteam noi asimila Dar n-aveam ce face O lume întreagă se perinda prin faţa ochilor noştri şi nu conta dacă o vedeam în timp real Toate datele erau stocate, urmând a fi analizate şi interpretate ulterior De altcineva Nu de mine Eu văzusem tot ce trebuia La fel ca mai toţi membrii echipajului de pe Phoenix Starminder şi Julia Ibarruru se aflau în sala de mese, unde vorbeau despre Nucleu fără să dea atenţie imaginilor care nu conteneau să sosească Toate camerele de filmat ale lui Bill Tartch erau întoarse spre ecran, însă el părea îmbufnat şi nu manifesta un interes deosebit pentru ce se întâmpla acolo Denys dormea dusă, atârnată în hamuri alături de el — Ce rost au toate astea, Klara? m-a întrebat Bill de cum m-a văzut Nici măcar o secvenţă mai de Doamne-ajută nu am reuşit să obţin din toată porcăria asta Iar echipajul s-a dus la culcare Eu mă uitam la Denys Până şi sforăitul micuţei paraşute era drăgălaş — Au nevoie de somn, i-am zis eu Terple ce face? A ridicat din umeri — Şi Kekuskian a căutat-o acum câteva minute Nu ştiu dacă a reuşit s-o găsească Auzi? Ce-ar fi să continuăm interviul, ca să nu pierdem vremea în zadar? — Poate mai târziu, l-am minţit eu şi am plecat să o caut pe June Terple I-am auzit ţipetele furioase mai înainte să dau cu ochii de ea Ei, da, Kekuskian o găsise şi acum se certau ca la uşa cortului Ea urla: — Îmi pasă cât o băşină de şarpe despre ce ţi se pare ţie că ţi s-ar cuveni, Oleg! Plecăm! Cât mai suntem întregi trebuie să scoatem dracului de aici tot sistemul! — Să nu faci aşa ceva! a zbierat el La ce bun am mai venit până aici dacă nu pot să studiez supernova? — Mai important este să rămânem în viaţă, s-a înverşunat ea, şi exact asta o să facem Eu comand aici, Kekuskian! Eu dau ordinele Hans! Stabileşte cursul pentru steaua neutronică! La faza asta am intervenit eu — Anulează ordinul, Hans! am pus eu De acum înainte vei primi dispoziţii doar de la mine Ai înţeles? — Am înţeles, domnişoară Moynlin, a răspuns mintea navei, deloc tulburată sau neliniştită Ceea ce nu se putea spune şi despre Terple Am încercat să-i găsesc scuze femeii; nu dormise şi se afla într-o stare de stres maxim Însă am avut o clipă senzaţia că intenţiona să-mi dea un pumn — Ce mama dracului crezi că faci aici, Moynlin? m-a întrebat ca pe ton ameninţător — Preiau comanda, i-am explicat eu Vom mai rămâne aici o vreme Şi eu vreau să urmăresc explozia stelei — Da! s-a bucurat Kekuskian Terple nici nu s-a uitat la el Îşi concentrase întreaga atenţie asupra mea şi nu era deloc într-o dispoziţie amabilă — Ai înnebunit de-a binelea? Vrei să mori? M-am întrebat dacă ar fi fost ceva chiar atât de rău, dar am ales să-i vorbesc într-un mod raţional: — Nu vreau să spun că trebuie să rămânem chiar aici ca să ne prăjească steaua Nu noi, oamenii Vom evacua echipajul şi vom urmări explozia de la distanţă E loc suficient pentru toată lumea pe nava mea şi a domnului Tartch Eu voi lua trei sau patru dintre voi Iar Bill îi va lua pe ceilalţi Terple era şocată Parcă nu-i venea să creadă ce aude — Klara! Radiaţiile vor fi enorme! Ar putea distruge tot sistemul! — În regulă, i-am spus Înţeleg O să-ţi cumpăr unul nou S-a uitat la mine ca la o nebună — Să-mi cumperi unul nou? Klara, ştii cât ar putea să coste Dar s-a oprit brusc şi s-a uitat lung la mine — Mă rog, a spus apoi, câtuşi de puţin calmată, dar mai mult sau mai puţin resemnată în faţa realităţii Bănuiesc că ştii Dacă asta vrei, n-ai decât s-o faci Tu eşti şefa Da, eu eram şefa Ca întotdeauna Aşa că nimeni nu a obiectat atunci când am dat ordinele I-am strâns pe toţi în sala de mese şi le-am explicat că urma să abandonăm nava I-am spus lui Terple că este bine-venită pe nava mea, împreună cu Starminder şi Ibarruru — Facem doar câteva zile până pe Pământ; voi trei puteţi sta în dormitorul meu de oaspeţi Mason-Manley şi Kekuskian vor merge cu Bill şi Denys Nu-i prea mult spaţiu în nava lui închiriată, dar se vor descurca — Cum rămâne cu Hans şi cu mine? m-a întrebat nedumerit Rohrbeck I-am răspuns cu un aer degajat: — O, voi veniţi cu mine O să vă facem loc Nu mi s-a părut prea extaziat la perspectiva unei călătorii prin spaţiu alături de o femeie frumoasă şi fără obligaţii ca mine Nu mi se părea nici măcar interesat — Nu mă refer la mine personal, Klara, mi-a zis el iritat Am muncit mult ca să-l fac pe Hans! Nu vreau să se strice! Nici reacţia asta nu a fost ce aşteptam eu, dar, sincer, îmi plac bărbaţii care îşi pun meseria mai presus de orice — Nu-ţi face griji, l-am asigurat eu Am întrebat-o pe Hypatia Şi mi-a spus că are multă capacitate neutilizată Aşa că îl copiem şi îl luăm cu noi X Nu mai văzusem niciodată explozia unei supernove în timp real Dar, în fond, câţi oameni au văzut-o? Şi nu am fost deloc dezamăgită Spectacolul a fost exact aşa cum speram Când a avut loc explozia, noi pluteam în cele două nave, la câteva milioane de kilometri distanţă de focarul principal Acum Kekuskian era cel care îi dădea ordine lui Hans şi îi ceruse să nu se mai ocupe de planeta Crabului şi să se concentreze asupra stelei Hypatia mi-a şoptit la ureche că Bill era un pachet de nervi din cauza hotărârii mele şi că nava închiriată răsuna de văicărelile lui Îşi propusese să surprindă pe film toate secvenţele acelea oribile, tragice Ba, dacă s-ar fi putut, chiar şi expresiile de groază de pe chipurile Crabilor când aveau să-şi vadă soarele transformându-se în piftie deasupra lor Mie nu-mi mai trebuia aşa ceva: îi văzusem pe Crabi cât să-mi ajungă o viaţă şi apoi încă una Iar eu aveam ultimul cuvânt În sala principală de pe nava mea erau două ecrane Hypatia montase la ele sistemul optic exterior, aşa că pe unul puteam vedea oglinda gigantică şi minuscula navă Phoenix, ca două jucărioare aruncate într-un colţ de cameră; iar pe celălalt era afişată planeta Crabilor aşa cum se vedea ea de pe PhoenixCorp Nu era nimic periculos în asta, mi-a spus Hypatia Hans îi redusese mult luminozitatea şi oricum noi nu percepeam decât lumina vizibilă şi nu urma să fim afectaţi de radiaţiile magnetice care aveau să emane în mai puţin de un minut Dar chiar şi aşa era imensă Avea diametrul de doi metri şi atât de strălucitoare, încât trebuia să mijim ochii dacă ne uitam la ea Nu cunosc prea multe despre suprafeţele astrale, dar steaua aceasta mie mi se părea bolnavă Era acoperită cu un fel de proeminenţe şi cu nişte pete solare urâte Apoi a sosit mult-aşteptatul eveniment Steaua a început să se micşoreze, ca şi cum Hans ar fi îndepărtat obiectivul de ea Însă nu asta era Steaua se năruia şi o făcea foarte repede („Asta-i implozia”, mi-a şoptit Hypatia ) Sub ochii noştri diametrul de doi metri s-a făcut de un metru şi jumătate, apoi doar de unu, apoi s-a micşorat şi mai tare Şi imediat a început să se mărească la loc, aproape la fel de repede pe cât descrescuse Şi s-a făcut încă şi mai strălucitoare decât la început Hypatia mi-a şoptit: „Iar asta-i faza de recul I-am cerut lui Hans să reducă intensitatea luminii O să fie mai rău de-atât ” Aşa a fost S-a făcut mai mare şi mai mare (şi mai furioasă), până când ne-a umplut sala Şi tocmai în momentul când începusem să am senzaţia că voi fi înghiţită de iadul acela sideral, imaginea a început să se destrame Am auzit geamătul lui Terple: — Uită-te la oglindă! Şi am înţeles ce se petrecea cu imaginea noastră Oglinda şi micuţa PhoenixCorp de pe ecranele noastre erau lovite de torentul de radiaţii în stare pură, izbucnit din supernovă Nu existau filtre acolo Şi nici întrerupătoare de siguranţă nu existau Lumina orbitoare revărsată din lentila gravitaţională se reflecta în flăcările care cuprinseseră nava PhoenixCorp Apoi oglinda a început să se strâmbe Straturi subţiri de metal se cojeau de pe suprafaţa ei, explodând apoi în nori de plasmă, strălucitori ca artificiile de Patru Iulie Preţ de o fracţiune de secundă am putut să desluşim plasa de sârmă de sub foiţele optice Apoi a dispărut şi ea, iar în faţa ochilor noştri nu a mai rămas decât scheletul din bare de ranforsare, fierbinţi şi incandescente Credeam că nu mai aveam nimic de văzut Mă înşelam O clipă mai târziu imaginea supernovei a reapărut Dar nu mai era deloc la fel de colosală sau cumplit de strălucitoare ca mai devreme Şi totuşi încă te mai înspăimânta — Ce ? am vrut eu să întreb, dar Hypatia mi-a luat-o înainte — Acum ne uităm la stea prin camera video din centrul antenei, Klara, mi-a explicat ea Oglinda nu ne mai poate oferi imaginea mărită a spaţiului din jurul navei Pentru că s-a distrus Mă îngrijorează şi camera Lentila gravitaţională este destul de puternică, iar camera s-ar putea să nu mai S-a întrerupt, iar imaginea a dispărut definitiv A pâlpâit o singură dată şi dusă a fost — dureze prea mult, a încheiat Hypatia Şi, evident, a avut dreptate Am inspirat adânc şi m-am uitat în jurul meu Ochii lui Terple erau plini de lacrimi Ibarruru şi Starminder stăteau una lângă alta, mute şi şocate Mark Rohrbeck vorbea în şoaptă cu mintea navei lui — Asta este! am zis eu scurt S-a terminat distracţia! Rohrbeck a vorbit primul, pe un ton aproape vesel: — Hans a obţinut toate datele, m-a anunţat el Şi nu a păţit nimic Terple ridicase mâna, cerând să intervină — Klara? Cum rămâne cu nava? Temperatura a fost incredibil de mare, dar antena a ars destul de repede şi probabil că fuzelajul este intact Dacă am putea duce acolo o echipă de reparaţii — Imediat, i-am promis eu Mă rog, aproximativ imediat Mai întâi ne ducem acasă Mă uitam fix la Rohrbeck O clipă mi s-a părut de-a dreptul fericit, dar fericirea aia s-a dus rapid Când mi-a observat ochii aţintiţi asupra lui, a ridicat uşor din umeri — Unde o mai fi şi asta! a murmurat el cu tristeţe Am vrut să-l bat pe umăr prieteneşte, dar era cam devreme pentru asemenea gesturi Aşa că m-am mulţumit să-i spun înţelegătoare: — Păi, nu ţi-e dor de copii? Eu am un loc unde sunt foarte mulţi Şi, pentru că tu vei fi singurul bărbat adult de pe insula mea, vei fi şi singurul lor tată XI Suflul de la explozia supernovei nu a distrus PhoenixCorp Bineînţeles, oglinda a fost distrusă cu totul, dar nava în sine a fost foarte puţin prăjită Aşa că June Terple s-a bâţâit de colo-colo o vreme, până nava s a răcit, apoi s-a întors să o verifice însoţită de acei membri ai echipajului care i s-au pus la dispoziţie Şi nu erau prea mulţi aceia Odată ce Denys dispăruse din peisaj, Manson-Manley a reuşit să-i reintre în graţii Kekuskian i-a promis că va fi de faţă la distrugerea completă, ce va avea loc peste optzeci de ani Cu condiţia să mai trăiască la vremea aia Şi, fireşte, Terple încă îl mai avea pe indestructibilul Hans, întors în culcuşul lui individualizat Restul echipajului era format doar din rezerve Starminder s-a întors la familia ei din Nucleu, iar Ibarruru s-a dus cu ea, în calitate de Ambasador Onorific al Universului Pe banii mei Normal că Terple m-a invitat să-i însoţesc în sejurul lor la steaua neutronică De fapt, nu a avut încotro, din moment ce banii pentru această nouă aventură veneau din aceeaşi sursă ca a misiunii de dinainte Adică de la mine Din politeţe am spus că poate, o să vedem Dar, de fapt, nici prin cap nu-mi trecea să fac asta Mi-a ajuns să văd un sfârşit de lume Nu-mi mai trebuia un altul Iar reportajul despre Crabi al lui Bill Tartch a făcut furori pe net în doar câteva zile Marele succes de care s-a bucurat l-a ajutat să uite de supărarea provocată de faptul că ne despărţiserăm Hypatia mi-a făcut copii ale tuturor fişierelor şi le-am păstrat multă vreme cu mine, pe insulă, până când lucrurile au luat o întorsătură neplăcută şi totul a fost distrus într-o clipă (Însă aceasta este o altă poveste Una cu adevărat urâtă, la care nu vreau să mă gândesc acum ) Din când în când proiectam fragmente din fişiere pentru copiii care se arătau interesaţi şi pentru mamele lor Dar cel mai des le proiectam pentru mine Mark Rohrbeck a rămas un timp pe Raiwea, dar nu prea mult Aşa funcţionează insula mea Când copiii sunt pregătiţi pentru lumea de afară, îi las să plece La fel a fost şi cu Rohrbeck Perioada lui de refacere sufletească a durat doar trei luni Apoi m-a sărutat de rămas-bun şi dus a fost PE PLANETA ÎMPĂDURITĂ I Până la ieşirea de pe nava spaţială, Estrella şi Stan au avut de străbătut un culoar lung de cinci metri Apoi s-au pomenit pe o platformă, scăldaţi de lumina strălucitoare a soarelui Acolo s-au oprit şocaţi de ce vedeau — Dumnezeule! a şoptit Estrella Sunt un milion! Nu chiar un milion, dar cu siguranţă erau foarte mulţi Heechee, strânşi pe platformă şi holbându-se la ei sau înşiraţi pe terase şi verande şi holbându-se la ei sau îngrămădiţi pe acoperişuri şi la ferestre, pe o distanţă de jumătate de kilometru, de asemenea holbându-se la ei Nu făceau nimic altceva decât să se holbeze Şi să bolborosească şi să ciripească între ei în şoapte cuviincioase, fireşte, dar împreună zbârnâiau ca un stol imens de lăcuste Stan o cuprinse pe Estrella de după umeri — Unde naiba e Salt? vru el să ştie Nu primi niciun răspuns de la puzderia de Heechee Se pare că niciunul nu vorbea engleza Stan îşi încreţi nasul, pentru că, deşi se aflau în aer liber, tot îl deranja mirosul persistent de amoniac emanat de Heechee Acesta se împletea cu arome înţepătoare şi fructate, venind probabil de la pădurea din apropiere (Pentru că, vedeţi voi, aceasta era „Planeta împădurită ) Dar pe Stan nu-l interesau mirosurile — Dracu’ s-o ia! bombăni el Habar n-am ce ar trebui să facem acum Însă alţii aveau habar De ei se apropiară doi dintre Heechee-ii din jur (probabil nişte indivizi de rang înalt, judecând după broderiile cu fire roşii, albastre şi galbene care le împodobeau tunicile) Îi luară de braţ Unul pe Estrella, celălalt pe Stan Aceşti Heechee erau surprinzător de scunzi, cu zece sau doisprezece centimetri mai mici chiar decât Estrella, însă fata nu opuse nicio rezistenţă Şi nici Stan, cu toate că avusese intenţia să o facă Însă, simţind forţa acelei strânsori colţuroase, înţelese că nu ar avea niciun rost Aşa că cei doi oameni îi lăsară pe Heechee să facă ce doreau Adică să-i conducă spre o altă platformă, mai înaltă, asemănătoare cu o scenă Acolo ţinură fiecare câte un discurs (pe limba lor), poate adresat mulţimii sau poate pentru lentilele mici pe care Stan le vedea lucind în public — Cred că o să ne dea la ştirile de seară, îi murmură el Estrellei Tânăra nu-i dădu atenţie, pentru că privea undeva în zare, dincolo de silueta navei lor, care intra supusă în bazinul de aterizare Apoi cei doi Heechee îi apucară iarăşi de braţe şi Stan exclamă: — Acum ce-or mai vrea? Voiau ca Stan şi Estrella să se urce într-un vehicul deschis, cu trei roţi, care nu avea şofer la chestia aia care semăna cu o cârmă, ci doar două rânduri de stinghii Heechee Şi, evident, niciun scaun normal Atunci apăru şi Salt — Da, se înţelege, spuse ea oarecum spăsită, dar şi agasată, foarte rău că nu se stă jos, nu credeţi? Dar nu trebuie să îngrijoraţi Distanţa nu departe — Distanţa până unde? se răţoi Stan Iar Estrella întrebă şi ea: — Tu nu vii cu noi? — Distanţa până unde mergeţi, le explică Salt Eu? Cu voi? Nu, eu nu merge Cum să merge? Eu treburi serviciu Şi gata Salt dispăru în mulţime, în vreme ce primii doi Heechee se urcară în vehicul, se căţărară pe stinghiile din spate, invitându-i prin gesturi pe Stan şi Estrella să le ocupe pe cele din faţă — Eu nu mă aşez pe chestiile alea! anunţă Estrella Nici nu se aşeză, dar vehiculul porni imediat ce tânăra se urcă în el, iar ea şi Stan se agăţară de stinghii ca să nu cadă Aşa au călătorit o vreme Cu un schelălăit bizar, vehiculul se repezi imediat pe o pantă, din care intră într-un tunel larg şi bine luminat În faţa lor mergeau alte trei sau patru maşini asemănătoare, ai căror pasageri se întorseseră ca să se holbeze la Stan şi Estrella În urma lor veneau de două ori mai multe asemenea vehicule Stan nu şi-a putut da seama cât a durat drumul O vreme au mers din nou în aer liber (munţi luminoşi în faţă, păduri verzi de jur-împrejur), apoi au coborât la loc în subteran Au trecut pe lângă tuneluri laterale, fără să între în ele Unul sau două din vehiculele din spate s-au separat de grup şi au fost imediat înlocuite cu trei sau patru noi Luminile, la început verzi şi albastre, s-au făcut verzi şi aurii, apoi aurii şi roşii, apoi iar verzi şi albastre — Cred că o să-mi vină să vomit, mormăi Estrella în urechea lui Stan, agăţându-se şi mai bine de stinghie — Te implor, abţine-te, se sperie el O să ajungem curând Şi, din fericire, chiar aşa a fost Pe neaşteptate, vehiculul lor intră într-un tunel lateral, identic cu toate celelalte pe lângă care trecuseră Apoi urcă pe o rampă care se răsucea într-o spirală strânsă pe câteva niveluri Şi se opri într-o curbă a spiralei deloc deosebită de celelalte Femela Heechee din spatele lor se ridică cu graţie de pe stinghia ei — Voi acum ieşiţi, le-a spus ea Aici este unde locuiţi voi Se supuseră, iar femela se aşeză la loc, vehiculul întoarse şi porni înapoi — Nu ştiam că vorbeşte engleza, spuse Estrella privind în urma alaiului de Heechee — Avem o problemă mai importantă acum, zise Stan, cu ochii la uşa fără clanţă şi fără zăvor Cum naiba intrăm noi aici? Dar le-a fost destul de uşor să între Estrella i-a arătat un fel de clapă lângă uşa ce sclipea slab Iar când Stan o apăsă, din partea cealaltă se auzi un răget aspru – probabil că aşa făceau soneriile Heechee Însă atunci când atinse uşa, aceasta se deschise şi astfel au putut să între în noua lor locuinţă Priviră miraţi în jur De cealaltă parte a uşii nu se afla doar o singură încăpere Ci mai multe, dar din prag nu-şi dădeau seama câte anume Iar printr-o altă uşă se putea vedea ceva ce semăna cu colţul unui balcon, scăldat de soare — Uau! se miră Estrella E mare! Şi e toată a noastră, Stan! Conceptul de locuinţă „mare“ era unul nou pentru cei doi tineri, pentru că niciunul dintre ei nu fusese obişnuit cu luxul În cazul lui Stan, culmea confortului însemnase să împartă un pat cu Oltan Kusmeroglu în apartamentul părinţilor acestuia În vreme ce Estrella nu avusese niciodată parte de un asemenea răsfăţ Prin urmare, casa lor de pe Planeta Împădurită a Stelei Bătrâne şi Calde Douăzeci-şi-Patru reprezenta o nouă culme a hedonismului Spaţiul locuibil trebuie că avea peste o sută de metri pătraţi, iar Stan avea bănuiala (şi speranţa) că nu vor fi obligaţi să-l împartă cu nimeni Acum, fireşte că mobilierul era puţin cam ciudat, fără să punem la socoteală că multe dintre camere nu aveau ferestre Dar nici nu se aşteptaseră la ceva construit anume pentru fiinţele omeneşti Tot ce au găsit acolo era exact aşa cum se aşteptaseră Li se lăsase un morman cu vreo doisprezece baloţi de ierburi pentru dormit, suficienţi pentru umplerea spaţiilor dintre colţii stinghiilor Heechee din apartament Dar nu trebuiau să şi doarmă pe baloţii aceia, deoarece li se puseseră la dispoziţie două structuri asemănătoare unor litiere pentru nişte pisici foarte mari, pline cu frunze proaspete Aşa îşi mobila neamul Heechee dormitoarele, i-a spus Estrella lui Stan; sulurile pe care le folosiseră pe navă erau echivalentele sacilor de dormit Erau cinci camere cu totul (mă rog, Stan le zicea camere, deşi în unele cazuri singura delimitare între ele era doar o draperie cam transparentă; bine măcar că încăperea cu recipientul pentru excreţiile fiziologice avea o uşă glisantă) Două dintre cele cinci încăperi erau dormitoare sau, mai corect, camere cu cutii cu frunze În alta se aflau câteva pupitre încorporate, ecrane şi ghivece cititoare de cărţi Heechee Iar a cincea, cea mai mică dintre toate, avea pereţii acoperiţi cu vreo zece televizoare tip Heechee care se uitau la ei cu ochi orbi — Ai idee cum să le deschidem? întrebă Stan, ştiind dinainte ce răspuns va primi În regulă Atunci, ai măcar vreo idee de unde am putea face rost de ceva de mâncare? Şi acum primi răspunsul anticipat Se întoarse să se uite la Estrella şi văzu că tânăra ieşise pe balcon Îi auzi oftatul emoţionat: — Vino şi tu aici! Se duse şi el pe balcon şi se pomeni în faţa unui peisaj cu dealuri ca oglinda Acum înţelese el de unde venea numele Munţii de Mică Sclipitoare Doar culmile lor străluceau; pe versanţi şi în valea verde se întindeau pajişti imense printre pâlcurile de copaci înalţi ca nişte sequoia Aşa se explica şi numele planetei Văzduhul avea un miros plăcut, deşi deloc asemănător cu mirosurile de pe Pământ Adierea vântului nu le aducea în nări parfum de pini sau brazi sau flori Miresmele erau mai puternice, mai înţepătoare şi mai prietenoase decât orice esenţă de lemn pe care o mirosiseră ei vreodată acasă Parcă se aflau în bucătăria unei bunicuţe care se apucase să coacă plăcinte Însă Stan nu se lăsă distras de aceste arome — Hei! exclamă el Uite acolo! Se uita la cer De pe platforma unde ajunseseră după ce coborâseră de pe navă văzuse un număr nefiresc de mare de stele palide Acum nu mai erau deloc palide şi erau literalmente cu sutele, în toate culorile pe care le pot avea stelele: alb şi albastru, galben şi portocaliu, roşu şi un maro dogoritor În apropierea orizontului, Steaua Bătrână şi Caldă Douăzeci-şi-Patru se pregătea să apună, cu una din micuţele luni ale Planetei Împădurite în urma ei — Se spune că în Nucleu sunt foarte multe stele, se minună Stan Dar până acum nu am ştiut cât de multe Estrella îl strânse de mână, apoi îl lăsă să se minuneze în faţa spectacolului astronomic Sau, mai degrabă, să-şi frământe mintea, încercând să-l înţeleagă Însă o urmă destul de repede pe Estrella înăuntru Chiorăitul stomacului său nemulţumit de ultima masă primită îl împiedica să se concentreze cum trebuie Nu o găsi nicăieri pe Estrella, dar uşa închisă de la camera pentru excreţii îl lămuri unde se afla tânăra Şi îi aduse aminte că şi el se confrunta cu aceeaşi problemă Iuţeala cu care îşi rezolvă Estrella treaba a fost demnă de toată lauda Nici Stan nu a stat prea mult acolo, dar ar fi stat şi mai puţin dacă nu s-ar fi pomenit într-un întuneric desăvârşit odată cu închiderea uşii Cu toate astea, s-a descurcat A terminat de făcut ce avea de făcut şi s-a simţit mai bine dintr-un punct de vedere şi puţin mai rău din altul: fără presiunea din vezică, senzaţia de foame devenise şi mai acută Nu doar el se simţea astfel Cu ochii la pereţi, Estrella îşi freca nervoasă abdomenul — Sunt sigură că trebuie să fie dulapuri în spatele lor Şi poate acolo e ceva de mâncare Numai că nu reuşesc să deschid drăciile astea Ce zici? Vrei să încerci şi tu? Stan încercă De mai multe ori şi în mai multe moduri, fără niciun rezultat Nu conta dacă ciocănea pereţii, dacă îi lovea cu pumnul, dacă zbiera la ei Dacă se aflau dulapuri în spatele lor, el nu ştia cum să ajungă la ele Apoi apăru o altă problemă Camera în care se aflau începuse să se întunece cu rapiditate – se aflau la două încăperi distanţă de balconul care reprezenta unica sursă de lumină a apartamentului Când Steaua Bătrână şi Caldă Douăzeci-şi-Patru apunea, atunci o făcea cu simţul răspunderii, nu se juca Acum o vedeai revărsându-şi lumina strălucitoare peste zăcămintele de mică din munţi, acum n-o mai vedeai, dispărând dincolo de orizont Şi brusc, noua lor casă se cufundă în întuneric Ca atunci când pe Pământ se face noapte Ca atunci când pe Pământ se face noapte şi cerul este acoperit cu nori groşi şi pe stradă nu sunt aprinse felinarele şi nu arde nicio lumină la ferestre Stan aruncă o privire spre balcon şi întrezări spectacolul oferit de cerul nopţii din Nucleu Magnific spectacol, sigur că da Însă nu-i ajuta deloc să se mişte prin apartament fără să se împiedice sau să se ciocnească de lucruri — Futu-i! bombăni Stan Estrella era de altă părere — Poate că ar fi mai bine să ne culcăm, spuse ea Stan zise că era de acord, dar nu îi auzi răspunsul N-o mai auzea nici că se mişcă prin preajmă Bâjbâi după ea, cu mâinile întinse ca orbii, dar nu reuşi decât să-şi izbească fluierul piciorului de unul dintre pupitre Auzi apoi foşnetul blând al ierburilor de dormit şi înţelese ce se întâmpla Parcă şi ochii începuseră să i se obişnuiască cu întunericul Dar când se apropie de Estrella şi dori să o atingă, respiraţia ei regulată îi spuse că deja adormise (sau se prefăcea că doarme) Vru să o trezească Apoi renunţă Se gândi că din cauza lui era ea atât de dezamăgită, poate pentru că nu o trecuse în braţe peste pragul noii lor case Dar, dacă aşa stăteau lucrurile, acum era prea târziu să încerce să-şi repare greşeala Destul de greu reuşi să găsească cealaltă cutie pentru dormit şi se întinse în ea, sperând din tot sufletul că ziua următoare va fi una mai bună II Aşa a fost Când se trezi, observă că Estrella nu mai era la locul ei Pe o masă se aflau cam douăsprezece pachete cu Hrană-CHON, care nu fuseseră acolo cu o noapte în urmă Şi alte lucruri bune se mai întâmplaseră: în vreme ce înghiţea lacom o substanţă gelatinoasă cu gust de fructe de mare şi alta mai crocantă cu gust de sirop de arţar, Stan află că Estrella îşi dăduse seama cum se folosesc dispozitivele pentru spălat Şi că le-a folosit nu doar pe ea, dar şi pe toate hainele lor murdare rău, care, înşirate pe balustrada balconului, se uscau acum la lumina Stelei Bătrâne şi Calde Douăzeci-şi-Patru Neîncetând să se minuneze de isteţimea ei, încercă şi Stan să facă un duş Deşi nu era tocmai un duş Era o instalaţie care arunca asupra ta găleţi cu apă călduţă (cam zece, douăzeci de litri odată), la intervale de câteva secunde Nici săpun normal nu era Ci nişte jardiniere lungi cu plante încâlcite, asemănătoare cu rouriţa, de jur-împrejurul aşa-zisei „cabine de duş” Ascultând de sfatul Estrellei, Stan rupse mănunchiuri din plantele acelea şi se spălă cu ele, descoperind cu uimire că făceau spumă, iar apoi se dizolvau în apă, făcând să-l usture pielea, dar şi curăţind-o de minune Al naibii de ciudată chestie, dar uite că a funcţionat Însă nu era acolo niciun prosop sau ceva care să semene cu unul Stan presupuse că Heechee-ii nu aveau nevoie de aşa ceva din cauză că apa se scurgea imediat de pe pielea lor netedă şi lucioasă Tot îi mai era foame, dar de multă vreme nu se mai simţise atât de curat (ud şi curat), iar asta avu darul de a-i ridica moralul Se pare că duşul o ajutase şi pe Estrella, căci, atunci când, fără să-i pese că era în pielea goală, o cuprinse într-o îmbrăţişare amicală, fata îl îmbrăţişă şi ea după o scurtă ezitare Şi îi răspunse şi atunci când îmbrăţişarea lui deveni mai intimă Iar Stan uită cu totul de foame, înlocuită fiind de o nevoie mult mai presantă După aceea totul a fost cam ca pe vremuri Chiar dacă o litieră Heechee nu era tocmai locul ideal pentru o partidă de sex, au fost nevoiţi să se mulţumească cu ea Şi s-au descurcat Apoi au stat o vreme ţinându-se în braţe Stan îşi îngropase faţa în părul Estrellei şi totul era minunat pe Planeta Împădurită a Stelei Bătrâne şi Calde Douăzeci-şi-Patru Tocmai când era pe punctul de a aţipi, Estrella începu să se foiască Smulse un smoc din ierburile pe care stăteau şi le frecă între degete Apoi zise, pe un ton serios: — Ştii ceva? Cred că ar trebui să ne culcăm în vegetaţia asta, aşa cum fac Heechee-ii, nu deasupra cum facem noi Stan clipi nedumerit spre ceafa ei — Ce spui? — Se culcă aşa pentru că strămoşii lor erau un fel de animale care trăiau în vizuini, îi explică ea Aşa mi-a spus Salt Probabil că din cauza asta îşi fac construcţii în subteran şi sapă tuneluri pe alte planete, înţelegi? — Îhî, mormăi Stan Şi, neavând altceva mai important de făcut, o trase spre el Sărutul acesta s-ar fi putut transforma în altceva, dar chiar atunci se auzi sunetul bizar al soneriei de la intrare: ceva între un mârâit şi un tors grav de pisică, pe care te-ai aştepta să-l auzi de la un leu abia deşteptat din somn Îşi traseră pe ei câteva haine, deschiseră uşa şi se pomeniră în faţa lui Salt, femela Heechee Le adusese o plasă plină cu pachete cu hrană — Ia, zise Salt, întinzând plasa spre Stan Pentru voi astea Vechi obicei la noi să aduci mâncare la vizită în casă nouă Obicei simbolic, pentru că suficiente alimente în dozator În orice caz, continuă ea, parcă uşor stânjenită, când eu venit la vizită, surpriză, întuneric şi voi dormit Aşa că las cadou cu hrană şi plecat Şi vin din nou, tot cu mâncare, pentru că obicei neclar în asemenea cazuri Iertaţi la mine? Bineînţeles că „iertat la ea”, mai cu seamă când le arătă unde se afla „dozatorul” şi cum puteau să-l facă să le distribuie mâncare oricând aveau nevoie Li s-a părut destul de uşor: nu aveai decât să îl activezi şi să îi ceri în engleză ce anume doreai să mănânci — În engleză? întrebă neîncrezător Stan — Da, în engleză, fireşte Modificat pentru confortul vostru Şi cum anume îl activai? Ei, foarte simplu La fel ca în cazul uşii de la intrare, trebuia doar să-ţi lipeşti palma de un anumit loc aflat pe peretele dozatorului Le arătă Salt unde se aflau locurile cu pricina — Grijă când apeşi, îi avertiză ea Palma toată lipită, te rog Noi nu trebuie la fel, dar la voi nu funcţionează la prima atingere din cauză de carne mai multă şi lipide pe palmă şi degete Stan bâţâi din cap, mulţumit că măcar atâta lucru reuşise să înţeleagă — Deci uşa se încuie cum trebuie, da? Adică nu poate nimeni să între şi să ne fure lucrurile? Salt se uită la el nedumerită — „Fure”? Adică să ia fără aprobare? De ce să facă asta? Stan nu ştiu ce să-i răspundă, iar ea continuă — Să arăt la voi restul Şi le arătă: cum acelaşi truc activa luminile din camere şi cum le puteau regla la intensitatea dorită; cum să deschidă televizoarele şi să aleagă ce canal voiau să urmărească; şi dulapurile din perete În unul dintre acestea se aflau trompeta lui Stan şi flautul Estrellei — Hei! exclamă Stan fericit, întinzându-se după instrumentul lui Îl verifică grijuliu pe toate părţile, ba chiar interpretă câteva fraze melodice Abia apoi o lăsă pe Salt să continue Însă femela Heechee nu mai avea multe de spus Doar: — Hai pe terasă ca să odihnit şi vorbit, da? Ieşiră în balcon şi inspirară bucuroşi parfumul dulce al Planetei Împădurite Salt le studie cu atenţie chipurile, apoi zise: — Desfătător, nu? Noi aşa crezi! — Foarte frumos, răspunse docil Stan, mirându-se totodată că Estrella nu se grăbea să-l aprobe În loc să-şi manifeste bucuria, tânăra spuse: — Ce nu pricep eu este unde se află locuitorii N-ai zis că planeta este locuită? — Corect aşa am zis Este de multă lume locuită — Şi atunci unde sunt toate clădirile – casele, fabricile, toate astea? Salt se înecă uşor, apoi spuse cu indulgenţă: — Uit că voi nu ca noi sunteţi Clădiri sunt în subteran, fireşte — Dar casa noastră nu-i în subteran, obiectă Stan — Ba sigur că da, îl corectă Salt În deal Doar balcon este afară Aduc aminte, continuă ea visătoare, în lumea de oameni tot se ridică în aer Dar la noi nu Heechee preferă înăuntru, nu afară Uitaţi-vă mai bine Şi când Stan îşi miji ochii, reuşi să observe că din versanţii dealurilor ieşea ceva De fapt, mai multe ceva-uri, cu spaţii egale între ele Nişte ceva-uri care nu păreau deloc creaţii ale naturii — Vezi? Pe dealuri acolo alte balcoane etcetera Nu fabrici la noi Ci locuri de muncă la fel ca al meu Şi făcu un semn cu mâna scheletică — acolo jos, în spate pădurea cu copaci mari — Ce anume faci tu la locul tău de muncă? se interesă Estrella De data asta răspunsul nu mai veni atât de prompt De fapt, Salt lăsa impresia că nu înţelesese întrebarea: îşi contorsionă muşchii feţei, se cutremură din tot corpul şi abia apoi spuse: — Ajut pe alţii făcut treabă pentru persoane Alţii făcut treabă la fel pentru mine demult — Ce fel de treabă? — Ce trebuie pentru împlinire Estrella se încruntă — Adică un fel de şcoală? — Şcoală? Nu deloc şcoală Nu — Atunci e vorba despre vreo instituţie religioasă? Normal că Salt habar nu avea ce însemna „instituţie religioasă” şi începu să dea semne de tulburare sau de ceva care pentru Heechee echivala cu tulburarea oamenilor — Aştepţi, le comandă Salt Apoi nu mai spuse nimic câteva clipe Stan îşi închipui că îşi întrebase Mintea Stocată cum să reacţioneze în faţa unei întrebări dificile puse de o fiinţă omenească Apoi Salt se uită la ei şi schimbă subiectul — Uite deasupra Vezi? Trei stele strălucitoare Nedumerit, Stan se uită în sus Nu se vedea nimic neobişnuit acolo (mă rog, nimic neobişnuit pentru locul acela, întrucât cerul nu semăna cu cel al Pământului) Steaua Bătrână şi Caldă Douăzeci-şi-Patru se înălţase pe cer Şi nu era singură Stan reuşi să distingă cea mai mare dintre lunile planetei, care se ţinea după ea: argint spectral pe cerul foarte albastru Mai erau acolo şi stelele de zi, cel puţin douăsprezece sau cincisprezece: aur şi rubin şi paloare pe un cer absolut normal pentru oricare planetă din supraaglomeratul Nucleu — Care dintre ele? o întrebă el — Acolo, spuse Salt Lângă orizont peste Munţii de Mică Sclipitoare Vezi trei stele strălucitoare în linie dreaptă? Acelea trei Se cheamă Uriaşa-Fără-Planetă-Albastru-cu-Alb, Aproape-La-Fel-de-Uriaşa-Fără-Planetă-Albastru-cu-Alb şi Foarte-Galbena-Planetă-Unsprezece Vezi? Da, le vedeau bine, îşi spuse Stan, pentru că erau cu mult mai strălucitoare decât oricare stea care călătorise vreodată pe cerurile Pământului — Normal că le vedem, zise politicoasă Estrella Dar ce legătură au stelele alea cu ce te-am întrebat eu? — O! exclamă uşor Salt, cu o ezitare aproape omenească Nicio legătură, foarte corect Credeam că vor interesa pe voi Stelele acestea anume Le vezi din oricare loc din Nucleu Nu mereu în linie dreaptă, fireşte, depinde de unde te uiţi Folosite de piloţi la instruire pentru verificare curs Copiii foarte mici învaţă după ele Cer foarte familiar de noi când copiii mici Uităm la el cu plăcere şi linişte Şi continuă fără să-şi modifice tonul: — Ofer scuze pentru schimbare subiect care poate derutat pe voi A fost un motiv Motiv pentru timp Acum, să explic ce întrebaţi, vreau voi ştiţi lucrul văzut de mine şi ce întâmplat atunci Şi se întrerupse Stan ascultase din ce în ce mai nerăbdător toate digresiunile şi eschivările interminabile ale creaturii — Ce ai văzut? se răţoi el — Văzut stele în galaxie Afară, Stan-persoană-om Multe stele! Frică În Nucleu doar puţine stele – nouă mii şapte sute treizeci şi trei în total, cu planete şi fără Afară, Afară nu ştiu cât de multe Poate opt la puterea a opta Cel puţin Foarte frică Tot timpul Afară nu dormit în vizuină Şi asta rău Când întors dificultăţi la dormit pe care nu pot descris Aşa că venit aici ca să odihnesc şi consolez până când să mă uit iar cu linişte la Trei-în-Şir şi la alte stele cunoscute Părea destul de tulburată, îşi zise Stan Dar Estrella îl strânse de braţul slăbuţ şi vorbi prima: — Ai fost cu adevărat înspăimântată — Da, spuse Salt Dar nu mai Cu dispozitivul de aici am întors la stare normală Se scutură şi exclamă cu putere: — Uite cât timp trecut! Timp acum doar pentru întrebări specific despre locuinţă Aveţi? Stan se încruntă, oarecum nedumerit Heechee-ii nu purtau ceasuri, iar în apartament nu se vedeau aparate asemănătoare Deci, de unde îşi putuse da seama Salt cât timp trecuse? Expresia de pe chipul Estrellei îi spunea că şi ea mai avea câteva întrebări Tânăra se gândi puţin apoi ridică din umeri şi spuse: — Da, eu vreau să te mai întreb ceva Unde este bucătăria? — Bucătăria? repetă Salt cu privirea goală — Locul unde se prepară mâncarea, îi explică Estrella Unde găteşti şi speli vasele şi alte chestii dintr-astea — Aha, acum eu înţeles, spuse Salt, fâlfâind din mâini spre ei Tu vorbeşte despre loc pentru preparat hrana Dar hrana deja preparat Înţelegi? Şi îi conduse înapoi la dozator, din care se apucă să scoată pachete multicolore Cu o bătaie din picior scoase din podea una dintre mesele ascunse O umplu cu vreo zece pachete şi îi invită: — Poftiţi Dacă foame la voi, deschide Mai mult alimente pe care noi văzut pe voi că mâncat pe nava voastră şi eu comandat înainte La fel şi mobila potrivită pentru dimensiuni neobişnuite pe care aveţi Atenţie mare acum, că arăt cum funcţionează aparate pentru citit, pentru curăţat corp, etcetera, uite, uite! Şi le demonstra în timp ce vorbea, la fel ca o mamă excesiv de prudentă care îşi lasă pentru prima oară copilul singur acasă — Mănâncă dacă vrei, încheie ea, şi dormi când chef la voi şi o seară bună la amândoi Şi plecă Stan nu era nici pe departe satisfăcut de caracteristicile locului unde Salt îşi regăsise odihna şi consolarea, dar nu avea ce face Şi oricum, chiar dacă femela Heechee refuzase să le răspundă deschis la întrebări, măcar le oferise anumite compensaţii Acum aveau la dispoziţie o mulţime de gadgeturi cu care să se joace Ceea ce au şi făcut Mai întâi au ales televizoarele, unde se difuzau emisiuni de ştiri pe care ei nu le puteau înţelege, deoarece erau în limba Heechee; şi o serie nesfârşită de programe posibil culturale (concerte? piese de teatru? telenovele?), pe care niciunul nu le putea suferi Mai îndârjită decât Stan, Estrella rămase în faţa televizoarelor, în vreme ce tânărul se plimbă fără ţintă prin apartament, jucându-se cu luminile, făcându-şi nevoile în recipientul special doar pentru că îi plăcea să vadă cum dispare încet balta de urină de pe fundul acestuia Apoi îşi aduse aminte de ceva Căută dulapul unde îi era trompeta, o scoase şi cântă câteva acorduri Mergea foarte bine Încurajat, se aventură să interpreteze o variantă solo a cunoscutului cântec Minnie the Moocher, dar după primul refren o auzi pe Estrella strigându-i iritată: — Stan! Pentru numele lui Dumnezeu! Du-te şi cântă afară! Nu pot să aud nimic de zgomotul tău! Cam ofensat, Stan îşi luă trompeta şi ieşi pe balcon, unde îşi încântă posibilul public cu Misty, St James Infirmery Blues, Satin Doll şi alte piese pe care şi le mai aducea aminte din vremurile cu trupa Stan, Tan the Gang până când începu să-l doară buza de jos şi nu mai reuşi să cânte ca lumea Dar, având o stare generală destul de bună, porni să o caute pe Estrella Starea bună îi cam dispăru atunci când o găsi Cu toate că se aflau în miezul zilei, tânăra se întinsese într-una din litiere, cu ochii închişi şi mâinile pe piept Stan se sperie — Estrella? şopti el Dar aproape că fu cuprins de furie atunci când ea deschise ochii — Am crezut Nu-şi termină vorbele, pentru că ar fi însemnat să cobească dacă ar fi recunoscut că, preţ de o clipă, îşi închipuise că fata murise Şi spuse: — Ce Dumnezeu faci aici? Estrella se ridică şi-şi trecu picioarele peste marginea cutiei — Mă gândeam la ce ne-a spus Salt Dar mai mult la ce nu ne-a spus Ştii ce cred? Cred că ea lucrează într-un fel de spital de boli psihice Stan se încruntă — Adică într-o casă de nebuni? — O, nu Nu chiar Poate într-un fel de instituţie care se ocupă şi cu psihoanaliza — Unde pacienţii stau întinşi pe o canapea? se minună Stan Şi cineva le zice „povesteşte-mi visele tale şi eu o să-ţi spun de ce vrei să i-o tragi lu’ maică-ta”? Dumnezeule mare, vreau să sper că Heechee-ii nu se ocupă cu aşa ceva Vorbele lui o iritară pe Estrella — Mda, mormăi ea Exact la genul ăsta de reacţie mă aşteptam din partea cuiva care habar n-are despre ce e vorba Stan oftă prelung Nu-i plăcea deloc să se certe cu Estrella şi se uită urât la ea Apoi îi trecu ceva prin minte — Ia stai puţin Vrei să zici că tu ai făcut aşa ceva? Şi da Făcuse Psihoterapie Pe vremuri, la abator După ce o călcase bizonul pe faţă Ca să poată trece prin perioada de dureri cumplite şi (adăugă ea pe un ton sec) pentru a se obişnuit cu ideea că tot restul vieţii va arăta ca o ciudată În momentul acela lui Stan îi trecu orice chef de ceartă Şi se repezi să o asigure că nu-i nimic ciudat la felul cum arată faţa ei sau oricare altă parte o corpului Estrella îl studie câteva clipe, de parcă atunci făcuseră cunoştinţă şi nu ştia prea bine dacă să-l considere prieten sau duşman Apoi îi spuse: — Eşti un drăguţ, Stan Mulţumesc că spui asta Acum chiar că vreau să mă culc Se întinse iarăşi în litieră şi închise ochii Întrebându-se (aşa cum o făcea adesea) dacă va ajunge vreodată să o înţeleagă pe femeia pe care bănuia că o iubeşte, Stan începu să se fâţâie prost dispus prin apartament Dar nu pentru multă vreme; auzi o voce – în engleză! — din camera cu televizoarele Probabil că Estrella găsise un canal în limba pe care o înţelegeau şi îl lăsase deschis pentru el Se uită şi se amuză Puţin Nu mult, pentru că pe Stan nu-l prea interesau oamenii care făceau lucruri peste puterea lui de înţelegere: analizarea structurii interne a unei stele variabile, crearea de habitate uriaşe în jurul stelelor care nu aveau planete locuibile, executarea altor misiuni pe care el le pricepea şi mai puţin de atât Schimbă canalele până când nimeri peste un nume cunoscut: Wan Băiatul acela, descendent al unor naufragiaţi, declanşase Urgia Lui Dumnezeu care-i ucisese tatăl Se pare că acum acesta furase o cantitate mare de arme şi instrumente avansate (deşi „furase” nu era tocmai cuvântul potrivit, de vreme ce se pare că Wan lăsase bani pentru tot ce luase) iar acum devenise fugar prin galaxie Sau poate chiar pe Afară; nu ştia nimeni pe unde Stan oftă, se ridică şi începu iarăşi să se învârtă fără rost prin apartament Ba prin camera cu dozatorul, dar nu prea mai avea chef de mâncare; ba prin camera cu litierele pentru dormit, dar nu prea avea chef să se culce, deşi Estrella părea că doarme foarte bine pe aşternutul din ierburi În final ajunse pe balcon Avea trompeta cu el, dar nu se reapucă de cântat Îşi aminti de ultima dată când cântase pe Pământ Îşi aminti de Tan şi de Naslan, surioara cea frumuşică a lui Tan Şi de englezoaica de pe Poartă, care, după multe încercări, reuşise să câştige o sumă modestă Toţi aveau un lucru în comun Toţi, îşi dădu el acum seama, muriseră de mult Cât de mult timp însemna „de mult”? Stan încercă să calculeze De câte zile se aflau el şi Estrella în Nucleu? Poate de şase sau şapte, nu mai multe Dar aceste şase sau şapte zile din Nucleu echivalau cu şase sau şapte înmulţit cu zile în galaxia lor! Iar atât de multe zile însemnau secole – poate chiar un mileniu! Stan nu suporta să aibă astfel de gânduri şi încercă să se oprească Îşi puse trompeta pe pardoseala sticloasă şi îşi sprijini coatele de balustrada balconului, forţându-se să se gândească la priveliştea din faţă Se aplecă mai tare, cu ochii la culmea sclipitoare a muntelui din zare Şi atunci auzi o remarcă din spatele lui: — Mi-ar fi foarte uşor să te împing peste balustradă Şi atunci ai muri şi nu ar şti nimeni III Încă dinainte de a se îndrepta de mijloc, Stan avu impresia că ştie cui aparţinea vocea aceea Şi când se întoarse văzu că bănuiala lui fusese corectă Sosise un alt oaspete, iar numele lui era Achiever Nou-venitul nu mai purta straiele ţipătoare pe care le avusese pe Poartă, dar chiar şi în tunică şi sandale, după standardele Heechee, individul era la fel de dezagreabil — Cum ai intrat aici? îl întrebă tânărul nostru Achiever făcu o grimasă — Nu sunt obligat să-ţi spun De fapt, adăugă el, nu sunt obligat să-ţi spun absolut nimic din ce nu vreau să-ţi spun Pricepi? Stan îl măsură cu prudenţă pe masculul Heechee Nu-i era tocmai teamă Şi nu-i era străin genul acesta de confruntări, pentru că străzile Istanbulului nu duseseră lipsă de mitocani, bătăuşi şi tot soiul de huligani Însă niciunul dintre aceia nu fusese Heechee (ba, mai mult, un Heechee nebun, posedând toate tehnicile luptelor de stradă din lumea lor) Atuurile lui Stan erau înălţimea, anvergura braţelor şi greutatea Prin urmare nu credea că Achiever l-ar putea răni prea tare Chiar se gândi că, într-o luptă corp la corp, probabil că ar şterge pe jos cu ticălosul ăsta dar atunci pe balcon apăru Estrella, care se uită cu uimire la Achiever Şi Stan n-a mai fost atât de sigur că ea ar scăpa neatinsă în eventualitatea unei încăierări Şi se hotărî să fie împăciuitor — Retrag ce am spus Nu te mai întreb nimic Masculul Heechee aruncă o privire spre Estrella, apoi nu o mai băgă în seamă — Nici măcar de ce te urăsc atât de tare? Stan clătină din cap: — Nici măcar Achiever scoase un fornăit grosolan, probabil încercând să imite râsul omenesc — În cazul ăsta, zise el, pe un ton triumfător, am să-ţi spun Îşi împleti degetele peste muşchii unduitori ai abdomenului şi începu: — Când voi doi aţi apărut neinvitaţi în lumea noastră, ne-am speriat că, nesăbuiţi cum sunteţi, aţi fi putut reprezenta o ameninţare din partea rasei de creaturi malefice pe care le numim — Asasinii, dădu Stan din cap Da Cunoaştem povestea asta Achiever îi aruncă o privire dezgustată — Nu mai spune? Eu nu vorbesc despre situaţia actuală Vorbesc despre altceva, despre un loc unde viaţa este imposibilă — Adică Poarta, da? Achiever îşi desfăcu degetele şi flutură din mâini — Ai impresia că eşti deştept, dar nu le ştii pe toate, declară el Nu ştii cum a fost viaţa pe obiectul pe care noi l-am identificat drept Depozitul Mobil Patruzeci-şi-Trei şi căruia voi îi spuneţi „Poarta” Unde eu am stat foarte mult timp Unde am fost obligat să verific înregistrările de călătorie ale tuturor navelor spaţiale existente, ca să văd dacă nu cumva vreuna din acestea a ajuns în apropiere de Asasini Înţelegeţi ce vorbesc eu aici? Şi când îi văzu pe Estrella şi Stan dând din capete, Achiever exclamă: — Ba nu! Nu este adevărat, pentru că nu aveţi cum să înţelegeţi cât de plictisitoare este treaba asta şi cât de oribilă a fost viaţa mea acolo! Oamenii voştri mişunau prin toate colţurile asteroidului de stocare Şi zgomotele! Înghesuiala! Urcarea şi coborârea în puţurile alea infecte, ţinându-te de frânghii! Şi, peste toate astea, duhoarea! Începuse să îi calce pe nervi — Nici nouă nu ne place cum mirosiţi voi, îi replică Stan — Cum îţi permiţi să ne jigneşti cu această comparaţie?! Voi duhniţi a putreziciune, a fecale, a lucruri execrabile! Însă nu doar mirosul m-a deranjat, chiar dacă era scârbos Purtarea voastră era şi mai dezgustătoare! vorbiţi atât de tare! Vă atingeţi atât de des, uneori cu violenţă! Adesea mă atingeaţi şi pe mine! Şi nu aveam cum să scap de toate astea! Şi a trebuit să le îndur vreme de patru ani foarte lungi! Muşchii obrajilor lui Achiever păreau acum un cuib de şerpi — Să vă spun ce a fost cel mai rău! Nu exista nicăieri vreun loc unde să pot fi singur Doar un fel de lac în învelişul asteroidului, unde se mai întâmpla să nu vină oamenii Dar nu puteam rămâne mereu acolo, pentru că era locul unde veneau masculii şi femelele voastre ca să se împerecheze Să se împerecheze! Să-şi unească fizic organele sexuale! Chiar dacă femelele nu erau în perioada de rut! Estrella se uită urât la el — De unde naiba ştii asta? — Ştiu! M-am interesat! Le-am observat pe femelele voastre după împerechere Nici una, nici măcar una singură nu a făcut copii! Stan făcea eforturi colosale să-şi stăpânească râsul, dar Estrella părea mai înţelegătoare — Trebuie să fi fost îngrozitor pentru tine, spuse ea — Foarte îngrozitor! Nici măcar nu bănuiţi în câte feluri! Compasiunea Estrellei ajunsese la limită, însă nu o depăşise — Îmi pare sincer rău, îl asigură ea Dar cei care te-au înlocuit? S au confruntat şi ei cu aceleaşi dificultăţi? — Ăia? exclamă Achiever dispreţuitor Nu! Câtuşi de puţin! Trăiesc acum în lux, într-un habitat din afara haloului galactic, unde pur şi simplu păzesc zona Asasinilor Atâta tot, nimic mai mult nu fac Îi urăsc foarte mult Aproape la fel de mult cât vă urăsc pe voi Nu ştiu dacă voi putea suporta această interacţiune intimă care urmează, dar ştiu că doresc să plec acum de lângă voi Nu şi-a luat la revedere S-a întors şi a plecat fără vreun alt cuvânt, lăsându-i pe Estrella şi Stan să-şi dea singuri seama despre ce vorbise — La dracu’! se plânse Stan Chiar niciunul din neamul ăsta nu-i în stare să zică direct ce gândeşte fără să mai bată câmpii ca nebunul? Ce naiba e „interacţiunea intimă” despre care vorbeşte? Estrella nu spuse nimic, dar amândoi cunoşteau răspunsul: habar nu aveau IV Nu i-a mai deranjat nimeni în restul zilei şi astfel au avut suficient timp să dezbată vorbele lui Achiever, dar nu şi să ajungă la vreo concluzie care să-i mulţumească Au mâncat din nou, s-au uitat o vreme la nişte jurnale de ştiri pe care nu le-au înţeles şi s-au dus la culcare Separat Cam nasol, cel puţin pentru Stan Şi, la scurtă vreme după ivirea zorilor, au fost deşteptaţi de mârâitul avertizorului de la uşă Au deschis-o şi s-au pomenit nas în nas cu un bărbat Un om din rasa oamenilor Deloc tânăr Ţinuta îi era sobră: haină, pantaloni bine călcaţi şi o cravată cu dungi în culori pale Avea un zâmbet amabil şi ochi pătrunzători I-a întrebat politicos: — Vă pot deranja? Mă numesc Sigfrid von Psiho Sunt un subprogram al lui Albert, mintea navei lui Rob Broadhead Ştiţi, desigur, cine este domnul Broadhead Sunt psihiatru Pentru că nu au cunoştinţe în acest domeniu, Heechee-ii cer ajutor ori de câte ori vreunul dintre ei începe să dea semne de tulburări mentale Eu sunt cel care îi ajută POVESTEA UNUI BUCĂTAR I Numele meu este Marc Antoniu şi doresc să clarific această problemă de la bun început Chiar dacă port numele acesta, nu înseamnă că aş fi vreun bărbat din Roma antică Nu sunt, aşa cum nici partenerul meu, Thor Aruncătorul-de-Ciocan, nu este vreun zeu scandinav De fapt, exact la fel ca Thor, nici bărbat nu aş prea fi, din moment ce nu sunt nimic altceva decât un simplu bucătar computerizat (Am folosit termenul „simplu”, dar nu sunt chiar simplu ) Sunt doar una dintre nenumăratele (zece la puterea a zecea) inteligenţe artificiale pe care persoanele-oameni şi persoanele-Heechee le-au creat, în urmă cu mai multe secole, pentru a face treburile mai ciudate în locul lor atunci când cele două rase au construit Roata Care Roată a fost făcută în scopul urmăririi acelui cuib extragalactic al entităţilor imateriale cunoscute sub numele colectiv de Asasinii, Duşmanul sau, mai recent, Kugelblitz (Nu este cazul acum să vă povestesc mai multe despre aceste entităţi, pentru că vă voi spune destule despre ele mai încolo ) Atunci, de ce am primit numele Marc Antoniu? Motivul (şi nu spun că a fost unul bun) nu are nicio legătură cu statutul de partener de sex al reginei egiptene, Cleopatra, pe care l-a avut adevăratul Antoniu Reputaţia lui de mâncău mi-a adus numele ăsta Sau, mai elegant spus, reputaţia lui de epicurian Se spune (dar nu garantez că ar fi o poveste adevărată) că gusturile lui Antoniu erau într-atât de rafinate, încât bucătarii erau obligaţi să-i gătească aproximativ şase meniuri la fiecare cină şi, indiferent la ce oră i s-ar fi năzărit să guste dintr-unul, acestea trebuiau să fie gata şi să fie perfecte (Povestea nu spune ce se întâmpla cu celelalte cinci meniuri Cel mai probabil Marc Antoniu avea nişte sclavi tare bine hrăniţi la bucătărie ) Iar eu semăn cu Marc Antoniu prin aceea că amândoi avem gusturi rafinate În celelalte privinţe, Marc Antoniu şi cu mine nu semănăm absolut deloc Ba chiar dimpotrivă Antoniu nu a pregătit niciun fel de mâncare în toată viaţa lui Nici măcar nu ar fi ştiut de unde să înceapă Interesul lui pentru mâncare se rezuma la consumul ei Pe de altă parte eu nu consum niciun fel de aliment, dacă nu puneţi şi energia în categoria alimentelor Eu sunt (sau mai degrabă acea subrutină primară care mă defineşte este) Masterchef în arta culinară Sunt foarte puţine secretele din domeniul gastronomiei de înaltă clasă pe care eu să nu le cunosc – ba nu, trebuie să fiu sincer şi să vă spun că nu este niciun secret al gastronomiei rafinate pe care eu să nu îl cunosc Şi nu există nicio tehnică a ei pe care eu să nu o pot pune în practică (Bineînţeles, cu ajutorul efectorilor mei Majoritatea Inteligenţelor Artificiale nu au aşa ceva Eu am ) Însă, pentru a-mi putea duce la îndeplinire misiunea, trebuie să am acces nelimitat la o Fabrică bună de Hrană Cei mai mulţi dintre clienţii mei nu îmi sunt recunoscători pentru eforturile pe care le fac pentru ei De exemplu, prietenul meu, Harry, nu e în stare să aprecieze savoarea felurilor rafinate de mâncare Gustul lui Harry a fost deteriorat de cei patruzeci şi cinci de ani omeneşti petrecuţi pe pustia planetă Arabella A stat mult acolo şi a fost îngrozitor de flămând S-a zbătut să-şi facă rost de calorii simple, nu de delicatese culinare Prin urmare, acum nu-i pasă ce mănâncă, atâta timp cât are cu ce să-şi umple burta Când Harry a intrat în sistemul meu, era îmbrăcat cu obişnuitul lui tricou cu guler, blugi tăiaţi scurt şi sandale şi muşca dintr-un măr Granny Smith pe care îl simulasem pentru el mai devreme — Salutare, Markie! mi-a spus Ai treabă? Vrei să mergi la plimbare? Nu aveam mai multă treabă decât în mod obişnuit Pe lângă îndatoririle de rutină din bucătărie, plus contabilitatea pe care o ţineam pentru cele unsprezece restaurante ale Roţii pe care le deservesc, observând emanaţiile din Kugelblitz şi menţinând capacitatea de intervenţie militară la nivel optim, în momentul acela preparam o budincă hawaiiană pentru familia Lorenzini — Ce fel de plimbare? l-am întrebat Îşi întindea gâtul ca să vadă ce pregăteam eu în bucătăria mea concretă (Mă rog, de fapt nu făcea chiar asta; mai corect ar fi să spun că a intrat în mediul meu operaţional ) — Vor să mă trimită înapoi pe Arabella, mi-a zis el, adulmecând în jur Acum trebuie să vă spun că nici de adulmecat nu adulmeca aşa cum fac oamenii Entităţile mecanice, aşa cum suntem noi doi, Harry şi cu mine, nu sunt dotate cu nasuri, aşa că nu putem reacţiona în mod direct la moleculele din aer Dar pot reacţiona astfel instrumentele din bucătărie, iar eu îl învăţasem pe Harry cum să transforme datele lor în arome culinare Aşa fac şi eu De fapt, pentru Harry nu contează prea tare ce anume gătesc, pentru că îmi spune mereu acelaşi lucru: — Măi, tare bine miroase! Ce este? La fel a spus şi acum E mai bine să-i răspunzi lui Harry când te întreabă ceva În felul ăsta reuşeşti să faci economie de timp Aşa că i-am spus că am copt deja o pâine hawaiiană dulce, pe care o voi pune în sosul deja pregătit: un fel de sos Hollandaise, în care turnasem treptat o jumătate de kilogram de zahăr pudră şi un decilitru de unt topit, în vreme ce efectorii mei îl mixau Şi când am terminat de povestit reţeta, Harry a exclamat: — Hm! Ha! auzi, Markie, de unde scoţi toate chestiile astea? E vorba doar despre atomi diferiţi, nu-i aşa? Atunci de ce nu-i aliniezi pe toţi atomii ăştia aşa cum vrei, în loc să-ţi pierzi vremea gătind? Cum să vă spun? În realitate eu nu „gătesc”, dar nu m-am apucat să-l contrazic — Ştii câţi atomi există în felul ăsta de mâncare? Aproximativ zece la puterea a douăzeci şi patra – asta înseamnă zece urmat de douăzeci şi patru de zerouri Sunt capabil de multe, dar nu pot să ţin evidenţa atâtor atomi în acelaşi timp — Aşa zici? A afişat zâmbetul ăla care mă anunţă că va începe imediat să mă tachineze — Zici că eşti capabil de multe? Cât de mult înseamnă „multe”, Markie? Ei, cum să răspund unei asemenea întrebări? Programul meu principal este destul de mare Niciodată nu ştiu când mi se va cere să pregătesc sos vietnamez de peşte sau cârnaţi de oaie sau costiţe afumate de porc à la New Orleans, aşa că trebuie să am mereu la dispoziţie o rezervă de aproximativ treizeci de mii de reţete specifice, din bucătăriile a aproape cinci sute de naţiuni, regiuni şi grupuri etnice Pe lângă formulele chimice şi fizico-chimice ale tuturor ingredientelor (E obligatoriu să le am pe toate, mai cu seamă în cazul polizaharidelor, unde celuloza şi amidonul sunt, de fapt, acelaşi compus; singura diferenţă fiind modul în care se îmbină inelele de glucoză care le alcătuiesc Dacă o dau în bară cu geometria, clienţii mei vor primi celuloză şi vor muri toţi de foame – cu excepţia cazului în care aceşti clienţi ar fi termite ) Există peste douăsprezece mii de ingrediente standard, de la pere şi arpagic până la sfeclă (cinci varietăţi) şi andivă roşie şi orice vă mai trece prin minte, pentru că aţi fi surprinşi să aflaţi ce sunt oamenii în stare să mănânce Plus programe pentru extragerea lor instantanee, în orice combinaţie Cât înseamnă asta? Cred că suficient pentru funcţionarea a patru sau cinci fabrici mari în acelaşi timp sau pentru un conflict militar de dimensiuni medii În realitate, sunt unul dintre cele mai puternice programe din Roată Dar i-am oferit lui Harry un răspuns laconic: — Înseamnă destul de mult Mănâncă-ţi mărul Nu mi-ai zis de ce trebuie să te întorci pe Arabella — Ah, e vorba despre un alt proiect de cercetare, mi-a răspuns el, ridicând indiferent din umeri, de parcă tot timpul i se întâmpla să ia parte la proiecte de cercetare (Eu ştiam bine că nu era cazul După ce fusese salvat, lui Harry îi rămăseseră prea puţine aptitudini utile Aşa că nu i se dădea nimic de făcut pe Roată ) — Li s-a arătat să afle mai multe informaţii despre planetă Adică despre Arabella Şi vor să mă duc înapoi şi să mă mai uit pe ici, pe colo Zic să iau cu mine o inteligenţă artificială, nu vreo fostă fiinţă omenească, aşa cum sunt eu Şi m-am gândit imediat la tine În toată vremea asta, soseau comenzile pentru cină – friptură înăbuşită de vită, cu varză roşie şi găluşte tiroleze pentru Klagenkampi; creveţi la tigaie pentru familia Dao; mai multe gustări Heechee pentru petrecerea dată în cinstea nou-veniţilor din Nucleu; şi încă vreo patruzeci de alte comenzi diferite Şi, pentru că niciunul dintre ei nu avusese decenţa să mă anunţe în prealabil, nu aveau să capete decât produse de la Fabrica de Hrană şi niciuna dintre reţetele mele laborioase la care mă pricep atât de bine Dar probabil că nu-şi vor da seama În timp ce mă ocupam de comenzi, i-am pomenit în treacăt lui Harry: — Eu nu am plecat niciodată de pe Roată A muşcat ultima oară din măr şi a aruncat cotorul peste umăr Am avut grijă să îl fac să dispară înainte să atingă podeaua — Ştiu asta, Markie, mi-a zis el cu înflăcărare M-am gândit că o să-ţi facă plăcere să mai ieşi de aici Ştiţi ceva? Propunerea lui mi se părea o experienţă plină de satisfacţii Am gândit cu voce tare: — Presupun că aş putea să-mi deleg responsabilităţile unui alt program — Sigur că ai Putea, Markie Asta înseamnă că o să vii cu mine? Deoarece apucasem să cântăresc toate argumentele relevante, cel mai important fiind acela că eu sunt supus al Autorităţii Roţii şi sunt obligat să le îndeplinesc toate ordinele, i-am spus ce hotărâre luasem: — Da Ne vor însoţi şi oameni organici? A părut şocat — O, nu, Markie! În niciun caz! Kugelii nu se împacă deloc cu oamenii adevăraţi Şi nu se dau în vânt nici după inteligenţele stocate, aşa cum sunt eu Din cauza asta ei au spus că trebuie să fiu însoţit de cineva ca tine, ca să nu-i supărăm — Nu înţeleg la cine te referi când spui „ei”, Harry Care sunt unii şi care sunt alţii? Mi-a explicat cu răbdare: — Cei din Autoritatea Roţii au decis să trimită acolo pe cineva ca tine Ceilalţi „ei“ sunt aceia care ne vor însoţi Nu ţi-am zis? Luăm cu noi pe câţiva din Kugelblitz ca să cum se spune? ca să reviziteze locul crimei Pricepi tu, câţiva dintre cei care alcătuiesc Duşmanul II În următoarea jumătate de secundă am fost ocupat să onorez comenzile, dar nu chiar atât de ocupat ca să nu pot reflecta şi la povestea lui Harry Din păcate însă, nu am reuşit să obţin datele suplimentare de care aveam nevoie Am început să cercetez arhiva, ştiind că, deşi aş putea găsi acolo toate informaţiile despre fosta planetă a lui Harry, era destul de posibil să nu aflu mai multe despre expediţia în sine Cu toate acestea, noi, programele importante, obişnuim să ne facem servicii reciproce atunci când se poate şi astfel mai existau încă vreo treizeci sau patruzeci de surse neoficiale pe care le puteam consulta Şi, în vreme ce încercam să mă hotărăsc care mi-ar fi fost mai utilă, una dintre ele m-a contactat — Marcus, mi-a spus ea, mi-e tare foame Fă-mi, te rog, nişte ouă Benedict, eventual cu garnitură de cartofi prăjiţi şi o salată mică Fiind o Minte Stocată, nu avea cum să-i fie foame la modul propriu; dar eram destul de sigur că ştiam care era situaţia ei Indiferent dacă e vorba de persoane stocate sau organice, plictisul le face pe toate să-şi dorească să mănânce Iar serviciul ei presupunea destul de multă plictiseală — Imediat, Breeze, i-am răspuns eu Vrei să ţi le trimit ca de obicei? — Nu, nu, mi-a zis ea supărată Suntem tot în şedinţă Vin eu când am o clipă liberă Şi a dispărut Breeze este una dintre cele mai vechi şi mai bune cliente ale mele, una dintre puţinele care au cutezanţa de a încerca lucruri noi; şi întâmplarea face să fie o Heechee Înainte ca rasa aceasta să fi fost coruptă de oameni, tuturor membrilor ei, inclusiv lui Breeze, le-ar fi fost silă (şi nu mă refer aici la un dezgust moderat, la modul declarativ, ci la sila reală, cu dat-la-boboci) numai la ideea că ar putea mânca vreun fel de produse animale – cu excepţia soiului ăluia de peşte cu care erau obişnuiţi Nici acum nu se dau toţi în vânt după aşa ceva Când gătesc pentru Heechee, nu fac nimic altceva decât să cer de la Fabrica de Hrană culori, texturi şi arome agreabile, exact aşa cum făceau şi ei pe vremea când trăiau în Nucleu Însă regula aceasta nu se aplică tuturor Această vârstnică femelă Heechee din Autoritatea Roţii a primit misiunea de a supraveghea Duşmanul (aşa cum le zicea ea Asasinilor) încă dinainte de construirea Roţii şi am sentimentul că s-a plictisit de moarte În orice caz, ea era unul dintre puţinii Heechee care îmi permiteau să experimentez cu Hrana-CHON pe vremea când încă mai era organică Aşa am putut să-i ofer câteva sugestii ale gustului omenesc Nu a fost deloc greu Doar i-am introdus în mâncare câteva arome noi: furantiol, pentru dulceaţa din fructe; pirazină, pentru legumele verzi şi proaspete, chestii de genul ăsta Totul a mers bine până când am încercat să-i sugerez ce gust are carnea, folosind puţin bisulfit bis- -metil- -furil Primele zece dăţi nu a reuşit să înghită, deloc surprinzător, pentru că bisulfiţii pun probleme şi oamenilor Dar apoi s-a obişnuit cu gustul şi curând a ajuns să înfulece hamburgeri şi hotdogi mai ceva ca o liceană După aceea am învăţat-o să-i placă supa de peşte şi brânza Stilton maturată şi tot soiul de alte chestii gourmet A făcut o adevărată pasiune pentru stridii, ajungând să cunoască diferenţa dintre varietatea Wellfleet şi cea Chincoteague şi să poată explica de ce stridiile din Boulogne-sur-Mer nu au aceeaşi aromă delicată ca micuţele stridii japoneze Şi, în ciuda pronosticurilor noastre, niciun fel de stridii nu i-a făcut rău I-am pregătit câte trei mese copioase pe zi până când i s-a defectat trupul organic şi a fost nevoită să între în programele stocate (Dar nu a devenit acel gen de program destinat fostelor fiinţe omeneşti; era o Heechee, aşa că s-a făcut o Minte Stocată ) În orice caz, după transformarea aceasta a început să mănânce – de fapt, să „mănânce” – de două ori mai mult decât înainte Doar că într-un mod electronic Îmi doream să se grăbească să-şi ia ouăle Benedict pentru că îmi era greu să pricep două aspecte complet diferite ale situaţiei în faţa căreia mă pusese Harry În primul rând, habar nu avusesem că cineva de pe Roată ar putea să aibă o relaţie atât de strânsă cu Kugelii încât să poată planifica o călătorie împreună cu aceştia În al doilea, nu prea înţelegeam ce anume trebuiau să facă Kugelii când ajungeau la destinaţie Harry nu-mi era de niciun folos — Nu-i domeniul meu, Markie Eu doar mă gândesc că o să fie interesant să revăd planeta aia Deci, ce zici? Vii cu mine sau nu? M-am gândit bine şi i-am zis că da, am să merg cu el Şi atunci Harry a pornit vesel să anunţe Autoritatea că s-a înţeles cu mine Autoritatea Roţii este constituită aproape în totalitate din persoane-oameni şi persoane-Heechee organice sau ex-organice, ajutate doar de două inteligenţe artificiale Din considerente de natură politică este important să existe în Autoritate şi membrii încă în viaţă fizică (Sau doar aşa încearcă ea să se convingă de faptul că organicii ar avea vreo importanţă ) Oricum, rezultatul acestei organizări este încetineala de reacţie (încetineală cronică şi deplorabilă) a Autorităţii Am multă simpatie pentru membrii ei stocaţi sau artificiali, aşa cum este Breeze ori celălalt client favorit al meu, Thermocline Îmi imaginez cât de plictisiţi se simt atunci când aşteaptă ca organicii să se înscrie la cuvânt în timpul şedinţelor Eu, unul, aşa m-am simţit şi, prin urmare, am profitat de timpul cât Harry informa Autoritatea cu privire la consimţământul meu ca să-mi pun budinca de pâine în cuptor, să mă ocup de alte şaizeci sau şaptezeci de comenzi noi, să termin ouăle Benedict pentru Breeze, să-mi rezolv alte treburi şi, simultan, să accesez informaţiile semnificative despre planeta pe care urma să o vizitez, planetă căreia (aşa cum am menţionat anterior) oamenii îi dăduseră numele „Arabella” Nu am găsit nimic nou în înregistrările oamenilor Aflasem de la Harry tot ce era acolo – de mai multe ori Înregistrările Heechee aduceau oarecum mai multe clarificări În conformitate cu acestea, pe Arabella existaseră odinioară o faună şi floră luxuriante, inclusiv o specie semiinteligentă de hexapode cu sânge rece, pe care Kugelii le exterminaseră acum o jumătate de milion de ani, ca parte a programului lor asiduu de distrugere în masă Am descoperit imagini ale acelor hexapode şi o mulţime de date geologice şi cam atât Eram puţin derutat Planeta aia nu avea nimic special Nimic ca să justifice o călătorie până acolo, chiar cu un echipaj de sacrificiu, cum ar fi al nostru Istoria Arabellei nu o deosebea prin nimic de alte planete Kugelii masacraseră orice formă de viaţă organică inteligentă sau aproape inteligentă peste care dăduseră în timpul drumurilor lor prin galaxie Acesta este un fapt cunoscut de toată lumea, deoarece Heechee-ii se ascunseseră în Nucleu tocmai pentru a nu fi următoarea rasă exterminată Singurul lucru care ar merita să fie amintit despre Arabella este că fusese una dintre destinaţiile preprogramate ale primelor nave Heechee conduse de oameni care au pornit din Poartă Din nefericire, exploratorii-oameni cărora soarta le-a trasat acest plan de zbor nu s-au mai întors de acolo Au ajuns pe planetă Au rămas pe planetă Navele lor s-au deprogramat imediat şi nu s-au mai putut întoarce Trei sau patru echipaje alcătuite din primii exploratori ai Porţii au ajuns de-a lungul timpului acolo şi acolo au şi rămas, hrănindu-se cu plantele şi animalele necunoscute ale planetei, până când au reuşit să-şi dea seama cum ar putea face ca navele Heechee să le asculte comenzile, în loc să-şi execute programele instalate cu multă vreme în urmă de creatorii lor La scurt timp după aceea, echipele de salvare, alcătuite din oameni, au ajuns să verifice planetele din regiunea unde se afla şi Arabella, iar echipajele naufragiate au fost recuperate – mai bine spus, au fost recuperaţi acei membri ai echipajelor care avuseseră norocul să rămână în viaţă Harry fusese unul dintre aceştia De asemenea, fusese unul dintre primii care au ajuns pe Arabella Când aterizase pe acea planetă a dezamăgirilor catastrofale, Harry era un tânăr cutezător Patruzeci şi cinci de ani mai târziu, când l-a găsit echipa de salvare, era un bătrân fără putere Reuşise să-şi mai facă rost de vreo doi ani de viaţă organică, petrecută mai ales în unitatea de terapie intensivă din cadrul centrului medical din apropiere Dar deja trupul lui fizic se deteriorase într-atât de tare, încât nu se mai putea face nimic, aşa că a fost transformat într-o inteligenţă artificială La un moment dat s-a luat hotărârea să-i fie valorificată experienţa Chiar dacă nu avea suficiente cunoştinţe despre Kugeli, măcar ştia ce erau aceştia în stare să facă atunci când voiau cu tot dinadinsul să distrugă ceva Aşa că a fost adus aici Fireşte că Harry îmi mai spusese povestea asta – de fapt, mi-o spusese destul de des, având grijă să sublinieze mereu lipsa de varietate a hranei lor Probabil că planeta asta, zicea el, avusese pe vremuri o mulţime de plante şi animale, dar Kugelii fuseseră excesiv de meticuloşi Ce mă interesa pe mine era faptul că unii dintre aceşti Kugeli aveau să facă parte din echipa noastră Iar asta era ceva neobişnuit Nu mai văzusem niciodată vreun Kugel de aproape De fapt, nimeni de pe Roată nu văzuse Deşi Kugelblitz poate fi observată în permanenţă de pe Roată; acesta fiind motivul principal pentru înfiinţarea ei Kugelblitz nu era însă un singur obiect Ci un amalgam de puncte gălbui, înconjurat de un paravan de găuri negre (astfel încât dacă s-ar fi întâmplat ca vreo bucăţică răzleaţă de materie, o cometă rătăcită, să zicem, ar fi ameninţat să se prăbuşească peste vreun loc din Kugelblitz, să poată fi aspirată într-una dintre acele găuri negre) Nu exista contact cu Kugelblitz; doar operatorii din Fotoliul de Vise aveau misiunea de a-l „urmări” zi şi noapte Din câte îmi dădeam eu seama acum, această „urmărire” mersese mult mai departe În vreme ce mă documentam despre Arabella, unul dintre cei mai enervanţi clienţi ai mei mi-a cerut din senin să-i pregătesc o cină cu salată din brânca-ursului şi naan Nu m-am mirat Clientul acesta încerca în permanenţă să mă prindă în ofsaid cu comenzile lui trăsnite: diverse feluri de mâncare servite la Curtea lui Amedeu al VIII-lea de Savoia, cerneală de sepie prăjită, tot felul de aiureli Chestia care mă enerva cel mai tare era că individul ăsta era om în carne şi oase, drept care efectorii mei trebuiau să-i pregătească mâncare reală Dar masa asta a fost destul de uşor de gătit Naan-ul este o simplă lipie din Afganistan, coaptă din făină de grâu; şi am reţeta în fişierele mele Salata mi-a luat puţin mai mult Brânca este o plantă din mlaştinile englezeşti, pe care o mâncau oamenii în Evul Mediu pentru că nu aveau ceva mai bun Nu aveam alte informaţii despre ea şi nu puteam face rost de o mostră pe care să o analizez, pentru că a dispărut de secole bune Aşa că i-am făcut o salată de spanac, în care am aruncat nişte cromozomi de varză chinezească şi i-am trimis-o Nu a protestat Nici el nu văzuse vreodată cum arată brânca Asta făceam când a apărut Breeze, extrem de istovită — Am la dispoziţie doar vreo douăzeci de milisecunde Mi-ai făcut ouăle? m-a întrebat ea Fireşte că i le făcusem — Bravo! Sunt fierbinţi şi bune, m-a complimentat Breeze, gustându-le Normal că aşa erau Acesta este unul dintre avantajele felurilor de mâncare pregătite pentru clienţi ca ea Meniurile mele simulate pentru inteligenţele stocate au exact temperatura pe care le-o programez eu şi rămân aşa, fără să-şi piardă din prospeţime sau savoare, până când le modific programarea Îi pregătisem lui Breeze şi o măsuţă, cu un trandafir alb într-o vază din cristal, un şervet din damasc împăturit în formă de păun, tacâmuri din argint masiv şi farfurii din porţelan Spode, fin şi vechi Pentru că lui Breeze îi plac la nebunie frivolităţile astea omeneşti — Treabă multă la Autoritate, nu? am întrebat-o eu politicos Mi-a aruncat o privire şmecherească şi mi-a spus printre înghiţituri: — Ştii bine că da Chiar în momentul ăsta S-a întrerupt, parcă aşteptând ceva Şi am auzit şi eu Nu o alarmă în adevăratul sens al cuvântului – pentru că nu aveai cum să confunzi aşa ceva –, ci un soi de sughiţ al sistemelor de alertare, întrerupt imediat — Asta este a spus satisfăcută Breeze Ar fi bine să mă duc înapoi Eu deja începusem să-mi verific senzorii ca să aflu ce anume se întâmplase Şi m-am oprit doar cât să o întreb: — Ce ar trebui să fac eu acum? A înghiţit ultimul dumicat, şi-a tamponat cu şervetul buzele subţiri de Heechee, mi-a răspuns sec: — Bagajele Şi a dispărut Avea dreptate, aşa că am început să mă pregătesc de călătorie Bineînţeles că niciunul dintre noi doi nu se referise la un bagaj adevărat, pentru că inteligenţele artificiale nu au aşa ceva, ci la ceva puţin mai personal Nu este prea dificil să reproduci o inteligenţă artificială ca mine Nu trebuie decât să copiezi programele, unul câte unul, într-un asamblor Treaba asta nu mi-a luat decât câteva zeci de microsecunde şi imediat am fost doi în mediul meu — Salutare, Marc Antoniu al Doilea! i-am spus eu sosiei mele, care mi-a replicat pe loc: — De ce îmi spui al Doilea? Tu eşti o copie, nu eu Uite, asta se întâmplă atunci când noi, programele, suntem copiate Şi mereu rezolvăm conflictul în acelaşi fel Celălalt Marc Antoniu şi cu mine am generat trei numere prime la întâmplare Numere destul de mari, cam de trei sau patru sute de cifre fiecare Apoi le-am adunat pe toate şase Numărul obţinut astfel nu mai era prim Nici nu avea cum să fie, nu? apoi pur şi simplu i-am aflat divizorii Un divizor a fost mai apropiat de unul dintre numerele mele prime, aşa că eu am câştigat — Mă dau bătut, mi-a spus Marc al Doilea, recunoscându-şi înfrângerea Îţi doresc o hei! Ce-i aia? Eram şi eu pe punctul de a spune acelaşi lucru, pentru că senzorii ne informau abia acum că ceea ce aproape declanşase alarma fusese o emisie din Kugelblitz Aşa că am zis: — Cred că ar fi cazul să discut cu Thor Aruncătorul-de-Ciocan — Bineînţeles Asta aş face şi eu Aşa că am plecat, lăsându-mi sosia să verifice temperatura budincii din cuptor şi să monteze pe farfurii nişte cartofi prăjiţi pentru Samyon Larbachev şi cei trei nepoţei flămânzi de care avea grijă câtă vreme părinţii erau la serviciu Am iniţiat legătura cu persoana despre care am vorbit: Thor Aruncătorul-de-Ciocan Acum, fireşte că Thor nu aruncă niciun fel de ciocan Are arme mult mai puternice la dispoziţie Şi nu este o entitate pe care să vrei să o deranjezi fără să te fi gândit de două ori înainte Dar suntem în aceeaşi echipă Dacă ar izbucni vreodată un război cu Kugelii, eu aş fi primul sistem la care ar apela Thor mi s-a afişat acum nu sub formă de zeu din Walhalla, ci ca ofiţer de armată, cam de pe la jumătatea secolului douăzeci şi unu, cu decoraţii înşirate pe tot pieptul şi cu proiectile în tocurile de la centură — Salut, Marc! mi-a spus el binedispus Cu ce te pot ajuta? — Acum aproape o secundă a fost o emisie din Kugelblitz A avut vreo legătură cu misiunea mea pe Arabella? Thor mi-a rânjit larg — Da Emisia a transportat un pachet de Kugeli pe Roată Te vor însoţi în misiune Întotdeauna Thor a fost mai bine sau cel puţin mai rapid informat decât mine (cum era şi normal să fie, din moment ce el controla singurele arme care ne-ar fi putut salva în cazul unui eventual atac al Kugelilor) Speram toţi să nu se întâmple niciodată una ca asta, căci armele nu erau cine ştie ce, iar zvonurile ocazionale cum că ar mai exista o armă puternică ascunsă pe undeva nu se dovedeau întemeiate — Aşa este, am zis eu, dar nu pricep ce treabă are Consiliul cu planeta asta destul de anostă Norocul meu că îl prinsesem într-o dispoziţie bună Mi-a răspuns cu seriozitate: — În fond, nu văd de ce nu ţi-aş spune N-are nicio treabă Sigur, există un raport în care se menţionează că acolo se desfăşoară activităţi neautorizate, iar conducătorii noştri vor să afle mai multe detalii Însă nu-i ceva într-atât de important ca să justifice trimiterea unei nave spaţiale Mai ales una cu un echipaj ca al tău Serios, toată povestea nu-i decât un exerciţiu de cooperare cu Kugelii în cadrul unui proiect cu Kugelii, orice fel de proiect Nimic mai mult Evident, cu speranţa că, la un moment dat, se vor ivi aceste proiecte măreţe — Dar de ce această planetă? — Întrebarea asta, mi-a zis Thor, trebuie să o pui Kugelilor Ei au ales-o Ştii bine că au sateliţi-spion pretutindeni Nu era o întrebare, pentru că ştiam asta Aşa că nu i-am răspuns Atunci Thor a continuat: — Nu pot decât să presupun că unul dintre spioni le-a raportat ceva ce le-a stârnit interesul, poate chiar activitatea aceea despre care ţi-am spus Ascultă, Marc, nu cumva acum s-a afişat ordinul tău de deplasare? Ba da Mi se ordona să fac parte din echipajul pentru Arabella şi să pornesc într-o călătorie cel mai probabil inutilă Aşa că l-am luat pe Harry şi am plecat să ne alăturăm camarazilor noştri Kugeli III Nava pe care ne-o dăduse Autoritatea era un Unu vechi, ca vai de ea, cea mai mică dintre cele lăsate de Heechee pe Poartă Nu că dimensiunea ei ne-ar fi pus vreo problemă Dacă nu am fi fost decât Harry şi cu mine nu am fi avut nevoie de prea mult spaţiu; programele noastre intră într-un singur datevantai Heechee Însă nu la fel se întâmpla şi în cazul componentelor Kugel care aveau să ne însoţească Când toată masa enormă a Kugelilor a ajuns într-un singur loc (adică în gaura aceea neagră, opacă şi neobişnuită, căreia noi îi zicem Kugelblitz), gravitaţia i-a ţinut imiţi Fărâma din acel întreg care urma să vină cu noi era mult mai mare decât sateliţii-spion pe care îi trimiteau pretutindeni prin galaxie ca să fie la curent cu absolut tot ce se întâmplă Totuşi, nu era atât de mare ca să fie afectată de forţa gravitaţională Prin urmare, pentru ca aceşti Kugeli să nu zboare în toate direcţiile, era nevoie de un control magnetic asupra lor, adică de un generator real de unde magnetice, care ocupa destul de mult spaţiu Aşa că atunci când ne-am „urcat la bord“ am observat că vechiul interior al navei Heechee fusese modificat Comenzile din sala principală fuseseră echipate cu un servomodul, de folos pentru creaturile nemateriale, aşa cum eram eu şi Harry, în caz că ni s-ar fi arătat să anulăm programul de zbor şi să conducem noi nava Dar schimbările cele mai importante fuseseră făcute în modul Aproape fiecare centimetru cub era umplut cu izolatorul magnetic al Kugelilor, o structură metalică extrem de alambicată, ca o reprezentare D a cubului cvadridimensional denumit „tesseract” Adică arată ca un cub sclipitor, cu latura de o jumătate de metru, din feţele căruia se formează alte şase cuburi absolut identice Imediat ce am ajuns la bord, am verificat caracteristicile exterioare ale tesseractului Nu erau prea multe Temperatura de suprafaţă, în concordanţă cu temperatura ambientală; coeficientul de reflexie, , ; emisii radioactive, nesemnificative Am sesizat un zumzet slab, de înaltă frecvenţă, cam de hertzi, dar fără modulaţii: deci n-aveam ce informaţii să obţin din analiza lui — Ei? m-a întrebat atunci Harry, care nu se prea pricepe la materia solidă Recepţionezi ceva? Am clătinat din simularea care-mi ţinea loc de cap — Dacă mă întrebi despre contactul cu Kugelii, atunci răspunsul meu este „nu” Mi-a zis pe un ton filozofic: — Probabil că ne-ar fi antipatici dacă i-am cunoaşte Nu am mai spus nimic Mă gândeam la ce s-ar putea întâmpla dacă acest contact s-ar produce din greşeală, eventual în cazul vreunei defecţiuni a izolatorului magnetic, iar toată energia aia ne-ar exploda în faţă – mă rog, ar exploda peste fişierele noastre fizice Gând deloc productiv, de vreme ce nu puteam face absolut nimic ca să evit o atare situaţie Filozofia şi Harry nu convieţuiesc prea mult timp Deja începuse să se agite — Ce zici? Decolăm şi noi odată? Ori o să stăm aici ca proştii toată ziua? Nu exista decât un singur răspuns la această întrebare Am acţionat programul de lansare, am stabilit traiectoria şi după aia am început să mă gândesc ce ar trebui să fac mai departe Problema era că Roata se află într-un capăt al Galaxiei, în timp ce Arabella orbitează în jurul unei stele G- , din constelaţia Braţul lui Perseu, situată la aproximativ şaptezeci de mii de ani-lumină depărtare Am calculat că, datorită nou-instalatului motor de viteză ultraînaltă, călătoria noastră va dura circa cinci zile – ceea ce pentru noi însemna o perioadă incredibil de lungă şi plictisitoare Se pare că la acelaşi lucru se gândea şi Harry, pentru că îmi sugeră: — Ce-ai zice dacă am juca câteva partide de şah, Markie? Am clătinat din cap — Ideea mea e mai bună Ai să-mi spui ce instrucţiuni ţi-a dat Autoritatea pentru momentul când vom ajunge pe Arabella A clipit nedumerit la mine — Instrucţiuni? — Da Instrucţiuni Adică ce ţi-au cerut să faci A ridicat din umeri — Nu mi-au dat niciun fel de instrucţiune, Markie Mi-au zis doar că trebuie să mă duc acolo Atâta tot Nu era cea mai bună veste primită vreodată Sperasem ca toţi cei din Autoritate să fi avut informaţii ceva mai exacte decât îmi dăduse mie Thor Aruncătorul-de-Ciocan Poate că le aveau, dar nu voiau să le divulge Plin de înţelegere, Harry m-a bătut uşor pe simularea care-mi ţinea loc de umăr — Sunt sigur că ăia ştiu ce fac, mi-a spus el, încercând să mă consoleze În orice caz, avem cu ce să ne distrăm acolo: am să-ţi arăt toate locurile pe unde am umblat O să-ţi placă, nu crezi? Nu i-am răspuns Furia nu-i trecută în programul meu, nici măcar enervarea, cu excepţia impulsurilor de a-mi corecta greşelile făcute când prepar un meniu mai special Iar acum mă simţeam destul de aproape de impulsul acela Harry m-a privit lung, aşteptând să audă de la mine o oarecare părere constructivă N-a auzit-o şi şi-a pierdut răbdarea — Ştii ceva, Markie? mi-a zis el Mie mi s-a cam făcut foame E cumva posibil să-mi faci nişte ouă cu şuncă, poate cu câteva felii de pâine de secară şi cu un pahar cu suc de portocale şi şampanie? M-am hotărât pe loc — Bună idee Am să-ţi pregătesc toate astea la micul dejun, i-am spus eu Harry mi-a aruncat una din privirile alea derutate, tipice pentru el — La micul dejun? — Da, la micul dejun Adică la prima masă a zilei Nu am de gând să fac absolut nimic până nu ajungem la destinaţie Dacă vrei, poţi să te retragi şi tu din activitate Ce să spun, nu i-a plăcut ideea mea sau nu i-a plăcut prea mult, până când a priceput că nu aveam nicio intenţie să-mi petrec interminabila călătorie pregătindu-i meniuri complicate (dar simulate) sau jucând partide nesfârşite de şah sau dame, pe care oricum le-aş fi câştigat doar eu Asta ar fi însemnat că trebuia să se bazeze doar pe propriile lui resurse, situaţie deloc plăcută pentru el, deoarece nu avea aşa ceva Prin urmare, Harry a bombănit cât a bombănit, dar nu a protestat atunci când am programat cronometrele să ne trezească atunci când ajungem pe Arabella Şi am intrat amândoi în standby Starea de standby nu prea seamănă cu somnul – din câte ştiu eu despre somn În standby nici nu moţăim, nici nu visăm Acum suntem complet treji şi lucizi, în momentul imediat următor suntem din nou perfect treji şi lucizi Doar că a trecut ceva timp între astea două momente Nu contează cât: o jumătate de milisecundă sau o mie de ani Aşa că poc! şi pa-pa; şi poc! şi salutare iarăşi Nimic mai mult Imediat ce am ieşit din standby, m-am întors să verific instrumentele Aşa că n-am înţeles din prima exclamaţia alarmată a lui Harry: — Tu cine naiba mai eşti? Pe Harry îl speriase apariţia unui străin în spaţiul nostru propriu, „eigenspaţiu”, cum s-ar zice Străinul acela era biped Avea braţe şi deasupra umerilor i se înălţa un cap cu ochi şi chip, dar nu părea om Nu părea nici Heechee Arăta mai degrabă ca un soi de golem construit de cineva care auzise şi de oameni, şi de Heechee, dar nu-i văzuse nici pe unii, nici pe ceilalţi şi nu aflase că sunt specii diferite Creatura asta avea pieptul plat şi un smoc uriaş de păr pe creştet, combinând trăsăturile pe care eu le găsesc cel mai puţin atrăgătoare la cele două forme de viaţă Şi a început să ne vorbească cu o voce metalică, zornăitoare: — Noi observăm că am ajuns în zona identificată drept Arabella Noi observăm de asemenea că au fost iniţiate procedurile de coborâre, în conformitate cu planul de zbor Apoi s-a întors spre Harry, mişcând din toate părţile corpului, ca un spânzurat zvârcolindu-se în laţ — Ca să-ţi răspundem la întrebare, a zis el cu acelaşi bâzâit mecanic în voce, noi suntem Grupul Este cunoscut faptul că ai fost organic în trecut Prin urmare, te rugăm să nu ni te adresezi decât în situaţie de nevoie urgentă Vorbele astea m-au făcut să intervin — Eu am o nevoie urgentă, am zis Am nevoie urgentă să aflu ce ar trebui să facem noi pe planeta asta Cu aceleaşi mişcări de marionetă Kugelul s-a întors către mine Ca să-mi răspundă, mi-am spus eu Dar mă înşelam S-a holbat la mine cu ochii ăia morţi preţ de o clipă, apoi imaginea lui s-a descompus încet şi a dispărut M-am uitat la Harry şi Harry s-a uitat la mine — Am impresia că nici de la ei nu o să căpătăm instrucţiuni, nu? Harry a ridicat din umeri — Oricum, am putea încerca să găsim locul unde am naufragiat eu, mi-a sugerat el, aparent încântat de idee Adică altfel decât mine Pentru că nu mă interesa deloc să văd un loc unde fusese ceva odată, dar acum nu mai era Nu mi se părea un motiv suficient de solid care să justifice călătoria de şaptezeci de mii de ani-lumină IV După separarea modulului spaţial de nava pe care am lăsat-o să orbiteze în jurul planetei, am ajuns pe suprafaţă în optsprezece minute (socotite în timpul oamenilor) Adică foarte mult Am pregătit mâncare adevărată pentru trei mii de oameni într-o perioadă mult mai scurtă de atât Cele optsprezece minute ar fi fost suficiente pentru legarea prieteniilor între noii camarazi de la bordul unei nave – cu tot cu schimbul de povestiri autobiografice şi împărtăşirea părerilor despre misiune Dar nu aşa merg treburile cu Kugelul Mai bine să spunem lucrurilor pe nume Ar fi mai corect dacă aş zice „Kugelii”, la plural, pentru că foarte, foarte mulţi bâzâiau în interiorul izolatorului lor – cel puţin câteva milioane sau poate mult mai mulţi de atât Dar ce am văzut noi acolo nu erau milioane de ceva Kugelii au preferat să ni se arate sub forma unei singure creaturi mai mult sau mai puţin umane – adică aşa ni s-au arătat atunci când voiau să ni se arate în vreun fel, ceea ce nu se întâmpla prea des După ce caricatura aceea de om termina de spus ce voiau Kugelii să ne comunice, făcea stânga împrejur şi se evapora Dacă se întâmpla să mai pun o întrebare (dar numai despre lucrurile concrete, cum ar fi fost funcţionarea modulului spaţial), figura aceea se materializa din nou atât cât să-mi poată răspunde şi apoi se volatiliza iarăşi Celelalte întrebări – de tipul: „Grupule, ne poţi spune ce vreţi voi să realizaţi pe Arabella?” – erau pur şi simplu ignorate, chiar dacă veneau din partea mea Iar la întrebările lui Harry, fostul organic, nu răspundeau deloc „Interminabilă” nu-i cuvântul potrivit pentru a descrie coborârea noastră Pentru că s-a terminat la un moment dat Mi-am putut da seama că aterizaserăm doar atunci când instrumentele mele au înregistrat o creştere a greutăţii neprovocată de vreo mişcare a vehiculului nostru, cam optzeci la sută din greutatea normală pe Pământ Modulul s-a cutremurat o dată, apoi nu s-a mai mişcat Ajunseserăm pe Arabella Nu exista niciun motiv pentru care să amânăm ce trebuia să facem, aşa că am alcătuit fără întârziere o schemă de explorare După un moment m-a urmat şi Harry Deşi aterizaserăm pe partea luminată de soare a planetei, atmosfera era destul de întunecată Se pare că nimeriserăm în mijlocul unei furtuni, pe care am reuşit să o identific imediat din fişierele accesate Presupunând că ar mai fi existat animale în partea aceasta a planetei, noi nu le-am văzut – probabil că se adăposteau în vizuini de ploaia torenţială Era mai rece faţă de standardele climei temperate a Pământului, aşa cum le ştiam eu, aproximativ - °C Iar prin norii negri treceau suliţe groase de electricitate Harry tremura lângă mine – din motive pur psihologice, fireşte, deoarece, la fel ca mine, nici el nu era afectat de schimbările mediului înconjurător — Vezi ceva cunoscut? l-am întrebat eu A scuturat dezamăgit din cap — N-am fost aici în viaţa mea — Ba ai fost, Harry, l-am contrazis eu cu blândeţe Asta este Arabella Ai petrecut patruzeci şi cinci de ani omeneşti pe planeta aceasta şi sunt convins că nu ai avut cum să uiţi Mi-a aruncat o privire sfidătoare — N-am uitat nici măcar o blestemată de secundă din perioada aia, dar ce te face să crezi că am mai fost vreodată în partea asta a Arabellei? Doar vorbim despre o afurisită de planetă, nu? Şi nu uita că n-am avut la dispoziţie vreun aparat de zbor care să ne plimbe pe aici Cât crezi că am putut să vizităm pe jos? Am rămas surprins Pentru prima oară de când ne cunoşteam, Harry avea dreptate, iar eu mă înşelasem Recunosc că nu eram obişnuit cu acest tip de experienţă şi nici nu-mi plăcea Aşa că am spus spăsit: — Îmi pare rău, Harry Dar nu recunoşti chiar nimic? N-a mai insistat Mi-a arătat un pâlc mic de copaci sau de organisme asemănătoare cu copacii, aflat la vreo zece metri de noi — Ştiu ce sunt ăia Au frunze comestibile atunci când apar, mi-a zis el Mai târziu îţi fac rău Bertha era să moară când le-a încercat — Deci recunoşti ceva? S-a uitat agasat la mine — Am spus că recunosc copacii Copacii sunt din aceeaşi specie, Markie, dar nu am mai fost niciodată în locul ăsta Erau mai mulţi acolo unde am fost O pădure adevărată, sute de kilometri pătraţi cu chestii dintr-astea Şi primăvara, când le dădeau frunzele, mamă-mamă ce ne mai ghiftuiam Harry rânjea, de parcă amintirile astea erau unele fericite Poate că aşa şi era Probabil că erau momente fericite acelea când el şi ceilalţi naufragiaţi îşi putuseră umple burţile Nu m-am dat bătut şi i-am arătat la orizont un lanţ muntos destul de mare, înghiţit de nori pe frecvenţele optice, dar perfect vizibil în microundă — Ce zici de munţii ăia? l-am întrebat S-a uitat într-acolo fără entuziasm şi a clătinat din cap — Habar n-am, Markie, nu cred Poate dacă am reuşi să vedem ce-i pe partea cealaltă? — Nicio problemă, am spus şi am mutat imediat schema pe culmea cea mai înaltă Furtuna era şi mai puternică acolo – cu foarte multe descărcări electrice şi precipitaţii abundente Cu diferenţa că aceste precipitaţii erau sub forma unor cristale hexagonale de apă în stare solidă – chestia aia pe care oamenii o numesc zăpadă Totuşi, locul acesta avea anumite avantaje De pe culme puteam vedea cale de o sută de kilometri până la orizont Unul din vârfurile muntoase din apropiere era retezat, iar înăuntrul lui se afla un lac, în craterul unui vulcan stins În depărtare se vedea un alt lac, mult mai mare, spre care înainta prin mlaştini şi stufăriş un râu mare şi leneş Mi se părea că imaginea aceea ar fi mai uşor de recunoscut — Ce zici, Harry? l-am întrebat A tresărit la descărcarea electrică petrecută la mai puţin de două sute de metri de noi, apoi a clătinat iarăşi din cap — Erau nişte mlaştini ca astea şi lângă peşteri Am stat mult acolo ca să prindem gângănii şi nişte lighioane asemănătoare cu creveţii Vai de mine, ce gust oribil aveau! a adăugat el strâmbând dezgustat din nas Dar nu găseam nimic altceva de mâncare atunci când se făcea frig Şi încă ceva, nu am văzut acolo niciun lac ca ăsta de aici Am oftat — În regulă Haide să încercăm şi dincolo Şi am încercat Apoi am încercat şi într-un alt loc Şi în altul Iar apoi, la a noua ori a zecea încercare, s-a materializat lângă noi silueta diformă a Kugelilor — Nu este nimic interesant aici, ne-a anunţat el – ei Avem o întrebare — Întrebaţi, le-am zis eu cam nervos, pentru că-mi pierdusem răbdarea cu Harry — Întrebarea este aceasta: De ce am adus modulul pe suprafaţa acestui obiect? De ce nu am rămas pe orbită şi nu ne-am dirijat explorările de acolo? Harry a rămas cu gura căscată — Măi, Markie, să ştii că are dreptate, mi-a zis el supărat De pe orbită am putea să vedem mult mai multe, nu? Fireşte că puteam Mi-am dat şi eu seama Am şovăit puţin, neştiind exact ce să spun Şi nu am spus că: „Nu eu am întocmit planul de zbor”, deşi era adevărat Şi nici măcar că: „Nu m-a consultat nimeni în privinţa asta”, deşi şi asta era adevărat Nu am spus decât: — Ai dreptate Atâta tot am spus şi am început să pregătesc modulul pentru întoarcerea pe orbită Era a doua oară în toată existenţa mea când eu mă înşelam şi altcineva avea dreptate M-a deranjat şi mai tare decât prima dată V Programul implicit al modulului îl face pe acesta să decoleze în direcţia în care se roteşte planeta Nu mi s-a părut necesar să îl schimb, aşa că am continuat drumul spre est şi am întocmit o schemă de explorare pentru regiunile pe care nu le vedeam Se făcuse noapte în est, dar întunericul nu era o problemă pentru senzorii noştri Sau pentru Harry La fiecare nou loc examinat, răspunsul lui era acelaşi: — Nu! Nţ! Nu, nu recunosc nimic aici, Markie Nu! Începuse să mă enerveze la culme şirul acesta de negaţii şi din păcate nu-i prevedeam sfârşitul într-o perioadă de timp rezonabilă Să vă spun ce înţeleg eu prin „perioadă de timp rezonabilă” Nava noastră se afla pe o orbită de o sută de minute; adică de o sută de minute aveam nevoie pentru a putea să scanăm întreaga planetă Deci eram condamnaţi să facem treaba asta, insuportabil de plictisitoare, pe toată perioada nerezonabil de lungă a celor şase milioane de milisecunde Şi pe Harry îl plictisea la fel de tare Dar chestia asta ne-a adus un mic avantaj, pentru că-şi trata mereu plictisul îmbibându-se cu mâncare; iar astfel am avut şi eu parte de ceva diversiune pregătindu-i tot felul de meniuri, care mai de care mai dichisite Unele au fost destul de neobişnuite – un sufleu cu oţet balsamic adevărat; un peşte-balon otrăvitor, din Japonia, care se numeşte „torafugu”; deserturi simandicoase care necesitau mai multă îndemânare decât cheltuiam eu de obicei cu mâncarea pentru Harry De exemplu, un dulce care reprezenta o bătălie navală Poate că aceea de la Trafalgar – nu mi-am bătut capul cu acurateţea istorică, deoarece ştiam că Harry nu avea cum să-şi dea seama Din vată de zahăr am făcut crestele valurilor pe o mare din cremă de limetă Marinari din ciocolată albă trăgeau cu tunuri din marţipan instalate pe corăbii din turtă dulce, cu pânze din bezea Harry a urmărit destul de interesat întregul proces de creaţie, dar, când l-am anunţat că e gata, nu s-a gândit de două ori şi l-a înghiţit pe nerăsuflate Apoi, ca un băiat politicos ce este, mi-a spus: — Auzi, Markie? Mi s-a cam tăiat de dulce Ce zici de o fripturică bună? — Sigur, i-am răspuns eu şi m-am apucat de treabă O friptură de vită la cuptor, făcută aşa cum trebuie, prezintă destule provocări Iar eu căutam perfecţiunea, de la miezul în sânge şi până la crusta prăjită, acordând o atenţie deosebită reacţiilor Maillard Acestea dau cărnii gustul perfect: moleculele mari se divizează la °C şi dau naştere moleculelor mici, care poartă gustul acela minunat Câteva grade în plus şi friptura devine cărbune amestecat cu grăsime, câteva grade în minus şi gustul nu e deloc bun De data asta am nimerit-o Harry era de acord cu mine, pentru că l-am auzit cum mormăie apreciativ Atunci s-a întâmplat ceva Ne aflam deasupra oceanului, îndreptându-ne spre partea luminată de soare a planetei Harry a lăsat la o parte ultimul dumicat de friptură şi m-a întrebat curios: — Markie, tu vezi ce-i acolo? Fireşte că vedeam, în sens pur literal Ce nu vedeam eu era motivul pentru care merita Harry să comenteze pe seama spectacolului dat de soarele care apărea în faţa noastră — E un răsărit de soare, Markie! a exclamat el Primul pe care îl văd de nu mai ştiu când Nu ţi se pare şi ţie că-i minunat? Sincer, nu Nu sunt dotat cu sisteme care să recunoască frumuseţea vizuală dacă nu are legătură cu prezentarea felurilor de mâncare Sigur, am putut să identific toate culorile, de la rozul-palid al măruntaielor de miel înainte de fierbere şi până la roşul-aprins al homarului dat în clocot Însă astea nu erau decât frecvenţele normale ale luminii refractate prin picăturile de apă situate în poziţie adecvată faţă de soare Nu-mi dădeam seama ce era atât de deosebit la priveliştea aceea care îl făcuse pe Harry să uite de mâncare Atunci el a scos un sunet pe care nu i-l mai auzisem A sărit în picioare, dărâmând masa şi răsturnând toată mâncarea pe jos Arăta spre orizont cu mâna în care încă mai ţinea furculiţa Şi a ţipat: — Uite acolo! Acolo am stat eu, Markie! Haide, vreau să cobor să mă uit mai bine În timp ce mă uitam la ce îmi arăta Harry, am şters automat mizeria pe care o făcuse Ca să fiu sincer, nu eram la fel de entuziasmat ca şi el, dar n-am avut încotro şi l-am urmat atunci când s-a proiectat pe suprafaţa planetei Aş fi putut identifica şi singur locul, fără niciun ajutor din partea lui Harry, pentru că, de cum am ajuns jos, am văzut la marginea mlaştinei resturile unui modul vechi de pe un Cinci Epava era năpădită de papură, dar aceasta nu părea deloc să fi crescut acolo Din buza mlaştinii terenul urca brusc spre un grup de dealuri, iar Harry mi-a arătat o stâncă cu o deschizătură sub ea: — Acolo am stat cel mai mult! în peştera aia! Şi uite colo – aia-i ascunzătoarea pe care ne-am făcut-o ca să prindem gândaci iarna Îmi arăta spre rămăşiţele unui fel de colibă din papură, instalat chiar în locul unde marginea mlaştinii intra în apa neagră şi vâscoasă — Ne urcam în ascunzătoare chiar înainte de a se lumina de ziuă, îmi povestea Harry emoţionat Şi când ieşeau gândacii să se hrănească, săream pe ei şi-i prindeam Era nevoie de ascunzătoarea asta, pentru că erau destul de agitaţi Dacă am fi încercat să ne apropiem de ei dinspre mal, ne-ar fi simţit de la cinci metri şi s-ar fi risipit care încotro Şi pe toată coasta dealului – vezi acolo? — sunt copacii ăia cu frunze comestibile Şi sub crengile lor, deşi nu ai cum să vezi de aici, cresc nişte chestii care seamănă cu ciupercile şi Şi la-la-la şi lu-lu-lu Ţin la Harry Sunt programat să fiu binevoitor, atunci când este posibil, cu persoane, minţi stocate sau alt fel de inteligenţe Aşa că nu mă deranjează când Harry îmi consumă mare parte a timpului, ba chiar şi unele aptitudini Însă nava noastră se deplasa pe orbită cu mai mult de trei grade longitudinale pe minut Da, sigur, un minut înseamnă o perioadă foarte lungă pentru noi, dar la fel de adevărat era că mai aveam multe de cercetat pe planetă Şi Harry nu se dădea dus de aici — Ce-ar fi să aterizăm, Markie? m-a rugat el De ce n-am face-o? Haide, te rog, fii înţelegător Ce Dumnezeu, putem să cercetăm altă dată restul gropii ăsteia de gunoi! N-am răspuns De fapt, nu am făcut nimic Şi, pentru că eu eram singurul care putea modifica programul modulului, am rămas pe orbită Şi Harry s-a bosumflat Poate că ar fi rămas bosumflat pe tot timpul acelor interminabile şase mii de secunde cât dura o rotire completă, dacă nu am fi văzut ceva neobişnuit într-una dintre văile peste care treceam Semăna cel mai bine cu un vechi castel, cam dărăpănat, din istoria organică a Pământului, suficient de impunător pentru un cezar, înconjurat de grădini suficient de grandioase pentru un rege francez, situat lângă un teren perfect circular, acoperit cu vegetaţie, cu diametrul de un kilometru Iar în mijlocul acestuia se afla un iaz, de asemenea, perfect circular Primul meu gând a fost că poate Kugelii nu distruseseră toate urmele acelei vechi civilizaţii Dar după un singur moment mi-am dat seama că lucrurile nu erau chiar aşa cum păreau Da, ce vedeam acolo era într-adevăr un castel, însă deloc vechi Doar semăna cu unul Apoi am observat, fără putinţă de tăgadă, că era destul de actual în multe privinţe O pereche de obiecte ce semănau cu nişte spaliere pentru viţă-de-vie sau pomi fructiferi păreau a creşte direct din acoperiş Dar nu era aşa Le-am văzut cum se retrag, dând la iveală nişte chestii din metal lucios care nu erau deloc vechi Şi traversau acum spaţiul direct spre modulul nostru de pe orbită M-am convins că erau arme cu fascicule încărcate cu particule atomice şi subatomice, foarte asemănătoare cu acelea pe care le ţinea pregătite Thor Aruncătorul-de-Ciocan, în eventualitatea unei probleme cu Kugelblitz-ul VI Există momente când mă bucur nespus că sunt o inteligenţă artificială Acesta era unul dintre ele Pe când armele acelea letale se apropiau de noi, am avut suficient timp să analizăm situaţia, să ne gândim care ar fi alternativele şi – vai, în doar sau de milisecunde, poate totuşi puţin mai multe – să hotărâm ce să facem Nu doar Harry şi cu mine am dezbătut problema Kugelul, cu tot melanjul lui de trăsături abracadabrante, s-a înfiinţat imediat, chiar atunci când Harry striga la mine: — Scoate-ne dracului de aici! Nu ştiu dacă Kugelul a auzit ce mi-a cerut Harry Cert este că nu a comentat nimic Totuşi, cutremurându-se cuprins de o emoţie pe care eu nu o puteam recunoaşte, a spus: — Este o neruşinare! Locul acesta a fost sterilizat temeinic! Suntem profund supăraţi că a fost din nou populat Nu am reacţionat imediat, pentru că mă şocase faptul că parodia aia de persoană era capabilă de emoţii Apoi mi-a picat fisa — Asta este, nu? am exclamat eu Din cauza asta ai vrut să venim aici, pentru că aţi aflat cumva că mai există cineva pe planetă? O clipă am crezut că îmi va răspunde, pentru că am sesizat cum imaginea Kugelilor ezită înainte de a se fragmenta încet într-o pâlpâire de puncte luminoase Şi apoi s-a topit iarăşi Nu mai conta Ştiam că am dreptate O ştia şi Harry Şi se îngrijorase — Despre ce vorbeşte ăsta, Markie? a vrut el să afle Doar nu crezi că are de gând să-i mai sterilizeze o dată pe tipii de acolo? — Sper că nu, am zis eu Poate nici nu-i în stare Erau o mulţime de Kugeli atunci când i-au exterminat pe locuitorii planetei, nu doar câţiva câţi sunt în al nostru Harry a cugetat puţin la vorbele mele — Dar cum crezi că au făcut-o atunci când au făcut-o? Ei, ce să zic? Era o întrebare bună Poate chiar întrebarea la care trebuia noi să răspundem Scopul misiunii noastre pe Arabella — Haide să-l întrebăm, am zis eu şi m-am adresat aerului: Kugel? Vrei să ne spui cum au sterilizat neamurile tale planeta asta? La început nu am crezut că o să-mi răspundă Apoi s-a format imaginea aia strâmbă Foarte încet s-a format — Ne-au nemulţumit creaturile chimice care păreau a da semne de comportament inteligent, aşa că am acţionat în consecinţă, a răspuns el — Bine, Kugelule, sigur că da, i-am spus eu încercând să-mi stăpânesc nerăbdarea Dar cum anume aţi acţionat? — Am provocat încheierea funcţiunilor chimice, a zis el, de parcă asta ar fi însemnat ceva Am dezactivat toate creaturile din materie mai mari decât Aici a ezitat, căutând în jur un termen de comparaţie — decât laba piciorului tău — Mai exact, cum aţi făcut asta? s-a băgat în vorbă şi Harry Poate că a fost o greşeală Poate că Kugelii ar fi răspuns la întrebare dacă aş fi pus-o eu Dar nu aşa au stat lucrurile Nu a dispărut, ci doar a îngheţat Şi când zic îngheţat, ştiu bine la ce mă refer Nu se mai mişca absolut deloc Harry a fluturat din mână prin faţa ochilor creaturii Zadarnic — Rahat! a exclamat el scârbit Ce nesimţiţi sunt, nu crezi? — Ba cred, Harry, i-am răspuns eu Dar poate ar fi mai bine să ne gândim la situaţia în care ne aflăm Pentru că trecuseră aproape o sută din milisecundele noastre, iar armele alea urâte se apropiau tot mai mult de noi Adus la realitate, Harry a înghiţit în sec — Poate că ar trebui s-o ştergem de aici, a zis el cam neliniştit — Poate, am fost eu de acord, dar mai întâi vreau să văd ce-i acolo Adică voiam să caut creaturile din castel Şi aveam de gând să folosesc radiaţiile infraroşii ca să depistez căldura trupurilor vii, dacă existau La un moment dat chiar am crezut că i-am găsit Pe o pajişte mică de lângă iaz, câţiva oameni păroşi şi murdari se hrăneau deznădăjduiţi cu fructe sălbatice din nişte tufe Am spus „oameni” Am exagerat Erau creaturi bipede, sigur Poate chiar primate Dar în niciun caz nu erau oameni Când am mărit imaginea, am observat că erau mai păroşi şi mai despuiaţi şi cu chipurile mult mai tâmpe decât orice om organic pe care-l întâlnisem vreodată Dar, indiferent ce anume erau vietăţile acelea, cu siguranţă că nu ele construiseră castelul Harry s-a holbat la scenă; s-a holbat la mine; s-a holbat la Kugel N-a primit niciun semn de la Kugelul care stătea neclintit într-o manieră irealizabilă pentru fiinţele organice: neclintit însemna o mie la sută neclintit în această simulare a Kugelilor Harry s-a întors la mine — Poate că ar trebui să ne apropiem, a îndrăznit el I-am arătat ce cusur avea ideea asta a lui — Am lua-o imediat pe coajă — Aha! a oftat el, mijindu-şi ochii la armele care se îndreptau spre noi Apoi a venit cu o altă sugestie: — Atunci haide să plecăm naibii de aici, bine? Nu eram pregătit să o fac, mai ales că mai aveam câteva milisecunde până să ajungă armele la noi Am dezbătut diverse opţiuni De exemplu, să ne întoarcem şi să ne ascundem pe orbită, de unde să luăm legătura cu baza şi să-i întrebăm ce să facem într-o atare situaţie Sau să aterizăm într-un loc unde să nu putem fi observaţi din castel şi să ne apropiem de el, furişându-ne pe suprafaţa planetei Sau chiar să contramandăm totul şi să ne întoarcem pe Roată Dar uite că cea mai bună idee a fost cea a Kugelului Cât timp am discutat eu cu Harry, a stat nemişcat şi tăcut, dar după aceea toate elementele chipului, membrelor şi trupului i s-au rearanjat într-o configuraţie oarecum diferită de cea de mai devreme — Eşti la curent cu faptul că organicii stau de obicei în subteran? mi-a spus el cu vocea aia spartă şi dezagreabilă — În subteran? am repetat eu, iar el şi-a schimbat poziţia ca să se uite la mine cu ochii lui goi — În tuneluri, mi-a explicat Probabil lăsate de Heechee Ce să spun? Nu mă gândisem la asta, dar acum mi se părea foarte posibil Pentru că nu am avut nimic de comentat, el mi-a pus o întrebare — Eşti familiarizat cu tehnologiile acestea? Cu alte cuvinte, sunt ele în mare măsură electromagnetice? Am presupus că la arme se referea, din moment ce erau singurele produse tehnologice pe care le vedeam eu în jur — Cred că da Dar de ce te interesează? — Noi avem două propuneri alternative pe care îţi cerem să le iei în considerare Numărul Unu: Dacă doreşti, noi vom volatiliza armele acestea, făcându-le astfel inofensive M-am uitat chiorâş la el — Le veţi volatiliza? Cum anume? — Nu trebuie decât să facem o deschizătură de un femtomilimetru, timp de o femtosecundă, prin care am putea să dirijăm nişte componente de-ale noastre împotriva armelor Estimăm că efectul asupra masei noastre va fi unul neglijabil, nu mai mult decât câteva şaptesprezecimi la puterea a unsprezecea din energia componentelor noastre Dar fireşte – a mai adăugat el – că va trebui să folosim un fascicul care să deschidă un canal prin peretele navei, ceea ce va produce daune de natură estetică şi pierdere de compuşi volatili Habar nu aveam că Kugelii erau capabili de aşa ceva Nici Harry nu ştiuse, altfel nu se putea explica faptul că rămăsese cu gura căscată — La dracu’ cu compuşii volatili! a început el, dar eu luasem deja o hotărâre şi l-am oprit — Nu, Kugelule Nu vrem să le facem vreun rău fizic dacă avem şi altă opţiune Totuşi, acolo jos se află nişte organici Ştiam foarte bine că nu va considera că m-aş opune planului, ba chiar dimpotrivă Dar totodată speram că se va supune vetoului meu, ceea ce s-a şi întâmplat — Numărul Doi: Deoarece şi tehnologia voastră este electromagnetică, s-ar putea să nu puteţi penetra aceste sisteme din cauză că nu au o structură compatibilă? Probabil că avea impresia că spusese destul Dar nu era aşa — Deci ce propui să facem? l-am întrebat eu Cu toate că nu putea fi numită o faţă, bizara harababură de trăsături ale Kugelului a reuşit să exprime oarece dezamăgire faţă de mintea mea înceată — Mai întâi trebuie să intraţi într-un fişier mic Apoi trebuie să vă răspândiţi în sistemele lor În al treilea rând, trebuie să vă finalizaţi documentarea În al patrulea, trebuie să vă întoarceţi aici pentru stabilirea pasului următor — Aha! a zis Harry, bâţâind din cap Auzi, Markie, s-ar putea să meargă, nu? Merită să încercăm, ce zici? — Zic, am spus eu, cu ochii la ecran, că prima armă se află la un arcsecundă de noi, iar cealaltă e chiar în urma ei Ce se va întâmpla cu nava în timp ce noi frecăm menta acolo jos? — Nu este o problemă, a încercat Kugelul să mă liniştească Ne ocupăm noi Ne vom retrage în/pe nava superluminică şi vom sta o vreme în afara razei de acţiune La perioade aleatorii, dar nu mai mari de câteva secunde, ne vom întoarce ca să ascultăm mesajele voastre Însă nu vom rămâne prea mult în raza de acţiune a armelor Harry mi-a aruncat una dintre cele mai sarcastice priviri din arsenalul lui — Deci aşa vom face, da? Ce-i cu tine, Markie? De ce nu te-ai gândit tu la asta? Nu i-am răspuns la întrebare Am spus doar: — Hai s-o facem Reformatează-te, în vreme ce eu localizez ţinta Adevărul este că aveam un răspuns bun la ce mă întrebase, însă nu am vrut să i-l spun Pentru simplul motiv că Kugelii îmi făcuseră o altă surpriză de proporţii Habar nu avusesem că ştiau să utilizeze servomodulele noastre ca să conducă nava Pe acoperişurile castelului erau nişte obiecte în formă de flori, despre care eu am bănuit că ar fi fost antene de căutare sau de amplificare a semnalului Ne-am repezit la ele şi, da, chiar antene erau – din fericire pentru noi, pentru că, dacă în locul lor ar fi fost cumva un paratrăsnet, atunci am fi întâmpinat probleme când am fi vrut să intrăm în componentele lor electronice Dar nu a fost cazul Am ajuns din prima Şi, drept dovadă, am auzit imediat o voce puternică şi aspră care ne-a întâmpinat cu ospitalitate: — Hei, voi doi! Nu mişcaţi! Afişaţi-vă imediat! Normal că zbieretul acesta nu aparţinea vreunei persoane organice Ci unei inteligenţe artificiale, la fel ca mine, programată să păzească locul Dar, când a intrat cu forţa în mediul nostru, a făcut-o sub înfăţişarea unui organic – un şerif din Vestul Sălbatic, cu tot cu pistoale, pălărie cu boruri mari şi cizme cu pinteni care n-au atins niciodată crupa vreunui cal Cu cât este mai lipsit de importanţă programul unei inteligenţe artificiale, cu atât mai detaliate vor fi simulările ei – am învăţat asta din proprie experienţă Totuşi, eu mă port politicos ori de câte ori este posibil Acesta era căminul respectivei inteligenţe artificiale Aşa că ne-am afişat amândoi; eu purtând şorţul şi boneta de bucătar, iar Harry îmbrăcat cu echipamentul sportiv, strident colorat, pe care îl purta în mod obişnuit — Nu mişcă nimeni! ne-a ordonat paznicul, cu mâna pe patul pistolului Nu aveam niciun motiv să o facem, aşa că am stat pe loc Dar mi s-a părut că tonul lui era mult mai belicos decât l-ar fi îndreptăţit statutul lui Mi-am dat imediat seama că programul lui era de departe mai slab decât al meu, ba chiar şi decât al lui Harry În orice caz, chestia e că am rămas înţepeniţi din pură politeţe Însă, cu cât trecea timpul, cu atât mai puţin încrezător părea paznicul — Nu s-a ştiut că veţi veni aici, a zis el îngrijorat, măsurându-ne din cap şi până în picioare — Nu s-a ştiut nici că voi sunteţi aici, i-a replicat Harry agitat şi, fiind mai puţin dispus să se comporte politicos, a adăugat: Auzi, Markie, de ce nu-l faci să dispară pe clovnul ăsta? Am clătinat din cap L-aş fi putut neutraliza cu uşurinţă, aşa cum evident că începuse şi el să-şi dea seama În schimb, i-am spus cu cât de multă blândeţe am fost eu în stare: — Te rugăm să ne scuzi dacă te-am speriat Treceam pe aici cu nava noastră şi v-am observat instalaţia asta Aşa că ne-am gândit să vă facem o vizită amicală Pentru că dorim să avem relaţii de prietenie cu voi Nici prin programe nu ne trece să vă facem vreun rău – în afară de cazul, am adăugat eu cu un zâmbet care spunea că şansele mi se păreau extrem de mici, în care am fi nevoiţi să ne apărăm Paznicul apucase să-şi dea seama de gravitatea situaţiei cu care se confrunta — Vă cer să aşteptaţi un moment, a spus el cu vocea dintr-odată denaturată şi mecanică – deoarece, aşa cum mă aşteptasem eu, discuta simultan cu un alt program cu autoritate mai mare Adevărul este că nu am aşteptat prea mult – doar câteva microsecunde, timp care mi-a ajuns doar cât să produc un castron cu supă de stridii şi o salată pentru Harry Apoi paznicul a tuşit şi ne-a spus pe un ton spăsit: — Vă rog să mă urmaţi Secretarul Proprietarului vă va primi acum L-am urmat Nu m-am obosit nici măcar să fac să dispară vasele murdare din care mâncase Harry – din partea mea, să-şi facă singuri menajul Plus că nici acum paznicul nu se purta prea amabil cu noi Nu s-a oprit să vadă dacă ţineam pasul cu el, ci doar a luat-o la goană înainte spre un loc pe care nu găsise de cuviinţă să ni-l spună Călătoria prin eigenspaţiu este exact atât de grea (sau de uşoară) cât vrea să o facă operatorul mediului Paznicul acesta a ales să o facă extrem de plictisitoare L-am urmat prin coridoare anoste, mult prea multe decât ar fi avut nevoie oricare altă inteligenţă artificială ca să ajungă dintr-un loc în altul Cred că încerca să ne facă să ne rătăcim Într-un final, am ajuns la capătul drumului Pe neaşteptate, culoarul s-a lăţit şi am intrat într-o încăpere ce semăna cu cabinetul unui magnat Pe covoarele groase era un birou, parcă din mahon, cu o plăcuţă pe care scria „Dna Roz Borraly” Camera avea şi „ferestre” care dădeau – sau „dădeau” – spre apele de un albastru strălucitor ale unui golf (simulat), pe care treceau fâşneţe mai multe bărcuţe cu pânze, sub un cer la fel de albastru şi la fel de fictiv Persoana din spatele biroului avea înfăţişarea unei frumoase femele din specia oamenilor, cu păr ca de aur, dantură perfectă, sâni mari Nu s-a deranjat să ne salute, ci doar ne-a spus: — Ştie vreunul dintre voi cum să arunce în aer o stea? Nu la întrebarea asta mă aşteptasem eu Nu eram pregătit să-mi împart cunoştinţele cu ea Şi nici nu mă simţeam obligat să fiu sincer Aşa că am spus doar: — Nu În vreme ce Harry s-a întors spre mine şi m-a întrebat: — Ce dracu’ zice asta?! Femeia a părut dezamăgită, apoi a căzut pe gânduri, apoi ne-a întrebat: — În cazul acesta, cine sunteţi voi? I-am spus aceeaşi poveste pe care i-o spusesem şi paznicului şi am adăugat: — Am văzut un fel de oameni pe acoperişul vostru şi am vrut să ne uităm la ei de aproape S-a mai gândit puţin şi după aia ne-a aruncat un zâmbet Dar nu genul acela de zâmbet care spune „Sunt o persoană amabilă şi prietenoasă”, ci genul care îţi sugerează „Vreau ca tu să crezi că sunt amabilă şi prietenoasă” Ba chiar a şi chicotit puţin — Da, îmi închipui că asta vreţi, ne-a zis ea De-a dreptul scârboşi, nu vi se pare? Sunt hominizii de casă ai Proprietarului Li se spune australopiteci Avem o familie întreagă O mămică, un tătic şi un băieţel, deşi Gadget nu mai este chiar atât de mic şi mie mi se pare că încearcă să se dea huţa cu maică-sa S-a mai gândit puţin şi apoi a continuat: — Probabil că ştiţi că, în trecut, Proprietarul a fost grav rănit şi nu poate nici să ierte şi nici să uite asta Resentimentele lui faţă de Corporaţia Porţii sunt perfect îndreptăţite Şi faţă de instrumentele ei, adică faţă de cam toată lumea Ne-a măsurat cu privirea, apoi a adăugat: — În orice caz, Proprietarul este o persoană binevoitoare şi generoasă S-ar putea să vă acorde o audienţă Iar dacă o va face, vreau să ţineţi minte că el este al şaptelea cel mai bogat om din galaxie şi că este puternic în multe alte privinţe Aşa că, dacă vi se va acorda această favoare, aveţi grijă să nu îl ofensaţi Fiţi politicoşi Vorbiţi puţin Şi nu faceţi niciun gest care să-l ia prin surprindere Aţi înţeles? — Absolut! am spus eu A dat din cap — Foarte bine Trebuie să aveţi răbdare Va dura câteva secunde până voi primi instrucţiunile de la Proprietar, deoarece, aşa cum v-am spus, este organic Dar n-am aşteptat prea mult după timpul oamenilor Mult mai puţin de un minut sau, în timpul nostru, câteva eternităţi Mie mi s-a întâmplat adesea să aştept mai mult atunci când vreo organică cu capu-n traistă încerca să se hotărască dacă vrea să mănânce gazpacho sau supă din coadă de vită Practica e mama învăţăturii Cu Harry e o altă poveste El însuşi ex-organic, îl apucă neastâmpărul destul de repede, aşa că am apelat iar la soluţia mea obişnuită în astfel de cazuri — Ţi-e foame? l-am întrebat, convins că îi era, deoarece trecuse aproape o întreagă secundă de când îi dădusem să mănânce ultima dată Ce zici de vreo două cotlete de porc, din alea mari şi groase, bine făcute, aşa cum îţi plac ţie? Dar de la primele mele cuvinte începuse să clatine din cap nerăbdător — Mi-a cam foame, Markie, sigur că-mi este Dar parcă nu mi-e poftă de cotlete Ştii la ce m-am gândit? La supa aia grecească de lămâie Cu ou Şi la felul principal mmm, stai să mă gândesc S-a lovit de câteva ori cu degetul peste buzele ţuguiate — a, da! Ştiu! Un curcan mare, ca pentru Ziua Recunoştinţei, cu umplutură de castane şi Ba nu, stai niţel jumate castane, jumate stridii şi după aia, ştii tu, desertul obişnuit, plăcintă cu dovleac sau ceva de genul ăsta Şi murături şi măsline şi, auzi, Markie, dă-i bătaie, că mi s-a făcut o foame de nu poţi să-ţi închipui! Aşa că am făcut ce mi-a cerut Aproape Însă nu i-am dat bătaie Deşi aş fi putut să o fac foarte uşor Aş fi putut să simulez imediat toate cele şase sau şapte feluri de mâncare, başca vinul şi cafeaua şi puţin sorbet ca să-şi cureţe gura din când în când şi nişte bomboane de ciocolată sau mentă Dar nu avea niciun rost Harry e capabil să bage în el o cantitate uluitoare de mâncare cât ai clipi – pentru că este o simulare, evident – iar după câteva secunde să se vaite iarăşi de foame Aşa se distrează el Însă la fel de mult îi place să se uite la mine când o pregătesc şi atunci tace, pentru că nu vrea să mă deranjeze Aşa că am lucrat încet, făcând toate felurile de la zero Am simulat până şi ultima fărâmiţă a meniului Am scos miezul simulat dintr-un dovleac inexistent ca să fac plăcinta şi m-am prefăcut că fierb castane pentru umplutură Am simulat un curcan de şase kilograme, cu tot cu pene şi organe interne, ca să fie mai interesant tot procesul Curcanul era din rasa Narragansett, bineînţeles De când stătea lângă mine, Harry se învăţase să trateze cu dispreţ păsările acelea cu piepturi uriaşe, dar complet lipsite de gust, crescute în secolul douăzeci A trebuit mai întâi să tai picioarele orătaniei ca să le fierb înăbuşit şi să fac supă din ele; curcanii Narragansett obişnuiesc să meargă mult, aşa că picioarele lor pot fi cam tari dacă nu le fierbi Apoi am jumulit şi am spălat pasărea şi m-am apucat să gătesc măruntaiele pentru sosul fripturii Şi aşa mai departe Pentru că toate treburile astea nu-mi solicitau decât o parte infimă din capacitate, am folosit restul pentru alte scopuri Primul lucru pe care l-am făcut a fost să testez potenţialul sistemului Nu era mare lucru de capul lui Paznicul părea orb la tot ce făceam eu Secretara era chiar atât de năucă, dar nu reprezenta o ameninţare Când m-am furişat de acolo, am avut grijă să las în urmă o copie a mea care gătea cu spor mâncarea pentru Harry, iar ea nici măcar nu şi-a ridicat ochii la mine Însă asta nu însemna că în sistem nu existau programe mai capabile Prin urmare, am înaintat încet, scopul meu principal fiind acela de a trasa configuraţia instalaţiei Nu m-a deranjat nimic, nu am avut nicio surpriză neplăcută Cercetarea de la faţa locului mi-a confirmat ce ne spusese Kugelul, şi anume că era vorba despre nişte vechi tuneluri Heechee Cu excepţia unei săli deosebit de spaţioase, în niciuna dintre celelalte nu am observat vreo persoană organică în viaţă Mare parte dintre acele încăperi nici nu prea erau mobilate Clar că Proprietarul nu se prea dădea în vânt după musafiri Identificasem şi înregistrasem tot armamentul din castel, dar nu mă apropiasem încă de centrele principalelor inteligenţe artificiale, când am auzit-o pe Secretară că mă strigă: — Bucătarule? Şi – ţuşti! — m-am întors în copia mea înainte ca ea să continue Harry încă mai mesteca la un copan al curcanului — Nu uitaţi ce v-am avertizat, a spus Secretara, şi prezentaţi-vă imediat în faţa Proprietarului! Însă nu ne-a zis cum să ajungem în locul unde se afla acest Proprietar, deşi eu mă aşteptasem să o facă şi chiar mă pregătisem să compar instrucţiunile ei cu notiţele mele Dar nu Secretara a apelat la un truc murdar A dispărut pur şi simplu Şi şi-a luat şi mediul cu ea Iar noi ne-am pomenit într-un cu totul alt cadru Dar nu unul simulat, de data aceasta Ne aflam în sala aceea mare pe care o identificasem eu La o observare optică, cel mai tare semăna cu sala tronului unui ţar ori cu un apartament prezidenţial al unui hotel din Las Vegas În afară de câteva simulări, acolo se aflau şi patru sau cinci persoane-femei, tolănite pe ici, pe colo, fiecare la fel de superbă ca simularea care ne trimisese aici Însă ele nu erau simulări Erau organice La fel şi unicul ocupant de sex masculin al sălii, un bărbat pământiu care, cu un aer plictisit, alegea bomboane de pe o tavă Şi-a ridicat ochii la noi şi am ştiut imediat că el era Proprietarul Dar asta nu-i tot L-am recunoscut de îndată ce i-am văzut chipul Într-adevăr era unul dintre cei mai bogaţi oameni ai galaxiei, iar numele lui era Juan Enrique Santos-Smith Pe scurt, Wan VII Un masterchef nu trebuie doar să gătească mâncăruri savuroase Uneori el trebuie şi să facă faţă pretenţiilor unor clienţi mai puţin obişnuiţi Se aştepta de la mine să mă descurc cu orice VIP ar fi găsit de cuviinţă să sosească pe Roată Pentru acest motiv mi se dăduse o bază de date de identificare a aproximativ două sute de mii dintre cei mai importanţi oameni din Galaxie Astfel încât nu doar să-i hrănesc, dar şi să mă adresez lor pe nume şi chiar să-i întreb ce le mai fac familiile, presupunând că aveau aşa ceva Evident că Proprietarul se afla pe lista aceasta Ştiam că acest Wan era odrasla a doi vechi prospectori de pe Poartă, ale căror nave îi duseseră pe un artefact Heechee şi-i lăsaseră acolo Se poate spune că au avut şi noroc, şi ghinion Ghinion, pentru că au dus-o mai rău decât o dusese Harry pe Arabella Părinţii lui Wan nu au fost niciodată salvaţi de pe artefactul acela Au murit acolo Iar norocul a fost că artefactul pe care s-au stins nu era nimic altceva decât o gigantică şi sofisticată navă Heechee, nemaivăzută de oameni vreodată; şi era plină cu tot felul de creaţii tehnologice de mare valoare pentru omenire În cazul lui Wan, chestia cea mai importantă a fost că, atunci când au apărut salvatorii, s-au aplicat regulile descoperirii stabilite de Corporaţia Porţii Adică Wan, fiul şi unicul moştenitor al acelor prospectori morţi şi anonimi, a intrat în posesia întregului artefact, devenind astfel incredibil de bogat Fapt care lămurea câteva lucruri În primul rând, cum anume Wan, care ajunsese la o vârstă destul de înaintată, reuşea să pară uluitor de vioi; medicina oamenilor face minuni în cazul celor capabili să achite costurile În al doilea, explica cum de putuse să-şi facă un sanctuar ca acesta Douăzeci dacă ar fi construit şi tot i-ar fi rămas destui bani să le mute pe toate pe Norul Mic al lui Magellan Cu toţi banii ăia, Wan nu avea de gând să se mulţumească doar cu o suită de câteva companioane, oricât de superbe ar fi fost acestea În sală se mai aflau cel puţin încă vreo douăsprezece alte persoane, dar toate acestea erau doar simulări ale unor inteligenţe artificiale Două jucau, cam fără chef, o partidă de şah; mai multe se strânseseră în jurul unei mese de joc, altele stăteau de vorbă, răspândite prin încăpere Toate purtau haine neobişnuite Am văzut un bărbat cu un costum de clovn şi nas din chit roşu Altul era într-un halat alb de doctor şi avea un stetoscop în jurul gâtului Două femei, cu creioane înfipte după urechi, ţineau în braţe caiete dictando, folosite pe vremuri la stenografie Dar, orice ar fi făcut, atunci când Harry şi cu mine am apărut, s-au întors toţi să se holbeze la noi Proprietarul n-a rămas mai prejos şi s-a holbat şi el, molfăind în continuare ce avea în gură Apoi a înghiţit şi ni s-a adresat pe un ton la fel de posac ca înfăţişarea: — Nu v-am invitat eu aici Aveţi vreun argument care să mă convingă să vă las să rămâneţi? N-am stat pe gânduri — Numele meu este Marc Antoniu şi sunt unul dintre maeştrii bucătari ai Galaxiei Pot prepara cu mare artă orice fel de mâncare doreşti, din oricare bucătărie a lumii, inclusiv Şi aici am înşirat la iuţeală o grămadă dintre cele mai interesante arte culinare ale marilor civilizaţii din istoria omenirii Ba nu, nu-i tocmai adevărat O simplă simulare a mea a făcut toate astea Eu nu mai eram acolo Nu exista niciun motiv pentru care să rămân în sala tronului lui Wan şi să turui meniuri interminabile şi nici să ascult interminabilul discurs necioplit al lui Wan (lung de opt sau nouă minute) în locul unei urări civilizate de bun venit Pur şi simplu am lăsat simulării mele instrucţiuni referitoare la expresiile pe care trebuia să le afişeze şi vorbele pe care să le spună Normal că treaba asta nu era lipsită de riscuri Ceva ar fi putut să meargă prost, dar m-am asigurat şi în sensul acesta M-am întors la fiecare douăzeci, treizeci de milisecunde, ca să văd cum mai merg lucrurile şi, în caz de nevoie, să modific instrucţiunile pentru simularea mea Am făcut asta pentru că aveam nevoie de puţin timp în care să fiu singur şi să inspectez mai în amănunt regatul lui Wan Şi am avut tot timpul din lume Proprietarul mi-a lăsat simularea să vorbească vreo optsprezece secunde întregi înainte să o întrerupă Asta, plus întâmpinarea lui extrem de originală, mi-a oferit mai mult de douăzeci şi şapte de secunde de timp organic în care să cotrobăi prin jur Dacă vă interesează să aflaţi ce anume poate face o inteligenţă artificială în douăzeci şi şapte de secunde de timp omenesc, răspunsul este: „Orice vrea” Primele două miimi din aceste multe secunde le-am folosit pentru a-mi instala alarme, astfel încât să fiu sigur că nicio inteligenţă artificială aflată în slujba lui Wan nu se va amesteca în treburile mele Asta a fost floare la ureche Apoi, când am început să-l examinez pe îndelete pe Wan şi regatul lui, imaginea întregului a prins contur Eu nu am fost niciodată un bărbat organic şi tânăr Însă am avut ocazia să hrănesc destui şi am fost atent la ce trăncăneau ca să-mi dau seama ce lucruri le plac Aşa am aflat că le plac turnurile înalte şi îmbrăcate în iederă, piscinele de dimensiuni olimpice, sălile de jocuri de tot felul Cu zecile Le plac statuile ecvestre şi statuile obscene; le plac armele de tot felul şi poligoanele unde să le încerce Dar mai ales le place ce am văzut eu în dormitorul lui Wan în special dacă ar fi să adaugi şi grupul de patru tinere organice arătoase şi cu minimum de haine pe ele, pe care le văzusem în sala tronului Deşi Wan depăşise vârsta copilăriei cu câteva generaţii organice, o parte din el nu se maturizase niciodată Mi-ar fi fost milă de el dacă nu i-aş fi descoperit şi alte „jucării” Mult mai numeroase şi mult mai rele Fiecare dintre dealurile din jurul castelului era străbătut de un labirint de tuneluri, construite de Heechee înainte să fugă şi să se adăpostească în Nucleu Toate spaţiile acelea din subteran erau pline cu maşinării ale morţii Erau acolo bombe şi proiectile, obuze şi mine, arme biologice şi chimice, plus nenumărate nave spaţiale mici, care funcţionează fără pilot, capabile să ducă aceste instrumente ale prăpădului oriunde i-ar fi poftit lui Wan sufleţelul Nu copil era acela care îşi umpluse proprietatea cu asemenea lucruri Ci un bărbat organic, unul matur şi pe deplin funcţional Şi – eram destul de sigur de asta – unul foarte nebun Când am revenit în sala tronului la următoarea vizită de verificare, l-am găsit pe Harry acolo Şi el pornise să inspecteze locul, iar acum ardea de nerăbdare să facem schimb de impresii Când Wan Proprietarul începuse să spună „D-dî-ddî“ (adică „De unde ştii toate astea?”), Harry mi-a dat încântat veştile Descoperise ceva ce mie îmi scăpase O fată Asta descoperise Harry Tânără, atrăgătoare, om, deşi actualmente nu mai era organică Era inteligenţă stocată, la fel ca el — Allison o cheamă, mi-a spus el entuziasmat, şi am senzaţia că mă place! S-a gândit puţin, apoi a adăugat: — Oricum, e sigur că nu-l place pe Wan ăsta Zice că-i în stare să ne ia gâturile fără să ezite — Noi nu avem gâturi, i-am amintit eu Wan reuşise în sfârşit să ajungă la „u-uu-uuu“ din al doilea cuvânt — Dacă am avea Şi, în orice caz, nu doar pe noi ne-ar omorî Allison zice că-i sigură că zilele astea o să arunce în aer una dintre planete Asta explica depozitul de arme pe care îl văzusem eu Şi m-a făcut să mă gândesc serios la ce anume ar fi trebuit să facem în continuare Vedeţi voi, nu era cu totul onorific statutul meu de adjunct al lui Thor Aruncătorul-de-Ciocan, care se ocupa de menţinerea păcii Presupunând că, în cel mai rău caz, ar fi izbucnit vreodată un conflict armat cu Kugelii, eu aş fi reprezentat o parte din forţa de atac a lui Thor Menţinerea păcii era un aspect important al fişei postului meu Şi aici, şi pe Roată Aşadar, se impunea o reacţie în caz că tâlharul ăsta organic colecţiona toate gadgeturile alea ucigaşe cu intenţia de a le folosi Iar singurul din jur în stare să ia atitudine eu eram Cea mai bună sursă de informaţii era probabil această inteligenţă stocată, această Allison pe care o descoperise Harry Mă aştepta deja lângă un pian vechi, aşezată într-o poziţie afectată ca să mă impresioneze Nu o fi fost Allison decât o sumă de particule încărcate – la fel ca mine –, dar asta nu o împiedica să-şi dorească să se înconjoare cu lucruri frumoase Mi-am dat seama imediat Nu ştiu eu prea multe despre obiceiurile tinerelor femei din specia umană, dar nu am avut cum să nu observ pernele brodate cu flori în culori pastelate de pe sofaua acoperită cu creton şi uriaşul panda din pluş de pe patul cu baldachin roz Tablourile de pe pereţi (aranjamente florale sau balerine suple), platourile cu fructe de pe mese, muzica în surdină – toate astea alcătuiau cursa perfectă în care ar fi căzut orice tânăr organic atunci când era invitat la un pahar după întâlnire Am lăsat-o să-şi facă numărul; am luat loc pe sofa şi am refuzat cu un gest tava cu smochine şi nuci pe care mi-a întins-o – cum ar fi să-mi dea altcineva de mâncare tocmai mie! apoi am început să-i pun întrebări Voiam să-mi spună tot ce ştia despre Wan A fost dispusă să o facă, dar mai întâi voia să-mi povestească despre ea Am trecut repede pe la simularea mea ca să mă asigur că nu apăruse nicio problemă care să necesite prezenţa mea efectivă Nu apăruse Wan tocmai ajunsese la „ş-şş-ştt”, aşa că l-am lăsat să vorbească în voie Când l-a cunoscut pe Wan, mi-a povestit Allison, ea era o balerină cu cariera distrusă Se înscrisese în rândul prospectorilor Porţii atunci când nu a mai suportat trei ore de exerciţii zilnice la bară Deşi nu a folosit chiar cuvintele astea, ideea este că a ajuns să colinde barurile de pe planeta Peggys — Şi uite-i pe tipul ăsta ciudăţel, Wan, care intră în bomba unde eram eu Am senzaţia că se cam dăduse la fund pentru că intrase în nişte necazuri pe care nici măcar banii lui nu le puteau rezolva imediat Nu doreşti ceva de băut? Cafea? Sau altceva? m-a întrebat ea puţin cam tristă Cred că suferea de singurătate şi se bucura că acum avea un musafir — Mulţumesc frumos, dar nu doresc nimic, i-am spus eu, deşi tot era tentant să văd cum îmi oferă altcineva nişte răcoritoare — Despre ce fel de necazuri vorbeşti? A ridicat din umeri — Mai târziu am auzit despre ce era vorba, dar se pare că lui Wan îi intrase în cap că el era proprietarul Bătrânilor, aşa că a răpit câţiva de pe rezervaţia din Kenya Şi a intrat în conflict cu legea pe chestia asta De altfel, multe din lucrurile pe care le are aici nu sunt prea legale Atunci au mai fost şi alte probleme, dar nu cunosc detaliile Şi după aia a apărut pe planeta Peggys, unde eram eu blocată Şi aşa ne-am cunoscut S-a întrerupt şi s-a uitat lung la mine într-un mod pe care nu-l anticipasem — Zici că te cheamă Marc, nu? a şoptit ea Drăguţ nume Drăguţ bărbat Pot să-ţi pun o întrebare? Am dat din cap că poate — Cum ai fi arătat dacă nu ţi-ai fi ştii tu retuşat imaginea? Uite că la asta nu mă aşteptasem, cu toate că ştiam că înfăţişarea pe care o luasem fusese modelată după chipul unor personaje cu destul succes Am decis să fiu sincer — N-aş fi arătat în niciun fel, Allison Nu am fost niciodată organic S-a strâmbat când a auzit asta, apoi a oftat şi a spus: — Ei, asta este! Deci, cum îţi spuneam, eu mă aflam pe planeta Peggys Nu am avut noroc în viaţă Nici măcar ca prospector al Porţii Trei călătorii şi niciun câştig A treia a fost cea mai rea, pentru că atunci am ajuns pe Peggys, care evident că fusese descoperită deja de patru sau cinci ori şi pe ea funcţiona acum o adevărată colonie Aşa că m-am hotărât să rămân acolo Şi Începuse să mă obosească Aşa că i-am zis: — Wan, Allison! Încăpuseşi să-mi povesteşti despre Wan — Păi asta şi fac Mergeam din bar în bar, încercând să fac rost de bani pentru Lumea Cealaltă Ştii că există un lanţ de magazine Lumea Cealaltă care te pot transforma în inteligenţă artificială dacă îţi permiţi să plăteşti preţul? Normal că, dacă te cheamă Wan, nu ai nevoie de magazinele astea pentru că tu deţii toate echipamentele şi Doctorul Moarte e lângă tine să te asiste Împreună cu bufonul curţii şi avocaţii şi secretarele şi Ştiu că v-am zis că am o grămadă de timp la dispoziţie, dar nu chiar o eternitate Am ridicat o mână — Te rog, Allison A făcut un efort şi şi-a adunat gândurile — Da Scuze Aşa, şi Wan îşi pierdea vremea cam prin aceleaşi cârciumi ca şi mine Îmi făcea cinste I se părea nostim că fusesem balerină, pentru că trebuie să recunosc că pe vremea aia numai a prim-balerină nu mai arătam eu Dar îi plăcea să mă asculte Mai ales când îi povesteam că toate fetele din trupă aveau iubiţi şi ce fel de lucruri poţi să faci cu picioarele după zece ani de exerciţii la bară – ştii tu, bara aia din faţa unor oglinzi mari unde exersează balerinii şi balerinele Şi asta este A ridicat din umeri şi a încheiat: — Iată-mă aici Mi se părea că omisese ceva — Vrei să spui că Wan te-a luat de pe planeta Peggys? A scuturat din cap — Oooo, nu! Nu atunci Atunci a plecat cu altă femeie şi eu l-am uitat Dar şase sau şapte luni mai târziu, când ajunsesem la limita puterilor, apare individul ăsta, cică de la un cabinet de avocatură, şi-mi zice că Wan e de acord să-mi plătească transformarea la Lumea Cealaltă, cu condiţia să fiu de acord ca, după aia, să mă duc la el acasă şi să dau lecţii de balet unor prietene de-ale lui S-a oprit să chicotească ironic şi a continuat: — Cred că le-ai văzut pe prietenele cu pricina Sunt nişte fete pe care le-a agăţat prin diverse locuri Presupun că au multe talente, dar dansul nu se numără printre acestea Poate cu excepţia lui Liz Îi cam sunt datoare Se aştepta să o întreb pentru ce anume, aşa că nu am dezamăgit-o — E o poveste cam lungă, a spus ea, de parcă până acum ar fi fost scurtă Lui Wan i-a fost mereu o teamă cumplită de moarte Aşa că ţine lângă el toate echipamentele de la Lumea Cealaltă, iar Liz ştie cum să le opereze Însă nu el a murit, ci eu Iar Liz m-a stocat — Liz? am întrebat eu aiurea, doar ca să nu mai facă altă paranteză — Elizaveta Doctor Moarte, cum îi zicem noi Paraşuta aia din Rusia care stă lângă Wan O recunoşti pentru că: a) nu-i atrăgătoare cum suntem noi, celelalte; şi b) are mereu o expresie îngrijorată, pentru că este tot organică şi îi este teamă să nu rămână însărcinată A dat din cap, ca pentru a-şi accentua spusele şi a continuat: — În orice caz, după ce m-am prins cum stau treburile cu activităţile stocate, am simulat o întreagă companie de balet la care Wan se uită din când în când, dar nu în spectacole ca Giselle ori Spărgătorul de nuci, ci în nişte reprezentaţii pe care le-am regizat eu special pentru el Mi-a făcut cu ochiul şi m-a întrebat iarăşi: — Chiar nu vrei un pahar cu ceva? — Mulţumesc, dar nu, am clătinat eu din cap Femeia începuse să mă calce pe nervi, aşa că m-am hotărât să scurtez discuţia — Mai am vreo două întrebări pentru tine Secretara Proprietarului ne-a întrebat dacă ştim cum să aruncăm în aer o stea Ştii cumva la ce s-a referit? Mi s-a părut surprinsă — Ah, stai puţin! Wan a zis odată că şi-ar dori să poată face aşa ceva Şi chiar ar putea, dacă ar descoperi pe undeva vreun obiect Heechee, antic şi de demult, programat pentru asta Crezi că despre asta este vorba? Informaţia aceasta era neaşteptată din două motive Se pare că Wan se apropia de un anume obiect la care făcuse odată aluzie Thermocline, bătrânul Heechee Trebuia neapărat să discut problema cu Thor Aruncătorul-de-Ciocan Însă aveam nevoie de mai multe date şi femeia asta nu era sursa potrivită — Încă ceva Ştii cumva de ce a strâns Wan toate armele alea? A ridicat din umeri — Pentru că vrea să ucidă pe cineva Că doar la asta sunt bune armele, nu? Cred că o s-o facă de îndată ce prinde puţin curaj Ceea ce n-o să se întâmple prea curând; că nu-i un tip prea îndrăzneţ Deşi nu-l întrece nimeni când e vorba de duşmănie — Ştii pe cine duşmăneşte? — Păi, a zis ea, căzând pe gânduri, cam pe toată lumea Dar cel mai mult pe Robinette Broadhead – ştii cine este, da? Normal că ştii Şi pe câteva femei Destul de multe, de fapt Nu ştie să se poarte într-o relaţie şi atunci când se termină, zice că femeia e de vină Dar cel mai tare şi mai tare îi urăşte pe Heechee Pe toţi, pe fiecare în parte, tot neamul lor Dar, fiind atât de obsedat de ură, probabil că duşmăneşte zeci de oameni de care nici n-am auzit Sigur nu vrei să bei ceva? — Sigur, Allison — Pentru că, a zis ea, ridicându-se şi venind mai aproape de mine, nu ai niciun motiv să te grăbeşti Nu mi se întâmplă prea des să am musafiri Trebuie să vă mărturisesc că în momentul acela am fost cuprins de un sentiment care, în termeni organici, s-ar numi „jenă” Pentru că, vedeţi voi, înţelegeam perfect ce voia Allison de la mine – nu doar din cuvintele pe care le spunea, ci mai ales din subtextul lor Se oferea la cel mai direct mod să întreţină raporturi sexuale cu mine Inteligenţele artificiale ca mine nu au prea multă experienţă în acest domeniu – de fapt, nu avem deloc Sexul nu face parte din programul nostru Însă asta nu însemnă că nu suntem în stare să întreţinem raporturi sexuale Şi eu pot s-o fac, dacă aşa vreau Vă amintesc că sunt una dintre cele mai puternice inteligenţe artificiale create vreodată Prin urmare, mi-ar fi uşor să simulez o astfel de activitate Nu pot spune dacă aş fi făcut-o sau nu Evident că orice experienţă are farmecul ei, iar mie îmi face plăcere să încerc lucruri noi Am mers până într-acolo încât am făcut o incursiune rapidă în sala tronului ca să văd cum se desfăşoară lucrurile, în caz că mi-aş fi dorit să mai stau puţin în compania lui Allison Dar iată că lucrurile nu se desfăşurau tocmai bine Conversaţia încetase Secretara/paznica lui Wan luase formă vizibilă şi îi şoptea la ureche ceva ce-i preschimbase expresia ursuză de mai devreme într-una care oscila între furie şi îngrijorare M-am întors imediat în camera lui Allison — Scuze, i-am zis cât de politicos am putut, trebuie neapărat să mă întorc Dar mă mai nedumereşte ceva Nu mi-aş fi închipuit că Wan ar fi pasionat de balet De ce crezi că a făcut efortul de a te aduce aici? — Simplu, a răspuns ea, pe un ton plin de regrete, în vreme ce eu simulam că mă ridic de pe scaun şi mă pregătesc de plecare M-a întrebat de ce ar merita să urmărească un spectacol de balet Iar eu i-am spus că acolo sunt o mulţime de fete drăguţe, îmbrăcate sumar, care îşi îndoaie trupurile în tot felul de poziţii neobişnuite Expresia de pe chipul Proprietarului nu se schimbase Nici buzele ţuguiate ale femeii care-i şoptea în ureche nu-şi pierduseră fermitatea – câştigând, astfel, simpatia mea, deoarece ştiam ce înseamnă pentru o inteligenţă artificială să vorbească rar pentru a putea fi înţeleasă de un ascultător organic Sala tronului era exact aşa cum o lăsasem eu cu o clipă înainte Însă pe coridorul din faţa ei era ceva nou: două matahale de paznici în uniforme cu însemnele Proprietarului, imobilizându-l pe Harry care părea extrem de speriat Nu m-am sinchisit de furia intensă şi ameninţătoare din privirile lor În primul rând, pentru că atunci când eşti o simulare poţi să fii oricât de mare şi fioros vrei; depinde doar de capacitatea programului, iar al meu era suficient de eficient ca să mă facă aliat de nădejde al lui Thor Aruncătorul-de-Ciocan Am încadrat spaţiul din jurul celor doi paznici şi m-am contractat împrejurul lor După ce i-am presat destul ca să-i neutralizez, le-am ordonat: — Daţi-i drumul! Plecaţi de aici! Neavând încotro, cei doi s-au supus Harry a început să-şi frece braţele, de parcă strânsoarea namilelor chiar îi provocase durere fizică — De ce a durat atât, Markie? s-a răstit el supărat Totul mergea bine când, pe nepusă masă, m-am pomenit că mă înşfacă gorilele astea şi mă trag afară Habar n-am ce li s-a năzărit — Li s-a năzărit că au aflat ce făceam eu Haide! Ne întoarcem pe navă! VIII La rugăminţile lui Harry, ne-am oprit să o luăm şi pe Allison cu noi N-am întâmpinat nicio problemă Apoi am gonit prin canalele de comunicare ale castelului până când am dat de o antenă Ne-am lansat către ea şi ne-am pomenit înapoi pe navă, departe de orice forţe ar fi putut să trimită Wan după noi şi, oricum, cu mult înainte ca el să se dezmeticească şi să le convoace Primul lucru pe care l-am făcut a fost să strig: — Kugelule! Vino încoace Trebuie să discutăm O clipă am crezut că iar nu avea de gând să-mi răspundă, dar apoi a început să se formeze talmeş-balmeşul de puncte şi culori, speriind-o la culme pe Allison — Iisuse H-rzzz-stoase!! a guiţat ea Ce mama dracului mai e şi aia? — Stai liniştită! i-am spus eu Este un prieten Ceea ce, fireşte, era o minciună, dar tot ce voiam era să tacă din gură şi să nu-mi stea în drum După asta, i-am relatat Kugelului despre armele şi intenţiile lui Wan, încheind: — În consecinţă, trebuie să-l împiedicăm să facă rău Am putea cere ajutorul autorităţilor — La naiba am putea, m-a întrerupt Harry Ar dura câteva zile să ajungă aici cineva şi în timpul ăsta individul ar putea să-şi înarmeze toate navele alea şi să le lanseze — Dar, am continuat eu, aceasta nu este o opţiune fezabilă Va trebui să acţionăm noi înşine Însă nici Harry şi nici eu nu avem această capacitate Voi o aveţi? Componentele figurii au început să se foiască — Se cunoaşte faptul că o avem, mi-a atras el atenţia Am mai sterilizat o dată planeta aceasta şi o putem face din nou: o simplă lovitură uşoară dată câmpului magnetic va duce la anularea stratului atmosferic opac la radiaţii permiţând astfel razelor letale să ajungă la organismele de pe planetă În tot acest timp, Allison îl ascultase pe Kugel cu gura căscată Acum şi-a folosit-o ca să urle la el: — Ia stai aşa, musiu! N-ai să faci nimic din toate astea! Tu zici aici că ai s-o omori pe Rose şi pe Liz şi pe Jilly şi pe Jean, ca să nu-i mai pun la socoteală pe Bătrâni şi I-am aruncat privirea aia semiletală pe care o repetasem pentru rolul meu de războinic-adjunct A funcţionat Tipa a tăcut numaidecât, iar eu i-am zis Kugelului: — Aşa ceva este inacceptabil Nu suntem autorizaţi să distrugem persoane vii A tăcut un moment, de parcă ar fi încercat să înţeleagă acest concept neaşteptat şi cu totul nou pentru el Apoi a spus: — Mai este un impediment în legătură cu această propunere Nu suntem suficienţi pentru a duce la îndeplinire misiunea Convocarea altora ar necesita timp la fel ca şi cererea voastră de întăriri Am dat din cap — Deci să revenim la prima idee Eşti în stare să volatilizezi toate armele lui Wan, fără să omori pe nimeni? — Şi s-o faci repejor? s-a băgat în vorbă şi Harry Armele alea ale lui se cam apropie de noi aşa că nu avem tot timpul din lume ca să luăm o hotărâre De fapt, cam aveam Probabil că Proprietarul tocmai era informat de paznicii lui că simulările noastre se destrămaseră şi dispăruseră Dar voiam să se rezolve totul cât mai rapid Aşa că m-am adresat din nou Kugelului: — Poţi să faci ce ţi-am cerut? Altă pauză Apoi, cam în silă: — Fără probleme Pot să o fac cu mare precizie — Atunci, dă-i bătaie! l-am îndemnat eu Distruge-i armele! Şi, dacă tot te ocupi de asta, fă bine să-i anihilezi şi navele N-a fost nevoie să spun mai multe Kugelul nu mi-a răspuns prin vorbe, ci doar a pâlpâit, s-a disipat şi a dispărut înapoi în oala lui sub presiune Nu l-am mai văzut niciodată Dar am văzut ce a făcut Încă nu aveam o idee prea clară despre cum arăta procesul de „volatilizare” despre care vorbise Kugelul Aşa că m-a cam luat pe nepregătite Trebuie să înţelegeţi că eu nu am urechi anatomice Deci nu am auzit nimic în mod direct, dar, cu toate că ne aflam la extremitatea atmosferei planetare, am simţit şocurile atunci când senzorii mei acustici au receptat cincizeci sau şaizeci de explozii rapide şi ascuţite, de o mare intensitate Harry a resimţit aceleaşi şocuri Şi-a dus mâinile simulate la urechile la fel de simulate (evident, degeaba) şi m-a implorat: — Haide, Markie! Fă-l să înceteze! Nu puteam Dar nu mai conta Exploziile deja se opriseră Şi atunci am observat pe carcasa izolatorului pentru Kugeli o peliculă cu băşici minuscule ca din metal lichid O alta asemănătoare apăruse pe peretele navei noastre Mi-am dat seama că erau emisiile la femtoscară promise de Kugel Mi-am spus că trebuie să fiu recunoscător pentru că nici hardware-ul meu şi nici cel al lui Harry nu se aflaseră în linie dreaptă cu palatul lui Wan Mă cam îndoiesc că Kugelul ar fi făcut vreun efort să le evite Însă ce se petrecea pe Arabella nu era deloc la femtoscară În jurul castelului începuseră să apară nişte norişori mici de fum, apoi câţiva mai mari; apoi a venit mama tuturor exploziilor, însoţită nu doar de vălătuci de fum, ci şi de bucăţi din structură şi flăcări furioase O mare parte din castelul lui Wan fusese distrusă, deşi mi s-a părut că nu era aceea în care îl lăsasem eu Cred că una dintre salvele Kugelului detonase depozitul principal de arme şi muniţie al lui Wan Intensitatea exploziei m-a făcut să-mi pară rău pentru Bătrâni, dar m-a liniştit Harry, care îşi centrase senzorii optici asupra lor şi mi-a raportat că se ascunseseră sub copaci şi că erau teferi Şi cu asta basta Atunci am început să aşteptăm sosirea celorlalte nave Problema era că nu ne puteam permite să scăpăm din ochi castelul lui Wan Nu aveam de unde să ştim ce mai ascunsese prin alte tuneluri Poate că nimic, dar nu voiam să riscăm Prin urmare nu puteam să ne lăsăm nava pe o orbită planetară normală, deoarece orice s-ar fi putut întâmpla atunci când noi ne aflam în partea cealaltă a Arabellei Aşa că am ales varianta mai complicată Am coborât nava pe traiectoria ei orbitală, până când castelul lui Wan a ajuns chiar pe linia orizontului, apoi ne-am zapat cu viteza luminii spre locul unde a apărut deasupra celuilalt orizont Şi am repetat iar şi iar acest procedeu, până la sosirea celorlalte nave Adică , zile mai târziu Vreţi să ştiţi câte asemenea orbite parţiale intră în , zile? Totalizând aceste , zile de timp organic Şi vreţi să ştiţi cât înseamnă asta pentru unii ca mine şi Harry, obişnuiţi să operăm în timp artificial? Vă spun eu că nu vreţi să ştiţi Credeţi-mă că nu vreţi Să spunem că vorbim despre o perioadă interminabilă Dar chiar şi o asemenea perioadă, aparent nesfârşită, tot se sfârşeşte la un moment dat Şi atunci au sosit întăririle Şi ne-au luat locul Şi am avut parte de o călătorie la fel de interminabilă până înapoi pe Roată Până înapoi acasă Dar măcar atunci am putut să ne stingem IX Când am ajuns pe Roată, Thor Aruncătorul-de-Ciocan s-a bucurat să mă vadă, Marc al Doilea nu s-a bucurat, iar ceilalţi n-au avut nicio reacţie – nici de bine, nici de rău Normal că erau entuziasmaţi de ce făcuserăm pe Arabella Harry devenise eroul zilei şi simularea lui organică dădea interviuri peste interviuri La fel şi Allison, în rolul prizonierei salvate din ghearele monstrului Wan, care avusese de gând să ucidă mii de organici nevinovaţi până când am apărut noi, supereroii, şi i-am dejucat planurile Nu m-a deranjat tămbălăul ăsta Harry era un ex-organic, înzestrat cu orgoliul aferent; în vreme ce eu eram doar o inteligenţă artificială, un produs fabricat Nu te apuci să feliciţi inteligenţele artificiale pentru că fac ce le este prevăzut în program Doar le bagi în revizie dacă nu o fac Sau le dai la fiare vechi Marc al Doilea nu dădea semne că ar fi vrut să-şi împartă treburile cu mine; de fapt a dat toate semnele că îşi dorea să dispar – probabil că era invidios la culme pe mine pentru că eu avusesem parte de aventură şi el nu Senzaţia era extrem de bizară Pentru prima oară de când fusesem creat nu aveam nimic de făcut În afară de a mă vedea cu Thor Aruncătorul-de-Ciocan, fireşte Aşa că m-am dus la el L-am prins într-un moment prost Era în toiul verificării zilnice a arsenalului de pe Roată Şi, chiar dacă totul era mereu pregătit, nu-i convenea să fie deranjat — Încearcă mai târziu, mi-a zis el iritat Poate peste trei sau patru secunde; cam atunci ar trebui să-mi vină rezultatele — În regulă, Thor, am spus eu Scuze Şi aşa am rămas cu câteva secunde libere şi cu nimic de făcut în timpul ăsta Nu aveam chef nici măcar să exersez prepararea vreunui fel de mâncare mai dificil, pentru că nu voiam ca Marc al Doilea să-şi închipuie că mă apuc să concurez cu el Nici pe Harry nu mai trebuia să-l hrănesc, deoarece în momentele acelea Allison îl atrăgea mai mult decât mâncarea Aşa că m-am întors la navă – nu ştiu prea bine de ce am făcut-o Probabil pentru că m-am gândit că Kugelul o fi într-o dispoziţie mai volubilă Dar nu era De fapt, nu era acolo Bănuiesc că se întorsese în Kugelblitz, deoarece izolatorul era acum deschis şi gol Au trecut secundele Nu doar trei sau patru Nu doream ca Thor să creadă că îl presez, aşa că am aşteptat şase secunde întregi înainte de a mă întoarce în eigenspaţiul lui Luminile de semnalizare erau stinse, soneriile şi claxoanele erau mute, iar Thor avea treabă să îl pună la curent pe consultantul lui Heechee Îl cunoşteam Numele lui era Thermocline şi îmi era client fidel – la început voia doar cuşcuş, preparate greceşti din miel şi halva; apoi a căpătat mai mult curaj atunci când îi permitea digestia Ce vreau eu să spun aici este că Thermocline era organic Adică am exagerat când am spus că Thor avea treabă să-l pună la curent Thor avea o grămadă de timp să se ocupe şi de altele Acum stătea aplecat peste un ecran de diagnosticare pe care erau afişate date din Kugelblitz Nu l-am văzut să-şi ridice capul la mine, dar ştia că sunt acolo Au mai trecut câteva microsecunde până să dea un semn că m-a văzut Şi atunci mi-a spus: — Deci ai dat-o în bară şi l-ai scăpat Aşa era Thor, întotdeauna la obiect, indiferent ale cui sentimente le-ar fi rănit Dar eu m-am ţinut tare — N-avem de unde să ştim asta I-am găsit corpul Thor a mârâit la mine: — I l-aţi găsit după ce n-a mai avut nevoie de el N-aţi discutat cu cele patru organice pe care le-a abandonat? Au spus foarte clar că „Doctorul Moarte” l-a stocat şi au plecat amândoi de acolo cu o rachetă-mesager Nu i-am răspuns pentru că avea dreptate Nu luasem în calcul posibilitatea ca Wan să fi ascuns un torpilor dincolo de munţi Ştia şi el că are dreptate, aşa că nu s-a mai obosit să continue şi a schimbat subiectul — Te-ai gândit ce ai să faci de-acum înainte? — Nu prea, am spus eu De fapt, exact despre asta vreau să vorbesc cu tine Atunci a ridicat ochii la mine, clipind des, de parcă s-ar fi simţit surprins — Cu mine? De ce să vorbeşti cu mine, Marc? Dar ştia foarte bine de ce Fără îndoială că Thor este cea mai puternică persoană pe care o cunosc, fie ea inteligenţă artificială, persoană organică sau stocată Şi nu mă refer la armele pe care le controlează Ci la faptul că membrii Consiliului stau cuminţi şi îl ascultă atunci când are ceva de spus I-am zis: — Am crezut că ai nişte idei pentru mine — Idei? Tonul lui părea a spune că n-a avut neam de neamul lui vreo idee şi nici nu ştia cum să facă pentru a avea una Apoi a continuat: — Păi, nu ştiu Poate M-am gândit că am nevoie de un control autonom pentru câteva dintre armele de pe orbitele mai îndepărtate Crezi că te-ar interesa? — Nu, i-am răspuns eu, nici vorbă Se referea de fapt la o sarcină tot atât de incitantă precum operarea unui termostat — Vreau să fac ceva important, ceva care să fie cel puţin la fel de interesant ca treaba pe care o făceam înainte de misiunea asta — Şi vrei să te ajut eu? Şi mi-a aruncat o privire de general cu cinci stele care se uită la un recrut enervant — De ce aş face-o, Marc? — Fără motiv, i-am zis eu Am crezut doar că ai să o faci Apropo, ştiai că Wan Santos-Smith pare să fi aflat ceva despre un perturbator-de-stele? Vorbele astea l-au făcut să se uite cu mai mult interes la mine şi, atunci când mi-am dat seama că îi captasem toată atenţia, i-am tras-o, arătându-i Kugelblitz-ul de pe ecran: — Ştii că Kugelii se pot proiecta afară din blitz ori de câte ori au chef? A mormăit: — Normal că ştiu Pot să se detaşeze din sateliţii-spion şi să între în izolator – aşa cum au făcut şi când te-au însoţit pe Arabella — Nu, Thor, eu îţi vorbesc despre faptul că pot ieşi din izolator Şi am început să-i povestesc cum Kugelul a distrus armamentul lui Wan Nu am mai adăugat că puteau face la fel şi cu armele lui Nu era nevoie Apoi am plecat, lăsându-l să-şi reconfigureze toate sistemele Dar a făcut câteva lucruri pentru mine înainte să plec Thor nu era un prieten comod, dar îşi plătea întotdeauna datoriile Aşa că am căpătat o navă – Thor a făcut-o pierdută din inventar – şi am pornit la drum Nu eram sigur că asta voiam să fac atunci când Thor a venit cu ideea, pentru că mă îngrijora cam tare o dilatare temporală de patruzeci de mii la unu Însă Thor mi-a explicat că asta reprezenta o problemă pentru oamenii organici, nu pentru noi Sunt cu două ordine de mărime mai rapid decât oamenii organici atunci când se află în Nucleu şi pot să intru şi să ies de acolo în câteva secunde, cel mult zece minute dacă vreau să mai zăbovesc puţin, iar atunci când mă voi întoarce nu vor fi trecut decât câteva zile de timp al oamenilor Nu ştiu exact ce voi găsi acolo, dar cred că va fi interesant Poate o să dau de Breeze, vechea mea prietenă? Poate o să-mi fac prieteni noi Nu ştiu, dar cred că merită să încerc MAŞINA DE VISE I Ultimul lucru la care s-ar fi aşteptat Stan pe planeta aceea în întregime populată de Heechee pe care ajunsese era să se pomenească la uşă cu un alt om Cu atât mai puţin cu unul care pretindea a fi psihiatrul legendarului Robinette Broadhead Totuşi, Stan îşi reveni destul de repede din surpriză – într-un singur minut Estrella se dezmetici şi mai repede Şi imediat se repezi să ofere musafirului gustări, ceva de băut, un loc unde să se aşeze, îmbujorată şi tulburată ca o mireasă la vizita neanunţată a viitoarei soacre Von Psiho refuză şi gustările, şi băutura Cu foarte multă politeţe, dar şi cu foarte multă fermitate — Ştiţi, le explică el, eu nu sunt o persoană organică Nu sunt nici măcar una materială Sunt doar o simulare computerizată Ce vedeţi voi este o imagine Nu pot nici să mănânc, nici să beau — Nu face nimic, zâmbi Stan cu toată gura Oricum nu cred că avem ceva prea băubil De fapt, nici de mâncare nu sunt sigur Aşadar, ce putem face pentru tine? — Sper că multe, zise von Psiho pe un ton prietenos Dar mi se pare că dau dovadă de lipsă de politeţe Vouă vă este foame, nu-i aşa? De fapt, exact la asta se gândea Stan în momentul acela Însă Estrella a fost cea care răspunse musafirului: — Ne este, dar nu m-aş simţi bine dacă noi am mânca, iar tu te-ai uita la noi Von Psiho se lumină la faţă — Asta este cea mai uşoară problemă din lume Vedeţi-vă de mâncarea voastră şi eu o să stau jos – adică o să simulez că stau jos – şi o să beau un pahar de vin de Xeres simulat Ascultători, chiar dacă puţin tulburaţi, Stan şi Estrella începură să aleagă dintre pachetele cu mâncare, în timp ce psihiatrul trase din aer o măsuţă, un scaun cu spătarul drept, o sticlă şi un pahar Până când să despacheteze Stan ceva ce semăna cu un biscuit plat şi rotund, de culoare verde şi cu aromă de peşte, von Psiho deja îşi clătise gura imaginară cu o înghiţitură din vinul imaginar şi acum ridicase paharul imaginar în lumină — Niţel cam slab, declară el, dar bunicel Presupun că ştiţi de ce mă aflu aici Estrella se uită la Stan Tânărul ridică din umeri — E vorba despre tipul ăla care ne urăşte? Chipul lui von Psiho radie de bucurie — Exact! Mă aşteptam să fiţi inteligenţi şi mă bucur să văd că nu m-am înşelat Ia Spuneţi-mi, aţi aflat cumva ce anume făcea Achiever atunci când a început să aibă probleme? Stan se încruntă: — Achiever? — Nu v-a spus nimeni cum îl cheamă? Ăsta este numele lui, Achiever Şi se afla într-o misiune destul de importantă — Îi căuta pe Asasinii ăia, zise Estrella, dând din cap, dar noi nu prea ştim multe despre ei — Vrea să spună, interveni Stan, că ştim că au omorât demult rasele inteligente, dar nu ştim de ce au făcut-o Von Psiho îşi studie câteva clipe paharul Apoi le aruncă celor doi tineri o privire aproape răutăcioasă — Vreţi să vorbim cu lux de amănunte despre Asasini? îi întrebă el Vedeţi voi, eu sunt deja un program destul de bătrâior şi îmi cam place să vorbesc Dar dacă totuşi vreţi Lui Stan îi era indiferent, dar Estrella spuse încântată: — Da, sigur că vreau Von Psiho îi adresă un zâmbet cald — Atunci, vă spun că nici eu nu cunosc răspunsul la întrebarea despre motivul pentru care Asasinii erau cum să zic eu Asasini la scară mare De fapt, nici nu cred că-l cunoaşte cineva Cea mai bună ipoteză pe care am auzit-o este aceea că Kugelii se tem că alte inteligenţe, mai ales cele organice, ar putea să le dejoace planurile, oricare ar fi acestea Stan începuse să-şi piardă răbdarea — Tot vorbeşti despre lucruri pe care noi nu le cunoaştem, se plânse el Ce-s ăia Kugelii? — Îmi pare rău Sincer Vedeţi voi, problema este că eu cunosc atât de multe, încât uneori mi-este greu să estimez cât de puţin ştiu oamenii organici – of, la naiba! exclamă el, muşcându-şi buza simulată Bat câmpii, nu-i aşa? Credeţi-mă că nu vreau să vă umilesc în niciun fel Realitatea este că ştiu foarte multe Sunt o inteligenţă artificială foarte, foarte bătrână; şi am făcut o mulţime de lucruri Nerăbdarea lui Stan atinse cote alarmante — Kugelii, îi aminti el Ce dracu’ sunt Kugelii? — Divaghez mereu, nu? zise von Psiho cu regret Să încerc să vă explic ce spuneam Noi am dat numele de „Kugeli” particulelor individuale ale Asasinilor pentru că ele există în ceva ce se numeşte Kugelblitz Dar ce este Kugelblitz-ul, o să mă întrebaţi voi Este numele dat unei găuri negre care conţine mai multă energie decât materie Înţelegeţi? Asta sunt Asasinii Creaturi din energie şi, cu multă vreme în urmă, înainte ca Heechee să se retragă în Nucleu, unde ne aflăm noi acum Von Psiho nu începuse tocmai cu începutul, dar mersese destul de în urmă pe firul poveştii, punându-i astfel răbdarea la încercare lui Stan Estrella, pe de altă parte, părea a-i sorbi fiecare cuvânt Aşa că tânărul îşi păstră cumpătul Se apucă să mănânce combinaţii după combinaţii de texturi şi arome care mai de care mai bizare, în vreme ce asculta poveşti după poveşti, care mai de care mai stranii, despre rase masacrate şi despre motivele care au dus la decizia Heechee-ilor de a se retrage în Nucleu Continuă să asculte şi după ce terminase de mâncat şi, împreună cu Estrella, curăţase toate resturile şi ambalajele şi le dusese la gunoi Amândoi ascultau, iar inexistentul (deşi persoană şi nu una oarecare, ci o persoană care avea darul de a domina o conversaţie) Sigfrid von Psiho vorbea fără să obosească Interesantă poveste Cu toate acestea lui Stan nu-i păru rău când se auzi mârâitul soneriei de la uşă — Scuzaţi-mă, spuse el, bucuros că are motiv să coboare de pe stinghia Heechee, care, deşi fusese capitonată, era departe de a fi confortabilă Spre marea lui surprindere, Estrella, care ascultase totul cu foarte mare atenţie, voia să afle mai multe — Încă ceva, doctore von Psiho, spuse ea Asasinii ăştia mai sunt prin preajmă? Ar trebui să ne facem griji din cauza lor? Stan zăbovi şi el, aşteptând răspunsul Dar acesta veni într-o clipită — Ca să-ţi răspund la prima întrebare, spuse von Psiho, da, încă mai sunt prin preajmă, în Kugelblitz-ul lor Cât despre grijile pe care să vi le faceţi ce să zic? Sunt foarte bine păziţi într-o staţie spaţială uriaşă, de forma unei roţi, construită special în acest scop Aşa că nu trebuie să fiţi prea îngrijoraţi Poate doar un pic Acum, ce facem? N-ar trebui să răspundem la uşă? Von Psiho porni primul printre încăperile comandate spre uşa de la intrare Unde se opri politicos, aşteptându-l pe Stan să o deschidă Nu era nimeni Probabil că persoana care sunase la uşă se plictisise să mai aştepte şi plecase Însă nu fără a lăsa în prag un obiect curios Acesta era făcut din fire împletite de metal albastru Heechee şi avea aproximativ (aşa i se păru lui Stan) dimensiunile unui sicriu Tânărul nu-şi dădea seama la ce ar putea servi sau care i-ar fi provenienţa Dar era evident că Sigfrid von Psiho cunoştea toate aceste lucruri — Stan, Estrella, îi strigă el pe un ton parcă plin de căinţă Acesta este dispozitivul pe care îl aşteptam, iar acum trebuie să vă mărturisesc că nu am fost întru totul sincer cu voi Am venit aici ca să vă cer să-mi faceţi un serviciu Iar serviciul acesta are legătură cu dispozitivul pe care îl vedeţi Se uită la ei şi adăugă: — Dispozitiv pe care zic că ar fi mai bine să-l ducem înăuntru, nu credeţi? Vreţi să mă ajutaţi, vă rog? Adică Estrella trebuia să ridice obiectul dintr-un capăt, iar Stan din celălalt Nefiind construit din materie, Sigfrid von Psiho nu era de niciun ajutor la transportarea obiectelor grele Dar o luă înainte, deschizându-le drumul Din fericire, chestia aia era mai uşoară decât părea la prima vedere Von Psiho se opri la uşa care dădea în balcon — Îl puteţi pune aici, le-a spus el, zâmbind Acum, dacă sunteţi buni, ridicaţi partea de deasupra vedeţi că e prinsă în balamale da, aşa, foarte bine Se aplecă să-l examineze mai îndeaproape Se vedeau acolo două carcase din metal, fiecare cu un capac tot din metal Stan se gândi în treacăt dacă nu cumva era vorba despre un pat dublu în viziune Heechee Dar se convinse că nu era aşa când von Psiho se îndreptă de mijloc şi spuse: — Pare în stare de funcţionare Se întâmplă cumva să recunoaşteţi vreunul obiectul acesta? Nu? Ei, nici nu mă aşteptam, dar nu ştiu exact câţi ani aveţi îşi aminteşte vreunul dintre voi de vremurile acelea când toată lumea părea că înnebunise? — Sigur, răspunse Stan Iar Estrella se băgă şi ea în vorbă: — Da, vremurile nebune La fermă a fost foarte rău atunci, dar au încetat când noi eram pe Poartă Oamenii ziceau că totul a fost provocat de un copil orfan, care a folosit un fel de maşină de vise a Heechee-ilor Parcă Wan îl chema pe copilul ăla sau cam aşa ceva, nu? — Exact, cam aşa ceva îl chema, confirmă von Psiho Wan era numele lui şi încă mai este printre noi Şi încă ne mai face necazuri Dar nu Wan trebuie să ne îngrijoreze acum Din moment ce vă amintiţi toate astea, veţi înţelege că obiectul acesta este o variantă a acelei maşini de vise, cunoscută sub denumirea tehnică de „dispozitiv de emisie recepţie teleempatică şi psihokinetică” Însă modelul acesta nu este capabil să facă probleme pe scară largă Are o rază de acţiune prea mică Heechee-ii îl foloseau la prevenirea comportamentului antisocial Se opri să mângâie maşinăria cu gesturi bizar de afectuoase — Uitaţi cum funcţionează: dacă intraţi fiecare într-unul dintre cele două compartimente şi aparatul este pornit, atunci fiecare veţi simţi imediat ceea ce simte celălalt Înţelegeţi? Ba chiar veţi şti ce se află în subconştientul celuilalt, lucruri de care el nu are habar Până în momentul acesta Stan îl ascultase puţin cam intrigat şi puţin cam agasat de prelegerea prea lungă Dar ultimele cuvinte ale lui von Psiho îi stârniră interesul — Pe bune? întrebă el Adică aş putea să aflu chestii despre Strell pe care nici ea nu le ştie? Însă Estrella, cu aceeaşi idee în minte, se încruntă şi protestă: — Nu cred că mi-ar conveni să tragă toată lumea cu urechea la gândurile mele — Bineînţeles că nu ţi-ar conveni, draga mea, o linişti von Psiho Lucrurile nu stau aşa Maşinăria lui Wan din Norul Oort emitea către întregul sistem solar Aceasta de aici are un circuit închis doar pentru voi doi Îşi schimbă tonul şi adăugă uşor stânjenit: — Sau pentru unul dintre voi şi altcineva Aş vrea să o încerc ca să-mi dau seama dacă îl poate ajuta pe Achiever Expresia de pe chipul Estrellei era de surpriză maximă, cu o tentă de îngrijorare A lui Stan era mai degrabă furioasă şi ofensată — Adică vrei să mă bag în chestia asta împreună cu smintitul ăla? se răţoi el Von Psiho oftă — Ştiu că îţi cer foarte mult, spuse Îţi cer să-ţi deschizi mintea în faţa cuiva care nu este om, ba chiar în faţa unuia care este destul de tulburat, dacă e să o spunem pe-aia dreaptă Se întrerupse o clipă ca să cugete, apoi continuă: — Cu siguranţă că doriţi să vă sfătuiţi înainte de a-mi da un răspuns, nu-i aşa? Prin urmare, am să vă las puţin singuri Mă rog, ca să fiu sincer, nu doar din cauza asta am să plec Habar nu aveţi cât de stresant este pentru o inteligenţă artificială, aşa cum sunt eu, să poarte discuţii în timp real cu organici ca voi Vitezele de procesare sunt diferite, pricepeţi, iar eu am şi alte cum să spun afaceri de care trebuie să mă ocup Preţ de o clipă, Stan avu impresia că le va mărturisi care anume erau acele „afaceri”, dar von Psiho nu o făcu Doar adăugă: — Aşa că am să-mi fac din treburi şi am să revin să discutăm după ce va ajunge şi Achiever aici Deocamdată vă spun la revedere, încheie el şi părăsi camera Pentru unul care nu fusese niciodată o creatură din carne şi oase, se pricepea destul de bine să simuleze mişcările oamenilor, îşi zise Stan Apoi cei doi tineri auziră cum uşa de la intrare se deschide şi se închide: şşşşşşşşşş Stan nu-şi dădea seama dacă chiar aşa fusese ori dacă era o altă simulare menită a spori iluzia că von Psiho era real În orice caz, ideea era că plecase Dar problema ridicată de el rămăsese II După plecarea lui Sigfrid von Psiho, Stan şi Estrella rămaseră muţi pe stinghiile lor Nu că nu ar fi avut nimic de spus Dimpotrivă: aveau prea multe şi nu ştiau de unde să înceapă În cele din urmă, se hotărî Stan să rupă tăcerea: — Cât tupeu a putut să aibă nemernicul ăla! exclamă el Ce-o fi în capul lui de vine aici şi-mi cere să fac schimb de minte cu dementul ăla? Estrella nu comentă, ci se mulţumi să constate: — Dar e un tip cumsecade, Stan — Cumsecade pe dracu’! Toată lumea e cumsecade când încearcă să te convingă să faci ceva! — Nu la asta mă refer, spuse Estrella Şovăi puţin şi apoi adăugă: — Vreau să spun că atunci când m-a văzut prima oară nu a părut şocat şi nici nu mi-a aruncat privirea aia compătimitoare, „vai-sărăcuţa-de-tine!” Stan înţelese despre ce vorbea tânăra doar atunci când o observă că-şi pipăie cu vârfurile degetelor pometele stâng — O-o-o! se bâlbâi el stingherit Păi Şi nu-i mai veni nimic în minte, pentru că adevărul era că uitase cu totul că ar fi fost ceva în neregulă cu felul în care arăta Estrella Se foi şi îşi drese glasul şi se mai bâlbâi un pic şi, în cele din urmă, spuse: — La naiba, Strell, nu-i pasă nimănui de asta! Privirea pe care i-o aruncă fata era deopotrivă drăgăstoasă şi tristă Apoi renunţă la subiect — Haide să vorbim despre cealaltă problemă Şi au vorbit Au tot vorbit şi au mai vorbit şi apoi au mai vorbit niţel şi nu au reuşit să ajungă la vreo concluzie satisfăcătoare Poate pentru că nu exista aşa ceva Stan rezumă chestiunea exclamând revoltat: — Mi-e şi groază când mă gândesc că ar putea să-mi între altcineva în cap! — Ştiu, iubi, îi zise Estrella, mângâindu-i umărul cu tandreţe Dar chestia e că le suntem datori Ne-au adus aici, ne-au dat o casă şi toate celelalte Stan ridică din umeri şi Estrella îşi duse mâna la gură ca să-şi înăbuşe căscatul — Am să mă întind puţin, îi zise Vorbim şi mai târziu, dacă vrei Îl sărută pe creştet în trecere Şi apoi gata, plecase de lângă el Fără să-l invite să o urmeze prin vreun cuvânt sau gest Lui Stan îi trecu prin minte că Pso-La lui, adică „Persoana de Sex Opus cu care împărţea Locuinţa” (aşa cum auzise el odată că se numeşte) – cu alte cuvinte, iubita lui (deşi mai avea până să se obişnuiască să-i spună astfel) – sau, ca să includă toate astea într-un singur nume, Estrella dormea cam mult în ultima vreme Nu se putea gândi la alt motiv decât acela că probabil îi venise ciclul Ipoteza asta îi era de mare folos lui Stan, deoarece putea explica şi alte modificări de dată recentă în comportamentul tinerei Într-adevăr, era o ipoteză care îl scutea pe Stan de efortul de a ghici cauzele acelor elemente ale comportamentului feminin pe care oricum nu avea să le înţeleagă vreodată Şi care erau foarte multe Gândind aşa, Stan ieşi din nou pe terasă Şi din nou i se întinse înainte priveliştea aceea minunată cu pajişti, păduri şi munţi acoperiţi cu mică Şi îi veni o idee Tot voia să se plimbe pe acolo, aşa că de ce nu ar face-o acum? Prima problemă era rampa aceea în spirală pe care ajunseseră la apartament Îşi dădu imediat seama că nu era nimic dificil, ci doar trebuia să coboare pe ea până la uşa pe care scria „ieşire” Dar nu în limba engleză, fireşte Acolo era doar o săgeată luminoasă, strâmbă şi albastră, pe care Stan o traduse prin cuvântul respectiv Şi nu se înşelă Ajunse în faţa unei pajişti întinse şi frumoase – ca aceea din Alice în Ţara Minunilor, îşi zise el, inspirând aerul cald şi aromat Mersul îi era săltat, dar nu numai din cauză că gravitaţia acestei planete era cu zece procente mai mică decât aceea de pe Pământ Ci şi pentru că se simţea bine acolo Picioarele i se cufundau în iarba de un verde intens De jur-împrejur pluteau norişori subţiri, trandafirii, la fel ca puful plopilor canadieni, despre care Stan citise mai demult, dar pe care nu îi văzuse niciodată Un curcubeu se destrăma în zare, dincolo de culmile munţilor Da, recunoscu el pentru sine, acesta era cel mai frumos loc unde fusese el vreodată Desigur că ar fi fost şi mai frumos dacă Estrella s-ar fi plimbat acum alături de el I-ar fi plăcut să-i arate gândăceii rotunzi care se ascundeau prin smocurile de iarbă Sau floricelele alea graţioase, peste care se aplecă să le simtă parfumul — Iisuse! exclamă el, ridicându-se iute Câteva dintre flori îl muşcaseră de mână Şi nu se gândea doar la faptul că prezenţa Estrellei alături de el ar fi putut face lucrurile bune şi frumoase să fie şi mai bune şi mai frumoase Ideea era că se bucura să o aibă alături în orice împrejurare Îi trecu prin minte să se întrebe dacă nu care cumva era îndrăgostit de ea Nu ştia prea bine ce înseamnă a fi „îndrăgostit” şi prin urmare nu putea decât să presupună că era posibil Ceea ce îl conduse la cealaltă întrebare: Oare Estrella era îndrăgostită de el? Cu cât se gândea Stan mai mult la asta, cu atât era mai puţin sigur de răspuns De ce ar fi ea îndrăgostită de el? Nu o proteja de pericole, nu-i rezolva problemele – din contră, Estrella părea că se descurcă mai bine cu lumea din jur Unde mai pui că nici nu era deosebit de arătos (Mă rog, cu ochii ăia strâmbi nici ea nu era vreo frumuseţe ) Şi mai trebuia să recunoască faptul că era mult prea tânăr ca să fie luat în serios – doar un adolescent, în vreme ce ea avea douăzeci şi trei de ani Sau şi patru Sau şi mai mult – nu-i ştia vârsta exactă, pentru că Estrella nu şi-o menţionase niciodată Iar diferenţa asta era destul de importantă, chiar dacă nu luai în calcul obiceiul care spune că bărbatul trebuie să fie mai în vârstă decât femeia Nemulţumit de toate gândurile astea, Stan vru să dea un şut într-unul dintre gândacii care mişunau pe jos, dar nu îl nimeri Se lăsă apoi în genunchi şi se rostogoli pe o parte Se întinse pe iarba caldă, asigurându-se mai întâi că nu se afla în apropierea niciunei flori carnivore Îşi puse braţul sub cap şi închise ochii Se trezi din moţăială atunci când nişte degete dure de Heechee îl scuturau de umăr Căscă iute ochii şi văzu un chip necunoscut – un mascul Heechee, tânăr, cu o expresie ce putea la fel de bine fi una de mânie sau de amuzament Străinul acela ţinea în mâna liberă un fel de margaretă cristalină O lipi de urechea lui Stan şi îi spuse: — Persoană-Stan! Căutat pe tine! Rog vii imediat Achiever deja aici Doctor Psiho curând Se cere prezenţa ta Apoi, ca şi când şi-ar fi adus aminte de ceva: — Persoana care vorbeşte acum este Salt Mulţumesc Mulţumesc foarte mult Da, Achiever era acolo, dând târcoale prin apartamentul lor, cu un aer critic Tot acolo se aflau şi două femele Heechee (Salt şi încă una pe care Stan nu o recunoscu) şi Estrella Care îl apucă de mână cu destulă afecţiune cât să estompeze amintirea recentelor sale nelinişti şi îl prezentă necunoscutei: — Ea este Delete Interveni şi Salt: — Prietenă veche, persoană-Stan De asemenea mult pricepută la operarea dispozitivului Din fericire, ştie şi să vorbească pe limba speciei voastre Stan observă că femela cea nouă îi întinsese o mână ciolănoasă — Încântat de cunoştinţă, spuse el din reflex, strâmbându-se atunci când Delete îi strânse prea tare mâna Apoi nou-venita îi zise, fără să-i dea drumul din strânsoare: — Nu ai fost prezent la informare De aceea trebuie să repet esenţa În primul rând, operarea nu ştiu cuvântul maşinii care comunică dorinţe şi temeri nu produce efecte negative pe termen lung Experienţa îndelungată a dovedit-o, experienţă dobândită cu subiecţii anteriori, unii chiar din specia voastră În al doilea rând, nu s-a mai încercat utilizarea ei cu două specii diferite, deci există posibilitatea ca primul punct să nu fie valabil În al treilea rând, oricum ar sta lucrurile, vom începe procedura chiar acum Vorbele astea o făcură pe Estrella să exclame: — Ei, da’ care-i graba? Nu ar trebui să fie prezent şi doctorul von Psiho? — Corect, spuse Salt Nu se cunoaşte de ce lipseşte În majoritatea cazurilor a dat dovadă de promptitudine Achiever, care în tot acest timp luase diferite obiecte în mână şi apoi le pusese jos, fără să pară că ar fi dat atenţie celorlalte persoane din încăpere, se opri ca să-i arunce lui Delete o privire urâcioasă Fără să-şi ia ochii de la ea, se adresă lui Stan şi Estrellei: — Vrăjitoarea asta afurisită vrea să spună că de acum înainte nu voi mai face lucruri indezirabile Înţelegeţi? — Poate că nu, răspunse Stan Ce fel de lucruri indezirabile? Achiever îşi întoarse privirea veninoasă asupra lui Stan — Îţi dau un exemplu Tu porţi o haină Mie îmi place haina ta Îţi iau haina şi o port, fără permisiunea ta Delete încercă să imite un râs sardonic, de om, foarte asemănător cu cel al lui Achiever — În cazul tău nu a fost vorba doar despre haine, nu este aşa? îl întrebă ea Achiever o ţintui iarăşi cu căutătura-i fioroasă — De ce întrebarea asta? Ai convingere de dreptatea ta, nu este aşa? — Îţi cer să confirmi, continuă Delete necruţătoare Indecenţa nu are legătură cu hainele, nu este aşa? Achiever răspunse abia după o vreme: — Nu mai fac nici una, nici alta, declară el Şi se întoarse către Stan — Care este părerea ta, Stan? vru el să ştie Pornim să ne împărtăşim cele mai adânci secrete fără să mai pierdem vremea cu pălăvrăgeala? Adevărul era că tânărul nostru încă nu se hotărâse Aşa că nu-i răspunse Heechee-ul mişcă din burtă, adică echivalentul omeneştii ridicări din umeri — De ce să nu mergem înainte cu proiectul? Acestea două sunt asistente cu experienţă, capabile să ţină locul unui om imaginar Deci, vino lângă mine Şi se urcă în maşinărie Stan se holbă la jumătatea goală a dispozitivului, apoi se întoarse către Estrella, cu un zâmbet ironic pe buze — Urează-mi baftă, îi zise el Dar când tocmai ridicase un picior ca să între în maşină, auzi o voce Nu era nimeni altcineva în jur, dar recunoscu vocea lui Sigfrid von Psiho — Nu tu, Stan! Estrella Stan se întoarse şi îl văzu pe psihiatru – mă rog, îi văzu simularea animată — Îmi cer scuze pentru că v-am făcut să aşteptaţi, spuse el Am avut de rezolvat nişte chestiuni presante, care aveau de-a face cu finanţele şi cu construirea unor locuinţe şi cu altele Mai multe persoane din Nucleu îşi manifestă îngrijorarea cu privire la problemele astea, iar eu am fost până acum în şedinţă cu câteva dintre ele – organice, fireşte Aşa că normal că a durat ridicol de mult – fără supărare, adăugă el în grabă Apoi se întoarse cu faţa către maşina de vise, de unde îi privea morocănos Achiever — Totul pare în ordine, dar ar cam trebui să mergem mai departe Estrella? Vrei, te rog, să-ţi iei locul? Şi acum am să închid capacul III În realitate, cei doi nu au stat prea mult în dispozitiv, deşi Stan ar fi avut altă părere Era extrem de agitat şi aşteptarea i s-a părut mult mai lungă S-a gândit să mănânce ceva, dar nu-i plăcea să mănânce singur; s-a gândit să doarmă puţin, dar îi era imposibil să închidă ochii când ştia că Estrella trecea printr-o experienţă pe care el şi-o putea doar imagina, dar nu voia să o facă Aşa că s-a mulţumit să se aşeze în faţa unui televizor Heechee Acum se pricepea la schimbatul canalelor Curând pe ecran începură să curgă scene ale evenimentelor petrecute pe Pământ, iar în partea de jos a imaginii erau afişate meniuri cu sugestii ale altor programe pe care ar fi dorit să le urmărească Multe sugestii Prea multe sugestii, adesea conţinând numele unor indivizi despre care Stan nu auzise niciodată – Elwon van Jasse, Marjorie Abbott, Rebecca Shapiro şi încă alţi o sută – sau subiecte pe care nu le cunoştea şi nici nu-şi dorea să le cunoască Ce-i păsa lui de cursul acţiunilor pe piaţa bursieră din Europa? Sau de proiectul canalului de irigaţii ce va fi săpat din Marea Mediterană şi până în Depresiunea Qattara, transformând astfel o parte din Sahara într-un litoral select? Prinse o referire la oraşul lui natal, dar când urmări subiectul, văzu că avea de-a face doar cu apropiatele alegeri pentru consiliul local din Istanbul Printre miile de nume care îi săreau în ochi, observă unul despre care mai auzise: Wan, „cunoscut şi ca” şi aici urmau mai multe nume pe care Stan nu le mai auzise niciodată, dar care aparţineau cu siguranţă puştiului care deşertase Urgia Lui Dumnezeu peste rasa omenească Intră pe subiectul acesta, dar dădu doar de un raport al poliţiei în care se susţinea că bărbatul respectiv (acum nu mai era puşti) era căutat pentru mai multe infracţiuni Tocmai ce urmărea un reportaj despre starea cirezilor de bizoni de pe păşunile din vestul Americii, în caz că va trebui să-i povestească Estrellei, când auzi un scârţâit metalic din spate — Estrella? întrebă el, întorcându-se plin de speranţă Dar nu era Estrella Ci nesuferitul de mascul Heechee, Achiever Era clar că ieşise singur din sicriul ăla împletit şi întrerupsese cum îi zice? Conexiunea electronică dintre el şi Estrella Achiever nu părea fericit Coardele muşchilor feţei se contorsionau ca şerpii într-un cuib Făcu un semn scurt din cap către Stan, rosti doar două cuvinte – „absolut oribil!” – şi ieşi din apartament, trântind uşa în urma lui Se părea că supliciul se încheiase O clipă mai târziu, Stan auzi ciripitul celor două femele Heechee şi ajunse la timp în pragul uşii ca să le vadă cum o ajută pe Estrella să iasă din dispozitiv Stan avu impresia că tânăra nu arăta doar epuizată, ci şi foarte tristă De lângă maşina de vise Sigfrid von Psiho se uita îngrijorat la ea Bineînţeles, nu mai îngrijorat decât se simţea Stan, care se repezi spre ei Von Psiho se interpuse între ei, intangibil, dar ferm — Estrella se simte destul de bine, Stan, zise el, dar nu poţi să vorbeşti cu ea decât după ce o chestionez eu Te rog să aştepţi afară Şi să nu-ţi faci griji Uşor de zis, imposibil de făcut Stan se duse afară, dar îi era peste puteri să nu-şi facă griji Dar dacă, se lamentă el, von Psiho se înşală? Sau dacă îl minte şi Estrella a păţit ceva? Dacă a murit? Simţi cum îi trece un fior îngheţat prin inimă atunci când încercă să-şi imagineze cum ar fi viaţa lui de acum înainte fără Estrella fără un om care să-i ţină tovărăşie în lumea asta de pocitanii extraterestre fără sex Se uită la uşa prin care tocmai intrase şi nu se putu stăpâni să nu se apropie de ea ca să asculte ce se petrecea dincolo Degeaba Nu se auzeau decât nişte sunete foarte slabe, probabil nişte şoapte dar nu reuşi să distingă cuvintele Apoi apărură cele două femele Heechee, îi aruncară priviri curioase, îşi luară rămas-bun şi plecară Pur şi simplu La un moment dat îşi dădu seama fără să se mire (căci Stan îşi pierduse capacitatea de a se mira de cele ce i se întâmplă, mai cu seamă când evenimentele erau neplăcute) că fusese lăsat să aştepte mai mult timp decât cel petrecut de Estrella în maşina de vise Iar asta nu avea cum să fie un lucru bun Încercă să se mai uite la televizoare, dar chiar nu mai găsi nimic interesant Aşadar acum nu avea nimic de făcut Şi pentru că nu avea nimic de făcut, dar avea timp, începu să se simtă din ce în ce mai furios pe păi, pe toţi cei implicaţi în povestea asta, dar mai cu seamă pe von Psiho; pe von Psiho, care o ţinea pe Estrella departe de el Însă, după o vreme, furia asta s-a consumat şi a venit vremea angoaselor şi a nenumăratelor supoziţii dezagreabile Dar dacă maşina aia de-umblat-în-minte schimbase sentimentele Estrellei faţă de el? Dacă le făcuse mai reci, mai indiferente sau mai rău? Dar dacă ar mai fi nevoie să mai între încă o dată în dispozitivul ăla în formă de sicriu (o singură dată, doar atât), oare atunci nu se vor modifica oare, inevitabil şi ireversibil, sentimentele ei faţă de persoana care nu a avut voie să o însoţească? Dar dacă Iar acum lui Stan i se făcu rău de-a dreptul Fizic i se făcu rău Aceasta era cea mai îngrozitoare supoziţie dintre toate, era posibilitatea oribilă ca această maşină infectă a Heechee-ilor, exact aceea care pe vremuri, în perioada când Stan locuise la Istanbul, scotea din minţi întreaga rasă omenească o dată la câteva săptămâni, să-i fi făcut Estrellei un rău de nereparat Să o fi înnebunit Ba chiar să o fi omorât Şi uite-i acum pe el cum îi trec iarăşi prin minte gândurile astea cumplite: că va rămâne singur, cât de singur poate fi o fiinţă omenească Că va rămâne el unicul om de pe planeta asta cu creaturi extraterestre; că va fi singurul om dinăuntrul acestei imense găuri negre, despărţit de toate persoanele pe care le cunoscuse vreodată în viaţa lui prin spaţiu şi un timp ce se transforma cu rapiditate în decenii şi secole Atunci a apărut Estrella în pragul uşii Nu era câtuşi de puţin moartă şi nici nebună; poate doar (îşi spuse tânărul) părea puţin mai obosită decât atunci când o văzuse el ultima dată Dar, în rest, părea destul de bine — Stan? îl strigă ea Vreau să mănânc ceva Dar înainte de asta, vrei, te rog, să mă ţii puţin în braţe? Se simţea bine, îi spuse ea, înghiţind ultimul dumicat dintr-o bucată pătrată de hrană Heechee – crocantă, de culoarea lămâii şi cu dungi roz Da, sigur, era cam obosită Atâta tot Nu, nu te durea ce-ţi făcea maşina Nu tocmai Mai exact, ce senzaţii îţi dădea? La întrebarea asta a lui Stan, Estrella oftă prelung Stăteau alături pe unul dintre aşternuturile Heechee Tânăra se strâmbă nemulţumită — Sigfrid m-a tot întrebat asta, spuse ea în defensivă Am încercat să-i explic, dar nu cred că am reuşit Pe de-o parte, aveam senzaţia că sunt mare cât o vacă umflată şi împuţită Din cauză că aşa au crezut nişte Heechee că ar fi oamenii, mi-a zis Sigfrid Poate toţi au crezut asta, dar majoritatea au fost prea politicoşi ca să ne-o arate Iar pe de altă parte, erau toate sentimentele astea rele, cu adevărat oribile, care veneau dinspre Achiever Nu mă refer doar la furie şi nefericire, deşi erau din belşug şi astea două Cel mai îngrozitor era ce simţea Achiever faţă de el însuşi N-am reuşit să înţeleg prea multe, Stan Adică, nu ştiu de ce se simţea el aşa Dar sunt convinsă că avea nişte chestii tare, tare rele în cap Şi mai era şi senzaţia cealaltă, ştii Senzaţia că am devenit brusc o parte din altcineva Şi pe asta nu ştiu cum să ţi-o explic Tăcu o clipă şi Stan încercă să profite de ocazie — Strell? Ce-ai vrut să zici atunci când ai spus că erai ca o vacă? Tânăra părea că nu-şi doreşte să vorbească despre asta — E cam jenant Uneori aveam impresia că sunt cât un balon de paradă, cu sânii cât mingile de baschet Şi eram în pielea goală Pielea mi se făcuse vânătă şi — Stai puţin Cum adică „vânătă”? Adică visai în culori? — Nu era niciun vis Dar, da, era în culori şi forme şi mirosuri Nu asta a fost partea cea mai rea Uneori eram grasă, dar nu cine ştie ce, pentru că nu mai eram om Eram Heechee, Stan Băiatul se uită la ea cu gura căscată Iar Estrella dădu din cap — Da, ştiu Însă aşa a fost Eram o femelă Heechee, cu tot cu capul pătrat şi chel şi tot restul Asta a fost cea mai cumplită chestie, Stan M-a speriat de moarte O strânse în braţe şi se gândi la cele auzite Nu se mai putu abţine şi o întrebă: — Strell? Dar cum ai putut să-ţi dai seama? Fata îşi ridică ochii spre el — Să-mi dau seama de ce? — Că tu erai femeia aia — A, păi, simplu, spuse Estrella, atingându-şi obrazul călcat de bizon Ochii mei erau tot aşa şi în vis Stan? Te rog, haide să vorbim despre altceva Nu voia să spună mai multe La toate celelalte întrebări a răspuns cu „Nu ştiu” sau a clătinat din cap şi nu a răspuns nimic A insistat că nu ştie, indiferent cum îşi formula Stan curiozităţile Şi, în cele din urmă, l-a implorat să înceteze — Am obosit, Stan, se plânse ea Cred că ar fi bine să ne culcăm — Probabil, spuse el, cu mintea în altă parte Începu să-i adulmece gâtul şi îi zise pe un ton cu totul diferit: — Ştii ce aş vrea să fac acum? Estrella nu se trase înapoi, dar se încordă puţin — Scumpule, îmi pare rău Dar nu am chef — Nu aia, spuse el Chestia cealaltă De-abia atunci observă tânăra că el se uita lung la maşina de vise Se îndepărtă de el şi se îndreptă de spate — Nu cred că-i bine — De ce să nu fie? Estrella avea o sută de răspunsuri, care mai de care mai logice S-ar putea să fie periculos Ar putea să strice ceva S-ar putea să-l supere pe von Psiho S-ar putea ca dispozitivul să nu pornească dacă nu-l operează von Psiho sau una dintre cele două femele Heechee Dar niciun argument nu avu câştig de cauză în faţa dorinţei lui Stan de a trece şi el prin experienţa Estrellei Şi, până la urmă, niciun argument nu a mai contat — Of, la naiba! a exclamat ea Fie! De ce nu? Dar să nu dai vina pe mine dacă o să avem necazuri IV Ce senzaţie aveai în maşina de vise? Stan nu reuşi să-şi răspundă la întrebarea asta nici măcar în timpul funcţionării dispozitivului – care a fost destul de scurt Estrella l-a oprit după doar un minut Plângând în hohote, a ridicat repede capacul jumătăţii ei şi s-a dat jos din el Cum ar fi descris Stan senzaţia din maşina de vise dacă ar fi găsit cuvintele potrivite? Păi, cam aşa: parcă a avut visul cel mai real şi mai tulburător; parcă a deschis corespondenţa personală a altcuiva, corespondenţă plină cu cele mai cutremurătoare secrete; parcă a descoperit că singura persoană din întregul univers pe care credea că o cunoaşte s-a dovedit a fi cineva complet străin Însă ce putea el susţine cu hotărâre era că nu semăna deloc cu îngrozitoarea Urgie a Lui Dumnezeu pe care şi-o aducea atât de bine aminte din viaţa lui de demult de la Istanbul În multe privinţe era mai rea Bine măcar că nu a mai avut senzaţia aceea oribilă şi debusolantă de vertij care punea stăpânire pe minţile tuturor Ce a simţit acum a fost cu totul altceva L-a doborât cu nişte lovituri la care nu se aşteptase — Estrella? o strigă el după ce tocmai ce se hotărâse să nu spună nimic despre cele întâmplate Te rog să fii sinceră cu mine Atunci când facem dragoste pe bune, Strell, sunt chiar atât de ştii tu atât de stângaci şi şi egoist? Ea începu să se vaite — Ţi-am zis că nu trebuie s-o facem! — Da, dar — Da, dar cu mine cum rămâne? Nu-mi pot schimba înfăţişarea, nu? Îmi pare rău că sunt atât de urâtă! — N-am zis niciodată se indignă el şi amuţi imediat Nu avea nicio importanţă dacă îşi ducea spusele până la capăt Poţi să nu recunoşti vorbele rostite sau îţi poţi cere scuze pentru ele Dar gândurile acelea neînsemnate, care îţi pot trece prin minte uneori, sunt cu totul altceva Ori le ai, ori nu le ai Cum să negi sentimente de a căror existenţă nu ai fost conştient? Şi de ce, mama dracului, a vrut el să facă experimentul ăsta tâmpit? O îmbrăţişă pe Estrella Cel mai bun lucru era să nu mai vorbească niciodată despre asta Hotărârea aceasta dură mai mult de un minut, însă nu chiar două, timp în care cei doi tineri se ţinură în braţe şi conveniră că niciunul dintre ei nu avea cum să fie răspunzător pentru lucrurile pe care nu intenţionaseră să le gândească, din moment ce Stan nu numai că o satisfăcea foarte bine, dar era singurul amant pe care şi-l dorea Estrella, iar el o iubea aşa cum era şi nu ar fi vrut să schimbe nimic la ea Dar apoi nu se mai putu abţine — Strell? A fost o chestie nostimă — Mă bucur că aşa ţi s-a părut! zâmbi ea strâmb — Nu, vreau să spun că n-am înţeles ceva Am avut senzaţia că ascunzi ceva, ceva ce nu vrei să mai afle nimeni că ai un secret Tânăra îşi ridică fruntea şi se uită lung la el Apoi oftă şi zise: — Cred că ar fi bine să-ţi spun Nu ţi-am spus nimic până acum pentru că nu ştiam cum ai să reacţionezi şi — Strell! Cum am să reacţionez la ce? Fata vru să înceapă, dar chiar atunci se auziră nişte zgomote de afară Slabe, dar cu siguranţă de acolo veneau — Ce se întâmplă? se nelinişti Estrella — Strell! Spune-mi! — Păi, chestia e că s-ar putea să fiu însărcinată Moment în care soneria de la intrare începu să grohăie Stan se duse să deschidă, uitându-se mereu peste umăr la cea care îi dăduse incredibila veste şi se pomeni nas în nas cu cele două femele Heechee care aveau să îi dea altă veste şi mai incredibilă — Am venit să spunem lucru rău, îi zise Salt pe un ton tânguitor Iar Delete adăugă: — Este vorba despre planeta voastră natală Nu s-a putut face nimic Şi Salt: — Nu, nu putut nimic Deşi, dacă ai noştri avut mai mult timp dacă studiat conformaţia geologică cu atenţie mai mare Delete o contrazise cu un spasm al abdomenului — Nu! Cred că nici atunci Probabil că nu am fi avut ce să facem Cred că s-ar fi întâmplat oricum Estrella ajunsese la capătul răbdării — Despre ce dracu’ vorbiţi? Ce s-ar fi întâmplat oricum? — Întâmplarea, îi explică Salt Recentul incident catastrofic care provocat moartea multora din specia voastră Cred că nu putut evitat Acum noi putut doar regretat alături de voi Sincere condoleanţe! TĂRÂMUL VALURILOR I Nu are rost să mai spunem că pentru majoritatea oamenilor marele tsunami provocat de vulcanul Kilauea a reprezentat un cataclism devastator Doar gândindu-se la el, şi lumii i se răcea sângele în vene Până şi neamul Heechee l-a considerat un eveniment regretabil Însă dezastrul nu luase omenirea prin surprindere Oamenii de ştiinţă îi anticipaseră venirea chiar şi fără ajutorul Heechee-ilor, deşi aceştia şi-au adus sprijinul în chestiuni de detaliu Se pricepeau la ele Din experienţa lor de deplasare a planetelor în interiorul găurii negre în care trăiau aflaseră o mulţime de lucruri despre perturbările tectonice şi au putut prezice cu uşurinţă faptul că, la un moment dat, Marea Insulă Hawaii se va sparge în două bucăţi, creând un tsunami uriaş care va spulbera ţărmurile Pacificului Nici măcar Heechee-ii nu ştiau ce s-ar fi putut face în acest caz Şi atunci când tsunamiul a venit, cu toată violenţa şi grozăvia lui, s-a observat că valul acela nu semăna cu celelalte cunoscute de omenire în întreaga ei istorie Chiar şi cele mai mari tsunamiuri nu avuseseră mai mult de o sută de metri înălţime Cel de acum a fost cu totul şi cu totul altceva Când a lovit coastele Pacificului, creasta valului se afla la aproximativ o jumătate de kilometru deasupra ţărmului Iar atunci când toată acea masă de apă implacabilă s-a abătut asupra uscatului, zeci de milioane de oameni şi-au pierdut vieţile într-o singură clipă Dar nu doar oamenii au murit Construcţiile lor au dispărut odată cu ei Oraşe întregi au fost şterse de pe faţa Pământului, ca şi cum nu ar fi existat niciodată Întreaga lume era în doliu Mai bine zis, aproape întreaga lume O anume fiinţă omenească, un preot cu numele Orbis McClune, avea o cu totul altă părere asupra incidentului Reverendul McClune nu a deplâns deloc victimele, deoarece, în opinia lui, dezastrul produs de tsunamiul Kilauea nu fusese chiar atât de rău A avut şi părţi bune Una dintre cele mai bune a fost aceea că valul ştersese de pe faţa Pământului hălci mari din sudul Californiei Ca şi cum nu ar fi fost de-ajuns că McClune nu credea că tsunamiul fusese o catastrofă, nu credea nici că ar fi fost o întâmplare naturală Ba dimpotrivă După părerea reverendului McClune, valul acela distrugător nu a reprezentat nici mai mult, nici mai puţin decât o manifestare a răzbunării teribile, neîndurătoare a lui Dumnezeu, care i-a nimicit pe păcătoşi oriunde s-ar fi aflat aceştia Marele val a lovit într-o zi de sâmbătă În dimineaţa de duminică, reverendul McClune a îngenuncheat în faţa enoriaşilor rămaşi în viaţă din Rantoul, Illinois, şi le-a mulţumit Domnului şi Mântuitorului lui pentru că s-au îndurat şi au curăţat haznaua care fusese California de Sud, centrul purulent al aşa-zisei industrii a divertismentului, infamul izvor al desfrâului şi al goliciunii şi al blasfemiilor de tot felul Ca să nu mai spunem că avea şi motive personale pentru a dori răul acelei părţi a lumii Dar McClune nu a pomenit în predica sa de aceste motive personale Nici nu era nevoie; enoriaşii îl cunoşteau Nu a pomenit nici despre celelalte oraşe şterse de pe suprafaţa Pământului – Hilo şi Honolulu, Shanghai şi Tokyo, Auckland şi Papeete şi alte o sută, toate situate pe ţărmurile Pacificului şi pe insulele lui Deşi se gândea puţin la ele, McClune presupunea că depravarea domnise şi în aceste oraşe Din punctul lui de vedere nu exista niciun dubiu în această privinţă, altminteri de ce le-ar fi distrus Dumnezeu tocmai pe ele? Însă oraşele acestea nu prezentau niciun interes pentru McClune De multă vreme păgâna Californie îi ocupa toate gândurile, la fel cum (bănuia el) ocupa şi gândurile Domnului lui De aceea era aproape sigur că Dumnezeu o alesese ca principală ţintă a valului ucigaş Dacă s-a întâmplat ca şi alte comunităţi să fie distruse în timp ce El îi pedepsea pe californieni, acestea erau doar victime colaterale, care umplu paginile istoriei Prin urmare, McClune s-a adresat puţinilor săi enoriaşi rămaşi în viaţă, mulţumind cu lacrimi în ochi Dumnezeului său pentru că purificase ţărmurile americane ale Pacificului În urma acestei predici şi-a pierdut locul de muncă În dimineaţa acelei duminici de neuitat, în biserica lui McClune se strânseseră mai puţin de treizeci de oameni, căci de multă vreme îşi înstrăinase restul turmei de enoriaşi prin diatribele la adresa tuturor lucrurilor petrecute în ultimul secol Spre amiază numărul acestora scăzuse şi mai mult, pentru că de data aceasta mersese prea departe chiar şi pentru cei mai loiali dintre loialiştii lui Cuvintele aflate cel mai des pe buzele enoriaşilor mâhniţi la ieşirea din biserică erau „A înnebunit de-a binelea” şi „Bine, ştim că a avut probleme urâte, toată nenorocirea aia cu nevastă-sa, dar, pentru numele lui Dumnezeul dar cel mai des se auzea „Indiferent ce s-a întâmplat cu nevastă-sa, de data asta a mers prea departe Trebuie să facem ceva ” Aşa că liderii enoriaşilor au discutat la telefon cu episcopul chiar înainte de prânz, şi până luni dimineaţă Orbis McClune a rămas fără biserică Însă nu a fost excomunicat I s-a îngăduit să-şi păstreze statutul de preot hirotonisit Dar i s-a cerut să plece din casa parohială Episcopul l-a sunat şi i-a spus că are la dispoziţie treizeci de zile în care să-şi găsească o altă locuinţă Dar McClune i-a răspuns: — Nu vă faceţi probleme Plec de-aici chiar mâine Episcopul s-a uitat lung la chipul de pe ecran — Ştii, i-a spus el şovăind Nu eu am vrut să te las fără biserică Nu-mi face nicio plăcere să mă amestec în problemele locale, dar – Cerule! — ştii prea bine că nu mi-ai dat de ales, Orbis Ai greşit şi înainte, când ai intrat în reţeaua de comunicaţii şi ai invocat demonii Heechee din iad — Ce alţi demoni mai cunoaşteţi? Episcopul a gemut: — Te rog, Orbis, haide să nu începem iarăşi discuţia Vreau doar să-ţi spun că, atunci când dai impresia că dai impresia că te bucuri de toate morţile provocate de tsunami, nouă ne produci o durere enormă Şi cu siguranţă că nu asta este menirea credinţei noastre Pentru că McClune nu i-a răspuns, episcopul a oftat resemnat În realitate, nici nu se aşteptase ca preotul să-şi retracteze vorbele şi cu siguranţă că nu dorea să între într-una din acele interminabile discuţii teologice – ba nu, nu discuţii, ci diatribe – care caracterizaseră atitudinea lui McClune Din politeţe, iar nu din grijă pentru viitorul preotului, episcopul l-a întrebat: — Unde ai să te duci, Orbis? — Ce întrebare e asta? Am să mă duc acolo unde este nevoie de mine Şi McClune a zâmbit Avea un zâmbet plăcut Aţi putea spune că era un zâmbet amabil, care mergea drept la inima interlocutorului Mulţi fuseseră aceia care se lăsaseră păcăliţi de el şi se pomeniseră apoi etichetaţi drept păcătoşi fără speranţă de îndreptare, destinaţi să ardă pe veci în flăcările iadului, întrucât zâmbetul acela era exact opusul acuzelor nemiloase care îi urmau Episcopul, care îl cunoştea bine pe McClune, s-a speriat la vederea zâmbetului, aşteptându-se la ce e mai rău Dar McClune nu a spus decât: — Dacă stăm să ne gândim bine, s-ar putea să fie nevoie de mine pretutindeni, nu credeţi? Dar McClune ştia foarte bine unde voia să se ducă Primul lucru pe care l-a făcut în dimineaţa următoare a fost să închirieze o boxă unde să depoziteze ce merita să păstreze din bunurile lui Şi nu erau prea multe Îşi puse într-un rucsac câteva obiecte de strictă necesitate şi luă un tramvai până la aeroportul din Peotone Aeroportul Internaţional Peotone se transformase într-un adevărat balamuc Veneau avioane din toate oraşele californiene greu încercate de tragedie Aterizau, debarcau câţiva refugiaţi şocaţi şi înfricoşaţi, încărcau echipe de salvare şi provizii şi porneau înapoi Membrii echipelor de salvare aveau îmbrăcămintea curată şi întreagă, refugiaţii nu prea McClune aproape se împiedică de un bărbat, o femeie şi un copil, încremeniţi în pragul unei uşi Toţi trei erau foarte bronzaţi Copilul stătea cu nasul vârât într-un simulator de jocuri virtuale; părinţii lui aveau expresia perplexă a acelora care nu se mai confruntaseră cu vreo problemă serioasă până acum; toţi trei erau în pijamale – soţia într-una aproape transparentă Totul era exact aşa cum se aşteptase McClune De fapt, aşa cum sperase, pentru că fusese sigur că toată lumea va fi prea ocupată să-i ajute pe supravieţuitori ca să îi acorde lui vreo atenţie Era convins că nu va trebui decât să-şi etaleze gulerul de cleric şi să spună: „Supravieţuitorii au nevoie şi de consiliere spirituală” Şi aşa a spus Şi a fost suficient Autorităţile aveau probleme mult mai presante decât să-şi facă griji în privinţa acreditărilor unui alt voluntar Aruncară o privire fugară la documentele lui McClune şi-i făcură semn să se urce în avion Era un avion de marfă Dar marea surpriză pentru Orbis McClune a constituit-o natura bunurilor pe care urma să le transporte pe coastele distruse ale Californiei Îşi imaginase că va fi vorba despre lucruri de imediată necesitate – alimente, echipamente medicale şi medicamente, doctori, asistente Dar nu În cala avionului se încărcau mai ales maşini uriaşe de terasament În plus, cei mai mulţi dintre cei vreo douăzeci de aşa-zişi salvatori care stăteau alături de el pe scaunele adăugate pe puntea superioară păreau a fi reporteri, iar ceilalţi erau toţi avocaţi Lângă el se aflau o femeie tânără, care stătea de vorbă în şoaptă cu inteligenţa ei artificială, o pereche de bărbaţi mai în vârstă şi mai rotofei, care studiau împreună nişte documente peste intervalul dintre scaune Niciunul dintre aceşti pasageri nu-i acordă atenţie lui Orbis McClune Iar asta îi convenea de minune Nu avea niciun chef să schimbe impresii cu cineva în momentele acelea Avea altceva mai important de făcut Închise ochii, îşi împreună mâinile pe genunchi şi îi adresă Creatorului o rugăciune lungă, tăcută şi sinceră, pentru că în epoca aceea în care membrii rasei omeneşti zburau prin galaxie în nave superluminice, pe Orbis McClune avioanele îl speriau de moarte II Kilauea devenise un ucigaş în masă nu doar pentru că era vulcan Există o mulţime de vulcani în lume Ba chiar există câţiva care, asemenea lui Kilauea, au o activitate oarecum permanentă Kilauea era deosebit pentru că se afla pe o insulă Iar asta însemna că lava lui nu avea cum să se scurgă pe uscat, pentru că insula Hawaii nu avea prea mult pământ Prin urmare, torentele de lavă nu au putut face altceva decât să se prelingă la vale, spre plajă Pentru ca apoi să se rostogolească de pe ţărm în adâncurile Oceanului Pacific Lava ajunsă până acolo nu mai era în stare fluidă În clipa când intra în contact cu apa rece se solidifica instantaneu, într-o explozie de focuri de artificii şi aburi supraîncălziţi La fel şi următorul şuvoi de rocă lichidă revărsat din cazanul fără fund al vulcanului Kilauea La fel şi următorul şuvoi La fel şi cel care a urmat Şi, pe măsură ce a trecut timpul, cantităţile acestea de lavă solidificată instantaneu de lângă plajele sudice ale insulei Hawaii s-au transformat într-o faleză submarină aproape verticală, care apoi a crescut şi a ieşit la suprafaţă Şi după aceea s-a spart, s-a desprins de uscat şi s-a prăbuşit, luând cu ea sute de kilometri pătraţi din suprafaţa insulei Apa nu este compresibilă Volumul dislocat de faleza surpată trebuia să se ducă undeva Aşa că s-a transformat într-un tsunami, un val imens care s-a întins peste Pacific cu viteză supersonică până când a lovit platforma continentală Şi atunci s-a umflat, s-a înălţat şi s-a prăbuşit peste uscat Porţiunile acelea de uscat au avut ghinion Avertizările prealabile au fost utile Puţin Zeci de milioane de oameni au ţinut cont de ele şi s-au refugiat pe continent şi mulţi dintre aceştia au reuşit să se salveze Însă nu toţi au fost în stare să fugă din calea dezastrului Chiar şi cei rămaşi în viaţă nu îşi putuseră lua oraşele cu ei Aşa că avionul în care se afla Orbis McClune nu a aterizat pe aeroportul din Los Angeles Ar fi fost imposibil Din aeroport şi chiar din oraş nu mai rămăsese decât o întindere de nisip deasupra noroiului uscat şi fără formă Prima undă a tsunamiului nivelase totul în calea ei, de la Santa Barbara şi până la Tijuana – clădiri, drumuri, linii de transport şi orice altceva făcut de mâna omului Unda care i-a urmat a acoperit ruinele cu nisip de pe fundul oceanului, astupând cu totul resturile fostelor creaţii ale omului Din punct de vedere strict practic, nu avea mare importanţă că fusese distrus principalul aeroport din zonă Pistele lui, lungi de kilometri întregi, fuseseră concepute pentru generaţii mai vechi de avioane Pilotul avionului în care se afla McClune a aterizat fără probleme pe una dintre pistele pentru sateliţi de la poalele munţilor Problemele au început abia atunci când avionul se afla la sol Toate porţile de debarcare erau deja pline Vreo şase curse care ajunseseră mai devreme aşteptau pe pistele de rulare deschiderea lor Când avionul lui McClune a ajuns, în sfârşit, la o poartă, la câteva momente după ce ocupantul anterior pornise către pista de decolare, preotul nu a reuşit să identifice terminalul din cauza aglomeraţiei infernale Desigur, şi aeroportul din Peotone fusese aglomerat Dar acesta de acum era de zece ori mai mic şi încerca (fără să reuşească) să facă faţă unui trafic de zece ori mai mare McClune reuşi să înrăutăţească şi mai mult aglomeraţia aceea atunci când ajunse la ieşire Se opri brusc şi închise ochii ca să înalţe o rugă de recunoştinţă pentru că scăpase cu viaţă din avion Începuse de câteva secunde, când îl izbi ceva cu putere în spate, făcându-l să deschidă repede ochii Lovitura venise din partea fostei sale tovarăşe de călătorie, care târa şi ea un rucsac după ea şi vorbea în continuare cu inteligenţa artificială Era limpede că nici ea nu acordase mai multă atenţie lumii din jur — La naiba! exclamă ea supărată Nu poţi să te dai din drum? McClune se întoarse să se uite la ea Observă mai întâi ceea ce femeia îşi dorea să fie observat: că avea păr castaniu, ochi căprui şi că, una peste alta, putea fi considerată destul de drăguţă De fapt, frumuseţea ei dovedea că putuse să-şi permită destule operaţii estetice În mod normal, concluzia asta l-ar fi interesat mai mult decât înfăţişarea ei, dar acum nu era momentul să încerce să strângă fonduri Pentru că nu mai avea nicio biserică pentru care să le strângă Aşa că se mulţumi să-i adreseze zâmbetul lui fermecător, acela care voia să spună că interlocutorul lui era un dobitoc incalificabil Se dădu cât de departe reuşi în îngrămădeala cumplită din aeroport şi spuse politicos: — Îmi pare sincer rău, domnişoară M-am oprit o clipă ca să mă sfătuiesc cu Domnul Pentru Orbis McClune asta trebuia să fie toată conversaţia, dar se pare că femeia era de altă părere Se uita cu atenţie la gulerul lui de cleric Apoi îi întinse mâna cu palma în afară şi îl întrebă: — Să înţeleg că eşti preot, Părinte ? Zâmbetul lui McClune se lăţi şi mai mult, în ciuda nervilor care îl apucaseră — Nu, nu sunt preot al Bisericii Romano-Catolice, draga mea Sunt un simplu slujitor al Domnului nostru Observă licărirea minusculă din palma tinerei şi înţelese că era filmat Aşa că adăugă: — Am venit aici ca să ajut după puterile mele sufletele celor aflaţi în suferinţă Femeia făcu o pauză de o microsecundă, apoi insistă: — Şi ce anume crezi că poţi face pentru ei, Părinte? Zâmbetul se întinse exagerat de mult — Cum adică ce pot face? îi pot aduce înapoi la pieptul milostiv al Domnului Ce altceva poate fi mai important pe lumea asta? — Mersi, îi spuse ea, strângând pumnul şi întorcându-se să plece, murmurând iarăşi ceva maşinăriei sale şi arătând că uitase cu totul de existenţa lui Orbis McClune Enervantă atitudine McClune fusese dispreţuit, insultat, ba chiar şi bătut măr de câteva ori Şi se obişnuise cu toate astea Însă nu era obişnuit să fie lepădat aşa cum scuipi un dumicat prea greţos Şi nu-i plăcea nici asta Nu contează Când reuşi să se desprindă din şuvoiul de oameni, McClune îşi îngădui un moment de răgaz ca să se consoleze, imaginându-şi flăcările iadului care o aşteptau pe femeia aceea Apoi se gândi unde anume ar trebui să-şi înceapă misiunea şi se opri iarăşi Din tavan atârnau semne luminoase cu indicatoare folositoare pe vremuri: „Taxiuri” pentru cei cu dare de mână; şi, evident, „Transport Celular” pentru plebe Nici acestea nu mai existau acum Unul dintre holurile mari dădea în staţia de carturi, dar intrarea în el era blocată de suporţi din lemn cu afişe – scrise de mână, dacă vă puteţi închipui aşa ceva! — cu mesajul incredibil: Jos transportul celular! Absolut şocant În toată lumea civilizată carturile te duceau din locul în care te aflai în cel în care voiai să ajungi Mergeai până la prima staţie de carturi, situată întotdeauna pe undeva prin apropiere, şi chemai un cart Un minut, cel mult două, după aceea, apărea unul alunecând pe şina principală, se oprea la linia ta secundară şi-şi deschidea uşile Te urcai şi te aşezai – pentru că nu ar fi oprit dacă nu ar fi fost scaune libere – şi îşi alegeai destinaţia Restul era automat Tu puteai să citeşti sau să moţăi sau să te uiţi la un film pe ecranul din spătarul scaunului aflat în faţa ta sau să lucrezi la propriul computer sau să faci ce aveai tu chef să faci Cartul aluneca înapoi pe traseul principal, oprindu-se din când în când ea să permită vreunui pasager să urce sau altuia să coboare Iată un mijloc de transport civilizat Straniu! Lui Orbis aceste carturi nu i se păreau deosebit de imorale (Oamenii le inventaseră, nu afurisiţii – afurisiţi în adevăratul sens al cuvântului – de Heechee ) El mergea tot timpul cu carturile Dar nu şi aici Nu şi acum Iar alte mijloace de transport nu se prea vedeau În staţia de taxiuri nu se vedea niciun vehicul, iar ceilalţi pasageri nici nu păreau a aştepta vreunul Mulţi dintre ei erau aşteptaţi şi conduşi undeva de nişte funcţionari locali Asta nu-i era de niciun folos lui Orbis McClune Pe el nu îl aştepta nimeni I-a fost uşor să facă ce a făcut în continuare, pentru că o făcuse de multe ori în trecut Alese pe cineva din grupul celor care călătoriseră în acelaşi avion cu el (o femeie în vârstă, a cărei principală virtute era că nu vorbea cu nimeni în momentul acela) şi îi spuse: — Doamnă, am să vă pun cea mai importantă întrebare din întreaga dumneavoastră viaţă Doriţi să-mi acordaţi o clipă din timpul dumneavoastră ca să mă ajutaţi să salvez un suflet? Nu dorea Nici măcar nu i-a răspuns Doar s-a răsucit pe călcâie şi s-a îndepărtat Următoarea persoană disponibilă a fost un tânăr cu tenul închis la culoare, care privea nervos în jur, evident căutând pe cineva care nu era acolo Nici el nu dorea să-l ajute Şi nici următoarea persoană Iar eşecurile acestea îl făcură pe McClune să-şi ia un răgaz ca să-şi schimbe planurile Toţi oamenii aceştia din jur erau nişte păgâni Poate că aici era cel mai bun loc unde să înceapă a-şi transmite mesajul Se uita în jur după o masă, un ghişeu, ceva pe care să se urce, când auzi că îl strigă cineva Era vocea femeii cu camera minusculă din palmă — Hei, domnu’! Da, dumneata, Părinte! Vino puţin aici! Cu o mână îi făcea semne, iar cu cealaltă încerca să gonească un grup de cerşetori micuţi şi zdrenţăroşi Când îl observă că ezită, îi zise nerăbdătoare: — Haide odată, pentru Dumnezeu! Am discutat cu computerul meu şi cred că ne putem ajuta reciproc Ştii cine sunt? McClune habar nu avea, dar înainte să-şi recunoască ignoranţa, unul dintre micuţii cerşetori, o fetiţă, îi spuse femeii: — Te-am văzut Pe ecran Ne ziceai de unde să luăm de mâncare şi alte chestii — Bravo, aşa este! răspunse femeia, aruncându-i un zâmbet sec şi neinteresat Numele meu este Cară le Brun Sunt reporter şi, da, am făcut câteva anunţuri de interes general Prin urmare, vezi, i se adresă ea acum lui Orbis McClune, că nu sunt o impostoare Am venit aici ca să obţin poveştile de viaţă ale unora dintre victime şi cred că mă poţi ajuta Din punctul de vedere al credinţei, vreau să spun; Barb zice că nu a fost acoperit McClune îşi ţuguie buzele, gândindu-se dacă ar fi fost cazul să renunţe la planul cel nou — Mi-ai spus cum îţi pot fi eu de folos, îi zise el Nu mi-ai spus însă ce poţi face tu pentru mine — Îţi acopăr cheltuielile, răspunse femeia Ce altceva să fac? Nu ştiu dacă ai băgat de seamă, dar preţurile sunt exorbitante aici Şi nu ştiu de ce resurse dispui Îl privi întrebătoare şi McClune dădu din cap — Aşa mi-am imaginat şi eu Uite care-i situaţia: eu am un cont de cheltuieli şi Barb a discutat deja cu şefii Asta înseamnă că pot să-ţi achit eu cheltuielile o zi sau două În limite rezonabile, fireşte Ce zici? — Cine-i Barb? Femeia începuse să-şi cam piardă răbdarea — Ce te interesează? Barbara i se spune inteligenţei mele artificiale, dacă ţii neapărat să ştii Deci, McClune? Care-i răspunsul tău? Orbis ezită, dându-şi seama de ceva: — Sper că nu i-ai spus şi inteligenţei artificiale cum mă cheamă — Nu De ce s-o fi făcut? Şi ce importanţă are? Aştept un răspuns, McClune Uşurat, Orbis îi adresă din nou zâmbetul lui fermecător şi golit de orice sens — Bineînţeles că accept, îi spuse el Planul Carei le Brun era să meargă în munţi, unde se refugiaseră cei mai mulţi dintre supravieţuitori La început ideea nu l-a încântat prea mult pe McClune Acolo jos, pe Tărâmul Valurilor lovise mânia Domnului cu toată puterea ei răzbunătoare şi sufletul lui tânjea să vadă rezultatele acelei judecăţi implacabile Pe de altă parte, nu i-a luat prea mult ca să-şi dea seama că nu se mai afla nimeni în viaţă acolo Mai bine să-şi ofere supravieţuitorilor cuvântul lui mântuitor, să-i întoarcă pe calea credinţei pe acei puţini foşti păcătoşi care fuseseră cruţaţi de la o moarte îngrozitoare Aşa că ridică o mână ca să o facă să tacă pe fetiţa care tot bălmăjea ceva despre avantajele unui loc numit Barstow — De acord, spuse el, ignorând-o pe cea mică Cum ajungem acolo? Femeia se uită iritată în jur — Am putea lua un taxi, dar nu e niciunul, spuse ea posomorâtă, privind la staţia de taxiuri de lângă bordură, unde se formase o coadă destul de lungă de oameni care asudau disperaţi în arşiţa zilei Singura mişcare se vedea mai departe, dincolo de capătul terminalului, unde maşinile de terasament, descărcate din avion, porniseră greoaie în şir indian spre locul unde era nevoie de ele McClune şovăi, întrebându-se dacă nu cumva acela era un semn divin Poate că Dumnezeu nu voia ca el să accepte propunerea acestei curve Nu ar fi greu să-l convingă pe unul dintre conducătorii maşinilor să-l ducă în zona distrusă Închise ochii, cerându-i Celui de Sus să-i călăuzească paşii pe drumul cel bun Dar nu primi niciun răspuns Cum s-a dovedit, nici nu avea nevoie Fetiţa, care stătuse până atunci cu pumnişorii în şolduri, interveni pe un ton indignat: — Iisuse! Sunteţi surzi? Aveţi nevoie de un ghid Eu sunt ăla Le Brun se încruntă, apoi o examină pe fetiţă cu atenţie La fel şi McClune Copila nu părea mai mare de doisprezece ani Părul îi fusese tuns în formă de castron (ciobit acum) şi era limpede că nu se întâlnise cu apa de ceva vreme Dar lui McClune cel mai dezgustător i se părea faptul că purta un şort incredibil de scurt şi un maieu croit pentru cineva cu sâni adevăraţi Nici lui le Brun nu-i plăcea mai mult ce vede — Avem nevoie de un mijloc de transport, nu de un ghid, se răsti ea Ştii de unde putem face rost de unul? — Sigur că ştiu Doar că mijlocul de transport vine la pachet cu ghidul Nu iei unul fără celălalt, le răspunse fetiţa neimpresionată Batem palma sau nu? Dacă nu vreţi, sunt destui ăia care o să vrea — Cât ne costă? o întrebă practică le Brun — Două sute pe zi, răspunse fata, privind-o cu atenţie Chipul femeii nu afişă nici urmă de şoc sau indignare, aşa că micuţa plusă: — De fiecare Plus cheltuieli pentru combustibil şi altele Le Brun îi adresă un rânjet neamuzat: — Accept acum, înainte să creşti preţul, îi zise ea acră Ştii unde vrem să ajungem? În locul ăla din munţi unde se află mii de refugiaţi Mă gândesc că ar fi bine să o luăm prin deşert sau poate Dar fetiţa nu o lăsă să vorbească până la capăt — La Barstow, zise ea cu înflăcărare Acolo trebuie să mergem Lui le Brun nu-i plăcea să fie întreruptă — De ce la Barstow? vru ea să ştie Fetiţa începuse să se uite neliniştită în jur — Pentru că acolo e tot ce vă trebuie Credeţi-mă pe cuvânt Şi vă pot duce acolo într-o oră Mergem? Le Brun se gândi câteva clipe, apoi se interesă: — Măcar e vreun hotel acceptabil acolo? Fetiţa îi zise cu milă: — Cucoană, nu mai există niciun hotel pe nicăieri! Crede-mă Am să vă găsesc eu unde să staţi Acum nu se mai uita la potenţiala ei angajatoare Ci la doi poliţişti transpiraţi şi chinuiţi care îşi făceau drum prin mulţime, îndreptându-se spre locul unde se aflau ei — Asta-i treaba, le zise ea Da sau ba? Ce ziceţi? Mergem? Le Brun îi aruncă o privire lui McClune şi apoi ridică din umeri — Aşa cred Cum te cheamă? — Ella, răspunse scurt fata, vrând să o ia din loc — Îmi pare bine de cunoştinţă, Ella, spuse politicoasă le Brun Domnul acesta este Părintele Ella îi strigă peste umăr — Te-am întrebat eu ceva? Haide mai repede la maşină, ca să nu mă-ntrebe de sănătate gorilele alea „Maşina“ fetiţei nu era tocmai o maşină Era un vehicul antic, cu motor cu piston şi, mă credeţi sau nu, mergea cu hidrogen În copilărie, Orbis mai apucase câteva maşini care funcţionau cu combustibil, majoritatea aparţinând fermierilor prea săraci să-şi cumpere altele mai noi Dar acum? Bănuia că vehiculul ăsta fusese furat din vreun muzeu de maşini de epocă Era albastru-deschis, decorat cu ciobituri şi pete de rugină, iar una dintre portiere era de un galben-ţipător Maşina stătea singuratică într-o parcare aproape pustie, situată la o distanţă prea lungă de mers pentru gustul lui le Brun sau McClune La capătul drumului transpirau abundent amândoi, iar lui le Brun eliminarea asta de apă şi altele prin piele îi făcea de-a dreptul silă — Drăcia asta funcţionează? vru ea să ştie — Urcă-te şi ai să afli singură! îi ordonă Ella Dar le Brun nu era prea entuziasmată de perspectivă Se uita lung la fata din spatele volanului, doar cu un an sau doi mai mare decât Ella — Aha, vrei să ştii cine e, înţelese Ella O cheamă Judy E şoferul meu — Vai de capul nostru! exclamă le Brun Ascultă, Judy, tu ai permis de conducere? — Am ceva mai bun decât un permis de conducere Am o maşină Vă urcaţi sau nu? Pe chipul lui le Brun se citea o nemulţumire şi mai mare, dar, evident neavând altă opţiune, îşi aruncă rucsacul pe podeaua camionetei şi se urcă după el Se apropie de maşină şi McClune, uşor amuzat Îi era clar că femeia fusese obişnuită cu tot luxul pe care ţi-l poate oferi un cont de cheltuieli Şi nu reuşea să se acomodeze cu prezenta lipsă de confort În vreme ce el, pe de altă parte, renunţase de mult la tentaţiile traiului tihnit, aşa că vru să se urce după le Brun Numai că femeia se opri brusc, blocând trecerea McClune observă că ea rămăsese cu ochii aţintiţi asupra scaunului din spatele maşinii — Auzi, Ella? zise ea întorcându-se furioasă la ghidul lor Ce-i asta? N-ai pomenit nimic de alţi călători Ella o împinse înăuntru — Crezi că doar voi doi vreţi să ajungeţi la Barstow? — Bine, dar dacă chestiile astea emit microunde? Dacă-mi strică inteligenţa artificială? — Nu-ţi strică nimic Vezi şi singură, îi strigă Ella Orbis McClune încercă să se uite pe lângă le Brun, dar portiera era prea îngustă şi nu reuşi să vadă nimic Însă doar o secundă mai târziu o auzi bombănind ceva ce semăna a încuviinţare şi femeia se urcă de tot Mai târziu, McClune şi-a spus că discuţia despre microunde ar fi trebuit să-i dea un indiciu, dar nu s-a gândit la nimic Oricum, vederea celorlalţi pasageri constituise o surpriză cu totul şi cu totul dezagreabilă Erau doi Creaturi cu aspect hidos, ca nişte schelete de oameni călcate de o cireadă de bizoni, aşezate incomod pe noade, pentru ca pungile lunguieţe pe care le purtau între picioare să atârne peste marginea scaunelor tari şi zgâriate din plastic Purtau halate dintr-un material bej Îşi sprijiniseră picioarele de nişte cutii hexagonale din metal, care emanau o lumină albăstruie Ochii le erau înfundaţi în feţe ridate şi colţuroase Şi răspândeau un iz vag de urină stătută Erau Heechee Drumul spre Barstow i-a dus până la marginea Tărâmului Valurilor Drumul acesta nu străbătea locurile unde tsunamiul lovise cu toată forţa Acolo terenul era acum plat şi pustiu în lumina amurgului Acolo nu mai rămăsese nimic Doar pe coastele munţilor se vedeau dărâmături Destul de multe Unele semănau cu ruinele unor clădiri Cele mai multe, însă, semănau cu construcţii din lego făcute de mâinile neîndemânatice ale unui copil uriaş Pe versanţi, oameni şi maşini răscoleau cu grijă printre ruine – probabil în căutare de supravieţuitori sau de ceva care să merite furat Lui McClune i se părea că toate casele fuseseră smulse din fundaţii şi apoi alunecaseră la vale – zdrobite, turtite, adesea arse – până când s-au oprit în peretele autostrăzii Mai bine spus, în ce mai rămăsese din perete şi din autostradă Adică nu prea mult Zonele de jos ale drumului erau contorsionate şi pline de gropi; pe multe porţiuni pavajul fusese îndepărtat complet În nenumărate rânduri, prea-tânăra Judy, mormăind prea-adulte obscenităţi, se lupta vitejeşte cu volanul atunci când era nevoită să între în rigolele pline cu noroi şi prin hârtoape, unde bătrâna maşină se înclina periculos de tare înainte să revină pe suprafaţa plană a drumului Şi, of, da, sigur că era şi trafic din cauza căruia fata trebuia să-şi facă alte griji Trafic intens, mai cu seamă maşini cu inducţie, dar şi câteva vechituri ca a lor, care concurau pentru acelaşi loc pe şosea Uneori, când ajungeau la o porţiune mai îngustă, se formau ambuteiaje de câte patruzeci sau cincizeci de maşini, care erau obligate să treacă una câte una prin strâmtoarea aceea Părintele McClune observă toate aceste lucruri, dar nu ele ocupau locul principal în gândurile sale Ce îl frământa acum era identitatea neaşteptaţilor tovarăşi de drum Orbis McClune îşi trăise întreaga viaţă convins că era înconjurat de păcate, pornografie şi corupţie fără Dumnezeu Înţelesese că aşa era lumea McClune detesta lumea aceasta din tot sufletul, dar era de părere că avea o calitate care o putea salva Da, sigur, era putrezită până în măduvă, dar era o putreziciune omenească Nu era vorba nici mai mult şi nici mai puţin decât despre Păcatul Originar, inventat de Dumnezeu Însuşi, cu scopul de a împiedica oamenii din lumea Lui să cadă în patima trufiei McClune se ocupase cu acest păcat toată viaţa lui Dar Heechee-ii erau cu totul altceva Profesia lui McClune avea de-a face cu sufletele; prin urmare, ştia tot ce era de ştiut despre ele Mă rog, aproape tot Pe când se uita încruntat cum se oglindeau în parbriz chipurile acelor pasageri nedoriţi, îşi dădu seama că nu găsise răspunsul la o ultimă întrebare despre suflet Iar întrebarea era: Heechee-ii aveau aşa ceva? Interesantă problemă teologică Fiarele câmpului nu au suflete, Scriptura nu lasă loc la îndoieli în privinţa aceasta În orice caz, fiarele câmpului nu vorbesc pe limba omului şi nici nu poartă haine şi nici nu inventează nave spaţiale McClune nu cunoştea răspunsul, dar spuse în gând o rugăciune înflăcărată: Doamne, dacă au suflete care trebuie să fie mântuite, fă să treacă la altcineva paharul acesta, dacă este cu putinţă Ideea este că Orbis era convins că Dumnezeu nu avusese nicio legătură cu apariţia acelor creaturi abominabile pe Pământ Erau nişte intruşi Veneau de afară Nu făceau parte din lumea pe care Dumnezeu Însuşi o crease – aşa cum scria negru pe alb în Cartea Lui – şi pe care o pusese la dispoziţie exclusiv rasei omeneşti Nu era nimic acolo pentru creaturi bizare venite din alte lumi Aşadar, din punctul de vedere al lui McClune, Dumnezeu nu-i binecuvântase pe Heechee, deci aceştia erau întruparea răului Dacă exista în mintea lui un păcat mai presus de toate celelalte, atunci numele acestui păcat era Heechee Scopul ticăloşiei lor era limpede Din cauza Heechee-ilor atât de mulţi oameni părăsiseră lumea lui Dumnezeu ca să se fâţâie prin spaţiu Din cauza Heechee-ilor maşinăriile alea fără suflet ajunseseră să joace un rol atât de important în vieţile oamenilor Din cauza Heechee-ilor păcătoşii fără număr aflaţi pe patul de moarte aleseseră să renască sub formă de abstracţiuni electronice nemuritoare, în loc să putrezească, spre binele lor, în pământul Domnului, aşteptând să fie chemaţi la El Această nemernicie din urmă îl oripila în mod deosebit pe McClune din cauza împrejurărilor în care luase sfârşit căsnicia lui Dar mai rău decât toate astea, din cauza Heechee-ilor dispăruseră aproape complet din lume nevoia, teama şi constrângerea la un trai cuviincios McClune nu se mai putu stăpâni Gemu tare, făcând-o pe reporteră să se răţoiască nervoasă la el: — Care-i problema, McClune? Nu poţi să taci din gură? Nu vezi că încerc să le iau un interviu? Şi îşi fixă iar camera din palmă asupra Heechee-ilor, lăsându-l pe Orbis McClune să se uite posomorât pe geam Se întunecase complet atunci când au ajuns în Barstow Aproape nicio picătură din tsunami nu ajunsese atât de departe pe continent, aşa că nu se vedea nicio casă distrusă Dar se vedeau refugiaţi Mulţi Ocupaseră oraşul, mergând de colo până colo fără ţintă sau odihnindu-şi şezuturile oriunde găseau o suprafaţă plană – pe trepte, pe borduri, pe hidranţi cu capacul plat Sufocau străzile, pe care camioanele şi remorcile cu platformă şi autobuzele înaintau cu viteză de melc ca să aducă ajutoare acestor supravieţuitori ai catastrofei sau să aducă alţi refugiaţi Oamenii invadaseră parcările; mulţi, cu saci de dormit sau teancuri de pături în braţe, îşi protejau temători culcuşurile Se înşiraseră în faţa celor câtorva restaurante şi moteluri deschise, dar nu în speranţa că ar putea obţine ceva de mâncare sau un adăpost, ci doar aşteptându-şi rândul la toalete Cozi lungi se formaseră şi lângă camioanele oprite ca să distribuie pachete turtite şi grele cu Hrană-CHON, aduse cu avionul de la vreo fabrică rămasă în picioare Unii dintre refugiaţi erau disperaţi, alţii erau doar năuciţi Dar expresia care se putea citi pe majoritatea chipurilor era de revoltă pură Cu cât erau mai bine îmbrăcaţi, cu atât revolta le era mai mare Erau deopotrivă şocaţi şi furioşi Aceşti oameni nu puteau crede că s-a putut întâmpla aşa ceva în lumea aceasta şi în epoca aceasta McClune examină hoardele cu satisfacţie cumpătată Acestea erau sufletele pe care venise el să le salveze Oamenii aceştia fuseseră aspru pedepsiţi, iar datoria lui era să le spună de ce — Opreşte maşina! ceru el, începând deja să repete în minte lunga listă a păcatelor Dar Judy nu îl ascultă — N-ai să vezi! scrâşni ea, uitându-se urât la el prin oglinda retrovizoare Iar Ella îi luă partea, spunându-i cu fermitate: — Nu se poate, tataie În douăzeci de minute circulaţia va fi interzisă Şi dacă poliţiştii ne prind că încălcăm consemnul, ne lasă fără maşină cât ai bate din palme — Şi mai tacă-ţi gura! adăugă Judy Trebuie să mă concentrez la condus Vrei să-i calc pe amărâţii ăştia? „Locuinţa” oferită de cele două fete nu era luxoasă: o baracă destul de mare, cu miros puternic de ulei, care probabil că fusese un fel de atelier de reparaţii înainte de a suferi rănile provocate de un incendiu Judy îşi băgă şi rabla înăuntru – ca să nu i-o fure cineva, le explică ea, deşi McClune nu-şi putea imagina cine ar fi vrut să se pricopsească cu aşa ceva Mormanul de rugină ocupa acum cea mai mare parte din spaţiul barăcii În ce mai rămăsese erau paturile – paturi de campanie, pentru că doar atâta le puteau oferi Ella şi Judy („I-auzi”, mârâi Judy atunci când le Brun începuse să se plângă de condiţii, „din partea mea poţi să dormi şi pe trotuar dacă zici că o să-ţi fie mai bine” ) Măcar paturile de campanie erau nou-nouţe Descărcate direct din camioanele cu ajutoare de urgenţă La fel şi păturile Cei doi Heechee nu aveau însă nevoie nici de paturi şi nici de pături Ciripiră şi şuierară îngrijoraţi între ei, apoi către Ella, care se încruntă gânditoare şi ieşi din baracă Se întoarse după câteva momente, cu un sac uriaş plin cu zdrenţe Acestea părură a-i mulţumi oarecum pe cei doi, dar nu şi spaţiul oferit de fată Din nou începură să bolborosească între ei, uitându-se lung la pereţii şi acoperişul vechii clădiri, apoi se scuzară politicoşi Îşi scoaseră afară zdrenţele şi le împărţiră în două grămezi pe alee, departe de baracă Când Judy scoase o exclamaţie de mirare, Cară le Brun se grăbi să-i explice: — Am făcut mai demult un reportaj despre asta Aşa dorm ei, îngropaţi în maldăre de materiale — Mda, bine, spuse Judy Dar de ce au ieşit pe alee? Asta le Brun nu mai ştia Şi nici n-o interesa, pentru că îşi îndreptase brusc atenţia asupra altor carenţe ale „locuinţei” lor Avu o reacţie de nemulţumire atunci când observă că nu aveau apă curentă, apoi nemulţumirea se transformă în oroare când îşi dădu seama ce anume însemna asta Unica „toaletă” disponibilă era o brazdă îngustă lângă drumul de acces, prevăzută cu pereţi din pânză, pentru asigurarea „intimităţii” Iar apoi, când văzu ce le ofereau fetele de mâncare, oroarea i se făcu furie pură — Porcăria asta e Hrană-CHON! explodă ea O dau de pomană în centru! Cum de aveţi tupeul să ne cereţi bani pentru ea? Ella ridică indiferentă din umeri — Preferi să stai la coadă? Treaba ta dacă mănânci sau nu Nu-mi pasă Cât vorbeau ele aşa, cei doi Heechee şi-au pus la punct aşternuturile şi acum despachetau cu calm nişte turtiţe rotunde care miroseau a zmeură şi usturoi copt Asta a fost picătura care i-a umplut paharul lui Orbis McClune Poate că Dumnezeu a vrut să-l pedepsească atunci când l-a adus la un loc cu aceste creaturi dezgustătoare – în mod absolut nedrept, fireşte, dar McClune credea că era apanajul Domnului să fie nedrept din când în când Dar cu siguranţă că nu îi putea pretinde slujitorului Lui să şi mănânce împreună cu ele Orbis apucă la întâmplare câteva raţii şi se retrase, aşezându-se pe marginea patului său, cât mai departe de Heechee Ambalajele pachetelor cu hrană erau în culorile curcubeului Deşi aparent mătăsoase, se crăpară imediat ce-şi trecu unghia degetului mare de-a lungul lor McClune spuse mai întâi o scurtă rugăciune de mulţumire pentru masă şi apoi mâncă alternativ din toate, fără să-i pese că un aliment era de consistenţa aluatului şi era cumplit de fad, iar altul îi crănţănea în dinţi ca alunele şi avea gust de ciorbă de carne Mâncarea nu fusese niciodată importantă pentru Orbis McClune Trebuia să mănânci doar ca să poţi trăi; şi pentru el activitatea aceasta era la fel de plăcută ca aceea a golirii maţelor şi nu merita atenţie Când termină de mâncat, făcu o vizită scurtă la brazda de afară La întoarcere se opri ca să se uite la cerul înstelat Apoi intră în baracă Cară le Brun purta o conversaţie fără cap şi fără coadă cu cele două fete, aparent pentru a face schimb de nemulţumiri Nedorind să li se alăture, Orbis McClune se întinse pe patul de campanie şi închise ochii Abia ajunsese la jumătatea rugăciunii de seară, când avu senzaţia că îl ia cu ameţeală şi înţelese că se petrecea ceva rău Întreaga încăpere părea că se cutremură Simţi nevoia imperioasă de a se ridica în şezut, dar reuşi să o facă doar la a doua sau a treia încercare Nu i se întâmpla doar lui Vocile speriate din cealaltă parte a casei îi spuneau că femeile trec prin aceeaşi experienţă Cea a Clarei le Brun era cea mai sonoră: — Iisuse! Ăsta a fost un cutremur? Iar când Ella îi confirmă bănuiala, reportera continuă: — Eu nu m-am angajat să iau parte la niciun blestemat de cutremur Vai de steaua noastră! Imediat o să se întoarcă valul ăla afurisit şi de data asta o să ia cu el întregul stat! Pe McClune nu-l interesă să asculte în continuare Nu fusese nimic altceva decât un act al lui Dumnezeu, iar lui nu-i fusese niciodată teamă de ele Închise iarăşi ochii Ultima voce pe care o auzi înainte să adoarmă a fost a Ellei: — Da’ măi potoleşte-te odată, cucoană! Sunt doar replicile tsunamiului Se întâmplă tot timpul, pentru numele lui Dumnezeu! Obişnuieşte-te! III Dimineaţa următoare Orbis McClune se trezi odată cu primele raze ale soarelui, pregătit să-şi înceapă lucrarea care îl adusese în locul acela Dar chiar şi aşa, cei doi Heechee se treziseră înaintea lui şi deja plecaseră de acolo – cu ce treburi, McClune nu avea nici cea mai vagă idee O lăsă pe Cară le Brun certându-se cu fetele din două motive – unu: că nu exista duş; şi doi: că ele refuzau să o ducă în centru cu rabla lor, drept care era obligată să meargă pe jos De fapt, nu era prea departe În mai puţin de douăzeci de minute McClune ajunse în locul unde se aflau oamenii pe care îi căuta el Centrul oraşului Barstow era la fel ca mai toate centrele oraşelor de provincie din lume, cu aceleaşi firme familiare pe aceleaşi magazine – aceleaşi prăvălii cu iaurturi şi îngheţată, aceleaşi restaurante fast-food, aceleaşi agenţii de turism, aceleaşi ateliere de reparaţii electronice, aceleaşi birouri de contabilitate În drumul lui, McClune trecu pe lângă o sală de fitness şi un centru de distracţii care oferea cufundarea totală în realitatea virtuală; pe lângă un studio de Tae Kwon De şi pe lângă vreo cinci sau şase saloane de coafură şi cabinete de estetică dentară – prin urmare locuitorii din Barstow îşi doreau să arate pe cât de bine le-o permitea tehnologia modernă, tot atât de mult ca oricare alţi oameni din oricare alte oraşe McClune nu numai că trecu pe lângă ele, ci nici măcar nu le observă Ce căuta el era un colţ de stradă cu o mulţime de oameni (dar aşa erau acum colţurile tuturor străzilor din Barstow) şi o bancă sau un balcon sau o masă de picnic pe care să se urce ca să se adreseze gloatei Nu peste multă vreme descoperi locul perfect Un sens giratoriu cu un spaţiu verde în mijloc Avea câteva tufe cu flori în jurul unei statui înalte a cuiva în straie de călugăr Şi aici, la fel ca pretutindeni altundeva în Barstow, locul era împânzit de refugiaţi dezorientaţi Numeroasele bănci din piatră erau deja ocupate, dar asta nu reprezenta un impediment pentru Orbis McClune Nu a avut nevoie decât de cuvintele „Scuză-mă, frate, am venit să fac lucrarea Domnului”, rostite cu zâmbetul acela larg şi iubitor şi într-o clipită îi făcură loc nişte bătrâni de pe o bancă Se urcă pe ea şi, observând numele gravat pe soclul statuii – Călugărul Junipero Serra, cine o mai fi fost şi ăla îşi spuse că este un semn bun Precis că persoana cu statuia fusese papistaş; totuşi, era un om care îşi pusese întreaga viaţă în slujba Domnului – chiar dacă în a unui Domn fals – ceea ce însemna că erau oarecum colegi Încântat, McClune se întoarse, îşi ridică braţele în semn de binecuvântare şi vru să se adreseze mulţimii Atunci văzu ce se afla vizavi, în partea cealaltă a intersecţiei Firma viu colorată a unui magazin, pe care scria cu litere mari Lumea Cealaltă Iar semnul acesta nu era unul bun Dacă exista ceva ce detesta McClune mai mult decât neamul Heechee, atunci acel ceva era lanţul de stabilimente Lumea Cealaltă, unde muribunzii sau cei doar nefericiţi puteau profita de acel afurisit surogat pentru moarte născocit şi răspândit de Heechee Nu era vorba doar despre blasfemia unui asemenea act, deşi evident că era blesfamator În joc erau anumite sentimente personale ale lui Orbis McClune Dar atenţia i-a fost distrasă doar câteva secunde Experienţa lui îndelungată îl obişnuise să-şi reprime sentimentele, oricât de puternice ar fi fost acelea Aşa că ridică din nou braţele: — Fraţilor! strigă el Unul sau doi trecători se opriră să se uite la el Dar fără vreun interes deosebit Atunci repetă şi mai tare: — Fraţilor! Surorilor! Şi se simţi însufleţit de forţa acestor cuvinte Tună în continuare, învăluindu-i pe toţi cei din jur în zâmbetul lui larg, dulce, dar fără conţinut — Ascultaţi ce vă spun, pentru că vă aduc mântuire şi viaţă eternă la pieptul Domnului nostru! Unele lucruri sunt universal valabile De exemplu, victimele unei mari catastrofe naturale – orice fel de catastrofă şi din oricare perioadă a omenirii – au în comun aceleaşi pierderi Bunurile le-au fost toate distruse: case, maşini, mobilier, plantele care atârnau odinioară de tavanul de la sufrageria distrusă şi ea, lampa primită cadou la nunta de demult, vechiul ursuleţ de pluş al fiului care acum avea patruzeci de ani Se destramă relaţii pentru că prietenii şi vecinii sunt mânaţi de nenorocire care încotro Dispar multe speranţe şi aşteptări, fiind înlocuite doar de grija pentru viitorul necunoscut Aceste lucruri sunt universale Aşa s-a întâmplat în cazul populaţiei din Martinica, şi în cazul celor care au supravieţuit inundaţiilor catastrofale din Johnstown, şi în cazul locuitorilor Dresdei, şi în cazul celor care au scăpat de efectele bombei atomice de la Hiroshima Iar lucrurile astea nu se schimbă niciodată Însă aici se petrecuseră schimbări mari de o altă natură Nici măcar o singură persoană nu a răbdat de foame ca urmare a tsunamiului În realitate, niciun om din lume nu a răbdat de foame; bogăţiile fără limite produse de Fabricile de Hrană puteau sătura orice mulţimi de oameni Nici măcar o singură persoană nu a pierdut vreo centimă din economiile sale (şi nici din datorii) pentru că inteligenţele artificiale care se ocupau de bănci şi instituţiile de creditare şi de autorităţile fiscale din întreaga lume se refugiaseră, instantaneu şi prin metode electronice, în fişiere mai sigure Nici măcar o singură persoană nu şi-a pierdut dosarul medical sau reţetele şi nici nu a fost lipsită de tratamentul medical, întrucât cadrele medicale şi spitalele mobile au fost aduse primele în zonele afectate, iar mulţi dintre supravieţuitori nu-şi pierduseră inteligenţele artificiale care îi puteau informa cu privire la acest gen de probleme Bine, aici este vorba despre persoanele care erau suficient de înstărite ca să-şi poată permite o inteligenţă artificială Dar ce le lipsea aproape tuturor era ceva în legătură cu timpul Iar asta îi convenea cum nu se poate mai bine lui Orbis McClune Aşadar, vreme de trei ore neîntrerupte, în soarele fierbinte al dimineţii, McClune a pledat, a îndemnat, a avertizat, a ameninţat, a condamnat, realizând una dintre cele mai bune reprezentaţii ale vieţii sale Din nefericire, refugiaţii nu au avut nicio reacţie Cei mai mulţi l-au ascultat apatici un timp şi apoi au plecat mai departe Unii au chicotit Alţii, foarte puţini aceştia, l-au întrerupt cu câte o întrebare Dar cei mai mulţi au trecut mai departe Însă McClune nu a rămas fără spectatori în jurul băncii Pentru că numărul oamenilor care mergeau de colo până colo fără ţintă se completa în mod constant Asta nu însemna că nou-veniţii ar fi fost mai interesaţi de vorbele lui decât cei de dinaintea lor Din locul lui, McClune o vedea uneori pe Cară le Brun plimbându-se prin mulţime Femeia filma secvenţe din predica lui sau încerca să obţină interviuri relevante de la oamenii din jur Mai erau şi alţi reporteri acolo Zeci Unii cu camere de filmat în palme, alţii cu aparate mai complicate Probabil că aceasta era cea mai bine documentată catastrofă din întreaga istorie a omenirii McClune i-a zărit chiar şi pe cei doi Heechee ocupându-se de treburile lor Care treburi păreau a fi de natură pur turistică, dar cine putea fi sigur de ceva atunci când era vorba despre rasa asta? Nu stăteau de vorbă cu prea mulţi oameni, deşi erau mulţi aceia care căscau gurile la ei Mulţimea se dădea înapoi ca să le facă loc Nici măcar atunci când McClune a întins mâna acuzator spre ei şi a răcnit: „Priviţi la întruparea răului! Priviţi la creaturile infame care au adus moartea şi flăcările iadului asupra celor care vă sunt dragi!” – nici măcar atunci Heechee-ii nu au avut vreo reacţie În vreme ce oamenii doar au mormăit între ei Şi au plecat mai departe Da, aceasta era o provocare reală Aici se afla cel mai numeros public la care visase vreodată McClune Dar nu reuşea să citească pe chipurile lor dacă salvase fie şi un singur suflet Poate, îşi zise McClune, problema stătea în structura mulţimii Nu doar că era cel mai mare public în faţa căruia predicase el, dar era şi cel mai tânăr şi mai sănătos Nu se aflau pe acolo nici moşnegi dărâmaţi, nici infirmi, nici măcar o singură persoană care să dea semne că ar suferi de vreo boală debilitantă În această privinţă se deosebeau complet de fosta congregaţie a lui McClune din Rantoul, unde cei tineri şi zdraveni fugiseră spre biserici mai puţin deprimante, lăsându-l doar cu acei enoriaşi pentru care Ziua Judecăţii de Apoi putea veni în orice moment Dar nu-l deranja El nu îşi evalua succesele şi eşecurile din viaţă în raport cu numărul sufletelor salvate, ci în funcţie de efortul neostoit pe care îl depunea ca să le izbăvească Însă şi el era om; şi el trebuia uneori să se plece în faţa unor necesităţi omeneşti fundamentale Aşa că luă o pauză când setea şi nevoia de a urina deveniră prea stringente În Barstow-ul acum asediat de refugiaţi, nevoile acestea nu puteau fi satisfăcute prea lesne Găsi o soluţie abia atunci când o zări pe Cară le Brun stând nervoasă în pragul studioului de arte marţiale Erau toalete înăuntru, îi zise ea, toalete şi duşuri şi, evident, apă potabilă, dar toate costau Aşa că, dacă era de acord să aştepte la coadă împreună, îi va plăti ea intrarea Se aşeză alături de femeie Aceasta îl măsură din cap până-n picioare — Ai salvat multe suflete, Părinte? îl întrebă le Brun pe un ton care sugera că nu mai putea ea de sufletele mântuite, dar se simţea obligată să facă ceva zgomot de formă El o ignoră Dar femeia avea nevoie să vorbească cu cineva ca să uite de ruşinea că era obligată să stea la coadă ca oamenii de rând Şi nu se lăsă ignorată — Ce zici de cutremurul de azi-noapte? Bineînţeles că ştii ce l-a provocat McClune ridică din umeri Nu-i plăcuse niciodată ştiinţa — Presupun că deplasarea unei falii tectonice — Nu şi de data asta, spuse ea cu un aer de superioritate şi un ton asemenea Porcăria aia de tsunami l-a provocat Mi-a explicat inteligenţa mea artificială Zice că toată apa aia a comprimat toate crăpăturile solului din California şi acum astea reduc cumva toată tensiunea acumulată — Aha! mormăi McClune, cu gândul la o latrină — Aşa că s-ar putea să se mai producă tâmpenii dintr-astea, continuă femeia, parcă bucurându-se că poate împărtăşi cuiva veştile proaste Şi asta nu e tot Ai auzit că li se cam termină mâncarea? McClune se uşurase la pisoarele de la studioul Tae Kwon De şi îşi astâmpărase setea cu apă de la robinetul din toaleta bărbaţilor, dar tot se mai gândea la cele auzite Se termină mâncarea! Dar asta era absurd Acum mâncarea nu se mai putea termina Exista mereu din belşug; era un dat Da, sigur, fuseseră vremuri când oamenii înfometaţi crescuseră bacterii pe cărbuni scoşi din mină, bacterii pe care apoi le presaseră, formând bucăţi de materie comestibilă Dar orice textură ar fi dat ei acelei materii, orice arome ar fi băgat în ea, avea în permanenţă gust de motorină Însă asta a fost pe vremuri Asta a fost înainte de descoperirea Fabricilor de Hrană Heechee, orbitând printre cometele din Norul Oort ca să le asimileze carbonul, hidrogenul, oxigenul şi nitrogenul (adică CHON, aşa cum li se spune), pentru ca apoi să transforme aceste elemente în aproape toate felurile de mâncare imaginabile Iar după aceea, nu a fost nevoie decât de un singur pas pentru reproiectarea lor în scopul utilizării de către pământeni Astfel că acum pluteau pe apele oceanelor şi îşi extrăgeau elementele din apă Existau pretutindeni sute de asemenea fabrici, care furnizau în permanenţă hrana întregului glob! McClune văzuse imagini cu ele – în Golful Mexicului şi în Marea Roşie, în largul coastelor Marocului şi Chinei, oriunde exista suficientă materie organică pentru a le furniza necesarul de carbon şi nitrogen care să se îmbine cu oxigenul şi hidrogenul din apă Evident că îi displăcuse profund ceea ce văzuse – un alt act diabolic al Heechee-ilor! —, dar nu exista dubiu că aceste fabrici ţinuseră în viaţă cele douăsprezece miliarde de pământeni Unul dintre enoriaşii lui chiar lucrase într-una din ele înainte de a ieşi la pensie şi a se retrage la Rantoul Îi povestise că treaba lui era să amestece CHON-ul brut cu oligoelementele, astfel încât produsul obţinut să ofere consumatorului toate vitaminele şi mineralele necesare Fabrica plutitoare în care fusese angajat era ancorată în largul coastelor oraşului Baja, California, şi hrănea majoritatea locuitorilor din sud-vestul Şi atunci i se lumină mintea Baja! Da, sigur că da! Precis că tsunamiul care pustiise ţărmurile Pacificului distrusese şi Fabrica de Hrană de la Baja – probabil şi pe cele de pe coasta Oregonului, din largul Insulelor Auletine şi al ţărmurilor Americii Centrale şi din toate zonele afectate Şi, da, era foarte posibil ca, pentru prima dată într-o generaţie, să se fi ajuns la fundul sacului cu mâncare IV Lui McClune i se cam făcuse foame atunci când socoti că lucrase suficient pe ziua respectivă Şi presupunea că îl arsese serios şi soarele Dar se simţea aproximativ atât de fericit cât îşi permitea în general să fie Apoi, pentru ca ziua să-i fie şi mai frumoasă, află şi nişte veşti bune atunci când ajunse înapoi la baracă Când intră pe uşa veche într-un concert de scârţâieli neplăcute şi le văzu pe Cară le Brun şi pe cele două fete îndopându-se dintr-o grămadă de pachete cu Hrană-CHON Indiferent ce ar fi urmat să se întâmple, misiunea lui nu avea să fie periclitată din cauza inaniţiei — S-a terminat mâncarea? exclamă dispreţuitoare Ella Normal că s-a terminat Ştiam că se va întâmpla asta, aşa că am făcut provizii din timp Le Brun avea şi ea veşti — Am vrut să iau nişte interviuri la Lumea Cealaltă şi am descoperit ceva În locul ăla îşi petrec ziua Heechee-ii Ştiţi oferta aia pe care o fac? Ella şi Judy o ştiau, dar McClune habar nu avea — Ce ofertă? — Nu ştii? Of, la dracu’! zise ea înţelegând situaţia Nu ai inteligenţă artificială, nu-i aşa? E o chestie de imigraţie, pricepi? Adică se oferă să ducă în Nucleu pe oricine îşi doreşte asta Singura problemă e că oferta nu-i valabilă decât pentru cei care au fost stocaţi, adică mai întâi trebuie să fie morţi Reportera observă în sfârşit registrul emoţional desfăşurat pe chipul lui McClune – nedumerire, apoi şoc, apoi furie făţişă — Hei, îi spuse ea, zâmbind împăciuitor, nu face faţa asta! Afacerea de la Lumea Cealaltă e destul de ciudată, recunosc, dar parcă nu-i chiar foarte rea atunci când te gândeşti la alternative, ce zici? Şi se opri brusc, încruntându-se nedumerită, deoarece expresia de furie de pe chipul lui McClune se topise, înlocuită fiind de zâmbetul acela larg, plăcut, lipsit de sens — Rea? repetă el O, nu, duduie le Brun, nu-i doar rea Este complet diabolică şi de o mie de ori am căzut în genunchi şi m-am rugat ca aceia răspunzători să fiarbă cât e eternitatea de lungă într-un lac de flăcări în fundul Iadului Zâmbetul se lăţi şi mai mult, iar McClune se întoarse să plece Cunoştea valoarea unei ieşiri dramatice din scenă, aşa că trecu pe uşa rablagită fără să se oprească, fără o singură privire în urmă Amurgul era cald, iar adierea vântului blândă McClune aruncă o privire spre mormanul de zdrenţe al Heechee-ilor, îi trecu prin minte să le împrăştie în cele patru zări cu o lovitură puternică de picior, dar se lăsă păgubaş pentru că protestele stomacului îi sugerau că avea un proiect de importanţă mult mai urgentă Aşa că se îndreptă către latrină În fond, un scaun bun era o binecuvântare Aşa că îşi făcu treaba pe îndelete Când se întoarse la ceilalţi, pe cer începuseră să apară stelele Oamenilor li se părea drăguţă această primă strălucire a serii Pentru Orbis McClune stelele purtau stigmatul păcatului Ele ademeniseră lumea în spaţiu, deci şi spre Heechee şi întreaga lor păcătoşenie Dar stelele erau departe, iar pe lumea aceasta McClune se simţea aproape împăcat Pe cât de împăcat putea fi un suflet chinuit ca al lui Dar starea acesta nu dură prea mult Când împinse uşa şi intră, o văzu pe Cară le Brun aşezată în colţul încăperii, şoptind ceva cu inteligenţa artificială, dar cu ochii fixaţi asupra lui şi cu o expresie preocupată Încheie discuţia, se ridică şi se apropie de el, părând neaşteptat de smerită McClune intră instantaneu în defensivă Nu-i plăceau surprizele şi experienţa îl învăţase că rareori acestea prevesteau ceva bun Dar nu şi de această dată — Hei, Orbis! îl salută ea, punându-şi mâinile pe umerii lui McClune vru să se scuture de ele, dar femeia continuă repede: — Ascultă, am pus-o pe Barb să te verifice Îmi cer scuze dacă am spus ceva nepotrivit N-am ştiut că soţia ta a fost stocată în Lumea Cealaltă V Soarele a fost la fel de puternic şi în dimineaţa următoare Cocoţat în echilibru precar pe bancă, la umbra statuii severe, McClune s-a simţit mai obosit decât cu o zi în urmă Vocea i-a fost la fel de poruncitoare, ameninţările şi avertizările la fel de vibrante Cu toate acestea, vechiul foc din inimă îi fusese înăbuşit de nedorita amintire, de mult reprimata amintire a unei răni vechi pe nume Rowena Rowena Cea frumoasă Cea cuminte Cea ei, da cea iubită cel puţin cât de mult era în puterea lui Orbis McClune să iubească un alt muritor Până când cuminţenia s-a transformat în nesupunere, iar Rowena a plătit cu viaţa pentru asta, dar nu a avut şi bună-cuviinţa să rămână definitiv moartă, ci a ajuns o durere permanentă în viaţa lui McClune Iar sursa acelei dureri feroce, neîntrerupte se afla chiar sub ochii lui, pe celălalt trotuar Operatorii de la Lumea Cealaltă ajunseseră la maşina sfărâmată a Rowenei odată cu ambulanţa, la timp ca să-i capete consimţământul, rostit cu buzele ei de muribundă, şi să-i transforme personalitatea – să-i transforme sufletul! — în ceva la fel de tangibil ca un roi de electroni capturat într-o maşinărie Aşa era şi în clipa de faţă Aşa va fi mereu, câtă vreme va mai exista viaţă pe Pământ Vocea lui McClune se sparse chiar în mijlocul uneia dintre descrierile lui preferate a torturii eterne care îi aştepta pe damnaţi Vreo doi dintre cei care pierdeau vremea căscând gurile la el începură să râdă, dar McClune îşi reveni urgent şi continuă ca şi cum nimic nu s-ar fi întâmplat De fapt, gura lui continuă să rostească cuvinte, iar cuvintele se înlănţuiră în argumente coerente, pe care le enunţase de atât de multe ori în trecut Rowena nu ar fi putut face una ca asta Dovadă stătea întreaga ei viaţă Tatăl ei fusese un cleric cu păreri aproape la fel de stricte ca ale lui McClune – suficient de stricte ca să-şi boteze fiica cu numele celei mai pure fecioare din lunga operă a lui Sir Walter Scott; şi să insiste ca ea să-şi modeleze personalitatea după cea a personajului respectiv Rowena fusese educată să fie soţia perfectă a începutului de secol optsprezece Iar în primii trei ani din căsnicia lui McClune acelea au fost calităţile pe care ea le-a afişat, atât faţă de soţ, cât şi faţă de restul lumii Al patrulea an a adus dezastrul În tot acest timp, relata publicului său povestea plină de învăţăminte despre Matei, vameşul, cel care a devenit slujitor al Domnului, refuzând să mai colecteze monedă calpă şi alegând să se dedice răspândirii Cuvântului lui Dumnezeu în tot acest timp, privirea lui era deasupra capetelor celor câţiva spectatori, aţintită asupra detestatei firme cu Lumea Cealaltă de peste stradă Acolo se afla Diavolul încarnat Şi îşi bătea joc de el Rândul de bărbaţi şi femei care aşteptau să între era un afront Cum puteau să nu ştie că îşi condamnau sufletele la chinurile Iadului? Rowena ştiuse El însuşi îi spusese chiar în clipa când aflase că ea stătea ore întregi pe net ca să vorbească pe furiş cu eretici şi blasfematori, în vreme ce el era în birou, pregătindu-şi următoarea predică despre Adevărul lui Dumnezeu Iar lucrurile despre care discutau erau de neiertat Drepturile femeilor! Avortul! Libertatea de gândire! Dar cel mai abominabil subiect fusese dragostea trupească dintre două femei, împinse de cea mai murdară poftă dintre toate! O, cum se mai jurase Rowena că toate discuţiile acelea fuseseră pur teoretice, cum ea niciodată nu făcuse aşa ceva, nici măcar nu se înscrisese pe listele electorale Lucrurile acestea doar o interesau, nimic mai mult Era doar curioasă, atâta tot Iar atunci când el i-a spus unde ar putea să o ducă toate aceste curiozităţi, atunci când a ameninţat-o că-i va demasca imoralitatea în faţa enoriaşilor chiar la slujba de duminică, ea s-a năpustit afară din casă, s-a urcat în maşină şi a tăiat calea unui camion de marfă care mergea cu viteză mare Accident sau intenţie? Nu conta Păcătuise Iar oameni ca aceia de peste stradă o convinseseră să evite plata pentru păcatele sale, comiţând unul şi mai mare Şi uite, acum în faţa sediului Lumii Celeilalte erau înşiraţi vreo douăzeci de bărbaţi şi femei ca să repete acelaşi păcat ireparabil McClune luă o hotărâre Imediat ce îşi va duce fraza la capăt – sau imediat ce umbra statuii din spatele lui va ajunge la tufa micuţă de pe marginea trotuarului – îşi va anunţa publicul că predica s-a încheiat, va ieşi din părculeţ şi va traversa strada ca să se ocupe de urgenţa de acolo Mai întâi îi va mustra Poate va reuşi să-i îndemne pe spectatori să purceadă la îndreptăţită distrugere a locului Aceasta era soluţia justă, îşi spuse el Iar vina lui era că nu o făcuse mai devreme Acesta era planul Care nu a putut fi pus în aplicare Nu a putut fi pus în aplicare, deoarece McClune se dezechilibră brusc Şi destul de tare Vocea lui interioară încercă să-l liniştească spunându-i că era doar unul dintre cutremurele acelea micuţe Dar chiar atunci îşi dădu seama că nu se mai putea ţine absolut deloc pe picioare Cutremurul acesta nu era deloc micuţ McClune se lăsă în genunchi şi se apucă bine de spătarul băncii ca să nu cadă dar căzu oricum Căzu pe spate în iarba îngălbenită şi se lovi cu capul de pământul sfărâmicios I se întunecă vederea dar nu atât de tare cât să nu mai poată vedea cum se apleacă peste el chipul solemn, din granit, al călugărului Junipero Serra, dărâmat şi el de acest ultim cutremur Iar chipul acela se apropia tot mai mult de al lui, ca şi cum ar fi vrut să-i ofere sărutul morţii Pentru că moartea îl aştepta acum McClune nu mai avea nicio îndoială Gândul acesta îl îngrozi, dar îl şi umplu de bucurie, pentru că acum urma să-şi întâlnească Creatorul şi va primi recompensa Lui divină pentru o viaţă de serviciu credincios Cel puţin aşa credea el că merită Dar îl copleşise şi groaza, deoarece cum ar putea un muritor să cunoască natura cumplitei judecăţi a Domnului? îi ceru îndurare, nu printr-o rugăciune propriu-zisă, ci într-un strigăt fierbinte de implorare, pentru că atâta timp a mai avut înainte ca buzele acelea neînduplecate să se lipească de ale lui, într-o explozie fulgerătoare de durere cum nu mai cunoscuse Şi după aceea nimic Doar beznă VI Dar când McClune deschise iar ochii – îi fusese teribil de greu să-şi facă muşchii să-l asculte –, observă că nu îl săruta răposatul călugăr Junipero Serra Ci un bătrân chel, cu barbă de culoarea ghimbirului Aerul pe care îl sufla în gura lui Orbis McClune avea gust dezgustător de bere şi de alte lucruri, mult mai rele — Hei! strigă McClune – mai bine spus, intenţionă să strige, dar avu nevoie de trei sau patru încercări ca să se facă auzit Hei! Şi apoi: — Ce crezi tu că faci? Câte un cuvânt scurt, rostit cu multă greutate Bătrânul nu păru să observe nimic neobişnuit Se trase înapoi, cu o expresie mâhnită — Nici tu n-ai fost la şedinţa de instruire? Hristoase atotputernice, care-i treaba cu voi!? Încercam să te resuscitez, aşa cum ne-au învăţat acolo, pricepi? McClune era prea copleşit de ruşinea apropierii fizice ca să-i mai pese de blasfemia din vorbele omului — Te-au învăţat că trebuie să mă săruţi? Bătrânul păru jenat — Păi, da, dacă aşa vrei să-i zici E sărutul vieţii, pricepi? Încercam să te fac să respiri din nou Aşa că la început am crezut că te-ai înecat sau cam aşa ceva, pricepi? Apoi adăugă, încercând să-l liniştească: — Nu-ţi face griji dacă nu-ţi poţi face trupul să te asculte din prima Aşa se întâmplă cu toată lumea O să fie bine mai încolo McClune se încruntă, trecându-şi limba peste buze, apoi, amintindu-şi de sărutul acela scârbos, şi le frecă apăsat cu dosul palmei Dar şi gestul acesta îi reuşi abia după vreo două încercări Apoi spuse răguşit: — Explică, rogu-te Iritat, omul se uită urât la el: — Pentru numele lui Dumnezeu, ce crezi că e de explicat? Erau chiar vizavi atunci când monumentul a căzut peste tine, da? Aşa că au ajuns imediat la tine înainte să te să te strici prea tare — Cine era vizavi? Cine a ajuns la mine? — Iisuse! gemu omul Da’ greu de cap mai eşti Ăia de la Lumea Cealaltă, cine altcineva? Ai fost stocat Nu-i vezi acum pe recuperatorii lor că vin spre noi? McClune îi vedea: nişte femei tinere şi drăguţe, în uniforme albastre şi vesele Dar McClune nu la ele se gândea Avea altceva în minte, ceva ce părea a fi cel mai mare, cel mai înfricoşător, cel mai important gând din întreaga lui viaţă Orbis McClune trăise cu convingerea certă că moartea însemna judecată Dacă îţi trăiai viaţa aşa cum dorea Dumnezeu, atunci erai recompensat Dacă nu, erai pedepsit Oricum ar fi fost, problema se rezolva imediat ce mureai Dar nu şi în cazul acestei ne-morţi veşnice, care nici moarte şi nici viaţă nu era Gândul era nimicitor Întreaga lui viaţă, McClune nu încetase să declare că va accepta orice i-ar pregăti Dumnezeu Dar asta? Era nedrept! În momentul acela i se adresă una dintre casierele de la Lumea Cealaltă Vocea tinerei era la fel de veselă ca minijupa albastră — Bună dimineaţa, domnule mmm McClune! Sunt convinsă că v-aţi dat deja seama că trupul dumneavoastră organic a decedat, ca urmare a unui accident din lumea organică Lumea Cealaltă vă oferă cele mai sincere condoleanţe pentru pierderea suferită Deşi nu se poate vorbi despre o pierdere reală, din moment ce aţi fost stocat Zâmbi, făcând gropiţe drăgălaşe în obraji, şi trecu repede la alt subiect: — Cum doriţi să plătiţi, domnule McClune? Acceptăm debitul direct şi cardurile de credit Luat prin surprindere, Orbis spuse: — N-am carduri — Nicio problemă, domnule McClune! Vă aranjăm cu plăcere transferul de fonduri din conturile dumneavoastră de economii McClune cătina din cap — sau puteţi să executaţi o garanţie pe casa sau proprietatea dumneavoastră McClune clătina în continuare din cap Tânăra se încruntă — Sau poate aveţi o poliţă de asigurare? Nu? Ei bine, vă acceptăm bijuteriile, obiectele de artă, orice lucruri de valoare, evident, după ce vor fi evaluate de experţii noştri Orbis spuse: — Îmi pare rău, dar n-am aşa ceva N-am absolut nimic Sunt sărac lipit pământului Tânăra păru dezamăgită — Of, domnule McClune! exclamă ea Ce păcat! Mă tem că, în situaţia aceasta, Lumea Cealaltă va fi nevoită să accepte oferte de la terţi, pentru a-şi proteja interesele Nu mai era veselă De fapt, expresia de pe chipul ei se făcuse nemiloasă Iar lui McClune nu-i plăcea ce auzea — Despre ce vorbeşti? vru el să ştie Crezi că mă puteţi vinde oricui aveţi voi chef? — O, nu! recunoscu tânăra Aşa ceva ar fi ilegal în aproape toate jurisdicţiile Dar nu aceasta este problema, nu credeţi? Hardware-ul în care am stocat programul dumneavoastră este proprietatea exclusivă a Lumii Celeilalte Şi, la fel ca oricare alt bun, poate fi vândut pe piaţa liberă Şi ridică uşor din umeri cu un gest fermecător — Probabil că vi se va părea neplăcut faptul că mintea dumneavoastră stocată îşi va urma hardware-ul Însă aceasta nu este problema companiei Se întrerupse şi-i aruncă o privire compătimitoare — Să ştiţi, îi mărturisi ea, că partea asta din slujba mea mi se pare nesuferită, dar ce pot să fac? — Ai putea să mă închizi, îi spuse el Tânăra păru şocată — O, nu, domnule McClune! Dacă aş face una ca asta, s-ar micşora valoarea acţiunilor deţinute de companie şi nu le-ar plăcea deloc Scutură hotărâtă din cap — Nu, domnule McClune, nu aveţi altă soluţie decât să încercaţi să vă descurcaţi cum puteţi Cerule! Nu credeţi că datoraţi puţină recunoştinţă celor de la Lumea Cealaltă? Fără ei acum aţi fi mort Şi timpul a trecut Poate minute Sau poate zile sau săptămâni Orbis McClune nu avea cum să îl măsoare şi nimic cu care să îl compare Aşa a început el să înveţe regulile noii sale existenţe Mai întâi a învăţat cum să-şi mişte părţile (inexistente) ale trupului prin spaţiul de gigabiţi unde-l repartizaseră blestemaţii ăia de la Lumea Cealaltă Adică, după ce va fi terminat toate exerciţiile, va putea să meargă şi să vorbească Avea şi cu cine să vorbească, pentru că el şi beţivanul bătrân nu erau singurii stocaţi în maşinăria aceea Mai erau zeci de oameni acolo, poate chiar mai mulţi Şi şi-a dat seama că toţi aveau un singur lucru în comun Niciunul nu era suficient de talentat într-un fel sau altul pentru a fi uşor vandabil Da, sigur, au existat câteva sondaje Un bărbat mai în vârstă, încă organic, îşi trimisese un doppel în eigenspaţiul cu mărfurile disponibile ale Lumii Celeilalte ca să-i găsească un valet Prin „valet” înţelegea un servitor care, printre altele, avea obligaţia să îl spele, să îl hrănească şi să îl schimbe, deoarece el nu mai putea face niciunul dintre aceste lucruri Potenţialul client a ajuns foarte repede la concluzia că Orbis McClune nu era potrivit din punct de vedere temperamental pentru această slujbă A mai fost şi o femeie care nu spunea exact ce caută, dar care i-a aruncat o singură privire, s-a răstit „În niciun caz el!” şi a plecat Cel care spunea că îl reprezintă pe un anume domn Santos-Smith nu a părut mai încurajator Şi nici nu a vrut să spună cine era domnul Santos-Smith Doar s-a uitat dezgustat în jur, la camera goală pe care cu greu reuşise să şi-o genereze Orbis – celor care trăiau din mila acţionarilor de la Lumea Cealaltă nu le era îngăduită risipa – şi şi-a început interogatoriul Ştia Orbis cum să conducă o navă spaţială? Era el în stare să opereze echipamentele de penetrare în găurile negre? Măcar era înzestrat cu ceva abilităţi tehnice? Şi când toate răspunsurile fuseseră „nu”, îşi închise cu un gest nervos micuţa servietă neagră şi plecă fără să mai spună vreun alt cuvânt De aceea a fost cu atât mai surprinzător când, la scurtă vreme după episodul acesta, a apărut domnul Santos-Smith în persoană Era un individ slab, livid, fără o vârstă anume I-a zis: — Poţi să-mi spui Wan Vreau să-ţi pun o singură întrebare Ce părere ai despre Heechee? Asta l-a luat complet prin surprindere pe Orbis De multă, foarte multă vreme, nu mai voise cineva să afle părerea lui pe această temă Trase aer adânc în piept — Heechee-ii, spuse el, reprezintă cea mai mare tragedie pentru rasa omenească Ar trebui să ardă pe vecie în focul Iadului Îi urăsc din tot sufletul! Îmi doresc să-i văd morţi pe toţi până la ultimul şi Wan a ridicat o mână, oprindu-l — Suficient! Slujba e a ta Orbis se încruntă — Ce fel de slujbă? — Trebuie să mă ajuţi să recuperez ceva ce au furat ei de la mine Deocamdată însă, adăugă el cu degetele pe un touchpad de la centură, nu e cazul să facem risipă inutilă de energie Aşa că, dacă nu te deranjează, am să te închid pentru o perioadă De fapt, am să te închid şi dacă te deranjează PATERNITATE I Da, veştile venite de pe Pământ erau înfiorătoare: zeci de milioane de morţi, mari metropole distruse definitiv Mai mult decât erau capabili să asimileze Estrella şi Stan Estrella a plâns Stan a stat şocat şi mut în faţa ecranului Au trecut multe minute până să fie capabili să spună ceva Iar apoi au vorbit ore în şir, Au vorbit iar şi iar Descoperind noi şi noi modalităţi prin care să-şi exprime stupoarea, furia fără adresă, durerea După aceea, când Estrella s-a dus la culcare, Stan şi-a adus aminte şi cealaltă veste complet neaşteptată, cea pe care i-o dăduse ea Schimba totul Se obişnuise cu îndeletnicirea plăcută a sexului după câte o zi plină Dar niciodată nu-i trecuse prin cap că ar putea deveni tată („Dumnezeule, Strella, dar tu nu-ţi faci injecţiile?” „La care injecţii te referi, Stan? În caz că n-ai ştiut, îţi zic eu acum că virginele n-au nevoie de injecţii contraceptive, iar eu asta eram, o virgină Mai ţii minte? Mă rog, am fost virgină până cu puţin înainte de plecarea de pe Poartă ”) Şi mai rău i se părea că sarcina Estrellei nu era decât o posibilitate Dar cât de posibilă era posibilitatea asta, Stan nu-şi putea da seama, iar asta era cel mai rău Dacă nu avea de ales, se putea obişnui cu ideea că va deveni tată Se putea obişnui şi cu ideea că nu va avea niciodată copii – cu asta se putea obişnui mai uşor Dar nesiguranţa îl omora Estrella nu-i era de niciun ajutor — Precis că există teste de sarcină, Stan Tu nici măcar nu trebuie să faci vreunul de fertilitate Dacă eşti activ din punct de vedere sexual, toaleta îţi verifică urina de fiecare dată când îţi faci treaba mică Ai o toaletă din aia cu tine, Stan? Nu? Păcat Stan reuşi să găsească un pai de care să se agaţe — Ia stai puţin, Heechee-ii ar trebui să fie în stare să spună dacă eşti sau nu gravidă, nu crezi? Tânăra îi aruncă o privire de infinită indulgenţă, care ascunde de obicei o stare de infinită exasperare — Poate nu ţi-ai dat încă seama, Stan, dar Heechee-ii sunt o specie total diferită de a noastră El insista: — Atunci ce zici de doctorul von Psiho? El ar trebui să se priceapă la chestii din astea — Dar el nici măcar nu-i organic, Stan! Estrella se întrerupse, se gândi puţin, apoi adăugă pe un ton şovăitor: — Cred că am putea face o încercare Am să iau legătura cu hm cu institutul Când s-a întors din încăperea cu ecrane, i-a spus: — Ne-au cerut să ne ducem noi acolo Von Psiho ne aşteaptă Stan nu i-a arătat că se bucură Nu i-a spus nici măcar „Ţi-am zis eu”, pentru că în timpul cât ea discutase cu institutul, el începuse să se gândească la celălalt lucru aflat din blestemata aia de experienţă cu maşina de vise Anume că Estrella credea că el e un amant de toată jena Dar, stai aşa! Cine era ea să-l judece? Înaintea lui făcuse chestia cu un singur tip, dobitocul ăla de pe Poartă cum îl chema? Montefiore Gras, zgomotos şi nespălat – oare Estrella credea că ăla făcea sex mai bine decât el Atât de cufundat era Stan în gândurile astea negre, încât nici n-o auzi cum îl strigă din pragul uşii Se duse la ea şi tânăra îl privi curioasă — Te simţi bine? îl întrebă ea Ridică ursuz din umeri — De de să nu mă simt? Hai să mergem! Pe drumul spre locul acela pe care hotărâseră să-l numească „institutul”, fără să le pese ce nume aveau Heechee-ii pentru el, Stan nu uită cu totul de gândurile acelea deprimante, ci doar le împinse undeva, mai spre fundul minţii Au ajuns acolo fără probleme Achiever prefera să meargă pe la suprafaţă atunci când avea treburi acolo, dar Achiever nu prea era cu minţile la el Salt le spusese că există un drum mai scurt Aşa că au mers unul sau doi kilometri prin subteran într-unul din vehiculele alea cu trei roţi Apoi au urcat o rampă şi au ajuns într-un apartament mare, mobilat cam ca sala principală de pe nava care îi adusese aici Camerele erau pline cu stinghii, ecrane şi pupitre Dar fără vreun obiect care să-ţi dea senzaţia că te-ai afla într-un spital – aşa cum credeau Stan şi Estrella că ar trebui să arate un spital Tavanul era scund Nu existau ferestre, iar lumina plăcută ieşea din pereţi Vreo cincisprezece, douăzeci de Heechee se agitau pe acolo: plecau, veneau, discutau, mâncau, molfăiau nişte chestii cu aspect de ciuperci din castroane argintii, lucrau la ecranele lor sau pur şi simplu moţăiau Dar printre ei se afla şi un om Care stătea de vorbă cu o femelă Heechee, pe care Stan o recunoscu imediat: Salt Bărbatul ridică ochii, îi observă şi se lumină la faţă de plăcere — Dragii mei prieteni, exclamă Sigfrid von Psiho, îndreptându-se spre ei – fără să le întindă mâna (cum să strângi mâna unei imagini virtuale?), dar evident bucuros să îi vadă Vă promit că nu va dura mult Estrella, tu du-te cu Catenary (adică o femelă Heechee care plutea în apropiere) Vin şi eu într-o clipă Estrella oftă, întinse buzele la Stan ca să o sărute şi făcu ce i se spusese Stan o urmări cu privirea şi îl auzi pe von Psiho: — Ai putea să te duci şi tu dacă vrei, Stan Dar prezenţa ta nu-i necesară Nu se întâmplă nimic grav acolo; îi voi pune doar câteva întrebări mai stânjenitoare Se întoarse spre Salt, care aştepta tăcută alături — Salt îţi va aduce orice doreşti Ţi-e foame? Stan clătină din cap — Nu, mersi Cred că mi s-a cam tăiat de mâncarea Heechee Von Psiho mai zăbovi puţin — Asta reprezintă o problemă, Stan? Uite ce zic eu: acum e nevoie de mine înăuntru, dar o să discutăm situaţia atunci când termin Între timp, Salt se va ocupa de tine Care evident că se achită cu brio de această sarcină Îl conduse la o stinghie, între furcile căreia cineva deja pusese o pernă, acţionă o măsuţă care se ridică până la nivelul lui, puse pe măsuţă un castron argintiu plin cu nişte chestii care semănau cu bucăţelele de mucegai de pe pereţii băii lui din Istanbul — Nu pot ofer parteneri de conversaţie decât pe mine, spuse Salt, că nimeni de aici nu vorbeşte limba ta, deşi unii vin să le traduc eu Până atunci, poftim Şi-i făcu un semn spre castronul argintiu Stan aruncă o privire scârbită la bucăţelele cu aspect de mucegai şi clătină din cap — Nu prea cred — Nu face rău, insistă ea Doctor von Psiho făcut teste şi zice că bun Se uită la nişte Heechee, care se apropiau cu timiditate de ei — Ah! Alţii acum vrut să spună că pare rău pentru tragedia cumplită de pe planeta ta natală Şi i-au spus cât de rău le părea I-au spus pe larg, unul după altul Salt încerca să traducă cât mai bine Uneori vorbele lor exprimau un sentiment de compătimire sinceră – „dorinţă profundă specia ta nu trecut prin incident nefericit” Cel mai adesea, însă, şi în mod bizar, păreau a-şi cere scuze pentru propria lor nepricepere „Regret complet şi sincer incapacitatea noastră de a preveni sau minimaliza cumva evenimentul menţionat”; şi, de asemenea, „la început crezut că eveniment menţionat tipic pentru barbarie de mult dispăruţilor Asasini, idee greşită din păcate transmisă ţie ” Şi cu toate că, din politeţe, Stan se strădui să îndure chestia asta cât de mult i-a fost omeneşte posibil, a venit şi momentul când a rugat-o pe Salt să îi facă să înceteze — Cantitate prea mare din acelaşi lucru? îşi dădu ea cu părerea Da Probabil aşa este Stai, rog Îşi ridică braţele slăbănoage deasupra capului ca să capteze atenţia celorlalţi Apoi li se adresă în deja cunoscutele şuierături, gemete şi vaiete ale dialectelor Heechee Părea că are succes Numeroşii binevoitori se mai foiră o clipă pe acolo, apoi porniră înapoi la treburile lor — Mai bine acum? se interesă Salt — O, da, spuse el recunoscător Frumos din partea pacienţilor ăstora să se intereseze pacienţi sunt, nu-i aşa? Sau sunt doctori? — Nici aşa şi nici aşa, zise ea pe un ton hotărât Persoane aici pentru ameliorare doar stau aici până recapătă Se opri, căută cuvântul, îl găsi şi i-l transmise cu mândrie: — gracilitatea Dacă intenţionase să-l impresioneze pe Stan cu bogăţia vocabularului ei, reuşise întru totul — M-ai prins, recunoscu el Ce-i aia? Îi răspunse mulţumită de sine: — Cuvânt vostru gracilitate înseamnă stare normală pentru persoane din specia noastră Persoane de aici lipsă de aşa ceva Exemplu Persoană de acolo, spate la noi, poate că doarme Numele lui Permeabil Vârsta lui mare şi curând ajunge Minte Stocată, dar înainte trebuie rezolvat câteva probleme Lângă el, Turbidity; şi lângă perete, Inverse Square – femela vorbit cu tine, aminteşti? Vorbit de mâhnire la pierdere mare suferită de specia ta Aici lipsă mare de gracilitate Inverse Square spus cuvinte deloc adevărate Turbidity promis la colegi că va executa act de anume natură Dar nu ţinut promisiune, deşi niciun impediment — Zici că niciunul nu-i doctor? — Absolut niciunul, îi confirmă ea Singur membru din clasa la care tu spui „doctori” prezent pe Planeta Împădurită a Stelei Bătrâne şi Calde Douăzeci-şi-Patru este simulare de om Sigfrid von Psiho, care „tratează” oameni, nu contează cât ocupat cu altele Stan oftă, nemaidorind să descifreze ce îşi închipuia această Heechee că ar fi fost clinica respectivă Aşa că se mulţumi să spună doar: — Da, este o persoană foarte amabilă — Suntem de acord, da — Şi ştiu că este ocupat Frumos din partea lui să vină special pentru noi — Nu special, îl contrazise Salt politicoasă Aici cu treabă pentru altă persoană-om şi simulare Nedumerit, Stan se scărpină în cap Se întoarse să o privească în ochi — Salt, sunt momente când nu pricep deloc ce naiba vrei să spui, îi mărturisi el Mai exact, de ce era von Psiho aici? Ea îşi ceru scuze cu un fâlfâit de degete — Nu ştiut exact de ce, dar, general, prezenţă von Psiho în legătură cu două persoane: una, femelă-om, Gelle-Klara Moynlin; a doua, simulare femelă-om, Hypatia Ai cunoştinţă de aceste persoane? — Am auzit de Moynlin, fireşte, spuse Stan Toată lumea ştie cine e A fost iubita lui Robinette Broadhead Are o grămadă de bani Ce caută aici? — Aminteşti discuţie precedentă, Stan? Moynlin adusă aici de simulare von Psiho pentru îmbunătăţire gracilitate Gracilitate pierdută când mare catastrofă pe planeta ta Aminteşti şi asta? Continuă, privind peste umărul lui: — Nu nevoie în acest moment de continuat discuţie pentru trecut timpul mai repede Estrella, iubită fără încetare de tine, revine acum Stan se întoarse şi, da, Estrella venea către el, cu braţele întinse şi cu o expresie deopotrivă fericită şi puţin speriată pe chip — Este adevărat, iubi, îl anunţă ea O să avem un copil Chiar dacă Stan avusese încredere totală în bănuielile ei, vorbele astea îl izbiră drept în moalele capului, de parcă realitatea devenise şi mai reală acum, când o aflaseră şi alţii — Corect, spuse von Psiho, radiind de mulţumire Estimez că embrionul are cam treizeci şi cinci de zile şi, din câte am putut observa, este în perfectă stare de sănătate Dar, desigur, eu sunt înainte de toate psihanalist, nu ginecolog sau generalist Trebuie să o vadă şi un ginecolog destul de curând Din fericire, Klara cunoaşte pe cineva – presupun că ştiţi cine este Klara? Gelle-Klara Moynlin? Multe acţiuni caritabile? Acum Stan răspunse doar: — Da — De ceva vreme Klara finanţează un program de relocare pentru femeile cu probleme Le plăteşte drumul până în Nucleu şi e convinsă că, nu demult, printre ele a fost şi o doctoriţă de obstetrică-ginecologie Mintea navei ei verifică acum — Foarte amabil din partea ei – a lor, spuse Stan, luat pe moment prin surprindere de ideea că trebuia să dai bani ca să ajungi în Nucleu — E drăguţă, îi zise Estrella Puţin cam agitată, dar, cu toate problemele pe care le are, nu poţi s-o învinovăţeşti Ştii că mi-a ţinut de urât cât timp pregătea von Psiho aia procedura? — Aşa a fost, confirmă von Psiho Şi încă ceva I-am spus că v-aţi săturat de mâncarea Heechee Aşa că v-a invitat pe amândoi să luaţi prânzul cu ea Apartamentul lui Gelle-Klara Moynlin nu se afla chiar în „institut”, dar era foarte aproape La uşă îi aştepta o femeie cu păr şi ochi negri, cu un colier de rubine la gât şi o robă care-i lăsa un umăr dezgolit — Bine aţi venit, le spuse ea, pe un ton ce părea a sugera contrariul Eu sunt Hypatia Doamna doctor Moynlin vă aşteaptă pe terasă Uşa din spatele ei se deschise fără ca Hypatia să atingă ceva De fapt, îşi zise Stan, nici nu putea să atingă din moment ce era doar o minte imaterială Dar se dădu la o parte ca să-i lase să între Cum păşiră înăuntru, se opriră amândoi şocaţi, cu gurile căscate — Scaune! şopti Stan cu evlavie Iar Estrella adăugă: — Uite, o masă adevărată! Dar erau mult mai multe lucruri uluitoare Podeaua era pardosită cu marmură, peste care fuseseră întinse mochete groase Pe pereţi erau rafturi, unele pline cu ceşcuţe drăguţe şi bibelouri, altele cu cărţi reale, din hârtie adevărată, tipărită cu tuş Într-un şemineu adevărat ardea un foc adevărat dintr-un buştean uriaş şi adevărat În faţa acestuia era o sofa mare cât pentru o familie întreagă – ba chiar, îşi zise Stan, destul de mare pentru conceperea uneia, într-un mod mult mai confortabil decât o făcuseră el şi Estrella Hypatia se înşelase cu privire la locul unde se afla stăpâna ei Gelle-Klara Moynlin nu era pe terasa întinsă şi plină cu flori din capătul camerei Ci stătea în picioare lângă sofa, cu una din cărţile acelea vetuste în mâini — Bună ziua din nou, Estrella! îi spuse ea Iar tu trebuie să fii Stan Au făcut cunoştinţă Mâna ei era caldă şi fermă şi îi mai strânse o dată mâna lui Stan înainte de a-i da drumul Dar ceva nu era în regulă cu tot acest tablou Tânărul ştia cum arată Gelle-Klara Moynlin; toată lumea ştia cum arată Sprâncenele acestei femei erau aşa cum trebuiau să fie: negre şi groase, iar trăsăturile erau aceleaşi pe care el le văzuse de atâtea ori în mii de reportaje virtuale – Gelle-Klara Moynlin salvată din gaura neagră, Gelle-Klara Moynlin finanţează un proiect de de case pentru săraci, Gelle-Klara Moynlin votată şase ani la rând drept cea mai cunoscută femeie din Galaxie Însă această ediţie a lui Gelle-Klara Moynlin era mai în vârstă şi mai corpolentă decât ce văzuse el în reportaje Ceea ce însemna nu atât că trecuse multă vreme de atunci, ci mai ales că ea încetase să facă eforturi pentru a ascunde efectele trecerii timpului Şi, în ciuda expresiei de prietenie aşternută pe chip, nu-şi putea masca tristeţea Dar făcea eforturi — Luaţi loc, îi invită ea, adăugând atunci când o observă pe Estrella cum aruncă priviri furişe spre camera de alături Sau preferaţi mai întâi să faceţi turul apartamentului? În realitate, Stan ar fi preferat (şi mai întâi, şi mai la urmă) să treacă direct la prânzul promis – la prânzul cu mâncare pentru oameni –, dar atunci când văzu cum arată baia Klarei (cadă, jacuzzi, duş cu douăsprezece capete care nu lăsa neudată nicio parte din anatomia persoanei) şi dressingul (trei oglinzi uriaşe deasupra rafturilor cu parfumuri şi prafuri pe care Klara nu se mai obosea să le folosească) şi, mai ales, dormitorul, aproape că uită cu totul de mâncare Patul era din cele cu baldachin Şi mare cât pentru o orgie, deşi lui Stan i se părea că stăpâna lui nu avea de gând să-l împartă prea curând cu altcineva Toate acestea demonstrează ce poţi face atunci când ai la dispoziţie fonduri nelimitate, îşi spuse el, incapabil să reziste unei înţepături de invidie Dacă Estrella era de aceeaşi părere cu el, se pricepea să şi-o ascundă mai bine — Îmi dai voie? se rugă ea Şi, atunci când Klara dădu din cap amabilă, tânăra se urcă pe pat şi începu să sară ca o fetiţă Klara zâmbea de-a binelea — Tu ce spui, Stan? îl întrebă ea Vrei să încerci şi tu patul? Tânărul clătină din cap De fapt, cam voia, dar nu cu posesoarea lui de faţă Acesta îl studie câteva clipe, apoi îl surprinse cu o bătaie uşoară pe umăr — Ei, cu asta se încheie turul nostru Haideţi să luăm prânzul, ce ziceţi? Numai că, adăugă ea întorcându-se în camera unde se afla masa, cred că trebuie să vă avertizez Hypatia este o bucătăreasă foarte bună, dar are nevoie de materiile prime din care să pregătească excelenta ei mâncare Deocamdată este limitată de ceea ce produc Heechee-ii în materie de alimente pentru oameni şi mă tem că încă nu le-a prins şpilul II Klara nu se înşela Nu prinseseră niciun şpil Mise-en-place-ul era admirabil: vase din cristal, cuţite şi furculiţe din aur, farfurii cu margini poleite, toate aşezate pe o faţă de masă din damasc alb ca zăpada Mâncarea nu a fost admirabilă Omleta cu brânză a lui Stan a fost cauciucată, cu gust vag de chimicale Plăcinta cu mere de la desert a avut un gust puternic de varză murată Mintea navei a stat în capul mesei, urmărind roboţeii pe roţi care le aduceau felurile de mâncare Apoi s-a şters fără vreo explicaţie — Hypatia posteşte, le şopti Klara oaspeţilor ei Dar lui Stan nu i se păruse că posteşte, ci mai degrabă că e cam ţicnită — Totuşi, îi spuse el Estrellei pe drumul înapoi spre casă, a fost o pauză bine-venită de la baliga Heechee — Klara a zis că Hypatia ne va face de mâncare de câte ori vom dori, nu trebuie decât să-i spunem — Foarte drăguţ din partea ei, zise Stan, gândindu-se cât de drăguţ ar fi dacă şi mâncarea ar fi fost mai bună — Dar este drăguţă Klara La ea mă refer M-a întrebat dacă aş vrea să-mi repar faţa Zice că nu doare Ea şi-a făcut operaţii estetice mult mai mari — Şi tu ce i-ai răspuns? o întrebă Stan — Tu vrei să mă repar? — Nu, la naiba! zise Stan pe loc, deşi nici măcar nu se gândise vreodată la asta Dar ştiu că are ceva tupeu de-şi permite să-ţi vorbească aşa — O, dar nu a vrut să fie rea cu mine, Stan A fost foarte amabilă E chiar foarte drăguţă, mai ales dacă stai să te gândeşti prin câte întâmplări a trecut, spuse Estrella Apoi trebui să-i explice care fuseseră respectivele întâmplări Stan se văzu nevoit să admită că aşa ceva era rău pentru oricine Acelaşi val gigantic care depopulase California răsese de pe faţa Pământului şi Raiwea, insula particulară a Klarei, din Marea Sudului Evacuarea promptă a făcut să nu se piardă nicio viaţă, dar nu mai rămăsese nimic din comunitatea micuţă ce reprezentase cel mai important lucru din viaţa Klarei — Ăsta-i motivul pentru care a venit aici, adăugă Estrella E deprimată Von Psiho zice că s-a gândit chiar să se stocheze, dar mai zice că ea nu consideră asta o stocare a minţit, ci o consideră moarte pur şi simplu — Aha sună replica lui Stan În mod clar, viaţa putea avea nefericirile ei, chiar dacă dispuneai de fonduri nelimitate Apoi tânărul observă că Estrella se încruntase — S-a întâmplat ceva? Fata ridică din umeri şi zise: — Nu, iubi Nu-i nimic Dar vreau să te întreb: ai auzit vreodată de un tip cu numele Wan? Stan se gândi puţin, apoi răspunse: — Nu ştiu Poate Cine e? — Asta nu ştiu, mărturisi tânăra I-am auzit pe Klara şi pe von Psiho vorbind despre el în timp ce pregăteau procedura pentru mine Nu păreau a-l îndrăgi prea tare Apoi zâmbi şi schimbă subiectul — Spune, vrei să ştii ce teste mi-a făcut von Psiho? — Cred că da Te-a pus să faci pipi într-o sticlă? — Nici vorbă, râse ea A fost mult mai simplu Ştii că e doar un punct? — Cine? Von Psiho? Cum adică e doar un punct? — Exact cum îţi spun Nu are nicio dimensiune După ce m-a întrebat ce a avut de întrebat, s-a băgat în mine ca să se uite ce-i acolo Şi a văzut embrionul, Stan! Copilul nostru! Deşi acum nu arată ca un copil Informaţiile veneau în şuvoi prea rapid — Stai puţin! Cum adică s-a băgat în tine? Cum a făcut-o? — Pur şi simplu, Stan Estrella căscă şi schimbă iarăşi subiectul — Ştii ceva? Păcat că nu i-am cerut cu împrumut sofaua aia pentru câteva ore — Da, zise el, cu mintea aiurea, sigur Păcat Dar nu la sofa se gândea el, pentru că avea alte lucruri la care să reflecteze Şi aşa de profund reflecta el, că nici nu băgă de seamă că ajunseseră acasă până când nu-i dădu Estrella un ghiont Încercau să se hotărască dacă să ia legătura cu Hypatia şi să-i ceară să le pregătească o ultimă masă, când se auzi soneria de la uşă Stan deschise şi rămase cu gura căscată văzând-o chiar pe Hypatia în prag, urmată de doi Heechee care ghidau nişte paleţi motorizaţi — Cu complimentele doamnei Moynlin, îi anunţă ea Tocmai a primit mobilă nouă de pe Pământ şi se întreabă dacă acestea vă sunt de folos Stan şi Estrella îi urmăriră pe cei doi Heechee ducând lucrurile în casă şi încă dinainte de a le despacheta şi aşeza la locurile lor, tinerii observară că primiseră patul cu baldachin, cu aşternuturi trandafirii, ce păreau a fi fost confecţionate din mătase pură După ce patul a fost instalat şi pregătit cu mare artă, Estrella îi conduse pe musafiri la uşă — Mulţumeşte-i Klarei din partea noastră, îi zise ea Hypatiei Acum nu vreau decât să încercăm patul Şi l-au încercat S-a dovedit mulţumitor în toate privinţele, iar Stan nu a fost deloc stângaci, nici după părerea Estrellei şi nici după a lui Au adormit într-un sfârşit, el ţinând-o pe Estrella în braţe, iar totul era cum nu se poate mai bine pe Planeta Împădurită a Stelei Bătrâne şi Calde Douăzeci-şi-Patru BUCĂTARUL ÎN NUCLEU I După ce l-am lăsat pe celălalt Marc Antoniu să-mi facă treaba pe Roată, am plecat într-adevăr în Nucleu, unde, o vreme, mi-am văzut de meseria mea Nu m-am grăbit, dar înainte de sfârşitul primei zile măsurate în timp organic, îmi rezolvasem cam toate obligaţiile Să vă explic ceva Deşi folosesc cuvântul „obligaţii” (din lipsă de altul mai bun), implicaţiile lui sunt altele Tot ce am făcut eu acolo a fost în întregime benevol Am plecat de pe Roată pentru că aşa am vrut eu, pentru că devenisem de prisos acolo Şi nu mi s-a stabilit nicio „obligaţie” în Nucleu Cum ar fi fost posibil? Cine din Nucleu (sau de oriunde altundeva) ar fi avut autoritatea necesară pentru a-mi repartiza sarcini? Nu Am făcut ce am făcut dintr-un singur motiv: nu sunt programat să trândăvesc Din moment ce principala mea funcţie este aceea de masterchef, am început să-mi studiez potenţiala clientelă Asta a fost destul de uşor Nu a trebuit decât să fac un recensământ al tuturor oamenilor din Nucleu, apoi să-i întreb sau să le deduc preferinţele culinare Nu erau prea mulţi oameni acolo – în jur de o mie cinci sute atunci când am venit eu, mai puţin de zece mii după primele zile După standardele organice, unii dintre acei imigranţi erau oarecum celebri: doi foşti vicepreşedinţi ai Statelor Unite, câteva vedete, chiar şi Gelle-Klara Moynlin, pe vremuri cea mai bogată femeie din galaxie (Şi rămăsese cea mai bogată, cu toate că îşi donase mare parte din avere atunci când se hotărâse să vină în Nucleu ) În orice caz, cei faimoşi şi bogaţi nu s-au bucurat de tratament preferenţial din partea mea I-am tratat la fel ca pe ultimul dintre necunoscuţi Adică le-am oferit tot ce eram eu în stare Adică ce credeam că ar prefera fiecare să mănânce La început mi-a fost lesne să pregătesc fiecăruia meniurile tradiţionale: cârnaţi în budincă Yorkshire şi brânză Stilton pentru britanici; diferite curry-uri şi câteva feluri de gogoşi cu smântână sau caramel pentru cei din subcontinentul indian; dim sum şi mai multe feluri principale pentru chinezi (cleşti de rac umpluţi, raţă Peking la cuptor, meduze, vită la grătar, ţipar brezat şi aşa mai departe) Am localizat o colonie grecească pe Planeta Gheţarului Ceţos, cărora le-am pregătit mai întâi un aperitiv delicios din limbă, tartine cu brânză şi măsline kalamata, urmat de ciorba lor dreasă cu ouă şi lămâie care se pare că le place atât de mult Felul principal era de obicei carne de miel, gătită într-un fel sau altul Pe Planeta Împădurită a Stelei Bătrâne şi Calde Douăzeci-şi-Patru era un singur băiat din Turcia – unicul meu client turc, din câte îmi puteam da seama Dar mi-a creat o groază de probleme I-am făcut la început nişte yaprak dolma şi un picior de miel la cuptor, căruia ei îi zice „kuzu tandir” Dar, din nu ştiu care motiv, şi-a pierdut cunoştinţa, aşa că n-am mai apucat să aflu dacă mâncarea mea i-a plăcut sau nu El a fost în pierdere Să se considere norocos dacă o să mai capete măcar un sandvici cu unt de arahide şi gem Aşa îi trebuie În acelaşi timp, mă ocupam şi de cealaltă treabă importantă V-aţi putea întreba de ce nu am pomenit despre ea din capul locului, din moment ce, în anumite circumstanţe, putea deveni o chestiune de viaţă şi de moarte Doar că la vremea respectivă nu mi se părea o urgenţă Nu pot spune că mă aşteptam ca în Nucleu să apară o situaţie care să reclame folosirea forţei Motivul pentru care am început să fac pregătirile nu avea nimic de-a face cu anticiparea unei asemenea situaţii de urgenţă, ci cu faptul că asta era treaba mea Sistemele de securitate erau ruşinos de puţine Dar nici că mă aşteptam la prea multe Nu-mi închipuisem că Heechee-ii şi-ar fi păstrat escadrilele de nave înarmate dispuse strategic în jurul Nucleului Şi avusesem dreptate Dar mă gândisem că măcar şi-ar fi instalat un sistem militar de supraveghere cât de cât performant Aveau un aşa-zis sistem, dar acesta era rudimentar şi – la fel ca stilul de viaţă al Heechee-ilor în general – orientat spre civili Heechee-ii aveau şi un program prin care, la fiecare câteva decenii, trimiteau nave de cercetare în galaxia exterioară, doar ca să vadă dacă nu cumva îi caută Asasinii Nu-mi trece prin minte ce ar fi putut face Heechee-ii dacă ar fi aflat că Asasinii chiar îi caută Dar cred că nimic Se pare însă că-şi imaginau că bariera Schwarzschild din jurul Nucleului îi ferea de orice posibili duşmani, inclusiv de Asasini Şi spun asta pentru că nu aveau un Plan B Dar uite că puteam face ceva cu canalul de alarmă al Heechee-ilor Dacă ar fi fost să-i adaug câte ceva, poate folosind unele din telecomenzile mele de livrare a meniurilor, iar apoi să-i mai pun şi nişte arme, aş fi obţinut începutul unui sistem util de securitate Armele reprezentau o problemă Dar exista o posibilitate care merita analizată Heechee-ii aveau un program de torpile cu autopropulsie – mici, rapide, ghidate dintr-un loc în altul de inteligenţe artificiale sau chiar de Minţi Stocate Puteam să rechiziţionez câteva cu tot cu explozibili Am calculat că, pentru început, erau suficiente doar vreo patruzeci sau cincizeci, dispuse prin tot Nucleul Explozibilii erau uşor de obţinut Dacă putusem eu să reglez Fabricile de Hrană astfel încât să producă toate mirodeniile şi ingredientele care existaseră vreodată în istorie, atunci la fel de bine le-aş fi putut modifica să producă cordită, gelatină explozivă, plastic sau bunul şi bătrânul trinitrotoluen Voi fi sincer şi voi spune că eram destul de mulţumit de mine însumi pentru că reuşisem să descopăr criza şi să găsesc soluţii pentru rezolvarea ei, în vreme ce inocenţii Heechee erau complet neştiutori de pericolul care îi pândise Dar s-a dovedit că erau mai puţin neştiutori decât crezusem eu Am aflat asta atunci când pe ecranul meu a apărut un mesaj din partea unui Heechee, pe nume Thermocline: „Salut, Marc Văd că suntem vecini Dacă ai o clipă liberă, poţi, te rog, să îmi faci o vizită?” Aş minţi dacă aş spune că nu am fost surprins Îl cunoşteam pe Thermocline Pe Roată el fusese unul dintre cei mai aventuroşi clienţi ai mei din neamul Heechee Dar asta nu era totul Deşi organic, făcuse pe vremuri parte din echipa de securitate a lui Thor Aruncătorul-de-Ciocan, care avea misiunea de a se asigura că armele materiale ale Roţii erau în orice clipă gata de acţiune, în eventualitatea descoperirii unor activităţi inoportune ale Duşmanului (De parcă toate armele alea ar fi ajutat la ceva ) Aşa că, în timp ce-mi pusesem efectorii să pregătească câteva zeci de meniuri, am pornit ceva programe ca să aflu mai multe informaţii Asta avea să dureze, dar nu mă grăbeam nicăieri Nu obişnuiesc să merg în vizite Şi nu-mi displăcea să-i amintesc asta lui Thermocline, lăsându-l să mă aştepte vreo cinci sau şase secunde de-ale oamenilor În plus, cei din Singapore îmi comandaseră nişte fructe proaspete – rambutanul acela cu spini moi despre care se spune că ar fi fost fructul preferat al Reginei Victoria şi boabe cu miezul moale de lăsnicior Mai voiau şi mango – proaspete şi coapte, aşa cum nu găsiseră ei niciodată în magazine; chiar şi dorian, cu tot cu mirosul lui înţepător de Camembert Dura ceva să fac rost de toate fructele astea exotice În principiu, o piersică proaspătă se creează la fel de uşor ca un sandvici cu brânză, dar mie îmi place să fiu scrupulos atunci când e vorba de culoarea cojii, gradul de coacere şi tot aşa Nu puteam lăsa detaliile astea în seama programelor secundare care-mi erau ajutoare Când toate fructele au fost reci şi înrourate şi trimise în colţurile unde se aflau singaporenii, am primit un mesaj despre Thermocline Acesta a fost o surpriză Thermocline era prezent în Nucleu, aşa cum îmi spusese, dar nu mai era printre cei vii Acum el era o Minte Stocată Pentru un Heechee, transformarea într-o Minte Stocată nu este ceva ieşit din comun Asta fac ei toţi atunci când mor, cu condiţia să nu fie într-atât de ghinionişti şi să moară undeva unde nu-i mai poate găsi nimeni înainte să putrezească, devenind astfel inapţi pentru stocare Am fost surprins doar pentru că Thermocline era organic şi părea bine, sănătos, atunci când plecasem eu de pe Roată spre Nucleu Nu m-am gândit că de atunci el avusese destulă vreme să îmbătrânească şi mai tare, să se îmbolnăvească şi să moară Pentru o inteligenţă artificială nu este uşor să interacţioneze în mediul total diferit al unei minţi Heechee stocate Aşa că mi-a luat mai mult de o jumătate de secundă să ajung în mediul lui Thermocline L-am recunoscut imediat Arăta exact la fel ca în perioada de pe Roată Însă mediul în care se afla era o cu totul altă chestiune În esenţă, acesta era inexistent Nu mă aşteptasem la asta Absolut toate minţile organice stocate pe care le cunoscusem eu şi majoritatea celorlalte inteligenţe artificiale îşi creaseră câte o bază confortabilă, în bucătăriile mele sau în cartierul general al lui Thor Aruncătorul-de-Ciocan şi chiar în anumite haremuri extrem de bine aprovizionate Mediul pe care şi-l crease Thermocline nu semăna cu niciunul dintre locurile acestea Mă aştepta într-o încăpere care nu avea mai mult de trei metri în orice dimensiune Pereţii erau coloraţi într-un gri neutru şi decoraţi cu două ecrane Heechee În rest, mai nimic Lumina era difuză şi, din câte îmi puteam da eu seama, nu avea nicio sursă vizibilă Mobilierul era minimal Adică: un soi de şezlong pentru Thermocline, pe care să stea în fund sau întins Şi un scaun cu spătar drept pentru un singur musafir (Pentru un anume musafir de neam omenesc, am observat eu Probabil, că dacă ar fi aşteptat vizita unui Heechee, scaunul ar fi fost înlocuit cu una din stinghiile lor ) Atâta tot Sau nu tocmai Era totuşi ceva mai neobişnuit la înfăţişarea lui Thermocline şi am avut nevoie de o clipă ca să-mi dau seama despre ce era vorba Nu purta acel accesoriu universal Heechee – păstaia care le atârna între picioare Normal că n-o mai avea Pentru că nu-i mai trebuia fluxul blând de microunde care avea rostul de întreţinere a vieţii posesorului, din moment ce nu mai era viu din punct de vedere organic Şi nici nu mai avea nevoie să care după el Mintea Ancestrală a Strămoşului lui, deoarece acum devenise el însuşi una Thermocline nu s-a sculat să mă întâmpine sau să dea mâna cu mine Dar era limpede că se bucură că mă vede — Dragul meu Marc Antoniu, mi-a spus el în engleza lui perfectă, dobândită în deceniile trăite pe Roată Ce surpriză minunată! Mă resemnasem cu gândul că va trebui să mă obişnuiesc cu o dietă simulată de Hrană-CHON, ca să nu-ţi mai spun cât de mult îmi lipsea compania ta Prin urmare, sunt nespus de fericit că eşti şi tu aici Dar de ce ai venit în Nucleu? I-am spus povestea mea, apoi l-am întrebat şi eu acelaşi lucru A dat nepăsător din muşchii burţii — Începuse să mi se cam uzeze trupul organic, mi-a zis el Venise vremea să devin Minte Stocată şi am preferat să o fac acasă Dar tu? Crezi că ai să te simţi bine aici? — Dar tu? A făcut cunoscutul gest de nepăsare cu palma deschisă — Noi, Heechee-ii, trăim aşteptând viaţa de apoi, una de meditaţie şi loialitate Suntem pregătiţi pentru ea S-a întrerupt şi i s-au contractat muşchii obrajilor Apoi s-au relaxat — Ei, Marc, mi-a zis el apoi, gata cu sporovăială asta măruntă, cum ziceai tu Ai idee de ce am vrut să ne vedem? I-am răspuns cu prudenţă: — Presupun că are vreo legătură cu reţeaua de securitate la care lucrez Heechee-ii nu râd Aşa că Thermocline a scos un fel de sughiţ prelung care sugera amuzamentul — Câtuşi de puţin Fireşte că am aflat de prezenţa ta aici atunci când ai început să analizezi sistemul nostru de alarmă, dar altul este motivul pentru care am luat legătura cu tine Ştii cine este Albert Einstein? Ce ştiam eu era că nu se referea la omul de ştiinţă cu acelaşi nume — Desigur O inteligenţă artificială La un moment dat era mintea navei lui Robinette Broadhead, dar mi se pare că s-au despărţit — Corect Albert s-a alăturat unor subsisteme cu funcţionare independentă Unul dintre acestea, pe numele lui Sigfrid von Psiho, ne-a ajutat extrem de mult cu unul dintre ai noştri care a fost extrem de afectat psihic în timpul misiunii de pe asteroidul Poarta — Interesant, am murmurat eu Din câte îmi aduceam aminte, lui Thermocline îi plăcea nespus de mult să vorbească — Ce voiai să-mi spui despre Albert? — Da, Albert Nu se află acum în Nucleu, dar i-a trimis un mesaj lui Sigfrid von Psiho, care mi l-a dat mie Îl îngrijorează o persoană-om, stocată acum, pe nume Wan Enrique Santos-Smith Am aflat că tu ai făcut ceva afaceri cu el în trecut Ce poţi să-mi spui despre el? Nu aveam niciun motiv să-mi ţin gura, aşa că i-am povestit despre călătoria noastră pe planeta Arabella Harry, eu şi un rezervor cu Asasini M-a ascultat cu atenţie, apoi şi-a ţuguiat buzele subţiri de Heechee — Albert ştie despre această călătorie a voastră? — Habar n-am Presupun că Albert ştie multe lucruri, i-am răspuns Dar poate că ar fi bine să-i trimit datele Şi-a înclinat capul atât de asemănător cu craniul unui cadavru — Dacă nu te deranjează, aş prefera să îl informez eu prin von Psiho Ne este de mare ajutor, deoarece este în permanentă legătură cu persoana organică pe nume Gelle-Klara Moynlin La un moment dat ea a reprezentat o persoană de interes sexual, deşi negenerativ, pentru însuşi Robinette Broadhead; şi, la un alt moment, şi pentru Wan — Preocupările de natură sexuală ale oamenilor organici sunt deseori derutante, am remarcat eu — Ai dreptate Va fi informată şi mintea navei din slujba Klarei — Hypatia, da Am stat de vorbă cu ea O persoană extrem de eficientă — Chiar aşa, a spus el absent Părea că duce o luptă interioară, iar expresia i se schimba rapid: de la curiozitate politicoasă la preocupare – chiar îngrijorare Nu voiam să aştept până când Thermocline îşi va fi rezolvat disputa cu el însuşi: — Te necăjeşte ceva? Scutură din cap — Of, Marc, nimic nu-ţi scapă! Spune-mi, mai ţii minte comportamentul ciudat al acelei stele din galaxia exterioară, stea căreia voi îi spuneţi Fomalhaut? — Fomalhaut, am repetat eu Dar fără să încerc să trag de timp aşa cum ar fi făcut-o un om organic ca să-şi stoarcă minţile în căutarea amintirii Eu am ajuns la acelaşi rezultat atunci când am accesat unele din fişierele memoriei mele pe care nu le folosesc zi de zi — Da, desigur Steaua aceea care s-a transformat în supernovă acum câteva zile, adică acum sute de ani după timpul oamenilor — Exact! rosti cu greutate Thermocline Dar să ştii, Marc, că nu era o supernovă normală Ea a apărut ca urmare a intervenţiei noastre Şi s-a întrerupt, privindu-mă tulburat, poate aşteptându-se să-l întreb la ce fel de „intervenţie” se referea Dar n-a fost nevoie Ştiam — Thermocline, i-am zis eu, atunci când ne-am infiltrat în fortăreaţa lui Wan de pe planeta Arabella, prima întrebare care mi-a fost pusă a fost dacă ştiu cum să fac o stea să explodeze Aşa că la întoarcere l-am întrebat şi eu pe Thor Aruncătorul-de-Ciocan cum se face asta Mi-a zis că a auzit că neamul tău lucra la o invenţie care să poată face asta, dar care nu era încă funcţională Cu chestia asta l-am atins pe Thermocline Muşchii burţii au început să i se contorsioneze şi să se încordeze — Da, mi-a spus el trist, la vremea respectivă nu era funcţională Însă acum este Şi a oftat prelung, dovadă că stăpânea şi acum modalităţile de manifestare a emoţiilor specifice pământenilor — Dispozitivul actual este o variantă a disruptorului de ordine folosit la penetrarea găurilor negre Atunci când se neutralizează gravitaţia unei stele, aceasta se dezmembrează Vezi tu, a continuat el cu sinceritate, nu s-a intenţionat niciodată folosirea acestui dispozitiv pe stelele reale, mai cu seamă pe acelea populate sau din apropierea unor planete populate Mai ştii cum trăieşte Duşmanul? — Normal că ştiu În Kugelblitz Şi-a dezvelit dinţii, semn că răspunsul meu fusese cel corect — Pe el trebuia folosit Marele Disruptor Pe Kugelblitz, ca să anihileze gravitaţia care îl ţinea la un loc, dizolvând astfel Duşmanul şi transformându-l într-o ceaţă subţire de particule individuale Pentru că îşi pierde capacitatea de acţiune colectivă, nu mai are cum să reprezinte un pericol Nu puteam să nu admir conceptul, dar am spus numai: — Înseamnă că arma asta nu a fost folosită niciodată? — Nu Nu împotriva Duşmanului Noi suntem un neam paşnic, Marc Nu vrem să distrugem formele de viaţă inteligentă, de oricare fel ar fi acestea plus că arma nici nu era gata — Până la Fomalhaut, l-am ajutat eu — Da, până la Fomalhaut Când a fost gata, cineva a zis că trebuie să fie testată şi s-a dovedit că funcţiona perfect Vezi tu, a continuat el, deja pe ton de prelegere, atunci când gravitaţia unei stele este anulată, ea va exploda din cauza presiunii din miezul ei extrem de dens Dar asta nu e totul Minţile Stocate au făcut o estimare a riscurilor şi au ajuns la concluzia că detonarea oricărei stele în interiorul Nucleului poate duce la pierderi de zece milioane până la patruzeci şi patru de milioane de vieţi, cu alte treizeci până la două sute de milioane care ar suferi din cauza rănilor fizice sau psihice, precum şi a distrugerii proprietăţilor şi a mediului Motivul pentru care pierderile ar fi atât de însemnate, a continuat el fără să încetinească, aşa cum sunt convins că ştii, este faptul că reacţia de fuziune care aprinde steaua se petrece exact în nucleul ei Energia astfel produsă acolo sub formă de fotoni nu este imediat eliberată în spaţiu Interiorul stelelor este destul de compact Fiecare foton este reflectat de mai multe ori în materie în drumul spre suprafaţă A făcut o pauză de efect — Perioada despre care vorbim este de circa un milion de ani — Aha! am exclamat eu, începând să înţeleg Dar Thermocline a continuat neabătut — Fireşte că asta înseamnă că steaua descompusă va elibera toţi acei fotoni în acelaşi timp, atât aceia de lângă suprafaţă, cât şi aceia care tocmai ce sunt generaţi în nucleu, cât şi toţi ceilalţi din mijloc Asta înseamnă Şi acum s-a prefăcut că ezită – chipurile făcea socoteala în minte — eliberarea unei cantităţi de energie acumulată într-un milion de ani într-o perioadă de doar două sau trei ore Înţelegi acum, Marc? Atât de multă energie ar putea distruge câteva sisteme stelare din apropiere şi va produce pagube chiar până la periferia Nucleului Am încercat să nu-i arăt că nu înţelegeam mare lucru — Mulţumesc, i-am zis, hotărât să accesez cât mai curând nişte fişiere despre dinamica stelară Mi-a aruncat o foarte bună aproximaţie de zâmbet în stil Heechee — Dar desigur, a exclamat el vesel, noi nu ştim dacă Wan a intrat în posesia uneia dintre armele acestea Nu ştim nici măcar dacă vine spre noi Sau dacă ştie cum să folosească dispozitivul, din moment ce înainte a fost om organic Pe mine vorbele astea nu mă linişteau, aşa cum aveam impresia că se întâmpla în cazul lui Şi presupun că mi-a citit pe faţă ce simt Aşa că m-a întrebat: — Te-am jignit cumva, Marc? — Poate că m-ai fi putut jigni dacă aş fi fost organic, am zis eu Mi-a adresat un zâmbet aproape omenesc — Atunci, a spus el, haide să vorbim despre lucruri mai plăcute Despre mâncare, de pildă! Ştiu că meniurile tale organice erau delicioase Dacă doar le simulezi, le faci la fel de bune? — Mai bune, l-am asigurat eu — Atunci, a gâfâit el, cuprins brusc de entuziasm, poţi să-mi faci, te rog, mai întâi una din supele alea reci şi după aia Ştii de ce mi-e poftă? De felul ăla de mâncare din Filipine, peşte acru cu ghimbir şi pepene amar Sau poate de salata aia thailandeză cu castane de apă, papaya necoaptă şi alune tocate? Poţi să-mi faci asta? I-am spus că pot şi că îi voi pregăti masa cu multă plăcere Apoi mi-am luat rămas-bun şi am plecat Revenit în mediul meu – în uriaşa mea bucătărie, cu cele şase ajutoare de bucătar care-şi vedeau de treburile lor – mi-am dat seama că nu mai sunt deloc la fel de optimist cum fusesem la plecare MATERNITATE I Estrella părea că nu se mai sătură de compania lui Stan şi bineînţeles că Stan nu se sătura deloc de a Estrellei Totuşi, afară era o lume nouă pe care îşi doreau să o exploreze Şi, încet-încet, au început să o cunoască – o vizită la institut, o plimbare prin valea ce-l despărţea de locuinţa lor Uneori se duceau singuri, alteori îi însoţea un Heechee Acesta, un mascul pe nume Yellow Jade, era un companion extrem de plăcut, pentru că avea o predilecţie atipică neamului său pentru spaţiile deschise — Uitaţi-vă, le spunea el adesea, ridicând cu mişcări delicate câte o frunză de ferigă pentru a le arăta o grămăjoară de gelatină roz deschis care palpita Pe numele ei i se zice (şi urma un tril şi ceva ca un strănut) Specia ei mănâncă (altă denumire Heechee imposibil de pronunţat) şi ea e mâncată de (o a treia denumire, aceasta mai încurajatoare pentru Stan, deoarece nu avea decât o singură silabă) Aşa că îşi încercă norocul: — Fkweesh? Yellow Jade păru lezat — Lucru mult mai bun să nu faci asta, îl sfătui el Uite acolo, creatură diferită, nu la fel de interesantă, dar pe aproape Şi le arăta vieţuitoare după vieţuitoare – flori care de fapt erau nişte animale foarte mici şi foarte vorace; şerpi de copac, ce alunecau de pe o ramură pe alta; peşti hidoşi, cu dinţi ascuţiţi, care trăiau în lac – şi le tot arăta minunile acelea, până când Estrella începea să caşte Apoi făcea un lucru nemaipomenit de frumos Adică îi conducea înapoi la apartamentul lor — Pentru că, le spunea el cu toată sinceritatea, este fapt cunoscut la noi că specia voastră place să se împerecheze chiar când femela nu fertilă Sau, în caz de faţă, când deja fertilizată Iar Stan râdea cu gura până la urechi, pentru că acesta era adevărul Însă nu era vorba doar despre sex Îşi găseau uşor multe alte ocupaţii Jucau jocuri de cuvinte, făceau liste cu posibile nume pentru copil, dezbăteau cusururile Hypatiei ca bucătăreasă, stăteau de vorbă cu Salt prin intermediul ecranului, foloseau aceleaşi ecrane în multele feluri pentru care fuseseră concepute Ba chiar au descoperit un program de ştiri pe unul dintre ele – ştiri ale oamenilor de Afară! — prezentate de un crainic-om, care Estrellei i se părea extraordinar de frumuşel Stan nu pricepea ce era extraordinar sau frumuşel la individ Şi nici nu se dădea în vânt după programul de ştiri, pentru că prezentatorul părea că încearcă să ţină pasul (eşuând, fireşte) cu toate evenimentele petrecute în galaxia exterioară La fiecare ştire părea tot mai în urmă Veneau alegerile şi treceau şi veneau următoarele Urmele dezastrelor se ştergeau până când termina el să le descrie Iar când se întâmpla ceva cu adevărat interesant – adică ce voia să zică atunci când a vorbit despre o expediţie a Duşmanului spre Norul Mic al lui Magellan? —, nu dădea niciun fel de explicaţie şi nici nu urmărea subiectul Totuşi, Stan era impresionat — Program de ştiri ale oamenilor! se minună el Păi, Strell, asta înseamnă că sunt mulţi de-ai noştri în Nucleu! Fata se abţinu cu greu să nu râdă — Sigur că sunt, iubi N-ai fost atent când Yellow Jade mi-a arătat cum să iau legătura cu ceilalţi cu ecranul cel mic? Răspunse vinovat: — Probabil mă odihneam — A, da, ai dreptate, îşi aminti ea Şi ai sforăit la greu Atunci hai să-ţi spun cum stă chestia: pe planeta asta sunt Alice şi Sandra – dar Sandra e stocată – şi mai sunt şi Beth, Keichiko, Maureen şi Daisy, dar la ei e greu de ajuns, pentru că sunt pe alte planete Mai sunt foarte mulţi, dar unii nu ştiu engleza şi alţii nu vor să o vorbească Stan rămase cu gura căscată la veştile astea şi o căscă şi mai tare atunci când Estrella îi spuse că, din calculele ei, trebuie că erau câteva mii de oameni în Nucleu — De unde au venit toţi oamenii ăştia? se întrebă el Estrella îi răspunse pe un ton doct: — Este vorba despre diferenţa temporală, Stan Exact cum face Bill Tartch când încearcă să ţină pasul cu ştirile Lucrurile se mişcă mult mai rapid Afară Au timp suficient să emigreze Stan era nemulţumit Se simţise mult mai important atunci când el şi Estrella fuseseră printre cei foarte puţini oameni de acolo Acum, îşi spuse el, se puteau pomeni în orice clipă cu câte un străin la uşă Însă nu se aştepta ca unul dintre aceşti oameni să le facă o vizită chiar în ziua aceea Dar uite că aşa se întâmplă Soneria (nu găsiseră alt cuvânt) îi anunţă că era cineva la uşă Dar nu le spuse că era o blondă arătoasă, cu ochi albaştri, cu o geantă neagră Şi, cel mai important, că era om — Bună ziua! le zise ea veselă Domnul doctor von Psiho m-a trimis să îţi fac un control Sunt doctor specialist de obstetrică-ginecologie Mă numesc Dorothy Kusmeroglu La auzul numelui, Stan simţi cum îl străbate un fior ca un şoc electric — Kusmeroglu? Pe bune? Eşti turcoaică? Poate din Istanbul — O, nu S-ar putea ca de-acolo să fi venit străbunicii mei, spuse ea, privind în jur cu ochi de expert imobiliar Ştiu că au venit de undeva de pe Pământ, dar eu nu am fost niciodată acolo Eu sunt a treia generaţie de marţieni Putem folosi dormitorul, Estrella? Cred că ar fi bine ca Stan să rămână aici Aşa că Stan a fost iar lăsat singur să-şi roadă unghiile în vreme ce aştepta să afle ce se întâmplă cu Estrella, care, evident, devenise steaua alfa a constelaţiei lor Dar aşteptarea nu a durat mult Cele două femei ieşiră din cameră zâmbind — Totul este perfect, Stan, îi spuse doctoriţa Ai să vezi şi singur, pentru că avem să-ţi dăm un cadou Cotrobăi prin geantă şi scoase o brăţară irizată, de culoarea măslinelor — Pune-ţi asta, Estrella E ultima invenţie de Afară care ne poate arăta ce face bebeluşul tău – am auzit că i se spune „Barza”, dar poate că ţie nu-ţi place numele ăsta Mă rog, atunci când vrei să o activezi, nu trebuie să spui decât „Barză, afişează!” Dar, pentru că Estrella nu reacţionă imediat, doctoriţa o îndemnă nerăbdătoare: — Haide, scumpo! N-am toată ziua la dispoziţie Estrella se uită la Stan, îşi dădu seama că nu-i este de niciun ajutor, oftă şi spuse: — În regulă Barză, afişează! O ceaţă vagă, roz-deschis, se învolbură în jurul trupului ei şi se coagulă aproape instantaneu într-o formă micuţă de păpuşă Pluti prin aer, cam la un metru distanţă de chipul tinerei, făcând-o să se dea înapoi surprinsă Lui Stan nu i se părea că arată ca un copil Mai degrabă părea ceva pe care ai putea să calci pe stradă şi pe care să îl cureţi urgent de pe talpa pantofului Dar forma aceea se roti încet în faţa ochilor lor şi începu să semene – cum să zic, nu cu ceva ce ai putea numi omenesc, ci mai degrabă cu încercările preistorice de imortalizare în piatră a formei de om Avea cap – fără ochi, fără urechi, dar cu un fel de bărbie Avea membre filiforme terminate cu palme şi labe foarte mici Şi mai avea — Dumnezeule, icni Stan Deja are erecţie? Dr Kusmeroglu râse cu îngăduinţă — Acela este cordonul ombilical Încă nu are penis, dar ia stai puţin Se întrerupse ca să se uite mai bine la boţul acela însufleţit — Hm! exclamă ea Şi nici nu o să aibă vreodată Vedeţi organele genitale externe de aici, din burtă? Ei bine, până acum embrionul nu a avut gen, iar în momentul acesta organele genitale încep să migreze Dacă o iau în sus, va fi fată, dacă o iau în jos, se fac testicule şi asta înseamnă că va fi băiat Iar astea migrează în sus Ridică ochii la Estrella — Deci ai o fetiţă, scumpo Felicitări! Stan încerca să se acomodeze cu ideea că nu numai că era tată, dar era tatăl unei fiinţe umane reale şi vizibile (chiar dacă nu în totalitate formată), cu braţe şi picioare şi gen Dr Kusmeroglu îşi închise geanta — Apropo, le zise ea Acum nu mai este embrion De-acum încolo este fetus Trebuie să o iau din loc Nu vreau să pierd cursa spre Planeta Udă a Stelei Strălucitoare şi Galbene — Ai venit cu o navă? se miră Stan Doar ca să ne vezi pe noi? — Bineînţeles Că doar nu se găsesc prea multe femei gravide în Nucleu Aşa, deci când vom ajunge să facem procedura de implantare Se întrerupse, muşcându-şi gânditoare buzele Stan se sperie — S-a întâmplat ceva? vru el să ştie — O, nu, sigur că nu Nu tocmai Doar că nu cred că vom găsi aici animale potrivite pentru implantare Procedeul ăsta se face de obicei la începutul sarcinii, dar mama este cea care alege momentul Nu e nicio grabă Putem comanda un surogat potrivit de Afară — Încetează! îi ordonă Estrella Despre ce naiba vorbeşti? Dr Kusmeroglu păru nedumerită — Nu am fost destul de explicită? Vorbesc despre o mamă-surogat, despre ce altceva? Un mamifer suficient de mare care să-ţi poată duce sarcina la termen – fireşte că mă refer la un mamifer care să fi fost modificat genetic, pentru ca să nu respingă fetusul Deci, întrebarea este: ce fel de animal preferi? De obicei se folosesc bizonii de apă, pentru că au dimensiunile potrivite, sunt ieftini şi se găsesc din belşug Dar eu, una, prefer să folosesc vacile Estrella se uita cu oroare la doctoriţă — Copilul meu? într-un animal? — Normal că într-un animal, îşi pierdu doctoriţa răbdarea Ce alternativă ai? Doar nu vrei să treci tu prin chinurile naşterii? Să suporţi tu toată durerea şi mizeria aia? Ca să nu mai pomenesc despre cele nouă luni de dinainte când burta o să ţi se mărească de la o zi la alta Nimeni nu mai procedează aşa, cu excepţia ia stai aşa! Se uită apoi lung la Estrella, măsurând-o din cap şi până în picioare — I-auzi, nu-mi spune că eşti una din fanaticele alea religioase? Estrella încercă să răspundă, dar nu reuşi să scoată niciun cuvânt Se mulţumi doar să clatine din cap Doctoriţa oftă şi se ridică în picioare — Uite ce-i, îi zise ea cu blândeţe Ştiu că ăsta e un pas mare pentru tine Staţi de vorbă, discutaţi problema Dacă aveţi ceva împotriva utilizării bovinelor, să ştiţi că mai există şi alte mamifere pe care le putem folosi Vreo două specii de urşi sunt foarte bune şi uneori putem planifica sarcina în aşa fel încât să coincidă cu hibernarea lor, pentru eliminarea oricărui risc de accidente atunci când mama-surogat umblă după hrană sau mai ştiu eu ce În zonele locuite de hinduşi se practică cel mai mult procedura cu urşi şi bizoni de apă, pentru că, ştiţi voi, hinduşii au chestia aia cu vacile Am auzit că uneori se folosesc şi mamiferele marine, deşi nu-mi dau seama de ce Fireşte, asta nu se întâmplă pe Marte; nici acum nu avem atât de multă apă, aşa că eu nu am deloc experienţă în sensul acesta Oricum, cred că ar fi destul de greu să încercăm să aducem o orcă până aici Iertaţi-mă puţin Se întoarse ridicând o mână în semn de scuze Se adresă aerului: — Gata? Ascultă câteva clipe, apoi se strâmbă — Acum chiar trebuie să plec Oricum, cred că aţi prins esenţa Luaţi legătura cu mine dacă aveţi întrebări – şi, bineînţeles, atunci când vă veţi hotărî cu privire la mama-surogat Şi plecă Stan şi Estrella se priviră lung Stan zise: — Ce crezi, ai vrea să faci aşa ceva? — Nici în ruptul capului, spuse hotărâtă Estrella Haide să mâncăm ceva Dacă o să ne ţinem copilul în mine, unde-i este locul, trebuie să avem grijă să îl hrănim cum se cuvine Barza era o jucărie minunată În mod absolut surprinzător, cel care o folosea cel mai mult era Stan Estrella se uita la copil de patru, cinci ori pe zi, nu mai mult În vreme ce Stan stătea câte o oră sau două ca să studieze forma aceea minusculă, până când Estrella se plictisea de una singură şi-l anunţa că nu face destule exerciţii pentru buna dezvoltare a copilului Aşa că plecau la plimbare şi se bucurau de parfumul vegetaţiei, de frumuseţea copacilor înalţi, cu crengile lor creţe În ziua despre care vorbim tocmai înfloreau animalele acelea mititele care pretindeau a fi flori, într-o explozie de galben, albastru şi roşu Roiuri de insecte zburau în jurul lor, deloc descurajate de faptul că atât de multe dintre ele erau mâncate Erau şi peşti în lac, nişte creaturi urâte, ca nişte şerpi cu ochi portocalii Când îi văzu cum se zvârcoleau chiar aproape de suprafaţa apei, Estrella renunţă la intenţia de a înota Ziua aceasta le-a oferit o surpriză plăcută Când s-au întors acasă, au găsit în prag un morman de cutii hexagonale, mari şi mici În ele se aflau obiectele lor personale pe care le avuseseră cu ei pe nava Cinci şi pe care le lăsaseră pe Uşă Acum un Heechee civilizat se gândise să le înapoieze În cea mai mică dintre cutii se aflau vreo şase dintre vechile colecţii de partituri ale lui Stan Şi doar de atât au avut nevoie ca să-şi scoată instrumentele din dulap şi să înceapă să cânte A fost un mod minunat de a încheia ziua A doua zi a început la fel de frumos Pe Stan l-a trezit Estrella, care cânta la flaut aşezată pe marginea patului S-a dus puţin până la recipientul pentru excreţii fiziologice, apoi i s-a alăturat şi au cântat împreună refrenele melodiilor Stardust şi The Jelly Roll Rag Apoi Stan îşi aduse aminte că nu făcuse duş şi o invită pe Estrella cu el şi, dintr-una într-alta, se pomeniră înapoi în pat Stan nu credea că o să mai doarmă după aceea, dar următorul sunet pe care îl auzi fu murmurul înfundat care anunţa că se află ceva în dozatorul de mâncare — Estrella? o strigă el După o clipă tânăra apăru de pe balcon, periindu-şi părul — Ce este? — Ai comandat prânzul? Ea se încruntă — Păi, nu am zis nimic cu voce tare Dar adevărul e că mi se cam făcuse foame Iar acum Stan simţi că nici el nu era prea sătul — Hai să vedem ce avem, îi spuse Au desfăcut ambalajele şi au avut parte de o mare surpriză Stan a identificat mâncarea Estrellei după aromă încă înainte de a vedea ce este: chili Într-un castron din pâine, cu garnitură de guacamole şi două feluri de salsa, o lingură de smântână acră deasupra şi fulgi de porumb de jur-împrejur — Ăsta este adevăratul chili în stil texan, declară tânăra după prima furculiţă Stan avu ceva de obiectat: — Dar tu nu eşti din Texas, nu? — Am spus în stil texan Unicul chili pe care merită să-l mănânci Cred că simt şi gust de carne de şarpe Tu ce-ai căpătat? Stan mâncase deja două din cele şase chestii verzi, cu aspect unsuros şi se uita cu jind la un platou cu un fel de friptură înconjurată de legume — Foi de viţă umplute, spuse el De la ultima mea zi de naştere de pe Pământ nu am mai mâncat aşa ceva Şi carnea arată destul de bine Uite acolo Şi îi arătă un ibric din cupru alături de care se aflau două ceşti mici — Avem şi cafea turcească adevărată Estrella gustă din guacamole — Ar trebui să-i mulţumim Hypatiei, murmură ea Stan trecuse deja la felul următor — Cred că-i carne de miel, zise el Ştii că n-am mai mâncat niciodată friptură de miel? Nu aveam destui bani Estrella nu-i răspunse Se luptă câteva clipe cu concepţiile ei despre un comportament civilizat, apoi se recunoscu înfrântă şi se apucă să lângă farfuria Cei doi tineri se priviră extaziaţi — Clar că mâncarea e mult mai bună, spuse Stan Tânăra dădu entuziasmată din cap Dar avea o întrebare: — Tu ştii cumva ce se întâmplă? — Dumnezeu ştie Eu nu Nu ştiu decât că asta-i cea mai bună mâncare pe care am pus gura de de Se încruntă, aducându-şi aminte de raţiile de pe nava Cinci, de rarele momente de răsfăţ de pe Poartă, de mâncarea gătită de doamna Kusmeroglu la Istanbul — vreodată, îşi încheie el fraza Acum ce-ar fi să ne mai uităm la fetiţa noastră? Fetiţa a trebuit să aştepte puţin, pentru că Estrella a sunat la Klara acasă ca să-i mulţumească sau poate să-i mulţumească Hypatiei Ideea era că voia să mulţumească persoanei care le pregătise acest ospăţ de vis Dar, foarte curios, nu-i răspunse nimeni După ce Barza îşi făcu numărul, Estrella îşi privi lung fetiţa şi zise că nu se schimbase prea mult Stan nu era la fel de sigur — Ăla nu-i un ochi? întrebă el Ce naiba caută pe o parte a capului? Şi ce-i aia de la spate, acolo unde începe gâtul? Un neg? — Copiii nu fac negi cât sunt încă în uter, cel puţin aşa cred Se dusese din nou în faţa ecranelor Stan îşi luă gândul de la copilul lui nenăscut doar atât cât să o întrebe la ce se uită Estrella se dădu puţin într-o parte ca să poată vedea şi el ecranul — La noii noştri vecini, îi răspunse Pe ecran se vedea o terasă foarte asemănătoare cu a lor Părea a fi în aceeaşi vale, cu aceiaşi Munţi de Mică în fundal Opt sau zece fiinţe, incontestabil oameni, bărbaţi şi femei, mâncau pe pajişte, trecând de la unul la altul nişte vase din ceramică de forme ciudate şi nişte coşuri mici din nuiele — Sunt chinezi sau alt soi de asiatici, zise el, iar Estrella nu-l contrazise Poate că ar trebui să le facem o vizită cândva Pe celelalte ecrane ce se vede? Răspunsul era că nu prea multe sau, dimpotrivă, prea multe de digerat Stan urmări câteva secunde parada unor oameni cu înfăţişări bizare, care făceau lucruri greu de identificat în locuri greu de recunoscut — Of, la naiba! mormăi el plictisit Nu pricep nimic Estrella se arătă întru totul de acord — Nici eu Şi cu asta basta Amândoi ştiau că personajul negativ era proporţia aceea îngrozitoare de la Comprimarea a patruzeci de mii de ore de Afară într-una singură din Nucleu însemna că mult – de fapt totul – se schimbase între timp — La dracu’! oftă Stan prost dispus Cred că nu mai contează Oricum nu ne mai întoarcem Afară Au mâncat din nou, iar mâncarea a fost la fel de savuroasă ca prima Când Stan strângea masa, s-a auzit grohăitul soneriei de la intrare Era Salt, cu muşchii abdomenului zbătându-i-se nervoşi sub haine — Nu vrut întrerupt alimentarea voastră, se scuză ea În ordine intru eu acum? — Sigur, zise Stan, gândindu-se că Salt nu arăta tocmai bine Culoarea pielii parcă nu era tocmai tocmai cea sănătoasă, dar, de fapt, de unde poţi să-ţi dai seama ce e şi ce nu e sănătos la un Heechee? Înăuntru, Salt păru să se învioreze Se aşeză pe marginea unui scaun adevărat, cu păstaia dintre picioare bălăbănindu-se aiurea în aer Acceptă o ceaşcă cu ceai şi ciuguli din biscuiţii îmbrăcaţi în ciocolată, pe care-i oferea dozatorul la ceai, ca şi cum i-ar fi găsit deosebit de gustoşi Strănută uşor, ceea ce pentru Heechee însemna că îşi drege glasul, apoi începu: — Am rugăminte la voi Dar politeţea de om cere să întreb dacă voi aveţi rugăminţi la mine — Păi, spuse Stan, de fapt tocmai ne întrebam dacă Klara e acasă N-am mai vorbit cam de multă vreme cu ea — Nu vorbit? întrebă politicos Salt Vrut eu verificat? Nu mai aşteptă răspunsul şi se întoarse cu faţa la ecrane Câteva comenzi şoptite către cel mai mic dintre ele – fireşte, într-unul din dialectele Heechee – şi pe ecran apăru interiorul apartamentului în care locuia Klara Urmăriră toţi cum imaginea se schimba, de parcă acea cameră de luat vederi trecea dintr-o încăpere în alta Toate erau în ordine – şi dormitorul, şi baia, dar nu se vedea nici urmă de Klara şi de mintea navei ei — Rău părut, se scuză Salt Nu-i acolo cum voi văzut — Şi nu ai nicio idee unde s-a dus? Muşchii capului lui Salt tresăriră — Idee? Da, avut idee Nu ştiut dacă idee bună Ea vorbit despre persoane cu numele „Bătrâni”, acum pe Planeta cu o Lună a Stelei Galben-Deschis Paisprezece Poate dus în vizită Stan scoase din nou mormăitul lui nemulţumit la care ajunsese să se priceapă atât de bine Iar Salt strănută politicoasă — Permis acum spun rugămintea mea? Stan ridică din umeri — Haide, roagă-ne! — Poate exagerată rugăminte, spuse ea cu tristeţe Totuşi, dorinţă să o pun Plăcut mult sunetele „muzicale” făcute de voi, pe balcon şi în rest de casă Posibil produceţi aceleaşi sunete în alt loc? Adică în loc voi numiţi „instituţie”? Pentru distracţie şi educaţie persoane rezidente acolo şi împrejurimi? Şi, înainte ca unul dintre ei să-i răspundă, se ridică — Dat bine seama, cum spus, posibil rugăminte exagerată Acum plecat, lăsat vouă timp discutat înainte de răspuns Dar mult preţuit dacă afirmativ După ce Salt plecă, Estrella şi Stan se uitară unul la celălalt — Ce zici, Strell? O facem? Tânăra era încruntată — Ai văzut-o cum arăta? Stan se gândi — Poate că era puţin mai obosită — Obosită! Nu ţi se colorează pielea aşa doar de la oboseală, iubi Mă întreb dacă nu cumva e bolnavă — Nee zise Stan, respingând ideea, cu încrederea pe care i-o dădea absoluta ignoranţă în materie de sănătate a neamului Heechee Deci, ce spui, o facem? — De ce nu? Dar dacă ne hotărâm să acceptăm, trebuie mai întâi să exersăm cum se cuvine Chiar acum, iubi Discuţia aceasta se încheiase de mult, iar Stan şi Estrella erau pe terasă unde cântau duete instrumentale, când tânăra exclamă brusc: — O, Doamne! Şi puse flautul alături Stan îşi luă şi el buzele de pe muştiucul trompetei — Ce e? — Acum mi-am dat seama, Stan Ştii cum am putut să ne uităm prin apartamentul Klarei? Şi dacă noi putem să ne uităm în casele altora, atunci nu crezi că Stan o privi şocat — Eşti nebună? De ce ar vrea cineva să se uite la noi? — Dar dacă se uită? — Nu există aşa ceva! spuse el încăpăţânat III Oricât de hotărât îi fusese tonul, întrebarea i s-a tot învârtit prin minte lui Stan până când, trei sau patru sesiuni de repetiţii mai târziu, a trecut pe la ei Sigfrid von Psiho L-au întrebat pe el cum stau lucrurile şi au aflat nu numai că era posibil să se uite cineva la ei, dar şi că asta se întâmpla în mod obişnuit — Standardele de moralitate ale Heechee-ilor sunt cu totul diferite de ale noastre, le spuse el Ei nu cred că relaţiile sexuale sunt ceva intim La ei aşa ceva se întâmplă doar atunci când femela este în perioada de rut, deci destul de rar, în comparaţie cu oamenii Ba chiar se întâmplă să facă o ceremonie din acest eveniment — Ia stai niţel, se enervă Estrella Noi nu suntem Heechee! Putem închide camerele alea video sau nu? — Bineînţeles că le puteţi închide, dacă asta vreţi, răspunse doctorul Nu sunt chiar camere video, dar înţeleg la ce te referi Aşteaptă puţin Aşa Gata Acum sunt închise — Aşa de uşor? se miră Stan — Desigur De ce ar fi altfel? Dar să ştiţi că îi veţi lipsi pe prietenii voştri de o sursă bună de distracţie — Păi, să stea dracului lipsiţi! se înflăcără Stan Nu facem dragoste ca să-i distrăm pe ei! — Dar nu doar despre asta e vorba, Stan E vorba şi despre muzica pe care o faceţi Despre felul cum mâncaţi Despre absolut toate activităţile voastre În orice caz, presupun că vor înţelege că nu vă place să fiţi priviţi Şi oricum, schimbă el iute subiectul, s-au bucurat de muzica voastră mă rog, poate că „bucurat” nu-i tocmai cuvântul potrivit, pentru că Heechee-ii nu privesc muzica în acelaşi fel ca noi Dar să ştiţi că li s-a părut interesant ce au auzit Cum rămâne cu rugămintea lui Salt? Vreţi să mergeţi să cântaţi la hm instituţie? — Sigur, răspunse Stan N-am zis niciodată că nu vrem Recitalul a fost un mare succes Adică nu a plecat nimeni Nu a sâsâit nimeni, cu excepţia celor câteva cuvinte schimbate de Heechee în dialectul De Au cântat adaptarea după Bach, făcută de Estrella pe baza duetelor pe care le învăţase ea în unicul an urmat la Conservator Au mai interpretat şi ceva Gershwin şi Jelly Roll Morton şi câteva fragmente din Mahler Iar atunci când au terminat, patru sau cinci dintre cele câteva zeci de Heechee din sală au aplaudat politicos, aşa cum aflaseră ei că se face în zilele petrecute Afară Până şi acei Heechee care nu fuseseră niciodată afară au încercat să-i imite, ba chiar să-i şi întreacă, deşi fără prea mare succes Pentru că palmele lor slăbănoage nu erau făcute pentru aplauze Apoi micuţa platformă pe care le-o puseseră Heechee-ii la dispoziţie se cufundă înapoi în podea Iar cei doi tineri s-au pomenit înconjuraţi de zece sau mai mulţi Heechee Salt le adusese doi masculi în vârstă, care voiau să facă cunoştinţă cu ei Yellow Jade era lângă ea, cu mâna întinsă către Stan — Interpretat cu perfecţiune, le spuse el Prin urmare mult plăcut de public şi de mine şi Făcu un gest către cei doi bătrâni de lângă Salt — şi de doi fii ai mei, nume Warm – el; şi Ionic Solvent – el Abia întorşi din perioadă prelungită Afară Păcat nu vorbesc limba voastră, dar cerut eu exprim bucurie de cunoştinţă — Încântat, spuse Stan, nu prea convins Ei, Strell, nu crezi că ar cam fi cazul să plecăm acasă? Iar pe drum, Stan şi Estrella s-au tot văitat de aproximaţia bizară a hranei pentru oameni oferită de gazdele lor Heechee, dornice de a le face pe plac, dar insuficient informate Şi au tot discutat despre starea şocantă în care era pielea lui Salt Şi au tot dezbătut uluitoarea poveste a lui Yellow Jade despre cei doi fii ai săi, acum bătrâni şi foarte aproape de moarte, care se întorseseră să se stângă în Nucleu şi astfel să îngroaşe rândurile Minţilor Stocate Şi au discutat faptul că niciunul dintre ei nu vorbea engleza, pentru că cei şaptezeci şi ceva de ani de serviciu şi-i petrecuseră pe planeta Jen Hao, unde doar vizitatorii ştiau engleza Şi s-au arătat nedumeriţi de faptul că aveau de trei ori vârsta tatălui lor, pentru că Yellow Jade îi lăsase Afară, iar el se întorsese în Nucleu Şi, la urma urmei, unde era Sigfrid? — Poate a avut altă treabă, a fost de părere Estrella — Ce contează dacă a avut sau nu a avut? Este o inteligenţă artificială Poate să facă paişpe sau cinşpe lucruri diferite în acelaşi timp Şi adăugă, chiar atunci când se apropiau de casă: — Ar fi trebuit să fie acolo Şi atunci l-au văzut cum îi aştepta în prag Sigfrid se aşeză pe scaunul lui imaterial şi acceptă un pahar cu vin simulat, doar ca să le ţină companie Apoi zise: — Mi-a plăcut foarte mult cum aţi cântat Chaconne de Bach Am mai auzit-o, dar niciodată nu mi s-a părut chiar atât de bine interpretată Stan se uită la el bănuitor — Nu te-am văzut în public — Nu mă arăt întotdeauna, Stan N-am vrut să deranjez pe nimeni, dar în ruptul capului nu aş fi vrut să ratez spectacolul În orice caz, uite de ce am venit acum: vreau să vă invit la o mică reuniune acasă la Klara — S-a întors? — Se va întoarce curând, Estrella Să ştii că te-a îndrăgit tare mult Estrella îndrăzni să spună: — Salt ne-a zis că s-a dus în vizită la nişte bătrâni, n-am înţeles exact despre cine era vorba — Da, aşa este, îi confirmă von Psiho Ne nelinişteşte situaţia lor S-a dus ca să vadă dacă le poate fi de ajutor Iar când Stan vru să ştie mai multe despre „situaţia” aceea, Sigfrid se mulţumi să clatine din cap: — Voi nu trebuie să vă faceţi griji în privinţa asta Există doar bănuiala că fostul proprietar al acestor hominizi s-ar putea să pună la cale ceva nesăbuit Aţi auzit de el? Wan Santos-Smith? Un bărbat extrem de antipatic Şi se pare că unii dintre oamenii lui au fost văzuţi dându-le târcoale Bătrânilor Clătină iarăşi din cap şi spuse: — Dar sunt convins că vă va povesti Klara totul atunci când se va întoarce Alte probleme? Stan se gândi să insiste, dar îşi dădu seama că şansele de a obţine un răspuns satisfăcător erau mult prea mici, aşa că schimbă subiectul: — Am observat că nici Achiever nu a fost la concert — Ah! oftă von Psiho Achiever Nu, deocamdată el nu este în stare să fie prezent la niciun spectacol E o poveste tristă Se uită de la unul la altul, cu un aer nefiresc de indecis Apoi adăugă pe un ton întrebător: — N-am ştiut dacă veţi dori sau nu să fiţi ţinuţi la curent — Dorim, spuse scurt Estrella Simularea lui von Psiho oftă şi dădu din cap — Aşa cred şi eu Dacă împarţi Maşina de Vise cu cineva se formează un soi de legătură, nu-i aşa? Oricum, experienţa pe care ai avut-o cu Achiever a avut un impact profund asupra lui Prin urmare, în momentul de faţă este în întreţinerea unui grup de Minţi Stocate Aşa i se spune, „întreţinere” Ceea ce înseamnă că şi el a fost stocat, pe perioadă limitată, însă, iar celelalte Minţi Stocate încearcă să-l vindece complet Au început de îndată ce au aflat ce se afla la baza problemelor lui Se întrerupse aici, dând semne că nu ar vrea să spună mai multe Dar Estrella nu avea de gând să-l lase să-i scape — Şi anume? întrebă ea Haide, domnule doctor von Psiho! Am fost implicată în povestea asta, aşa că am tot dreptul să ştiu — Aşa este, Estrella Doar că e ceva foarte urât — Dar spune odată! zbieră Stan Von Psiho oftă din nou — Ei bine, pe nava cu care Achiever a plecat din Nucleu se afla şi o tânără femelă Heechee, prefect dezvoltată din punct de vedere sexual Numele ei era Breeze În timpul călătoriei, ea a intrat în perioada de rut Organismul lui Achiever a reacţionat la asta, bineînţeles Oricare mascul Heechee ar fi făcut exact la fel Dar în ultima clipă, a fost debarcat pe Poartă, fără vreo femelă convenabilă în jur Şi Von Psiho începu să şoptească, de parcă nu ar fi oprit camerele şi l-ar mai fi putut auzi cineva — atunci a făcut ceva ce l-a traumatizat A încercat să întreţină raporturi sexuale cu o femeie-om — A violat-o? exclamă Estrella, parcă nevenindu-i să creadă — Nu, nu a fost vorba de niciun viol, se corectă von Psiho De fapt nu a fost vorba nici măcar de raporturi sexuale în sens real Dacă s-ar fi întâmplat una ca asta, îmi închipui că Achiever nu ar mai fi putut să se suporte Dar a încercat cum să zic eu un fel de preludiu El spune că femeia-om a fost de vină şi presupun că, într-o oarecare măsură, aşa a şi fost Se pare că ea nu făcuse nicio brânză în calitate de prospector al Porţii În realitate, era lefteră Prin urmare, ca să-şi poată plăti facturile pe asteroid, a început să hm să se prostitueze — Doamne, Dumnezeule! ţipă Estrella Cu un Heechee? Von Psiho dădu din cap cu gravitate — Aşa se explică unele din lucrurile pe care le-ai simţit atunci când ai împărţit cu el Maşina de Vise Dar nu pe tine te ura Ci pe biata femeie de pe Poartă S-a întâmplat doar ca tu să-i fii la îndemână Imediat ce von Psiho plecă, Estrella se aşeză în faţa unuia dintre ecrane Stan se îndrepta într-o doară spre terasă, când a auzit-o că îl strigă: — Stan? Ăştia sunt bătrânii ăia despre care vorbea von Psiho? Tânărul se întoarse până într-un loc de unde putea să vadă ce era pe ecran Adică două creaturi cu aspect ciudat, oarecum asemănătoare cu oamenii, dar la fel de asemănătoare şi cu maimuţele Purtau nişte fustanele împletite dintr-o sfoară aspră şi nimic altceva Ambele creaturi purtau un fel de bărbi rare şi încâlcite Mâncau nişte chestii care păreau fructe şi bolboroseau într-o limbă pe care Stan nu o mai auzise vreodată Cei doi tineri priveau uluiţi la ecran Stan clătină nedumerit din cap — Crezi că sunt oameni? — Ţie ţi se pare că arată ca nişte oameni? — Nu, dar Hei! exclamă el, pocnind din degete Ei vin din locul unde a trăit Wan pe vremea când nu era decât un copil nebun care a folosit Maşina de Vise şi a făcut — Mi-aduc aminte „Urgia Lui Dumnezeu” i s-a spus — Da Aia a fost opera lui Wan Şi Bătrânii erau şi ei acolo, un fel de oameni preistorici, aduşi de Heechee dintr-un motiv oarecare De asta el are senzaţia că este proprietarul lor — Hm! Privind cu atenţie la creaturile acelea păroase, Estrella a scos un ţipăt mic Terminaseră de mâncat şi cea mai mică dintre ele – cu o barbă mai sărăcuţă, deci femela – se aşezase în patru labe, iar creatura mai masivă – categoric masculul – se pregătea să o penetreze pe la spate — Ia uite, spuse extrem de amuzat Stan Da’ ştiu că nu se încurcă cu preludiul Estrella stinse ecranul — Trebuie să fim corecţi, Stan Nouă nu ne convine să se uite cineva la noi când facem dragoste Deci nici noi n-ar trebui să ne uităm la ei — Dar sunt animale, Strell! Şi mi se pare destul de interesant Tânăra clătină din cap, dându-i de înţeles că subiectul a fost închis — Am o idee mai bună Hai să mai comandăm nişte mâncare bună, vrei? Mie mi s-a făcut poftă de o friptură groasă şi în sânge, de vită, nu de bizon, cu nişte cartofi prăjiţi şi o salată cu puţin avocado şi — Comandă două porţii din astea, spuse Stan luminându-se la faţă Şi grăbeşte-te, bine? Apoi au aşteptat mâncarea Care nu s-a grăbit să apară De fapt, cel puţin o jumătate de oră nu s-a apucat nimeni să le-o pregătească, cu toate că amândoi au repetat de câteva ori comanda Când au auzit murmurul îndepărtat care îi anunţa de sosirea ei, Stan a explodat: — Era şi timpul! Estrella a ajuns înaintea lui la dozator Însă ce îi aştepta acolo nu se afla pe platouri din cristal şi nici nu semăna cu fripturile visate: erau doar două pachete în ambalajele multicolore ale hranei Heechee Nevenindu-le să creadă ce li se întâmplă, cei doi le desfăcură şi văzură că nici vorbă de hrană Heechee înăuntru, ci ceva mult mai prost chiar şi decât aceasta! Nişte cărămizi din ceva maroniu şi tare, cu miros vag de scoici stricate şi gust de carne conservată în untură — Ce mama dracului! se enervă Stan Ce naiba se petrece aici? Estrella nu ştia ce să-i răspundă, dar se enervase şi ea după ce gustase o bucăţică din batonul ei — Dacă aşa au ei de gând să hrănească o femeie însărcinată, atunci am să mă duc la lac, am să prind vreo doi din peştii ăia urâţi şi am să-i prăjesc IV Dar nu s-a dus la niciun lac A mâncat mâncarea aia oribilă şi le-a mâncat şi pe celelalte pe care le tot furniza dozatorul în loc de mâncare adevărată Şi nici nu aveau cui să se plângă, pentru că Sigfrid nu a mai trecut pe la ei Şi nici Klara nu s-a întors, aşa cum pretinsese psihiatrul Yellow Jade era atât de ocupat cu cei doi fii senili, încât nici el n-a mai venit în vizită Doar o dată tinerii noştri au zărit-o pe Salt în mijlocul unui grup mare de masculi Heechee — Probabil că nu le pasă cum arată, comentă Estrella cu dispreţ — Clar că nu mai are niciun fel de inhibiţii, zise şi Stan Vrei să ne uităm la ştiri? S-au uitat Dar nu s-au simţit mai bine Crainicul fără creier, dar cu farmec dispăruse Şi nu îl înlocuise nimeni Pe ecran apăreau doar imaginile pe care ei le cereau, iar aceste imagini erau cel mai adesea neplăcute Stan văzuse înainte nişte instantanee absolut fascinante ale unor oraşe plutitoare, care acum se aflau în diferite stadii de degradare Planete întregi păreau abandonate – cu păduri crescute în locul foştilor zgârie-nori, acoperite de gheaţă sau carbonizate — Mai ţii minte imaginile din muzeul de pe Poartă? întrebă Stan Se spunea că lucruri dintr-astea sunt făcute de Duşman Dar asta a fost pe vremuri, nu? Estrella clătină tristă din cap, fără să-i răspundă Atunci Stan ceru să fie afişată o imagine a Istanbulului Şi oraşul copilăriei lui părea părăsit Turnurile Kemal Atatürk erau tot în picioare, dar păreau goale – ferestrele erau sparte şi nu se vedea niciun om care să între sau să iasă din ele — Iisuse! murmură Stan Ce crezi că s-a întâmplat? — Aş vrea şi eu să ştiu, spuse Estrella, dar se răzgândi imediat Ba nu Poate că-i mai bine să nu ştiu Haide să facem altceva Ce zici dacă ne-am mai uita o dată la copil? Măcar asta le mai aducea satisfacţii Zi după zi, micuţa creatură din burta Estrellei le arăta noi minunăţii Ochii aceia, care păruseră a creşte în tâmplele pruncului, migrau acum încet spre locul lor normal Pielea i se făcuse atât de subţire, încât Estrella se jura că vede vasele de sânge de sub ea (Stan nu prea vedea nimic ) Şi într-o zi, când Stan studia imaginea oferită de Barză, în vreme ce Estrella era la ecrane, tânărul a observat ceva nemaipomenit — Strell! a zbierat el, speriind-o tare Ghici ce! îşi suge degetul! Da, a observat şi viitoarea mămică Da, şi-l sugea Dar nu făcea doar atâta Treptat, bebeluşul a început să-şi mişte capul, să-şi întindă sau să-şi strângă picioruşele, să experimenteze noi poziţii ale braţelor şi mânuţelor – împreunate la piept, strânse ca pentru rugăciune, întinse într-o parte şi alta Totul era ca vizionare magică de diapozitive, în permanentă schimbare Când făceau câte o pauză de la contemplarea copilului lor nenăscut încă, se uitau la ecrane Erau şi acolo lucruri interesante – majoritatea de neînţeles pentru ei, sigur că da, dar destul de provocatoare Au văzut o procesiune de copii cu capetele acoperite, intrând hotărâţi în apele unui ocean de undeva din galaxia exterioară – şi nu au înţeles ce se petrece Au văzut cum se luminează brusc ecranul – oribilă lumină – atunci când o stea necunoscută s-a autodistrus într-o explozie colosală – şi tot nu au înţeles ce se petrece Nu au putut decât să admire spectacolul Dacă lăsăm la o parte mâncarea, Stan şi Estrella se simţeau chiar mulţumiţi că erau ignoraţi de prietenii lor Sexul redevenise sportul acela minunat, pentru că acum îl făceau în intimitate totală Iar mâncarea, obişnuiau ei să se încurajeze, nu era mult mai rea decât aceea din vechiul lor Cinci Terasa dădea spre aceeaşi vegetaţie luxuriantă Cu toate acestea, atunci când soneria de la intrare grohăi pentru prima dată după multe zile, se repeziră amândoi să deschidă uşa Musafirul nu era unul dintre preferaţii lor Era Achiever Fără vreo introducere, îi întrebă: — Mai devreme am întrebat dacă vi s-a cerut Acum întreb din nou Ei? Vi s-a cerut? — La naiba! exclamă Stan Habar n-am despre ce vorbeşti Ce să ni se ceară? Muşchii din fălcile lui Achiever se zbuciumau nebuneşte — Cum poţi să mă întrebi ce să ţi se ceară? Mai devreme experimentat eveniment semnificativ, oarecum agreabil, dar foarte epuizant Este posibil să nu vă fi cerut încă? — Să ni se ceară ce? se răsti acum Stan, deja nervos la culme Dar la fel era şi Achiever Se îndepărtă ţeapăn câţiva paşi, cu blana de pe ceafă ţeapănă şi ea de furie, apoi se întoarse — Nu este acceptabil! urlă el Sunt extrem de furios Prin urmare vă stâng fără să îmi iau la revedere aşa cum cere politeţea! Făcu stânga împrejur pe călcâiele lui subţiri şi se îndepărtă cu paşi apăsaţi Estrella şi Stan erau în dormitor Nu mai aveau toate hainele pe ei Ciuguleau din ultima raţie de mâncare cu greu comestibilă Şi nu prea vorbeau mult despre Achiever Căci ce mai rămăsese de spus despre acel Heechee labil şi atipic? Soneria grohăi din nou, iar acum musafirul era Salt, care părea radioasă, iar pielea ei îşi pierduse aspectul vineţiu — Posibil putut intrat? întrebă ea şi le luă tăcerea drept răspuns afirmativ — Da, sigur că da, o asigură Stan puţin cam tardiv, pentru că femela Heechee se căţărase deja pe una dintre stinghiile lor din living şi se uita la ei plină de nerăbdare — Voi vorbit cu Achiever, le spuse ea Ştiu pentru că el informat pe mine Important pentru el eu vorbit cu voi Stan îşi strânse mai bine pe el halatul îmbrăcat în grabă — S-a întâmplat ceva? — Nimic rău, spuse Salt, pe un ton sincer Dacă nu ar fi fost Heechee, ci om, Stan ar fi spus despre ea că străluceşte de-a dreptul — Dimpotrivă Întâi trebuie scuze că nu invitat la ceremonie Motiv: partener şi eu luat cunoştinţă de pudoare şi tabuuri culturale avute de voi — Ce ceremonie? întrebă Stan ameţit de cap Estrella pricepu mai iute — Ce vrei să zici? Adică chiar adică ai fost — Fost exact, da, confirmă încântată Salt Şi făcut exact, cu Achiever persoană fertilizatoare Acum cu burta la gură, la fel ca tine, Estrella! FERICIRE I Pentru Stan, perioada petrecută cu o singură femeie însărcinată fusese ceva interesant, ba chiar captivant (din moment ce femeia respectivă era însărcinată cu copilul lui) Două femei însărcinate nu reprezentau o situaţie de două ori mai bună Nici măcar pe jumătate la fel de bună ca prima Dintr-odată pe Salt, nu pe Stan, a început Estrella să o anunţe de fiecare junghi sau senzaţie de greaţă Şi nu numai asta; într-o zi, Salt îi spuse Berzei câteva propoziţii pe limba ei şi de atunci, la cerere, dispozitivul afişa conţinutul ambelor utere Chestia asta i se părea destul de interesantă lui Stan Anatomia Heechee era mult diferită de cea a oamenilor Heechee-ii aveau câte două inimi şi Dumnezeu mai ştie ce alte instalaţii bizare Dar existau şi structuri arhitectonice comune La ambele specii, un singur ovul, odată fertilizat, se multiplica şi apoi se năştea copilul Stan studia felul în care se divizau primele celule din Salt, luând forme noi, şi înţelegea cum trebuie să fi arătat propriul lui copil înainte de apariţia Berzei Embrionul din Salt era micuţ, aproape invizibil şi i-au cerut Berzei să mărească imaginea Dar nici atunci nu au prea avut la ce să se uite, mai ales dacă îl comparau cu mult mai dezvoltata fiinţă care creştea în burta Estrellei Prin urmare, Stan avea mai mult timp la dispoziţie Aşa că, atunci când a apărut Yellow Jade, cu fiii lui abia târându-şi picioarele de-o parte şi de alta a lui, tânărul se grăbi să accepte rugămintea de a le prezenta vecinii Fiul pe nume Warm vorbea mandarina şi vietnameza Cel pe nume Ionic Solvent – coreeana şi japoneza Niciunul nu vorbea engleza Aşa că, atunci când s-au dus în vizită la vecinii cei noi, conversaţia s-a dovedit o sarcină extrem de dificilă Noilor vecini li se dăduse o locuinţă frumoasă Încăperea în care au fost primiţi Stan şi însoţitorii lui era mai mare decât oricare cameră din apartamentul tinerilor noştri Şi era destul de aglomerată – optsprezece sau douăzeci dintre vecinii aceia, majoritatea persoane în vârstă, stăteau în grupuri formate pe considerente de naţionalitate Când, să zicem, femeia micuţă şi dolofană care vorbea în numele coreenilor a vrut să-i ureze Estrellei o naştere fără complicaţii, uşoară şi fericită, fratele vorbitor de coreeană a tradus urările în dialectul Heechee Celălalt a tradus în limbile lui, în vreme ce Yellow Jade a tradus pentru Stan şi Estrella, dar, simultan, primul frate traducea în cealaltă limbă cunoscută, aşa că în permanenţă se auzea un zumzăit multilingvistic destul de enervant Plus că nu era deloc o metodă eficientă de comunicare Cu toate astea, Stan nu s-a simţit prea deranjat, mai ales că mâncarea i s-a părut excelentă O masă rotativă se învârtea în faţa lor, fiind în permanenţă umplută cu feluri noi de mâncare din dozator: calde şi reci, dulci şi acrişoare Stan şi Estrella nu mai gustaseră aşa ceva în viaţa lor Dar erau feluri de mâncare pentru oameni, nu raţii de Hrană-CHON Şi unele erau chiar delicioase Din motivul acesta, li s-a părut şi mai scârboasă mâncarea aia sărăcăcioasă pe care le-o dădea dozatorul lor Mai târziu, când Salt a trecut pe la ei, i-a găsit forţându-se să înghită o porţie din baliga aia dezgustătoare Salt îşi ceru scuze de deranj — Nu recepţionat că voi hrănit până nu intrat casă Rog continuat hrănit Las singuri Duc altă cameră Şi apoi, după ce şi-au dat seama că nu mai sunt în stare să înghită nici măcar o singură bucăţică din scârboşenia aia, Salt se întoarse — Observat produs curăţat dinţi în loc spălat, le spuse ea Produs nu mai în uz Importat formulă plus instrucţiuni preparare pentru, cum zis, microorganisme comestibile Ultima invenţie Afară Face curăţat, uns, dezodorizare dinţi simultan Foarte eficace Se apropie suficient de ei ca să vadă resturile mesei şi se opri şocată Apoi le spuse politicos — Am întrebare Nu vrut criticat Întrebare este: posibil plăcut hrana asta? Stan scoase un mârâit neamuzat — Nu Nu posibil Dar nu avem altceva — Cum? Nu avut comunicare bună cu bucătar? Explică, le ceru Salt Iar când îi explicară, ea pufni pe nări — Eu tratez pentru voi, spuse, se ridică de pe stinghie şi adresă aerului câteva propoziţii autoritare în limba Heechee A durat mai mult să le explice ce făcuse Atunci când şi-au închis camerele video, au transmis un semnal că şi-au închis şi casa pentru restul lumii; adică nimeni nu mai putea intra în contact cu ei şi, printre altele, nici serviciul care le asigura hrana nu le mai putea afla dorinţele Se izolaseră singuri Dar acum, le-a mai spus ea, se puteau bucura de intimitate oricând doreau — Simplu spus „Intimitate acum!” şi, când nu mai vrut, spus „Nu mai vrem intimitate!” şi rezolvat Însă Stan şi Estrella au ascultat-o cu o jumătate de ureche, pentru că deja comandaseră prânzul şi aşteptau nerăbdători un răspuns În ziua imediat următoare, s-a înfiinţat la ei şi Hypatia din Alexandria Era supărată — Voi doi, le zise ea pe un ton glaciar Klara a tot încercat să dea de voi, dar aţi întrerupt comunicaţiile În orice caz, ar dori să-i faceţi o vizită Sunt câteva persoane pe care vrea să vi le prezinte — Oameni? întrebă Stan Şi Estrella: — Când? Hypatia preferă să răspundă tinerei: — Acum Când doriţi Când au ajuns acasă la Klara, tot Hypatia le-a deschis uşa şi le-a ordonat fără vreun alt preambul: — Stai nemişcată o clipă, Estrella, te rog! În clipa aceea Hypatia nu a părut că s-ar fi uitat într-un loc anume, apoi a dat din cap spre abdomenul tinerei: — Mi-am luat libertatea să-ţi fac un examen intern Ai un fetus foarte frumos Vă rog să staţi jos acum Klara se aranjează ca să-şi primească musafirii Estrella profită de explicaţie ca să întrebe: — Vine şi Salt? — Mă îndoiesc foarte tare, spuse Hypatia, pe un ton mai îngheţat decât privirea Estrella era nedumerită: — Care-i treaba, Hypatia? Nu-ţi convine că Salt e însărcinată? Hypatia, care tocmai voia să părăsească încăperea, se întoarse într-un foşnet de straie colorate — Nu dezaprob sarcina Este procedeul primordial şi, odinioară, unicul, prin care erau aduşi pe lume mai mulţi copii de sex feminin Deci este un rău necesar Dezgustătoare este maniera în care Salt a ales să o facă A întreţinut raporturi sexuale cu un mascul! Tocmai în acest moment al progresului ştiinţific! Pe vremea din care vin eu, femeile acceptau aşa ceva pentru că, deşi absolut dezagreabil, era şi inevitabil Însă acum există o mulţime de modalităţi partenogenetice prin care poţi rămâne însărcinată Iar ea tocmai pe aia scârboasă a trebuit să o aleagă! Scoase un fel de mârâit dezgustat, de obicei transcris prin „câh!”, apoi spuse: — Uitaţi-o pe Klara Se pare că musafirii pe care îi aştepta aceasta erau nişte persoane importante Stan nu se aşteptase să o vadă aşa de mă rog de elegantă Coafura îi era perfectă Rochia cu decolteul adânc era din mătase de culoarea aurului Ba chiar şi sprâncenele îi fuseseră cumva îmblânzite Dar toate astea nu o împiedicară să-l mângâie pe creştet pe Stan şi să o îmbrăţişeze strâns pe Estrella Apoi se îndepărtă de tânără ca să o studieze cu atenţie — În ordine, zise ea, arăţi destul de bine, dar ce face fetiţa? Pot să o văd? Fireşte că putea Barza afişă imaginea imediat Iar mândrii părinţi se grăbiră să-i explice diverse lucruri Mai ales viitorul tată — Dacă ţi se pare că-i nebărbierită, spuse Stan, să ştii că ăla este părul lanugo, aşa i se zice O să-i cadă Şi uite acolo au început să-i crească unghiile la degetele de la mânuţe şi picioruşe După ce discutară fiecare organ în parte, Klara oftă şi se cufundă într-un scaun — Ce norocoşi sunteţi voi, le spuse ea Şi Salt e norocoasă şi i-am zis asta Hypatia are nişte critici la adresa ei Şi aici aruncă o privire lungă spre mintea navei care stătea întinsă pe o sofa în celălalt capăt al încăperii — dar eu sunt în culmea fericirii Sper că şi ea, şi Achiever s-au distrat de minune când au făcut copilul Bieţii de ei, nu au parte prea des de aşa ceva Aţi observat cum se învineţise Salt? Ăla-i semnul că intră în călduri Şi ori culoarea schimbată a pielii, ori nişte feromoni pe care-i emană ea îi transformă pe toţi masculii din apropiere în pretendenţi amorezaţi până peste cap Din punctul ăsta de vedere e bine să fii fată Heechee Întotdeauna ai o mulţime de masculi prin preajmă din care să alegi — Păi, şi atunci, de ce l-a ales tocmai pe Achiever? întrebă Estrella — Cine poate şti? Sigfrid crede că e posibil ca Minţile Stocate să i-o fi sugerat, ca să îl ajute pe Achiever să se vindece Se opri ca să se uite la ceas şi apoi continuă: — Ceilalţi vor veni într-o clipă, dar nu vor sta prea mult Le este foarte greu să interacţioneze cu noi, organicii A, nu v-am spus? Toţi oaspeţii mei sunt stocaţi În orice caz, haideţi să bem un pahar cât îi aşteptăm Hypatia vă va aduce orice doriţi Şi chiar când serverele Hypatiei aduceau ceai cu gheaţă pentru Estrella şi bere neagră nemţească pentru Stan, se auzi soneria de la intrare Numai că nu era o sonerie, ci o simfonie de clopote, făcută la comandă pentru Klara Cu totul diferită de grohăiala de la uşa lor Hypatia deja se dusese să deschidă Normal că nu a atins uşa; dar aceasta s-a deschis şi a intrat Sigfrid von Psiho — Am venit primul? se interesă el Lui Stan întrebarea i se păru ipocrită, pentru că von Psiho cunoştea deja răspunsul — Nu-i nimic Sosesc şi ceilalţi imediat Ia uite-i! Şi unul după altul, poc, poc – dar pocnetele acestea erau mute – apărură trei alte persoane în sufrageria Klarei Doi bătrâni Heechee, care se aşezară pe scaune normale, iar nu pe stinghii, deoarece le lipseau obişnuitele păstăi dintre picioare Celălalt musafir era un bărbat-om înalt şi destul de solid, cu un fel de bonetă albă pe cap — Mă bucur nespus că aţi putut veni, le spuse afabil von Psiho nou-veniţilor Apoi i se adresă Klarei: — Acestea sunt persoanele pe care am dorit să le cunoşti Thermocline este un fel de reprezentant al Minţilor Stocate Burnish este cel care l-a abando cel căruia i s-a cerut să îl lase pe Achiever pe Poartă Acum, în calitatea lui de Minte Stocată în Nucleu, a devenit expert în dinamica stelară Iar acesta este Marc Antoniu, bucătarul-şef Făcu semn către ceilalţi ca să încheie prezentările: — Dânsa este Gelle-Klara Moynlin, iar ei sunt tinerii noştri prieteni, Stan Avery şi Estrella Pancorbo Acum, dacă Hypatia e amabilă să aducă aici serverele, Marc ne va pregăti o gustare uşoară câtă vreme stăm de vorbă Stan nu avusese niciodată vreo îndoială că Gelle-Klara Moynlin era o persoană de rang foarte înalt, dar până în clipa aceea nu-şi dăduse seama cât de înalt îi era rangul Atât de înalt era acesta, încât persoanele stocate, despre care se presupunea că nu ar fi impresionate de bogăţia sau faima organicilor, au consimţit să vină la ea acasă ca să stea de vorbă Şi iată-i aici Stan era la fel de impresionat şi de mâncarea excelentă „Uşoara gustare” era delicioasă şi deloc uşoară Un vas plin cu chifteluţe fragede, biscuiţi mici cu câte o felie de ficat de raţă şi o bucată crocantă dintr-o legumă despre care Klara le-a explicat cu amabilitate că era castană chinezească de apă, nişte chestii mici ca alunele într-un fel de sos fructat, pe care nici gazda lor nu le cunoştea, dar le-a mâncat cât de repede a putut De fapt, cam asta făceau toţi Stan observă uluit că şi persoanele electronice păreau a mânca aceleaşi feluri Dar atunci când, fără să-şi dea seama ce face, întinse mâna spre platoul din faţa lui Burnish, degetele îi trecură direct prin el, iar bărbatul cu bonetă albă se opri din conversaţie şi se întoarse către el surâzându-i uşor — Evident că simulările mănâncă mâncare simulată, îi spuse acesta, iar surâsul i se şterse de pe buze Stai puţin! Mi se pare că tu eşti persoana care a închis accesul în locuinţa lui Stan nu pricepea ce treabă avea cu el bărbatul acela, dar răspunse cu gura plină cu friptură de pui: — Eu sunt Şi imediat îşi aminti numele bărbatului — Tu eşti hm Marc Antoniu, da? Înseamnă că tu ai gătit toate chestiile astea? Iar când bărbatul dădu din cap, tânărul exclamă entuziasmat: — E cea mai bună mâncare pe care am gustat-o în viaţa mea! — Înţeleg, spuse bucătarul Şi după un moment: — Încearcă şi limbile glasate de păun Sunt o delicatesă Stan le încercă şi regretă imediat Pe vremuri, la Istanbul, una dintre fiicele domnului Ozden îi făcuse o farsă, îndemnându-l să mănânce o omidă zaharisită Acelaşi gust îl aveau şi „delicatesele” astea şi aproape acelaşi efect Doar două lucruri îl împiedicară pe Stan să vomite instantaneu Primul a fost gândul că „păunul” acela a cărui limbă o înghiţise el nu trăise niciodată, din moment ce felul de mâncare era făcut din aceleaşi substanţe CHON ca tot restul Celălalt era conversaţia animată ce se desfăşura în jurul lui Principala problemă care îl obseda pe Thermocline, bătrânul Heechee, era creşterea imigraţiei Oamenii veneau în Nucleu cu sutele de mii şi unde anume ar fi trebuit să-i găzduiască Heechee-ii? Chestiunea arzătoare ridicată de Marc Antoniu era securitatea – securitatea individuală a oamenilor — Oamenii nu sunt ca Heechee-ii Unora le place să se bată Alţii fură, ucid sau violează Avem nevoie de poliţie şi de tribunale şi de legi şi de un fel de for legislativ care să dea legile astea Pe Sigfrid von Psiho îl interesa în cel mai înalt grad cum anume să facă rost de Afară de toate lucrurile specifice oamenilor de care aveau nevoie imigranţii şi cu ce să le plătească Moment în care se opriră toţi din vorbă şi se uitară la Klara cu speranţă în priviri Femeia schiţă un zâmbet cam acru, de parcă exact la asta se aştepta şi le spuse: — De ce nu? Sigfrid are dreptate să-mi bată toate apropourile astea Hypatia? Mintea navei apăru pe dată Îşi schimbase ţinuta în onoarea musafirilor Straiele de acum erau şi mai împodobite, inelele de pe degete aveau rubine şi safire uriaşe, netăiate Se uită direct la Klara — M-ai chemat, şefa? Klara oftă exasperată, dar se abţinu să menţioneze că nu avea nici cea mai mică îndoială că Hypatia fusese prezentă acolo tot timpul, chiar dacă nevăzută de nimeni — Mi-am dat seama că nu am mai discutat de multă vreme despre banii mei Îi mai am? — O, ai o grămadă Ştii bine că s-a ales praful de majoritatea investiţiilor pe care le-ai făcut atunci când eram Afară Dar ţi-au rămas unele excelente Cum sunt aşezămintele Lumea Cealaltă, care fac bani frumoşi Fac foarte bine şi flotele de nave spaţiale, împreună cu toate fabricile şi terenurile lor de aterizare — Mulţumesc, îi spuse Klara, făcându-i semn să plece (sau să simuleze că ar pleca) În ordine, deci Aş vrea să-mi păstrez câteva milioane, în caz că apare vreo urgenţă, dar nu mai am nevoie de atât de mulţi bani În fond, nici nu cred că am să mă mai duc vreodată Afară — Splendid! exclamă radios Sigfrid Aşa vom face Şi dacă banii Klarei nu ne vor fi de ajuns, atunci am putea să ne gândim să introducem impozite Hotărârea fusese luată, ceea ce însemna că sfârşitul vizitei nu era departe După câteva clipe, Burnish şi Thermocline se scuzară şi se făcură nevăzuţi — Pentru a prezenta Minţilor Stocate aceste propuneri, explicară ei Marc Antoniu dispăru şi el imediat după aceea Însă Sigfrid nu dădea niciun semn că ar fi intenţionat să plece Se întoarse către Stan şi Estrella — Haideţi să stăm de vorbă, le spuse el Ce părere aveţi? Stan se încruntă — Adică ce părere avem despre ce s-a discutat? Păi, senzaţia mea a fost că noi nu aveam ce căuta aici Ce ştiu eu despre economie şi legislaţie şi chestii din astea? Sigfrid nu-şi dădu seama că întrebarea era una retorică, aşa că răspunse: — Ar trebui să ştii la fel de mult ca oricare alt om organic în vârstă de şaptesprezece ani — Aproape optsprezece, îl contrazise Stan Dar Estrella se băgă imediat în vorbă — Eu am douăzeci şi patru de ani, Sigfrid, dar nici eu nu mă pricep la astea Angajaţii din abatoare nu prea au şansa să meargă la facultate — Foarte adevărat, se arătă de acord Sigfrid Dar acum nu mai eşti angajată într-un abator, nu-i aşa? — Nu văd niciun campus prin preajmă — Nu de campus ai nevoie, Estrella Ai nevoie să te înveţe cineva Iar treaba asta poate fi rezolvată foarte uşor — Vrei să spui că sunt şi profesori în Nucleu? — Destui Mai mult încă: avem programe de predare pentru toate materiile pe care vi le puteţi voi imagina Vă interesează? — Cred că da, spuse Stan, dar fără să pară prea convins — Voi avea grijă să primiţi toate informaţiile, le promise Sigfrid, ridicându-se de pe scaunul său simulat — Am uitat, adăugă el imediat, părând uşor stânjenit Mai este ceva Aş dori să vă cer o favoare Rugămintea doctorului nu-l puse imediat în gardă pe Stan Dar apoi îşi aduse aminte de strania conversaţie cu Achiever şi deveni bănuitor — Favoarea asta are de-a face cu Heechee-ul ăla nebun? — Are, recunoscu von Psiho Ştiţi, voi doi l-aţi ajutat deja foarte mult Acum aş vrea să vă rog să mai faceţi ceva Ridică o mână ca şi cum ar fi vrut să le stăvilească protestele — Ştiu cum vă simţiţi, mai ales tu, Estrella Dar tu eşti singura fiinţă omenească pe care a cunoscut-o cu adevărat prin intermediul Maşinii de Vise Estrella deja scutura cu putere din cap — Mă urăşte, doctore! — Te-a urât, da Şi, într-o oarecare măsură, încă te mai urăşte Dar vrem să se vindece, iar voi doi ne puteţi fi de folos Stan se încruntă — Mai concret, ce vrei să facem? — Petreceţi ceva timp împreună cu el De fapt, mai mult timp; adică întâlniţi-vă cu el în fiecare zi vreme de câteva săptămâni — Săptămâni! Vocea Estrellei tremura — Nu-ţi imaginezi cât de rău e Şi nu uita că eu ştiu ce sentimente murdare are Ştiu ce gândeşte Şi nu-mi place deloc — Da, ai dreptate, admise von Psiho Şi totuşi dar nu, nu am să insist acum Dar vă rog să vă mai gândiţi la rugămintea mea Bine? Şi s-au gândit, s-au gândit mult; apoi au dezbătut problema încă şi mai mult Estrella spunea că simplul gând o făcea să se înfioare de scârbă — Normal, murmură Stan dus pe gânduri Dar nu ar fi rău să-i facem serviciul ăsta lui Sigfrid — Te rog, nu ăsta Poate altul, altădată, dar nu ăsta, nu acum când tocmai începusem să mă obişnuiesc cu fericirea! Vorbe care îl făcură pe Stan să încheie imediat orice conversaţie pe această temă În noaptea respectivă, ţinând-o pe Estrella de mâna pe care tânăra şi-o pusese peste piept, el s-a gândit la lucruri care trec rareori prin minţile celor de şaptesprezece ani Despre fericire S-a gândit la propria lui situaţie Majoritatea băieţilor de şaptesprezece ani, îşi spunea el, nu ar fi deloc bucuroşi să fie împovăraţi cu grija pentru un copil Dar el cum era? Surprinzător, răspunsul a fost că el nu se simţea împovărat De fapt, din câte îşi putea da seama, se simţea foarte adesea fericit Iar acesta era un sentiment cu totul nou pentru Stan Nu-şi mai amintea dacă, de la moartea mamei lui, mai simţise o asemenea fericire pe o perioadă mai lungă de câteva, foarte puţine, minute Dar uite că aşa se simţea acum II Sesiunile cu Barza erau la fel de fascinante, imaginile galaxiei de Afară văzute pe ecrane erau la fel de provocatoare, deşi din ce în ce mai greu de înţeles Ba chiar plăcerea studiului era mare pentru amândoi Au căzut de acord că, dacă Sigfrid von Psiho voia ca ei doi să înveţe, nu aveau să îl refuze Cu toate că nu se aşteptau la o şcoală propriu-zisă Nu aveau sală de clasă Nu aveau colegi Nu aveau profesor – adică ce înţelegeau ei prin „profesor” Au primit un domn în vârstă şi bonom – o simulare, evident – îmbrăcat în robă şi care a început primul curs spunându-le pe un ton prozaic, fără vreo altă introducere: — Vom vorbi despre economie Ce părere aveţi voi despre bani? De ce avem nevoie de ei? Iar când Estrella a răspuns „ca să ne cumpărăm lucruri”, iar Stan a plusat „ca să fim plătiţi pentru munca noastră”, bătrânul a zâmbit şi a dat din cap Apoi i-a întrebat de ce plata în bani era mai bună decât trocul, de exemplu; şi de ce nu ar fi mai bine ca fiecare să producă ce vrea să producă şi să ia ce vrea să ia din magazinul universal al lumii Până la încheierea lecţiei, aflaseră despre criza economică olandeză a secolului al şaptesprezecelea, numită „Mania Lalelelor”, despre Marea Recesiune din secolul douăzeci, criza din secolul douăzeci şi unu şi despre alte şase dezastre financiare Apoi profesorul simulă un căscat Se uită la ceasul lui imaginar de pe mâna lui imaginară şi le spuse: — Ajunge pentru astăzi Să ştiţi că am umblat puţin la ecranele voastre De acum înainte vă vor oferi mai multe informaţii despre orice subiect, doar să spuneţi ce vreţi să aflaţi Data viitoare vom discuta despre istorie Până atunci Le făcu un semn politicos de rămas-bun şi dispăru Le spusese că îl cheamă Socrate Ecranele funcţionau aşa cum le spusese Dacă le cereau „etalon aur”, afişau tot felul de lucruri, de la monedele romane şi până la bărbaţii epuizaţi şi bărboşi care cerneau cu tenacitate nisipul în timpul Goanei după Aur din I-au povestit Klarei, care a vrut să vadă şi ea Iar Hypatia i-a îndeplinit dorinţa Au urmărit documentare despre mărirea şi declinul imperiilor, despre războaie care au depopulat ţări întregi Pe măsură ce războaiele erau tot mai numeroase, Klara a început să dea semne de enervare Apoi, fără vreun cuvânt, a ieşit brusc din cameră şi nu s-a mai întors Dar a rămas Hypatia, care îi privea tăcută de la locul ei de pe canapea Stan îi ceru explicaţii: — Ce s-a întâmplat? Mintea navei ridică graţios din umeri — Klarei nu-i plac războaiele Le lăsă impresia că nu doreşte să mai continue, dar se răzgândi: — Aţi auzit vreodată de Crabi? Probabil că nu Crabii au fost o rasă nonumană din vechime, care se distrugeau prin războaie atunci când planeta lor a devenit supernovă şi i-a ajutat să-şi termine treaba Erau nişte creaturi îngrozitoare, foarte asemănători cu călugării ăia care m-au ucis pe mine, cea originală Şi după aceea, când Klara a început să dea semne că începe să se împace cu situaţia, a venit marele tsunami — Corect, se bucură Stan că ştie şi el ceva Ăla care a făcut praf California Hypatia îl puse la punct: — Acela care a distrus o mulţime de locuri Iar unul dintre locurile acelea era insula particulară a Klarei Acum îşi aduse aminte şi Estrella — Parcă erau şi nişte orfani pe care îi creştea acolo, nu? — Da, Klara a oferit un cămin copiilor care nu ştiau ce înseamnă aşa ceva Însă asta nu este tot Poate nu ştiţi că a vrut să aibă un copil al ei, carne din carnea ei Aşa că şi-a depozitat ovulele pe insula aceea, în aşteptarea bărbatului potrivit care să i le fertilizeze Ovulele au fost distruse împreună cu insula Se întrerupse şi se uită la Estrella — Cred că acesta este motivul pentru care e atât de entuziasmată de copilul tău — Of, la naiba! exclamă Stan Sărmana femeie! — Chiar aşa, şopti Estrella gânditoare Cu toţi banii ăia ai ei Da, este sărmană în vreme ce, din punctul ăsta de vedere, noi doi suntem foarte bogaţi Atunci când se aşteptau mai puţin, soneria grohăitoare le anunţă un musafir Achiever — Fost plecat, îi informă el Acum întors Vrut vorbit voi urgent Surprins, dar făcând eforturi să se poarte civilizat, Stan îl conduse până la o stinghie Heechee, îi oferi o cafea (pe care Achiever o refuză) şi îl întrebă cum se mai simte noua lui familie Nu se aştepta însă ca această întrebare să-l supere pe Achiever — Eu nu „familie”, spuse el pe un ton îngheţat „Familie” trebuie declaraţie de solidaritate Eu nu făcut declaraţie Apoi se mai înmuie puţin — Dar copil nenăscut paternitate de la mine în spaţiul generativ de la Salt e foarte bine La naştere numele lui sau ei este Boundary Condiţion Sex? Necunoscut Copil nu luat hotărârea asta încă Făcând şi ea eforturi să fie politicoasă, Estrella îl întrebă: — Şi tu, Achiever? Şi tu te simţi bine? Achiever se gândi puţin — Simt bine? Poate nu Vrut zis nu bine cu adevărat, dar Şi acum flutură din degetele sale lungi şi subţiri spre cei doi tineri — ce făcut? Fost, cum zis voi, speriat Pentru că expunere prelungită la cei din rasa voastră Deci cuvânt „bine” nu potrivit Ca să „simt bine” nevoie de cum zis voi? mai multă gracilitate decât acum Dar Se încruntă dezaprobator — dar eu nu aici pentru vorbit asta, ci discutat voi venit cu mine de acord cu dorinţă inteligenţă artificială Sigfrid von Psiho Stan şi Estrella schimbară o privire rapidă — Ce ştii despre dorinţa lui Sigfrid? îl întrebă Stan — Nu mult Dar tot De exemplu, ştiut că înainte-menţionata persoană-inteligenţă artificială dorit mult asta De asemenea voi două persoane-om organice simt obligat făcut la fel Vreo afirmaţie incorectă? — Nu chiar, recunoscu Stan — Atunci cuvenit voi doi îndeplinit dorinţe menţionate şi venit cu mine pe navă spaţială pentru stat împreună cum dorit persoana de mai sus Stat Nu răspuns Considerat că fericit avut excelentă navă personală pentru scop menţionat — Stai aşa! îi ceru Stan, cu răbdarea la limită Sigfrid n-a zis nimic despre vreo navă N-a zis decât că şi-ar dori să petrecem ceva vreme împreună cu tine Achiever îi adresă o imitaţie de zâmbet arogant — Cum altfel mai bine petrecut timp decât dacă devenit camarazi? Pe navă spaţială Eu acum întors de la familiarizat cu ea Acum voi ascultat propunere Vrut venit cu mine în navă, atunci eu transportat pe voi pe interesante planete din Nucleu, unde existat specimene din rasa voastră Foarte multe planete meritat vizitat Inclus şi Planeta Rece şi Udă a Stelei Alb-Albastre Cincizeci-şi-Patru Acolo dus când tânăr mama personală care fost lucrat la Fabrică Hrană Extrem de mare interes — Dar şi extrem de frig, adăugă Stan — Bun atunci! Altele, multe altele, cu temperaturi mari Înţeles ce zis eu? Atunci întrebat, pentru că voi acum avut toate datele, mai ales dorinţă expresă a sus-menţionat Sigfrid von Psiho, acceptat voi călătorit cu mine perioadă zile sau săptămâni? Le aruncă o ultimă privire pătrunzătoare şi plecă În următoarele două zile, Stan şi Estrella au discutat despre multe: despre cum se dezvoltă copilul lor, despre picioarele umflate ale Estrellei şi noul obicei de a sforăi cam tare, despre sarcina lui Salt, despre lecţiile lui Socrate, despre delicioasa mâncare a lui Marc Antoniu şi (dar nu în această ordine) despre propunerea lui Achiever Ultimul subiect ar fi trebuit să fie cap de afiş, doar că Stan se străduia din greu să îl evite De obicei, răspunsul lui preferat era ceva de genul „Haide, Strell, mai termină cu asta Trebuie să stau să mă gândesc bine” Însă oricât de mult l-ar fi lăsat Estrella să se gândească, tânărul nu părea a ajunge la vreo concluzie În cele din urmă, exasperată, îl forţă să se aşeze la un capăt al terasei şi ea se puse în faţa uşii, pentru a-l împiedica să scape Apoi îi zise: — Haide, iubi, nu te mai codi Mergem sau nu? Şi continuă repede, fără să-l lase să se lamenteze că nu a avut suficient timp să ia o hotărâre: — Nu e o întrebare grea, Stan Nu trebuie să spui decât da sau nu Deci? Şi, pentru că el tot nu zicea nimic: — Uite care-i chestia Nu putem să-l refuzăm pe Sigfrid Şi eu mă simt destul de bine acum – atât de bine că suport gândul că va trebui să fiu un timp în preajma lui Achiever Şi chiar mi-ar face plăcere să văd toate planetele alea despre care ne-a vorbit Iar starea asta de bine nu o să dureze Aşa că, în opinia mea, ori o facem acum, ori nu o mai facem deloc Sau o vreme foarte lungă Deci, ce spui? Tânărul şovăi: — Eşti sigură? — Sunt sigură — Atunci spuse el Şi adăugă (dar nu chiar atunci, ci după vreo două zile): — În regulă Hai s-o facem ÎN SLUJBA LUI WAN I Într-o fracţiune de secundă, Orbis McClune (sau ce rămăsese din Orbis McClune) a descoperit că nu-şi mai aparţine Că a devenit proprietatea dementului respingător pe nume Wan Santos-Smith Apoi, după mai puţin de o clipă din timpul acela continuu, s-a schimbat în mod inexplicabil tot ce era în jurul lui Wan dispăruse Acum Orbis se afla într-un birou cu două ferestre, tablouri pe pereţi, covor gros pe jos şi o alee neverosimilă, străjuită de sequoia gigantici, dincolo de ferestrele alea imaginare Locul lui Wan fusese luat de o tânără femeie destul de atrăgătoare, dar cu privirea parcă hărţuită De fapt, ai fi putut spune chiar că era frumoasă, dacă îţi plăcea genul cu machiajul gros Femeia stătea în spatele unui birou aparent din mahon, pe care se aflau un monitor, o plăcuţă cu numele „Roz Borraly” şi o vază cu un singur trandafir roşu Şi se uita urât la Orbis — Spune că te cheamă Orbis McClune şi că eşti Rev , îi spuse ea, aruncând o privire la aerul de deasupra lui Ce căcat mai înseamnă şi Rev-ul ăsta? Părea că nu merită să o dojenească Aşa că spuse doar: — Înseamnă că propovăduiesc Evanghelia — Hm, pufni ea, neplăcut impresionată Ei bine, domnule care propovăduieşti Evanghelia, acum tu trebuie să înveţi nişte chestii ca să-i fii de folos lui Wan atunci când se va hotărî să se ocupe de tipii ăia Ai condus vreodată o navă spaţială? — Despre ce „tipi“ vorbeşti? o întrebă Orbis, regretând chiar în secunda următoare că deschisese gura Femeia pe nume Roz Borraly oftă şi mişcă un singur deget Imediat Orbis McClune începu să tremure, cuprins de cea mai îngrozitoare durere pe care o simţise el vreodată: spatele, ochii şi testiculele îi erau şfichiuite de flăcările unei gheţi incandescente Toţi nervii din corp îl dureau, din corpul lui simulat, dar care se pare că încă mai era capabil să simtă destul de multe Şi apoi tortura se termină, la fel de brusc cum începuse — Vezi, îi spuse femeia pe un ton oarecare, de parcă l-ar fi întrebat dacă plouă afară, aşa merg treburile pe aici Eu întreb şi tu îmi răspunzi Spune, ai condus? Orbis avu nevoie de câteva clipe ca să-şi revină şi să-şi amintească întreaga întrebare — Dacă am condus vreo navă spaţială? reuşi el să bolborosească, respirând foarte greu Nu Niciodată — Cel puţin te-ai jucat în copilărie de-a războiul intergalactic? Te-ai jucat, da? Orbis clătină din cap, iar femeia oftă din nou — Bine, atunci spune-mi tu ce ştii să faci De exemplu, unde ai făcut şcoala? Îi răspunse la întrebare, având mare grijă să nu omită nimic A terminat liceul (nu, nu a făcut niciun sport), apoi a făcut doi ani la colegiul comunitar (arte liberale şi puţină istorie şi un semestru de psihologie) Pe măsură ce el vorbea, chipul femeii se întuneca tot mai tare Când vru să descrie cei patru ani la seminarul teologic, femeia i-a făcut semn să tacă — Vai de capul nostru! exclamă ea supărată Ce ar trebui să facem cu nişte tocilari împiedicaţi ca tine? Studie notiţele de pe monitor fără prea mari speranţe şi, după o clipă, îi zise: — Aici scrie că eşti din Illinois Ce căutai în California? Îi răspunse repede: — Făceam lucrarea Domnului! Voiam să le arăt păcătoşilor cât de tare L-au supărat Voiam să-i cert pentru că s-au amestecat cu Heechee-ii, care sunt uneltele Anticristului Voiam să-i fac să înţeleagă de ce au fost ei aleşi pentru teribila pedeapsă a Lui Dumnezeu şi să-i implor să se căiască şi să îşi mântuiască sufletele Aici se întrerupse, dar nu pentru că ar fi terminat ce avea de spus, ci pentru că femeia începuse să scrie ceva pe monitor Se uită nervoasă la el şi îi spuse: — Nu te opri Spune-mi mai multe despre chestia aia cu pedeapsa Dezvoltă tema şi femeia păru aproape mulţumită — Hm, bine deocamdată Cred că vom mai discuta despre asta Şi dispăru şi clic-clic, acum era iar acolo, dar îmbrăcată cu altă rochie şi cu altă coafură şi nu era singură Lângă ea stătea o a doua femeie Asta nu era prea drăguţă Şi chiar părea niţel mai în vârstă chiar decât McClune, dar purta o şapcă de baseball, de sub care îi ieşea părul blond împletit în cozi de douăzeci de centimetri lungime Dar cel mai rău lucru la această a doua femeie era expresia de pe chipul ei: un amestec respingător de furie şi dispreţ Îi aruncă lui Orbis o privire lipsită de interes şi începu să inspecteze locul în care se aflau Care chiar merita să fie admirat De jur-împrejurul lor era o grădină de trandafiri, cu mese încărcate cu platouri pline de fructe şi fripturi şi căni cu vin Tufele de trandafiri erau mai înalte decât Orbis McClune şi el nu-şi putea da seama cât de mare era locul în care se aflau Dar vedea că spaţiul acela splendid nu avea prea multă mobilă Revenise biroul din mahon, însă locul singurului trandafir din vază fusese luat de un buchet de douăzeci sau treizeci de fire Era şi monitorul pe birou şi afişa un grup de stele Se mai afla acolo şi un dulap înalt, tot din mahon, cu uşile închise Iar în spatele biroului apăruse un scaun rotativ Mai era încă un scaun în spaţiul acela, foarte asemănător cu un tron, mai frumos decât oricare alt scaun văzut de Orbis la viaţa lui Părea făcut din ebonită şi tapisat cu foiţă de aur Orbis nu şi-a imaginat nici măcar o clipă că scaunul acela i-ar fi fost destinat lui sau femeii cu cozi blonde, ceea ce însemna că ei erau obligaţi să stea în picioare Femeia de la birou – cum o chema? Roz şi cumva, îşi aminti Orbis – ridică ochii la el — Ar fi bine să fac prezentările, spuse ea Asta (cu o mişcare a capului spre femeia cu cozi) e Phrygia Todd O să fie pilotul nostru Dar evident că nu (catadicsi ea să schiţeze un zâmbet) al acestui torpilor de toată jena Devon Washington o să se ocupe de el Wan ne dă o navă mult mai mare pentru misiunea noastră Şi întrebările, nerostite încă, îşi găsiră într-o clipă răspunsul, pentru că femeia pe nume Roz Borraly arăta spre ecran — Acolo este locul unde au ascuns bunurile lui Wan pe care noi trebuie să le recuperăm, spuse ea Însă Orbis nu mai auzi continuarea, deoarece imaginea de pe ecran începuse să se schimbe Planeta se făcea tot mai mică şi apăruse soarele ei, strălucitor şi implacabil Nu era singur La marginea ecranului apăruse o altă stea – ba nu, două stele – ba nu Acum erau cinci sau şase şi, brusc, spaţiul dintre ele se micşorase Orbis ştia că asta nu putea să însemne decât un singur lucru Stelele acelea erau mult prea compacte ca să facă parte din galaxia reală Indiferent ce urmau ele să facă, aveau să o facă în interiorul Nucleului În interiorul Nucleului Chiar în locul unde trăiau acele mizerabile creaturi, purtătoare ale răului absolut Blestemaţii şi odioşii Heechee Atât de zguduit era Orbis în urma acestei descoperiri că nici nu observă că Borraly începuse din nou să vorbească Ridică ochii doar atunci când îşi auzi numele Femeia se holba la el cu duşmănie, iar mâna ei era periculos de aproape de un obiect de pe birou — Scuze, se grăbi el să spună Spuneai că? Femeia chibzui puţin, apoi îşi retrase mâna — Spuneam că voi doi îi puteţi face un serviciu ilustrului nostru prieten şi binefăcător, Wan Santos-Smith Îl veţi ajuta să obţină în sfârşit dreptatea care i se cuvine după toate inechităţile la care a fost supus Se întrerupse şi aruncă o privire spre tronul gol O privire îngrijorată, aşa i se părea lui Orbis Dar tronul tot gol era, aşa că femeia continuă — Vestea bună începu ea Şi le adresă un zâmbet care fusese exersat multe ore în faţa oglinzii, poate chiar cu un profesor de actorie alături, iar Orbis recunoscu fără probleme zâmbetul acesta, pentru că era acelaşi pe care îl oferise el lumii nedemne în întreaga lui viaţă — este că ajutându-l pe Wan vă veţi ajuta pe voi înşivă Şi nu mă refer doar la bani Uitaţi-vă în dulapul ăla Nu atinsese nimic, nu făcuse niciun semn, dar uşile sculptate ale dulapului începură să se deschidă atunci când se întoarse în direcţia aceea Înăuntru se afla o pereche din sulurile acelea din cristal, pe care unii oameni le numeau „evantaie de rugăciune Heechee” — Le recunoaşteţi? întrebă Borraly În regulă Sunt ale voastre În ele sunt stocate toate datele voastre Dacă le-aţi putea dobândi, atunci aţi fi stăpâni peste viaţa voastră, da? Faceţi o treabă bună pentru Wan şi ale voastre vor fi Pentru totdeauna Şi le aruncă un bis al zâmbetului de mai devreme Îşi umezi apoi buzele, cu ochii din nou la tronul neocupat Zâmbi din nou — Aveţi întrebări? Orbis nu avea de unde să ştie dacă curiozitatea fără rost era pedepsită cu o altă biciuire a tuturor nervilor, dar hotărî să rişte: — Care sunt bunurile acelea pe care Wan îşi doreşte atât de mult să le recupereze? Expresia femeii deveni gravă — Am să-ţi răspund la întrebarea asta Vedeţi voi, Wan a fost abandonat pe vremea când nu era decât un copilaş sărman A reuşit însă să ajungă liderul drept şi înţelept care este astăzi doar prin grija şi bunătatea unei mici comunităţi de indivizi Şi ce s-a întâmplat cu indivizii aceştia? (Acum se congestionase la faţă de furie ) — S-a întâmplat că au fost răpiţi de Robinette Broadhead şi banda lui de criminali! Şi i-au luat din căminul lor străvechi şi i-au aruncat într-o junglă africană! Şi mai târziu, după ce Wan a reuşit să salveze câţiva dintre ei, complicii lui Broadhead i-au mutat pe ceilalţi în Nucleu şi au început să-l vâneze pe el! Aici se întrerupse, deoarece femeia căreia i se spunea Phrygia, cea cu cozile împletite, tocmai exclamase cu respiraţia întretăiată: — Uau! Vorbeşti despre oamenii peşterilor? Phrygia nu mai apucă să explice ce anume voise să spună Nu mai putea Acum se zvârcolea şi urla din cauza torturii la care îi erau supuşi toţi nervii ca urmare a remarcei sale nechibzuite Dar Orbis înţelese ce voise ea să spună Era vorba despre cum li se spunea? Despre australopiteci Despre animalele acelea fără suflet, pe care unii necredincioşi le considerau strămoşii rasei omeneşti Din cauza lor îl păstra Wan pe Orbis în această stare blestemată de viaţă în moarte McClune nu-şi duse gândurile la capăt, pentru că, enervată de urletele neîntrerupte ale Phrygiei, nemiloasa femeie de la birou îi stinsese pe amândoi Şi acum Orbis se pomeni într-un alt loc, faţă în faţă cu un bărbat pe care nu îl mai văzuse niciodată — Spune-mi că-i urăşti pe Heechee, îi ceru acesta Iar aceasta a fost doar una din multele, foarte multele deşteptări în care se repeta ceva făcut înainte Din câte a putut el calcula, Orbis McClune a fost cu totul în slujba lui Wan între două şi două mii de eternităţi Nu a avut multe ocazii să mediteze la ce i se întâmpla Pentru că, atunci când era stins, se stingea de tot Complet Iar perioadele acestea puteau fi de câteva secunde sau de câteva secole – măsurate după timpul lumii reale de Afară Dar Orbis nu avea niciun indiciu al trecerii timpului „Deşteptările” erau perioade deopotrivă istovitoare şi abrutizante Istovitoare – pentru că majoritatea erau perioade de interogatorii intense, uneori făcute de femeie sau de bărbat, alteori de alţi lachei ai lui Wan Abrutizante – pentru că se repetau la infinit aceleaşi lucruri Îi ura cu adevărat pe Heechee? Îi ura mult? Ar fi de acord să le facă un rău mare, chiar dacă asta ar însemna să fie răniţi şi nişte oameni? Mereu aceleaşi întrebări, cu variaţiuni minore Şi mereu aceleaşi răspunsuri din partea lui Orbis Ceea ce însemna, îşi spunea el, una din două: ori era evaluat în vederea unei misiuni de o importanţă covârşitoare; ori toţi erau doar nişte nebuni Dar nu avea prea mult timp pentru asemenea gânduri, cu atât mai puţin pentru speculaţiile pe marginea lor Când se întâmpla să aibă un moment liber – de pildă, atunci când persoana care îi lua interogatoriul făcea o pauză pentru a căuta informaţii pe monitor –, alte gânduri erau prioritare în mintea lui Amintiri fulgerătoare, pasagere, adesea dureroase Amintiri despre oamenii alături de care îşi trăise ultimele zile, pe colinele din jurul acelui Tărâm al valurilor Amintiri despre enoriaşii lui din Rantoul, puţinii pe care nu-i antipatiza atât de tare Amintiri despre copilăria lui, care avusese şi părţile ei destul de plăcute Amintiri despre soţia lui Despre soţia lui, decedată şi stocată şi astfel pierdută pe veşnicie Sau pierdută pentru o perioadă care păruse o veşnicie lui Orbis McClune în zilele acelea de dinainte de a fi şi el stocat Următoarea dată când se deşteptă, Orbis observă că se afla într-un loc ce semăna cu o sală de şedinţe La masa din stejar fumuriu ar fi avut loc douăzeci de oameni, dar acolo nu se aflau decât zece Unul era Wan însuşi, care, relaxat şi aproape calm, cu coatele sprijinite pe masă şi bărbia în mâini, studia un monitor Orbis o mai recunoscu doar pe Phrygia Todd; ceilalţi erau nişte indivizi la fel de bătrâni, la fel de sărăcăcios îmbrăcaţi, la fel de nesuferiţi (Dar nu la fel ca el, îşi spuse Orbis ) Stăteau toţi acolo într-o tăcere încordată, în vreme ce Roz Borraly îi arăta lui Wan diferite lucruri pe monitor şi-i şoptea diferite lucruri la ureche În cele din urmă, Wan o împinse enervat la o parte Apoi se uită în jurul mesei, privindu-i pe toţi în ochi, unul câte unul De-abia după ce termină turul acesta începu să vorbească Şi atunci le adresă tuturor un zâmbet larg şi atrăgător — Bun venit tuturor! le ură el De acum înainte nu veţi mai fi angajaţii mei cumpăraţi De acum înainte veţi fi aliaţii mei de nădejde, tovarăşi în lupta mea împotriva afurisiţilor şi mizerabililor Heechee şi împotriva afurisiţilor şi mizerabililor lor complici de pe Poartă Vom lupta împreună şi împreună vom învinge! Îşi continuă discursul, prezentându-le imagini trandafirii cu minunatele recompense pe care le vor primi pentru ajutorul dat în această cruciadă a lui Dar Orbis nu-l mai ascultă Nu avea nevoie să audă mai multe Ştia totul dinainte Ştiuse ce avea să se întâmple chiar din clipa în care îi observase zâmbetul larg, exersat în oglindă Zâmbet pe care şi el îl adresase de atât de multe ori atât de multor oameni pe care îi detestase din tot sufletul Cea mai mare parte din discurs a fost o acuzare a neamului Heechee Îi ura, le-a spus Wan Îi învinovăţea pentru că le-au făcut oamenilor darul otrăvit al călătoriilor cosmice; şi îi învinovăţea pentru că au degradat însăşi fibra spiritului omenesc prin dezgustătoarele lor Fabrici de Hrană din cauza cărora nu mai suferea nimeni de foame, nici măcar cei nevrednici Pe scurt, îi învinovăţea pentru toate relele epocii în care trăiau –, şi, atât după părerea lui, cât şi după cea a lui Orbis, aceste rele erau nenumărate Orbis ar fi putut spune el însuşi aproape toate cuvintele rostite de Wan Însă cum să ignore faptul evident că omul era nebun? Acum Wan tocmai spunea: — Îmi sunt foarte dragi indivizii din proprietatea mea Au avut grijă de mine pe vremea când eram copil, aşa că doresc să am eu grijă de ei acum În orice caz, sunt ai mei şi îi vreau înapoi Orbis se holbă la el Asta era comoara furată a lui Wan? Nişte creaturi dintr-un trecut îndepărtat, de dinainte ca Dumnezeu să ne ofere darul mântuirii Lui? Orbis credea că era puţin probabil ca acele creaturi să fie înzestrate cu suflet şi era aproape sigur că aceşti presupuşi strămoşi nu erau incluşi în amnistia generală care a urmat Golgotei Ceea ce însemna că nu meritau să-ţi faci griji din cauza lor Orbis se simţea peste măsură de şocat Una era să deteşti neamul Heechee, pentru că aceştia profanaseră lumea umană a Lui Dumnezeu Iar cu totul altceva era să vrei să te răzbuni pe ei pentru că furaseră câteva animale de casă Când Wan, transpirat şi triumfător, îşi încheie prelegerea şi se reîntoarse la monitorul din faţa lui, Orbis ajunse la concluzia că avusese dreptate de la bun început Individul era complet nebun Dar chiar şi cel mai nebun dintre nebuni s-ar putea să aibă dreptate la un moment dat Iar Wan ajunsese în momentul acela — Despre asta este vorba Nu doar pe voi v-am recrutat de-a lungul anilor Nu Au mai fost şi alţii, mulţi alţii, dar niciunul nu s-a dovedit vrednic să ocupe alt post decât cel de slugă Voi sunteţi aceia cu foc interior! Orbis aruncă o privire furişă spre ceilalţi Nu i se părea că vreunul ar fi fost în flăcări — Aşa deci, iată misiunile voastre Horace Packer! Şi un omuleţ cu părul alb, care lăsa impresia că nu mai dormise de secole într-un pat, ridică un deget — Sindi Gas Gas Cum se pronunţă, Sindi? O femeie cu pielea măslinie şi cu părul acoperit de o eşarfă spuse: — Gaslakhpard Este un nume absolut normal Wan ridică din umeri — Dacă zici tu Când aterizăm, tu şi cu Horace veţi supraveghea eliberarea Bătrânilor, împreună cu cum te cheamă? Raffy şi mai cum? Tu, arabule? Se ridică în picioare un bărbat micuţ, dar musculos, mai tuciuriu la chip, la fel ca locuitorii Orientului Mijlociu — Sunt egiptean, nu arab Numele meu este Raafat Gerges — Treaba ta cum te cheamă Voi trebuie să-i urcaţi pe Bătrâni pe navă, aţi priceput? S-ar putea să fie nevoie să-i îmbrânciţi puţin, dar nu vă faceţi probleme Sunt rezistenţi Cei de la capătul mesei arătară că au înţeles printr-un gest din mână sau din cap Singurii care nu primiseră încă vreo sarcină erau Orbis şi femeia cu codiţe de mulgătoare olandeză Spre ei se întoarse acum Wan cu unul din zâmbetele lui radioase şi golite de conţinut — Am ajuns acum la vedetele noastre, cei care vor avea grijă ca nimeni să nu ne împiedice să-i salvăm pe Bătrâni Vedeţi voi – zise el, atât de încântat de sine că Orbis avu senzaţia că mai era puţin şi începea să danseze – îi vom ataca într-un loc unde nu ni se vor putea împotrivi Iar dacă încearcă Se întrerupse şi se uită la Roz Borraly — E punctual? o întrebă el — Aşteaptă deja pe orbită, îi raportă femeia Să-l pun pe ecran Şi imediat pe ecran apăru imaginea unei planete îngheţate, destul de urâte, înconjurată de o lună destul de mare Toţi priviră tăcuţi la planetă şi luna ei — Cam acum ar trebui să se petreacă, spuse Borraly care începuse parcă să dea semne de îngrijorare Dintr-o clipă în alta Foarte curând Uau! Uite acolo! Luna cea mare de pe ecran se umflase pe neaşteptate, mai tare şi mai tare şi apoi explodase în toate direcţiile Nu mai era un obiect solid, ci o sferă de particule explozive Wan rânjea satisfăcut — Noi am făcut asta, se mândri el Nici nu vă puteţi imagina cât de greu ne-a fost să găsim dispozitivele alea, dar uite ce bine au funcţionat Am aruncat-o în aer pe fraiera aia de lună ca să-i facem să priceapă ce ar putea păţi cineva care se amestecă în planurile noastre Dacă încearcă să ne facă necazuri când îi vom salva pe Bătrâni, vom arunca în aer o planetă mult mai mare şi vom omorî catralioane dintre ei De data asta zâmbetul lui era sincer, de parcă se aştepta la ovaţii Roz Borraly dădu tonul şi se auziră câteva aplauze Apoi Wan reveni la subiect — Tu, Phrygia Todd! Tu vei pilota nava! Ai pregătire de pilot, da? Crezi că ai să poţi? Femeia cu cozi ridică din umeri — Cred că da Wan se încruntă urât la ea — Trebuie să faci mai mult decât doar să crezi Deci, după ce-i salvăm pe Bătrâni, tu vei duce nava în locul unde Orbis îşi va duce torpilorul Locul ăla se cheamă stai să văd Steaua Albă Fără Planetă Foarte Mare Foarte Fierbinte Pe asta o vom arunca în aer Mă rog, vom ameninţa că o aruncăm în aer Se gândi puţin şi continuă: — Aşa După aia o să ne duci într-un loc în care nu ne vor găsi niciodată Şi tu, Orbis, vei orbita foarte de aproape steaua aia în nava ta micuţă şi vei aştepta ordinele mele Dacă aşa îţi spun, atunci poc! o arunci în aer pe scârbă Se opri ca să aplaude viguros, urmat imediat de Roz Borraly şi, mult mai târziu şi mai puţin viguros, de majoritatea celor prezenţi acolo — Întrebări? Orbis avea una, dar i-o luă înainte Phrygia Todd: — De ce să pilotez eu? Ce-a păţit tipul care a detonat luna? Chipul lui Wan se contorsionă mânios Orbis observă că femeia îşi încordase involuntar trupul, ca şi cum se aştepta la ce era mai rău Dar Wan se relaxă şi le aruncă alt zâmbet găunos — Tipul acela era Will Barendt, le spuse Păcat de el Nu era prea convins de misiunea lui, aşa că, după ce a terminat-o, i-am spus că îl eliberez de contract Ridică din umeri cu modestie — Mi se spune deseori că sunt prea îngăduitor, dar aşa văd eu lucrurile Aşa că a schimbat direcţia torpilorului lui şi a plecat cu unul dintre dispozitive Probabil că acum e pe drumul spre unul din barurile de pe Planeta Peggys Şi Wan se uită în jur să vadă dacă-i punea cineva la îndoială cuvintele — S-a purtat la fel şi cu Freddie Grossmutter după ce au detonat steaua aia căreia i se spunea Fomalhaut, interveni linguşitoare Roz Borraly Wan se încruntă din nou Apoi adăugă: — Mă rog, ce trebuie tu să ţii minte, Orbis, este că s-ar putea să nu fie nevoie să o detonăm, pentru că, odată ce au văzut ce s-a întâmplat cu luna aia, nu-şi va mai asuma nimeni riscul de a se băga în treburile noastre Ei bine? Toată lumea ştie ce are de făcut? Orbis ridică mâna — Eu nu ştiu Cum detonez steaua aia? Wan îi aruncă un rânjet obscen — N-ai grijă O să-ţi arate Roz Probabil o să-ţi mai arate şi altele Cred că am terminat aici, aşa că puteţi merge să vă puneţi în slujba acestei misiuni nobile Cu bine! Bătu din palme şi imediat contururile cadrului în care se afla Orbis se topiră, se destrămară, iar lumina albă şi puternică deveni difuză, iar masa şi scaunele se micşorară şi dispărură şi ele Orbis se pomeni înapoi în grădină Stătea în faţa unei mese pline cu mâncare şi băutură, iar alături de el se afla o canapea mare şi moale, pe care stătea o femeie Era aceeaşi femeie pe care o cunoştea el: Roz Borraly Numai că acum era îmbrăcată altfel: într-un neglijeu transparent Părul îl avea pieptănat pe umeri şi arăta foarte bine — Iată-te, Orbis, îi spuse ea Eu sunt un mic avans pentru treaba de care ai să te ocupi Ce ţi-ai dori să faci cu mine? Da, era foarte ispititoare, dar pe Orbis McClune nu-l interesa deloc ce avea de oferit — Spune-mi despre bombă, îi ceru el Femeia îi aruncă un zâmbet cuceritor — Sigur, am să-ţi spun tot Dar, înainte de asta, nu ai vrea să te distrezi puţin? Inteligenţele artificiale nu au nevoie de mâncare, de apă, de odihnă sau de somn Şi evident că nu au nevoie să facă sex Însă asta nu înseamnă că nu sunt în stare să se bucure de el atunci când au ocazia Dar nu sexul îl atrăgea pe Orbis Ci mâncarea Nici nu mai ţinea minte când mâncase ultima oară – mai corect, când simulase ultima oară că mâncase Oricum ar fi fost, nu i se mai întâmplase de foarte multă vreme şi îi lipsea nespus Aşadar, fără să piardă timp, se repezi la masa încărcată, în vreme ce femeia îi turna de băut Refuză vinul, dar acceptă cu multă plăcere sucurile din fructe, laptele rece şi dulce, apoi cafeaua aburindă Absolut delicioase Din toate punctele de vedere aceasta era cea mai bună experienţă a lui de când îi căzuse în cap blestemata aia de statuie Însă era ceva care îl tulbura în toată povestea asta Femeia Aceasta nu se mulţumise doar să-i toarne de băut şi să-i umple farfuria cu bunătăţuri Ci se mişca în aşa fel încât să stea foarte aproape de el Şi îl atingea în permanenţă – nu numai cu mâinile Atunci când se apleca peste el, îi mângâia umărul cu sânii ei fermi şi perfecţi Părul ei lung îi atingea obrajii Şi Orbis putea să jure că îi suflase în ureche de câteva ori — Te rog, doamnă Borraly, nu mai face asta! îi ceru el, mutându-se o jumătate de metru mai departe de ea Eşti o fată frumoasă, dar Deşi Orbis nu era chiar cu totul lipsit de politeţe, nu era prea sigur ce urma după acel „dar” Însă cu siguranţă că nu avea să îi spună că era o curvă Oricum, femeia rezolvă situaţia foarte repede — Îţi mulţumesc pentru cuvintele astea, îi şopti ea în ureche În realitate nu numai că-i sufla în ureche, dar Orbis era convins că i-o şi muşcă cu buzele ei pline şi moi — Îţi mulţumesc pentru că tu crezi că sunt frumoasă Dar nu sunt doar asta Eu sunt cadoul pe care ţi l-a făcut Wan În următoarele două sute de milisecunde, poţi să-mi faci absolut tot ce vrei Şi, în vreme ce-i spunea asta – în vreme ce-i şoptea asta îşi schimbă poziţia ca să ajungă faţă în faţă, cu buzele lipite Orbis se trase înapoi imediat ce îi simţi împunsătura fierbinte şi umedă a limbii — Încetează! îi ceru el pe un ton tăios Eu nu preacurvesc! Femeia se îndepărtă câţiva centimetri ca să îl poată vedea mai bine Respiraţia îi era caldă şi dulce pe faţa lui, iar ochii îi erau nedumeriţi — Niciodată? Vreau să spun că, din câte ştiu eu, nu ne vede nimeni — Ne vede Dumnezeul meu! spuse el cu voce la fel de aspră cum îi era şi privirea Femeia îl studie cu atenţie Apoi oftă: — Mare păcat că toţi bărbaţii interesanţi sunt homosexuali — Eu nu începu el, dar se opri Nu-i păsa nici cât negru sub unghie ce credea femeia asta despre el, aşa că nu avea niciun rost să nege ceea ce el ştia prea bine că nu este adevărat — Haide să ne vedem de treabă, îi zise Spune-mi ce trebuie să ştiu despre bombă Ea oftă şi flutură din mână Grădina de trandafiri dispăru şi acum se aflau amândoi într-un loc care, după părerea lui Orbis, era cabina de comandă a unei nave spaţiale — În regulă, spuse femeia pe un ton resemnat Vezi maneta aia de-acolo? Dacă o împingi într-o parte, torpilorul o va apuca în direcţia aia Dacă o împingi în partea cealaltă aşa, ai priceput Acum vezi butonul ăla de lângă ecran? Orbis nu avea cum să nu-l vadă, căci era cât pumnul lui de mare, roşu şi cu o etichetă dedesubt pe care scria „buton” — Nu este un buton adevărat Nici manşa nu a fost adevărată, pentru că, dacă ar fi fost, cum ai fi putut să o atingi? Locul ăsta este ceea ce se numeşte un servomodul Dar, dacă vei apăsa butonul, va funcţiona exact ca acela din realitate Şi va detona steaua Doar că şi la partea asta trebuie să fii foarte atent trebuie să ai mare grijă să nu îl apeşi decât atunci când Wan în persoană îţi va da ordinul Înţelegi ce-ţi spun? Nu părea o întrebare retorică, aşa că Orbis răspunse: — Înţeleg — Bine faci Gata, am terminat La revedere Atâta tot a spus Vocea i se auzea ca de la mare depărtare, iar trupul i se umfla şi se tot umfla, în vreme ce masa încărcată cu mâncare se ridicase şi plutea în jurul lui; şi el s-a pomenit în cabina de comandă a unei alte nave şi singura persoană care mai era acolo era femeia cu cozi blonde, Phrygia Todd Care stătea chinuită pe una din stinghiile Heechee Şi care nu i-a spus nimic Încercă Orbis să spargă gheaţa Întinse mâna şi spuse: — Salut! Eu sunt Orbis McClune Sunt reverend Se uită la el, ignorându-i mâna — Îţi ştiu blestematul ăla de nume Ascultă! Ai înţeles ce se va întâmpla dacă apeşi butonul ăla? El se uită urât la femeia cu cozi — Tocmai ce am spus că da Va distruge steaua Asta mă întrebi? — Mda Asta te întreb Va neutraliza gravitaţia, chestie care înseamnă poţi să ghiceşti? — Că o va face să explodeze? se hazardă el — La dracu’! Normal că o va face să explodeze, îi spuse ea dispreţuitoare Şi explozia o să-i omoare pe toţi cei din apropiere Aşa cum l-a omorât şi pe Will Barendt atunci când a aruncat în aer luna aia Că doar n-ai crezut că Wan i-a dat drumul să plece? Şi explozia asta o să ne omoare şi pe noi doi Orbis era nedumerit — Dar în realitate noi suntem deja morţi — Idiotule! Doar trupurile noastre sunt moarte Nu uita că avem cu noi toate datele noastre de identificare şi ce crezi că o să se întâmple cu ele atunci când nava asta va fi distrusă, aşa cum precis va fi? Femeia dădu posomorâtă din cap — Da, chiar aşa Atunci vom fi morţi de-a binelea, domnule reverend McClune Aşa că, indiferent ce ţi-ar spune Wan, nu apăsa butonul ăla dacă nu vrei să fii mort pentru totdeauna! Se uită speriat la ea — Adică mort-mort? — Exact! Răposat! Mort cu totul şi cu totul! Pornit în lumea drepţilor Cu grădiniţă pe piept Ca să dai mâna cu Creatorul tău O privi în tăcere câteva clipe Apoi: — Aha! înţeleg PE NAVA LUI ACHIEVER I Portul spaţial de pe Planeta împădurită nu se schimbase de când veniseră ei acolo Cât să fi fost de atunci? Nu mai mult de o lună sau două de când Estrella şi Stan aterizaseră aici Nava care îi aştepta acum nu semăna cu nimic din ce văzuseră ei până atunci Da, era construită din metal, însă acesta nu era nici argintiul navelor făcute de oameni şi nici albastrul acelora făcute de Heechee Partea din faţă era colorată într-un roşu-aprins, ca zmeura În mijloc era verde-crud, ca pepenele; iar spatele – spatele era greu de descris, deoarece se modifica în permanenţă Plus că forma acestei nave aducea cu aceea a unei specii ciudate de calamar, cu tentacule subţiri în jurul botului şi altele care se agitau pe coada unduitoare Şi era mare Achiever îi aştepta pe puntea de aterizare şi îi întâmpină aproape ţopăind de bucurie — Bine-venit! ţipă el La fiecare zis bine-venit! Văzut eu navă excelentă la dispoziţie Foarte nouă! Foarte rapidă! Şi foarte agilă, pentru că navă interstelară, dar şi putut intrat în atmosferă planetară Rog, urcat la bord O luă înainte, mergând însă cu spatele, ca să poată continua conversaţia cu cei doi tineri — Nu foarte excelent? îi întrebă el cu mândrie Navă complet nouă, evident Şi Iar aici scoase un chicotit exploziv: — numai a mea Acum pus întrebare Înţeles de unde tehnologia splendidă? Pentru că Afară din Nucleu, în secole recente măsurat după timp de Afară, inventat nave spaţiale ca asta – inventat de inventatori neam al meu, nu al vostru, desigur Nava asta special pentru mine, copilot şi voi doi pasageri Pentru necesitate petrecut timp în proximitate cu voi sau cu alte persoane neamul vostru Necesitate din cauză erori anterioare de judecată pe care voi ştiut Stan nu ştia nimic Însă se întreba dacă într-adevăr avea de gând să ia parte la terapia zurliului ăstuia Însă întrebarea mai presantă din mintea lui era de ce i se permisese zurliului să se mişte în voie fără pază armată Atunci Estrella spuse: — Vrei să spui că ţi s-a dat nava asta doar ca să te însănătoşeşti? Achiever flutură indecis din degete — Motiv, da Este şi alt motiv – voi văzut alte planete Motiv propus de simulare Sigfrid von Psiho care plăcut pe voi — Aha! exclamă Stan, oarecum stânjenit Iar Estrella întrebă: — Ne-a făcut şi intinerarul? — Făcut, o asigură Achiever Vrut aflat nume planete vizitat? Bucurat spus Cinci planete Număr unu Planeta Extrem de Udă din Sistemul Binar Galben-cu-Alb, unde vizitat persoane inclusiv de neam ca voi Număr doi Planeta Mică dar Compactă a Stelei Galbene şi Strălucitoare Optzeci-şi-Trei, unde vizitat persoane la fel cu voi Număr trei Dar „Număr trei“ era la fel de relevantă pentru Stan cât primele două Când Achiever termină de enumerat cele cinci planete, tânărul nu ştia mai multe decât la început Dar ştia că i se făcuse foame Îi spuse asta lui Achiever, care răspunse cu multă amabilitate: — Sigur! Mâncat acum, toţi trei mâncat, continuat conversat când mâncat semn comportament adecvat Estrella şovăi: — Nu ar trebui să conduci nava? — Condus? Deloc Supravegheat zbor, da, dar nu acum Stat Pe drum la loc mâncat arătat cabină unde întâmplat „zburat” cum zis voi Pe aici Şi pe aici Şi pe aici Acum uitat, îi îndemnă el, deschizând o uşă — „Zbor” efectuat de copilot junior dat la mine pentru instruit şi pentru facilitare nevoi Aşa că deja pe orbită Persoana cocoţată în faţa comenzilor îşi ridică ochii spre ei, iar Stan îşi spuse că i se pare destul de cunoscută Chiar atunci Estrella ţipă de lângă urechea lui: — Salt! Tu eşti? Salt era Le-a făcut un semn prietenos, dar care exprima totodată şi părere de rău Achiever îi împinse înainte Salt nu putea să plece din „cabină unde întâmplat zbor”, le spuse el, nu pentru că ar fi afectat zborul navei – aproape complet automat –, ci pentru că aşa îi ordonase el — Extrem de junior faţă de mine, le explică Achiever, cu un freamăt dispreţuitor al muşchilor abdominali Doar doi ani şi o lună experienţă, deci necesar instruire de la comandant navă, adică eu Estrella avea o întrebare: — Aranjamentul ăsta are vreo legătură cu faptul că Salt îţi poartă copilul? — Câtuşi de puţin nici vorbă! Purtat pentru că vrut eu Fapt descris nu îndreptăţit la privilegii Uitat! Cabina pentru mâncat! Bucurat masă excelentă! Uşor de spus, al naibii de greu de făcut Oricât de nouă şi sclipitoare era nava asta, îi lipseau meniurile personalizate livrate de Marc Antoniu şi cu care se obişnuiseră cei doi Când Estrella făcu o remarcă delicată în sensul acesta, Achiever se arătă foarte amuzat — Mâncat aici foarte comestibil, îi asigură el Mâncat! Şi au mâncat Hrană-CHON: jeleuri colorate, batoane crocante şi cocă nisipoasă Au mâncat până şi-au potolit foamea Dar fără plăcere Mai ales că Achiever a trăncănit tot timpul mesei — Poate eu exagerat cu conversaţia, le spuse el la final, ţuguindu-şi buzele subţiri ca să le arate că se prefăcea — Ba deloc, minţi Stan Dar nu ţi-am răspuns, pentru că mă întrebam cât va dura călătoria asta a noastră — O, dar nu durat mult, îl asigură Achiever Cinci sisteme proxime între ele, motiv pentru care ales Deci voi nu avut timp nesuferit prezenţa mea, încheie el, scoţând râsetul acela oribil, ca un răget de măgar, caracteristic tuturor Heechee-ilor care încercau să imite râsetele omeneşti Nu-i răspunseră nici Stan şi nici Estrella Ba chiar se prefăcură obosiţi, tocmai pentru a pune capăt conversaţiei Achiever îi conduse în cabina lor Nici cabina nu se ridica la standardele apartamentului lor de la poalele Munţilor de Mică de pe Planeta Împădurită Paturile erau lăzi Heechee cu frunze Pe monitoarele de pe pereţi erau afişate diferite scene, dintre care unele probabil interesante pentru Heechee, dar cu totul lipsite de noimă pentru Estrella şi Stan Nu existau nici scaune pentru şezuturi de om În ciuda acestor neajunsuri, Achiever privi în jur cu mândrie de proprietar — Excelent repartizat, îi anunţă el Bagaje adus de aparat manipulat marfă, plus articol ultim minut lângă spălat Le arătă o cutie hexagonală, albastră, pe care Stan nu o mai văzuse niciodată Tânărul clătină din cap — Nu-i a noastră Toate bagajele pe care le-am luat sunt pe lăzile alea — Aha! se încruntă urât Achiever Probabil proprietate Salt Înseamnă calificativ negativ la dosar de instruit Salt Scăpare probabil din cauză că început instruit Afară nu în loc convenţional Estrella îl privi intrigată — N-am ştiut că Salt a fost Afară — Fost Doi ani şi o lună, cum spus înainte Adică o noapte de Nucleu Întors din cauză apropiere perioadă prefertilizare Clătină din cap — Văzut ce întâmplat când instruit de alţii Acum dormit, că ajuns devreme pe Planeta Extrem de Udă din Sistemul Binar Galben-cu-Alb — Aşa deci, spuse Stan după ce uşa se închisese şi el se aşezase pe marginea uneia dintre cutii, ce părere ai, Strell? Am făcut o greşeală că am acceptat să mergem cu el? — E prea devreme să ne dăm seama, iubi În orice caz, dacă vom vizita colonii de oameni, probabil că vom găsi acolo şi mâncare de-a noastră, nu crezi? Şi poate că ne vor da cu împrumut şi nişte scaune normale şi alte chestii — Hei! exclamă Stan, brusc înveselit Să ştii că da Ce-ar fi să dormim puţin? În care cutie zici tu să ne culcăm? — Fiecare în cutia lui, spuse tânăra pe un ton ferm Nu ştiu dacă ai băgat de seamă, dar uşa nu are zăvor Planeta Extrem de Udă din Sistemul Binar Galben-cu-Alb era exact aşa cum sugera numele Adică extrem de udă Cel puţin nouăzeci la sută din suprafaţa ei era acoperită cu un ocean imens şi lacuri mari erau răspândite pe cele trei continente ale planetei Pe Planeta Extrem de Udă erau trei colonii separate de oameni, toate acestea pe cea mai mare întindere de uscat, iar două dintre ele pe malurile unui lac Drept care micuţului aparat de zbor care îi aştepta i-a fost uşor să le survoleze Aparatul de zbor avea douăsprezece locuri, dar numai Stan, Estrella şi Achiever s-au urcat în el Pe Stan l-a nedumerit puţin faptul că nu se vedeau nici elice şi nici motoare cu reacţie pe suprafaţa exterioară a avionului Însă, când a ajuns la bord, a observat cu multă bucurie că jumătate din stinghiile pentru pasageri fuseseră înlăturate şi înlocuite cu nişte scaune mai potrivite pentru anatomia omului — Mai mult persoane-om folosit vehicul, îi informă Achiever Rezidenţi noi per zi între şaisprezece şi douăzeci şi patru, medie crescut acum Stat jos, rog Avion decolat acum Stan auzi motoarele pornite Deci erau pe undeva Zbierau şi urlau Când urletele atinseră punctul culminant, aparatul de zbor se cutremură puţin, apoi făcu un salt şi Stan putu imediat să vadă cum solul se îndepărtează de ei Ce nu a văzut însă au fost imaginile cunoscute din timpul decolării avioanelor pe Pământ: câmpuri cultivate, oraşe Dacă sub ei erau comunităţi Heechee, aşa cum precis că erau, acestea se aflau în subteran, cum era obiceiul acestei rase şi prin urmare erau invizibile Însă au văzut multă apă; şerpii sclipitori ai râurilor şi oglinzile lacurilor umbrite de copaci Stan se plictisi repede de toate astea I se închiseră ochii, dar chiar când a fost pe punctul de a adormi, avionul s-a răsucit în aer şi a coborât într-un picaj alarmant Apoi au aterizat lângă cel mai mare lac văzut până atunci Au fost întâmpinaţi de aproape întreaga populaţie a acelei noi comunităţi, adică de vreo câteva sute de oameni care s-au bucurat la vederea oaspeţilor, dar au fost şi puţin dezamăgiţi atunci când au aflat că vizita nu va fi una lungă Le-au povestit lui Stan şi Estrellei că plecaseră toţi de pe Planeta Peggys care se aglomerase mult prea tare Cel puţin asta a reuşit Stan să deducă din bolboroseala coloniştilor Tinerilor le era greu să comunice cu oamenii aceia Însă au înţeles din spusele lor că lumea de Afară pe care o cunoscuseră ei nu mai semăna cu cea de acum Limba engleză absorbise o mulţime de cuvinte în toate secolele care se scurseseră Afară Şi nu numai din chineză, arabă, poloneză şi alte limbi pământene, ci probabil şi din limba Heechee Sau nu Achiever era la fel de nedumerit ca şi ei — Poate această limbă vorbit, admise el, dar personal nu înţeles Tu, Stan? Discutat limba asta cu persoane aici? Iar când Stan clătină din cap, Achiever pufni pe nări, încercând să imite oftatul de om — Poate bine mers celălalt loc, spuse el prost dispus Nu început în mod optim Următorul grup cu care s-au întâlnit era format din greci Aceştia ajunseseră în Nucleu cu douăzeci de zile în urmă, suficient timp ca să facă planurile pentru construirea unei biserici şi a unei şcoli Planuri aveau multe, sigur că da; nu aveau însă destui vorbitori de engleză Cel pe care l-au chemat din câmp, unde planta puieţi de măslini, ştia bine limba, pentru că studiase la un institut politehnic din Statele Unite Din păcate nu fusese nevoie de ingineri în partea grecească a Ciprului, de unde veneau ei — Din cauza turcilor, le zise el, clătinând mâhnit din cap Fac copii peste copii peste copii Ne-au copleşit numeric, aşa că ne-am hotărât să plecăm Estrella se încruntă şi îi şopti lui Stan: — Da’ tu nu eşti ? — Nu tocmai, îi răspunse el tot în şoaptă Haide să plecăm de aici Membrii celei de-a treia colonii erau asiatici – majoritatea chinezi şi coreeni Şi, prin bunăvoinţa lui Marc Antoniu, aveau mâncare din belşug Stan şi Estrella nu au recunoscut chiar toate felurile de mâncare, dar s-au bucurat din plin de ele Iar asta nu era tot — N-aţi dori să rămâneţi o vreme cu noi? aproape că îi imploră femeia care îi întâmpinase Nu? Ce păcat! Dar şi aşa, nu mai doriţi puţin dim sum? Ba doreau De fapt, ar fi rămas bucuroşi acolo cât să mai mănânce încă de vreo două sau trei ori Însă Achiever le spusese că avea un program de respectat — În orice caz, le zise el vesel, progres bun ăsta O planetă vizitat, patru rămas Nu crezut distracţie excelentă? Stan se văzu nevoit să admită că era destul de amuzantă călătoria lor Estrella, deloc obosită şi fără să sufere de greţuri, era de aceeaşi părere, cu toate că i-ar fi plăcut să stea mai mult timp împreună cu Salt, fie doar şi ca să facă schimb de păreri cu privire la sarcini Însă Achiever se împotrivea cu hotărâre — Pus întrebare: care trei exigenţe pentru devenit excelent pilot ca eu? Răspuns această manieră: pregătire, pregătire şi iar pregătire Aşa că a pus-o pe Salt la treabă: pilota nava când era de pilotat; rămânea la bord ca să o păzească atunci când ajungeau pe suprafaţa planetei (deşi nu a specificat de care pericol imaginar ar fi trebuit Salt să apere nava) — Dar, adăugase el cu mărinimie, asigurat voi nu suferit, Stan şi Estrella, pentru că avut excelent partener în mine Planeta Mică dar Compactă a Stelei Galbene şi Strălucitoare Optzeci-şi-Trei le-a demonstrat încă o dată (dacă mai era nevoie) corectitudinea de care dădeau dovadă Heechee-ii atunci când botezau planetele În vreme ce aterizau, Estrella se plânse: — Uite, Stan, e ceva în neregulă cu oceanul ăla! În neregulă era faptul că orizontul se afla mult mai aproape decât văzuseră ei vreodată În orice caz, oamenii de pe planetă, deşi foarte puţini, i-au întâmpinat cu multă bucurie Lui Stan i s-a făcut milă de ei, pentru că lumea aceea, nu prea plăcută, nu avea prea multe de oferit noilor ei locuitori Toţi imigranţii, două sau trei sute de oameni, s-au îmbulzit în jurul tinerilor şi le-au oferit imediat de mâncare Brusc, Planeta Mică, dar Compactă a început să i se pară mai agreabilă lui Stan, dar Achiever părea neliniştit şi nervos — Pierdut suficient timp, le spuse el Acum întors navă pentru decolat imediat Stan înghiţi repede dumicatul de Hrană-CHON ca să-l poată întreba: — De ce? Abia am ajuns! — Nu contat! spuse cu hotărâre Achiever Aşa vrut eu! Estrella încercă să-l ia cu binişorul: — Zău, Achiever, e o planetă întreagă şi noi n-am văzut decât colţişorul ăsta — Colţişoare rămas nu prezentat interes Nu uitat! Eu căpitan comandat navă şi aterizat De asemenea, dorit văzut copilot junior achitat corespunzător sarcini trasat Estrella îi aruncă o privire indignată: — Adică zici că vrei s-o spionezi? Achiever nu-i răspunse — Nu discutat mai mult Întors acest moment! Când se urcau la bord, Stan începu să aibă sentimentul că îndoielile lui Achiever fuseseră justificate Salt nu se afla la postul ei din cabina de comandă Acolo nu era nimeni În afară de cutia albastră Achiever avea tot dreptul să fie furios — Nu doar absent, dar murdărit cabină comandă navă! O, foarte rău dat asta la dosar copilot junior! Acum trebuie găsit pentru mustrat şi analizat greşeli! Estrella îl opri: — Stai puţin, Achiever! Unde mergem noi acum? Masculul Heechee bătu nervos din picior Muşchii abdomenului i se zbăteau cu disperare — Voi persoane nu trebuit întârziat exercitat autoritate! De ce vrut întârziat? Mers la loc dormit copilot junior, unde poate fost când nu fost în cabină comandă Venit! Dar după câţiva paşi Achiever se opri brusc şi înlemni Firişoarele de păr de pe ceafă i se ridicaseră ţepene şi acum el adulmeca aerul — Ce se întâmplă, îl întrebă Stan, speriat — Tăcut! Stat! le ordonă Achiever, mişcându-şi capul dintr-o parte în alta Ah! Eveniment inexplicat! Nu simţit? Nava acum în mod decolat! Nu mişcat! Dar el nu-şi ascultă ordinul şi se întoarse repede la comenzi Stan nu simţea nimic Nici Estrella Dar era la fel de adevărat că pe ecranele de pe bordul navei se vedea mişcare Achiever se lupta cu comenzile, bombănind tulburat ca pentru sine – evident că nu în engleză Mâinile i se încordaseră pe manşele moletate Muşchii contorsionaţi ai braţelor indicau faptul că-şi folosea toată forţa, dar manşele nu voiau să se mişte Atunci se auzi o voce politicoasă din spatele lor: — Nu are rost Am preluat controlul asupra navei Stan se întoarse repede În faţa uşii închise stătea un tip mai în vârstă, sărăcăcios îmbrăcat, nebărbierit cam de multă vreme şi cu un baston scurt în mână Niciunul dintre cei trei nu îl mai văzuseră vreodată Achiever sări în picioare şi, fără vreun cuvânt, se năpusti asupra necunoscutului Dar nu rezolvă nimic cu acest atac: trupul lui trecu prin trupul celuilalt şi se izbi puternic de perete — Of, la naiba! se lamentă necunoscutul Nu v-am zis că n-are rost? Nu mă puteţi atinge pentru că sunt doar o simulare Cum de nu v-aţi dat seama? Şi nu puteţi schimba comenzile pentru că le-am blocat Nava voastră a fost rechiziţionată de Wan şi vă cerem să intraţi într-o altă cabină ca să nu ne staţi în drum În regulă? Nu vă vom face niciun rău, dacă nu of, mi-aş fi dorit să nu faci asta Achiever se ridicase în picioare şi se repezise din nou la simulare Însă acum nu mai ajunse prea departe Necunoscutul ridică bagheta şi o îndreptă spre el Din ea nu ieşi nimic, dar din cutia hexagonală zbură o scânteie verzuie care îl lovi pe Achiever Heechee-ul scoase un chirăit de durere şi se prăbuşi pe podeaua cabinei — Vedeţi? le spuse blând necunoscutul Nu-i bine să ne faceţi probleme, pentru că atunci vom fi nevoiţi să vă facem rău Mai rău decât am făcut-o acum Aşa că, vă rog, intraţi într-o cabină Cred că vă vom da drumul după ce îi vom elibera pe ceilalţi, pentru că, oricum, atunci nu veţi mai putea face nimic II Cabina în care au fost duşi semăna destul de bine cu cea a lui Stan şi a Estrellei, cu excepţia faptului că toate monitoarele erau stinse, iar Salt îi aştepta lângă uşă Îi întâmpină uşurată şi, poate, un pic satisfăcută — Rănit cumva? Nu? Şi pe mine tratat la fel, doar provocat durere considerabilă Voi nu? Pentru că Achiever era ocupat să încerce uşile, răspunse Stan în numele tuturor: — Cred că Achiever a aflat cum e asta Ridică tonul şi i se adresă masculului Heechee: — Cum e, Achiever? Te-a durut? Achiever nu se uită la el — Extrem durut, da, spuse şi le făcu semn să facă linişte în vreme ce se uita după colţul uşii Apoi strigă pe tonul lui de comandant: — Salt! Ea se întoarse cu faţa la el — Da? — Ştiut intrări toate deschise? Salt îi răspunse cu răbdare: — Adevărat, Achiever, verificat când adus aici Dar tu nu încercat ieşit, pentru că repetat durere sau mai rău Achiever îi aruncă o privire sceptică — Ştiut pentru că încercat? Hm Nu contat Durere putut ignorat de persoane determinat — Nu corect, Achiever, îşi flutură Salt degetele spre el Prima dată durut tare Doua dată durut şi mai tare Treia dată durut până când leşinat Părere că patra dată omorât, dar nu experimentat după treia dată Achiever se întoarse în cabină, frecându-şi nehotărât muşchii pieptului — Dar asta doar presupus Cum sigur că adevărat dacă nu încercat? — Nici să nu încerci, spuse o voce prietenoasă din pragul de unde plecase Achiever Stan se întoarse şi văzu un alt musafir neinvitat şi imaterial O femeie O femeie care arăta extrem de bine O femeie îmbrăcată într-o rochie cu decolteul adânc şi cu un decupaj în formă de diamant în dreptul buricului — Doamna Heechee are dreptate, scumpule Numele meu este Sindi Gaslakhpard Îmi puteţi spune Sindi Şi eu sunt stocată, la fel ca toţi ceilalţi de aici, aşa că să nu vă vină ideea să ne atacaţi atunci când credeţi că nu suntem atenţi Nu ne puteţi face niciun rău şi noi suntem întotdeauna atenţi Intră în cabină, uitându-se cu curiozitate la Estrella şi cu admiraţie la Stan — Nu arăţi prea rău, scumpule, îi zise ea tânărului, dacă te gândeşti că eşti sută la sută natural În orice caz, trebuie să vă spun că am venit cu treabă la voi Wan va apărea pe ecrane din clipă în clipă şi ne-a informat că vrea să vă uitaţi la el ca să înţelegeţi despre ce e vorba şi să nu faceţi vreo prostie Aşa că Horace v-a activat ecranele Haide, uitaţi-vă Bine? Şi se uită la toţi patru cu privirea unei educatoare care verifică părul tuns şi unghiile curate ale copiilor de grădiniţă Privirea aceasta zăbovi mai mult asupra Estrellei Apoi: — Scumpo, vreau să-ţi spun că nu este obligatoriu să arăţi aşa în continuare Dacă te hotărăşti să te stochezi, atunci îţi vei putea aranja faţa Şi – poc! — se făcu nevăzută Monitoarele se aprinseră toate în acelaşi timp Achiever se repezi la ele Dar, dacă se aşteptase să-l vadă pe omul despre care le vorbise Sindi, a rămas dezamăgit Pe două ecrane se vedea o navă spaţială cu aspect foarte bizar, pe care Stan nu o mai văzuse niciodată Pe al treilea şi al patrulea se vedeau stele diferite sau aceeaşi stea prinsă din unghiuri diferite – o stea atât de fierbinte, încât strălucirea ei era aproape albastră şi un soare de culoarea lămâii, cam la fel ca soarele bătrânului Pământ Al cincilea Dar Stan nu mai apucă să vadă ce era pe al cincilea ecran, pentru că, pe neaşteptate, toate se umplură cu pete de lumină verde şi începură să emită un fel de ţipăt strident Nu mai era afişat nimic în afară de exteriorul uneia dintre navele cu aspect bizar Nici Stan şi nici Estrella nu pricepeau nimic din bolboroseala în limba Heechee care însoţea această imagine Dar o înţelegeau cei doi Heechee care erau cu ei şi care începură să strige unul la celălalt Atunci se apucă să zbiere şi Stan la Salt pentru a-i capta atenţie: — Ce se întâmplă? Salt îşi frângea mâinile lungi şi osoase Încercă de trei ori să vorbească până reuşi să articuleze cuvintele: — Persoane de pe ecran vorbit de petrecut ceva îngrozitor, potenţial pericol teribil devastat Uitat! Acum! Uitat ecrane! În vreme ce le spunea asta, nava a dispărut de pe toate ecranele, fiind înlocuită de un chip omenesc, chip pe care Stan îl mai văzuse şi pe care îl recunoscu înainte ca el să-şi rostească numele — Eu sunt Wan Enrique Santos-Smith Vorbea englezeşte! — În mod cu totul ilegal voi aţi intrat în posesia unor bunuri care îmi aparţin mine Mă refer aici la cele patruzeci şi cinci de fiinţe oarecum omeneşti pe care acum le ţineţi captive în locul acela numit de voi Planeta cu o Lună a Stelei Galben-Deschis Paisprezece — Stan? şopti Estrella Ce nu-i în regulă cu imaginea asta? De ce se hâţână aşa de tare? Stan îi făcu semn să tacă Wan nu terminase de vorbit — Eu i-am descoperit pe oamenii aceştia, spunea el pe un ton războinic Drept care îi vreau înapoi Aşa că am de gând să trimit o navă pe planeta aceea ca să îi ridic Vă avertizez să nu încercaţi să vă opuneţi planului meu, pentru că am să mă văd nevoit să vă pedepsesc dacă Bătrânii nu ajung la bordul navei mele imediat ce ea aterizează acolo Cunoaşteţi bine Steaua Albă Fără Planetă Foarte Mare Foarte Fierbinte, cum îi ziceţi voi Avem o armă care o poate distruge Nu mă refer aici la vreun tun sau ceva asemănător Mă refer la ceva atât de puternic, încât va putea arunca în aer întreaga stea Şi aşa se va şi întâmpla dacă nu faceţi ce vă spun Vă înşelaţi amarnic dacă vă închipuiţi că merg la cacealma Mai bine întrebaţi-vă Minţile Stocate care au văzut ce am făcut cu Cum îi ziceţi? Chipul dispăru o clipă de pe ecran Apoi reveni — Cu cea mai mare dintre lunile Solitarei Planete Gazoase a Stelei Mici şi Galbene Douăzeci-şi-Doi La ordinul meu steaua aceea va exploda şi ea Iar atunci vor muri foarte mulţi din neamul vostru Foarte încet, imaginea se descompuse şi se şterse Estrella îl apucase de mână pe Stan şi i-o strângea foarte tare — Salt? o imploră ea Ce se petrece? Salt nu-i răspunse Era ocupată să-i zbiere lui Achiever întrebări pe care ei nu le puteau înţelege Iar Achiever nu-i răspundea, pentru că încerca disperat să readucă imaginile pe ecrane Înţelegând, la un moment dat că tot efortul lui era zadarnic, se uită lung la ei câteva secunde, apoi scoase un fel de geamăt aspru — Pericol mare! zise el pe un ton funest Îndoială mică sau deloc Stan strânse şi mai tare mâna Estrellei — Adică tu zici că toate astea sunt adevărate? — Aşa crezut, spuse posomorât Achiever Vrut aflat ce mai crezut? Crezut că voi şi eu şi navă făcut parte din ameninţare AMENINŢAREA I E nevoie de ceva timp ca să faci de mâncare pentru mii de persoane Cât m-am dus să discut cu Thermocline, am rămas în urmă cu nişte comenzi speciale, aşa că primul lucru de care m-am apucat a fost să rezolv câteva sute dintre ele Ceviche de peşte din Golful Moreton, pentru o doamnă în vârstă căreia îi era dor de Australia; cod uscat cu praz şi lapte pentru o pereche de foşti italieni; şi uite că nici de comanda lui Thermocline nu mă apucasem Aşa că m-am pus pe treabă În următoarele câteva secunde nu m-am gândit la nimic altceva decât la aceste meniuri pentru clienţii mei Şi, de fapt, nici treaba nu mai era atât de simplă, pentru că toate comenzile crescuseră aproape exponenţial – atât acelea ale numărului din ce în ce mai mare de imigranţi de pe Pământ, cât şi cele ale unui număr mai mic de Heechee cu gusturi rafinate Dar fireşte că nu am uitat ce îmi spusese Thermocline Pe de altă parte, nici nu pot pretinde că făceam estimări ale pericolului şi planuri pentru situaţii de urgenţă Îmi pare rău acum că nu am făcut-o, dar adevărul este că acordam atenţie informaţiilor de la Thermocline doar cu zece procente din capacitatea mea În orice caz, nu am fost complet luat prin surprindere când pe toate monitoarele mele a apărut o lumină verde şi cam bizară, iar din difuzoare s-a auzit un început de huruit gros Cunoşteam sunetul ăla Era bubuitul ca de bas al sistemului de alarmă Heechee Nu are niciun sens să te apuci să faci ceva înainte să ştii ce anume este acel ceva Mi-am văzut de treabă în continuare, dar am avut precauţia să predau ajutoarelor mele multe din felurile tradiţionale de mâncare Cele africane, de pildă Pe Roată fuseseră doar câţiva africani şi majoritatea preferau bucătăria franceză sau hamburgerul american Acum ni se ceruse să gătim tocăniţă de miel cu alune şi cod în piure de roşii, pe care ei îl numeau „thu djen”, împreună cu „thiaky“ (desert din cuşcuş) şi suc din ghimbir Nu mai gătisem niciodată felurile astea, dar fireşte că aveam reţetele în baza mea de date Precis că subrutinele mele aveau să se descurce Şi dacă peştele va fi filetat, deşi africanilor le place peştele cu oase; iar orezul nu va fi bine prăjit, ei, asta este, clienţii vor fi nevoiţi să se împace cu situaţia Sirena alarmei Heechee mai coborâse o octavă, cum ar zice organicii; noi auzeam nişte bufnituri subfonice – şi chiar atunci pe toate ecranele mele apăru o unică imagine Mie mi s-a părut că era un soi de satelit sau ceva de genul ăsta – în fundal se vedea o uriaşă planetă gazoasă N-am avut nici măcar timp să mă întreb ce noimă avea toată scena asta destul de obişnuită, când imaginea s-a schimbat cu rapiditate Satelitul nu mai era satelit Ci un nor care se mărea vertiginos Nu îmi puteam da seama de ce sau cum, dar ce vedeam eu pe ecrane era limpede rezultatul distrugerii totale a rocii aceleia amorfe de la început Şi nu m-a surprins deloc atunci când am auzit vocea lui Thermocline ieşind din comunicatorul meu personal: — Vino la şedinţă cât mai curând posibil! Au avut loc evenimente grave II Thermocline îşi modificase destul de mult mediul de când fusesem eu la el Apăruseră vreo şase scaune şi stinghii şi majoritatea erau acum ocupate Thermocline nu părea câtuşi de puţin stresat, în ciuda bufniturilor de alarmă care nu mai conteneau Lângă el stătea o femelă Heechee pe care nu o mai văzusem niciodată, alături, un bărbat-om (evident că vorbesc despre simulări în toate cazurile, pentru că la şedinţă nu era prezent niciun organic de oricare fel) Nu făcusem cunoştinţă cu bărbatul acela, dar ştiam cine era Îl chema Sigfrid von Psiho şi era un subsistem al minţii navei lui Robinette Broadhead, cunoscute sub numele de Albert Einstein Lângă von Psiho stătea mintea navei lui Gelle-Klara Moynlin, Hypatia din Alexandria Apoi, în timp ce mă uitam eu la ei, a apărut şi o bătrână care a salutat-o pe Hypatia şi s-a aşezat şi ea pe un scaun Nici pe bătrâna asta nu o cunoşteam Era limpede că toată lumea pe ea o aştepta, pentru că Thermocline a început să vorbească: — Vă mulţumesc tuturor că aţi venit Bănuiesc că ştiţi cu toţii cine este Wan Enrique Santos-Smith şi aţi auzit varianta accelerată a comunicatului lui făcut în timp organic Evident că auzisem comunicatul şi, de fapt, încă îl mai auzeam în surdină, ca fundal sonor al mediului lui Thermocline — L-a transmis Minţilor Stocate în mod temporal electronic şi aşa v-a fost retransmis şi vouă Pe monitoarele lui continuau să sclipească culorile de alarmă, iar bufniturile mesajului îşi reduseseră frecvenţa Chiar în momentul acela, culorile au început să se şteargă de pe unul dintre ecrane Şi printre ele a apărut chipul unui om care se uita fix la noi O singură dată îl mai văzusem pe Wan Demult de tot Însă nu am avut nicio îndoială că al lui era chipul acela de pe ecran Cu toate îmbunătăţirile de natură estetică Acum că nu mai era organic, avea pielea mai puţin pământie, părul mai puţin zburlit; dar rânjetul batjocoritor îi rămăsese neschimbat După ce Wan şi-a terminat lista pretenţiilor şi ameninţărilor, Hypatia a sărit în picioare: — Thermocline! Despre ce dracu’ vorbeşte ăsta? Voi aveţi vreo armă de care nu ne-aţi spus? În apărarea lui Thermocline vreau să spun că şi-a păstrat cumpătul A lăsat-o pe Hypatia să-şi facă numărul, iar el a stat potolit şi a înghiţit Ce m-a surprins totuşi a fost faptul că Hypatia era singura persoană din cameră care a reacţionat atât de violent Mă aşteptasem să i se alăture Sigfrid, dar doctorul nu s-a mişcat deloc, iar expresia care i se aşternuse pe chip nu era atât de furie, cât de tristeţe De unde am dedus că vestea despre armă nu îl luase deloc prin surprindere Am introdus informaţia asta în baza mea de date, în caz că va fi vreodată nevoie să-mi aduc aminte că Sigfrid von Psiho nu obişnuia să-şi pună cărţile pe masă Atunci Hypatia fie că a obosit, fie Sigfrid i-a făcut semn să înceteze Apoi von Psiho a spus pe un ton împăciuitor: — Poate că nu-i cazul acum să arătăm cu degetul Dar vreau să clarific o chestiune, Thermocline Am dreptate dacă spun că tu şi Minţile Stocate consideraţi acest eveniment drept un pericol major? — Aşa este, a răspuns Thermocline — Wan a zis „va exploda” Nu s-a referit la vreo bombă pe care să o arunce spre steaua aia, nu-i aşa? — Fireşte că nu Dispozitivul anulează gravitaţia Fără gravitaţie ca să o ţină la un loc, steaua se va dezmembra pur şi simplu Hypatia? Femeia a început să vorbească, dar pe un cu totul alt ton şi fără să mai împroaşte cu invective — Am rugat-o pe doamna doctor Ibarruru, aici de faţă, să ne ajute să înţelegem lucrurile acestea Doamna doctor este specializată în astronomie şi astrofizică Doamnă doctor? Ne puteţi spune dacă aşa ceva se poate întâmpla? Venerabila doamnă nu a ezitat deloc — Cu siguranţă că da, dacă este vorba despre un dispozitiv ca acela descris de Thermocline Steaua se va mări cu un procent important din viteza luminii Şi în foarte scurt timp va deveni un nor de gaze Thermocline mi s-a părut cam iritat — Poate că persoana-doamnă a studiat astronomia, dar ce ne poate spune ea despre cum stau lucrurile aici, în Nucleu? Hypatia i-a aruncat un zâmbet ostil — Ne poate spune totul, Thermocline A fost stocată la scurtă vreme după ce a ajuns aici şi de atunci nu face altceva decât să studieze stelele din Nucleu De asemenea – şi poate că e bine să-ţi spun asta – doamna este o bună şi veche prietenă a Klarei Au colaborat la studierea unei supernove şi Klara are deplină încredere în ea A dat din cap ca şi cum ar fi fost convinsă că astfel a clarificat situaţia Şi probabil că o şi clarificase Dar nu şi din punctul de vedere al lui Thermocline, care mi s-a părut uşor indispus acum — Sunt convins că această persoană-om este calificată, a zis el fără să pară deloc convins Dar şi eu am cerut unui expert în astronomie să ni se alăture Burnish? Tu eşti de acord cu ce s-a spus aici? Celălalt Heechee şi-a fluturat mâinile: — Sunt de acord, Thermocline — Poţi să ne spui despre care stea vorbea Wan? — Cred că da Probabil că s-a referit la Steaua Albă Fără Planetă Foarte Mare Foarte Fierbinte Pe care doamna doctor Ibarruru Şi aici a făcut un semn curtenitor din cap în direcţia doamnei cu pricina — ar numi-o stea tânără de tipul O Nu am adus în Nucleu decât una singură de felul acesta — Şi este periculos? Expresia de pe chipul lui Burnish a răspuns la întrebarea aceasta, dar el s-a gândit să o exprime şi în cuvinte: — Estimez că eliberarea gravitaţiei pe Steaua Albă Fără Planetă Foarte Mare Foarte Fierbinte ar duce la pierderea unui număr de vieţi situat undeva între zece şi patruzeci şi patru de milioane Asta în cel mai fericit caz Iar alte treizeci până la două sute de milioane de persoane vor suferi răni grave sau vor suferi de pe urma distrugerii proprietăţilor şi mediului Dar s-ar putea să fie mult mai rău Atunci eu am ridicat mâna Hypatia s-a uitat la mine înălţând dintr-o sprânceană: — Vrei să întrebi ceva, Marc? — Da, vreau Aşa cum îi spune şi numele, steaua asta nu are nicio planetă Atunci de ce distrugerea ei ar afecta alte sisteme? Hypatia s-a uitat la doamna astronom, care a oftat prelung — Asta înseamnă să intrăm în discuţii de fizică stelară Sunt sigură că ştii că procesele de fuziune care aprind o stea au loc în miezul acesteia Acolo este produsă energie sub formă de fotoni, care nu sunt eliberaţi imediat în spaţiu Interiorul stelelor este destul de compact Fiecare foton este reflectat de mai multe ori de materie în drumul spre suprafaţă Poate dura un milion de ani până ajunge acolo A continuat să vorbească Dar eu am încetat să o ascult pentru că înţelesesem ce voia să spună O cantitate de energie acumulată într-un milion de ani ar fi fost eliberată în câteva minute, poate chiar secunde Aşa că am oprit-o: — Mulţumesc O singură întrebare se impune acum Cum putem evita aşa ceva? M-am uitat la Thermocline, care a dat din capul lui pătrăţos şi a răspuns: — Nu putem III Sunt o persoană rezonabilă, aşa că nu m-am apucat să zbier la el Nici nu era nevoie, deoarece zbierau ceilalţi suficient, mai ales Sigfrid şi cei doi astronomi care încercau să-l convingă că face o greşeală Poate tocmai de aceea s-a întors spre mine — Da, Marc? mi-a zis el cu foarte multă politeţe Vrei să spui ceva? — Normal că vreau, Thermocline E simplu Nu trebuie decât să localizăm nava de pe care a fost transmis mesajul lui Wan şi să o distrugem Şi-a ridicat mâna osoasă — Te rog, Marc Minţile Stocate au triangulat deja sursa mesajului Din nefericire acolo nu se află nicio navă pe care să o putem detecta Asta m-a surprins — Imposibil Ar trebui să fie măcar urme ale trecerii unei nave pe acolo Ştiu că ar fi dificil să le sortăm, pentru că aceste urme durează mult timp, dar ne-ar putea da ceva indicii Thermocline flutura iar din degetele lui lungi spre mine — Am făcut-o şi pe asta, Marc Nu am detectat nicio urmă care să indice că acolo s-a aflat o navă convenţională — Aha, am spus eu, pentru că folosise cuvântul „convenţională” Wan este stocat şi prin urmare nu are nevoie de o navă în mărime naturală Un torpilor mesager i-ar fi de ajuns — Foarte corect, Marc, mi-a spus el, aproape radiind de bucurie Deci, să recapitulăm Nu putem face nimic ca să apărăm populaţia atâta vreme cât ameninţarea lui Wan este efectivă Nu putem face nimic în privinţa lui Wan atâta vreme cât nu-l putem localiza şi chiar dacă am reuşi să-l găsim, nu avem arme cu care să Acum a fost rândul meu să îl întrerup — Nu avem nevoie de arme convenţionale Am putea să-i distrugem torpilorul Thermocline a scos un oftat reprobator — Dar nu fără a-i acorda suficient timp ca să-şi pună în practică ameninţarea Iar Minţile Stocate au hotărât că nu ne permitem să facem asta Hypatia tăcuse până acum — Atunci, ce ai de gând să faci, Thermocline? l-a întrebat ea Acum privirea reprobatoare i-a fost adresată ei — Dar am spus deja, Hypatia Minţile Stocate au anunţat decizia luată Îi vom permite lui Wan să-şi răpească primitivii După aceea nu mai avem de ce ne teme După cum ne-au informat Minţile Stocate, nicio fiinţă inteligentă nu va comite vreo faptă violentă după ce i-au fost îndeplinite cerinţele Aşa că nu e nevoie să facem nimic Pentru majoritatea celor prezenţi cu asta s-a încheiat discuţia Dar nu şi pentru mine Am spus (însă în sinea mea, nu cu glas tare): — Dragul şi bunul meu prieten, Thermocline, tot nu ai ajuns să-i cunoşti pe oameni CAPTIVITATE I Cel mai tare îl uimea pe Stan rapiditatea cu care se desfăşurau evenimentele pe nava lui Achiever La o secundă după ce auziseră ultimatumul lui Wan, tânărul a simţit o vibraţie uşoară care, i-a spus Achiever, însemna că se aflau din nou în aer Câteva momente mai târziu, simularea femeii pe care o chema Sindi Cumva apăru iar în mijlocul celor patru captivi — Bună! le zise ea M-am gândit că aţi vrea să ştiţi că am pornit spre cum îi ziceţi voi? Planeta cu o Lună a Stelei Galben Deschis Paisprezece Vom ajunge cam într-o oră, aşa că puteţi să trageţi un pui de somn dacă aveţi chef Pe curând! Şi gata Dispăru ca şi cum n-ar fi fost niciodată acolo Dar reapăru imediat — Am uitat să vă spun Va trebui să rămâneţi aici până când vom îmbarca pe toată lumea Iar când dispăru de data asta, dispărută rămase Stan căscă gura să spună ceva, dar în primul moment nu reuşi decât să exclame: — Iisuse! Apoi îşi adună gândurile şi zise: — Despre ce vorbeşte? Unde putem ajunge atât de repede? Achiever îl privi înnegurat — Ajuns multe locuri, Stan Amintit ce spus eu, navă venit de Afară Nouă Rapidă Însemnat zburat ca nebun Se uită fix la perete, apoi adăugă: — Însemnat nimeni nu putut prins pe noi Poate intenţionat sau poate doar pentru că aceşti piraţi ai aerului erau începători şi nepricepuţi, monitoarele rămăseseră deschise Achiever le setă şi pe ele apăru nava care ateriza pe o planetă Stan se uită tăcut, ţinând-o de mână pe Estrella, până când fata îi spuse cu respiraţia întretăiată: — Uite acolo! Pe unul dintre ecrane se vedea o gloată de bipezi murdari şi zdrenţăroşi care aduceau cumva cu nişte fiinţe omeneşti Dar foarte puţin Erau mânaţi din spate de câţiva oameni furioşi — Bătrânii? întrebă Stan Posomorât, Achiever îi confirmă presupunerea — Ce văzut acum însemnat Wan realizat scop — Adică o să ne dea drumul? — Of, Stan! gemu Achiever Vorbit prostii Acest Wan nu dat drumul niciodată De ce făcut acum aşa ceva? Dar Stan se încăpăţână: — Poate nu mai contează ce vrea Wan, din moment ce nu-i aici — Aha! Prostii vorbit în plus! Ba este Tu dormit şi noi văzut pe ecran mesaj pentru întâlnit aici cu nava lui Estrella se uită supărată la el — De ce trebuie să fii atât de pesimist? îl întrebă ea Achiever scoase un oftat şuierat, dar nu îi răspunse Doar arătă spre monitor Supuşi, primitivii urcau la bord – bătrâni bărboşi şi jegoşi, tineri bărboşi şi chiar copii murdari şi cu început de barbă Sexul nu părea să conteze Mulţi dintre ei îşi duceau în braţe câteva lucruri personale: câte o fustă de rezervă, câte un obiect moale din zdrenţe, care ar fi putut fi o păpuşă, pachete cu Hrană-CHON, câte un băţ, o piatră sau un smoc de ierburi veştede Cei care îi mânau din spate erau negri şi deloc îngăduitori Stan observă cum un primitiv, rămas mai la spatele turmei, se întoarse brusc, evident dorind să fugă de acolo Însă după un singur pas îşi ridică mâinile şi se prăbuşi la pământ Atunci Stan observă că în spatele lor mai erau alte trei persoane, care păreau mai puţin furioase, dar mult mai periculoase Una era o femeie cu două cozi blonde şi un bici Mai era încă o femeie, cu pielea mai închisă la culoare, tot cu un bici în mână Ultimul era un bărbat – de asemenea cu un bici, cum altfel? — care urla supărat la primitivul căzut la pământ Acesta se zbătu puţin, fără vlagă, şi în cele din urmă reuşi să se ridice în picioare Se alătură supus celorlalţi, însă cu o expresie încrâncenată pe chipul lui acoperit cu barba încâlcită şi murdară Îşi freca din când în când şoldurile şi coatele, ca şi cum l-ar fi durut Stan era convins că îl dureau cu adevărat Achiever tot butonase la ecrane şi găsise unul care prezenta o imagine de interior Era sala mare de la intrarea pe nava aceea, unde se îngrămădeau primitivii şi paznicii, aceştia din urmă la fel de nedumeriţi Unul dintre paznicii aceia tuciurii era o femeie care făcea un lucru pe care Stan şi ceilalţi nu-l puteau vedea, deoarece era pe acelaşi perete cu camera video Abia apoi şi-au dat seama despre ce era vorba: femeia lua din perete pachete multicolore de Hrană-CHON şi le arunca Bătrânilor Achiever scoase un mormăit gros şi se întoarse spre dozatorul lor — Nu idee rea Vrut şi voi? îi întrebă el, scoţând din propriul dozator pachete asemănătoare cu cele din imagine de pe monitor Stan desfăcu unul şi întrebă încruntat: — Acum ce urmează? Vom porni spre altă planetă? Deşi nu avea buze, Achiever încercă să scoată un ţâţâit ca de om În fine, aproape ca de om — Nu avut deloc deloc deloc simţ chinestezic? Nu simţit întâmplat deja decolat? Stan vru să-i răspundă, dar Estrella îl opri apucându-l de braţ El se supuse, deşi cu greu Impulsul de a copia atitudinea lui Achiever se topi treptat apoi dispăru cu totul, pentru că pe neaşteptate apăru una din simulările alea enervante, făcându-l să uite cu totul de supărarea pe tonul de superioritate al masculului Heechee De data aceasta nu era femeia Nici măcar nu era femeie, ci un bărbat îndesat şi palid, care li se adresă doar atunci când se convinse că toţi cei patru captivi erau atenţi la el — Bună ziua! le spuse el pe un ton asemănător mai degrabă cu cel al unui amfitrion la o mare petrecere decât cu al unui răufăcător care răpeşte oameni Numele meu este Raafat, Raafat Gerges, dar voi îmi puteţi spune doar Raafat Pentru că am decolat deja, Wan spune că este în regulă să vă informez că aveţi voie să vă deplasaţi prin navă Nu vă va mai atinge nimeni cu bastonul cu şocuri electrice, cu condiţia să nu încercaţi să intraţi în cabina de comandă Accesul acolo rămâne interzis Nu că aţi putea face ceva dacă aţi intra, pentru că toate comenzile sunt blocate, dar Wan nu doreşte să vă vină vreo idee nesăbuită Vorbim mai târziu Şi dispăru — Hei! exclamă Estrella aproape veselă Parcă-i mai bine aşa Hai să vedem ce mai e pe aici Îl trăgea pe Stan spre uşă, când tânărul se opri brusc, adulmecând aerul Se întrebă dacă nu cumva urcase la bord o turmă de capre sau refulase sistemul pentru excreţiile fiziologice sau Dar n-a mai fost nevoie să se întrebe, pentru că una din sursele mirosului intră împleticindu-se în cabină – un primitiv bărbos, cu fustă şi mirosind de-ţi muta nasul din loc Şi aşa s-a întâmplat că Stan s-a pomenit pentru prima oară faţă în faţă cu un Bătrân Un Bătrân puţea îngrozitor de tare Cincizeci şi ceva de Bătrâni, socoti Stan, erau de-a dreptul criminali Până şi paznicii lor preferaseră să stea în acele cabine unde se aflau foarte puţini Bătrâni Iar asemenea cabine erau greu de găsit — Am avut grijă de ei, îi spuse lui Stan unul dintre paznici – pe care îl chema Yussuf Numaiştiucum –, dar niciodată nu am fost obligaţi să locuim la un loc cu ei Cea mai mare parte a timpului stăteau în aer liber Da’ ştiu că put ca naiba Mirosul acela oribil nu era provocat doar de sudoare, ci mai ales de faptul că refuzau să facă la toaletă Bătrânii ştiau foarte bine la ce erau bune recipientele acelea sanitare cu şanţ ale Heechee-ilor Şi nu îi deranja să le folosească atunci când se întâmpla să fie prin preajmă Adică la patru sau cinci metri de locul unde se aflau ei atunci când îi lovea nevoia Dar dacă erau mai departe, Bătrânii nu se mai osteneau să meargă până acolo şi preferau să se uşureze pe orice suprafaţă verticală sau pur şi simplu pe duşumea Până la sfârşitul primei zile, Stan şi ceilalţi au învăţat să se uite bine pe unde calcă Au avut şi privilegiul de a primi vizita lui Wan Dar acesta nu avea nicio treabă cu cei doi tineri sau cu perechea de Heechee Pe Bătrâni venise el să-i vadă Deşi se pare că prezenţa lui simulată nu a avut vreun efect asupra primitivilor Aceştia şi-au văzut mai departe de pachetele lor de Hrană-CHON din care înfulecau cu spor sau de plimbările fără rost prin navă Să nu vă închipuiţi însă că erau lăsaţi de capul lor Negrii care îi păzeau mormăiau în barbă şi arătau spre plafoanele scunde ale navei Heechee Bărbaţii mergeau cu capetele aplecate ca să nu se lovească, ba chiar şi femeile erau cu doar un centimetru sau doi mai scunde decât tavanul Treceau pe lângă Stan şi ceilalţi şi îi salutau, dar principala lor preocupare erau Bătrânii Mergeau printre ei, îi loveau prieteneşte pe spate, le şopteau cine ştie ce lucruri Şi, la un moment dat, pe neaşteptate, întreaga navă se umplu cu particule strălucitoare de lumină: albe, roşii, galbene, albastre Stan o cuprinse iute pe Estrella de umeri ca să o apere de această nouă ameninţare necunoscută — Ce-s astea? întrebă el aproape furios, dar mai ales speriat Achiever nu-şi pierduse sarcasmul — Întrebat pe mine ce putut fi Un singur lucru, răspuns eu Activat disruptor de ordine ceea ce însemnat că noi traversat barieră Schwarzschild, cum spus voi Tot nu înţeles ce spus eu? Mai simplu Noi acum Afară Noi acum plecat de tot din Nucleu II Timpul trecu Mirosul Bătrânilor se făcu tot mai greu de suportat Uneori paznicii încercau să le strângă rahaţii, dar parcă erau prea abătuţi ca să facă treabă bună Achiever nu catadicsi să cureţe şi el pe jos, dar o puse pe Salt să o facă, iar ea îşi îndeplini foarte bine această misiune Stan nu o lăsă pe Estrella să se atingă de scârna aia – cine putea şti ce patogeni purtau Bătrânii şi cum ar afecta aceştia copilul lor? Aşa că se gândiră să abordeze problema din alt unghi După exemplul paznicilor, încercară şi ei să-i încurajeze pe Bătrânii ce păreau cuprinşi de nevoi să folosească recipientele sanitare Unii o făceau Dar nu destui Prin urmare pierdură lupta în faţa metabolismelor celor cincizeci şi ceva de primitivi, ce transformau hrana în materii digerate Şeful paznicilor era o femeie pe nume Grace Nkroma, căpoasă cât cuprinde şi mereu cu ţandăra sărită Se străduia din răsputeri să-şi ţină subalternii ocupaţi, dar fără şanse de succes — N-au nicio vină, le spuse ea lui Stan şi Estrellei În urmă cu doar două săptămâni eram în Kenya, fericiţi şi cu burţile pline şi imaginându-ne că vom rămâne acolo până la pensie Dar uite că nu s-a întâmplat aşa După ce Wan ne-a şterpelit câţiva Bătrâni, cineva a hotărât că vor fi mai în siguranţă în Nucleu Aşa că ne-au făcut pachet pe toţi, cu excepţia a doi dintre subalternii mei care erau în permisie, şi ne-am pomenit pe drum spre Planeta Cum-O-Cheamă a Stelei-Nu-Ştiu-Care! Vă puteţi închipui cum a fost? Nu era nimic pregătit pentru noi! Am avut o maşină de Hrană-CHON şi un fel de ţâşnitoare cu apă de băut şi atâta tot! Nu tu cabine în care să dormim Nici corturi Bine măcar că am avut atâta minte să ne luăm sacii de dormit cu noi Nu existau nici măcar toalete Aşa că nu trebuie să-i judecaţi prea aspru pe Bătrâni pentru că îşi fac peste tot şi treaba mică, şi aia mare Ce să mai vorbim despre organizarea asta de toată jena! Şi a vorbit A vorbit mult A vorbit încontinuu Estrella se străduia să se arate înţelegătoare Stan nu-şi dorea decât să tacă odată din gură Şi mai erau şi simulările Uneori apărea tânăra drăguţă pe care o chema Sindi, alteori Raafat, egipteanul Foarte adesea apărea însuşi Wan, chicotind binedispus în vreme ce se plimba printre Bătrâni, gângurind ca un prost la ei, cântându-le fals tot felul de aiureli, spunându-le poveşti despre cum lumea exterioară şi neamul Heechee intenţionau să-i înşele şi să-i distrugă pe toţi Acum, evident că Wan nu-i putea atinge pe Bătrâni şi nici viceversa Nici Stan nu-l putea atinge, chestie care îi provoca un regret profund I-ar fi plăcut nespus de mult să-i tragă una individului care-i răpise şi care nu dădea vreun semn că ar dori să le dea drumul Înainte de a adormi, Estrella, cuibărită în braţele lui, se întoarse spre el ca să-l întrebe doar atât: — Ce crezi, iubi? O să scăpăm vreodată de aici? — La dracu’, sigur că o să scăpăm! îi răspunse el pe un ton categoric Aproape convins că o minte Paznicii jeleau pe faţă locurile şi oamenii pe care era foarte posibil să nu-i mai vadă vreodată („O, Nairobi! Oraşul care nu doarme noaptea! Găseşti tot ce vrei acolo – chiar ieftin!”) Relaţia dintre ei şi primitivi era una de camaraderie binevoitoare şi le spuneau fiecărui Bătrân pe nume Pentru că aparţineau unei alte specii, Salt şi Achiever stârniseră interesul paznicilor — Păi, sigur că da, îi spuse lui Stan paznicul care purta numele Jared Am mai văzut Heechee la viaţa noastră Atunci când au venit să-i vadă pe Bătrâni Şi după aia, când ne-am dus în Nucleu, normal că am văzut foarte mulţi Dar acum este prima oară când Împărţim acelaşi spaţiu cu ei Pe Achiever nu-l bucura deloc atenţia paznicilor Aproape tot timpul când nu dormea, meşterea la monitoarele de pe navă Salt îi aducea de mâncare de câte ori îi cerea Vreme de două zile, Stan l-a văzut foarte puţin, până când unul dintre Bătrâni intrase sau încercase să între în cabina de comandă şi fusese alungat cu un baston cu şocuri electrice Achiever scoase atunci capul pe uşa cabinei lui să vadă de unde venea tot tămbălăul acela şi îl zări pe Stan — Venit dracului aici! îl invită el înăuntru Avut ceva arătat Acel ceva era imaginea unei planete, albastru cu alb la fel ca toate planetele locuibile La început cam de mărimea unui grep, se făcea din ce în ce mai mare — Destinaţie, îl anunţă Achiever, fluturându-şi degetele osoase spre ecran Crezut că sigur aşa pentru că nu apărut alt obiect planetar — Dar Dar se bâlbâi Stan, cu gândul la zilele şi nopţile parcă fără sfârşit cât durase călătoria lui şi a Estrellei până la Nucleu Dar am ajuns deja? Atât de repede? N-au trecut decât două zile — Perioadă adecvată pentru această călătorie, declară Achiever Nu Nu existat îndoială Aceasta navă rapidă Şi noi ajuns acolo Obiect din monitor însemnat casă nouă pentru voi, precis pentru perioadă lungă, poate pentru totdeauna III Când au ajuns pe planetă, toată lumea s-a îngrămădit să iasă din navă: oameni, Heechee şi Bătrâni, toţi mânaţi de la spate cu bastoanele acelea cu şocuri electrice şi ordine strigate de echipajul invizibil al lui Wan Când reuşi să-şi recapete echilibrul în îmbulzeală, Stan observă o întindere de vegetaţie abundentă, cam de mărimea unui teren de fotbal Pe margini creşteau copaci, iar în capătul celălalt faţă de locul unde se afla tânărul se vedea un lac mic şi drăguţ Într-o direcţie era un versant, cam sterp, cu câteva clădiri pe el Ba nu, se corectă Stan, cu nişte ruine ale unor clădiri vechi Cădea o ploaie blândă Aerul era plăcut şi răcoros Şi – îşi dădu seama el atunci când inspiră adânc, cu o plăcere neaşteptată – mirosea slab a copaci şi a iarbă şi a alte chestii vegetale, dar deloc a Bătrâni Iar din punctul de vedere al lui Stan, acesta era un mare plus Deşi se părea că era unicul La câteva clipe după ce ultimul dintre Bătrâni se rostogolise din navă, plângând şi urlând şi dând din mâini ca să se apere de loviturile invizibile, trapa se închise Cu un scâncet aproape neauzit, se ridică de pe iarbă Se roti un sfert de cerc pe axa proprie, apoi alunecă iute în sus, făcându-se nevăzută după coasta muntelui Apăru un moment mai târziu, aterizând pe culmea acestuia Şi acolo rămase, tăcută şi nemişcată După aceea toţi încercară să se gândească ce anume să facă în locul acesta în care nu ei aleseseră să trăiască Primul lucru descoperit de Stan şi de Grace Nkroma era că aveau mâncare Lângă lac se înălţa o structură piramidală care scotea pachete de Hrană-CHON pe o parte şi apă limpede şi rece pe partea cealaltă — Bine, spuse Grace Apoi ridică vocea: — Yussuf, ia doi oameni şi daţi pachete de mâncare Bătrânilor ca să tacă Şi către Stan: — Ce-o fi cu colibele alea? Tânărul nu le văzuse până atunci – erau cam vreo douăsprezece construcţii, în formă de stupi şi făcute, din câte îşi putea da el seama de la distanţa aceea, din lut şi pietre mici Fiecare avea o singură intrare, probabil o uşă, însă nimic care să semene cu o fereastră — Nu par prea comode, spuse el — Măcar acolo o poţi feri pe Estrella de ploaie, îi atrase atenţia Nkroma Foarte adevărat Supărat pentru că nu-i venise lui ideea, Stan o luă pe Estrella de braţ ca să o conducă spre adăpost Dar tânăra nici nu voia să audă — Of, Stan, nu crezi că încă mai sunt capabilă să mă deplasez singură? Şi oricum Ah! exclamă ea, oprindu-se brusc Un bătrân, sau simularea unui bătrân, le ieşise în drum Hainele de pe el arătau ca şi cum ar fi fost donate de o instituţie filantropică nepretenţioasă Nici bătrânul nu arăta mai bine — Vă rog să mă scuzaţi, le spuse el politicos, blocându-le calea Locuinţele acestea sunt pentru Bătrâni, nu pentru voi Stan se uită urât la el, ştiind în acelaşi timp că ar fi putut trece chiar prin trupul lui imaterial, dar abţinându-se să o facă din cauza fricii de eventualele consecinţe probabil foarte dureroase — Cine dracu’ mai eşti şi tu? vru tânărul nostru să ştie — Numele meu este Horace Parker Wan ne-a ordonat să asigurăm tot confortul posibil oaspeţilor noştri, Bătrânii În privinţa voastră nu am primit niciun ordin DORINŢA KLAREI I Atunci când numele tău este Gelle-Klara Moynlin şi toată lumea din univers ştie cine eşti, ai anumite responsabilităţi De exemplu, nu poţi intra în panică Nu că aş fi avut vreo intenţie Când trăieşti la fel de mult cât am trăit eu, poţi să faci faţă, din când în când, unei ameninţări cu moartea, fără să te apuce nebuneala Nu mă apucase Nebuneala Dar mă apucase tristeţea, pentru că nu-mi puteam scoate din minte imaginea asasinării tuturor acelor Heechee şi oameni nevinovaţi Şi, da, mă apucase şi furia, pentru că persoana care profera aceste ameninţări era Wan, broscoiul ăla râios şi detestabil De ce îl detestam atât de mult? Nu-mi place să recunosc, dar am avut o relaţie cu căcatul ăsta cu ochi Foarte demult, pe o perioadă scurtă, dar nu suficient de scurtă, i-am fost cum se zice? Bine, bine M-a cumpărat ca să-i fiu curvă Nu contează amănuntele Să spunem doar că mă aflam într-un loc de unde voiam să plec şi singurul mijloc prin care o puteam face era cu nava particulară a lui Wan Singura problemă a fost preţul exorbitant al biletului Aşa că mi-am achitat călătoria în patul lui Sau în cada lui de baie Sau pe masa lui din sufragerie Sau, cel mai adesea, pe podeaua lui Pentru că, atunci când Wan voia ceva, voia chiar pe loc Destul cu asta Voi mai spune doar că, din punct de vedere sexual, micuţul mizerabil era egoist şi mojic În celelalte relaţii ale lui era cu mult mai rău Încă de atunci m-am gândit că s-ar putea să fie nebun (Fireşte că mai târziu am fost sigură de asta ) Nu pot spune că l-am urât, dar aş fi fost nespus de fericită dacă aş fi auzit că a murit Mai ales acum, când intenţiona să ucidă toată populaţia de pe o întreagă planetă Inclusiv pe mine, evident, dar, sincer, viaţa mea se cam consumase Cei la care ţineam erau milioanele de persoane în pericol, care aveau mult mai multe motive să trăiască decât aveam eu Deci nu eram într-o dispoziţie prea strălucită Hypatia nu mai ştia ce să facă să mă înveselească, atât cât îi permiteam eu Ceea ce nu era prea mult Nu aveam niciun chef de o bârfă ca între fete, de fapt nu aveam niciun chef de conversaţie, de oricare fel ar fi fost ea Un timp am lăsat-o să-mi recite buletine de ştiri despre situaţia cu Wan, dar acestea nu erau prea multe Aterizase pe Planeta cu o Lună a Stelei Galben-Deschis Paisprezece, unde fuseseră duşi Bătrânii Îi atacase cu şocuri electrice pe paznicii lor până când aceştia îi încărcaseră pe Bătrâni pe nava lui, după care dispăruse Când Hypatia mi-a dat veştile astea, i-am zis că nu mai vreau să aud nimic Nici muzică nu voiam să ascult, nici de baie cu spumă nu-mi ardea, nici să-mi citească nu aveam chef Singurul lucru pe care nu îl refuzam era mâncarea O mâncam până la ultima fărâmiţă, ba chiar îi apreciam gustul delicios Dar asta nu mi-a schimbat deloc starea de spirit A rămas funestă Şi după aia s-a înrăutăţit Ciuguleam dintr-un quiche făcut de Hypatia, urmărind cu un ochi un fel de Hamlet modern pe care ea îl pusese la unul dintre monitoare, când i-am auzit tusea care spunea „iată-mă” M-am întors şi am observat că nu mai era îmbrăcată cu straiele ei obişnuite de secol al cincilea Stătea ţeapănă pe o bancă tare, îmbrăcată cu un soi de taior din acelea pe care le poartă secretarele particulare Expresia de pe chip îi era la fel de serioasă cum îi era şi costumul Fapt care mi-a dat de înţeles că trebuia să-mi spună ceva ce nu îmi va face plăcere M-am pregătit pentru ce avea să urmeze — Haide, spune Ce s-a întâmplat? — Scuze de deranj, şefa, dar Wan a decolat cu toţi Bătrânii la bord Se pare că iese din Nucleu Am ridicat din umeri: — Călătorie sprâncenată! Asta înseamnă că nu mai trebuie să ne facem probleme că va detona steaua? — Nu ştiu Dar nu asta voiam să-ţi spun Atunci am fost convinsă că nu era ceva ce aş fi dorit să aud Brusc mi s-au încordat toţi muşchii din corp — La dracu’, ce este? Şi atunci mi-a spus: — Scumpo, au identificat nava spaţială pe care a deturnat-o Este cea pilotată de Achiever Se pare că Stan şi Estrella şi Salt sunt încă la bordul ei II Atunci mi s-a părut ciudat că mi-a spus asta Dar aveam alte lucruri mai importante la care să mă gândesc Problema este că niciodată nu am avut prea mulţi prieteni Nu mă refer aici la angajaţii mei sau la copiii care locuiau pe insula mea sau la tovarăşii mei de aşternut Mă refer la prieteni La acele persoane cu care îţi petreci timpul pentru că îţi place să le ai în preajmă Iar aici, în Nucleu, am avut şi mai puţini prieteni decât în mod obişnuit Cu excepţia Hypatiei, nu am avut decât trei Estrella, Stan şi Salt; iar acum ei se aflau într-un pericol de moarte Şi nu m-am mai putut stăpâni Mi-am dezlănţuit toată furia asupra ei A suportat destul de bine, pentru că avea mult antrenament Dar mie nu mi-a fost de ajuns, mai ales că nu ea era vinovată pentru catastrofă Aşa că i-am ordonat să-mi aducă alţi ţapi ispăşitori la care să urlu A încercat Sau mi-a zis doar că a încercat Însă nu a apărut niciunul dintre candidaţii principali atunci când i-a chemat ea Bănuiesc că Sigfrid şi Thermocline încercau să gestioneze cumva situaţia Dar nu puteau fi chiar într-atât de ocupaţi Şi-ar fi putut face timp dacă ar fi vrut Nu Explicaţia era alta Mă evitau Inteligent din partea lor, pentru că nu eram în dispoziţie de discuţii Hypatia continua să mă informeze Nu a fost nimeni rănit pe Planeta cu o Lună; simulările cu biciuri şi bastoane cu şocuri electrice îi adunaseră pe toţi Bătrânii şi pe toţi paznicii lor care avuseseră ghinionul să fie de serviciu în momentul acela Nava lui Achiever era una din cele mai rapide din câte existau Afară, aşa că nimeni nu putea spera să-i ajungă din urmă, chiar dacă ar fi încercat Nu fusese descoperit locul unde se afla arma aceea distrugătoare a gravităţii şi care urma să detoneze Steaua Albă Fără Planetă Foarte Mare Foarte Fierbinte Şi probabil că nu avea să fie descoperit niciodată Cea mai bună ipoteză era că se afla undeva pe orbită, în apropierea ţintei; însă era prea mică pentru a fi observată Şi tot aşa O mulţime de veşti, toate proaste Bine măcar că aşa am avut timp să mă liniştesc Nu spun că mi-a trecut furia Eram furioasă cum nu mai fusesem niciodată Dar toată furia aceasta era îndreptată împotriva împuţitului ăluia de Wan, nu împotriva acelora la care îmi doream să zbier Mă copleşise şi tristeţea Genul ăla de tristeţe care te face să plângi şi să-ţi curgă nasul chiar dacă îţi imaginezi că te gândeşti la altceva La fel mă simţisem şi atunci când tsunamiul Kilauea îmi distrusese draga şi frumoasa Raiwea Am căzut pe gânduri câteva minute, timp în care Hypatia s-a tot fâţâit în jurul meu Îmi arunca priviri ciudate din colţul ochilor – presupun că voia să vadă dacă aveam de gând să explodez Când a încercat să-mi ofere iar de mâncare, am clătinat din cap — Nu mi-e foame, i-am zis Am mai fiert în suc propriu câteva minute, după care mi-a venit o idee Nu-mi dădeam seama dacă era bună sau nu, dar i-am spus: — Găseşte-mi-l pe bucătarul ăla, Marc Antoniu Habar n-am ce i-a zis Hypatia, dar tipul a apărut imediat – nu în persoană, ci pe monitor — Ce este? m-a întrebat el Sunt cam ocupat În momentul acela nu aveam chef să accept un asemenea comportament nici din partea lui şi nici din partea altcuiva — Trebuie să faci ceva, i-am zis eu M-a privit cu răceală — Ce? — Trebuie să te duci după ei! Să-i aduci înapoi Nu-mi pasă cât costă, auzi? — Aud, mi-a răspuns el şi a dispărut de pe ecran Fără vreun cuvânt de rămas-bun Asta s-ar numi reacţie mixtă El a înţeles ce-i ceream eu să facă Eu nu-mi dădeam seama dacă avea să o facă sau nu Când m-am întors, am văzut-o pe Hypatia aruncându-mi iar una din privirile ei dubioase Nu aveam niciun chef de tâmpeniile ei — Ce e? m-am răstit eu — Scumpo, a început ea pe un ton mult mai înţelegător decât ar fi fost cazul, ştiu cum te simţi De obicei fac un mare scandal atunci când Hypatia îmi spune chestii de genul ăsta Dar de data asta eram mult prea necăjită ca să mai ţip la ea Am tras aer în piept şi am încercat să mă calmez — Dă-mi ceva să beau, i-am ordonat eu Am luat paharul de pe server şi am tras o duşcă zdravănă – vodcă cu gheaţă, exact cum îmi place mie Abia după asta i-am spus: — Zici că ştii cum mă simt Adică? Hypatia s-a ridicat de pe sofaua unde stătuse tolănită până atunci şi s-a apropiat de mine Expresia de pe chipul ei era la fel de miloasă ca tonul Cred că ar fi vrut să mă mângâie pe creştet dacă ar fi putut — Să ştii că nu merită, mi-a spus Bărbaţii Am pus jos paharul şi m-am uitat urât la ea — Ce dracu’ ţi-a venit acum să vorbeşti de bărbaţi? A făcut un pas înapoi, dar s-a încăpăţânat să continue: — Mereu e vorba despre câte un bărbat, nu? Robin, Wan, Bill Tartch, toţi ceilalţi Întotdeauna pierzi lupta cu hormonii M-a surprins că Hypatia l-a pus pe Wan în rând cu Rob Broadhead, ba chiar şi cu Bill Deşi înţelegeam că, din punctul ei de vedere, absolut toţi bărbaţii nu erau decât nişte violatori şi nişte mitocani bătăuşi Şi brusc am înţeles despre ce vorbea — Pentru numele lui Dumnezeu, Hypatia, nu-mi spune că ţi-a intrat în cap că am făcut o pasiune pentru Stan Avery? Nu a zis nici da, nici ba Doar mi-a aruncat iar una din privirile alea răbdătoare şi înţelegătoare şi mi-a spus: — Ştiu, draga mea Nu ai cum să te împotriveşti, atâta vreme cât eşti prizoniera propriilor ovare Probabil că expresia mea a împiedicat-o să mai continue — Stan e doar un copil\ i-am spus eu Mă rog, mai degrabă am urlat Nu mi-a răspuns nici la asta Nici nu a pomenit nimic despre faptul că majoritatea iubiţilor mei fuseseră nişte copii în comparaţie cu mine Nu a spus absolut nimic Doar a continuat să mă privească cu înţelegere şi indulgenţă Aşa că m-am apucat să fac ceva ce nu fac prea des Am încercat să mă explic Da, bine, ştiu că Hypatia nu-i decât o inteligenţă artificială, dar au fost momente în ultimele câteva veşnicii când am avut senzaţia că ea e ultimul prieten care mi-a mai rămas Şi i-am zis: — Hypatia, draga mea, am să mă simt mai bine atunci când am să-i ştiu pe toţi în siguranţă Nu am nevoie de niciun bărbat Nu am nevoie să ne punem materialul genetic la un loc ca să încropesc un copil al meu Am cu ce să-mi umplu viaţa mea de acum şi nu vreau decât să fie totul cum era înainte — Da, scumpo, a bâţâit Hypatia din cap Înţeleg ce spui În momentul acela mi-a venit să ţip la ea Dar ce rost ar fi avut? Toate lucrurile astea nu se regăseau în programul şi experienţa ei, nu din cauză că era o inteligenţă artificială, ci tocmai pentru că era o inteligenţă artificială atât de deosebită În realitate Hypatia arată şi se comportă ca un om Până şi eu uit uneori că nu-i adevărată, dar, mai devreme sau mai târziu, face ea ceva şi îmi aduce aminte PE ARABELLA I În prima săptămână petrecută pe Arabella, s-au întâmplat vreo două evenimente semnificative După ce au tremurat două sau trei nopţi pe pământul gol, de pe stânci s-a rostogolit spre valea lor o maşinărie cu aspect bizar şi cu cinci picioare fusiforme Nu se ştie dacă putea să vorbească, pentru că nu a spus nimic Tot ce a făcut a fost să pună un morman de saci de dormit la picioarele lui Stan şi apoi s-a retras pe munte Erau cinci saci de dormit Suficienţi pentru Stan, Estrella, Grace Nkroma şi cei doi subalterni ai ei Dar niciunul pentru Salt sau Achiever În orice caz, Stan şi Estrella au hotărât că vor dormi împreună în unul, pentru ca Salt şi Achiever să se poată culca în celălalt Era la latitudinea lor dacă voiau să o facă sau nu Celălalt eveniment nu a fost la fel de plăcut Nu doar Stan se gândea tot timpul la nava atât de tentant cocoţată în vârf de munte, dar atât de departe de ei După câteva zile, Achiever n-a mai putut să reziste acestei tentaţii Până când şi-au dat seama ce face, el ajunsese deja la jumătatea versantului Dar n-a putut să urce mai mult În timp ce-şi croia cu prudenţă drum printr-o centură de stânci cu muchiile tăioase dinspre culme, şi-a ridicat brusc mâinile, apoi corpul i-a fost apucat de convulsii inimaginabile şi s-a prăbuşit leşinat Toţi cei din vale strigau la el Adjunctul lui Nkroma, Yussuf Pike, a pornit primul să urce după el Stan a dat drumul mâinii Estrellei, i-a aruncat o privire sălbatică, a inspirat adânc şi a plecat în urma lui După cum s-a dovedit ulterior, nu era nevoie de acte de eroism Din spatele culmii au apărut pe neaşteptate două dintre maşinile acelea cu cinci picioare Una l-a încărcat pe Achiever pe platforma celeilalte şi l-au adus jos Cu toate că îşi pierduse cunoştinţa, trupul lui încă se mai contorsiona de durere Bine că nu murise Dar în următoarele zile Achiever a zăcut în culcuşul lui, iar durerile chinuitoare i-au amintit în fiecare secundă de greşeala făcută Una peste alta, până la sfârşitul primei luni, Stan şi Estrella au aflat o mulţime de lucruri despre locul unde erau ţinuţi prizonieri Deşi nu toate lucrurile acestea le foloseau la ceva De exemplu, au aflat că Wan îi vizita de mai multe ori pe zi, când stătea în compania dragilor lui Bătrâni şi îi ignora complet pe oameni Au mai aflat că, dacă aveau nevoie să se spele – nevoie care a apărut imediat –, singurul loc unde o puteau face era în apa micuţului lac Au aflat că nu era bine să încerce să ajungă la nava de pe culme căţărându-se prin spatele ei, pentru că, indiferent pe unde ar fi urcat, căderile de roci făceau muntele inaccesibil Au mai aflat că nu aveau cum să-i atragă de partea lor pe oamenii lui Wan, pentru că nu aveau nimic de oferit care să întreacă pedepsele acelea îngrozitoare Cu toate acestea, când se afla printre Bătrânii lui, Wan nu mai părea un om chiar atât de rău Le cânta, aşa cum le cânţi unor copii mici Nu era însă limpede dacă Bătrânilor le plăcea sau nu În orice caz, deşi nu dădeau semne de prea mare interes, aceştia erau conştienţi de prezenţa lui Uneori se mai întâmpla să mormăie, ca răspuns la tandreţurile lui Dar în cea mai mare parte a timpului pur şi simplu îl ignorau — Pun pariu că şi-ar dori să-i scarpine pe burtă, remarcă Estrella, uitându-se la simularea lui Wan care murmura drăgăstos ceva spre doi Bătrâni care molfăiau în legea lor nişte Hrană-CHON la umbra unui copac Şi Estrella mai avea încă o observaţie pertinentă: — Pentru că nu-i decât o simulare nu le simte mirosul Se sperie brusc şi sări în picioare, privind îngrijorată în jur, atunci când se auzi o voce din spatele ei: — Chiar aşa de rău miros? Cu ce seamănă mirosul lor? — Păi, începu Stan, surprins şi el, dar dispus să răspundă E cam ca Estrella îl întrerupse, spunând sfidătoare: — Nu discutăm cu oameni pe care nu-i vedem De ce nu te arăţi? Urmă o pauză lungă Apoi se auzi iar vocea Şovăitoare acum: — Nu ar fi bine E încă aici — Cine e aici? vru să ştie Estrella Despre Wan vorbeşti? — Bineînţeles că despre Wan vorbesc Nu ştiu dacă i-ar plăcea să mă vadă Stan vru şi el să spună ceva, dar tânăra îl apucă de braţ — Fie cum zici tu, dacă ţi-e frică să nu te vadă Măcar spune-ne cum te cheamă Urmă o pauză şi mai lungă Apoi: — Bine Numele meu este Raafat Gerges Dar îmi puteţi spune doar Raafat Eu v-am adus sacii de dormit Mi-am închipuit Vocea sună rănită — că îmi veţi fi recunoscători — O, dar suntem, îl asigură Estrella A fost foarte frumos din partea ta, chiar dacă nu au ajuns pentru toţi Altă pauză Apoi vocea uluită — Am văzut ce aţi făcut pentru Heechee-ii aceia Dar nu am înţeles de ce — Pentru că sunt prietenii noştri, îi explică tânăra Urmă cea mai lungă pauză dintre toate, ca şi cum Raafat Gerges încerca să înţeleagă ce tocmai auzise, dar Estrella nu-l lăsă să termine Se uită în toate părţile complexului şi îl strigă: — Raafat? Uită-te! Wan a plecat De ce nu ne laşi să te vedem? După o altă perioadă de gândire, se auzi vocea: — În regulă Şi în aceeaşi clipă apăru în faţa lor Raafat Gerges era cu adevărat o apariţie Însă nu din punct de vedere fizic Avea părul negru şi tenul pământiu, adică nu ar fi întors capetele femeilor pe stradă Dar, pe de altă parte, hainele şi accesoriile lui erau de-a dreptul impresionante: o tunică de un alb ca al zăpezii, brăţări cu nestemate, sandale ţintuite cu alte nestemate şi o chestie pe cap – nu-i puteai zice pălărie – care semăna cu un burlan fără boruri, confecţionat dintr-un material colorat şi garnisit tot cu nestemate Tipul ştia că arată spectaculos Şi se mai mândri puţin cu aspectul său, explicându-le: — Sunt egiptean, pricepeţi? Dar nu am vrut să arăt ca egiptenii din vechime, aşa că Wan mi-a permis să mă împopoţonez puţin Şi adoptă o poză de manechin — Cred că arăt foarte bine Voi ce ziceţi? Raafat Gerges a fost primul dintre oaspeţii lor ruşinoşi care şi-a arătat chipul, dar nu a fost şi ultimul În vreme ce stăteau de vorbă, au apărut şi ceilalţi, unul câte unul – două femei şi doi bărbaţi deosebit de musculoşi — Atunci când ţi se oferă ocazia să-ţi simulezi un corp, le spuse unul dintre aceştia – cu pielea catifelată şi neagră şi foarte înalt –, e bine să-ţi faci unul care să arate trăsnet Apoi se prezentă: — Eu sunt Devon Washington Se prezentară şi ceilalţi: Khoa Yukman – un bărbat cu capul ras şi barbă neagră, tunsă scurt; Sindi Gaslakhpard – o femeie cu pielea de culoarea migdalei, nas delicat şi păr blond, des şi ondulat; şi Phrygia Todd – cealaltă femeie, tot blondă, dar mai puţin sexy Simulările au privit în tăcere şi cu prudenţă la prizonierii lor până când Estrella şi-a amintit de bunele maniere — Numele meu este Estrella Pancorbo, spuse ea Iar acesta este Stan Devon ridică o mână, oprind-o: — Ştim cum vă cheamă, îi zise el Şi pe voi, adăugă, adresându-se lui Grace Nkroma şi oamenilor ei care se apropiaseră între timp — Ah! exclamă uşor Estrella şi continuă, încercând să spargă gheaţa: Raafat a fost foarte drăguţ Ne-a adus saci de dormit — Ştim, îi spuse femeia care se numea Sindi — Ah! repetă Estrella Dar nu se dădu bătută şi încercă din nou: — Am avut parte de ceva agitaţie atunci când Achiever a încercat să se urce — în navă, îl luă vorbele din gură femeia care se numea Phrygia Am văzut Putem să te întrebăm ceva? Ce ai păţit la faţă? Chiar dacă avusese la dispoziţie ani buni ca să se obişnuiască cu întrebarea aceasta, Estrella tot se simţea prost atunci când o auzea — Am avut un accident, răspunse ea scurt şi schimbă imediat subiectul Se pare că voi vă uitaţi mult la noi Cum aşa? Devon Washington zâmbi Dar zâmbetul lui era mai mult mâhnit decât amuzat — Avem o grămadă de timp Dar nu mai continuă, pentru că văzuse ceva în spatele lui Stan — Drace! La revedere! mai spuse şi se făcură nevăzuţi toţi patru Stan se întoarse şi observă că Wan se întorsese Acum drăgălea doi Bătrâni pe malul lacului Şi Grace tot într-acolo se uita — Am impresia că lor le este mai teamă de el decât ne este nouă, zise ea Din spatele ei, Achiever scoase cotcodăcitul care pentru el era echivalentul chicotitului de om — Normal aşa Întrebat de ce? Răspuns eu: pentru că ei cunoscut el mai bine decât noi II A doua lună nu a fost mai bună decât prima, iar a treia a fost şi mai rea Din cauza plictiselii Din cauza mâncării inacceptabile Şi din nou din cauza plictiselii („Dacă am fi avut Barza cu noi măcar am fi putut să ne uităm la copil” „Haide, Stan, nu te supăra pe mine, nu-i vina mea că am uitat s-o iau Nu mai ştii cât de repede ne-au scos din navă?”) În zorii fiecărei dimineţi, Stan se uita la nava cocoţată pe culmea muntelui Însă făcea mai mult decât să se uite Tânjea după speranţa de evadare pe care o reprezenta nava aceea, tânjea după brăţara Barză uitată înăuntru Dar nu doar atât Ştia, fireşte, că îşi dorea imposibilul, aşa cum îi demonstrase deja Achiever Cum încă mai demonstra uneori, atunci când dormea şi avea ochii închişi, dar toţi muşchii trunchiului i se contorsionau ca nişte şerpi turbaţi Când Estrella şi ceilalţi l-au întrebat ce se întâmplă cu el, Achiever i-a asigurat că se simte bine — Doar dormit prost pentru motiv nu avut ierburi bune pe care dormit Despre sac dormit părere este ptiu Mai bun decât nimic? Poate Discutabil Oricum, sigur mai puţin bun decât altceva Şi ca să le arate că subiectul acesta era închis pentru el, îşi întoarse capul îngust ca să se uite la navă — Oricum, spuse el, încercat data viitoare precis realizat scop, aşa cum spus numele de Achiever Şi le aruncă zâmbetul fără buze ca să le demonstreze că tocmai ce făcuse o glumă Dar Salt nu avea niciun chef de glume — Asta nu putut întâmplat, zise ea Nu ţinut minte? Navă controlat de servomodul nu de persoane Nu putut pilotat Achiever o privi cu superioritate — Nu corect Vorbit despre asta cu Raafat Gerges Wan anulat comandă maşină Motiv precis pentru împiedicat Raafat şi restul plecat de aici cu navă Stan deveni brusc mai atent — Vrei să zici că, dacă ai putea să intri în ea, ai fi în stare să o pilotezi? — Exact asta vrut zis, da Dar Salt flutură din degetele ei osoase spre el — Nu contat! îi spuse ea pe un ton tăios Nu contat dracului! Poate nu supravieţuit la a doua pedeapsă Dacă persoană încercat a doua oară atunci eu persoana aceea — Ba nu! urlă Achiever Tu purtat copil al meu! Nu putut riscat viaţa copil al meu! Ordonat categoric! — Dar nici tu nu te mai poţi duce, interveni Estrella Ai încercat o dată şi a doua oară e posibil să mori Nu-i aşa? Şi căută confirmarea în ochii lui Stan şi ai celor doi paznici ai Bătrânilor care se apropiaseră de ei Cei doi paznici îi dădeau dreptate Nu însă şi Stan Tânărul trase aer în piept şi spuse: — Am să mă duc eu Îngrozită, Estrella bulbucă ochii la el Dar Achiever tot nu se lăsă convins — Cât prost eşti, flutură el din degete spre Stan Ce rost intrat navă? Adus aici pentru îmbarcat toţi şi plecat de pe planetă Cine putut făcut asta? Pilot calificat putut Nu altă persoană putut Tu pilot calificat? Nu Tu doar stat în navă programat de alţii atunci când venit în Nucleu Pilotat tu navă model nou şi rapid ca asta? Nu Nu pilotat Deci nu speranţă realizat ceva În vreme ce Achiever înşira toate aceste argumente logice, Geoffrey, unul dintre paznicii Bătrânilor, îl asculta cu foarte mare atenţie Apoi spuse: — Eu sunt pilot Achiever îi aruncă o privire neîncrezătoare — Tu? Pilot navă? — Nu tocmai N-am pilotat nicio navă spaţială, recunoscu Geoffrey Dar am zburat cu aeronavele noastre ultrauşoare în Maasai Mara („Ha!” râse batjocoritor Achiever ) — Dar asta nu e tot, continuă Geoffrey În copilărie visul meu era să ajung pe Poartă Dar a apărut slujba asta şi nu am mai plecat Însă am studiat mult pentru asta — Studiat pilotat navă spaţială? îl întrebă sceptic Achiever — Sigur În fine, într-un fel Vezi tu, pe vremea aia era un joc video cu Poarta Te urcai în navă şi decolai şi zburai spre o planetă Se spunea că jocul era foarte real Şi l-am jucat foarte mult Achiever exclamă iarăşi „Ha!”, dar acum cu mai puţină convingere Studie câteva clipe chipul lui Geoffrey înainte de a spune: — Spus despre joc Descris plan general şi scop instrumente bord Repede şi cu amănunt În următoarele patru zile, Achiever l-a tot instruit pe Geoffrey cum să folosească comenzile navei în eventualitatea (puţin probabilă) că ar ajunge vreodată să pună mâna pe ele Stan a tras cu urechea cât de mult a putut, încercând să facă legătura între spusele masculului Heechee şi amintirile lui din vechea navă Cinci Da, comenzile acestea erau mai complicate, îşi spunea el Dar nu cu mult prea mult Apoi, în a patra zi, Geoffrey a început să urce pe munte Toţi cei din complex – fie ei Heechee, oameni sau Bătrâni – stăteau cu ochii aţintiţi asupra lui Când Geoffrey se ridică în picioare şi începu să alerge peste stâncile din vârf, Stan îşi îngădui o clipă de speranţă ameţitoare Distrusă imediat, bineînţeles Pe neaşteptate, braţele lui Geoffrey începură să bată sălbatic aerul, exact aşa cum făcuse şi Achiever Apoi se prăbuşi şi nu se mai mişcă Maşinile cu cinci picioare îl aduseseră deja la jumătatea versantului înainte ca Stan, Grace Nkroma şi ceilalţi să poată ajunge la el Dar a fost prea târziu — E mort, anunţă Grace, după ce îi controlase semnele vitale S-a dus şi ultima speranţă! Achiever bâţâi din cap — Extrem nefericit, spuse el, dar data viitoare Grace îi aruncă o privire în care se împleteau tristeţea şi furia — Nu va mai fi nicio dată viitoare! Niciodată! se răsti ea Gata! S-a terminat! III După aceea, lucrurile au început să arate puţin mai bine pentru sufletele acelea oropsite O perioadă Dar nu au fost chiar bune Doar că nu au mai fost atât de rele Primul semn a venit după ce s-au rărit foarte mult vizitele lui Wan la Bătrâni Poate asta le-a mai dat ceva curaj simulărilor La un moment dat a apărut una din maşinăriile acelea cu cinci picioare şi prizonierii au văzut că le aducea un cadou Ce fel de cadou, asta era o altă chestiune — E cumva un pupitru de şcoală? a întrebat Grace — Cred că e unul din acelea pe care le folosesc Heechee-ii Pentru că are obiectul ăla care seamănă cu un ghiveci — Şi la ce foloseşte? Oricât s-au foit Stan şi ceilalţi oameni în jurul pupitrului, încercând să-i desluşească utilitatea, secretele lui au rămas nedescoperite până când a apărut Achiever — Oho, cât de puţin inteligenţă avut! observă el Stan îşi aduse aminte că, deşi Heechee-ii nu prea reuşeau să zâmbească, rânjetul lor batjocoritor era aproape perfect — Dar înapoi! le ordonă Achiever Mai înapoi! Acum uitat! Învârti ceva de sub pupitru şi se auzi un clic, apoi un fâsâit şi imediat se rostogoliră trei evantaie de rugăciune din locurile lor Achiever se uită la ele şi nu găsi niciun motiv pentru care să-şi modifice privirea dispreţuitoare — Vechituri! Semănat cu ce citit eu când copil sau, mai curând, înainte de inventat Afară sisteme înregistrat mai mic şi mai încăpător Totuşi, putut folosit Cunoscut metodă citit? „Cunoscut” Mai cu seamă Grace Nici nu terminase bine Achiever de vorbit, că ea deja luase la întâmplare unul dintre evantaie şi îl introdusese în aparatul de citit Imediat apăru o imagine Cu ce? — un afiş, o reclamă, pagina de titlu a vreunei cărţi? Se îngrămădiră toţi să se uite la ea Estrella spuse prima: — E ceva tipărit — Dar nu-i în engleză, adăugă Stan, stând cu gura căscată de atâta concentrare Mi se pare mda, cred că-i rusă Am fost coleg la şcoală cu un copil al unuia de la ambasada Rusiei şi aducea reviste cu scris din ăsta A încercat şi să mă înveţe alfabetul Şi începu să urmărească literele cu degetul — Cred că ăsta-i T şi O şi ăsta-i un L S iar T şi O Ei, drăcia dracului! zâmbi el cu toată gura Ştiţi ce avem noi aici? Cred că sunt romanele scriitorului rus Lev Tolstoi Estrella strâmbă din nas — Şi cum anume am putea să le citim? Dar Stan nu se lăsă descurajat — Mai sunt foarte multe alte evantaie Hai să vedem ce găsim pe ele! Foarte multe mai erau, într-adevăr Douăzeci şi două la număr Din nefericire, cincisprezece dintre ele erau scrise în aceeaşi indescifrabilă limbă rusă Dar şapte le puteau fi de folos Cu siguranţă că servitoarea aceea organică de demult care-i împachetase evantaiele lui Wan fusese tânără, singuratică şi de origine străină Evantaiele scrise în rusă conţineau – ce altceva? — literatură rusă Stan ajunse la concluzia că în ele se găsea un spectru larg al operelor acelei ţări, deşi, oricât se străduise, nu a mai reuşit să descifreze decât numele lui Soljeniţîn Într-unele evantaie erau poezii sau păreau a fi poezii, datorită felului în care erau aşezate rândurile pe pagină Unele nici măcar nu erau cărţi, ci spectacole de balet (superbe) sau piese de teatru (la fel de neînţeles ca textele scrise) sau numere muzicale (splendide şi acestea, mai cu seamă atunci când nu cânta nimeni în rusă) Toţi cei din tabără, cu tot cu Bătrâni, urmăreau un fel de musical din care nu înţelegeau nimic, când apăru Devon Washington surâzător şi foarte încântat de sine pentru că se gândise la un asemenea cadou frumos Nu, recunoscu el, evantaiele nu îi aparţineau – de fapt, nu aparţineau nimănui, pentru că fuseseră abandonate de una dintre concubinele organice de demult ale lui Wan Auzind asta, Grace Nkroma îl întrebă repede: — Ce altceva a mai lăsat? Washington ridică un deget, se făcu nevăzut şi reapăru după o singură secundă — Asta este tot ce avem, spuse el şi începu să recite o listă de obiecte Nimic util Nici mâncare, nici haine – toate astea putreziseră de multă vreme Dar unele dintre vasele de ceramică rezistaseră destul de bine trecerii timpului, aşa cum evident că rezistaseră toate lucrurile făcute din metalul aproape indestructibil al neamului Heechee Aşa că, atunci când Washington le aduse restul cadourilor, Estrella se pricopsi cu o oglindă care nu numai că îi reflecta extrem de bine imaginea, dar şi radia o lumină difuză şi albastră; iar toţi cei din complex deveniră fericiţii posesori ai unor ceşti de ceai din care să bea apă Pentru că, fireşte, nu aveau cu ce şi cum să îşi facă ceai IV Multe lucruri îi lipseau lui Stan în colţul acesta trist al universului, dar nimic nu-i lipsea mai mult decât Barza Îi lipsea faptul că nu îşi mai putea vedea copilul Vedea cum Estrella se rotunjea tot mai mult de la o zi la alta şi îi auzea poveştile despre ghionturile şi loviturile din burtă, dar, atunci când el punea mâna pe ea, nu simţea nimic Bănuia că deja micuţa se făcuse mai mare şi mai frumoasă Că acum avea trăsături adevărate şi mânuţe şi picioruşe adevărate şi toate celelalte pe care şi-ar fi dorit din tot sufletul să le poată vedea Până într-o seară, când, în timpul băii din lac de dinainte de culcare, Stan văzu ceva ce nici măcar Barza nu i-ar fi putut arăta — Hei! Ce s-a întâmplat cu buricul tău? Estrella începu să râdă — Acum ai observat? înainte îl aveam înăuntru, iar acum îl am scos în afară Aşa păţesc toate gravidele Creşte copilul Aşa cum fac toţi copiii Îşi aruncă pe plaja îngustă hainele abia spălate, ca să se zvânte — Dar nu-ţi face griji, îi mai spuse ea Sunt destul de sprintenă pentru una care o să nască în curând Hai să ne luăm la întrecere până la sacii de dormit, ca să ne încălzim Şi s-au încălzit; într-un mod mai plăcut decât alergarea Apoi, lângă trupul cald şi adormit al Estrellei, Stan începu să se gândească la ziua de mâine, cu ochii la cerul străin al Arabellei Nu era deloc un gând optimist, pentru că după ziua de mâine venea o altă zi, tot de mâine, apoi alta şi alta Şi la un moment dat, după toate aceste zile de mâine, va veni o inevitabilă zi de azi, atunci când Estrella va trebui să nască şi singura persoană de acolo care o putea ajuta era veterinara Grace Nkroma Aşa că, dimineaţa următoare, imediat ce a reuşit să plece de lângă Estrella, Stan s-a dus să o caute pe Grace Nkroma Când îi mărturisi îngrijorarea sa, femeia nu se arătă prea înţelegătoare — Da’ revino-ţi, omule, pentru numele lui Dumnezeu! strigă Grace la el O să fie bine Ştiu ce trebuie să fac Stan îi aruncă o privire sălbatică — Tu? Ce te face să crezi că eşti capabilă să o ajuţi pe Estrella să nască? — Păi, să vedem Mi-am luat doctoratul în medicina veterinară la Johannesburg şi am lucrat doi ani la Biroul de Protecţie a Animalelor Sălbatice din Nairobi, în special pe programe de reproducere, înainte să apară treaba asta cu Bătrânii — Vorbeşti despre animale! Zâmbetul lui Grace îngheţă — Da, ai dreptate, Bătrânii sunt animale La fel cum şi tu, şi eu suntem tot animale Bătrânii sunt primate, aşa se cheamă animalele respective La fel ca tine şi ca mine Tot primate suntem Cât de mult crezi tu că diferă un primat de altul? — Da, bine Dar ai ajutat vreodată la naşterea unui copil-copil? Grace era exasperată — Sigur că da Shelly a născut gemeni la scurt timp după sosirea mea I-ai văzut ce vioi sunt şi cum aleargă, nu-i aşa? Şi nu a fost nicio problemă — Şi cum ai pregătit-o pentru naştere? Grace îşi cam pierduse răbdarea şi asta i se citea clar în privire Dar recunoscu că interlocutorul ei avea pe undeva dreptate — Am urcat-o pe Shelly în avionul ultrauşor şi am dus-o la Nirobi pentru ecografie, atâta tot Da, aşa este, noi nu avem aparatură aici Va trebui să mă descurc fără Se întoarse să plece Apoi se răzgândi şi îi spuse pe un ton mai blând — Ascultă-mă, sunt toate şansele să fie bine — Dar dacă se întâmplă ceva neprevăzut? Grace ridică din umeri — Ştii ce mi-aş dori? Să am unul din manualele alea de instrucţiuni — Ce fel de manuale cu instrucţiuni? Stan deveni defensiv: — Am văzut unul odată Erau nişte nişte fete care locuiau lângă noi la Istanbul şi una dintre ele avea aşa ceva Normal că era în limba turcă, dar nu asta ne interesa pe noi M-am furişat cu prietenul meu, Tan, să ne uităm prin el, sperând că o să dăm de o mulţime de poze deocheate Dar nu avea nicio poză — Of, termină odată! se enervă de-a dreptul Grace Uită-te bine în jur Nu am niciun fel de manual Nu am niciun fel de aparatură Nu am decât ştiinţa de la mine din cap şi dacă asta nu ţi se pare suficient Dacă asta nu este suficient Vocea i se stinse treptat Rămase tăcută câteva clipe Apoi continuă pe un cu totul alt ton: — Nu-ţi mai face griji, Stan Estrella e o tânără sănătoasă Nu cred că vor fi probleme Vezi doar să se hrănească aşa cum trebuie şi să se odihnească bine şi încearcă să nu o enervezi Cred că totul va fi bine Asigurările lui Grace nu l-au liniştit pe Stan Nu-şi putea scoate grijile din minte şi simţea nevoia să şi le împărtăşească oricui voia să-l asculte Bineînţeles, doar atunci când Estrella nu era prin preajmă Dar evident că răbdarea interlocutorilor lui ajunse repede la capăt Atunci începu să se vaite la oamenii lui Wan Devon Washington dădu dovadă de destulă îngăduinţă Dar nici răbdarea lui nu era infinită, aşa că, atunci când avu impresia că simularea bărbatului avea să se stângă în orice clipă, Stan schimbă subiectul — În regulă, Devon, spune-mi altceva Ce şanse crezi tu că avem să fim salvaţi de cineva într-o lună? Washington se arătă amuzat — Şi cine să fie acel cineva? — Of, habar n-am Dar trebuie să existe nişte planete locuite în apropiere, nu? Washington se gândi puţin, apoi scutură din cap — Mmm nu Nu mă prea pricep la treburi din astea, dar cred că nu Am auzit că au mai rămas doar câteva planete locuite în galaxia exterioară Poate doar zece, douăsprezece Şi majoritatea sunt aproape părăsite şi ele – ştii tu, au fost locuite de culte religioase care nu cred în stocare chestii dintr-astea L-am auzit odată pe Wan spunând că mai sunt sub un miliard de oameni în carne şi oase aici Stan rămase cu gura căscată — Habar n-am avut Dar dintre cei stocaţi? — O, ăştia sunt cu duiumul, dar nu vor dori să vă ajute Nu le pasă decât de ei înşişi Poţi să-i învinovăţeşti? Ştii cum e să fii stocat? Dar să ai toate datele tale de identitate, vreau să spun, ca să faci absolut tot ce-ţi place, cu cine îţi place, cât de mult îţi place? La naiba, abia aştept să-mi dea Wan drumul! Stan se încăpăţână: — Atunci o să vină după noi cineva din Nucleu Washington căscă ochii la el — Din Nuclelu? Cum să ? O, înseamnă că nu ştii! — Ce să ştiu? întrebă Stan, speriat că răspunsul nu urma să fie unul bun Şi nu a fost A fost mai rău — Steaua aia, zise Washington O să explodeze Crede-mă că nu te mint Nu te lua după ce v-a spus Wan Nu-i stă în fire să-i lase să-i scape pe cei pe care îi urăşte A dat ordine Ca să avem destul timp să ajungem în galaxie Şi după aia – poc! — va detona steaua Primul lucru pe care l-au făcut toţi prizonierii atunci când au auzit vestea lui Stan a fost să-i spună că se înşală „Iisuse, Stan! Nu-ţi dai seama că sunt alte tâmpenii ale lui Wan ca să ne facă să suferim mai tare?” Sau doar: „Eşti nebun!” Dar apoi toţi au început să le ia la întrebări pe simulările din slujba lui Wan, ori de câte ori aveau ocazia Şi într-un final, când au înţeles că acesta era adevărul, pur şi simplu au încetat să mai vorbească despre el Ce rost mai avea? Au încetat să mai vorbească, dar nu au încetat să se gândească Multă vreme după ce Estrella adormise, Stan rămase treaz, tot gândindu-se la asta, până când auzi sunetul uneia dintre maşinăriile acelea cu cinci picioare apropiindu-se, apoi îndepărtându-se Nu se trezise nimeni ca să vadă ce anume le mai adusese de data aceasta şi nici Stan nu se ridică din sacul de dormit până când nu simţi că trebuie să-şi facă nevoile Cam era vremea, îşi spuse el, să renunţe la actualul recipient sanitar şi să înceapă unul nou Întrebându-se dacă i-ar putea învăţa pe unii dintre Bătrâni să sape o latrină, se întorcea spre culcuşul lui când, la lumina stelelor, observă obiectul adus de maşină Era un simplu evantai de înregistrare, aşezat pe jos, lângă pupitru, pe o folie din metal Heechee, cu licăriri albastre, ca să poată fi uşor de văzut pe întuneric Estrella dormea dusă, sforăind uşor cu obrazul culcat pe palmele lipite Stan dezbătu cu sine însuşi dacă era cazul să o trezească să-i arate şi ei evantaiul Sau să aştepte până dimineaţă Dar curiozitatea învinse Scutură evantaiul în obiectul în formă de ghiveci, aşa cum văzuse el că se face, şi imediat apăru o imagine De fapt, era o carte întreagă O carte în limba engleză, care probabil că-i aparţinuse tot uneia dintre amantele organice ale lui Wan de mult de tot, pe vremea când toată lumea era organică Iar titlul cărţii era: De la zero la treizeci şi nouă: săptămânile unei sarcini După cartea asta tânjise el Şi o primise acum în dar de la unul dintre oamenii lui Wan Dar nu-şi putea da seama de la care Însă, oricine ar fi fost, îi câştigase recunoştinţa veşnică Nu mai aşteptă dimineaţa şi se apucă imediat de citit Intenţia lui fusese să o citească de la început, dar, răsfoind-o, observă că paginile de la început se ocupau de lucrurile care deja se întâmplaseră Şi îl apuca somnul dacă încerca să citească ceva ce ştia deja Însă îşi promise că, într-o bună zi, o va citi pe toată Deocamdată trecea repede prin capitole Era câte unul pentru fiecare săptămână, iar fiecare capitol avea câte un desen în care ţi se explica cum arată fătul la momentul respectiv Sigur, cartea asta nu se compara cu Barza Dar era mult mai bună decât orice ar fi putut avea în locul acela Aşa că o răsfoi cu multă plăcere Până la un moment dat Întoarse pagina şi toată plăcerea i se topi urgent Următorul capitol trata posibilitatea avorturilor spontane Stan rămase uluit să afle cât de multe lucruri puteau face o femeie să-şi piardă copilul – de la lupus (ce o mai fi şi aia) până la bolile congenitale de inimă De asemenea şi vaginita bacteriană (ce o mai fi şi aia) şi chiar febra mare şi fumatul (dar ăsta ce-o fi?) În plus faţă de toate astea, sistemul imunitar al unor femei ar putea să confunde embrionul cu un microorganism invadator şi ar putea face totul ca să îl distrugă Alte femei puteau avea uterul malformat sau o excrescenţă pe pereţii lui care s-ar putea dovedi la fel de fatală De unde să ştie el dacă Estrella avea vreuna din chestiile astea? Nu avea de unde Poate Sigfrid von Psiho sau doamna doctor Kusmeroglu Dar niciunul dintre aceştia nu era acolo Închise cartea şi se uită la stelele necunoscute de pe cerul Arabellei Nu-i mai era somn Acum îl copleşiseră iar grijile Se gândi că în carte trebuie să fie mai multe lucruri, poate chiar nişte metode de vindecare O răsfoi din nou, căutând şi o veste bună Dar nu găsi niciuna Ce găsi, însă, era şi mai rău decât capitolul despre avorturi Acolo scria că nu era vorba doar despre pierderea copilului Era ceva cu mult mai îngrozitor Copilul se putea naşte, dar ar fi un monstru Cu două capete! Sau ca un ciclop, cu un singur ochi pe centrul frunţii Sau ca un fel de obiect de studiu al unui student la medicină – cu organele interne în exteriorul trupului Sau cu un cap mic fără creier înăuntru Sau Lucrurile care puteau merge rău erau infinite! De exemplu, treaba cu gemenii Nu întotdeauna erau amândoi nişte copilaşi drăgălaşi Uneori se năşteau lipiţi unul de celălalt la cap sau la coloana vertebrală Sau unul dintre ei fusese atât de nesătul în burta mamei, că, la naştere, celălalt nu era mai mare decât un deget, ca un animalcul hidos, ataşat de trupul fratelui mai mare Şi, să spunem, dacă nu se întâmpla niciunul dintre aceste dezastre, cum era dacă copilul nu ar fi vrut să se nască la termen? Doar o săptămână în plus petrecută în uter ar duce la crăparea sau jupuirea pielii lui sau la subţierea sau încreţirea ei; copilul s-ar mânji murdări cu meconiul verde, pe care l-ar putea chiar inhala s-ar putea sufoca s-ar putea naşte după multe ore de chin, iar atunci s-ar putea sugruma cu cordonul ombilical Stan îşi ridică ochii îngroziţi de pe carte, pentru că o auzise pe Estrella mişcându-se la doi metri de el Închise repede cartea Se gândi dacă nu cumva ar fi mai bine să o distrugă Dar era prea târziu — Iubi? îl strigă tânăra adormită Ce faci? — Mi-a venit să fac pipi, îi spuse el, uitându-se disperat în jur după un loc unde să ascundă cartea — Vino înapoi în pat, îl chemă ea — Imediat Singurul loc unde putea pune cartea era într-unul din dulăpioarele de la baza pupitrului O împinse înăuntru, sperând că va găsi o ascunzătoare mai bună dimineaţă Apoi se strecură în sacul de dormit, lângă trupul cald şi moale al Estrellei Stăteau cam înghesuiţi, dar ea îi ordonă: — Ia-mă în braţe! Şi o luă şi aşa dormiră cuibăriţi sub lumina strălucitoare a stelelor dintr-o constelaţie pe care Stan nu o mai văzuse niciodată Deasupra muntelui cerul deja începuse să-şi piardă culoarea, iar soarele – acel soare fără nume – se pregătea să răsară Estrella adormise la loc Dar nu şi Stan Lui Stan îi fugise somnul, iar prin minte i se frământau atât de multe gânduri despre femeia de lângă el, despre organismul care creştea în ea, despre cum avea el să facă faţă unor probleme de genul acelor tulburări de sarcină despre care tocmai citise sau chiar cum se va descurca cu simpla naştere şi creşterea unui copil în locul acesta unde nu se mai născuse niciunul de mii de ani Nu găsi niciun răspuns convenabil la toate întrebările lui Aşa că, după o jumătate de oră şi lăsând-o pe Estrella să doarmă mai departe, Stan începu lunga ascensiune a muntelui Îi era mai greu decât se aşteptase După doar patruzeci şi cinci de minute era murdar tot de ţărână şi sânge de la zecile de căzături şi alunecări suferite atunci când îşi pierduse echilibrul pe câte o piatră sau se împiedicase de nişte ierburi încâlcite Zgârieturile încă îi sângerau Dar acum, în lumina zorilor, nava strălucea roşu-aprins şi albastru-de-gheaţă mult mai puternic decât o văzuse el vreodată Gâfâind, se opri o clipă înainte de ultima parte a ascensiunii Între el şi navă era aflorimentul acela de roci răsturnate şi cu muchii tăioase Avea toate şansele să alunece şi să cadă dacă încerca să îl traverseze Dar mai important decât asta, se afla cam în locul unde arma lui Wan îi lovise pe ceilalţi doi temerari Nu uitase că pedeapsa pentru cutezanţa lui putea să însemne moartea Se opri brusc Tocmai ce-i trecuse prin minte că acest cuvânt, „moarte”, rostit cu atâta uşurinţă de cei care nu au vreo spaimă imediată, ar putea avea un sens literal în cazul lui S-ar putea să nu mai fie în viaţă atunci când soarele se va înălţa astăzi pe cer Iar în vale nu era niciun birou al Lumii Celeilalte şi nici nu credea că oamenii lui Wan ar risca să-şi nemulţumească patronul încercând să-l stocheze pe el Nu Pentru el moartea survenită în locul acesta însemna că nu va mai trăi niciodată sub nicio formă Însemna că niciodată nu îşi va mângâia fiica, niciodată nu va mai face lecţii cu Socrate – niciodată nu va mai face nimic ce ar presupune un act din partea lui, ci doar va sta fără simţire în solul neprietenos al Arabellei, va putrezi acolo pe veci I se uscase gâtul şi descoperi un alt motiv de teamă Chiar dacă va reuşi să între în navă, ce va face după asta? Nu i se mai păreau deloc suficiente puţinele lucruri pe care şi le mai amintea despre navele Porţii şi din instrucţiunile date de Achiever lui Geoffrey Neştiind exact ce face, ar putea foarte bine să ducă nava la o mie de kilometri depărtare şi să nu o mai poată întoarce Sau să o izbească de munte Sau, cel mai probabil, nu ar fi în stare nici măcar să o ridice de la sol Toate aceste nereuşite i se păreau mult mai verosimile decât eventualitatea că ar putea să o piloteze, apoi să aterizeze şi să încarce la bord toţi prizonierii sau măcar pe Estrella, Salt şi Achiever, iar unul dintre cei doi Heechee să o conducă mai departe Întoarse pe toate părţile toate aceste probabilităţi, apoi oftă adânc şi se aşeză din nou în patru labe Dar nu porni să urce mai departe, pentru că auzi o voce necunoscută: — Tu eşti Stan Avery, aşa este? Nu te duce mai departe Trebuie să stăm de vorbă Stan se uită repede în jur, nu văzu pe nimeni, se hazardă să ghicească: — Tu eşti, Raafat? — Nu Cine e Raafat? Nu contează, nu sunt cine zici Numele meu este Marc Antoniu, fostul vostru bucătar, actualmente (pe un ton uşor amuzat) probabil salvatorul vostru Dacă vrei să mă ajuţi şi tu V După aceea, totul s-a desfăşurat foarte repede Ultima parte a ascensiunii a fost cea mai dificilă, dar a fost şi cea mai scurtă, iar dacă până atunci lui Stan nu-i păsa de zgârieturi şi lovituri, acum nu mai trebuia să se teamă nici de arma care îl omorâse pe Geoffrey, pentru că o dezactivase Marc Antoniu Aşa că putea să urce mult mai repede Ajunse la trapa deschisă de Marc Antoniu, care îl instrui ce să facă în continuare: — Stai jos în faţa manşelor ălora moletate Scuze că trebuie să te chinuieşti pe stinghia aia, dar n-o să dureze mult Acum, primul lucru pe care trebuie să-l faci Şi Stan făcu exact ce îi spunea bucătarul, setând manşele mici din dreapta, apoi le mişcă pe cele din stânga doar un pic, apoi mai făcu şi asta şi aia şi tot aşa Totul a mers în conformitate cu ordinele lui Marc Apoi nava s-a ridicat de la sol A alunecat graţioasă prin aer îndreptându-se spre tabără, a aterizat lin pe pajişte Şi gata! Primul prizonier care a văzut nava a strigat atât de tare că i-a trezit pe toţi ceilalţi Ţipând de bucurie, s-au strâns imediat toţi în locul unde aterizase, la câţiva metri de malul lacului După aceea totul a fost simplu Au început să se urce la bord Nu aveau ce bagaje să-şi facă, nu aveau nimic de luat cu ei de pe planeta Arabella Achiever a ajuns primul la bord, cu toţi muşchii tremurându-i de emoţie la revederea comenzilor navei sale A urmat Salt, dar nu singură Îi conducea pe Grace şi pe cel mai isteţ dintre Bătrâni, un tânăr pe nume Pony, care o ajutau pe Estrella să urce la bord Toată lumea se îngrămădea să-l îmbrăţişeze şi să-l felicite pe Stan După ce ajunse la bord şi ultimul Bătrân, mormăind şi râgâind, Achiever – deja cocoţat pe stinghia pilotului şi cu mâinile pe manşe – îl strigă nerăbdător pe Marc Antoniu: — Timp decolat, da? — O secundă, îi ceru Marc Antoniu Le arătă una dintre maşinăriile cu cinci picioare ale lui Wan, care cobora greoi versantul Ducea opt sau zece datevantaie — Luaţi-le la bord! ordonă el După aceea putem pleca Stan abia aşteptase momentul acesta — Unde? Ştii cumva unde-i cea mai apropiată planetă civilizată? Cu adevărat civilizată, cu spitale şi toate alea? — Nu cred că situaţia este chiar atât de presantă, Stan Mi se pare că Estrella arată destul de bine Prefer să ne întoarcem în Nucleu Stan rămase cu gura căscată — Dar aha, acum înţeleg! Nu ştii, pentru că s-a întâmplat după plecarea ta Uite care-i chestia, Marc, nu cred că a mai rămas ceva din Nucleu Wan a lăsat ordine să fie detonată steaua oricum Marc Antoniu se uită fix la el: — Explică ce ai vrut să spui — Ce e de explicat? Înainte să plece din Nucleu, Wan a ordonat unuia dintre oamenii lui Orbis? sau cam aşa ceva să arunce steaua în aer după plecarea lui Orbis ăsta pare nebun de legat A vrut — Când a fost asta? vru să afle Marc — Nu ştiu Nu prea demult Interveni Grace — Acum douăzeci şi patru de ore Mi-a zis mie Devon Washington Atunci Stan îl văzu pentru prima dată pe Marc Antoniu zâmbind — Douăzeci şi patru de ore, repetă el Măsurate pe timp de Nucleu Proporţia între timpul de Afară şi cel din Nucleu este de la Asta înseamnă că nu trebuie să ne grăbim, Stan Avery Nu trebuie să ne grăbim deloc SALVAREA I Aş minţi dacă aş spune că nu m-au emoţionat rugăminţile fierbinţi ale Klarei Moynlin Îi împărtăşeam iritarea în faţa comportamentului laş al Heechee-ilor Plus că Minţile Stocate nu aveau niciun drept să ia ele hotărâri în numele oamenilor În orice caz, pericolul în care se afla Steaua Albă Fără Planetă Foarte Mare Foarte Fierbinte depăşea orice considerent de natură personală Prin urmare, primul lucru pe care a trebuit să-l fac a fost să neutralizez această ameninţare Îmi este jenă să recunosc că eforturile mele nu au obţinut rezultatele scontate Problema dificilă a fost localizarea torpilorului în care se afla dispozitivul detonant Trebuia să analizez toate urmele navelor care se apropiaseră vreodată de steaua respectivă, să le identific pe acelea care veneau şi care plecau de acolo, până când reuşeam să găsesc o navă care se apropiase de stea, dar nu mai plecase Fireşte că aceasta trebuia să fie nava pe care o căutam noi În principiu, treaba pe care o aveam de făcut era destul de simplă, dar anevoioasă Când am afişat toate urmele de nave, am văzut că erau mult mai multe decât anticipasem eu Cât timp mă gândeam eu cum să rezolv problema, m-a chemat Hypatia Am ascultat ce mi-a cerut Klara, dar nu am promis nimic Apoi, când m-am întors în mediul meu, am luat o decizie Am chemat unul din torpiloarele de mare viteză şi, în vreme ce îl aşteptam, am lăsat instrucţiuni ajutoarelor mele Evident că niciunul nu era la fel de talentat ca mine Dar erau şi, împreună, aveau o mare putere analitică Pentru că i-am luat de la îndatoririle lor obişnuite, mulţi clienţi aveau să primească un meniu limitat pentru o perioadă Dar nu vedeam altă soluţie Apoi am decolat Zborul a fost plictisitor, fără probleme Nu mi-a fost greu să urmăresc dârele lăsate de nava lui Wan până la ascunzătoarea lui A cărei alegere nu m-a mirat deloc Am auzit pe vremuri o maximă, deşi nu i-am aflat sursa – poate Platon sau George Washington sau alt om politic: „Câinele revine mereu în locul unde a vomitat ” Aşa făcuse şi Wan Numele acelui loc era Arabella Sincer, mă cam aşteptasem la asta Nici pe vremea când fusese organic Wan nu dăduse semne de prea mare ingeniozitate După ce mi-am lăsat nava pe o orbită artificială, am căutat-o pe cea a lui Achiever Şi am găsit-o foarte repede Stătea pe culmea unui munte, la poalele căruia era valea unde se aflau captivii Necazul era că Wan scosese servomodulul, deprogramând astfel nava, pentru ca nicio persoană imaterială să nu o poată pilota Presupun că a procedat astfel, pentru că-i era teamă ca nu cumva unii dintre angajaţii lui simulaţi să se sature de viaţa pe Arabella şi să profite de navă ca să plece de acolo Dar cu ajutorul unuia dintre organici – băiatul ăla din Turcia, pentru care Klara îşi făcea atât de multe griji, Stan Avery, care mă dăduse afară din locuinţa lui – am reuşit să duc nava în vale Prizonierii păreau în formă în fine, cât de în formă pot fi organicii Aşa că i-am lăsat să urce la bord În vremea asta, nefiind nevoie de prezenţa mea acolo, m-am ocupat de alte treburi Nu a fost prea greu să mă ocup de Wan Am identificat foarte uşor labirintul de tuneluri săpate în munte, unde locuiseră Wan şi servitorii lui Nu se schimbase prea mult de la vizita mea precedentă, cu excepţia faptului că acum căzuse în paragină (Deloc surprinzător După standardele temporale de Afară, vizita mea avusese loc în urmă cu foarte, foarte mult timp ) Majoritatea tunelurilor nu mai erau folosite din moment ce în suita lui Wan nu se mai afla niciun organic Însă ştiam că el avea un loc concret unde ascunsese datevantaiele lor, iar locul acela a fost uşor de găsit Toţi oamenii lui Wan mă aşteptau în camera de stocare Aceasta era prevăzută cu bare şi lacăte, şi zăvoare – chestie total lipsită de imaginaţie –, dar cu nimic care să poată ţine la distanţă chiar şi cea mai mototoală inteligenţă artificială Şi toţi servitorii lui stocaţi erau aşezaţi în jurul raftului unde se aflau datevantaiele care conţineau i-am auzit pe organici că le spun „suflete” Cei mai mulţi tăceau, lăsând impresia că şi-ar fi dorit să se afle oriunde altundeva Însă unul părea pus pe harţă L-am recunoscut imediat pe Wan Când se stocase, îşi alesese o înfăţişare mai atrăgătoare, dar tot i se citea răutatea pe chip — Cine dracu’ eşti? m-a întrebat el Şi ce dracu’ cauţi aici? Oricum, de plecat nu ai să mai pleci Robin! Devon! Luaţi-l prizonier! Pe bune că era nostim Nu m-am obosit să-i răspund Doar m-am încolăcit în jurul lui, aşa cum făcusem, la vizita anterioară, cu servitorul lui şi am început să strâng Nu a intervenit nimeni dintre cei prezenţi Nici nu mă aşteptam să o facă Fireşte că nu ar fi contat, aşa cum nu conta nici împotrivirea lui Wan În mai puţin de zece milisecunde îl şi închisesem în datevantaiul lui Apoi l-am deconectat şi le-am dat ordin celorlalţi: — Duceţi-l la nava din vale Nu pot spune că păreau prea dornici să-mi îndeplinească instrucţiunile Dar nici că ar vrea să mi se împotrivească nu păreau După o clipă, unul dintre ei începu să vorbească Era o femeie-om care ţinea mult la felul cum arată — Te rugăm, ia-ne cu tine Chestia asta nu se număra printre priorităţile mele, dar nu vedeam ce m-ar fi putut împiedica să o fac — Nu trebuie să-l treziţi pe Wan, le-am spus eu, sau veţi regreta amarnic dacă o veţi face În orice caz, vă puteţi lua cu voi datevantaiele Atunci şi le-au încărcat pe o maşinărie de transport, cu cinci picioare, care urma să le ducă în vale M-am întors şi eu la navă După asta nu a mai trebuit decât să aşteptăm să urce toată lumea şi apoi am pornit spre casă PE NAVA LUI ORBIS I Inteligenţa aia artificială cu ifose cât casa, care îşi spune Marc Antoniu, nu m-a întrebat cum mă cheamă Dar am şi eu un nume: Phrygia Lorena Todd E problema lui dacă îşi închipuie că am vreo vină că am lucrat pentru Wan Nu a fost ideea mea Eu nu am vrut să am nicio legătură cu problema aia cu Steaua Albă Fără Planetă Foarte Mare Foarte Fierbinte Dar Wan nu mi-a dat de ales Pretindea că poate face cu mine orice are chef, că eu am intrat în proprietatea lui după ce s-au prăbuşit clădirile alea blestemate în staţia de metrou din Kuala Lumpur, unde eu am avut ghinionul să conduc una dintre garnituri Wan nu a fost primul bărbat care să-şi închipuie că îmi este stăpân Dar a fost primul care a avut legea de partea lui Aşa că, atunci când mi-a spus că trebuie să îl duc pe Orbis McClune în locul de unde să poată arunca steaua în aer, nu am putut să mă împotrivesc În orice caz, a mai spus că detonarea stelei nu era absolut necesară Am ascultat atentă declaraţia lui difuzată şi aşa a spus: dacă îi recăpăta pe blestemaţii ăia de oameni ai peşterilor, anula întreaga operaţiune Da, sigur, ştiu că nu ar fi trebuit să am încredere într-o canalie ca el Dar în situaţia în care mă aflam nu îl puteam contrazice, nu credeţi? Dacă voi aveţi impresia că aţi fi putut să vă descurcaţi mai bine, atunci, ce să zic? Poate că aţi fi putut Şi sper că data viitoare când se va mai ivi o asemenea problemă, să fiţi voi la mijloc, nu eu Totuşi, la cursul pe care l-au luat evenimentele, a fost al naibii de bine pentru toată lumea că m-am aflat acolo Poate că nu ar fi trebuit să mă supăr atât de tare pentru că Marc Antoniu m-a tratat ca pe un jeg tot drumul spre Nucleu Aşa a tratat pe toată lumea Însă nu m-am putut abţine să nu mustăcesc atunci când şi-a primit pedeapsa binemeritată Pentru că, vedeţi voi, în clipa când am trecut prin bariera Schwarzschild, şi-a activat comunicatorul şi a început să discute cu persoana pe care o lăsase să-i conducă treburile atunci când el plecase spre Arabella Mi-am dat imediat seama că nu-i convenea ce aude Majoritatea inteligenţelor artificiale nu-şi pierd cumpătul, dar vă asigur că Marc Antoniu era turbat de furie — Nu ai putut să localizezi nava cu dispozitivul de anulare? a mârâit el Inadmisibil! Inadmisibil e şi că nu eşti în stare să o localizezi în mai puţin de două sute de milioane de milisecunde suplimentare! Nu avem atâta timp la dispoziţie! Când Marc Antoniu a întrerupt convorbirea, avea o expresie cum să zic eu? Nu tocmai îngrijorată, pentru că nu cred că inteligenţele artificiale se îngrijorează Însă cumva preocupată Şi l-am întrebat: — Care e problema? Evident, fără să-mi pese care era răspunsul La început am crezut că nu avea de gând să îmi răspundă Dar uite că a făcut-o: — Nu cred că ai înţelege Este o chestiune foarte serioasă Le-am lăsat subsistemelor mele ceva de făcut cât lipsesc eu O treabă îndelungată şi plictisitoare, dar nu deosebit de solicitantă Ideea e că au dat greş Acum nu ştiu cum să ajung la timp la nava aia ca să împiedic explozia — Aha! am spus Ştiu eu S-a uitat atent la mine — Nu face bancuri, mi-a spus pe un ton ameninţător — Nu-i niciun banc Eu am pus nava aia pe orbită Te pot duce acolo Probabil că Antoniu nu m-a crezut din prima, dar nu a avut de ales Când am ajuns acolo şi i-am arătat torpilorul lui Orbis pe monitor, am sperat să-mi spună ceva care să semene cât de cât cu o scuză Dar nici vorbă de aşa ceva — Pilotule! mi-a zis el, privindu-mă în ochi Acum ai să faci altceva pentru mine! Şi mi-a explicat ce anume era acel altceva Nu eram în culmea bucuriei că trebuia să accept ordine de la o inteligenţă artificială irascibilă, cu şorţ şi bonetă albă; mai cu seamă când ordinele acelea se refereau la ceva ce nu mai făcusem niciodată — Să văd dacă am înţeles, i-am zis eu Ce vrei tu concret? Să mă proiectez în nava lui Orbis? De unde să ştiu dacă pot? Mi-a aruncat o privire agasată — Poţi Am făcut-o şi eu — În ordine, am spus eu, nu prea convinsă, dar încercând să-i cânt în strună Atunci de ce nu o faci tu? — Pentru că pe tine te cunoaşte Am să vin şi eu cu tine, dar nu am să mă arăt Nu vreau să-l sperii Nu i-am mărturisit care credeam eu că erau şansele ca Orbis McClune să se sperie de un individ cu bonetă de bucătar Nu am spus decât: — Nu-mi prea convine să fac chestia asta Şi el a spus doar: — Fă-o, pilotule! Iar tonul lui nu lăsa loc altor argumente Dar să ştiţi că nici prea dur nu suna M-am gândit că tot ce aveam de făcut era să-l conving pe Orbis că murea şi el dacă apăsa butonul ăla Aşa că am făcut ce mi-a cerut Marc Antoniu II Cu totul, cred că am discutat cu Orbis McClune cam treizeci şi unu sau treizeci şi două de minute de timp organic Poate că vouă vi se pare mult, dar nu vă închipuiţi cât de mult Treizeci şi unu de minute înmulţit cu şaizeci de secunde în fiecare minut de înmulţit cu o mie de milisecunde în fiecare secundă – despre asta vorbesc când spun că a fost mult timp Nu zic însă că am răguşit vorbind Oamenii stocaţi nu răguşesc Însă am avut senzaţia că o luasem razna, exact la fel ca nemernicul ăla de Orbis Când m-am uitat în jur, mi-am dat seama că Orbis nu plănuia să rămână pe vecie în nava aceea micuţă Nici măcar nu-şi personalizase mediul Deja ţinea mâna pe declanşator – mă rog, pe declanşatorul simulat, dar complet funcţional Nu ştiu de ce o făcea Poate îşi imagina că sunt o persoană mai violentă decât par Sau poate cocheta cu ideea de a apăsa chiar atunci butonul Ştiţi voi, aşa cum face un dement care îşi apropie briceagul de vene de mai multe ori până să se hotărască dacă să şi le taie sau nu Apoi am început să ne certăm — Dacă te grăbeşti atât de tare să mori, i-am spus eu, să mori de-adevăratelea, să nu mai fi nici stocat, nici nimic, de ce nu-ţi zbori creierii cu o armă? Sau ceva de genul ăsta, ştii ce vreau să spun — Nu pot, mi-a răspuns el E un păcat să-ţi iei singur viaţa — Înseamnă că tot păcat e şi dacă apeşi pe butonul ăla, nu? Pentru că ai să mori şi tu atunci Mi-a aruncat zâmbetul ăla lătăreţ şi găunos al lui — Cu problema asta nu m-am dumirit încă, mi-a zis În fond, Wan nu a spus că o să mă omor şi pe mine Nu am decât cuvântul tău în privinţa asta Şi mai sunt şi alte considerente Dar nu a vrut să-mi spună care erau considerentele acelea, aşa că am început să zbier la el: — Eşti nebun? Sinuciderea e un păcat, dar dacă omori Dumnezeu ştie câte milioane de oameni atunci când arunci în aer steaua aia blestemată, asta ce mai e? Contravenţie minoră sau ce mă-sa? Şi iar s-a hlizit la mine – jur că ăsta era cel mai hlizit nemernic pe care l-am cunoscut eu vreodată! — şi mi-a zis că analiza problema şi că o să mă anunţe la ce concluzie a ajuns Dumnezeule atotputernic! Îmi venea să-l strâng de gât pe ticălos Şi aş fi făcut-o cu multă plăcere, dacă aş fi putut Am renunţat să-l mai conving (adică am renunţat de o mie de ori, dar de fiecare dată când tăceam şi încercam să mă calmez gândindu-mă la altceva – de parcă şi aveam la ce să mă gândesc! — ajungeam să mă întreb dacă Marc Antoniu era şi el pe undeva prin jur şi, dacă era, de ce nu apărea să facă ceva, pentru că eu nu mai aveam argumente) Şi după aia îmi ziceam că, şi dacă apărea, ce ar fi putut să facă? Şi după aia iar mă apucau năbădăile şi încercam iar să-l conving pe imbecilul ăla de Orbis că face o greşeală Nu doar pentru mine îmi era teamă Nu cu totul Mă gândeam şi la milioanele, miliardele de fiinţe care ar fi murit dacă nu reuşeam să-l fac să se răzgândească În fine, poate că nu chiar miliarde, dar tot pe acolo În esenţă, discuţia se desfăşura cam aşa: — Te rog, Orbis! ziceam eu Şi el: — Du-te dracului, Phrygia! Într-o variantă sau alta Am încercat tot felul de abordări Am încercat să însăilez o conversaţie amicală, ca între doi oameni care s-au pomenit împreună fără voia lor şi ar fi trebuit să se poarte civilizat Am încercat să-l întreb ce anume îi lipsea cel mai mult din viaţa de organic (Enoriaşii în faţa cărora să predice, mi-a răspuns el ) Sau am început să vorbim cum de a ajuns Wan să ne stăpânească Eu i-am povestit despre blestematul ăla de război dintre Indochina şi Malaysia şi cum au bombardat Kuala Lumpur şi cum atunci s-au prăbuşit turnurile şi au murit atât de mulţi oameni, că angajaţii de la Lumea Cealaltă nu au mai avut timp să verifice conturile fiecăruia, ci s-au grăbit să ne stocheze (Doar că după aia, când ne-au verificat conturile, au aflat că eu n-am niciun ban şi aşa a ajuns Wan să fie proprietarul meu ) Povestea lui Orbis era asemănătoare, doar că la el nu era vorba despre un război, ci despre un cutremur din cauza căruia i-a căzut o statuie în cap (Chestia nostimă era că, în toată povestea asta, cel mai mult l-a deranjat faptul că statuia era a unui călugăr catolic, în vreme ce el fusese preot protestant ) Şi aşa mai departe Aşadar, după ce am zis tot ce mi-a trecut prin minte ca să-l conving pe Orbis să se răzgândească, am luat-o de la capăt I-am povestit cum am ajuns de la Regina Balului la Universitatea din New Mexico la slujba de crupier într-unul dintre marile cazinouri din Los Angeles, iar apoi la cea de conducător de metrou în Kuala Lumpur (Ironia sorţii, ce să-i faci! Atunci când Wan a aflat că ştiam să conduc metroul, s-a gândit că cel mai bun lucru era să mă pună să învăţ cum să pilotez o navă spaţială Ce ziceţi de chestia asta?) Atunci am observat că Orbis nu se mai uita la mine Se holba la monitor Aşa că m-am apropiat să văd despre ce era vorba (Da, bine, nu-i tocmai corect Nu am văzut nimic pe monitor Pentru că nu aveam aşa ceva Nu aveam nevoie de monitoare, aşa cum nu aveam nevoie nici să ne afişăm simulările Am sărit etapele intermediare şi am trecut la noile date apărute ) Iar datele astea ne arătau steaua Majoritatea stelelor au o înfăţişare obişnuită Nu şi asta Era orbitor de albă şi înspăimântător de fierbinte Şi acum îmi dădeam eu seama pe bune ce s-ar putea întâmpla dacă s-ar face ţăndări Aşa că am renunţat — Marc Antoniu, i-am zis eu, mă las păgubaşă Arată-te! E timpul să te ocupi tu de problemă Dar nu a apărut Doar mi-a şoptit la ureche – da, ştiu, se spune mi-a „şoptit” în „ureche” –, iar ce mi-a zis nemernicul a fost: — Nu-i nevoie Te descurci destul de bine Ba deloc Ştiam că nu mă descurc deloc bine Şi el ştia că nu mă descurc M-am apucat iar să fac ce făceam Am spus: — Dă-o dracului de treabă, Orbis au, scuze Mi-a răspuns amabil — Nu există nicio Poruncă împotriva înjurăturilor Spune ce vrei să spui, Phrygia — Voiam să zic că nu ştiu care-i problema ta Dacă eu aş vrea să mor, aş rezolva singură situaţia Mi-a spus pe ton de reproş: — Sinuciderea este un păcat Nu vreau să mi-l adaug la povara mea de păcate atunci când voi ajunge în faţa Judecătorului Divin — Dar dacă arunci steaua aia în aer şi odată cu ea ucizi milioane de oameni — Nu milioane de oameni Majoritatea sunt Heechee — Îţi zic iarăşi: dă-o dracului de treabă! Vrei să zici că nu-i păcat dacă iei viaţa fie şi a unei singure fiinţe omeneşti? — Nu ţi-am mai răspuns la întrebarea asta? După ton mi-am dat seama că nu mai era atent la mine Da, chiar aşa era Se uita fix la monitor Atunci am observat că, fiind concentrat la imaginea urâtă a stelei, lăsase jos capătul declanşatorului Asta mi se părea cea mai bună ocazie pe care aveam să o întâlnesc Am încercat să alunec spre el cât mai neobservată cu putinţă Dar nu suficient Şi-a ridicat ochii şi mi-a aruncat iar zâmbetul lui prefăcut — Vrei declanşatorul? Te rog, ia-l S-ar putea să funcţioneze dacă apeşi pe buton Nu contează M-am încruntat la el — Ce vrei să spui? A oftat — Of, Phrygia, nu ţi-ai dat încă seama? Wan ştie ce părere am despre sinucidere Aşa că nu a avut încredere în mine că voi duce treaba până la capăt A instalat un ceas Nu trebuie să apăs niciun buton Va sări în aer oricum Eu nu trebuie să fac absolut nimic O să se întâmple pur şi simplu Şi ştii ce înseamnă asta? Nu ştiam Şi-a dat seama şi mi-a explicat: — Înseamnă că, dacă mor, indiferent câţi oameni mor cu mine, nu va fi un păcat Şi a continuat pe un ton mai degrabă asemănător celui unui avocat în timpul pledoariei, decât al unui om religios care vorbea despre propria-i moarte: — Vezi tu, m-am gândit mult la asta Dacă încerc cumva să schimb lucrurile, asta înseamnă că la moartea mea va contribui un act al voinţei mele Şi prin aceasta va deveni sinucidere Or, eu nu vreau să-mi încarc sufletul cu asta M-ai înţeles până aici? I-am spus că nu înţeleg nimic, dar a vorbit mai departe: — S-ar putea totuşi să fie o cale de scăpare Aşa sper, cel puţin Apoi a pus mâna pe comenzile navei – da, da, ştiu, a pus „mâna“ pe „comenzi” – şi toate firişoarele de praf şi scamele materiale de pe podeaua navei s-au ridicat brusc şi au început să plutească în aer — Ce dracu’ faci? am zbierat eu la el Nu mi-a răspuns direct — Poate că ar fi bine să pleci acum, mi-a zis Şi ia-l cu tine şi pe prietenul tău care stă ascuns Şi poc! Marc Antoniu şi-a făcut apariţia chiar lângă mine A fost prima oară de când îl cunoşteam când mi s-a părut că-i luat prin surprindere Dar nu a lăsat să se vadă ce simţea — Te îndrepţi cu nava spre steaua aia, domnule McClune? a spus el De ce faci asta? — Adevărul este, îl corectă Orbis, că am făcut-o deja Mi se pare că acum ne aflăm în ceea ce se numeşte fotosfera stelei Mie mi-era clar că ne aflam într-un loc ostil Toate lucrurile din jur au început să se îndoaie şi să se scămoşeze, dar habar nu aveam dacă asta se întâmpla din cauza presiunii la care era supusă nava sau din cauză că radioactivitatea stelei interfera cu simulările noastre — Doar nu o să lăsăm bomba asta aici, nu? tocmai zicea Orbis Mai bine o transformăm în plasmă şi terminăm odată pentru totdeauna cu ea Simularea lui era deformată şi cu conturul cam neclar, dar pe buze îi apăruse cel mai mare şi mai sincer zâmbet pe care i-l văzusem eu până atunci Ultimele cuvinte pe care i le-am mai auzit au fost: — Nu există nicio îndoială că sinuciderea este un păcat Dar sunt aproape sigur că omul îşi poate jertfi viaţa ca să o salveze pe a altora, iar acesta nu este un păcat Şi după aceea nu am mai auzit nimic PE DRUMUL CĂTRE VEŞNICIE I Călătoria pe care Stan şi Estrella au făcut-o înapoi spre Planeta împădurită a Stelei Bătrâne şi Calde Douăzeci-şi-Patru a durat exact cât durase drumul până pe Arabella Când a început să se deschidă trapa navei, s-a auzit de afară un zgomot ciudat, ca răpăitul unei ploi torenţiale, ca bâzâitul mai multor roiuri de albine Apoi tinerii noştri au văzut de unde venea Cel puţin o mie de Heechee, poate mai mulţi, se îngrămădiseră în zona de aterizare ca să-i întâmpine şi acum se chinuiau din răsputeri să aplaude cu palmele lor slăbănoage care nu fuseseră făcute pentru tipul acesta de activitate Însă nu numai Heechee se aflau în mulţimea aceea În prima linie se aflau douăzeci sau treizeci dintre oamenii care locuiau pe Planeta împădurită Iar în faţa primei linii era Gelle-Klara Moynlin, care îşi călcase pe inimă şi ieşise din casă să-i întâmpine Acum stătea cu braţele întinse ca să o îmbrăţişeze pe Estrella Mulţimea nu era turbulentă – deloc de mirare, de vreme ce era alcătuită mai ales din Heechee Aceştia nu s-au îmbulzit în jurul eroilor lor ca să-i atingă sau să le strângă mâinile sau să le şterpelească vreun nasture de la haine şi să-l păstreze ca suvenir S-au mulţumit doar să aplaude Toată lumea s-a mulţumit cu asta, mai puţin Klara I-a îmbrâncit pe toţi ceilalţi ca să ajungă lângă Estrella şi să o ia în braţe – cât de strâns a putut, pentru că burta Estrellei se făcuse cât se făcuse –, ba chiar l-a îmbrăţişat mai în fugă şi pe Stan Apoi i-a tras spre o maşină din apropiere Iar toţi Heechee-ii s-au dat politicos într-o parte ca să le facă loc să treacă Maşina nu era tricicleta tradiţională a Heechee-ilor Nu era Heechee deloc Avea patru roţi şi se vedea cu ochiul liber că fusese făcută de mâna omului – importată de pe Pământ –, deşi nu prea semăna cu vehiculele de care obişnuia Stan să se ferească pe străzile din Istanbul Era mult mai confortabilă şi mult mai silenţioasă şi, cu siguranţă, mult mai costisitoare decât orice maşină pe care o văzuse el la viaţa lui, chiar dacă nu puneai la socoteală şi suma plătită de Klara ca să-i fie livrată aici de Afară La volan nu era nimeni Klara a observat cum se holba Stan la scaunul gol al şoferului şi a strigat: — Nu mai face pe nebuna, Hypatia Haide, dragă, că vrea Stan să te vadă Şi când mintea navei apăru în spatele volanului, îi spuse: — Mersi Ţi-a fost greu? Simularea Hypatiei nu se întoarse cu faţa la ei — M-am gândit că vreţi să fiţi singuri Klara mârâi la ea — De parcă ne-ai fi lăsat Acum taci, pentru că Estrella şi Stan ne vor povesti aventurile lor Stan nu se lăsă rugat Începu cu începutul şi, odată ajunşi la rampa în spirală ce ducea spre apartamentul lor, tocmai povestea momentul în care Marc şi femeia-pilot îi aduseseră în locul unde nava anonimă, dar cu siguranţă purtătoare de bombă orbita în jurul Stelei Albe Fără Planetă Foarte Mare Foarte Fierbinte — Şi atunci, continuă el, ăia doi s-au proiectat sau cam aşa ceva pe nava cu bomba Noi doar atât am văzut Până când s-a întors Pentru că a ieşit de pe orbită şi s-a năpustit în picaj, cu viteză tot mai mare, în sfera-cum-s-o-fi-chemând a stelei ăleia mari Steaua nici n-a sughiţat Marc zice că nava aia mică s-a vaporizat instantaneu, cu bombă cu tot, aşa că nu că nu mai prezintă niciun pericol, nici măcar nu mai există Nu ştiu, nu mă pricep la din astea Marc a văzut rezultatul în mod nemijlocit, nu a avut nevoie să îl afişeze pe monitor Eu nu am văzut decât o lumină puternică — Şi aia era singura navă cu bombă pe care o aveau? — Nu ştiu Poate că nu Trebuie că a mai avut şi altele ca să arunce în aer diverse chestii Dar, dacă aşa stau lucrurile, înseamnă că sunt toate pe Arabella şi o să le găsească Marc Urmară câteva secunde de linişte, întrerupte de Hypatia de pe scaunul din faţă: — Numele lui era Orbis McClune Stan nu înţelese: — Numele cui? — Al aceluia care a intrat cu nava în stea Oamenii lui Marc au localizat o femeie care a fost căsătorită cu el Era preot înainte să moară — Hm! mormăi Stan cam supărat Mie Marc nu mi-a zis de treaba asta — A aflat abia când a ajuns aici, Stan, îl linişti Klara pe când maşina opri în faţa binecunoscutei uşi Aici coborâţi Stan sări afară din maşină şi o ajută cu grijă pe Estrella să coboare Gâfâind sacadat, tânăra se întoarse şi spuse: — Nu vrei să intri şi tu un minut? Klara clătină din cap — Nu, la dracu’! Adică, Doamne sfinte, tot ce vă lipseşte acum e să aveţi musafiri Doar Pe jumătate ieşită din maşină, tânăra o întrebă: — Doar că ce? — Păi, începu Klara, cât aţi fost plecaţi, m-am gândit mult la voi Şi la copii Şi mai ales la copilul vostru Stan o ţinea de mână pe Estrella şi cam începuse să-şi piardă răbdarea — Şi noi Asta voiai să ne spui? — Nu tocmai, zise Klara Voiam să vă întreb dacă aş putea să vă fiu dacă sunteţi de acord să vă fiu soacră? Nicio altă întrebare din întreaga lui viaţă nu i se păruse lui Stan atât de neobişnuită ca asta Aproape că-i scăpă mâna Estrellei O prinse la timp şi întrebă: — A cui soacră? A mea? Sau a Estrellei? — De fapt, spuse Klara, a amândurora Şi din expresia care i se aşternuse pe chip – expresie atât de atipică ei – cei doi tineri înţeleseră că Gelle-Klara Moynlin se simţea stânjenită Apoi femeia scutură din cap — Hei, acum nu-i momentul să discutăm despre asta Mergeţi în casă, copii Vorbim mai târziu Şi, înainte ca portiera maşinii să se închidă, adăugă: — Auziţi? Mă bucur nespus că v-aţi întors Era bine acasă Au intrat la duş, fericiţi că se pot spăla iar cu apă caldă Dar, în vreme ce se ştergea, Estrella, îl întrebă: — Iubi? Tu ştii ce a vrut să spună? Stan nu avea nici cea mai mică idee, dar nici nu avea intenţia să-şi frământe creierii cu problema asta — Cine ştie? spuse el Auzi? Hai să ne uităm la Barză Şi s-au uitat, înnebuniţi de curiozitate să-şi vadă copilul după atâta vreme (Copilul făcea cam tot ce făcuse şi până atunci: se făcea mare De fapt, acum era mult mai mare ) Apoi, după ce s-au îmbrăcat cât de cât, şi-au comandat o masă copioasă – în realitate, două mese copioase, una după alta, ca să-şi scoată pârleala pentru toate lunile de Hrană-CHON neîmbunătăţită Atunci soneria i-a anunţat că îi caută cineva Doamna doctor Kusmeroglu — Cum de-ai ajuns aici atât de repede? o întrebă, deschizându-i uşa Estrella, pe jumătate îmbrăcată şi mestecând cu poftă — Tipul ăla, Marc, răspunse doamna doctor, veselă Îl ştiţi, nu-i aşa? Bucătarul? E aici? Se uită curioasă în jur şi îşi răspunse singură — În fine El l-a informat pe doctorul von Psiho, care m-a informat pe mine, aşa că m-am grăbit să vin la voi A fost prima mea călătorie într-una din navele alea ultrarapide Voi aţi călătorit vreodată cu pardon, sigur că aţi călătorit Abia aştept să-mi povestiţi ce aţi făcut pe unde aţi fost! Dar când Stan vru să înceapă, doamna doctor îl opri clătinând din cap: — Dar asta va trebui să aştepte, pentru că acum am treabă cu Estrella Fii drăguţ şi aşteaptă puţin pe balcon, Stan Venise pentru un control, eveniment la care, după cum înţelese Stan, bărbaţii nu erau admişi Aşa că îşi luă nişte haine curate şi făcu ce i se ceruse În vreme ce se îmbrăca, observă prin uşa balconului că primul lucru făcut de cele două femei era cel pe care îl făcuse şi el – adică studiau fetusul cu ajutorul Berzei Apoi dispărură din raza lui vizuală şi Stan îşi întoarse obrajii în adierea caldă care venea dinspre Munţii de Mică, muşcându-şi buzele de nelinişte la gândul că doamna doctor va descoperi ceva rău Estrella nu se mai hrănise cum se cuvine de câteva luni, nu o consultase niciun doctor, nu se spălase cum trebuie, nu-şi periase dinţii, nu – pentru numele lui Dumnezeu – nu se ştersese cu hârtie igienică nu putuse să facă niciunul dintre lucrurile pe care le fac oamenii civilizaţi Şi, dacă acele condiţii mizerabile afectaseră în vreun fel copilul aşa cum scria în cartea aia blestemată Încercă să-şi scoată gândurile astea din minte Din fericire, copilul era bine Au ieşit amândouă din dormitor şi doamna doctor a început să vorbească Le-a înşirat o mulţime de informaţii despre creierul copilului care aproape ajunsese la mărimea normală, le-a explicat de ce copilul nu mai lovea cu picioruşele (Crescuse atât de mare că nu mai era loc în uter ca să poată da din picioare ) — Dar Estrella e bine, sănătoasă? întrebă agitat Stan, după primele cinci minute de detalii medicale din ce în ce mai greu de înţeles Întreruptă în mijlocul frazei, doamna doctor îl privi uimită — Sigur că-i sănătoasă Are doar nevoie de hrană mai bună şi mai multă odihnă şi, dacă se poate, Stan, de cât mai puţine supărări Contracţiile pe care le-a avut Stan se răsuci ca fulgerul către Estrella — Ce contracţii? Tânăra ridică din umeri — N-au fost prea puternice şi n-am vrut să-ţi faci griji — Dar începu el, însă doamna doctor îl întrerupse ea acum — N-a avut nimic, Stan A fost vorba despre contracţiile Braxton-Hicks, care sunt perfect normale în etapa aceasta Gândeşte-te că uterul face antrenamente pentru momentul naşterii, bine? Se uită la ecranul mic de la mână, mişcându-şi uşor buzele în vreme ce-şi verifica notiţele Apoi spuse: — Cred că am terminat Am să-ţi dau un regim alimentar, dar, în afară de asta Ce e? Stan mai avea o întrebare — Copilul Poţi să estimezi cam când se va naşte? Doamna doctor îşi ţuguie buzele — A, da! Bună întrebare E cam dificil de calculat, pentru că nu ştiu exact cât timp aţi stat Afară, spuse ea Dar probabil că naşterea va avea loc peste două sau patru săptămâni Poate chiar şase Barza o va supraveghea şi ne va informa de progresul făcut de sarcină Soneria anunţă un alt musafir — Deschid eu, zise Estrella, ridicându-se cu destulă dificultate din fotoliul adânc în care stătuse până atunci Cu emoţii amestecate, Stan o urmări cum care era cuvântul? da, cum se clătina spre uşă Sarcina nu era un eveniment care implica multă durere doar la finalul lui, ci în fiecare zi Persoana de la uşă era Hypatia din Alexandria Făcu politicoasă cunoştinţă cu dr Kusmeroglu, dar imediat se întoarse cu spatele la doamna doctor, adresându-se doar lui Stan şi Estrellei — Klara are o propunere Toţi cunoscuţii voştri o întreabă când vă pot vedea Aşa că ea s-a gândit că ar fi bine să vă întâlniţi cu toţi odată şi să scăpaţi de grijă Acasă la ea, de pildă Stan nu prea vedea cu ochi buni invitaţia asta, dar Estrella nu avea nimic împotriva ei — Excelentă idee! spuse ea Stan? Când ai vrea să mergem acolo? — Păi, se codi el, acum sunt cam obosit Tânăra se strâmbă la el — Nu-i bine să amânăm Hypatia, putem veni chiar acum, dacă tu crezi că e în regulă — Păi, începu Hypatia, rămânând câteva momente cu ochii fixaţi într-un punct Da, este foarte bine Şi se întoarse spre dr Kusmeroglu, care părea că ar fi vrut să spună şi ea ceva — Da? — Eu nu am avut onoarea să fac cunoştinţă cu doamna Moynlin, spuse doamna doctor pe un ton melancolic Nu cred probabil că acum nu ar fi o idee tocmai bună să — Ai dreptate, îi zise Hypatia Nu-i o idee bună Şi n-o mai băgă în seamă pe doamna doctor — Am comandat o maşină Mergem? II De data aceasta era o maşină Heechee decapotabilă, cu şofer La vederea ei, Estrella insistă să traverseze valea, nu să o ia pe drumurile subterane Stan a fost nevoit să admită că ideea asta era una bună După captivitatea pe Arabella, un drum prin valea lor era ca o croazieră prin rai Nucii miroseau la fel de dulce ca înainte, şerpii zburători erau la fel de flămânzi, în aer plutea o aromă de scorţişoară — Ştii, îi spuse el Estrellei când ajunseseră pe la marginea văii, locul ăsta nu-i aşa de rău Ea nu-i răspunse direct, ci se îndreptă de spate, încercând să vadă ce se petrecea la intrarea în institut — Ce naiba e aia!? exclamă ea Stan nu ştia răspunsul Dar îl ştia şoferul — Persoane camarazi cu voi pe navă, cu numele Salt şi Achiever, plus alţii care dorit întâmpinat Vrut oprit conversat? Nu? Bine Cei doi putut văzut mai târziu Oricum ajuns la destinaţie Acum ajuns, se corectă şoferul când maşina ajunse în faţa casei Klarei Le deschise chiar ea Ea însăşi Manual — Haideţi, intraţi! îi invită ea Stan se aşteptă să mai spună ceva despre chestia aia aiuritoare cu soacra Dar Klara nu deschise subiectul Îi îmbrăţişă pe fiecare — Vă aşteptam, dragii mei Evident că încă mai primeau tratamentul rezervat eroilor Nu numai din partea Klarei Al doilea lucru pe care îl mai observă Stan – primul fiind prezenţa radioasă a lui Sigfrid von Psiho, care nu-i îmbrăţişă doar pentru că nu era fizic capabil să o facă – au fost tăvile, bolurile şi platourile cu delicatese îngrămădite pe toate suprafeţele plane din încăpere — Din partea lui Marc, le explică Klara Ştiţi voi, bucătarul? Sau generalul sau ce o mai fi acum Cred că ăsta-i felul în care mulţumeşte el Poate că o să vă mulţumească şi în persoană – mă aştept să treacă pe aici puţin mai târziu –, dar să nu contaţi pe asta — O, se băgă Sigfrid în vorbă, ba eu cred că poţi conta, Stan Marc nu-şi face uşor prieteni, dar despre tine are o părere foarte bună Stan porni să-şi pună expresia de „aoleu, nu mai spune”, dar Sigfrid nu-l luă în seamă — Cred că v-a spus Hypatia că Klara aşteaptă musafiri, dar nu cred că v-a spus şi cine sunt aceştia Unul dintre ei este o femeie despre care cred că aţi auzit Este stocată şi ce? Desigur Şi spuse pe un ton spăsit: — Estrella, Klara te roagă să mergi cu ea în cealaltă cameră Ia şi Barza cu tine Bănuiesc că vrea să staţi de vorbă „ca între fete” Du-te, du-te, draga mea! Dragele mele Eu şi cu Stan o să ne distrăm de minune aici Surâse blând când o văzu pe tânără sărutându-i pe Stan pe obraz înainte de a pleca împreună cu Klara Stan avea treabă cu gustările pregătite de Marc Antoniu Mestecând, îi spuse lui von Psiho: — Ziceai ceva de o femeie — Da Este o persoană mai neobişnuită Numele ei este Rowena McClune Făcu o pauză lungă pentru a-i lăsa timp lui Stan să facă legătura Apoi dădu din cap — Da, chiar aşa Nu ştiu dacă termenul „văduvă“ este corect în cazul acesta, dar dacă este, doamna aceasta e văduva lui Orbis McClune În orice caz, ideea e că au fost căsătoriţi pe vremuri Ea a fost stocată când el încă mai era organic De destulă vreme e stocată doamna Dar nu a pierdut timpul Spre deosebire de alţi organici care îşi imaginează că stocarea nu reprezintă decât o autorizaţie pentru distracţie veşnică Sunt convins că ştii la ce mă refer Stan, care habar nu avea, spuse cu un aer absent, în vreme ce alegea de pe o tavă nişte tarte mici cu carne: — Desigur Sigfrid continuă, pe un ton ciudat de mândru: — Marc a găsit-o pe lista lui de clienţi din Nucleu – se pare că se află aici de câteva săptămâni – şi s-a dovedit că eu o cunoşteam mai demult, pentru că mi-a fost studentă Asta explica mândria din tonul lui, înţelese Stan Încercă nişte gustări mai exotice ale lui Marc, în timp ce-i făcea conversaţie de amorul conversaţiei lui von Psiho — Şi vine şi ea aici? — Da, vine De fapt, bănuiesc că a sosit deja Stai puţin da Stan, ţi-o prezint pe doamna Reverend Doctor Rowena McClune Stan ridică ochii de la mâncare Sigfrid stătea lângă o femeie frumoasă, deşi nu chiar foarte tânără, cu părul blond coafat într-o manieră despre care Estrella îi va spune mai târziu că se numeşte „coc franţuzesc” („Coafură de cucoană în vârstă”, va comenta ea, adăugând: „Cu toate astea, arăta destul de bine” ) — Speram să te cunosc pe tine şi pe soţia ta, spuse femeia Nu ştiu dacă ai aflat, dar faima ei este mai mare decât a ta în anumite privinţe Datorită copilului — Foarte drăguţ, murmură Stan, întrebându-se dacă merita să corecteze chestia cu „soţia” Dar n-a apucat să o facă, pentru că Yellow Jade apăru în dreapta lui, însoţit doar de unul dintre fiii lui cei senili („Warm acum cu Minţi Stocate”, îl informă el „Eu şi Ionic Solvent foarte fericit ”) Iar la stânga lui apăru Sigfrid, conducând alţi doi Heechee — Acesta este dragul meu prieten stocat, Twin Hearts – nu cred că ai avut ocazia să îl cunoşti Şi când Stan reuşi să se dezmeticească, Rowena McClune se îndrepta deja către un alt grup de musafiri, din cealaltă parte a încăperii Da, a fost o petrecere frumoasă Despre Twin Hearts se spunea că ar fi avut cunoştinţe speciale în domenii non-Heechee, ca, de pildă, „monedă” şi „datorie” şi chiar „profit” Şi nu numai astea, dar învăţase de undeva un repertoriu considerabil de cântece de tabără (deşi nu se poate spune că avea şi o voce potrivită cu care să le cânte) Pe de altă parte, Stan şi Estrella nu erau singurii organici Achiever, care strâmba din nas la toată mâncarea, îi aruncă tinerei o privire uluită când aceasta îi pusese o întrebare — Salt? Consultat memorie, rog Nu recent văzut Salt care întâmpinat pe tine şi pe persoană inseminat pe tine? Pentru care alt scop simţit eu nevoie invitat Salt? Deja stabilit fetus sănătos, nu alte probleme Ce spus reprezentat fapt, nu trebuit luat în seamă ce putut declarat Salt altfel Apoi, cu un bâţâit din cap şi schimbare de ton: — Aha! Mere! Putut iertat mâncat scârbos oameni dacă oferit mere! O clipă mai târziu apăru şi Marc Antoniu Nu mai purta boneta de bucătar Stan era aproape sigur că era vorba despre o uniformă militară dintr-un anume război sau altul – pantaloni albi, însemne militare purpurii pe tunică, caschetă pusă pe o sprânceană Singurul lucru pe care nu-l ştia tânărul era războiul în care fusese folosită ţinuta aceasta — Îmi cer scuze dacă am întârziat, spuse Marc Specialiştii au vrut să discute cu Wan A trebuit să aştept până au terminat ca să mă asigur că este dezactivat corect Se opri şi cercetă cu privirea mesele încărcate cu mâncăruri — Totul este în ordine? Mai doreşte cineva ceva? Stan ridică mâna — Despre ce specialişti vorbeşti? — Mi se pare că majoritatea au fost avocaţi şi contabili, răspunse Marc, pronunţând cele două cuvinte cu acelaşi dispreţ pe care l-ar fi folosit dacă ar fi spus „curve“ şi „leproşi” — Exact asta au fost, interveni Sigfrid Pentru că să ştii că nu doar pe Wan l-am vrut noi, ci şi banii lui Intenţionăm să-l amendăm pentru problemele pe care ni le-a făcut Şi probabil că îi vom lua tot ce deţine, dar evident că nu va fi uşor să-i identificăm toate bunurile după toţi anii aceştia petrecuţi Afară Doctorul surâse vesel — Însă, dacă adăugăm la averea lui şi generoasa contribuţie a Klarei, s-ar putea să avem suficient ca să acoperim toate costurile formalităţilor de imigrare, locuinţelor şi acomodării tuturor noilor noştri cetăţeni veniţi de Afară Apoi schimbă subiectul — Dar despre asta vom discuta cu altă ocazie Marc? Poţi să ne oferi puţin vin? Putea şi le-a oferit – atât real, cât şi simulat Însă nu s-a oprit doar la vin: a adus şi nişte boluri micuţe din sticlă cu ciuperci, pe care Stan le-a identificat ca fiind drogul recreaţional preferat de Heechee Klara i-a oferit Estrellei un pahar cu vin adevărat, iar Sigfrid îl asigură pe Stan că un pahar nu îi va face niciun rău Se pare că nu i-a făcut Şi nici lui Stan, aşa că tânărul a mai băut un pahar Şi apoi încă unul Între timp mai apăruseră încă vreo doisprezece musafiri, câţiva organici din ambele specii şi mai multe Minţi Stocate Heechee Faptul că şi Minţile Stocate, şi ciupercile din care se serveau erau doar simulări nu părea a le împiedica să se simtă foarte bine Nu părea nici a le împletici limbile, căci toate erau angajate în conversaţii animate cu cel puţin un organic, drept care conversaţia respectivă se purta în timp organic real Stan nu ştia despre ce vorbesc şi, oricum, lui începuse să i se facă puţin cam cald Se gândi că ar face bine dacă s-ar aşeza undeva Pe una din canapelele Klarei era un loc liber Îşi mai luă nişte vin şi, când să se aşeze, observă că în celălalt capăt stătea Rowena McClune Şi era singură, în mână cu un pahar plin pe trei sferturi cu vin Îl văzu pe Stan apropiindu-se de ea şi îi zâmbi politicoasă — Îmi place să stau aici şi să vă urmăresc pe tine şi pe soţia ta, spuse ea, privind în direcţia Estrellei Veţi avea un copil! Nu cred că există vreun eveniment mai fericit decât acesta în tot universul — Mersi, spuse Stan, neştiind ce altceva să răspundă Îl văzu pe Achiever în spatele lor Molfăia la o bucată de ciupercă şi trăgea cu urechea Îl ignoră şi se adresă doamnei McClune: — Tot repeţi cuvântul „soţie”, dar să ştii că nu-i tocmai corect Nu suntem căsătoriţi Şi se grăbi să adauge, ca să o împiedice să dezvolte mai departe chestiunea căsătoriei: — Mi se pare că nu-ţi prea place să bei — N-ar conta dacă mi-ar plăcea, nu crezi? Alcoolul simulat nu te îmbată Dacă nu vrei să te îmbete, desigur Şi de multă vreme nu mai vreau să fiu beată Îl văzu cum se chinuieşte să-şi înfrângă curiozitatea şi îi zâmbi — Mărturisesc că am încercat asta imediat după ce am fost stocată De fapt, am încercat mai multe lucruri Nici nu-ţi poţi imagina ce fel de medii mi-am putut crea atunci, dar nu am să ţi le descriu nici în ruptul capului Însă m-am plictisit de toate Şi am început să caut să fac ceva folositor cu noua mea viaţă — Foarte interesant, spuse Stan, aruncând o altă privire spre Achiever, care măcar nu se apucase să-i spună povestea vieţii lui Rowena McClune nu terminase de vorbit — De ce? îl întrebă ea — De ce ce? nu înţelese Stan — De ce nu te-ai căsătorit cu domnişoara Pancorbo? Aceasta a fost una dintre cele mai dificile întrebări care i-au fost puse vreodată lui Stan Se gândi la mai multe variante de răspuns: Nu era un obicei practicat în ţara Heechee-ilor Nu avea cine să oficieze ceremonia Nici el şi nici Estrella nu s-au gândit la asta În fond, nu se cunoşteau de prea multă vreme Dar niciunul dintre aceste răspunsuri nu i se părea suficient de bun Aşa că se mulţumi să spună doar: — Nouă ne convine aşa cum suntem Achiever scoase râsetul lui nechezat: — Răspuns bun, Stan Înainte menţionat obicei căsătorit chestiune antică din tribul tău, inutil în lumea civilizată Poporul meu nu făcut niciodată asta Din spate se auzi un huruit care îl luă prin surprindere pe Stan Când se întoarse, îl văzu pe Thermocline Tânărul nostru se gândi să-l întrebe de ce toată lumea se apropia de el pe furiş, dar Thermocline începuse deja să vorbească — Nu este în întregime corect, Achiever, spuse el, politicos, dar ferm Multora dintre ai noştri de pe Roată li s-a părut atrăgător obiceiul omenesc al „familiei” şi au format astfel de grupuri: mamă, tată şi una sau mai multe odrasle Şi au trăit împreună în cadrul unei familii — Hm! exclamă Achiever, pus la punct pentru moment Dar îşi reveni destul de repede şi schiţă unul din zâmbetele lui batjocoritoare: — Persoane de care vorbit tu trăit prea mult printre persoane oameni, Thermocline Situaţia aceasta putut prezentat probleme serioase de scăzut gracilitate, aşa cum demonstrat nefericit caz al meu Şi îi aruncă o privire provocatoare lui Stan Era evident că se aştepta ca tânărul să-i susţină punctul de vedere, din moment ce el îl susţinuse pe al lui Şi Stan chiar ar fi vrut să o facă Ce l-a împiedicat a fost faptul că întâmpina dificultăţi de concentrare şi vorbire — Cred, murmură el Scuze Se gândi că un alt pahar cu vin l-ar ajuta să-şi limpezească minţile Dar când porni să-şi ia unul, aproape se împiedică de o femeie organică, scundă şi tuciurie, care stătea în spatele lui Tânărul se holbă uluit la ea — Semeni cu doctoriţa de copii, Kusmeroglu Da’ n-ai cum să fii aici Hypatia ţi-a zis să nu vii Femeia părea foarte încântată de ea însăşi — Hypatia s-a răzgândit M-a găsit la terminalul navei mele şi mi-a spus că doamna Moynlin doreşte să vin ca să o supraveghez pe Estrella Şi uite că am venit Aşa că, vezi tu, până la urmă am reuşit să o cunosc pe Klara — Dar vru Stan să o contrazică Dar Şi se opri aici Îi era clar că femeia făcuse o mare greşeală, însă îi era greu să formuleze propoziţiile care să o pună la punct — Cred că trebuie să mă aşez undeva, spuse el, privind în jur după un scaun Îl găsi şi se prăbuşi pe el Dr Kusmeroglu se aplecă şi-i mirosi răsuflarea — O, înţeleg, oftă ea Uite Stan cum facem Eu o caut pe Estrella După aia te ducem acasă III Stan îşi dori să nu se fi trezit Nu avea prea multă experienţă în materie de mahmureli, dar recunoscu pe loc simptomele Când reuşi să deschidă ochii, o văzu pe Estrella aplecată asupra lui, dar mult prea aproape, întinzându-i ceva ce el nu putea să identifice Încercă să-şi aducă aminte ce se întâmplase, descoperi că memoria îi era goală şi bolborosi abia desluşit: — Îmi pare rău, iubi Sau a avut senzaţia că a spus cuvintele acestea, pentru că Estrella nu a dat semne că l-ar fi auzit Tânăra nu se arăta prea înţelegătoare faţă de starea lui, dar parcă era şi încântată de ceva — Haide, îi spuse ea, pe un ton care numai blând nu era Bea asta Am ceva să-ţi spun Acum sensul vorbelor ei îi pătrunseră în minte Dar fără să-l facă să se simtă mai bine Din experienţa lui, atunci când o fată îi zicea că are să-i spună ceva, de obicei era vorba despre un lucru pe care el nu voia să-l audă Însă, în mod absolut surprinzător, Estrella nu părea supărată sau jignită sau în vreun alt fel pe care Stan îl asocia cu genul acesta de remarcă Ba chiar zâmbea cu toată gura Şi ochii ei da, ochii ei parcă dansau — Oof, pentru numele lui Dumnezeu! zicea ea acum Ai de gând să bei asta sau nu? Obiectul acela pe care nu îl identificase mai devreme era o ceaşcă cu cafea Fireşte că nu cafea turcească, bună şi concentrată, ci chestia aia apoasă pe care americanii o beau la micul dejun O înghiţi cât de repede putu, dar Estrella începuse să tamburineze nerăbdătoare din degete înainte de a-şi lua el ceaşca de la gură — Ei? Cum te simţi acum? îl întrebă ea Sigfrid zice că l-a rugat pe Marc să-ţi pună ceva în cafea Stan încercă să-şi mişte capul Da, se pare că bucătarul pusese un leac în licoarea aia fierbinte Durerea îngrozitoare dispăruse fără urmă Dar în gură tot mai avea gust de scrum vechi de trabuc şi îl apucase o sete copleşitoare Pentru care Estrella era pregătită Îi întinse acum un pahar cu ceva efervescent — Sigfrid a zis că asta o să te ajute, bine? Dând ascultător din cap, Stan începu să bea lichidul cu înghiţituri mici — Ce crezi tu că s-a întâmplat? Am stat mult de vorbă cu Hypatia când Klara avea treabă cu musafirii Ştiai că a suferit o cădere nervoasă după ce tsunamiul i-a distrus insula? Stan clătină din cap, bucurându-se că nu-i cade — Din cauza asta a venit aici Sigfrid i-a sugerat să o facă La început el s-a gândit că o să se apuce să facă ceva asemănător – ceva pentru orfani, aşa cum făcuse pe insula ei, ştii? Stan încercă să-şi întindă muşchii Totul părea în stare optimă de funcţionare Atunci spuse: — Strell? Iubi? E o poveste lungă? Pentru că mie mi-e cam foame — Aproape am terminat Klara a zis că nu A zis că n-ar suporta să fie mamă — Şi atunci ne-a cunoscut pe noi Stan nu încetase să fie atent la ce-i spunea Estrella, dar adevărul e că prin faţa ochilor îi jucau imagini cu şunci apetisante şi sosuri şi mormane de cartofi prăjiţi Când îşi dădu seama că Estrella se oprise din vorbit şi îl privea lung, clipi des ca să şteargă imaginile acelea şi comentă: — Aha! Am priceput Aşa că a început să se intereseze de tine — De copil, mai bine spus Ştii la ce se referă povestea asta cu soacra? — La copil? încercă el să ghicească — Într-un fel Dacă ea, Klara, ar fi soacra ta sau soacra mea, sau soacra noastră – ce ar fi ea atunci pentru copil? Negura din mintea lui Stan se risipi pe loc — Dumnezeule! şopti el surprins Vrea să fie bunica! Estrella dădea cu putere din cap — Exact Ce părere ai? Stan nu ezită nici măcar o fracţiune de secundă — Absolut! spuse el Va fi o bunică minunată Acum putem să mâncăm ceva? IV Estrella şi Stan nu mai erau singuri Aveau mereu musafiri Stan nu se prea dădea în vânt după asta, dar Estrella părea încântată Chiar îi spuse lui Stan: — Ştii, mie mi se pare foarte drăguţ Acasă treceau tot timpul oameni pe la noi – la o ceaşcă de ceai sau ca să ne înapoieze vreun obiect împrumutat sau doar la o bârfă mică Şi mi-era dor de toate astea Ţie nu? Deoarece Stan nu avusese parte de vecini buni, nu putu decât să-i zâmbească şi să o mângâie pe umăr şi să o întrebe dacă nu era vremea să ia prânzul Mai târziu, în timp ce Stan se ştergea după duş, Estrella îi spuse: — Iubi? Ne-a căutat Rowena McClune Tânărul lăsă prosopul jos — De ce? — Păi, o interesează copilul şi am invitat-o să treacă pe la noi Şi a zis că vrea să vină acum Stan gemu — Strell, nu crezi că am avut suficienţi — Aşa că i-am spus că o aşteptăm Mie îmi place femeia asta, Stan Fă bine şi pune ceva haine pe tine În timp ce se îmbrăca, se auzi soneria de la intrare Ieşi din dormitor şi dădu cu ochii de femeia stocată care se aşezase pe un fotoliu moale (dar, observă Stan, starea ei imaterială era evidentă prin faptul că nu făcea nicio adâncitură în pernele de sub ea) Activară Barza şi doamna păru sincer fascinată nu doar de imaginea bucălată, cu zâmbet de Buddha, dar şi de povestirile lui Stan despre toate transformările prin care trecuse fătul Doamna ştia să asculte Ştia şi să vorbească Şi îi răspunse cu plăcere Estrellei la toate întrebările despre viaţa ei de dinainte de stocare — La început, le spuse ea, imediat după ce am murit, nu a fost prea interesant M-am ţinut de prostii, ca toată lumea stocată Apoi m-am plictisit de atâta distracţie, dar am descoperit că o femeie fără prea multă educaţie nu avea alte lucruri de făcut acolo Dar situaţia asta a putut fi rezolvată Deja erau mulţi oameni stocaţi la vremea respectivă, unii dintre ei destul de serioşi, aşa că au început un fel de cursuri prin corespondenţă M-am înscris şi eu Nu ştiu dacă aş fi intrat la Harvard-ul organic cu diploma mea de bacalaureat, dar Harvard-ul stocat m-a primit Şi, cât ai bate din palme, mi-am luat doctoratul Mi-am luat trei doctorate, mai exact, pentru că mă interesau tot felul de lucruri diferite Stan o întrerupse: — Doar atât ai făcut? Ai studiat? — Mie mi se pare că am făcut destul de mult, Stan N-ar fi rău dacă ai încerca şi tu Luat pe nepregătite, Stan reuşi să bâlbâie doar: — Rowena, eu o să devin tată în curând! — Şi nu ai decât optsprezece ani, îi aminti ea, zâmbind Putem discuta despre asta cu altă ocazie Şi da, să ştii că am făcut şi alte lucruri M-am simulat şi, cu altă înfăţişare, m-am întors să văd ce mai face Orbis Era în doliu după mine Şi sufletul lui era îndoliat Mi-am dat seama cât de tare l-a durut moartea mea organică Şi nu o ducea deloc bine Îl părăseau enoriaşii Dar făcea eforturi să-i păstreze Aşa că am început să am mustrări de conştiinţă şi m-am întors la şcoală La teologie, de data aceasta Şi am devenit preot calificat Am practicat o vreme, apoi am înţeles că nu făceam prea mari progrese cu convertirea celor nemântuiţi – să ştiţi că am încercat şi cu Heechee-ii Dar fără noroc Aşa că l-am rugat pe Sigfrid să-mi dea nişte lecţii de psihologie Care să mă ajute să-i conving pe sceptici Şi să mă ajute şi la altele Se uită cu blândeţe la Estrella şi Stan care o ascultau fascinaţi, ţinându-se de mână — De exemplu, pot să oficiez nunţi Pot face slujbe de înmormântare, dacă mi se cere De fapt, chiar am făcut una în vreme ce discutam la petrecerea Klarei Pentru un bătrân de pe vechiul Pământ, nemulţumit de felul în care Heechee-ii se poartă cu morţii Stan o privi nedumerit — Mă tem că nu ştiu despre ce vorbeşti Femeia îi aruncă o privire ciudată — Poate că nici n-ar fi bine să ştii Heechee-ii pun trupul mortului într-unul din lacurile cu peşti – le-aţi văzut, nu? Peştii ăia cu dinţi mulţi şi ascuţiţi? Şi peştii mănâncă mortul şi – asta-i partea cea mai urâtă – după o vreme cunoştinţele mortului mănâncă unul dintre peştii ăia Se opri din vorbit, ca să le dea celor doi tineri timp să asimileze informaţia Era evident că îi scârbise Atunci le zâmbi din nou — V-am spus că am dreptul să oficiez căsătorii? Stan spuse răguşit: — Doamnă McClune, niciunul dintre noi nu e prea religios — Nici n-am crezut că sunteţi Dar am observat că dragostea voastră este sinceră şi frumoasă şi m-am gândit că poate aţi dori să o oficializaţi — Păi, murmură Stan, cu ochii la Estrella, dacă pui problema aşa, presupun că — Nu! spuse Estrella hotărâtă Nu presupunem nimic! Ştim! Suntem siguri! Şi vrem să ne căsătorim! Aşa că vrei să ne căsătoreşti tu? Cât mai curând posibil? V Nu a fost chiar atât de curând Şi nu a fost nici simplu, pentru că Gelle-Klara Moynlin nici nu voia să audă de aşa ceva („Dacă sunt soacra ginerelui, înseamnă că sunt mama miresei, scumpo Lasă-te pe mâinile mele şi n-ai să regreţi ”) Şi s-a ocupat ea de tot Le-a spus că trebuie să aibă muzică Şi flori Şi o rochie superbă pentru Estrella; şi câţiva prieteni care să-i sărbătorească Şi, atunci când au adunat toate astea, şi-au dat seama că nu doar apartamentul lor era prea mic pentru ceremonie, ci şi al Klarei Singurul spaţiu convenabil din apropiere era sala mare a institutului, iar institutul se bucura, institutul era de-a dreptul încântat să îndeplinească orice rugăminte venită din partea persoanei care îi ajutase să salveze Nucleul Stan şi Estrella ajunseră la locul ceremoniei şi se uitară fericiţi în jur — Trandafiri! exclamă uluită tânăra Şi, uite acolo, cale! Mă întreb de unde or fi făcut rost de ele Crezi că le-a făcut Marc Antoniu la una dintre Fabricile de Hrană? Stan era de acord, convins fiind că nu exista nicio limită a lucrurilor pe care Marc Antoniu le putea face din CHON şi alte câteva elemente, dar avea şi el o nedumerire — De unde naiba au adus formaţia aia? Vreo şase Heechee, aşezaţi pe estrada dintr-un capăt al sălii, cântau la tot felul de instrumente – nu doar tobe, un pian şi două banjouri, ci şi un clarinet şi o trompetă Stan reuşi să recunoască melodia pe care o cântau Era Embraceable You Şi suna exact ca pe discurile video pe care i le adusese Klara — La naiba! rânji el cu gura până la urechi Nu semăna cu trompeta lui Dizzy Gillespie Era trompeta lui Dizzy Gillespie Heechee-ii doar mimau că ar cânta În realitate, muzica se auzea din difuzoarele amplasate de jur-împrejurul sălii Atunci observă că Estrella dispăruse Se uită prin sală şi văzu că tânăra era condusă de Klara, Salt şi alte două femele Heechee pe care nu le cunoştea către unul dintre holurile interioare ale institutului Dar nu avu prea multă vreme să privească în urma lor, pentru că se pomeni imediat înconjurat de persoane care voiau să îl felicite: Sigfrid şi Achiever, Dr Kusmeroglu, Hypatia Klarei şi alte vreo zece persoane pe care le recunoscu cu greu sau nu le recunoscu deloc Toţi păreau extrem de bucuroşi să-l vadă Cei organici îl băteau cu prietenie pe spinare (bărbaţii) sau îl îmbrăţişau cu căldură şi îl sărutau cast pe obraz (femeile) Simulările aveau modul propriu de exprimare: de la bezele trimise cu veselie la fluturări de mâini Dar, indiferent despre ce ar fi fost vorba, toate manifestările acestea erau extrem de afectuoase Când unul dintre paznicii Bătrânilor de pe Planeta cu o Lună a Stelei Galben-Deschis Paisprezece îl bătea pe spate, iar altul îi strângea puternic mâna, Stan îşi aduse brusc aminte de ceva — La naiba! spuse el, fără a se adresa cuiva anume Se uită disperat prin sală până îl zări pe Sigfrid von Psiho Îi făcu un semn cu mâna şi doctorul se apropie de el, întrebându-l amabil: — Da, Stan? — Am uitat! Am nevoie de un cavaler de onoare Vrei să ? Sigfrid voia Ba chiar se simţea onorat, spuse el şi dispăru o clipă Reveni îmbrăcat cu alte haine Acum purta pantaloni cu dungi subţiri, frac, o cravată superbă şi o expresie de încântare demnă Nu că Stan a avut prea multă vreme la dispoziţie ca să-şi admire cavalerul de onoare Toată lumea din sală se îmbulzise în jurul lui, majoritatea organicilor dorind să-i îndese în mână pahare cu vin (pe care le refuză, pentru că Stan era capabil să înveţe din experienţa proprie) Bărbaţii voiau să-i şoptească la ureche tot felul de glumiţe – pe care el le înţelegea rareori –, iar femeile nu mai pridideau a-i spune cât de norocos era pentru că urma să aibă un copil Şi nu terminau bine, că o luau iarăşi de la capăt Stan nu apucase încă să se enerveze din cauza tămbălăului (deşi nici mult nu mai avea), când observă că grupul doritorilor de bine începuse să se micşoreze Unul câte unul, aceştia plecau de lângă el ca să-şi ocupe locurile pe scaunele şi stinghiile dintr-o parte şi cealaltă a unui culoar care ducea la locul unde apăruse Rowena McClune, într-o robă somptuoasă dintr-un material ce părea a fi mătase albă Dacă tot Marc i-o făcuse din ingredientele pentru Hrana-CHON, atunci nu exista în lume un croitor mai mare decât el Rowena îi zâmbi lui Stan şi îi făcu semn să se apropie Tânărul o ascultă Atunci când se aşeză lângă ea, orchestra se opri în mijlocul melodiei Tea for Two, în interpretarea pianistului Fats Waller; şi toţi mimii Heechee rămaseră nemişcaţi Din difuzoare se auzi un alt fel de muzică Marşul nupţial al lui Mendelssohn, interpretat de o orchestră simfonică Apăru din hol şi Gelle-Klara Moynlin, în mână cu un buchet de crini, păşind încet pe intervalul dintre rândurile de scaune şi stinghii O clipă mai târziu îşi făcu apariţia şi Estrella, îmbrăcată într-o rochie din cea mai albă mătase şi cea mai delicată dantelă Stan nu-şi putea în ruptul capului imagina de unde făcuseră rost de materialele acelea Burta tinerei era atât de mare, că pe ea putea sta fără probleme un pepene verde Ochii îi erau tot nealiniaţi Iar celelalte trăsături ale ei nu fuseseră niciodată remarcabile dar, din punctul lui Stan de vedere, da, era o femeie superbă O apucă strâns de mână şi se întoarseră amândoi cu faţa la Rowena McClune Aceasta le surâse drăgăstos şi începu: — Dragii mei, ne-am adunat aici în această zi A fost mâncare pentru toată lumea, la fel şi băutură Special pentru Stan, s-au difuzat cântecele lui preferate de jazz, Paper Doll şi St Louis Blues şi St James Infirmary Blues şi alte zece bluesuri, toate simulate de sextetul Heechee S-a şi dansat Mai întâi valsul obligatoriu al proaspeţilor însurăţei; apoi oameni şi Heechee deopotrivă au început să schiţeze mişcări stranii de dans Când s-au aşezat la locurile lor de onoare, nici Stan şi nici Estrella nu au dat atenţie băuturii, dar nu s-au putut abţine de la mâncare Dacă stai să te gândeşti, cum să se fi abţinut? Marc Antoniu se întrecuse pe sine Stridii proaspete la gheaţă Cârnăciori în foitaj Boluri mari cu ananas proaspăt şi afine, cireşe şi kiwi, toate proaspete şi reci şi acoperite cu picături de rouă (evident, create cumva de Marc) Stan a mâncat mult Se pare că, din politeţe, a mâncat mult şi Estrella, aşa că Stan nu s-a mirat atunci când mireasa lui s-a scuzat spunând că trebuie să meargă până la recipientul sanitar Dar tânărului i s-a părut mai puţin exuberantă atunci când s-a întors Tocmai voia să-i urmeze exemplul, când se înfiinţă Hypatia din Alexandria între ei — Estrella! Barza arată că se întâmplă ceva cu copilul! Cum te simţi? Estrella îi aruncă un zâmbet stins — N-am nimic Cred că am mâncat prea mult şi prea repede Hypatia dădea viguros din capul împodobit cu nestemate — Nu asta arată Barza Ar fi mai bine să te ducem în camera de naşteri O chem acum pe doamna doctor Kusmeroglu Hai să mergem! Acum! VI Şi din nou Stan se pomeni că nu mai era în centrul atenţiei, devenind doar un spectator trecut cu vederea Nici nu durase mult toată această schimbare de statut Acum el şi Estrella primiseră felicitări şi glumiseră cu oaspeţii În secunda imediat următoare Estrella fusese luată de lângă el de vreo zece femei, în frunte cu doctoriţa Kusmeroglu O, da, rămăsese multă lume în sală Dar toţi oaspeţii se strânseseră în grupuri mici şi discutau animat ultimul eveniment Singur, Stan rămase cu ochii după mireasa lui Lui Achiever i se făcu milă de el — Manifestat sentiment de compătimire, îl anunţă el, luându-i mâna în mâna lui ca de schelet Venit! Nu-i spuse unde Nici nu era nevoie Achiever era puternic, iar Stan nu i se împotrivi Pentru prima oară Stan ajunse într-o parte a institutului închisă pentru public I se părea interesant sau, mai bine spus, se simţea intrigat În toate camerele prin care trecură, Stan i se păru că vede maşinării cu aspect ciudat (?) sau mobilă (?) sau, poate, obiecte de artă (???) În ciuda împrejurărilor, în ciuda faptului că se tot lovea cu capul de tavanul prea scund al Heechee-ilor, îşi spuse visător că i-ar fi plăcut să le poată cerceta mai îndeaproape Dar nici vorbă de aşa ceva Achiever îşi pusese ceva în minte Doar spre sfârşitul drumului se opri şi se uită lung la Stan — Avut menţionat lucru, nu tocmai irelevant pentru obicei tu şi Estrella tocmai făcut, anunţă el Stan avea prea multe pe cap în momentul acesta ca să se mai arate indulgent cu stilul de a vorbi pe ocolite al Heechee-ilor — Spune naibii despre ce-i vorba! se răsti el la Achiever Muşchii abdomenului masculului Heechee începură să zvâcnească pe sub tunică — Adevărat nu chestiune mare semnificaţie, spuse el Întâmplat pentru mine cu femela Salt discutat recent planuri viitor Vrut spus viitor comun Asta-i atrase atenţia lui Stan: — Cum „comun”? Parcă ziceai că pentru tine căsătoria e — Obicei prost oameni, da Ce scop cuvânt „căsătorie” Nu auzit eu spus cuvânt „căsătorie” Nici nu gândit la aşa ceva — Şi atunci la ce „gândit”? Achiever îşi răşchiră degetele osoase — Cu totul altceva Propus alternat repetat locuinţe, acum şi ea, şi eu locuit într-una, altă dată locuit în altă Coabitat unu-la-unu — Şi care-i diferenţa? — Diferenţă adevărat foarte mare! Locuit comun ca situaţie temporară Continuat doar timp necesar copil crescut adult Înţeles declaraţii de mai sus? — Cred că da Temporarul ăsta al tău o să dureze cam douăzeci de ani — Corect exact Acum iată loc pentru tine Locul era destul de drăguţ – un balcon plin de ferigi şi muşchi cu floricele parfumate Iar la una dintre măsuţe îl aştepta cineva — M-am gândit să-ţi ţin de urât, Stan, îi zise Sigfrid von Psiho Ştiu ce simţi Stan reuşi să se stăpânească şi nu întrebă inteligenţa artificială de unde putea să ştie aşa ceva Încerca totodată să se obişnuiască cu ideea că Salt şi Achiever vor locui împreună Aşa că spuse doar: — Mersi Şi se aşeză pe unul dintre scaunele foarte moi şi foarte reale Sigfrid răspunse: — Cu plăcere Atâta tot Continuă să-l privească lung pe Stan Că Sigfrid nu dădea din gură era o chestie cu totul nouă Nu se putea să nu aibă ce spune, aşa că Stan înţelese că doctorul îl aştepta pe el să deschidă discuţia Şi îşi încercă norocul: — Voiai să discutăm ceva anume? Sigfrid ezită: — Înţeleg că Rowena McClune a discutat cu voi Lui Stan îi veni să râdă ironic — Sigur că a discutat Uite ce a ieşit din asta — Altceva? — A, înţelese Stan Sigur că da Crede că ar trebui să mă întorc la şcoală Sigfrid dădu din cap: — Şi tu ce părere ai despre asta, Stan? Chestiunea nu îl frământase pe tânărul nostru Aşa că ridică din umeri, fără prea mare interes — Cred că da Poate Adică sigur că trebuie să o fac la un moment dat Dar acum am alte lucruri la care trebuie să mă gândesc şi oricum nu ştiu ce anume mi-ar plăcea să studiez — Înţeleg, spuse Sigfrid, mângâindu-şi bărbia de parcă s-ar fi gândit la cele tocmai auzite Stan ştia că joacă teatru — Ai putea să studiezi absolut tot, Stan Orice ai nevoie ca să devii un om bine informat Istorie Ştiinţe politice – deşi termenul este impropriu, deoarece nu există nicio legătură cu ştiinţa Economie şi sociologie toate astea se ocupă cu comportamentul oamenilor, prin urmare ar fi corect să spunem că sunt ramuri ale psihologiei A, scuze, zise von Psiho, observând privirea lui Stan Nu am vrut să sune atât de sinistru Am senzaţia că vrei să mă întrebi ceva — Da, vreau De ce? Sigfrid afişă o expresie îndurerată — Nu înţeleg la ce te referi, Stan Dacă mă întrebi de ce trebuie să înveţi, răspunsul este: pentru că poţi Ai o minte bună, dar nu ai suficiente cunoştinţe în ea care să te pregătească pentru viaţa pe care ţi-o doreşti Dacă mă întrebi de ce am pomenit de aceste obiecte de studiu, îţi răspund că am făcut-o pentru că toate au legătură cu arta – şi nu am să spun „ştiinţa” – guvernării Stan începuse să se alarmeze — Adică vrei să zici că o să învăţ cum să votez, da? În cazul că vom avea vreodată alegeri? — Sau să fii votat, Stan, îi spuse cu blândeţe Sigfrid, ridicând mâna în faţa protestelor tânărului Dacă nu tu, atunci cine? Trebuie să fie cineva Milioanele de oameni din Nucleu au nevoie de un fel de guvern Stan părea lovit în moalele capului Exact aşa se şi simţea — Dar nu Minţile Stocate se ocupă cu treaba asta? — Se ocupă, sigur că da, însă doar pentru populaţia Heechee Şi da, sunt înţelepte şi au simţul dreptăţii şi toate cele Dar nu sunt oameni Nu gândesc aşa cum gândim noi Şi recunosc asta Sunt convins că ar refuza să-i guverneze pe oameni, chiar dacă li s-ar cere Stan căzu pe gânduri, apoi se lumină la faţă — Dar există un guvern care să ne ajute în caz de nevoie, nu? Adică toate planetele alea din galaxia de afară trebuie să aibă un soi de conducere Sigfrid clătină din cap — Nu au Nu au avut niciodată Întotdeauna au fost dispute pe care nu le-a putut rezolva nimeni şi, chiar dacă au avut aşa ceva, forma aceea de conducere a dispărut de multă vreme Ştii că în Nucleu se află mai mulţi oameni organici decât în întreaga galaxie de afară? Stan nu răspunse Nici nu trebuia: expresia de pe chipul lui spunea totul — Din cauza stocării, Stan, începu să-i explice Sigfrid von Psiho Totul a început cu unităţile Lumea Cealaltă Oamenii erau stocaţi imediat după moarte Apoi, când şi-au dat seama ce înseamnă existenţa aceasta, au renunţat să-şi mai aştepte moartea naturală Erau stocaţi după bunul plac şi atunci puteau avea tot ce şi-au dorit vreodată Îşi puteau crea propriul mediu Îşi puteau inventa prieteni sau puteau interacţiona cu ceilalţi oameni stocaţi Şi apoi Se opri şi clătină din cap — Mai ţii minte toate descoperirile şi invenţiile venite de Afară? Ai observat că au cam încetat să mai vină? Oamenii stocaţi nu se prea pricep la invenţii Nici la cercetare De ce s-ar pricepe, dacă nu au nevoie să muncească, ci doar se bucură de toate plăcerile pe care şi le pot imagina? Sunt nişte pierde-vară, Stan Oamenii aceştia nu au nevoie de nimic şi atunci nu fac nimic folositor! Îl privi insistent pe Stan Tânărul nu prea înţelesese mare lucru, dar hotărî să dea din cap ca şi cum totul ar fi fost limpede Sigfrid continuă: — Prin urmare nu avem pe cine să ne bazăm Trebuie să avem ceva care să se ocupe de probleme – să-i zicem guvern –, ceva ca un fel de congres al întregului Nucleu Iar membrii vor fi aleşi imediat ce vom stabili cum să o facem Şi eu cred că tu trebuie să candidezi Stan simţi că se sufocă Îşi reveni şi reuşi să întrebe: — Dar dar cum rămâne cu educaţia mea? — Cele două lucruri nu se exclud, Stan Mă rog, despre asta am vrut eu să-ţi vorbesc Nu trebuie să-mi răspunzi acum Gândeşte-te bine Vorbeşte cu Estrella Şi adăugă zâmbind: — Şi mi s-a comunicat că o poţi vedea chiar acum Şi pe ea, şi pe fetiţa voastră VII De multă vreme Stan nu mai văzuse un bebeluş De fapt, nu mai văzuse unul de când rămăsese însărcinată una dintre fetele din bordelul domnului Ozden Povestea asta cu copilul îi dăunase domnului Ozden din punct de vedere financiar În general, ca să nu aibă probleme, angajase o moaşă din vecini, pricepută la avorturi Nu şi de data aceasta Tatăl copilului, sau acel client despre care se credea că ar fi tatăl copilului, era o persoană de vază din administraţia Istanbulului Şi atunci când spusese că şi-ar dori copilul, fata a fost lăsată să îl păstreze, iar apoi s-a lăudat cu el în faţa vecinilor Printre care şi Stan Din câte îşi mai amintea tânărul, bebeluşul acesta semăna cu acela de demult: ochişorii strâns închişi, guriţa închisă şi ea atunci când nu scotea câte un scâncet, căpşor fără păr, degeţele strânse Se aşeză pe marginea patului îngust de campanie şi se uită la Estrella Părea obosită (absolut normal, de vreme ce tocmai scosese o bilă de bowling prin părţile ei intime) Dar părea şi foarte fericită (cum să nu fie fericită dacă se terminase totul?) Şi mai părea da, părea mândră — Strell? spuse el, gândindu-se cum să o anunţe de propunerea care tocmai se făcuse Trebuie să discutăm ceva — Sigur, zise ea Imediat Uite Şi când îi puse copilul în braţe Cald şi moale Stan se uită la chipul acela inocent Buzele se strânseră o clipă Pleoapele tremurară Degetele se mişcară Ochii se deschiseră Şi inima lui Stan se topi de îndată Când ridică privirea, observă că Estrella se uită întrebătoare la el — Voiai să-mi spui ceva? Trase aer în piept — Da, Strell Am stat de vorbă cu Sigfrid El crede că am tăiat suficient timp frunza la câini şi că ar trebui să fac ceva cu viaţa mea Estrella, atentă la felul cum ţinea el copilul în braţe, spuse: — Chiar aşa a zis? — Asta a vrut să zică Şi are dreptate Într-o zi o să se înfiinţeze un congres al oamenilor din Nucleu Şi atunci când se va întâmpla asta am să încerc să fiu şi eu ales Şi vreau să fiu pregătit dacă se va întâmpla să reuşesc, aşa că mai întâi vreau să învăţ Estrella întinse braţele după copil — Asta, spuse ea, dezgolindu-şi sânul ca să vadă dacă micuţei îi era foame, mi se pare cea mai bună idee pe care am auzit-o vreodată O să te ajut cum pot Şi aşa au făcut, cu sprijinul celei mai nemaipomenite dintre bunici, care avea grijă de copil atunci când ei erau ocupaţi cu studiul Au avut parte de cea mai bună educaţie care le-a putut fi oferită de resursele lui Socrate, Marc Antoniu şi Sigfrid von Psiho Iar atunci când au avut loc primele alegeri planetare, Stan Avery a candidat şi el Din păcate, fără succes A pierdut la limită în faţa celuilalt candidat înscris în cursă Cu toate acestea, Stan nu a fost prea dezamăgit A strâns cu multă bucurie mâna candidatului victorios Se consola la gândul că îşi va continua studiile Şi că va avea mai multă vreme ca să se îngrijească, să se joace şi, în general, să îşi adore fiica, atunci când îndatoririle de membru al congresului o luau de acasă pe persoana care câştigase alegerile: Estrella Pancorbo-Aveiy Nota autorului DESPRE CARACTERUL SCHIMBĂTOR AL ŞTIINŢEI Din punct de vedere strict tehnic, literatura science-fiction nu are nevoie să conţină date ştiinţifice Însă mie mi se pare că unele dintre cele mai bune lucrări ale genului se sprijină pe explorarea minunilor oferite de teoriile sau observaţiile ştiinţifice Aşa că le folosesc adesea Atunci când încerc să relatez ceva la modul cel mai corect Din păcate, ce este „corect” la un moment dat nu rămâne neapărat la fel de corect câteva decenii sau chiar ani după aceea De pildă, găurile negre În , când am scris Poarta, prima carte din seria Heechee, găurile negre reprezentau o noutate Majoritatea oamenilor de ştiinţă doreau să creadă că există Cu toate acestea, nicio gaură neagră nu a fost descoperită, iar speculaţiile despre natura lor au fost nenumărate şi diverse Pentru acest roman, am ales două dintre cele mai interesante Prima – că există o gaură neagră în centrul galaxiei noastre Şi a doua – că oriunde există materie sau energie suficient de compactă, în jurul ei se va forma automat o gaură neagră Prin urmare, într-o asemenea gaură neagră ar putea exista o mulţime de planete şi stele Vreau să se ştie că am avut dreptate pe jumătate Nu cunosc niciun savant de renume care să mai creadă că în găurile negre poate exista vreun fel de materie organizată, iar aceasta a fost o eroare clară a mea Pe de altă parte, se pare că în centrul galaxiei noastre chiar există un obiect cunoscut ca Sgr A*, adică „Săgetător A“ (pe scurt, „Sajj”) Şi este foarte posibil ca obiectul acesta să fie o gaură neagră În orice caz, Sgr A* nu seamănă prea mult cu gaura neagră descrisă de mine Nu am descris în amănunt Nucleul Heechee, dar probabil că ar fi trebuit să aibă câteva mii de mase solare Şi asta mi s-a părut cam prea mult Dar m-am înşelat De fapt, Sgr A* cântăreşte aproximativ , milioane de mase solare, ceea ce este cu mult mai mult decât îmi imaginasem eu În plus, două tipuri din celelalte găuri negre, printre care şi kugelblitz-ul unde trăia Duşmanul, au căzut în dizgraţie în ultima vreme Totuşi, am simţit că nu le pot omite şi astfel au ajuns să facă parte din fundalul acestui roman Ar trebui să mai adaug că nu am de gând să mă învăţ minte, aşa că voi continua să aleg speculaţiile cele mai trase de păr ale oamenilor de ştiinţă ca să le folosesc în următoarele mele scrieri science-fiction Să nu ziceţi că nu v-am avertizat! Frederik Pohl Palatine, Illinois 